
ÎN LOC DE INTRODUCERE: 
Scrisoare către cititor 

Ţi-ai dat vreodată seama, cititorule, cât de diferite sunt 
uneori reacțiile noastre în faţa unei privelişti monumentale, fie 
ea chiar făurită de mâna omului? Este firesc să fie aşa: cel ce 
apreciază o face totdeauna în funcţie de concepțiile sale, de 
pregătirea sa, de simpatiile sale artistice, de gustul său, ba 
uneori intervin elemente de ordin şi mai intim. Un prieten întors 
dintr-o călătorie în Valea Nilului îmi povestea că Piramida lui 
Keops l-a impresionat şi în acelaşi timp i-a produs o senzație de 
aversiune: „Ştiam că la ridicarea ei munciseră sute de mii de 
oameni decenii în şir şi nu mă puteam stăpâni să mă întreb câte 
mii, câte zeci de mii dintre ei au murit de istovire, de insolație, 
de  friguri, de bici; auzeam parca scrâșnetele scripetilor, 
pocniturile  biciului, vaietele sclavilor care fuseseră schingiuiți 
acolo... " 

Desigur, prietenul meu este o fire impresionabilă, un 
temperament artistic dotat cu o fecundă imaginație; dar această 
împletire a unor senzaß în aparență incompatibile nu este un 
lucru chiar atât de neobişnuit - am trăit această experiență în 
toamna târzie a anului 1972, când mă afli călător în Bretania şi 


am avut prilejul să vizitez  impresionantele monumente 
megalitice de la Carnac şi Locmariaquer: prima impresie este 
una de copleşire - închipuiţi-vă mii şi mii de pietre uriaşe, înfipte 
în sol pe distanţe de zeci de kilometri, după o geometrie care nu 
este geometrie de vreme c&e lipsită de orice logică, dar pe care 
o bănuim că are o semnificaţie care astăzi, după trei, patru sau 
poate chiar cinci milenii ne scapă Totuşi un înțeles trebuie sa 
aibă, căci altfel ce rost ar mai fi avut această muncă titanică, 
acest efort cu totul ieşit din comun... Și atunci intervine a doua 
senzație, a absurdului, a ineptului izvorât din conceptul de 
inutilitate - fiindcă noi, oamenii practici din ultimul pătrar al 
veacului XX, nu putem înțelege o asemenea risipă uriaşă de 
forțe: mii de blocuri cântărind zeci de tone fiecare, transportate 
uneori de la distanțe mari — sute de mii de oameni angajați într- 
un efort gigantic vreme de veacuri . în şir... ca să înfigă nişte 
pietre în sol. Pentru ce? Cred că acolo, pe malul breton al 
Atlanticului, şi atunci, în acea după-amiazăplum<« burie de 
toamnă s-a născut ideea acestei cărți. 

Te vei întreba, poate, cititorule, ce înțelegem, în fond, prin 

„enigmele Terrei"? Termenul „enigme“ este, desigur, 
convenționalei poate*că nu lipsit de o uşoară nuanţă de arbitrar, 
dar încetățenit prin numeroase lucrări, unele redactate de autori 
a căror probitate ştiinţifică este mai presus de orice îndoială, 
oricum, o enigmă este enigmă numai atâta vreme cât este 
nerezolvată, după aceea devine o întâmplare, un fapt, un 
fenomen sau un complex de fenomene supuse raportului 
obiectiv, necesar intre cauză şi efect Troia din epopeile lui 
Homer a fost şi ea o enigmă până ce Schliemann a dezgropat-o 
la Hissarlâk, tot aşa pigmeii din textele lui Herodot până ce 
Schweinfurth i~a întâlnit în bazinul superior al Zairului De aceea 
lucrarea de față - ca şi altele, asemănătoare ca temă, apărute la 
noi sau aiurea - ar fi putut purta titlul: „Deocamdată enigme'"**. 

Dar cum să alegi din multiplele şi variatele procese şi 
fenomene ce tin de istorie, arheologie, geologie, paleontologie şi 
diverse alte discipline pe cele mai semnificative, cu alte cuvinte 
care sunt criteriile de care se cuvine să ținem seama într-o 
asemenea selecție? O enigmă o constituie şi străvechea coloană 
de fier din India (de„ ce nu rugineşte?), „meteoritul" din 
Tunguska (cometă de antimateriei explozie nucleară? navă 
cosmică?), aşa-zisul triunghi al mortii din regiunea Bermudelor 


(anomalie magnetică?), O* Z N. -urile (meteoriți? fulgere 
globulare? nave cosmice?), uriaşul monolit de la Baalbek (cum 
C| fost deplasat?), ca să nu mai vorbim de mult discutata hartă A 
amiralului Pţri Reis, de contururile de la Nazca şi de atâtea 
altele, despre care s-a scris mult, poate că mult mai mult decât 
ar fi meritat..* Toate acestea nu şi-au găsit tocul în volumul de 
fată (unele sunt menţionate în treacăt), deoarece le-am socotit 
fapte mai mult sau măi puțin izolate ~ criteriul de la dare am 
pornit în selectarea temelor este însemnătatea lor în cadrul 
procesului complex al cunoaşterii legat de dezvoltarea 
civilizației noastre. Fără. îndoială că va fi foarte interesant, chiar 
pasionant, să aflăm de ce natură era meteoritul (?) din 
Tunguska, sursele de informație ale lui Pin Reis pentru 
întocmirea hărții sale şi pricina pentru care dispar fără urmă 
atâtea nave în regiunea Insulelor Bermude - şi poate (ba chiar 
probabil) că până la urmă aceste (deocamdată...) enigme îşi vor 
găsi dezlegarea -, dar avem toate temeiurile să presupunem că 
soluțiile nu vor adăuga elemente esențiale cunoştinţelor noastre 
despre natură şi societatea în cadrul procesului evoluţiei 
istorice. 

Dimpotrivă, temele „clasice“ (dacă putem spune aşa) din 
acest domeniu - civilizația atlantizilor, ansamblurile megalitice, 
piramida lui Keops, marile culturi precolumbiene s.a. - ne duc în 
ceea ce au enigmatic la înseși izvoarele istoriei, la acea epocă 
încă insuficient cunoscută, care formează frontiera incertă 
dintre preistorie şi istorie; ele ridică probleme pasionante tocmai 
pentru că, în lipsa unor certitudini, ne mişcăm pe terenul 
nesigur al presupunerilor, având în fata noastră, larg deschis, 
orizontul vast al ipotezelor. Ascunse sub vălul de mister îngroşat 
de trecerea veacurilor, nu rareori a mileniilor, ele se prezintă 
nespus de atrăgătoare, şi foarte numeroşi amatori pasionați 
urmăresc cu un interes firesc activitatea specialiştilor care 
folosesc mijloacele şi metodele ştiinţei din zilele noastre, din 
această epocă marcată de profunda revoluție tehnico-ştiințifică; 
este o înfruntare uriaşă şi acerbă în cadrul căreia piramidele, 
megalitele, templele, statuile, scrierile nedescifrate îşi dezvăluie 
cu încetineală şi zgârcenie tainele. / 

Majoritatea temelor tratate în cadrul acestui volum au 
generat discuții impregnate uneori de o supărătoare prolixitate; 
au fost emise ipoteze hazardate, bazate pe presupuneri lipsite 


de date obiective, ba chiar de verosimilitate, având doar 
calitatea de a fi atrăgătoare şi de a tranşa dintr-o dată şi 
categoric toate chestiunile controversate. O asemenea ipoteză 
este cea a unei vizite efectuate pe Terra de ființe raționale 
venite din alte lumi; extraterestrii ne-ar fiinvățat pe noi, 
pământenii, să deplasăm greutăți uriaşc, să clădim piramide, să 
ne exprimăm gândurile în scris, să ne măsurăm planeta, să 
conturăm exact continentele pe hărți şi multe altele. O ipoteză 
care aminteşte de o istorioară de demult: Laplace i-a trimis lui 
Napoleon un exemplar din tratatul său de mecanică cerească; 
peste câtva timp, întâlninadu-l pe astronom, i-a spus: „N-am găsit 
nicăieri în cartea dvs. numele Creatorului"; iar Laplace i-a 
răspuns zâmbind: „N-am avut nevoie de această ipoteză, sire". 
Cam aşa se întâmplă lucrurile şi cu ipoteza „extraterestră": 
marea majoritate- a celor ce se ocupă cu aspectele enigmatice 
ale Terrei noastre - oameni de ştiinţă ca Ivar Lissner, Richard 
Hennig, C. W. Ceram, Alain Decaux, Thor Heyerdahl, N. E Jirov, J. 
V. Luce, ca să nu cităm decât câţiva.- n-au avut nevoie de 
această ipoteză, după cum n-au avut nevoie nici de pretinse 
străvechi documente .şi inscriptii criptografice, nici de 
misterioase scrieri păstrate în arhivele unor mănăstiri tibetane 
sau indiene şi nici de legende esoterice al căror tâlc ar fi 
apanajul unui mic număr de iniţiaţi. Desigur că vizita unor 
făpturi venite de undeva din Cosmos şi purtătoare ale unei 
civilizații superioare nu este un fapt imposibil, dar e foarte putin 
probabil şi, oricum, înainte de a încerca să dovedim că vizitatorii 
i-au învățat pe arhitecții faraonilor cum să proiecteze şi să 
construiască piramide, se cuvine să dovedim că au vizitat într- 
adevăr bătrânul nostru Pământ; altfel, cădem în ceea ce 
logicienii numesc ignoratio elenchi, adică substituim teza de 
demonstrat printr-o alta care, ce-i drept, e foarte ispititoare şi 
rezolvă dintr-o dată toate „enigmele", ceea ce nu împiedică însă 
raționamentul să rămână ancorat în sofistică Deocamdată, 
aşadar, am crezut căjse cuvine să-i lăsăm pe extraterestri în 
seama autorilor de science fiction şi a scenariştilor de seriale TV 
care au realizat adesea lucruri într-adevăr remarcabile în 
exploatarea acestei atrăgătoare teme. 

O caracteristică a ipotezelor formulate în legătură cu ceea 
ce numim enigmele Terrei este că au avut partizani înflăcărați şi 
dușmani înverşunaţi - unele s-au lovit de la început de un 


scepticism intransigent şi în ultimă instanță mărginit, altele au 
fost îmbrățişate cu prea multă uşurinţă în ciuda faptului că se 
bazau pe interpretări subiective sau chiar pe simple afirmații, iar 
nu pe fapte, pe conexiuni intre fenomene şi în legătură cu 
esența fenomenelor şi cauza care le produce; din fericire sunt 
destul de numeroşi oamenii de ştiinţă care au pornit de la 
principiul strict ştiinţific că ipoteza reprezintă o verigă în 
procesul descoperirii adevărului şi permite sistematizarea 
materialului faptic, de asemenea că poate contribui şi la 
descoperirea unor date noi, că are aşadar şi un rol euristic. 

Cu precădere am ales tocmai aceste ipoteze, ştiinţifice, 
bazate pe informații acurate, ipoteze care, chiar dacă nu aduc 
totdeauna în favoarea lor dovezi peremptorii, în orice caz se 
bucurau de sprijinul unor argumente logice şi în consecinţă 
convingătoare; în expunerea şi analizarea acestor ipoteze m-am 
străduit să nu pun patimă nici când pledez în favoarea unora 
dintre ele şi nici în combaterea altora, astfel încât cititorul să 
aibă elementele necesare pentru a-şi forma o părefk proprie, 
devenind într-un fel colaboratorul autorului Dar fiindcă, aşa cum 
arătam la începutul acestor rânduri, orice apreciere este legată 
de firea şi aptitudinile celui care apreciază, n-am scăpat de 
tentaţie şi am plătit tributul cuvenit fanteziei, cu osebire în acele 
pagini în care m-am străduit să demonstrez că legenda, mitul, 
chiar şi basmul - elemente fundamentale ale culturii universale, 
oglindă w sufletului şi sentimentelor etern umane - nu sunt 
totdeauna pură fabulaţie, ci constituie de multe ori ecoul unor 
evenimente petrecute în vremuri depărtate; procedânad astfel 
parcă vedeam cu ochii minfii o pagină din Sadoveanu, cel care a 
ştiut ca nimeni altul să însuflețească istoria şi care, evocând 
viața lui Ştefan cel Mare, spunea, xu aproape o jumătate de 
veac în urmă: >»... nu sunt realități numai clădirile de piatră şi 
peticite de hârtie; mitul păstrează eternitaB lamura sufletului 
generațiilor. " 

în ce măsurg am reuşit să redau toate acestea, eşti, 
cititorule, cel mai îndreptății să judeci 

H. M. 

Bucureşti, ianuarie 1978 


Continente dispărute 
INSULELE CELOR 1000 DE ENIGME 

CONTINENT: Diviziune geografică alcătuită dintr-o 
întindere mare de uscat, mărginită, total sau parţial, de 
mări şi de oceane, cuprinzând şi unele insule sau 
arhipelaguri vecine. 

Dicţionarul explicativ al limbii române, 1975. 

„Din păcate, concluziile la care ne duce studierea 
scoarței terestre au un caracter cu totul incomplet, 
deoarece nu ştim nimic despre continentele dispărute şi 
ştim foarte puțin despre schimbările care s-au petrecut 
în contururile umrvurilor noastre." 

Jacques de Morgan m L'Humanite prehistorique, 
1921. 

„Cum a apărut această insulă singuratică m mijlocul 
oceanului? Nu este ea cumva o frântură dirţtrHtn 
continent scufundat? Cine a construit statuile uriaşe fără 
picioare, cu un fel de joben pe cap, cu chipuri prelunga 
cu urechi, trupuri şi braţe lungi? Nu cumva sunt ele 
monumente ale unei civilizaţii care a pierit?” 

I P. Magjkidovki în Istoria descoperirilor geografice, 

1957. 

„Aceasta zvâcnire de stâncă ivită m imensitate nu 
poate avea nume, atât de insolită şi de profundă dăinuie 
prezența ei pe hărțile lumii Insula Giganţilor s-a ridicat 
ut tăcere şi a murit părăsită Cine va ştii vreodată dacă 
hula oceanului n-a acoperit, cu lințoliul său tulbure, o cu 


totul alta lume, care n-a vrut să ne lase decât această 
mărturie firavă?'" 

' Francis Matiere 

m Fantastica Insulă a Paştelui 1965. 

e CĂLĂTORIILE LUI JAMES CHURCHWARD. 

* TRISTA FAIMĂ A INSULEI KRAKATOA. 

e DERIVA CONTINENTELOR ŞI EXPANSIUNEA FALIILOR 
OCEANICE. 

e TAINELE INSULEI PASTELUL 

e CINE AU FOST „SCULPTORII DE PAKEOPA" ŞI 
„VÂNĂTORII DE MOA<? 

* MIGRAŢIILE POLINEZIENE: O PASIONANTĂ ÎNTRECERE 
SPORTIVĂ-STIINPFICĂ. 

e IPOTEZE ÎN LEGĂTURĂ CU ŢARA MU -CONTINENTUL 
SCUFUNDAT, 

Pé cuprinsul Oceanului Pacific nu mai există astăzi „pete 
albe" - până şi cele mai mici petice de pământ au fost 
identificate, localizate (în raport cu meridianul Greenwich şi 
Ecuatorul), măsurate, studiate ca structură (ele sunt, în general, 
de origine vulcanică sau coraligenă), ca faună, floră, condiţii 
climatice ş.a.m.d; Unele dintre ele au fost, din păcate, folosite 
ca teren de experimentare a bombei atomice (atolul Bikini din 
Arhipelagul Marshall), pe altele s-au construit'rezervaţii naturale 
(Insulele Galapagos s.a.) pentru ocrotirea plantelor şi animalelor 
rare, ceea ce este nespus de îmbucurător. 


Şi totuşi, mai există până astăzi, pe insulele celui mai 
mare ocean de pe Terra, câteva taine ~ probleme nelămurite, 
controversate, care duc şi în zilele noastre la confruntări între 
diferite puncte de vedere, ba chiar la dispute înverşunate între 
specialişti, partizani ai uneia sau alteia dintre teorii sau ipoteze. 
Una dintre aceste probleme este cea a migraţiilor: de unde au 
venit locuitorii insulelor aflate în bazinele central şi răsăritean 
ale Pacificului? Dinspre apus, din Polinezia (cum susţin 
neozeelandezul P. H. Buck, americanul K. P. Emory s.a.) sau 
dinspre țărmurile sud-americane (englezul William Ellis, 
francezul Paul Rivet, norvegianul T. Heyerdahl s.a.)? 

Pe marginea acestor două orientări principale - şi din 
îmbinarea lor sub diferite aspecte - s-au născut cam treizeci de 
ipoteze, toate mai mult sau mai puţin fundamentate prin 
cercetări şi descoperiri arheologice, antropologice, etnografice, 
Oceanogră-fice, tfa chiar prin cercetări ţinând de aspecte 
secundare, cum ar fi studierea ambarcaţiilor cu balansoar 
polineziene şi a plutelor din lemn de balsa preincaşe. în focul 
disputelor ştiinţifice şi discuţiilor - care s-au încins mai cu seamă 
in anii de după cel de-al doilea război mondial şi continuă până 
în zilele noastre -câțiva dintre preopinenţi şi-au amintit de o 
lucrare mai veghe a unui anume James Churchward, lucrare care 
nu stârnise cine ştie ce vâlvă la vremea ei, deşi era rodul a trei 
decenii (ultimele ale veacului trecut) de cercetări şi călătorii în 
toate colţurile lumii. 

James Churchward nu contrazice nici una dintre, 
orientările privind migrațiile din insulele Pacificului - conform 
ipotezei sale, locuitorii mai noi ai Insulei Paştelui, Arhipelagului 
Hawaii sau Noii Zeelande puteau să fi venit de la răsărit, de la 
apus sau de aiurea - numai că locuitorii cei mai vechi, adevărații 
băştinaşi n-au venit de nicăieri: ei se aflau aici acum cincizeci de 
milenii pe un întins continent numit Mu şi care a fost înghiţit de 
apele oceanului ca urmare a unui cataclism de proporţii uriaşe. 

Să vedem ce spune Churchward, a cărui ipoteză, supusă 
unei critici riguros ştiinţifice, fără îndoială că păcătuieşte, în 
câteva puncte de susţinere - şubrede în lumina stadiului actual 
al cercetării -, dar care în nici un caz nu poate fi acuzat de lipsa 
de imaginaţie: 

„Cu mult, foarte mult timp în urmă, în vremurile străvechi 
- sunt câteva mii de ani de-aţunci -, dar în pragul à ceea ce 


numim vremurile istorice, se afla un vast continent în mijlocul 
Oceanului Pacific, acolo unde nu vedem astăzi decât «marea şi 
cerul» şi mici arhipelaguri pe care le numim Insulele Mărilor 
Sudului. 

Era o foarte frumoasă regiune tropicală acoperită.cu vaste 
câmpii. Văile şi câmpiile erau fertile, creştea aici iarbă şi 
câmpurile erau cultivate, iar colinele erau adumbrite de o 
minunată vegetaţie tropicală. Nici un munte nu se ridica în acest 
paradis terestru** fiindcă munţii nu se iviseră încă din 
măruntaiele pământului. 

Acest pământ uriaş şi bogat era brăzdat de numeroase 
fluvii, râuri şi izvoare, care şerpuiau între colinele joase şi 
câmpiile roditoare. Vegetaţia luxuriantă acoperea totul cu 
podoaba ei verde şi bogată. Mii de flori îmbălsămate erau 
răspândite pe arbori şi acopereau tufişurile; țărmurile mărilor 
erau străjuite de palmieri şi în văile râurilor ferigile înalte se 
clătinau în adierea vântului. 

în văi, râurile formau lacuri în jurul cărora înflorea lotusul. 
Fluturi în mii de culori se roteau pe sub arbori şi păsările 
ciripeau, plutind din floare în floare şi strălucind în soare ca nişte 
bijuterii înaripate. 

In pădurile virgine rătăceau turme de mastodonţi uriaşi şi 
de elefanţi, agitându-şi urechile imense pentru ă se feri de 
insectele înţepătoare. 

Marele continent fremăta de viaţă fericită asupra căreia 
«64 000 000 făpturi umane» {Codex Troanus) domneau ca 
stăpâni absoluţi. Drumuri largi duceau în toate direcţiile «ca o 
pânză de păianjen» şi pietrele cu care erau pavate se îmbinau 
atât de bine, încât iarba nu putea creşte între dale (tăbliță din 
Insula Paştelui). 

în acea epocă, cei 64 000 000 locuitori formau zece 
triburi, sau «popoare», deosebite unul de celălalt, dar aflate sub 
aceeaşi cârmuire. 

Clipul te generaţii în urmă, populaţia îşi alesese un 
conducător la nuntele căruia adăugase prefixul Ra. El a devenit 
atunci conducătorul hieratic şi împărat sub numele de «Ra Mu». 
împărăţia s-a numit Imperiul Soarelui [...] 

In acea epocă, poporul tfin Mu era în cel mai înalt grad 
instruit şi civilizat. Pe pământ nu exista sălbăticie şi nici nu 


existase vreodată, căci toate popoarele de ptf pământ erau 
copiii lui Mu şi se aflau sub suzeranitatea patriei-mume [...] 

Aceşti locuitori ai Ţării Mu erau navigatori îndrăzneţi şi 
marinari care cutreierau lumea cu navele lor «de la oceanul de 
răsărit la cel de apus şi din mările de miazănoapte la cele de 
miazăzi...» Erau, de asemenea, mari arhitecţi care clădeau 
temple uriaşe şi palate de piatră. Tot aşa, sculptau şi ridicau 
monoliţi gigantici în chip de monumente. 

în Ţara Mu se aflau şapte oraşe* principale, sedii ale 
cultului divinității, ale ştiinţelor şi erudiţiei. JŞi multe alte oraşe 
mari şi aglomeraţii erau răspândite în cele trei regiuni. / 

La gurile fluviilor se construiseră numeroase porturi, de 
unde navgle porneau către toate zările şi unde înflorea negoţul. 
Ţara Mu era marele centru al civilizaţiei şi comerţului; toate 
celelalte ţări ale lumii nu erau decât coloniile ei." 

Cele de mai sus nu sunt extrase dintr-o povestire de 
science fiction (cum am fi îndreptăţiţi să presupunem judecând 
după conţinut şi mai ales după modul de expunere) ci, cum 
arătam, dintr-o lucrare în care autorul ei, americanul James 
Churchward, emite o ipoteză întemeiată pe diferite documente 
pe care le“ ar fi cerâetat - aşadar o lucrare ştiinţifică; rămâne de 
văzut cât de Ştiinţifică este şi în ce măsură textul lui 
Churchward (curăţat 4e lirismul şi fantezia proprii autorului) 
poate constitui un punct de plecare care să confirme sau să 
infirme ipoteza existenţei, în antropogen, a unui continent astăzi 
dispărut - Ţara Mu, pe care unii cercetători mai noi aii numit-o 
Atlantida Pacificului sau Pacifida. 

Dar cine este James Churchward şi cum a ajuns la 
formularea ipotezei sale? ; 

Totul a pornit de la unul din rarele manuscrise ale 
civilizaţiei, maya, aumitul Codex Troanus, păstrat în, biblioteca 
de la British Museum; etnograful francez Brasseur de Bourbourg 
(1814-1874) susţinea că ar fi descifrat un fragment din acest 
manuscris (scrierea maya nu este nici până astăzi complet 
descifrată) găsind acolo o mărturie demnă de încredere în 
legătură cu un cataclism teluric petrecut într-o epocă foarte 
îndepărtată şi care a dus la scufundarea, în apelq oceanului, a 
unui uriaş continent. De aici, savantul francez trăgea concilia că 
este vorba de Atlantida menţionată de Platon în două dintre 
Dialogurile lui şi că maiaşiii ar fi descendenţii vechilor atişntizi, 


fapt care explică civilizaţia lor avansată în raport cu cele ale 
populațiilor învecinate. Ipoteza lui Brasseur de Bourbourg a 
stârnit, fireşte, interesul oamenilor de ştiinţă şi câţiva atlantologi 
mai vechi şi mai noi au gercetat-o - din păcate insă, fără a 
insista prea mult asupra faptului ca descifrarea unui fragment 
de text redactat într-o scriere încă nedescifrată poate da 
naştere la (justificate) suspiciuni... 

Intre partizanii înflăcăraţi ai originii atlantide a maiaşifor 
s-a aflat, la început, James Churchward, care apoi a dus mai 
departe cercetările lui Brasseur de Bourbourg, lărgindu-i 
ipoteza, ba chiar aj ungard să elaboreze o ipoteză proprie: 
continentul despre care se relatează în codicele maya de la 
British Museum este mult trai vechi decât Atlantida - el a 
dispărut în apele Oceanului Pacific cu 16 000 ani în urmă, poate 
chiar cu 250QQ ani, dupa* ce civilizaţia lui s-a răspândit pe 
întreg globul pământesc, inclusiv în regiunile locuite de atlantizi. 

Dovezile în sprijinul ipotezei sale, J. Churchward le~-a 
găsit în diferite documente care transmiteau peste generaţii 
tradiţia despre Ţara Mu, documente aflate în general în 
păstrarea preoţilor v unor vechi religii răspândite pe tot globul. 
Fiindcă Churchward 

a fost, îninte de toate, un mare călător. în 1868, pleacă în 
India, unde într-o mănăstire budistă leagă o trainică prietenie cu 
un preot, care îi arată nişte tăblițe vechi de piatră, explicându-i 
cum trebuie interpretate semnele gravate pe ele; până la urmă, 
Churchward reuşeşte să le citescă în limba străveche în care au 
fost scrise - după părerea lui, o limbă universală folosită de 
întreaga populaţie-.care trăia în Ţara Mu şi în coloniile ei. 

Cum tăbliţele nu erau complete, Churchward începu să 
colinde pământul pentru găsirea altor surse de informaţii despre 
Ţara Mu; vizitează Insulele Caroline, Tibetul şi alte regiuni ale 
Asiei Centrale, apoi Egiptul - unde descifrează (de fapt 
interpretează) inscripţii într-o scriere pictografică - de asemenea 
străbate Siberia, apoi Noua Zeelandă, unde se ocupă de 
civilizaţia maori, dwpă care, vreme de doi ani, studiază tradiţiile 
băştinaşilor din Samoa, Tahiti” Insulele Marchize şi Tonga; 
ultima călătorie o întreprinde, bineînţeles, în Yucatan şi în 
regiunile care păstrează vestigiile civilizaţiei maya (acolo unde 
s-a născut Codex Troanus), precum şi ale altor culturi vechi 
mexicane şi mezoamericane. 


Principalele documente studiate de Churchward în 
decursul călătoriilor sale şi care i-au ăervit la fundamentarea 
ipotezei cu privire la existenţa, în trecutul îndepărtat, a unui 
continent situat între America şi Asia sunt următoarele: tăbliţele 
descoperite în vechiul templu indian, despre care Churchward 
ne informează că au fost scrise „în patria-mumă Mu" şi au ajuns 
apoi în Birmania şi în sfârşit în templul indian, unde au fost 
păzite cu străşnicie vreme de cincisprezece milenii; tăbliţele de 
piatră descoperite în Mexic cu prilejul săpăturilor arheologice din 
regiunea Toilan (Tuia), redactate într-o scriere ceva mai recentă, 
dar derivând din aceleaşi caractere folosite în Ţara MU; epopeea 
sanscrită Ramayana, scrisă de Valmiki după dictarea unui mare 
preot, în care se menţionează migraţiunea unei populaţii venite 
de pe meleaguri depărtate, din răsărit; manuscrise păstrate în 
bibliotecile  lamaseriilor din Tibet (Lhassa) asupra cărora 
Churchward este foarte reticent; documente (tăblițe, inscripţii şi 
simboluri), statui şi monumente arhitectonice aflate pe insulele 
polineziene  (Mângâia, Tongatapu), în Micronezia (Insulele 
Mariane şi Ponape) şi mai ales în Insula Paştelui, poreclită pe 
drept cuvânt „Insula celor 1000 de enigme" (şi de care ne vom 
ocupa pe larg mai departe), , |..'.e« 

în sfârşit, Codex Troanus a format obiectul unor cercetări 
amănunțite, ca şi tăbliţele din regiunea Tollan şi templul maya 
de la Uxmal (în Yucatan) pe baza cărora Churchward l-a 
supralicitat pe Brasseur de Botirbourg adăugând Pacifida pe 
lista continentelor dispărute, ba chiar ajungând la concluzia că 
până şi povestirea biblică despre facerea lumii s-a născut tot în 
Ţara Mu. 

Este interesant felul cum descrie J. Churchward 
cataclismul care a dus la pieirea celei mai mari părţi a Ţării Mu 
(textele folosite aiei constituiez traducere prescurtată după 
ediţia franceză 

- James Churchward: Mu, le continent perdu, trad. France- 
Marie Watkins, Ed. J*ai lu, Paris, ffa)» descriere verosimilă, 
asemănătoare 

- în punctele ei esenţiale - cu cele ale unor cataclisme 
reale, pettecute în vremurile istorice, ce-i drept niciodată de o 
asemenea amploare şi nici în bazinul răsăritean al Pacificului, ci 
în cel vestic, regiune bogată în activitate vulcanică şi mişcări 
tectonice: 


„în timp ce această naţiune puternică se afla la zenitul ei, 
tara fiind acoperită de nenumărate temple şi monumente, a fost 
victima unui cataclism. 

Zgomote urcând din măruntaiele pământului, urmate de 
zguduiri telurice şi erupții vulcanice, cutremurară partea sâ 
meridională. în lungul tuturor coastelor ei, valuri imense se 
năpustiră acoperind câmpiile şi înghițind minunatele oraşe. 
Vulcanii scuipară flăcări, fum şi lavă. Ţara fiind un şes întins, 
lava nu se scurse, ci se îngrămădi formând piramide, care mai 
târziu deveniră stânci, aşa cum se pot vedea astăzi pe anumite 
insule ale sudului. Până la urmă vulcanii se potoliră şi se 
stinseră. 

După catastrofă* poporul din Mu îşi recapătă calmul. 
Oraşele distruse fură reclădite şi viaţa continuă. 

Mai multe generaţii după acest cataclism, când fenomenul 
era aproape uitay Mu ă fost din nou victima unor cutremure de 
pământ. «întreg continentul se ridică şi se undui ca valurile 
oceanului. Pământul se cutremură şi fremăta ca frunzele 
arborilor pe furtună. Templele şi palatele se prăbuşiră, 
monumentele Si statuile se răsturnară. Oraşele nu mai erau 
decât grămezi de ruine.» (Codex Troanus, Codex Cortesianus şi 
Documentul de là Lhassa). 

în timp ce pământul se ridica şi iarăşi se scufunda, 
fremăta şi se clătina, izbucni focul din adâncuri, străpungând 
norii cu trosnete înfundate, ca un uriaş rug cu diametrul de cinci 
kilometri (vulcanii din Hawaii, Ninafou a.). Flăcările ajungeau 
până la fulgerele care brăzdau cerul. Fumul gros acoperea 
continentul. Din nou valuri uriaşe se năpustiră asupra câmpiilor. 
Oraşele împreună cu toţi locuitorii lor dispărură în valuri. 
Strigătele de groază ale mulţimii se ridicau către cer. Poporul se 
refugia în temple şi cetăţui, de unde era alungat de flăcări şi 
fum, iar bărbaţii şi femeile, purtând veşmintele lor scumpe şi 
bijuterii, urlau: «Mu, salvează-ne!» 

Când soarele crepusculului apăru la orizont, de sub mantia 
de fum negru care acoperea întreg continentul, părea un 
bulgăre de foc incandescent şi ameninţător. După ce dispăru 
dincolo de orizont, neguri opace se răspândiră peste tot, 
străpunse când şi când de fulgere. 

în cursul nopţii, Mu a fost complet distrus. Çu un zgomot 
înfiorător, de apocalips, ţara condamnată se scufundă în 


adâncurile bântuite de flăcările infernului, «într-un ocean de 
foc» care astfel punea stăpânire pe victima sa. Mu şi cei 64 000 
000 locuitori ai săi fură astfel lacrificaţL 

în timp ce Mu se scufunda în genunea lui de foc, se ivi o 
nouă forţă nimicitoare - o aută treizeci milioane metri cubi de 
apă! Din toate părţile, valuri gigantice se năpusteau cu furie. Ele 
se întâlniră deasupra pământului pe cale de a fi înghiţit, ca într- 
un cazan dantesc. 

MUj Patria-mumă a Omului, cu oraşele lui mândre, 
templele şi palatele lui, artele, ştiinţele şi cultura lui, nu mai era 
decât un vis al trecutului. Apa era giulgiul lui. [...] 

După ce au acoperit pământul cu tot ce se afla pe el, 
apele sei liniştiră, satisfăcute parcă de opera lor nimicitoare, şi 
aceste ape se numesc astăzi Oceanul Pacific. Niciodată un nume 
n-a sunat mai ironic!" 

Am fi înclinați să socotim imaginile de mai-sus („danteşti", 
„ de apocalips", ca să folosim chiar expresiile autorului) 
exagerate dacă istoria mai veche şi mâi nouă a insulelor 
Pacificului nu ne-ar oferi unele exemple menite să ne dea de 
gândit - unul dintre ele fiind uriaşa erupție a vulcanului Rakata 
de pe insula Krakatoa, în august 1883. 

Insula Krakatoa este situată în strâmtoarea Sunda, între 
Sumatra (Sumatera) şi Java (Djawa), aşadar nu prea departe de 
limitele nord-vestice ale ipoteticului continent Mu, aşa cum şi—1 
imagina Churchward. La 11 august 1883, vulcanul Rakata a dat 
primele semne că începe să se trezească, după ce vreme de 
peste două sute de ani „dormise". La 20 august, un ofiţer de pe 
o navă de război germană a calculat, din curiozitate, înălţimea 
coloanei de cenuşă şi fum care ţâşnea din crater: 11000 metri. 
La 25 august începu erupția, care a doua zi atinse apogeul - o 
ploaie deasă de noroi, care ajungea până în insulele învecinate 
şi pe coastele Javei şi Sumatrei, unde izvoarele şi fântânile au 
fost astupate, plantațiile de orez acoperite; soarele a dispărut şi 
în plină zi $-a lăsat un întuneric de nepătruns. Apoi exploziile au 
început să zguduie măruntaiele, pământului, craterul arunca'în 
văzduh pietre, lavă şi noroi. Marea se-năpustea urlând asupra 
uscatului - un val uriaş, înalt de 35 metri, se rostogoli înspre 
țărm, distrugând totul în cale. 

Când s-au ivit zorile zilei următoare, din insula Krakatoa 
nu mai rămăsese decât o treime: toată partea de nord dispăruse 


sub apă; In schimb, în sud şi în sud-vest, se adăugase o 
întindere apreciabilă, rezultată din depunerea magmei - insula 
avea acum 15,33 kilometri pătraţi, faţă de 35,5 kilometri pătraţi 
câţi avusese înainte. în jurul vulcanului - care continua să 
fumege - distrugerea era completă pe o rază de aproape 100 
km; unele insule mai mici au dispărut în întregime, altele şi-au 
modificat forma, sporindu-şi sau reducându-şi întinderea. 

în câteva dintre aşezările de coastă ale Sumatrei şi Javei, 
apa măturase totul în calea ei; valuri măsurând peste 30 metri 
azvârliseră până departe, pe uscat, ambarcaţiuni şi chiar nave 
mai mari, apoi, retrăgându-se, luaseră cu ele oameni, animale, 
clădiri, arbori smulşi din rădăcini. Mai multe oraşe de pe 
coastele Sumatrei şi Javei, printre care Anjer, au fost distruse. 
Insule şi bancuri din piatră ponce au închis intrarea în porturi, iar 
în strâmtoarea Sunda navigația devenise foarte dificilă. 
Pasagerii de pe nava olandez” „Batavia'", care a trecut prin 
Strâmtoarea Sunda la 3 septembrie, au fost îngroziţi de 
mulţimea cadavrelor care pluteau pe apă. 

Cataclismul de pe Krakatoa a făcut 40000 victime 
omeneşti (unele surse citează cifre şi mai ridicate); el a fost atât 
de violent, încât s-a resimţit în toată lumea: unda de şoc a făcut 
ocolul Pământului ajungând, la 27 august 1883, la Paris - aşadar 
o „călătorie" de 11500 kilometri cu o viteză de 328 metri pe 
secundă, unda care a pornit în direcţia contrară (est) a sosit la 

Paris cu 14 ore şi jumătate în urma celeilalte, străbătând o 
distanţă de 28 500 kilometri; fenomenul s-a repetat de două ori, 
aproximativ la aceleaşi intervale, fiind observat la Greenwich, 
Bruxelles, Berlin, Viena, Roma, Neapole, Palermo, Madrid, 
Petersburg şi Moscova, 

Uriaşa erupție a vulcanului din Krakatoa n-a avut numai 
proporţii neobişnuite, ci şi urmări neobişnuite. Cenuşa, 
conţinând particule de materii colorate şi răspândindu-se pe o 
întindere de 750 000 kilometri pătraţi, a dat naştere unor 
fenomene ciudate, studiate (între alţii) de astronomul francez 
Camille Flammarion. Două luni după erupție, la 26 noiembrie 
1883, locuitorii Parisului admirau „licăriri de aramă" care „se 
reflectau în mii de lumini în ferestrele Luvrului". La Roma 
„Cetatea Eternă părea aprinsă de focul ceresc LJ şi la o oră după 
apusul soarelui siluetele clădirilor aruncau umbre pe caldarâm". 
Tot aşa, la Constantinopol „moscheile, cu minaretele lor 


majestuoase înălţat” către cer, se desenau fantastic pe fondul 
de purpură al orizontului". Au fost „singurele efecte plăcute" 
(cum se spune într-un documentat articol din Magazin istoric, nr. 
9/1971) ale giganticei erupții care a creat insulei Krakatoa trista 
ei faimă. 

Asemenea cataclisme nu „sunt frecvente, dar nici foarte 
rare în regiunea Pacificului - în 1923, de pildă, unul dintre ele a 
făcut în oraşele Tokio şi Yokohama 143000 victime; valurile 
uriaşe care urmează cataclismelor oceanice (valuri care în 
Japonia se numesc tsunami - nume intrat în ştiinţă pentru a le 
defini), se produc şi în alte regiuni: un val seismic a făcut (în 
1775) 60000 victime la Lisabona. 

Descrierea cataclismului care a dus la scufundarea Ţării 
Mu nu este, prin urmare, neverosimilă - numai că ea se referă la 
mişcări tectonice foarte puternice, necunoscute în timpurile 
istorice şi care au acţionat asupra uiiui teritoriu foarte întins. în 
concepţia lui Churchward, continentul dispărut cuprindea un 
teritoriu mărginit la nord-est de Insulele Hawaii, la sud-est de 
Insula Paştelui, la sud-vest de Insulele Fiji; limita apuseană era 
formată de Arhipelagul Marianelor, pe care Churchward îl 
desemnează sub vechiul lui nume, Ladrones (cuvânt care în 
spaniolă înseamnă „hoţi"), nume dat de Magellan (în 1521), 
deoarece - după cum ne informează Pigafetta, cronicarul 
expediției -, locuitorii de aici „sunt săraci, dar foarte 
îndemânatici şi mai cu seamă hoţi foarte iscusiţi', această 
ultimă afirmaţie fiind discutabilă. 

în concepţia lui Churchward, continentul dispărut măsura 
circa 8000 kilometri de la răsărit spre apus şi circa 5000 
kilometri de la*'nord la- sud - o suprafaţă de aproximativ 40 
milioane kilometri pătraţi (Europa nu are decât 10 milioane 
kmp). Dar aceste cifre trebuie considerate cu multă prudenţă ca 
şi acelea legate de cronologia evenimentelor - civilizaţia 
continentului Mu, dispărut în urmă cu 16000 sau 25000 ani, ar fi 
atins o culme acum 50000 ani; această prudenţă se impune 
deoarece metodele de calcul folosite de Churchward sunt mai 
mult decât îndoielnice şi aruncă asupra ipotezei sale unele 
umbre care nu fac decât sa întărească impresia de fantastic. 

Fără a lua, aşadar, în consideraţie cifrele avansate de 
Churchward, posibilitatea existenței (într-un trecut mai 
îndepărtat sau mai apropiat) a unui continent dispărut în apele 


Oceanului Pacific se cuvine analizată sub aspectul geologic în 
ansamblu -de asemenea sub aspect oceanologie, arheologic, 
etnografic, al perpetuării unor tradiţii, precum şi al florei şi 
faunei, în măsura în care admitem, împreună cu autorul 
ipotezei, că anumite arhipelaguri şi insule izolate au supravieţuit 
unei catastrofe telurice. 

In argumentaţia partizanilor existenţei Pacifidei, datele 
furnizate de geologie ocupă, după cum e şi firesc, un loc 
privilegiat, în concepţia acestor oameni de ştiinţă, problema 
Pacificului nu poate fi abordată izolat, ci numai în contextul 
problemelor (foarte complexe) studiate de o disciplină recentă - 
atlantologia - pe care N. F. Jirov (în Atlantida, Moscova, 1964 - 
vers. rom. Edit. Ştiinţifică, Bucureşti, 1967) o defineşte astfel: 
„Atlantologia ca ştiinţă poate fi considerată unul dintre 
capitolele  biogeografiei moderne a perioadei cuaternare 
(antropogenul) a istoriei geologice a Pământului şi mai ales a 
acelei părţi a acestuia, care în mod cronologic datează din 
timpul formării omului raţional, timp care a precedat direct 
epoca noastră istorjeă, începând cu ultima glaciaţie". 

Dar, conform aceluiaşi autor, atlantologia nu este numai 
unul dintre capitolele biogeografiei, ci poate fi considerată şi 
unul dintre capitolele antropologiei, de vreme ce „îşi propune 
sarcina de a stabili conexiunile dintre posibilitatea existenţei şi 
pieirii, în diferite oceane, a unor mari porţiuni de uscat şi chiar 
continente şi problema aşezării şi dezvoltării omenirii" (subl. n.). 
Acest âl doilea aspect al atlantologiei are implicaţii vaste în 
domeniul studiului originii, evoluţiei şi variabilităţii biologice a 
omului, 

îndeosebi în corelaţia cu condiţiile naturale, dar şi cu cele 
social-culturale. 

De la început ne apare limpede faptul că, dintre cele două 
aspecte principale pe care le îmbracă existenţa, în trecut, a unui 
continent scufundat în sudul Oceanului Pacific - aspectul 
geologico-geografic şi cel istorico-etnogrăfic * - cel dintâi are o 
importanţă primordială, celălalt fiindu-i într-o anume măsura 
subordonat. Din păcate, tocmai acest aspect (geologico- 
geografic) este cel mai puţin studiat şi - deşi astăzi nu mai 
suntem în situaţia de acum şase decenii, când cunoscutul 
arheolog francez J. de Morgan putea să afirme (în op. cit.) că ,... 
nu ştim nimic despre continentele dispărute..." - trebuie să 


recunoaştem că deocamdată cunoştinţele noastre în acest 
domeniu sunt destul de precare. 

în ultimele două decenii - şi mai ales în cadrul Anului 
Geofizic Internaţional (un an care a durat... 18 luni, de la 1 iulie 
1957 şi până la 31 decembrie 1958, iar apoi a fost prelungit) - 
oameni de ştiinţă şi nave prevăzute cu echipament specializat 
au pornit să cutreiere Oceanul Planetar, întreprinzând cercetări 
şi obţinând unele rezultate interesante în ceea ce priveşte 
structura şi configuraţia reliefului submarin; aceste cercetări, 
care continuă până în zilele noastre, au extins orizontul 
cunoştinţelor noastre asupra „continentului invizibil" - cum sunt 
uneori denumite uriaşele suprafeţe le fundului Oceanului 
Planetar. într-adevăr, din studiul formeior de relief submarin 
rezultă, potrivit ipotezelor emise de mai mulţi oceanologi de 
faimă mondială, ca ele sunt vechi pământuri continentale 
scufundate ca urmare a unor fenomene geologice complexe, 
desfăşurate în timp. Printre aceste pământuri se numără Platoul 
Albatros, situat în largul coastelor pacifice ale Mexicului şi 
Americii Centrale şi în prelungirea lanţului vulcanic care 
cuprinde şi Insula Paştelui, platou care către apus se întinde 
(după unele cercetări) până în regiunea depresiunii submarine 
Kermadek-Tonga. Dacă în unele locuri ale acestei depresiuni 
măsurătorile indică peste 10000 m adâncime, în partea 
răsăriteană a platoului fundul oceanului înregistrează „înălţimi" 
(Sherman-bank) situate la abia 20 m de suprafaţa oceanului. 
Oceanologii au cules anumite dovezi care par să ateste că unele 
platforme oceanice au fost cândva subaeriene - printre aceste 
dovezi numărându-se carotele extrase din adâncurile solului 
submarin sau ale unor insule - de pildă insula Rapa, una dintre 
cele niai sudice ale Polineziei. Aici, probele geologice au scos la 
iveală, de la adâncimi de circa 400 m, calcare coraligene; or, 
după cum se ştie, coralii se dezvoltă la adâncimi de 50-80 m, 
astfel că prezenţa depozitelor coraligene în subsolul insulei nu 
poate fi explicată decât printr-o scufundare a uscatului - proces 
care s-a desfăşurat însă treptat, cu încetineală, de vreme ce a 
îngăduit organismelor tinere să clădească edificiul coraligen 
peste organismele moarte. De asemenea, procesul acesta ne 
permite şi o datare aproximativă: cum reciful de corali creşte cu 
circa 35 m într-un mileniu, este probabil că scufundarea s-a 
produs într-un interval de 10000 ani La aceleaşi concluzii au dus 


sondaje efectuate în regiunea arhipelagului Hawaii, pe atolul 
Funafuti (la nord-est de Samoa) şi în atolul Bikini din grupul 
insulelor Marshall, situate în nordul Polineziei. 

Dacă asemenea probe extrase din solurile insulelor nu pot 
constitui dovezi peremptorii ale existenţei, în trecut, a unui 
continent în aceste locuri - deoarece (după toate probabilitățile) 
scufundarea a fost foarte lentă, iar nu subită ca urmare a unui 
seism - în schimb alte cercetări efectuate pe fundul oceanului 
par să ducă la concluzii apropiate de ipoteza lui Churchward. 
Astfel, în zona submarină din apropiere de Insula Paştelui, o 
expediţie oceanografieă rusă a constatat că, pe o rază de 6000 
m, adâncimea medie a apelor nu depăşeşte 150 metri. Mai mult: 
Insula Paştelui ar constitui partea cea mai înaltă a unui lanţ de 
munţi vulcanici submarini a căror activitate h-a încetat încă - 
lava aflată pe fundul oceanului, în apropierea insulei, nu este 
acoperită de mâl, stând astfel mărturie pentru desfăşurarea 
unor procese vulcanice recente. Nici aceste concluzii n-au 
scăpat de focul criticii adversarilor existenţei  Pacifidei: 
depunerile de mâl sunt aproape inexistente în locurile unde 
acţionează curenţii submarini puternici, pretind aceştia pe bună 
dreptate. Dar oceanografia este şi ea, după cum se ştie, o 
ştiinţă relativ recentă, iar curenţii submarini din Oceanul Pacific 
sunt deocamdată insuficient studiaţi. 

O seamă de specialişti, îndeosebi americani, ruşi şi 
englezi, susţin că, într-un trecut geologic nu prea îndepărtat, în 
aria Pacificului au existat două sau mai multe uriaşe întinderi 
continentale, rămăşiţe ale unui continent mai vechi, care se 
întindea din largul coastelor răsăritene ale Asiei până in- Insula 

Paştelui, mărginindu-se la sud cu Australia, iar la nord 
cuprinzând un teritoriu din care astăzi a rămas arhipelagul 
Hawaii. Alţii, printre care N. F. Jirov (în op. cit.), sunt de părere 
că este vorba de trei teritorii, anume Hawaida* Pacifida de Est şi 
Pacifida de Vest. între acestea, partea formând blocul răsăritean 
al străvechiului continent - socotit de unţi geologi şi oceanologi 
ca fiind Pacifida propriu-zisă - se apropie ca dimensiuni şi limite 
de legendarul continent Mu. 

între oamenii de ştiinţă contemporani ale căror lucrări 
pledează în favoarea tezei potrivit căreia în regiunile sud-vestiee 
ale Oceanului Pacific ar fi existat un vast pământ continental, un 
loc de frunte îl* ocupă gqologul australian Rh. W. Fairbridge; in 


colaborare cu specialiştii din diferite domenii, îndeosebi englezi, 
Fairbridge a efectuat ample cercetări ajungând la concluzia că 
suprafaţa platformelor dm regiunea cuprinzând insulele Fiji, 
Noua Caledonie şi Australia a fost odinioară mult mai întinsă, o 
mare parte a acestor teritorii fiind actualmente scufundată. 
Această importantă descoperire a fost asociată cu mult 
discutata teorie a derivei continentelor, care la Congresul 
internaţional de oceanografie de la New York (septembrie 1959) 
a întrunit sufragiul unui mare număr de savanţi; apoi, în 1974, în 
cursul operației „Famous", (French American Mid Ocean 
Undersea Study) la care au participat cele mai moderne nave 
oceanografice americane şi franceze (submersibilele „Cyana" şi 
„Alvin", batiscaful „Archimede") s-au adunat noi dovezi că teoria 
derivei continentelor prin expansiunea fundurilor oceanice este 
o realitate. 

Deocamdată este greu de spus în ce măsură aceste teorii 
şi ipoteze - majoritatea dç dată recentă - sunt capabile să 
confirme existenţa unui continent (sau a mai multor continente) 
într-un trecut nu prea depărtat (în antropogen) în bazinul 
Oceanului Pacific. Pe de altă parte, tradiţiile orale culese din 
diferite regiuni ale Pacificului (Insula Paştelui, mica insulă Sal-y- 
Gomez şi altele) în care se menţionează o ţară întinsă, numită 
Hiva, scufundată în apele oceanului ca urmare a unui cataclism 
generat de mâna unui zeu, sunt contrazise de datele geologice 
acceptate, care nu par să indice puternice frământări tectonice 
la răsărit de Insulele Societăţii, în perioada existenţei omului. Şi 
totuşi, unele date mai noi pledează pentru posibilitatea unei 
scufundări de dimensiuni continentale: mai întâi, raportul 
oamenilor de ştiinţa cu prilejul înconjurului lumii efectuat de 
submarinul atomic american „Nautilus", care au semnalat în 
apropierea Insulei Paştelui un '„vârf* submarin foarte ridicat, 
încă neidentificat; apoi, lucrările profesorului H. W. Menard 
pentru Institute of Marine Resources şi Universitatea California, 
care - tot în apropiere.de Insula Paştelui - a semnalat o 
importanta zonă de frângere a scoarţei, paralelă cu cea a 
Arhipelagului Marchizelor, precum şi o uriaşă punte (creastă) 
alcătuită din sedimente. (Aceste două descoperiri sunt încă 
două dintre motivele care pun în centrul cercetărilor legate de o 
posibilă scufundare continentală în Pacific, regiunea Insulei 
Paştelui.) plan mondial prin colaborarea între echipe be savanţi 


din diferite ţări; în februarie şi martie 1978, nouă oceanografi 
din Franţa, Statele Unite şi Mexic au întreprins, vreme de 
cincizeci de zile, cercetări în lungul dorsalei Pacificului de Est şi 
a faliei Tamayo, cu ajutorul „farfuriei submersibile Cyana'. 
Pentru 1979 au fost prevăzute noi explorări în cadrul cărora 
cercetătorii americani de pe submarinul „Alvin" au continuat 
colaborarea cu colegii lor francezi. 


ai 


Insula Paştelui în perioada când a fost vizitată de La 
Perouse (1786) 


Oricum, cercetările efectuate de oceanografi şi geologi 
privind sfera complexelor probleme ce le ridică scufundare” 
unor mari întinderi continentale capătă amploare şi — ceea ce 
este nespus de îmbucurător - tind să se conjuge pe 

Aceste cercetări, întreprinse cu mijloacele eficace ale 
ştiinţei contemporane, deschid numeroase fronturi de 
investigaţie în domeniul  oceanologiei şi  neotectonicei - 
incluzând chestiunile complexe legate de geneza şi evoluţia 
oceanelor, fenomenele tectonice şi vulcanice, evoluția 
câmpurilor geomagnetice şi a glaciaţiunilor s.a. - toate legate 
într-un fel sau altul de aspectul geologico-geografic al problemei 


Pacifidei, care, totuşi, nu este (deocamdată) în măsură să ne 
ofere o soluţie cât de cât multumitoare 

Rămâne aspectul istorico-etnografic; legat de existenţa 
oamenilor pe continentul sau continentele pacifide, de 
eventualele urme materiale lăsate de acesta populaţie în 
procesul complex al dezvoltării ei; în această direcţie se pot 
desprinde o seamă de concluzii interesante din studiul 
arheologic şi etnografic al unor arhipelaguri şi insule din 
Oceania şi îndeosebi a Insulei JPaştelui. 

Probabil că nici un petec de pământ din lume n-a stârnit în 
rândul oamenilor de ştiinţă atâta interes ca Insula Paştelui; 
numele i-a fost dat de amiralul Jakob Roggeween, care a poposit 
aici cu trei nave ale Companiei Olandeze a Indiilor de Est în a 
doua zi de Paşte a anului 1722. Aşa a intrat Roggeween - care n- 
a reuşit să încheie o călătorie în jurul lumii (la două veacuri după 
Magellan) - în istoria descoperirilor geografice, nedreptăţindu-l 
astfel pe piratul englez, Edward Davis, care zărise şi semnalase 
insula încătdin 1687, fără a-i atribui însă vreun nume. în ultimul 
sfert de mileniu Insula Paştelui a primit foarte multe nume - 
navigatori, călători, oameni de ştiinţă, arheologi şi etnografi, 
profesionişti şi amatori au porecilit-o: Insula Giganţilor, Insula 
Singurătăţii, Insula Tăcerii, Insula Urechilor Lungi, Spărgătoarele 
de Valuri, Insula Dezolării, Insula Vânturilor, iar locuitorii ei îi 
spun Matakiterani şi Te pito no te Henua, ceea ce în polineziană 
înseamnă „Buricul Pământului". 

Situată în plin ocean, la 2600 mile de Tahiti (Arhipelagul 
Societăţii) şi 2700 de Valparaiso (Chile), are o formă 
triunghiulară cu laturile de 10, 18 şi 24 kilometri, şi o suprafaţă 
de circa 118 kilometri pătraţi şi este în Jntregime vulcanica. Pe 
insulă trăiesc 1000 de locuitori care vorbesc polineziana şi 40 
000 oi aparţinând administraţiei chiliene - cu trei veacuri în 
urmă populaţia era apreciată la 4 000-5 000 locuitori şi pe insulă 
nu se afla nici un animal domestic. 

Insula Paştelui n-a devenit cunoscută europenilor prin 
mijlocirea lui Roggeween -Compania care-l angajase n-a socotit 
necesar să-i publice lucrarea „Jurnalul călătoriilor în vederea 
unor descoperiri* (care a fost tipărită o sută de ani mai târziu, în 
1838) - în schimb unul dintre însoțitorii lui, germanul Cari 
Friedrich Behrens, a reuşit să-şi publice „Călătoria prin ţările de 
miazăzi şi- m jurul lumii din anii 1721-1722" câţiva ani mai 


târziu (în 1737) stârnind interesul unor cercuri relativ largi 
pentru acea vreme când Ştiinţa de carte nu era prea răspândită. 
De atunci şi până în zilele noastre, „tainele" Insulei Paştelui au 
pasionat pe paţnenii de pretutindeni, pe savanţi ca şi pe simpli 
călători - ele l-au pasionat şi pe James Churchward care nu 
putea să nu le lege de problema atât de labilă a Ţării Mu, 
continentul scufundat, aşa cum făcuse şi cu alte „taine" din 
India, din Yucatan şi din alte părţi ale lumii. 

Aceste taine ale Insulei Paştelui se grupează în jurul a trei 
obiective: mormintele acoperite cu platforme şi numite Ahu, 
dintre care unele datează dintr-o epocă foarte depărtată şi 
conţin schelete ale unor indivizi aparţinând unei populaţii 
dispărute de 


s La Pérouse 

pe insulă; statuile gigantice, unele cântărind peste 20 
tone, fără picioare, cu chipuri prelungi, Mărturii ale unei arte 
rafinate;  tăbliţele cu scriere rongo^-rongo, până astăzi 
nedescifrată - singura scriere găsită în mulțimea insulelor care 
formează Polinezia (ultimul cunoscător al acestei scrieri a murit 
în 1914, în timp ce pe insulă se afla o expediție etnografică 
britanică). * 


Ahu-rile sunt destul de numeroase; până astăzi s-au 
descoperit peste două sute şaizeci, mare parte dintre ele având 
câte o statuie - moai în denumirea locală - în chip de monument 
funerar.  Cavourile şi platformele cele mai impunătoare, 
pakeopa, aparţin unei epoci foarte depărtate şi sunt situate în 
apropiere de țărm. Doi vestiți navigatori care au vizitat insula, 
englezul James Cook (în 1774) şi francezul La Perouse (în 1786); 
au remarcat şi au descris aceste monumente, atribuindu-le un 
simbol religios -părere confirmată şi de Roggeween care ne dă 
unele amănunte: „în lumina dimineţii", notează amiralul 
olandez, „ marinarii i-au văzut pe indigeni prosternându-se 
idolilor, cu faţa spre soare şi oferindu-le drept jertfă anumite 
obiecte cărora le dădeau foc". 

Acest caracter sacru al ahu-rilor şi statuilor este astăzi 
obiect de controversă. Căci, dacă erau sacre „cum se face că 
băştinaşii au lăsat să fie  violate”sepulcrele/răpindu-lkse 
statuile? Înşişi pascuanii au ajutat la transportarea lor, la 
încărcarea pe navele care le duceau spre alte orizonturi", 
constată, pe bună dreptate, Louis Castex (în Les secrets de iile 
de Pâques, Hachette, Paris), într-adevăr, diverse muzee din 
Europa şi America s-au îmbogăţit, de-a lungul anilor, cu statui şi 
alte obiecte dm Insula Paştelui; începutul l-au făct englezii (în 
1868) când nava „Topaze" a ridicat o remarcabilă statuie, aflată 
astăzi la British Museum; patru ani mai târziu soseşte în insulă 
corveta franceză „Flore", avându-l la bord pe Pierre Loti, ofiţer 
de marină şi romancier care va executa desene interesante, va 
scrie o frumoasă carte despre Insula Paştelui şi va lua cu el un 
cap de statuie uriaşă, aflat actualmente la Musée de l'Homme 
din Paris; nava germană „Hyaena" va aduce (în 1882) 
numeroase obiecte muzeelor germane, iar americanul 
Thompson, sosit cu nava „Mohican" (în 1886), va publica o 
lucrare documentată şi va aduce muzeului din Washington o 
statuie intactă şi dale de piatră ornate. Această înşiruire este, 
din păcate, departe de a.se sfârşi aici - iar dacă prezenţa unor 
obiecte de cultură materială pascuană în marile muzee publice 
este într-o oarecare măsură de înţeles, obiectele aflate în 
diverse colecţii particulare, unde au ajuns de multe ori pe căi 
lăturalnice şi chiar dubioase, nu are nici o justificare, ba este 
chiar dăunătoare, deoarece îngreunează activitatea de 
cercetare. 

Care este originea statuilor? Cine au fost sculptorii lor? 
Căutând răspunsul la aceste întrebări, se cuvine să ţinem seama 
de, faptul că Insula Paştelui este" unul dintre cele mai izolate 
colţuri din lume. Aici nu se poate ajunge decât pe două căi: de 
răsărit, de pe coastele sud-americane, şi pe la apus, din insulele 
polineziene. 

Thor Heyerdahl, „cel mai sportiv dintre savanții aplecaţi 
asupra istoriei necunoscute**, cum îl numeşte Jean Maurice 
Hermann -caracterizare cum nu se poate mai potrivită, dacă 
luăm în considerare expedițiile Kon-Tiki, în cadrul căreia 
intrepidul norvegian a traversat Pacificul (în 1947) pe o plută din 
lemn de balsa şi expediţia Ra II, peste Atlantic (în 1970), pe o 
navă din tulpini de papirus, de asemenea ceva mai recenta 
expediţie Tigris pentru traversarea Oceanului Indian pe o 
ambarcaţiune din trestie de Mesopotamia - Thdr Heyerdahl, 
aşadar, izbit de asemănarea dintre uriaşele statui (precum şi ale 
altor elemente ale vechii culturi materiale şi aie tradiţiei 
pascuane) cu vestigiile unor culturi precolumbiene din Peru, a 
încercatei a reuşit să demonstreze că Insula Paştelui putea fi 


abordată, cu mijloacele de navigaţie primitive folosite în urmă 
cu secole şi chiar cu milenii, de pe coasta apuseană a Americii 
de Sud. 

Arheologii şi etnografii mai noi par însă să revină la 
ipotezele formulate mai demult de energica dqamnă Katherine 
Scoresby Routledge (conducătoarea unei expediţii etnografice 
engleze în 1914-1915) şi de regretatul Alfred Metraux 
(conducătorul unei expediţii franco-belgiene din 1934-1935) 
care pune popularea Insulei Paştelui pe seama unor migrații 
polineziene, prin urmare venite din nord-vest. în favoarea 
acestei teorii pledează, înainte de orice, faptul că polinezienii au 
fost din cele mai vechi timpuri navigatori (spre deosebire de 
vechile populaţii peruviene) precum şi unele similitudini în arta 
şi tradiţia orală, 

în arhipelagul polinezian Toubouai, la numai 1400 mile de 
Insula Paştelui, în Pitcairn (insulă devenită celebră prin odiseea 
revoltaţilor de pe „Bounty'", din 1790 (sir John Barrow, Revolta 
de pe Bounty, Edit. Meridiane, 1976) s-au găsit statui foarte 
asemănătoare - deşi de proporţii mai reduse - precum cele 
tăiate 


James Cook, navigatorul britanic care a redactat un 
interesant jurnal de călătorie în regiunile sudice ale 
Pacificului 


în tuful vulcanului pascuan Rano-Raraku. De altfel, 
misiunea franco-belgiană condusă de Alfred Métraux (directorul 
prestigiosului Musée de l'Homme din Paris), din care făcea parte 
şi Henry Lavachery (conservatorul Muzeului regal din Bruxelles) 
reunise numeroase elemente în favoarea asemănării dintre 
construcţiile pascuane şi cele din Insulele Marchize: altare; mici 
incinte sacre, case de oaspeţi,*morminte. Statui asemănătoare 
s-au găsit şi în alte insule, îndeosebi în Raivavae, Tahiti şi 
Moorea. 

Statuile pascuane, privite din spate, au înfăţişarea - după 
părerea lui Louis Castêx (în op. cit) - unor stele, ba chiar unul 
dintre abuzuri poartă, în loc de statuie, o stelă în genul celor ce 
se găsesc în Insulele Tuamotu şi Arhipelagul Hawaii. Potrivit 
aceluiaşi autor, statuile pascuane sunt „fructul unei evoluţii a 
stelei. Este un antropomorfism aflat în logica esteticii realiste a 
pascuanilor. Aceasta din urmă ar fi rămăşiţa uneia dintre 
tendinţele primitive ale polinezienilor, fii îndepărtați ai unei Asii 
creatoare de imagini după chipul şi asemănarea vietăţilor, 
tendinţă care se simte încă în arta veche a marelui bazin al 
Pacificului". lar un etnolog avizat de talia lui Kenett Emory (de la 
Bernice Bishop Museum) arată că „este posibil să se descopere, 
în platformele cu statui din Insula Paştelui, o afinitate mai 
strânsă decât s-a crezut până acum cu maraeAc polineziene*. 
(Aceste marae sunt un soi de sanctuare sub cerul liber, altarul 
fiind construit dintr-o mică piramidă de pietre; aici erau 
înmormântate căpeteniile şi eroii polinezieni.) 

Nu este lesne a lega vestigiile din Insula Paştelui - ato-urile 
şi statuile gigantice şi mai ales cele mai vechi, aşa-numitele 
pakeopa, ale căror origini sunt deocamdată învăluite in taină 
(deşi, după cum arătam, ipotezele nu lipsesc) - de existenţa 
unui continent în cea mai mare parte dispărut, ca urmare a unui 
cataclism. Cât priveşte acest cataclism, asupra lui nu există nici 
urmă de îndoială - mărturie stau grămezile de cenuşă şi de lavă 
împietrită care învelesc coastele vulcanului Rano-Raraku; ba 
este chiar probabil că în regiune au avut loc două asemenea- 
cataclisme, la un interval de timp nu prea mare: Ciudat este şi 


caracterul deşertic, dezolant, al peisajului în care se ridică 
statuile cu aspect straniu, cu feţele lor prelungi şi buzele subţiri, 
cu capetele acoperite de curioasele pălării cilindrice. Totul este 
nemişcat, împietrit, mort - aspect cu atât mai nefiresc cu cât, 
după cum se ştie, pantele vulcanilor sunt în general ' roditoare, 
generatoare de vegetaţie: în jurul vulcanului Etna, de pildă, se 
întind livezi de lămăi, portocali şi măslini, printre cele mai fertile 
ale' Siciliei, iar pantele Vezuviului şi ale vuietului Pico din Azore 
sunt acoperite de podgorii producătoare de vinuri, vestite în 
toată lumea; primii oameni care au debarcat pe insula Krakatoa 
la câteva zile după uriaşul cataclism din 1883 au remarcat că 
plantele începuseră să încolţească şi au fost uimiţi de prezenţa 
insectelor pe solul pârjolit şi încă fumegând. 

Nu este exclus ça aspectul dezolant de vegetație al Insulei 
Paştelui să se datoreze efectelor pustiitoare ale tşunami-urilor, 
din această regiune supusă seismelor; în 1960, după cutremurul 
din Chile, asupra Insulei Paştelui s-au năpustit trei asemenea 
valuri seismice, care au acoperit uscatul pe o adâncime de 600 
metri, răsturnând cele cincisprezece statui, printre cele mai. 


frumoase, aflate pe ahu-ul Tonga Riki - statui măsurând 7- 
9 metri *'şi cântărind 20-30 tone. Unii dintre aceşti uriaşi au fost 
târâţi pe o distanţă de o sută de”pietri şi sfărâmaţi, alţii s-au 
răsturnat doar, întinşi pe spate cu ochii mari deschişi spre cer. Şi 
totuşi, se pare că în trecut Insula Paştelui avea o vegetaţie 
destul de bogată. Arheologul Carlyle Smith de la Universitatea 
Wyoming (S.U.A), participant la expediţia Kon-Tiki, pretinde 

Planul unui Ahu~~Moai (după Fr. Mauere) 


că în urmă cu câteva veacuri pe insulă se afla o pădure 
întinsă - Rano-Raraku era acoperit cu palmieri şi alţi arbori, între 
care o varietate de conifer necunoscută în Pacific. Din analiza 
fibrelor unor ţesături vechi (aflate la Muzeul din Washington) 
rezultă că este confecţionată din scoarţa unei specii de dud, 
care trebuie să se fi aflat din belşug pe insulă de vreme ce 
servea la îmbrăcăminte şi la țesutul unor frânghii foarte 
rezistente folosite pentru transportarea statuilor atât de grele de 
la „atelierul“ din coasta vulcanului şi până pe țărm. (Acest soi de 
dud a fost botezat de botanişti Broussenetia papyrifera, 
deoarece în răsăritul Asiei din fibrele sale se confecţionează 
celebra hârtie de China şi de Japonia). 

Transportul statuilor, unele cântărind peste 30 tone, este 
încă o chestiune controversată. în 1868, pentru a transporta o 
asemenea statuie de la câteva sute de metri de țărm pe puntea 
navei „Topaze", au fost netesari 200 de marinari pricepuţi în 
asemenea treburi şi tot atâţia indigeni. Faţă de aceasta, 


transportul unor statui mai grele, pe pantele accidentate ale 
vulcanului şi până aproape de țărm, cu mijloace primitive, 
trebuie să fi cerut eforturi supraomeneşti şi, înainte de toate, 
soluţii de o ingeniozitate părând să indice o concepţie tehnică 
destul de evoluată. 

Marea majoritate a cercetătorilor arheologi şi etnografi, 
care au întreprins studii în cadrul diferitelor expediţii pe Insula 
Paştelui, sunt de părere că pe acest petec de pământ izolat a 
trăit cândva o populaţie străveche - probabil sculptorii primelor 
platforme acoperite cu statui, ale acelor pakeopa - care la un 
moment dat a dispărut din motive necunoscute. O emigrație în 
masă? O epidemie? Un uragan pustiitor? O erupție catastrofală 
a lui Rano-Raraku? Fapt este că populaţia polineziană - ai cărei 
urmaşi sunt pascuanii ce trăiesc astăzi pe insulă - a sosit aici 
relativ târziu, se pare că în migrații cuprinzând două etape, în 
secolele XII şi XIII e.n.; ei sunt de un alt tip antropologic decât 
vechii locuitori. Polinezienii veniţi în prima etapă - tradiţia îi 
numeşte  „urechile-lungi", deoarece aveau obiceiul» să—şi 
lungească urechile - au fost exterminați de cei veniţi în etapa a 
douât (sub conducerea eroului legendar Hotu-Matua) după ce 
convieţuisera mai mult sau mai puţin paşnic vreme de 
aproximativ 350 ani. „|n orice caz", este de părere Francise 
Mazière, „datele delimitează o certitudine: cele două migrații au 
fost polineziene, dar ele nu ne arată, în nici un fel, ce s-a 
petrecut înainte, cine au fost oamenii care au construit Vinapu şi 
au sculptat statuile aparţinând primului stil. Poate că au venit 
dintr-o cu totul altă direcţie..." 

Ahu Vinapu, la care se referă aici Fr. Maziere, este situat în 
nord-estul insulei, în apropiere de rada La Perouse - o 
construcţie la care „arhitectura, atât de desăvârşită şi de 
inspirată, lasă loc unor anumite ipoteze [...] », . 

Este sigur ca Ahu Vinapu reprezintă în 
arhitectura'polineziană un traumatism [...] nu putem decât să 
constatăm caracterul neobişnuit al arhitecturii de la Vinapu, în 
care întâlnim elemente specifice, certe, ale construcţiilor 
preincaşe," Prin urmare Mazière (ale cărui cercetări au fost 
considerabil uşurate prin faptul că este căsătorit cu o 
polineziană, care a cules de la pascuani, a căror limbă o vorbea, 
tradiţia orală legată de istoria insulei) nu exclude complet 
ipoteza lui T. Heyerdahl, care se încadrează, de fapt, în teza mai 


largă a unor relaţii Polinezia-Ameriea de Sud susţinută şi de un 
savant de lenume mondial ca Paul Rivet. (Lângă Tiahuanaco, pe 
ţăipmul bolivian al; lacului Titicaca, vechi centru religios 
preincaş, se găseşte un loc numit „Buricul Pământului", 
amintind de acel Te pito te Henua, numele tradiţional al Insulei 
Paştelui). 

Insula Paştelui nu este singurul petic de pământ al 
Oceaniei unde s-au găsit urmele unei populaţii străvechi. 
Istoricul englez Keith Sinclair (în A history of New Zeeland; 
primul capitol al acestei lucrări a fost reprodus, într-o formă 
prescurtată, în Magazin istorie, nr. 6/1977) arată că săpăturile 
arheologice efectuate pe cele două insule a căror istorie 
formează obiectul lucrării sale „au scos la iveală câteva obiecte 
care atestă viaţa unei populaţii aproape uitate, vânătorii de 
păsări moa, poate primii locuitori ai Noii Zeelande. în 
mormintele lor au fost găsite unelte şi podoabe confecţionate 
din oase şi ouă de moa, păsări care trăiau în grupuri numeroase 
pe pajiştile de pe ambele insule". 

Pasărea moa este astăzi dispărută, dar ornitologii au reuşit 
s-6 identifice şi s~o clasifice (în familia Dinornithidae) - ea este 
înrudită cu pasărea kiwi, dar mai mare (peste 3 m) şi mai 
degrabă asemănătoare struţului fiind, ca şi acesta, inaptă 
pentru zbor. Această pasăre nu se mai găsea pe insulele 
neozeelandeze la venirea europenilor (Abel X Tasman în 1642, 
iar în veacul următor acelaşi James Cook care, în 1769, le-a 
cercetat în amănunţime litoraful); Populaţia băştinaşă (maori) 
are câteva legende în care este vorba de pasărea moa - ceea ce 
ne duce la concluzia că, în jurul anului 1350, când se presupune 
că polinezienii au venit cu flota lor de luntre în Noua Zeelandă, 
această pasăre, hrana principală a celor mai vechi locuitori, încă 
nu fusese exterminată. 

întocmai ca şi în cazul străvechilor locuitori ai Insulei 
Paştelui» a „sculpturilor* de pakeopa'", originea şi evoluţia 
culturii 

„vânătorilor de păsări moa" (cum îi numeşte K. Sinclair, în 
lipsa unui nume gentilic) este obiect de controversă. Este 
adevărat că Sinclair, ca şi alţi cercetători, nu exclude originea 
polineziană, în favoarea căreia par să pledeze unele unelte, 
cârligele de undiţă şi anumite obiecte de podoabă, dar acelaşi 
Sinclair adaugă că: „Unele dintre amuletele şi podoabele lor au 


o frumuseţe stranie, neobişnuită. în multe peşteri se mai pot 
vedea şi astăzi picturi ce le pot fi atribuite. Obiectele găsite 
atestă o cultură materială destul de dezvoltată..." Ceea ce duce 
în mod firesc la concluzia că „vânătorii de păsări moa" din Noua 
Zeelandă adoptaseră de la noii veniţi, polinezienii, unele unelte 
şi podoabe, probabil că şi cultura unor plante comestibile cum 
sunt kumara (cartoful dulce) şi rădăcifta de ignam - iar imigranții 
au învăţat de la străvechii locuitori cum să vâneze păsările moa. 
Asemenea „imprumuturi" se observă şi în alte regiuni din Pacific 
- în Insula Paştelui, străvechii locuitori au adoptat şi ei de la noii 
veniţi cârligele de undiţă şi ignamul, iniţiindu-i pe aceştia din 
urmă în miturile lor religioase şi ; folosirea scrierii rongo-rongo 
strâns legată de activitatea sacerdotală. 

Cine erau, aşadar, aceşti străvechi locuitori ai Oceaniei, 
ale căror urme le găsim nu numai în Insula Paştelui şi Noua 
Zeelandă, dar şi în Hawaii şi alte insule din bazinul Pacificului? 
Să lăsăih deocamdată deoparte ipoteza plină de fantezie 
avansată de Churchward, care-i socoteşte urmaşi direcţi ai 
celorzece „popoare" din Ţara Mu, şi să pornim de la următoarea 
ipoteză: dacă insulele respective au fost populate, în mai multe 
etape, prin migrații de la răsărit sau de la apus, în veacurile XI- 
XIV, oare nu este posibil ca locuitorii străvechi ai acestor insule 
să fi venit aici tot prin migrații, într-o epocă anterioară, poate în 
urmă cu câteva milenii? 

lpoteză interesantă, nu lipsită de argumente, şi care a 
început să se contureze încă din al doilea deceniu al veacului 
trecut,, odată cu apariţia jurnalului de călătorie al germanului 
(de origine franceză) Adalbert von Chamisso, care a făcut parte 
din expediţia de pe nava „Riurik" (1815-1818) condusă de rusul 
(de origine germană) Otto von Kotzebue. Astăzi, Chamisso este 
cunoscut numai ca prozator - nuvela fantastică Extraordinara 
poveste a lui Peter Schlemihl a apărut în 1814, cu un an înainte 
de plecarea în călătoria pe bricul „Riurik"; el a fost însă şi un 
remarcabil poet, botanist şi cercetător de meleaguri îndepărtate 
- şi cel dintâi a remarcat că idiomurile vorbite în insulele 
polineziene prezintă asemănări cu cele din Indonezia. 

Mai târziu, când cercetările lingviştilor au demonstrat 
existenţa de rădăcini comune la unele cuvinte folosite în 
graiurile malaieze din sud-estul Asiei şi în cele din insulele 
Oceaniei, s-a emis ipoteza migraţiei malaiezo-polineziene - o 


deplasare determinată probabil de factori economici şi sociali, - 
care ar fi avut loc 

aproximativ la începutul erei noastre şi ar fi pornit din 
regiunile Asiei de Sud-Est către insulele care formează astăzi 
Polinezia. Argumentelor de ordin lingvistic în favoarea acestei 
ipoteze li se asociază şi cele de ordin etnografic: la data sosirii 
europenilor tehnica navigaţiei se afla la un nivel relativ ridicat, 
polinezienii în-treprindeau călătorii destul de lungi, se orientau 
după stele şi foloseau curenţii. marini -ceea ce duce la supoziţia 
că moşteniseră arta navigaţiei de la malaezieni, cu care aveau 
comun şi utilizarea luntrelor cu balansier (care pe alocuri s-au 
menţinut până astăzi).,în sfârşit, se pare că şi unele culturi 
(trestia de zahăr s.a.) s-au deplasat, împreună cu malaiezienii, 
către sud-est, unde au găsit soluri propice de dezvoltare, 

O ipoteză diametral opusă a început să se contureze cam 
în aceeaşi vreme, ca urmare a cercetărilor întreprinse de 
englezul William Ellis, care a plecat (în 1816, prin urmare la un 
an după începerea călătoriei vasului „Riurik") ca misionar în 
Hawaii, Tahiti şi în alte regiuni ale Oceaniei, unde avea să stea 
vreme de nouă ani. în relatarea călătoriei sale (Polynesian 
Researches, Londra, 1829), Ellis menţionează asemănarea unor 
structuri 'sociale, de 


Fibulă din Noua Zeelanda de la începutul sec. VI 
(după Af. Alpatov) 


asemenea a unor tradiţii polineziene cu acelea ale 
populațiilor amerindiene de pe coasta apuseană a Lumii Noi; la 
aceasta se adaugă denumiri comune, de pildă a batatului 
american (Ipomoea batatas sau cartoful dulce cum i se mai 
spune), numit kumara în unele idiomuri polineziene şi kumar în 
limbile checiua din vechiul Peru. EUis s-a servit şi de un 
argument care în vremurile mai recente va da naştere unei 
pasionante întreceri spotive-ştiinţifice: existenţa  Curentului 
ecuatorial de nord, care porneşte de la coastele Americii 
Centrale şi se îndreaptă spre Arhipelagul Hawaii - de unde 
concluzia că este mult mai lesne de ajuns în insulele Oceaniei 
dinspre răsărit, decât dinspre Asia de Sud-Est. 

Deşi ipoteza emisă (cu oarecare timiditate) de W. Ellis n-a 
stârnit la vremea ei cine ştie ce interes în rândurile oamenilor de 
ştiinţă, ulterior - mai ales către sfârşitul secolului trecut - 
cercetări întreprinse în insulele Oceaniei păreau să aducă 
argumente în favoarea ei: în legendele polinezieniior culese de 
etnografi revin cu insistenţă şefii, mari şefi, regi şi chiar zei, 
veniţi din răsărit în fruntea unei flote de luntre - de asemenea, 
unele plante de cultură răspândite în Polinezia sunt originare din 
Lumea Nouă. Adversarii ipotezei lui W. EUis aveau însă şi ei 
contraargumentele lor: seminţele plantelor nu călătoresc numai 
cu navele grupurilor migratoare, ci şi cu alte mijloace (valurile, 
vânturile...) - iar gendele sunt totuşi legende... 

Printre adepţii ipotezei peruviene se numără şi Thor 
Heyerdahl, care în anii imediat următori celui de-al doilea război 
mondial a hotărât să înlăture printr-o performanţă 
spectaculoasă argumentul-cheie al adversarilor săi: vechii 
peruviens pretindeau aceştia, n-ar fi putut* străbate asemenea 
distanţe pe Oceanul Pacific, deoarece nu foloseau pentru 
navigaţie decât plutele. Pentru a—şi demonstra ipoteza, care 
pornea de la premisa că în migrațiile pe ocean distanţele nu 
constituie un factor decisiv dacă direcţiile vânturilor şi curenților 
sunt favorabile, Thor Heyerdahl a hotărât să întreprindă o 
expediţie care să repete drumul (ipotetic) străbătut de vechii 
locuitori din Tiahuanaco, între coastele peruviene-şi insulele din 
răsăritul Pacificului. 


în 1947, când a pornit expediţia sa, T. Heyerdahl abia 
împlinise 33 ani şi nu era prea cunoscut - deşi stârnise unele 
discuţii şi fusese învinuit de „superficialitate", „grabă în 
formularea concluziilor", „combaterea arbitrară a opiniilor altor 
oameni de ştiinţă". împreună cu câţiva prieteni, de diferite 
naţionalităţi, care-i împărtăşeau părerile ştiinţifice şi spiritul 
sportiv, a pornit la drum pe 6 plută din lemn de balsa, legată cu 
funii din fibre vegetale - aşadar în condiţiile pe care le-ar fi avut, 
cu multe veacuri în urmă, vechii peruvieni; astfel a străbătut 
circa 8000 km între Callao (Peru) şi arhipelagul Touamotou, iar 
relatarea călătoriei (Expediția Kon-TiPă a apărut în versiunea 
românească în 1958) l-a făcut cunoscut în lumea întreagă. 

Chiar dacă sub raport ştiinţific performanţa lui T. 
Heyerdahl are o valoare echivocă (el a demonstrat, după cum 
am mai remarcat, Că o asemenea migraţie ar fi putut avea loc, 
iar nu că a şi avut loc), nu este mai puţin adevărat că ea 
constituie într-adevăr o performanţă - în ea regăsim două dintre 
atributele specifice marilor expediţii de explorare din trecut: 
temeritatea şi perseverenţa. 

De altfel, călătoriile pentru demonstrarea experimentală a 
unor ipoteze, de ordin istorico-etnografic constituie o iniţiativă 
mai veche. Francezul Eric de Bishop - unul dintre partizanii 
ipotezei că migrațiile polineziene s-au efectuat de la vest spre 
est - a colindat, încă în anii dinainte de război, insulele Oceaniei 
cu o barcă dublă de tip polinezian. într-o discuţie avută în anul 
1956 cu Bengt Danielssohn (unul dintre membrii expediției 
„Kon-Tiki"), Bishop, referindu-se la un proiect recent al său, 
spunea: „Scopul călătoriei pe care o voi face este tot atât de 
serios ca şi acel al călătoriei întreprinse de voi pe « Kon-Tiki». 
Diferenţa însă constă în faptul că eu intenţionez să dovedesc o 
teorie cu totul opusă. Voi demonstra că polinezienii plecau din 
insulele lor spre America de Sud..." în acelaşi an, Bishop şi-a 
construit o plută din lemn de bambus şi împreună cu patru 
însoțitori a plecat din insula Tahiti; pluta a fost dusă de curenţi şi 
vânturi spre est, în direcţia cea bună, vreme de două luni. Apoi 
s-au ivit greutăţi - vântul şi curenţii au deviat de câteva ori 
pluta. în a patra lună, când navigatorii străbătuseră mare parte 
din drum, s-a dezlănţuit un uragan puternic, care i-a silit să 
abandoneze, lansând prin radio semnalul de alarmă; au fost 
luaţi la bordul unei nave, atunci când mai aveau de parcurs 900 


kilometi până la ţărmul american şi se aflau nu departe de 
Insulele Juan Fernandez, celebre prin faptul că aici a trăit singur, 
vreme de peste patru ani (1704-1708), matelotul Alexander 
Selkirk, a cărui aventură avea să-i inspire lui Defoe celebrul său 
roman Robinson Crusoe. 

Poate că performanţa realizată de Bishop (la vârsta de 
aproape 70 ani) nu trebuie socotită mai prejos de cea a lui 
Heyerdahl deşi aceasta din urmă s-a bucurat de o mai largă 
popularitate, probabil datorită faptului că a fost prima de acest 
fel. Oricum, Heyerdahl şi Bishop (care a murit doi ani mai târziu, 
în cursul altei expediţii, cu câteva zile înainte de apariţia cărţii 
sale Cap à l'Est) au demonstrat că din Oceania se poate ajunge 
în America de Sud şi că din Peru se poate ajunge în Oceania pe 
plute de balsa şi, respectiv, bambus. 

Problema migraţiilor este însă mai complicată: însuşi 
termenul de migraţie include ideea unei deplasări în masă - „cu 
căţel şi cu purcel" cum spune vorba noastră populară: migrațiile 
sunt determinate de factori economici, sociali sau naturali, iar 
scopul lor (mărturisit sau nu) este, în general, de a întemeia în 
altă parte aşezări bazate pe aceleaşi* relaţii şi norme de viaţă 
caracteristice grupului de migraţie; or, asemenea deplasări 
masive pe ocean apar ca foarte puţin probabile cu mijloace atât 
de primitive şi fragile cum sunt plutele, chiar alcătuite din 
materiale rezistente ca lemnul de balsa sau bambusul. 

De asemenea, întemeierea unor comunităţi noi presupune 
prezenţa femeilor în grupurile migratoare (altfel respectiva 
comunitate ş-ar stinge după o singură generaţie...) ceea ce 
iarăşi sporeşte dificultăţile deplasării, mai ales dacă se iau în 
considerare distanţele enorme dintre insulele situate în bazinul 
central al Pacificului. Evident că putem pleca de la 
presupunerea că - după cum reiese din numeroasele legende 
polineziene - grupurile migratoare, formate numai din bărbaţi, 
au găsit în insulele respective femei aparţinând unei populaţii 
mai vechi (ceea ce nu este exclus - „răpirea sabinelor" din 
istoria Romei antice corespunde unei practici larg răspândite în 
perioadele caracterizate prin migrații masive); în acest caz, însă, 
ne aflăm din nou în faţa aceleiaşi Întrebări de la care am pornit: 
cine erau aceste populaţii „mai vechi" şi de unde au venit? 

Problemele migraţiilor au dus la discuţii pasionante la 
Congresul de la Honolulu (Hawaii) din 1961, la Congresul de 


antropologie şi etnografie de la Moscova, din 1964, şi la toate 
întrunirile ştiinţifice internaţionale de specialitate - fără a căpăta 
o rezolvare, în ciuda progreselor evidente realizate de 
cercetători. 

Mereu se găsesc noi dovezi în legătură cu migrații asiatice 
în direcţia est-yest şi cu migrații americane în direcţia veşt-est, 
în timp ce originea celor mai vechi locuitori ai Polineziei rămâne 
o problemă controversată; ea ar, căpăta o rezolvare logică prin 
confirmarea „ipotezei autohtone" (cum o numeşte pasionatul 
popularizator care a fost Aurel Lecca), cu alte cuvinte a ipotezei 
elaborate de James Churchward, bineînţeles curățată de 
elementele ei fantastice sau numai exagerate proprii firii şi 
stilului original al autorului. 

în felul său captivant şi plin de imaginaţie, James 
Churchward relatează astfel soarta pe care ar fi avut-o puţinii 
supraviețuitori ai milioanelor de locuitori din Ţara Mu: 

„Pe aceste insule, pierdute pe întinsul mării, agitate, 
supraviețuitorii populaţiei din Ţara Mu se strângeau unii într-alţii 
aşteptând cu teamă sfârşitul. Aproape întreaga populaţie fusese 
înghițită. Cei câţiva supraviețuitori din Patria-mumă a Omului îşi 
dădură seama că nu mai au nimic, nici unelte şi nici veşminte 
sau adăposturi, doar puţin pământ şi deloc hrană. Marea fierbea 
în jurul refugiilor lor, iar deasupra capetelor lor nori de fum, de 
aburi şi de cenuşă ascundeau binefăcătorul soare şi întunecau 
lumina. Strigătele de deznădejde ale compatrioţilor lor le 
răsunau încă în urechi. Erau scene de oroare pentru cei ce 
scăpaseră, dar erau condamnaţi să moară de foame şi de frig. 
Rari au fost. cei ce putură supravieţui înfiorătoarei încercări şi 
numeroşi au fost cei ce muriră în chip jalnic. 

Insulele din Mările Sudului sunt tot ce a rămas din aceste 
teritorii salvate, şi anumiţi locuitori ai acestei insule pot pretinde 
că sunt urmaşii direcţi ai poporului din Mu. 

După câteva zile, fumul şi aburii sulfuroşi se risipiră în cele 
din urmă. Soarele străpunse perdeaua de nori. Noile insule erau 
bântuite de bărbaţi şi femei, făpturi îngrozite [...] Trebuie să fi 
fost foarte jalnici aceşti supraviețuitori ai celei mai mari 
catastrofe din lume! [...] încetul cu încetul, în timp ce generaţiile 
se succedau, sărmanii locuitori ai insulelor decăzură din ce în ce 
mai mult, până ce înseşi tradiţiile trecutului, care la început erau 
transmise din tztă în fiu, fură uitate. Măreţia lor trecută se 


şterse din conştiinţă tot aşa cum apele perfide ale Pacificului 
şterseră de pe faţa pământului Ţara Mu, dar, în ciuda faptului că 
acest trecut dispăruse din memoria indigenilor din respectivele 
insule, au rămas totuşi urme care să—i păstreze amintirea." 

Acesta este textul lui James Churchward (în completarea 
celor reproduse mai înainte) care ar putea să ne dea o indicație 
asupra celor mai vechi locuitori ai unor insule din Oceania; 
„constructorii de pakeopa" din Insula Paştelui, „vânătorii de 
moa" din Noua Zeelandă (şi alţii, din alte părţi) ar fi, deci, 
urmaşii popoarelor din Mu, continentul scufundat. In favoarea 
unei ipoteze asemănătoare pare să pledeze şi un cercetător 
modern ca Fr. Mazière (în op. cit.) atunci când arată: „Aici (e 
vorba de Insula Paştelui - n. n.) apar anumite urme ale acestui 
popor antediluvian, a cărui prezenţă începem s-o regăsim şi 
care va pune sub semnul întrebării toate noţiunile de timp şi de 
etică pe care ştiinţa noşstră a voit să i le impună, fie din orgoliu, 
fie dintr-o extremă sărăcie a cunoaşterii". Şi, mai departe: 
„Aflând despre existenţa acestei rase antediluviene şi neavând 
îndoieli asupra nivelului de cunoaştere a unei cu totul altei lumi, 
anumite informaţii de pe Insula Paştelui, pe care am fost 
autorizaţi să le înregistrăm, mi-au părut că trebuie comunicate 
cu luciditate..." 

Trebuie de la bun început să recunoaştem că ipoteza lui J. 
Churchward este ademenitoare - cu condiţia să lăsăm deoparte 
evidentele exagerări, mai ales în privinţa cifrelor (16000 sau 25 
000 ani, 64000000 locuitori), de asemenea şi unele expresii nu 
lipsite de oarecare afectare (Patria-mumă a Omului, imperiul 
Soarelui); cu aceste corective, - pe de o parte pornind de la 
ideea că legenda Pacifidei poate fi reflexul unor întâmplări 
autentice şi pe de altă parte rezistând ispitei de a omite datele 
strict ştiinţifice în favoarea unor supoziţii abuzive - vom 
constata: 

1. Churchward este un autor izolat numai în ceea ce 
priveşte descrierea Ţării Mu, nu şi a existenţei, în trecut, a unui 
continent (sau chiar a mai multora) în bazinul Oceanului Pacific; 
în consecinţă, ipoteza sa nu se cuvine a fi scoasă ab ini tio din 
discuţie, ca nedemnă de atenţia omului de ştiinţă; pe de altă 
parte, acceptarea ei necritică este tot atât de puţin indicată, 
având In vedere fantezia şi tendinţele utopice ale autorului. 


2. Câteva legende cuprinse în tradiţia unor populaţii din 
insulele Pacificului menţionează existenţa unui teritoriu vast, 
care s-ar fi scufundat în apele oceanului din diferite pricini, cei 
mai adesea ca urmare a mâniei, zeilor; respectivele populaţii ar 
fi urmaşii locuitorilor continentului scufundat, veniţi în insule cu 
o flotila” de luntre sub comanda unui mare şef sau zeu. 

3. Descrierea catastrofei seismice care a dus la 
scufundarea Ţării Mu este exagerată, dar nu neverosimilă - 
dovadă uriaşa erupție din 1883 a vulcanului din insula Krakatoa, 
resimţită pe întreaga suprafaţă a Terrei. Este adevărat că în 
centrul Pacificului activitatea seismică este astăzi mai slabă, 
ceea ce nu înseamnă că nu putea fi foarte intensă în trecut - 
chiar într-un trecut cuprins în antroppgen. 

4. Indiciile geologice despre un pământ scufundat în 
adâncurile Oceanului Pacific nu sunt convingătoare; dar relieful 
şi structura fundului oceanului sunt încă insuficient cercetate - 
asemenea cercetări se desfăşoară actualmente în cadrul unei 
colaborări pe plan internaţional şi cu mijloacele ştiinţei 
moderne. 

5. Pacifida, ca teritoriu locuit şi arie a unei civilizaţii, pune 
şi probleme de ordin istoric; or> vestigiile arheologice sunt 
aproape inexistente, poate şi datorită faptului că explorările în 
adâncul straturilor de pe fundul oceanului sunt deocamdată 
foarte dificile cu mijloacele de care dispune ştiinţa în stadiul 
actual. 

6. Oricum, este aproape cert că nu poate fi vorba de 
palate şi temple somptuoase, cum crede- Churchward, ci mai 
degrabă de unelte şi arme de silex şi os, (eventual de obsidian, 
fiind vorba de o regiune vulcanică) corespunzătoare stadiului de 
dezvoltare ă societăţii din epoca respectivă; această constatare 
reiese în mod logic din studiul legilor generale ale dezvoltării 
societăţii, a forţelor motrice ale dezvoltării istorice, chiar dacă 
pornim de la premisa că cronologia stabilită de Churchward 
(16000 sau 25000 ani!) este exagerată. 

7. Este foarte ciudat că o asemenea civilizaţie mai mult 
sau mai puţin dezvoltată n-a avut contact cu cele apropiate care 
să-i înregistreze amintirea; unii cercetători au crezut că găsesc 
circa o şutăde semne comune între cele 500 semne ale scrierii 
din Insula Paştelui şi cele 450 semne descoperite pe amuletele 
şi sigiliile din Valea Indusului (Mohendjo Daro) - datând din 


mileniul III î.e.n. - afirmaţie care s-a dovedit nefondată; X 
Churchward evocă doar vagi şi necontrolabile mărturii indiene şi 
tibetane, depunând o insistenţă suspectă în legătură cu 
descifrarea unor scrieri necunoscute - poate este de bună- 
credinţă în convingerea luf că a reuşit să interpreteze texte 
hieratice din mănăstirile budiste şi lamaserii, sau poate că a 
căzut victimă unor şarlatanii. 

8. Prezentarea civilizaţiei de pe Pacifida ca pe un leagăn al 
tuturor civilizaţiilor, a limbii din Ţara Mu ca pe o limbă universală 
din care derivă toate celelalte, a scrierii ca aflându-se la originea 
scrierilor ş.a.m.d., nu se întemeiază pe argumente ştiinţifice; J, 
Churchward, folosind datele precare moştenite din tradiţia unor 
populaţii, le-a amplificat cu elemente fabuloase izvorâte din 
propria-i fantezie, fără valoare istorică şi fără aparenţă de 
verosimil - deşi nu lipsite de farmec, de o anumită atracţie. 

9. Admiţând existenţa - într-un trecut incert, dar în orice 
caz în antropogen - a unui continent în bazinul de astăzi al 
Pacificului,  „tainele" insulelor care preocupă numeroşi 
cercetători iunt mai lesne de explicat: originea celor mai vechi 
locuitori din Insula Paştelui, Noua Zeelandă, Hawaii şi din alte 
părţi; originea „tăbliţelor vorbitoare" cu scriere rongo-rongo din 
Insula Paştelui, o scriere cum nu se mai găseşte nicăieri în altă 
parte; înfăţişarea caracteristică, stând mărturie pentru o artă 
evoluată, a statuilor celor mai vechi din Insula Paştelui şi din 
câteva insule ale Arhipelagului Societăţii; faptul că anumite 
drumuri foarte vechi care străbat insulele se opresc brusc la 
țărm, în locuri pustii, dând impresia că în trecut se prelungeau 
pe platoul continental care încă nu era submers; existanţa unor 
cuvinte de origine necunoscută, în familia de limbi malaezo- 
polineziană, desemnând anumite construcţii sau folosite de 
preoţi în exorcisme şi activitatea sacerdotală. 

Este limpede că toate acestea şi încă multe alte probleme, 
legate de dezvoltarea materială şi spirituală a populațiilor 
polineziene şi de chestiunea atât de controversată a migraţiilor, 
ar trebui reconsiderate într-o lumină nouă dacă ipoteza Pacifidei 
(sau Pacifidclor) s-ar dovedi întemeiată. Ca şi în cazul Atlantide!, 
unii oameni de ştiinţă ignoră pur şi simplu problema atitudine 
comodă şi deloc ştiinţifică; alţii, ce-i drept mai puţin numeroşi, 
cad în extrema cealaltă şi, neputând rezista ispitei, acceptă 


nêcritic datele insuficient verificate, ceea ce este cel puţin tot 
atât de dăunător. 

Probabil că va mai trece multă vreme până ce problemele 
legate de Pacifida - misterioasa Ţară Mu - vor fi elucidate; dacă 
este adevărat că pe planeta noastră nu mai există „pete albe", 
nu este mai puţin adevărat că fundul Oceanului Pacific este 
insuficient cercetat, peşterile din Insula Paştelui mai ascund 
destule taine, interiorul unor insule din arhipelagurile Samoa sau 
Fiji este năpădit de vegetaţia luxuriantă a tropicelor. O expediţie 
până la „Buricul Pământului" costă enorm - din când în când 
câte un om de ştiinţă reuşeşte să adune suma necesară şi vine 
aici, în Insula Paştelui, unul dintre locurile cele mai izolate de pe 
planeta noastră, unde stă câteva săptămâni sau câteva luni, 
apoi se întoarce şi scrie o carte care de obicei este un mare 
succes de librărie; aşa au făcut Alfred Metraux în 1935, Thor 
Heyerdahl în 1956, Francis Mazière în 1963 şi alţii - singurul care 
a stat aici vreme mai îndelungată publicând şi o lucrare 
interesantă (Sebastian Englert; La Tierra de Horn Matu% San 
Francisco, 1948), nu era om de ştiinţă, ci preot. 

Dar poate că nu este departe vremea când o expediţie 
ştiinţifică prevăzută cu întreg arsenalul arheologiei moderne 
(inclusiv fondurile trebuitoare) va poposi aici şi va întreprinde 
cercetări sistematice, un an, doi ani, sau zece ani; şi atunci 
poate că Insula celor o mie de enigme ni se va spovedi, iar taina 
Ţării Mu nu va mai fi o taină. 

Până atunci, consemnând ademenitoărea ipoteză a lui J, 
Churchward vom constata că este o ipoteză care explică totul, 
fără să dovedească nimic. 


Continente dispărute: : 

TREI IPOTEZE MODERNE ÎN LEGĂTURA CU ATLANTIDA 

- IPOTEZĂ: Presupunere cu caracter provizoriu, 
formulată pe baza datelor experimentale existente la un 
moment dat pe baza intuiţiei, impresiei ctc» 

'Dicţionarul explicativ al limbii române, 1975. 

„Critias: Ascultă, dar, Socrate, o legendă, deşi 
foarte ciudată, insă întru totul adevărată, precum a spus 
odinioară Solon, cel mai înţelept dintre cei şapte 
înţelepţi" 

Platon 

în Dialogul Timeu, circa 400 | e. n, 

+. „Dacă dăm la o pane unele teorii nu întotdeauna 
naive, iar uneori de-a dreptul false, atunci trebuie să 
recunoaştem că ut ideea hă Platon există multe 
elemente 'pozitive. Ea a determinat pe mulţi oameni de 
ştiinţă să facă cercetări seriöse, care au îmbogățit 
oceanografia, geologia, antropologia, etnografia../* 

Henri Lhote în Frescele din Tassili, 1958. 

„După apariţia a sute de studii despre enigma 
Atlantidei merită ca, pornind de la ultimele cuceriri ale 
ştiinţei, să facem încă o dată încercarea să situăm 


geografic şi să descriem pe atlanti şi cultura lor. 
Deoarece nu ne mai putem îndoi că a existat o Atlantida. 
Și Troia ar fi încă şi astăzi o «Atlantida», dacă n-ar fi fost 
dezgropată.* 

Ivar Ussner în Die Rätsel der grossen Kulturen, 
1974. 

„Se poate spune că, astăzi, atlantobgia trece prin 
perioada de tranziţie a dezvoltam sale, caracterizată prin 
formarea ei ca ştiinţă şi prin îndepărtarea de fantastic şi 
de născocirile pseiidoştiinţifice,'- 

N. F. Jirov în Atlantida, 1964. 


PLATON: DIALOGURILE 7/MEU ŞI CRITIAS. 
ÎNŢELEPTUL SOLON A VIZITAT EGIPTUL? 
K. J. FROST ŞI J. V. LUCE: IPOTEZA MINOICĂ. 
„INSULELE FERICITEI ENIGMA ORIGINII GUANŞILOR, 

e ÎN LEGĂTURA CU MIGRAŢIILE CRO-MAGNONILOR DE- 
ACUM 12 000 ANI. 

e A. SCHULTEN ŞI L LISSNER: IPOTEZA TARTESIANĂe 

e ÎN CĂUTAREA ÎNFLORITOAREI METROPOLE DE PE 
MALUL ATLANTICULUI. 


S-au scurs 2300 ani de când filosoful grec Platon (427-347 
|.e.n.) a relatat, în două dintre Dialogurile sale - Timeu (Timaios) 
Si Critias -, povestea Atlantidei, continentul dispărut. De atunci 
şi până astăzi (şi mai ales în ultimele două veacuri) au apărut, 
conform unor evaluări sumare, peste 20000 lucrări ştiinţifice şi 
beletristice,, articole mai ample şi eseuri în legătură cu 
Atlantida, printre care circa 2 000 sunt consacrate în întregime 
acestei probleme. Pe bună dreptate remarca profesorul Radu 
Vulpe (în „Prefaţă la ediţia română" a Atlantidei lui N. F. Jirov): 


„S-a scris atât de variat despre Atlantida, încât însăşi 
preocuparea despre existenţa ei ocupă un loc în istoria 
universală a culturii. în ciuda eşecurilor la care au dus până 
acum cercetările referitoare la dovezile materiale peremptorii 
ale acestui continent, curiozitatea generală în jurul ştirilor 
transmise de Platon, se menţine cu tenacitate. Subiectul rămâne 
mereu pasionant. Lumea doreşte să cunoască datele problemei 
şi să! aplaude, atunci când e cazul, măcar iscusinţa încercărilor, 
de a o rezolva, dacă însăşi soluţia definitivă nu-i va putea fi 
oferită curând sau, poate, niciodată". 

în vremurile mai noi, nume de prestigiu au venit să se 
adauge celor numeroase care socotesc relatarea despre 
Atlantida ca fiind reflexul unor întâmplări reale-aşa sunt 
profesorii Richard Hennig $1 Adolf Schulten, care văd în 
Atlantida lui Platon „fapte pozitive", profesorul Albert Rivaud de 
la Sorbona, unul dintre cei mai buni cunoscători ai operei lui 
Platon, în care vede „nu numai cunoştinţe foarte vechii dar şi 
rezultatele celor mai noi cercetări din timpul vieţii lui Platon", 
profesorul X V. Luce de la Oxford, Ivar Lissner, H. H. Borchardt, 
René Malaise, Sprague de Camp şi mulţi alţii. Unii dintre ei s-au 
exprimat cu prudenţă, alţii au îmbrăţişat cu căldură ideea 
existenţei, în trecut, a unui continent astăzi dispărut 

- în sfârşit, alţii au emis chiar ipoteze noi sau au adus 
argumente noi în sprijinul unor ipoteze mai vechi în legătură cu 
diferite aspecte legate de situarea Atlantidei în spaţiu şi timp. 

Problemele în legătură cu Atlantida se rezumă, în linii 
mari, la două aspecte esenţiale; mai întâi: este, oare, relatarea 
despre Atlantida reflexul unor întâmplări autentice - prin urmare 
susceptibile a fi istoriceşte verificate - sau a constituit pentru 
Platon un simplu pretext pentru a-şi expune, cu incontestabilul 
său dar de povestitor şi pasiunea sa pentru raţionamentul 
dialectic, propriile idei, în scopuri retorice şi educative? în al 
doilea rând: dacă Atlantida a existat, unde era situată, cine erau 
locuitorii ei şi care era nivelul de dezvoltare materială şi 
spirituală a societăţii atlantice? 

în ceea ce priveşte primul dintre aceste aspecte, 
adversarii existenţei Atlantidei remarcă pe bună dreptate că, 
dacă s-au scris 20000 lucrări despre continentul platonic 
dispărut, aceasta nu înseamnă nicidecum că s-a demonstrat şi 
existenţa lui. în legătujă cu al doilea aspect, partizanii entuziaşti 


ai Atlantidei pretind că dovezile materiale peremptorii ale 
existenţei ei vor apărea mai 


Platon 
devreme sau mai târziu ca urmare a activităţii depuse în 
cercetarea arheologică modernă» 

Analizarea mărturiilor ştiinţifice pledând pentru una sau 
cealaltă dintre ipotezele ce încearcă localizarea Atlantidei 
presupune cunoaşterea însăşi a sursei legendei. Platon ne spune 
că Solon - legislator al Atenei şi unul dintre cei şapte înţelepţi ai 
Greciei Antice - a aflat-o de la un preot egiptean. în Dialogul 
Timeu, ea este astfel prezentată (în versiunea românească, 
îngrijită de prof._ Maria Marinescu-Himu, a aceleiaşi At/antida de 
F. M. Jirov): 

„Uimitoare sunt descrierile - păstrate aici - ale 
numeroaselor şi măreţelor fapte săvârşite de cetatea voastră, 
dar una îndeosebi este mai presus de toate ca măreție şi vitejie. 
Scrierile spun că, odinioară, cetatea voastră a înfrânt o mare 
putere ce se îndrepta cutezător dinspre Marea Atlantică asupra 
întregii Europe şi asupra Asiei deopotrivă. Atunci această mare 
era navigabilă, pentru ca în faţa gurii ei, pe care voi o numiţi, în 
felul vostru, Coloanele lui Hercule, se găsea o insulă. Această 
insulă era mai mare decât Libya şi Asia la un loc şi de la ea se 
deschidea navigatorilor accesul spre alte insule, iar de ia acele 
insule spre întreg continentul opus, cu care era mărginită acea 


adevărată mare. Căci în partea interioară a gurii despre care 
vorbim, marea apare (numai) ca un golf, ceva asemănător cu o 
intrare îngustă, iar aceea (ce este în partea exterioară) se poate 
numi adevărata mare, după cum pământul ce o înconjoară se 
poate numi, pe bună dreptate, un continent adevărat şi întreg. 
Pe această insulă Atlantida s-a alcătuit un mare şi puternic stat 
de regi, a căror putere se întindea asupra întregii insule, asupra 
multor alte insule şi asupra unor părţi ale continentului. Afară de 
asta ei stăpâneau şi în partea de aici Libya până în'Egipt şi 
Europa până în Tyrrhenia. Statul întreg, concentrându-şi toate 
eforturile, şi-a pus în gând să subjuge dintr-o singură lovitură şi 
ţara voastră şi pe a noastră, şi toată întinderea de pământ de 
dincoace de gură. 

Atunci, Solon, ostile cetăţii voastre s-au impus tuturor prin 
eroismul şi energia lor. întrecându-i pe toţi în curaj şi în iscusinţa 
procedeelor de luptă, cetatea voastră a luptat când în fruntea 
elenilor, când a ţinut piept de una singură, din nevoie, şi a 
înfruntat mari primejdii atunci când alţii dădeau înapoi. Dar* în 
cele din urmă, biruindu-i pe duşmanii care atacau, a ridicat un 
trofeu, împiedicându-i să subjuge pe cei ce nu fuseseră încă 
subjugaţi şi cucerind, fără doar şi poate, libertatea pentru noi 
toţi, care trăim îndeobşte dincoace de Coloanele lui Hercule. 
Dupa aceea însă, când s-au petrecut îngrozitoare cutremure de 
pământ şi potopuri, într-o singură zi şi o noapte de urgie, 
întreaga voastră oaste a fost înghițită de pământ şi însăşi insula 
Atlantida a dispărut, scufundându-se în mare. De aceea şi 
marea de acolo este acum nenavigabilă şi nu poate fi cercetată: 
navigația este împiedicată de o mare cantitate de noroi 
pietrificat, pe care insula scufundată l-a lăsat în urma sa." 

Din fragmentul de mai sus, care ne dă esenţialul asupra 
istoriei Atlantidei, nu trebuie să tragem concluzia că acest 
imperiu insular se întindea pe jumătate din planeta noastră - 
Asia reprezintă în textul lui Platon numai teritoriul asiatic 
cunoscut de vechii greci, prin urmare Asia Mică şi ţărmul 
oriental al Mediteranei, Libya este teritoriul continentului african 
situat la apus de Egipt şi cunoscut la acea vreme, iar Tyrrhenia, 
pe care mai târziu romanii o vor numi Etruria, este partea 
apuseană a ltaliei centrale. Oricum, pentru,noi, cei de astăzi, 
este foarte greu să evaluăm întinderea Atlantidei după textul lui 
Platon. 


Cu totul altfel stau lucrurile în privinţa cronologiei: Platon 
situează distrugerea Atlantidei între 8 000-9 000 ani înaintea 
epocii lui Solon (circa 640-558 î.e.n.) - un calcul foarte simplu ne 
va duce la concluzia că ujiaşa catastrofa care a provocat 
scufundarea Atlantidei a avut loc acum 10600-11600 ani. 

Totuşi, unii autori mai noi admit în general că în textul lui 
Platon s-au strecurat unele deformări şi exagerări, atât în 
privinţa vastelor dimensiuni ale Atlantidei, cât şi a marii vechimi 
a evenimentelor (agresiunea împotriva Atenei) - deformări şi 
exagerări introduse probabil de însuşi Platon într-o tradiţie 
istorică foarte veche, alterată atunci când a cules-o şi pe carea 
omis s-o corecteze. 

Aceasta este părerea lui J. V. Luce, care - în ciuda faptului 
că Platon plasează continentul dispărut dincolo de Coloanele lui 
Hercule (Gibraltar), în Marea Atlantică -, crede că prin Atlantida 
preoţii egipteni din Sais desemnau Creta veche. Ipoteza minoică 
(cum o numeşte autorul ei), deşi incredibilă la prima vedere, se 
întemeiază pe câteva argumente solide şi a câştigat adepţi în 
zilele noastre printre care pe neobositul cercetător Jacques-Yveş 
Cousteau, care a părăsit vremelnic domeniul oceanografiei 
propriu-zise pentru a se dedica (în 1976-1977) arheologiei 
submarine în regiunea Cretei. 

J. V. Luce, în documentata sa lucrare (The end of Atlantis, 
Londra, 1969; în cele ce urmează vom folosi ediţia franceză: 
L'Atlantide redécouverte, trad, de Andre Ravaute, libr, Jules 
Tallandier, Paris) se dovedeşte a fi unul dintre autorii convinşi 
de existenţa unui fond real al legendei; el porneşte de la două 
premise: mai întâi, tradiţia unui mare „imperiu", posedând o 
cultură relativ dezvoltata, stat puternic care, la un moment dat, 
a ameninţat autonomia Greciei şi îndeosebi a Atenei; apoi, 
producerea unei catastrofe naturale de proporţii uriaşe, care a 
dus la dispariţia respectivului stat antic. 

Se cuvine precizat de la bun început că denumirea de 
„imperiu" folosită de autor este improprie, după cum improprie 
este şi denumirea de „imperiul soarelui" dată de J. Churchward 
legendarei Pacifide; N. F. Jirov foloseşte în mod curent expresia 
„regatul principal al Atlantidei" spre a-l deosebi de celelalte, 
subordonate; poate că mai adecvat ar fi denumirea 
„Confederație de cetăţi" -fn cadrul căreia rolul conducător l-ar fi 
avut capitala Atlantidei, numită de unii autori Poseidonia. Dar să 


ne întoarcem la J. V. Luce şi la interesanta sa ipoteză: aşadar, 
dacă Platon n-a inventat tradiţia aceasta şi dacă, ne spune el 
însuşi, i-a fost transmisă prin intermediari de strămoşul său 
Solon - pe fcare-l numeşte „cel mai înţelept dintre cei şapte 
înţelepţi" - şi dacă Solon, la rândul lui, o aflase de la preoţii 
egipteni, se impun, iarăşi, două fapte care, judecate prin prisma 
celor admise mai sus, sunt de necontestat. Profesorul Luce le 
formulează astfel: 1. Documentele egiptene (în piatră şi papirus) 
care ne-au parvenit au o vechime care urcă departe în çpoca de 
bronz şi relatează evenimente de care vechii greci nu aveau 
cunoştinţă, nici măcar vreo idee vagă; 2. Solon a vizitat într- 
adevăr Egiptul. Mai ales această din urmă chestiune prezintă o 
importanţă esenţială, de vreme ce toţi adversarii existenţei 
Atlantidei folosesc ca argument hotărâtor în demonstrațiile lor 
faptul că nicăieri nu este menţionată o vizită pe care Solon ar fi 
facut-o în Egipt. 

Autorul Atlantidei redescoperite crede a fi găsit dovada 
unei vizite în Egipt în însăşi opera poetică a lui Solon - vizită pe 
care o datează în jurul anului 590 î.e.n. La această dată, Solon 
dusese la bun sfârşit seria de reforme politice şi economice care 
vor aduce schimbări atât de profunde în viaţa Atenei şi hotărâse 
„să se,retragă pentru o vreme din activitatea publică pentru a 
îngădui acestor măsuri .să prindă viaţă în lipsa lui". Pe atunci, 
grecii erau bine primiţi în Egipt, faraonul Amosis fiind cunoscut 
pentru atitudinea sa filohelenică. După cum ne informează 
Herodot, grecii aveau chiar o agenţie comercială la Naucratis, 
port înfiinţat cu 40 ani în urmă de neguţătorii din Milet şi locuit 
de numeroşi greci. Or, Naucratis se afla la numai 16 km de Sais, 
capitala administrativă a Egiptului începând din timpul domniei 
lui Psammetic | (663-609 î.e.n.), călătorie pe care Solon o putea 
lesne efectua, ne asigură Platon. 

Pe vremea aceea, preoţii egipteni studiau cu sârg istoria 
ţării lor: pe lângă temple funcționau aşa-zisele „case ale 
cărţilor", adevărate arhive de papirusuri; pare firesc ca un erudit 
ca Solon să caute tovărăşia preoţilor deținători ai tainelor 
ştiinţei, iar barierele de limbă se pare că erau lesne de înlăturat, 
căci faraonul precedent, Psammetic |, întemeiase o şcoală de 
interpreţi care veneau în întâmpinarea politicii sale prohelene. E 
firesc, deci, să ni-l imaginăm pe Solon consultând, după cum ne 


spune Platon, pe preoţii zeiţei Neith, deținători ai documentelor 
şi informaţiilor transmise prin tradiţie. 

Acolo, la Sais, un preot bătrân a pronunţat memorabilele 
cuvinte: „O, Solon, Solon! Voi, elenii, aţi fost întotdeauna copii şi 
nu există un elen bătrân." Auzind asta, Solon a întrebat: „Cum 
aşa? Ce vrei să spui?" „Sunteţi toţi tineri cu sufletul", a răspuns 
el, „pentru că nu aveţi în suflet nici o părere veche care să se 
sprijine pe o legendă veche şi nici un fel de cunoştinţe 
încărunţite de vreme...". 

Acel bătrân preot face apoi o interesantă şi judicioasă 
comparaţie între civilizaţia egipteană şi cea greacă - el îi explică 
lui Solon că analele egiptene urcă într-un trecut depărtat, 
despre care grecii n-au decât informaţii vagi şi lipsite de 
continuitate, informaţii acumulate prin intermediul unor mituri 
ppetice. El arată în continuare că,în trecut, civilizaţia greacă 
suferise întreruperi pricinuite de catastrofe, perioade de secetă 
şi potopuri; pierzând „noţiunea scrierii", grecii nu posedai arhive 
şi anale care să—i informeze asupra istoriei lor şi n-au moştenit 
noţiunile ştiinţelor antice - ei n-au decât miturile, cum este cel al 
lui Deucalion salvându-se de potop sau cel al încercării 
dezastruoase făcute de Faeton de a conduce carul de foc al 
Soarelui, mituri întemeiate pe evenimente catastrofice reale, de 
care Egiptul era însă relativ apărat datorită regularităţii apelor 
Nilului. De aceea, analele egiptene erau mult mai vechi şi nu 
prezentau lacune. 

Abia după această comparaţie între tradiţiile egiptene şi 
greceşti, bătrânul preot îi relatează istoria Atlantidei şi a 
conflictului ei cu Atena, istorie pe care Solon şi-o" notează cu 
intenţia de a compune mai târziu un poem epic cu această 
temă. Poemul n-a fost niciodată scris - poate din pricină că, 
înapoiat la Atena, treburile politice ale cetăţii nu i-au dat lui 
Solon răgazul necesar. Totuşi, el a repetat ceea ce i se relatase 
la Sais unui strămoș al lui Platon şi povestea (însoţită, poate, de 
un manuscris al lui Solon) a fost transmisă în familie până ce 
Platon s-a hotărât s-o dezvăluie, mai întâi în Dialogul Timeu, 
apoi în Dialogul Critias - acesta din urmă neterminat, întrerupt 
brusc la mijlocul unei fraze. 

Un argument în favoarea autenticităţii evenimentelor 
relatate îl constituie afirmaţia pe care Platon o pune în gura lui 
Socrate: după ce Critias îşi sfârşeşte relatarea, Socrate remarcă 


(nu fără oarecare ironie, ce-i drept) că povestea „are avantajul 
foarte mare de a corespunde unei realităţi şi nu unei iluzii”. E un 
comentariu care diferă de cele care însoțesc alte relatări din 
dialogurile platonice. 

Nu ne vom ocupa aici de predilecţia lui Platon pentru 
culoarea locală egipteană, " pă cuih nu ne ocupăm nici de 
concepţia lui despre stat - pe care unii cercetători o caracterizau 
pe bună dreptate ca o „idealizare ateniană a sistemului de caste 
egiptean" - dar nu putem să nu remarcăm că acelaşi 
interlocutor (Socrate), care se îndoieşte de veracitatea altor 
mituri egiptene, pare s-o admită pe cea a mitului Atlantidei. De 
altfel, Platon proiectase o trilogie Timeu - Critias - Hermocrate, 
important proiect filosofic în cadrul căruia istoria Atlantidei era 
destinată, fără nici o îndoială, să joace un rol important, iar nu 
să ţină loc de simplu divertisment. 

Pe de altă parte, Platon ne dă o „genealogie“ amănunţită 
în legătură cu informaţiile sale despre Atlantida: bătrânul preot 
care avea acces la „casa cărţilor" de pe lângă templul închinat 
zeiţei Neith i-a relatat povestea lui Solon, care Pa relatat-o 
luiDropides, care i-a relatat-o lui Critias cel Bătrân; acesta, pe 
când era pe cale să împlinească nouăzeci de ani, i-o relată lui 
Critias cel Tânăr, vărul lui Platon, de la care a aflat-o filosoful 
nostru -aşadar o transmitere pe cale orală cuprinzând un 
interval de 167 ani. Dar poate că nu era o cale orală, căci se 
menţionează un document manuscris al lui Solon în care acesta 
ar fi transcris în greceşte principalele nume - document pe care 
Critias del Tânăr pretindea că-l deţine de la bunicul său. 

Un text relativ târziu poate fi pus în legătură cu acest 
document - Strabon citându-l pe istoricul şi filosoful stoic 
Posidonios (circa 135-50 î.e.n.) arată că ; Platon ar fi afirmat: 
„Este posibil ca povestea (Atlantidei - n. n.) să nu fie o simplă 
invenţie". Or, Strabon şi Posidonios sunt autori foarte exigenţi în 
afirmaţiile lor şi nu este deloc exclus să fi avut acces la unele 
materiale biografice privitoare la Platon care astăzi nu ne mai 
sunt accesibile. 

Din cele de mai sus se desprind câteva concluzii: Solon a 
vizitat realmente Egiptul, transmiterea orală a mitului este 
posibilă conform cronologiei date de Platon, nu este exclus să fi 
existat şi un document manuscris al lui Solon şi, în sfârşit, Platon 


însuşi pare să fi crezut în fondul de adevăr al legendei, în jurul 
căruia a brodat un mare număr de detalii remarcabile. 

Se cuvine precizat că aşa-zisa ipoteză minoică a Atlantidei 
este destul de veche - X V, Luce a preluat-o de la K. J, Frost și a 
dezvoltat-o, lărgindu-i sfera argumentelor privite prin prisma 
descoperirilor arheologice moderne şi stârnind interesul 
(justificat, după cum vom vedea) câtorva avizaţi cercetători din 
zilele noastre. Dar cine este KLJ. Frost? 

în 1909, la 19 "februarie, în ziarul londonez Times a apărut 
un documentat articol intitulat Continentul dispărut, în care se 
argumenta, pentru prima oară, ipoteza minoică a Atlantidei; 
articolul nu era semnat. în urma scrisorilor primite, care stăteau 
mărturie pentru interesul jstârnit de articol, redacţia i-a cerut 
autorului un material mai amănunţit, care a apărut mai târziu 
sub titlul: Dialogul Critias Şi Creta minoică. Cu acest prilej s-a 
aflat că autorul este un anume K. J. Frost şi că face parte din 
corpul didactic al lui Queen's Univesity din Belfast (Irlanda de 
Nord). Nu mult după aceea a murit, căzut în primul război 
mondial. 

„Săpăturile arheologice recente efectuate în Creta", scria 
KL J. Frost, în articolul din 1909, „au creat necesitatea de a se 
reconsidera întreaga istorie a Mediteranei de dinaintea 
perioadei clasice. Cu toate că numeroase probleme rămân încă 
în suspensie, este in afară de orice îndoială că, în Egiptul din 
vremea dinastiei 

a XVIII-a, în epoca în care Theba se afla la apogeul gloriei, 
Creta era centrul unui vast imperiu care, prin relaţiile lui 
comerciale şi influenţa lui, se întindea din nordul Adriaticei până 
la Teil el-Amarna şi din Sicilia până în Siria. întreg comerţul 
maritim între Europa, Asia şi Africa era în mâinile cretagilor, şi 
se pare că, prin legenda lui Tezett, dominaţia minoică cuprindea 
insulele greceşti şi regiunile de coastă ale Aticei [...] Civilizaţia 

minoică, prin excelenţă mediteraneană, se deosebeşte 
categoric de toate celelalte civilizaţii care s-au răspândit în Egipt 
şi în Orient. De asemenea, din multe puncte de vedere ea este 
de un modernism izbitor. Palatele cu mai multe etaje, o anumită 
ceramică, înseşi rochiile femeilor cretane dau impresia că ar 
aparţine mai degrabă lumii noastre moderne decât antichităţii. 
Pe de altă parte, numărul monumentelor şi extraordinara lor 
bogăţie depăşesc cu mult posibilităţile limitate ale Cretei şi fără 


îndoială că trebuie puse, în cea mai mare parte, pe seama acelei 
forţe maritime pe care vechile legende le atribuie domniei lui 
Minos. 

în consecinţă, atunci când puterea minoică, se afla la 
apogeu, Creta trebuie să fi apărut în ochii celorlalte popoare ca 
o naţiune mare, iar prestigiul ei era lară îndoială mărit de 
misterul care înconjura ţările asupra cărora ea îşi întindea 
dominaţia (ţări pe care şi egiptenii le situau departe spre apus) 
şi de deplina stăpânire a acelui element care era marea - 
element de spaimă pentru lumea antică. 

De asemenea, zvonuri ciudate circulau în ţările Orientului 
Apropiat cu privire la palatele de dimensiuni neobişnuite, 
întreceri sportive şi dansuri bizare şi, înainte de toate, cu privire 
la luptele de tauri. 

Regatul minoienilor a fost de altfel, în antichitate, un stat 
puternic unit prin aceeaşi mare care-l izola de celelalte naţiuni, 
aşa fel încât părea că constituie un continent aparte cu 
caracteristici proprii." 


Mai departe, după ce descrie declinul subit (totuşi 
temporar) al puterii cretane, pe care-l atribuie căderii 
Cnossosului sub dominaţia unor năvălitori dinafară (sec. XVI 
î.e.n.), Frost continuă; 

„Cnossos şi oraşele aliate au fost lovite în calitatea lor de 
putere maritimă şi comercială, chiar în momentul în care păreau 
mai puternice şi mai puţin expuse primejdiei. Ai impresia că 
întreg regatul ar fi fost înghiţit de valurile mării, că" povestea 
Atlantidei ar fi adevărată. Paralela nu este gratuită. Dacă există 
o legătură între informaţiile* pe care le posedăm privitor la 
Atlantida şi la istoria Cretei, pare aproape sigur că găsim aici un 
ecou al civilizaţiei minoice [...) Descrierea Atlantidei, aşa cum 

este dată în Timeu şi Critias, oferă trăsături atât de tipic 
minoice, încât nici măcar Platon n-ar fi putut inventa asemenea 
amănunte, necunoscute în vremea lui [...] într-adevăr, este de 
asemenea semnificativ că imperiul (Atlantidei - n. n.) nu este 
descris ca o unică putere omogenă de tipul Republicii lui Platon 
sau al altor state fictive de acelaşi fel, ba, dimpotrivă, acest 


imperiu este alcătuit dintr-o îmjbjnare de elemente diferite 
dominate de o cetate". 

Concluziile de ordin general ale lui lui Frost par a găsi 
sprijin într-o sumedenie de amănunter 

„Portul mare, de exemplu, cu traficul său maritim şi 
neguţătorii sosiți în număr mare din toate părţile, sălile de baie 
perfecţionate, stadionul, jertfa solemnă a unui taur sunt 
amănunte caracteristice (dacă nu exclusiv) minoice; dar atunci 
când ni se arată că taurul este vânat «în templul lui Poseidon, 
fără alte arme decât frânghiile şi prăjinile», este în afară de 
orice îndoială că ne aflăm în faţa unei descrieri a arenelor din 
Cnossos, a însuşi acelui ritual care impresiona mai mult ca orice 
altceva pe vizitatorii străini şi care a dat naştere legendei 
Minotaurului. Cuvintele lui Platon descriu cu exactitate scenele 
reproduse pe vestitele cupe de la Vaphio, care reprezintă 
desigur capturarea unor tauri sălbatici destinaţii luptelor cu tauri 
practicate de minoeni. lar aceste lupte, după cum ştim din 
vestigiile păstrate chiar în palat, se deosebeau de toate celelalte 
manifestații de acest gen printr-un punct esenţial pe care Platon 
îl scoate în relief: în cadrul lor nu se foloseau armele." 

Este probabil că Frost greşeşte când atribuie naşterea 
legendei Minotaurului (de care ne vom ocupa în alt capitol al 
lucrării de faţă), jocurilor practicate în arenele din Cnossos; 
problema trebuie pusă mai degrabă invers: legenda 
Minotaurului (foarte veche, încadrată într-un ciclu de legende 
care începe cu cea a răpirii Europei de către Zeus transformat în 
taur) se află probabil la originea jocurilor minoice care aveau un 
caracter sacru, Frost are însă incontestabil dreptate când scoate 
în evidenţă asemănarea izbitoare dintre jocurile practicate în 
arenele din Atlantida şi în cele din Creta minoică. Pe vremea lui 
Platon, amintirea luptelor cu tauri din Cnossos se pierduse în 
Grecia şi unii cercetători găsesc în aceasta încă un argument în 
favoarea originii egiptene a legendei despre continentul 
dispărut. 

Până în primii ani ai veacului nostru, nici unul dintre cei ce 
s-au ocupat de problema Atlantidei n-a pus-o în legătură cu 
Creta minoică - existenţa lui Minos şi a regatului său erau 
socotite de domeniul legendei şi abia după cercetările 
întreprinse de şir Arthur Evans la Cnossos civilizaţia cretană 
premiceniană a fost pusă într-o lumină nouă, plină de strălucire, 


confirmând unele tradiţii perpetuate de mythosul grec. După 
cum arată J. V. Luce (în op. cit.), studiile lui Frost pun la 
dispoziţie premisele indispensabile ale unei reconsiderări, pe 
baze noi, a legendei Atlantideij baze care până la sfârşitul 
veacului trecut nu existau. Frost „a scos în evidenţă că legenda 
căpăta o semnificaţie istorică corespunzătoare în măsura în care 
acceptăm conţinutul ei din punct de vedere egiptean". 

în vechile inscripţii egiptene abundau laudele adresate 
zeilor şi faraonilor, în schimb indicaţiile de interes istoric şi 
geografic erau sumare - în general, egiptenii din perioadele mai 
vechi nu cunoşteau decât foarte vag celelalte ţări, nu erau mari 
călători şi nici abili marinari, orizontul lor, geografic era restrâns; 
universul lor se mărginea la sud cu Nubia şi ţara Punt 
(Eritreea?), la răsărit cu Eufratul, la apus cu, deşertul Libiei; 
relaţiile lor comerciale erau orientate cu osebire către nord - 
cunoşteau Ciprul, coasta sudică a Asiei Mici şi Creta, iar 
începând cu prima jumătate a secolului XV le.n. au început să 


Frescă din Creta (circa 1600 le,n.) 


într-un document egiptean din al treilea mileniu î.e.n. se 
menţionează pentru prima oară numele „Keftiu", precum şi nişte 


„insule aflate în mijlocul Mării Verzi (Mediterana-n. n.)". 
Identificarea ţării Keftiu cu Creta a fost multă vreme obiect de 
controversă, dar este astăzi aproape unanim acceptată; de 
altfel, în akkadiană găsim corespondentul kap-ta-ra cu 
semnificaţia „pământul (ţara) de dincolo de marea superioară". 

Neguţătorii minoeni au pătruns în Egipt înaintea celor 
mice-nieni; în cursul deceniului 1460-1450 î.e.n., la curtea 
egipteană au sosit ştiri despre o schimbare importantă în 
statutul politic al cetăţii Cnossos: erau probabil ecourile 
pătrunderii miceniene în Creta. Dar, după cum reiese din 
documentele care au ajuns până la noi, la curtea faraonilor şi în 
bibliotecile templelor nu se făcea o distincţie limpede între 
diferitele „popoare ale mării", care fie că făcuseră comerţ, fie 
că se luptaseră cu strămoşii egiptenilor; de aceea (după părerea 
lui J. V. Luce) „putem presupune că informatorii lui Solon i-au 
zugrăvit acestuia o imagine heteroclită despre relaţiile egipto- 
egeene, o imagine alcătuită după documente de acelaşi gen ca 
acelea care ni s-au păstrat, dar presărată cu amănunte 
provenind din anale pe care nu le mai posedăm'. 

Mai târziu, documentele înregistrează Keftiu ca pe o ţară 
tributară Egiptului, iar într-un papirus este utilizată expresia „tot 
atât de departe ca (ţara) Keftiu". Pe la mijlocul celei de a XVIII-a 
dinastii (circa 1555-1335), Keftiu dispare din textele egiptene; 
să fie oare o coincidenţă faptul că data corespunde (cu oarecare 
aproximaţie, bineînţeles), cu cea a catastrofei de pe insula 
Thera (de care ne vom ocupa mai departe). Şi totuşi, Keftiu îşi 
avea importanţa sa până şi în cultura egipteană, de vreme ce 
(după cum rezultă dintr-un document aflat la British Museum) 
unul dintre exerciţiile şcolarilor era „Cum se scriu numele din 
Keftiu" - cu alte cuvinte, ucenicii preoţilor egipteni învățau să 
transcrie numele proprii minoică (care figurau, prin urmare, în 
arhivele de pe malul Nilului) socotite a avea acelaşi sens sau 
aceeaşi pronunție. Cum Platon ne spune că Solon a tradus, la 
rândul său, numele egiptene a căror semnificaţie credea că a 
sesizat-o, înseamnă că înțeleptul legislator âl Atenei „s-a dedat 
aceluiaşi exerciţiu ca şi şcolarii egipteni cu nouă sute de ani 
înaintea lui" (J. V. Luce) numai că m sens invers... 

Interesant este faptul că, la vremea ei, ipoteza lui Frost - 
expusă într-un ziar de mare tiraj, iar apoi într-o revistă ştiinţifică, 
Journal of Hellenic Studies (1913) - a stârnit doar un interes 


moderat printre specialişti şi a fost destul de repede dată uitării; 
în 1951, un erudit german ajungea, într-o bine argumentată 
lucrare, la o concluzie asemănătoare, probabil fără să cunoască 
ipoteza lui Frost care-l devansase cu peste patru decenii. 

J. V. Luce a preluat, aşadar, ipoteza lui Frost şi a dezvoltat- 
o în concordanţă cu rezultatele cercetărilor arheologice 
moderne. Argumentaţia lui - logică, în consecinţă verosimilă - 
este însă complicată (şi neconcludentă) în chestiunea raportului 
semantic dintre denumirile Atlantis şi Keftiu; el îşi pune, fireşte, 
întrebarea dacă aceste două denumiri au aceeşi semnificaţie: 

Ca şi alţii înaintea lui, cercetătorul englez.pune rădăcina 
„keft" în legătură cu „caput" şi „capitul" - de altfel în Vechiul 
Testament „caphtor" desemnează capitelul unşi coloane. Vechii 
egipteni considerau probabil Creta - insula depărtată şi 
muntoasă - ca pe una dintre „cele patru coloane ale cerului" 
aflate în marginile lumii (cunoscute de ei) şi poate că preoţii 
egipteni posedau documentele privind cultul coloanelor sacre 
gestul de răspândit în Creta minoică. Primind aceste informaţii, 
Solon le-a pus, desigur, în legătură cu mitul lui Atlas care, după 
cum ne spune Homer, avea o fiică pe o insulă izolată din apus şi 
păzea ^ „coloanele care susţin cerul". După părerea lui J. V. 
Luce, Solon a tradus Keftiu prin Atlantis, adică „insula lui Atlas", 
iar pe locuitori i-a numit „descendenţii lui Atlas", căci „numele 
ar fi sunat bine în poemul epic pe care avea de gând să-l 
compună şi «insula lui Atlas», pierdută într-un occident 
îndepărtat, se potrivea perfect pentru crearea atmosferei de 
mister cerută de tema sa". 

Este, desigur, o opinie - ca multe altele - discutabilă, dar 
nu de respins apriori. Interesant este şi faptul că la autorii antici 
târzii (pe care Luce nu-i menţionează) Creta capătă câteva 
nume greu de explicat; Pliniu cel Bătrân (în /storia naturală) 
aminteşte de Etiopia, numită şi Aetheria, precum şi Atlantia; 
textul lui Pliniu sună astfel: Universa vero gens Aethiopia 
appelața est deinde Atlantia, mox a Vulcani filio Aetheria... („Cu 
adevărat este numită de toţi Etiopia, apoi Atlantia şi în urmă de 
la fiul lui Vulcan Aetheria..."). Se cuvine precizat că în unele 
topografii antice, în afară de Etiopia răsăriteană figura şi una 
apuseană, de care pomenesc, în afară de Pliniu, autori de 
prestigiu ca sicilianul Diodor (în Biblioteca istorică), Virgiliu (în 
Eneida), Eustațiu -iar însuşi Homer (în //iada) ne spune că zeii 


din Olimp s-au dus la un ospăț în îndepărtata Etiopie, dincolo de 
ocean (chiar în perioada medievală timpurie, Atlanticul mai 
figurează, pe unele hărţi, cu numele de Oceanul Etiopic). Cât 
priveşte numele Aetheria (sau Aeria), etimologia este nesigură: 
specialiştii ezită între aeraria = mină de cupru şi aethereus = 
aerian, ceresc. 

în sfârşit, se cuvine menţionat că Luce a avut la dispoziţie 
un argument de cea mai mare importanţă de care Frostnu a 
dispus. Acesta din urmă remarcase, ce-i drept, caracterul subit 
al distrugerii marilor construcţii ale regatului minoic, dar este 
evaziv în privinţa cauzelor acestor prăbuşiri. De fapt, există 
două perioade de construcţii monumentale în Creta, dintre care* 
prima, cea a „marilor palate" din Cnossos, Phaistos şi Mallia se 
situează aproximativ între 2000-1700 Le.n. în jurul anului 1600 
Le.n., construcţiile au reînceput, pentru ca între 1525 şi 1520 
î.e.n, să fie brusc distruse, ca urmare a unei cauze nelămurite 
încă: noile palate şi clădiri ale aristocrației s-au prăbuşit pe 
neaşteptate, în mod violent - distrugere atribuită unor cuceritori 
străini care ar fi invadat insula. 

Lucrurile aveau să apară într-o lumină nouă, în 1939, când 
eminentul arheolog grec S. Marinatos (într-un studiu apărut în 
revista Antiquity) va arăta că a descoprit la Amnisos gropi pline 
cu piatră ponce şi fragmente de roci vulcanice deplasate sub 
acţiunea puternică a unei mase de apă. Arheologul grec a tras 
de aici concluzia că distrugerea subită şi părăsirea simultană a 
numeroase palate minoice nu trebuie atribuită unor invadatori 
străini - părere aproape unanim acceptată până atunci -, ci unei 
catastrofe naturale de o violenţă şi putere distructivă fără 
precedent în lumea egeică. Autorul studiului sugera că sursa 
cataclismului trebuie căutată în insula vulcanică Thera, aflată la 
numai 120 km nord de Cnossos. 

Revista a publicat* studiul respectiv însoţit de o notă în 
care redacţia susţinea ql ipoteza va trebui sprijinită şi prin alte 
probe, pe care numai o expediţie arheologică le va putea 
produce. A intervenit însă cel de-al doilea război mondial şi 
cercetările au trebuit să fie abandonate în Creta ocupată de 
trupele germane. După război, specialişti ai Institutului de 
seismologie din Atena (A. Galanopoulos), şi Institutul geologic 
Lamont al Universităţii Columbia din S. U. A (D. Nincovich şi B. 
C. Heezen), precum şi diferite expediţii arheologice au verificat 


la faţa locului ipoteza Marinatos; cercetările au arătat că o 
erupție vulcanică de o putere neobişnuită s-a produs într-adevăr 
pe insula Thera-Santorin, către mijlocul mileniului II î.e.n., 


Pictură rupestră din Hoggar reprezentând două 
dansatoare; de remarcat asemănarea cu unele picturi 
rupestre din sudr-vestul Europei 

distrugând orice viaţă pe insulă şi acoperind povârnişurile 
munţilor Elias cu un strat de piatră ponce care pe alocuri atinge 
o grosime de 60 metri! Erupția a fostatât de guternică, încât 
conul vulcanului s-a prăbuşit şi marea a pătruns în crater. După 
părerea' lui S. Marinatos, erupția de pe Thera a fost de patru ori 
mai puternică decât cea de pe Krakatoa, iar valurile stârnite de 
ea au provocat adevărate ravagii pe țărmurile Cretei, la care s- 
au adăugat, probabil, puternice seisme. 

în 1976, o echipă de scafandri de pe nava de cercetări 
oceanografice „Calypso" a întreprins, “ub conducerea 
comandantului Jacques-Yves Cousteau, filmări în jurul insulei 
Thera, în vederea unei pelicule intitulate „în căutarea 
Atlantidei”. 

în cele şapte decenii care s-au scurs între studiul 
profesorului Frost şi cercetările comandantului Cousteau, câţiva 


eminenţi oameni de ştiinţă ş-au declarat în favoarea ipotezei 
minoice sau, în orice caz, n-au înlăturat-o ca posibilitate. 
Cercetările în legătură cu uriaşa erupție vulcanică de pe Thera 
răstoarnă însă cronologia lui Platon: dacă insula Atlantis a fost 
într-adevăr Creta, atunci nu s-au scurs unsprezece sau 
douăsprezece milenii de la nimicirea ei, ci numai circa trei 
milenii şi jumătate. în acea vreme - după cum povesteşte 
vechea legendă cretană - Taurul Mării a fost trimis de zei să-l 
pedepsească pe Minos şi să-i distrugă regatul; sau - în versiunea 
lui Platon: „... S-au petrecut îngrozitoare cutremure de pământ 
şi potopuri, într-o singură zi şi o noapte de urgie [.,.] şi însăşi 
insula Atlantida a dispărut, scufundându-se în mare". 

Adversarii ipotezei minoice sunt numeroşi prin însuşi 
faptul că majoritatea atlantologilor înclină să acorde încredere 
lui Platon atât în privinţa cronologiei, cât şi a situării geografice 
a marii insule dispărute - filosoful atic vorbeşte de Marea 
Atlantică „navigabilă, pentru că în faţa gurii ei, pe care voi o 
numiţi, în felul vostru, Coloanele lui Hercule, se afla o insulă" de 
la care „se deschidea navigatorilor accesul spre alte insule, iar 
de la acele insule spre întreg continentul opus..." Acest text a 
stârnit aprige controverse între cercetători, iar un atlantolog 
entuziast ca N. F. Jirov conchide că „tonul afirmativ şi chiar voit 
afirmativ al povestirii arată, cu toată certitudinea, că Platon ştia 
de existenţa Americii ca despre un fapt bine stabilit..." şi, după 
ce constată că „sursele informaţiei sale rămân deocamdată 
necunoscute pentru noi", Jirov continuă într-o notă uşor 
polemică: „Este surprinzător că, în ciuda unor indicaţii atât de 
clare, mulţi dintre criticii lui Platon n-au vrut câtuşi de puţin să 
vadă, în această ştire, cea mai veche dintre indicaţiile cunoscute 
nouă cu privire la existenţa Americii! Este vorba, probabil, de 
principiu şi nu de fapte!" (op. cit). 

Poate că se acordă, în general, o importanţă exagerată 
chestiunii (controversate) a unor informaţii pe care Platon le-ar 
fi avut despre America; este însă cert că, dacă admitem 
existenţa Atlantidei în faţa Coloanelor lui Hercule (Gibraltar), 
trebuie în mod implicit să admitem şi posibilitatea, ba chiar 
probabilitatea existenţei unor contacte foarte vechi între apusul 
Europei (şi Africii) şi America — contacte considerabil uşurate de 
prezenţa marii insule astăzi acoperită, total sau parţial, de apele 
oceanului. Cu alte cuvinte, nu Columb cu caravelele sale 


spaniole (în 1492), nici Leif Erikson cu normanzii lui (în jurul 
anului 1000), sau Brandan cu călugării săi irlandezi (circa 550) 
au stabilit primele contacte directe dintre Europa şi America - 
aceste contacte fuseseră stabilite cu multe milenii înainte de 
către galerele de război şi comerţ ale atlanti-zilor! Evident că 
această afirmaţie aparent fantastică nu este corolarul celei 
anterioare: existenţa Atlantidei în limitele indicate de Platon. 

în faţa coastei de sud-vest a Europei şi a coastei de nord- 
vest a Africii se află astăzi cinci grupuii de insule - denumite 
uneori colectiv Macaronezia - şi anume: Azorele, Madeira, 
Canarele, Selvagen (nelocuite) şi Insulele Capului Verde. Sunt 
oare aceste insule, sau măcar o parte dintre ele, „rămăşiţe" ale 
vechii Atlantide scufundate? Atlantologii se feresc, în general, să 
dea un răspuns categoric la această întrebare. Flora acestor 
insule este strâns legată de cea continentală, deşi caracteristică 
pentru o climă mai blândă şi cu unele particularităţi care o 
deosebesc de cea continentală. Tot aşa, fauna are şi ea un 
caracter continental (de deşert), în general diferă de cea a 
Americii tropicale, deşi excepţiile nu lipsesc: L. Germain (în 
VAttaniide. Paris, 1955) arată că 15 specii de moluşte marine 
se întâlnesc numai lângă țărmurile Portugaliei, în apropiere de 
Antile şi în America Centrală - şi nicăieri în altă parte. Dintre cele 
cinci grupuri, Insulele Canare prezintă pentru tema noastră un 
interes deosebit din două motive: mai întâi, fiindcă datele 
geologice şi paleogeografice ajată că ele fac parte dintr-un bloc 
continental care s-a fragmentat şi s-a scufundat într-un trecut 
nu prea îndepărtat, foarte probabil în antropogcn; în al doilea 
rând fiindcă sunt singurele insule din răsăritul Atlanticului unde 
europenii au descoperit o populaţie autohtonă - guanşii - a cărei 
origine, în orice caz foarte veche, nu este nici astăzi lămurită. 


Pictura rupestră din Africa de sud-vest 
reprezentând antilope (după M. Alpatov) 


în problema aborigenilor din Canare prezintă interes 
studiul lui N. F. Jirov (în Atlantida lui, un capitol - redactat cu 
colaborarea paleontologului italian Alfo Baiocco - este consacrat 
guăânşilor), precum şi studiul lui Attilio Gaudio (Originea 
misterioasă a gitanşilor, în revista Orizonturi, nr. 81 şi 82 din 
1958) întemeiat pe cercetări mai vechi ale lui R. Verneau şi pe 
colaborarea cu profesorul Andre Basset. Deşi cuprinzătoare în 
lumina datelor ce Ic posedăm, treBuie de la bun început precizat 
că nici unul dintre aceste studii (şi nici altele, mai vechi sau mai 
recente) nu ajunge la nici o concluzie certă privind originea celor 
mai vechi canaricni - ceea ce este firesc având îh vedere 
complexitatea problemei şi sărăcia informaţiilor susceptibile a 
arunca oarecare lumină în elucidarea ei, 

Canarele sunt cunoscute din vremuri foarte vechi: în 
mitologia greacă sunt numite Insulele Blajinilor - aici se aflau 
Câmpiile Elisée, unde domnea o^, primăvară veşnică şi favoriţii 
lui Zeus trăiau o viaţă veşnică; mai târziu au fost numite Insulele 
Morților şi Insulele Fericiţilor (Fortunatae la romani). Numele 
modern nu vine - cum s-ar putea crede - de la păsările frumos 


cântătoare de culoare galben-verzuie, care acolo trăiesc îh 
libertate iar la noi numai in colivii, ci de la numele spaniol Isias 
Canaris, adică „Insulele Câinilor"... 

Cât priveşte sărăcia de infomaţii de care, vorbeam mai 
sus, ea se datorează, în primul rând, faptului ca în insule n-a mai 
rămas în viaţă nici un aborigen; de fapt, au dispărut (exterminați 
de spanioli) încă de pe la mijlocul secolului XVI, aşadar la un 
veac şi jumătate după ce (în 1402) Jean de Bâthehcourt - 
cavaler normand şi aventurier - a debarcat în Canare şi a pus 
bazele cuceririi lor, care se va desfăşura cu o brutalitate 
amintind de conchistă. Astăzi, Canarele (mai ales insulele Gran 
Canaria şi Tenerife), cu clima lor dulce, sunt o-regiune turistică 
foarte frecventată, iar podgoriile lor se bucură de o binemeritată 
faimă în-rânftul amatorilor de vinuri dulci. 

Termenul „guanşi" utilizat pentru locuitorii din Canare nu 
este adecvat; de origine mai nouă (probabil berberă), avea 
înţelesul de „originar din" sau „fiul lui" şi nu reprezenta numele 
unui popor. 

Dispariţia aborigenilor îngreunează cercetările asupra 
originii canarienilor prin faptul că le transferă din domeniile 
antropologiei şi etnologiei în cele înrudite (dar mai recente, cu 
metode de investigație mai puţin încercate), ale 
paleoantropologiei şi paleontologiei. încă din 1887 R. Verneau, 
participant la o expediţie ştiinţifică în Canare, era de părere că 
populaţia autohtonă a insulelor nu era omogenă - analizând 
craniile găsite în sépulcre şi peşteri a ajuns la concluzia că au 
existat patru grupuri etnice diferite; între care cel mai vechi era 
foarte asemănător cu oamenii cro-magnon, care au populat în 
paleoliticul superior Europa şi nordul Africii. 

Cro-magnonii, iviţi în Europa în urmă cu circa 30000 ani, 
întâlniți în nordul Africii cam acum 12000 ani, când Sahara 
semăna mai degrabă cu actuala savană sudaneză decât cu 
deşertul torid de astăzi, au adus cu ei cultura paleolitică 
magdaleniană -topoare, vârfuri de lance, răzătoare de piatră şi 
de os -, iar arta rupestră, aşa cum este reprezentată în peşterile 
din Lascaux (Franţa) şi Altamira (Spania), o regăsim în diferite 
regiuni ale Africii şi cu osebire în masivul Tassili din Sahara 
algeriană. 

Cro-magnonii din Canare (Jirov îi numeşte „guanşii 
propriu-zişi") erau dolicocefali, înalţi (1,80 m şi peste), cu faţa 


lată, bărbie ascuţită, orbite mari, sprâncene pronunţate, unii 
erau blonzi, chiar roşcovani, cu ochi albaştri - oameni frumoşi 
după concepţiile noastre de astăzi, cărora le plăceau muzica şi 
dansul; locuitorii mai noi ai Canarelor au moştenit câte ceva din 
aceste însuşiri: în Spania veacului trecut, femeile din Gran 
Canaria treceau drept excepţional de frumoase şi talentate 
dansatoare. 

Celelalte trei grupuri, mai recente, sunt de talie mai 
scundă, cu faţa ovală; nasul subţire, părul de culoare închisă; 
unul dintre ele, mai numeros* pare a fi un amestec.de grupuri 
etnice apropiate de origine mediteraneană. Attilig Gaudio 
menţionează asemănări izbitoare cu culturile neolotice de la 
lacul Moeris din Egiptul de Jos (topoarele de piatră, ceramica), 
cu cele de la sud de lacul Tiberiada (vârfuri de săgeți), cu cele 
ibero-maure (moara de mână, râşniţa); în legătură cu ceramica 
din Gran Canaria (din care muzeul de la Las Palmas posedă o 
cuprinzătoare colecţie) Gaudio merge chiar mai departe: 
„Printre obiectele din bogata gamă de exemplare lăsată de olarii 
din Gran Canaria, vasele mari lucioase şi oro siluetă elegantă şi 
rafinată izbesc chiar şi ochiul unui profan. Nici o altă olărie din 
arhipelag nu le egalează, iar asemănarea lor cu oalele din Cipru 
e evidentă. Trebuie deci să ne deplasăm cercetările comparate 
din Orientul Mijlociu în ţinuturile Mării Egee, pentru a găsi locul 
de origine al ceramicii din Canare, dintre care cea mai evoluată 
este cea din Gran Canaria". 

S-a discutat, de asemenea, mult despre acele pintaderas - 
un soi de ştampile pentru tatuaj, din lut ars sau lemn, gravate 
cu desene geometrice foarte asemănătoare celor de pe vasele 
de * ceramică; asemenea ştampile s-au găsit în trei depozite 
neolotice din Gran Canaria, dar pintaderas similare se utilizau, 
pe de o parte la populaţiile neolitice din Europa (Italia) şi Africa 
de Nord (în Atlasul marocan până aproape de zilele noastre), pe 
de altă parte, potrivit lui R. Verneau, de către populaţiile vechi 
mexicane şi columbiene. 

Dar, după cum remarcă * Gaudio „... unde mai stăruie 
îndoiala în privinţa unor posibile relaţii între două popoare sau a 
eventualelor origini comune, ne adresăm limbii şi religiei pentru 
probe concludente". El socoteşte că: „în domeniul moravurilor şi 
al cultelor, analogia dintre civilizaţia din Canare şi vechile 
civilizaţii mediteraneene este şi mai pronunțată"; şi, mai 


departe; „Principalele elemente de comparaţie între preoțimea 
din Canare şi cea a vechilor civilizaţii-mame se evidenţiază, o 
dată fhai mult, cu osebire în Palestina şi Caldeea". 


Bust de lemn al unei fete guansc; trăsăturile 
amintesc de berberii nord-afrieahi (după I Lissncr) 


După ce analizează etimologic câţiva termeni de cult din 
Canare, în comparaţie cu alţii asemănători din Babilon şi 
Caldeea, şi după ce relevă, asemănări rituale (capul de berbec 
legat de gâtul preotului, împodobirea cu pene de păsări, arderea 
ramurilor de palmier în locurile de cult, unele rituri funerare s.a.) 
cu cele ale popoarelor nord-africane, Attilio Gaudio ajunge la o 
concluzie de-a dreptul senzaţională. Dar să-i dăm cuvântul: 

„în timp ce clasa cranii şi schelete guanşe, Verneau a 
recunoscut şi prezenţa (în proporţie de aproape o treime) a 
tipului semit din Siria şi Palestina [...] Or, epoca neolitică înainta 
plecând din Orientul Mijlociu şi din valea Nilului. Ce popor 
neolitic din Orientul Mijlociu a putut deci să înfăptuiască această 
lungă migraţie până în insulele Canare? Istoria vechiului Orient 
nu ne lasă defel posibilitatea ezitării: nu poate fi vorba decât de 
locuitorii din Canaan, mai precis, de filisteni. 


Regii cuşiţi din dinastia lui Nemrod i-au forţat pe vechii 
locuitori ai Canaanului, ce făceau parte dintre popoarele 
guvernate de ei, să-şi părăsească patria adoptivă şi să-şi caute' 
un refugiu în altă parte. Istoricii arabi, în care avem încredere, 
desemnează pe aceşti primi canaaniţi sub numele de amalikas." 

Mai departe, Gaudio îl citează pe istoricul bizantin 
Procopius din Cesareea, care povesteşte că locuitorii din 
Canaan, izgoniți din căminele lor de către Josua, s-au refugiat în 
oraşele maritime ale Feniciei şi că numeroase familii au părăsit 
țărmurile ludeei, unele stabilindu-se pe coastele Africii de Nord. 
„Există la Tanger", afirmă Procopius, „ două coloane de piatră, 
alături de o mare fântână, unde se poate citi o inscripţie cu 
caractere feniciene care sună astfel: «Noi suntem cei care am 
fugit din faţa lui Josua, tâlharul»"; După părerea lui Gaudio, 
această mărturie (conținută în lucrarea De hello vandalico a lui 
Procopius, care a fost secretarul lui Belizarie şi care şi-a scris 
lucrarea în secolul VI) este de netăgăduit, mai ales fiindcă este 
vorba de un monument aşezat într-o piaţă publică şi bine 
cunoscut de toată lumea. Tot aşş, Sfântul Augustin spune în 
scrisoarea sa către romani că, pe vremea sa, când un locuitor 
din ţinuturile Hipponului sau Cartaginei era întrebat care îi era 
originea, acesta răspundea invariabil „Sunt din Canaan". 

Lăsând la o parte chestiuiiea originii canaanite a vechilor 
culturi mezoamericane (pe care Gaudio o enunţă ca pe o ipoteză 
de lucru fără s-o argumenteze), vom reţine faptul că textele 
citate (Proeopius, Sf. Augustin s.a.) nu rezolvă problema originii 
celor mai vechi locuitori ai Canarelor, ci (eventual) numai pe cea 
a unor migrații relativ târzii. De altfel, însuşi Gaudio remarcă în 
ultima parte a studiului său că: „Locurile ocupate de către semiţi 
în Gran Canaria au fost [...1 perfect identificate. Ei "trăiau în 
zona meridională a insulei care este partea ei cea mai pustie şi 
mai ingrată, precum şi pe întregul teritoriu al micii peninsule 
Isleta, la extremitatea de nord-est a insulei Gran Canaria. Faptul 
acesta ne face să presupunem că au sosit acolo când 
arhipelagul era deja locuit de o populaţie temeinic aşezată..." 
Or, tocmai aceasta este chestiunea esenţială în determinarea 
unei posibile legături între Atlantida lui Platon ;* şi Insulele 
Canare: stabilirea originii acestei populaţii” care era „temeinic 
aşezată" şi avea, ' pă cum am văzut, caracteristici antropologice 


şi etnografice foarte asemănătoare cu cei care în urmă cu 
30000 - 20000 ani au pictat peşterile din Franţa şi Spania. 

Ca in multe alte cazuri similare, acolo unde etnologii şi 
antropologii n-au ajuns la rezultate concludente, au intervenit 
filologii; într-adevăr, oare limba şi scrierea guanşilor nu ne pot 
oferi indicaţii în privinţa originii celor mai vechi canarieni? , . . 

Limba aborigenilor din Canare s-a pierdut (în insule se 
vorbeşte astăzi numai spaniola), dar s-a păstrat un număr de 
cuvinte şi expresii în texte mai vechi ale cronicarilor care 
însoțeau diferite expediţii, ale preoţilor şi funcţipnarilor coloniali 
spanioli 

- noţiuni, fără îndoială, interesante, dar care nu oferă 
posibilitatea de a se determina structura gramaticală a limbii 
guanşilor. în general, se admite că este a limbă de origine 
libiano-berberă foarte veche, însă şansele de ă o descifra sunt 
ca şi inexistente 

- profesorul Andre Basset spune că „a voi să descifrezi 
inscripţiile libiene cu ajutorul berberei din zilele noastre ar 


echivala cu încercarea de a interpreta q inscripţie latină cu 
ajutorul francezei vorbite în cartierele pariziene mărginaşe..." 

Inscripţiile nu lipsesc în Canare - ele se află cu precădere 
pe stânci şi pot fi împărţite în trei tipuri, cel mai vechi dintre ele 
fiind constituit din petroglife foarte asemănătoare cu cele ce se 
găsesc în numeroase regiuni ale Europei şi care provin, probabil, 
de la populaţia preistorică; în jurul acestor petroglife s-au dus şi 
>se duc discuţii, dar cei mai numeroşi cercetători sunt de 
părere că nu ne aflăm în faţa unei scrieri propriu-zise, ci a unor 
semne cu valoare de simbol folosite în scopuri magice şi 
religioase. 

I al doilea tip de scriere este constituit din hieroglife; 
răspândite mai ales în insulele apusene (Palma, Hierro) 
hierogilifele seamănă cu una dintre scrierile cretane vechi, dar 
felul dezordonat în care sunt aşternute i-a dus pe unii specialişti 
la concluzia că este vorba, de fapt, de o simplă copiere a unor 
texte al căror conţinut a rămas necunoscut'copiştilor. Al treilea 
tip de scriere, întâlnit în insulele răsăritene, foloseşte în parte 
semne ale scrierii paleonumidiene şi în parte semne 
neidentificate. Caracterele paleonumidiene (câteva inscripţii 
sunt alcătuite în întregime din aceste caractere) sunt adaptate, 
probabil, din alfabetul cartaginez 

- ceea ce creează posibilitatea unei datări, fie ea chiar 
aproximativă, ştiut fiind că în veacurile IV - III î.e.n. flota 
cartagineză făcea escale în Insulele Fortunatae în drumurile ei 
către contoarele comerciale de pe coastele Africii. 

Până acum, nici una dintre inscripţiile descoperite în 
Canare n-a fost descifrată. Dar şi aici (ca în Insula Paştelui şi în 
alte locuri) sunt încă multe obiective arheologice necercetate 
sau insuficient cercetate, şi nu este exclus ca viitorul să ne 
aducă unele surprize. Aşadar, nici etnografia şi nici epigrafia nu 
sunt în măsură să rezolve mulţumitor problema originii celor mai 
vechi locuitori ai Canarelor, deşi ipotezele nu lipsesc în această 
privinţă - cea mai bine argumentată dintre ele fiind, după cum 
am văzut, originea comună a vechilor guanşi" cu cro-magnonii, 
făuritori ai unor unelte de piatră şi de os, şi pictori ai peşterilor 
din Lascaux, Altamira şi din alte locuri. Dar, cum în lipsa unor 
certitudini vastul orizont al ipotezelor rămâne larg deschis, de 
ce n-am analiza şi posibilitatea originii atlantide a aborigenilor 
canarieni? Este o ipoteză ca oricare alta (nu mult mai 


îndrăzneață decât cea canaanită pentru migrațiile mai târzii, 
susţinuta cu fervoare de Attilio Gaudio şi alţii), o ipoteză care nu 
contrazice cu nimic pe cea magdaleniană, ba chiar se 
împleteşte cu ea: dacă în urmă cu 30 000 sau 20 000 ani, sud- 
vestul Europei era populat cu cro-magnoni din paleoliticul 
superior, este probabil ca aceeaşi oameni să fi populat şi marea 
insulă Atlantis, aşadar şi Canarele dacă acestea din urmă sunt o 
rămăşiţă a vechiului continent dispărut... 

Câteva date certe pledează în favoarea acestei ipoteze, 
altele trebuie, fireşte, reconsiderate, privite într-o lumină nouă. 
Cercetările au arătat că, în urmă cu aproximativ 12 000 ani, s-a 
produs o migraţie a populațiilor din sud-vestul Europei către 
nordul Africii - pictorii peşterilor din Spania şi Franţa au trecut 
peste Strâmtoarea Gibraltar (care pe vremea aceea probabil că 
avea mai puţin de 15 kilometri cât măsoară astăzi), s-au 
răspândit către răsărit şi către sud, au continuat să—şi 
făurească unelte de piatră şi au pictat stâncile din Tassili. Data 
probabilă a acestor migrații corespunde cu data aproximativă la 
care au avut loc (conform cronologiei lui Platon) cutremurele 
catastrofale din Marea* Atlantică şi scufundarea (poate că 
numai parţială) a marii insule care forma regatul principal al 
Atlantidei. Această coincidenţă de date ne duce firesc la 
presupunerea că măcar o parte dintre locuitorii din sud-vestul 
Europei - şi în primul rând cei ai regiunilor învecinate cu marea, 
unde cutremurele au fost mai puternic resimţite şi valurile 
(tsunami-uriie) provocate de seism au făcut ravagii - îngroziţi de 
proporţiile uriaşe ale cataclismului şi temători că s-ar putea 
repeta, să fi căutat refugiu în ţinuturi mai adăpostite. Este încă o 
posibilă explicaţie a cauzelor migraţiilor dinspre Europa spre 
Africa survenite în urmă cu circa douăsprezece milenii - 
explicaţie care ţine seama de existenţa şi dispariţia catastrofală 
a mult discutatei Atlantide. 


djegronza e 
TUTECIOSI o 


i Lanzarote BA 


! Poima 


eee Î l OGOS 
l. TENETIN aia 
| Fuerteventura 


| 1. constă epilat 


1. Gran Cânaria 
ay Í. Ferro 


Arguineguin 


EREE A 
Arhipelagul Canarclor 
Dacă pornim de la premisa că Arhipelagul Canarclor este o 
rămăşiţă a Atlantidei - a unui teritoriu mărginaş al vechilor 
ailantizi - este logic să presupunem că şi o parte a locuitorilor lui 
a emigrat după puternicele seisme de acum douăsprezece 
milenii. Şi atunci problema se poate pune invers: nu cro- 
magnionii africani (veniţi mai înainte, din Europa) au populat 
primii Canarele, ci o parte dintre cro-magnionii canarieni -- 
(ailantizi?) au trecut în Africa, în căutarea unor regiuni mai 
adăpostite -aşadar scheletele şi craniile studiate de R. Vcrneau 
(şi de alţii) şi identificate foarte precis nu aparţin unor imigranţi, 
ci unei populaţii aborigene, ceea ce poate constitui o rezolvare, 
lipsită de complicaţii» a originii „misterioase" a celor mai vechi 
guanşi; 
rezolvare care, pe de o parte, nu exclude imigraţiile şi 
influenţele ulterioare (canaanită, cipriotă, cretană, cartagineză, 
numidiană, arabă etc. etc.), dar pe de altă parte presupune, 


iarăşi, existenţa Atlantidei platonice şi a Canarelor ca rămăşiţă a 
ei. 


Ipoteza poate constitui şi o explicaţie a izolării totale a 
insulelor una faţă de cealaltă, precum şi a aversiunii canaricnilor 
faţă de ocean. Gaudio remarcă foarte judicios că „lipsa 
cunoştinţelor maritime este uimitoare la vechii locuitori ai 
Canarelor, dacă ne. gândim că insulele sunt atât de apropiate 
unele de altele încât le putem zări cu ochiul liber. Cum putem 


explica faptul că, timp de veacuri, nici un locuitor al vreuneia 
dintre numeroasele insule nu a avut vreodată ideea, fie chiar din 
curiozitate, să încerce prin vreun mijloc oarecare să străbată 
braţul de mare, chiar şi cu o luntre scobită într-un trunchi de 
copac?" lar explicaţia pe care o găseşte pare într-adevăr logică: 
„Singurul indiciu acceptabil şi care ar putea servi drept bază a 
unui studiu asupra acestui subiect este acela al credințelor 
vechilor locuitori ai insulelor, ce aveau drept obiect marea, 
astfel încât în cultul canarian ceremoniile mării ocupau un loc pe 
primul plan. Apa oceanului ar fi putut exercita asupra psihologiei 
indigenilor o influenţă mistică şi supranaturală, care ar fi făcut 
ca ea să fie considerată drept un element inviolabil şi de 
neînfruntat. Guanşii din insula Tenerife, de pildă, urau apa atât 
de mult, încât nici unul dintre ei nu ştia să înoate." 

în sprijinul celor de mai sus vine şi un episod tragic din 
timpul ocupării Canarelor: în cursul sângeroasei bătălii de la 
Acentejo, un grup de războinici guanşi urmărea câţiva spanioli 
care reuşiseră să se refugieze pe o stâncă la mică distanţă de 
țărm; încercând să treacă peste îngustul braţ de mare pentru a 
ajunge la spanioli, guanşii se înecară cu toţii. „O altă soluţie a 
acestei enigme", continuă Gaudio, „ar fi aceea că primii locuitori 
ai arhipelagului au ajuns aici purtaţi de o furtună îngrozitoare, 
care le-a pus în primejdie viaţa timp de mai multe zile. Pierduţi 
pe oceanul dezlănţuit, pradă tuturor spaimelor'şi cuprinşi de 
ameninţarea morţii, vor fi făcut, poate, jurământ, în faţa 
divinităţilor tritoniene de a nu mai viola niciodată valurile 
teribilului ocean." * 

în aparenţă, această teamă superstiţioasă faţă de mare a 
guanşilor constituie un argument puternic împotriva ipotezei 
atlantide a originii lor: Atlantida era o talasocraţie, un imperiu al 
mării aflat sub egida lui Poseidon şi a divinităţilor oceanului - 
locuitorii ei erau cei mai abili navigatori ai vremii. Aici intervine 
însă, din nou, îngrozitorul cataclism, în care uriaşele valuri ale 
oceanului au pustiit regiuni întinse, înecând cea mai mare parte 
a continentului împreună cu locuitorii lui. Este firesc ca 
supraviețuitorii să manifeste o „groază sfântă" faţă de mare, în 
care vedeau instrumentul răzbunării lui Poseidon, şi poate că 
Gaudio (care crede, totuşi, în realitatea istorică a Atlantidei) are 
dreptate când spune că „vor fi făcut un jurământ, în faţa 
divinităţilor tritoniene, .de a nu mai înfrunta vreodată valurile 


teribilului ocean şi că acest angajament solemn s-a transmis 
prin tradiţie generaţiilor succesive, până când a devenit un 
principiu dc nezdruncinat al credinţei insulare". Această teamă 
faţă de mare, atât de neobişnuită la o populaţie insulară, a avut 
repercusiuni asupra economiei şi alimentaţiei canarienilor: ei nu 
se îndeletniceau cu pescuitul, ci cu cultivarea pământului şi cu 
creşterea vitelor (oi, capre, porci), iar câinii îngrăşaţi erau un fel 
de mâncare foarte apreciată - de unde şi numele dat de spanioli 
(„Insulele Câinilor"), care nu are nici o legătură cu cana de 
a/.ucar („trestie de zahăr"), aceasta din urmă fiind adusă de 
arabi relativ târziu în sudul Spaniei, de unde a ajuns apoi şi în 
Canare. 

O întâmplare ciudată, până astăzi nelămurită din lipsa 
unor dovezi materiale sau a unor texte demne de încredere, s-a 
produs în anul 1341, în timp ce o navă portugheză se afla în 
Gran Canaria. Portughezii au găsit aici, într-un loc situat între 
stânci, statuia unui bărbat gol, cu excepţia unui soi de şorţ de 
frunze de palmier; pe umeri, acest bărbat - pe care navigatorii 
lusitani l-au luat drept Hercule - purta un glob. Se pare că 
statuia a fost dusă la Lisabona, unde s-a pierdut în împrejurări 
rămase nelămurite. Dar poate că nu era vorba de Hercule - nişte 
simpli marinari din veacul XIV se puteau înşela în interpretarea 
figurilor mitologiei - ci de acelaşi Atlas la care se pare că face 
aluzie şi anticul Solon (prin intermediul lui Platon), iar globul de 
pe umărul lui era bolta cerească: aşa este foarte adesea 
reprezentat Atlas, fiul lui lapet şi fratele lui Prometeu, în arta 
statuară de inspiraţie mitologică; evident că în acest caz este 
vorba de Atals, întâiul născut al lui Poseidon şi rege în Atlantida. 

Unele dintre argumentele adversarilor ipotezei originii 
attantidice a vechilor guanşi este faptul că pe nici una dintre 
cele treisprezece insule ale arhipelagului nu s-au găsit urme ale 
unor construcţii monumentale (palate, temple) de felul celor 
descrise de Platon - construcţii care în cadrul altor ipoteze 
(minoică, tartesiană s.a.) au fost descoperite şi studiate de 
arheologi. Dar nici partizanii respectivei ipoteze nu rămân datori 
cu răspunsul - anume: mai întâi, că Insulele Canare erau o 
regiune mărginaşă a Atlantidei, iar construcţiile monumentale 
se ridicau, fireşte, în regatul central şi cu osebire în marile 
centre - apoi, că spre deosebire de Cnossos în Creta şi Tartessos 
în Spania, unde au lucrat ani în şir expediţii arheologice 


organizate, cercetările din Canare au fost sporadice şi n-au mers 
„în adânc" (nici la propriu şi nici la figurat); şi, oricum, nu se ştie 
ce ne va aduce, în această privinţă, viitorul. Este citat, nu o 
dată, amiralul cartaginez Hannon, care a întreprins (în jurul 
anului 480 î.e.n.).o călătorie în lungul coastelor apusene ale 
Africii: Hannon pretinde că n-a întâlnit oameni în Canare 
(populaţia s-a ascuns, probabil, în peşteri la sosirea galerelor 
cartagineze) dar a descoperit ruine ale unor clădiri impunătoare; 
nu este exclus ca în cele doua milenii şi jumătate care s-au 
scurs de atunci, ruinele respective să fi fost acoperite de 
pulberea adusă de vânturi, sau măturate de valurile stârnite de 
furtuni, sau să se fi prăbuşit pur şi simplu aşa cum se întâmplă 
uneori cu ruinele... 

Problema originii guanşilor este încă departe de a-şi fi 
găsit rezolvarea: este greu acceptabilă ipoteza (totuşi destul de 
răspândită astăzi) că o populaţie atât de înspăimântată şi 
totodată ostilă faţă de tot ce are legătură cu marea să fi venit 
de pe continentul african tocmai pe calea mării - între coasta 
Africii şi insula cea mai apropiată sunt peste 80 km, Dacă 
excludem această ipoteză, ne rămâne posibilitatea de a alege 
între două soluţii: sau migraţia s-a produs când Insulele Canare 
mai aveau o legătură terestră cu continentul - ceea ce nu 
exclude, ba chiar vine în sprijinul uriaşului cataclism relatat în 
textele platonice -sau ri-a fost nici un fel de migraţie şi cei mai 
vechi canarien! sunt urmaşii atlantizilor, având caractere 
specifice asemănătoare cu ale populațiilor din regiunile 
continentale înconjurătoare,  cro-magnonii din paleoliticul 
superior cu care erau contemporani şi înrudiţi. 

în încercarea de a localiza, cu ajutorul textului lui Platon, 
aşezarea geografică a continentului dispărut, numeroşi 
atlantologi se referă la unica indicație mai precisă, conținută în 
capitolul 114 al Dia/ogului Critias şi care (în vers. cit.) sună 
astfel: „... celui mare, devenit rege (Poseidon), i-a dat un nume 
de la care şi-a primit denumirea şi întreaga insulă şi marea, 
numită Atlantică, căci numele întâiului fitt, devenit rege atunci, 
era Atlas. Celuilalt geamăn i-a revenit, prin tragere la sorţi, 
partea de la marginea insulei, în preajma Coloanelor lui Hercule, 
adică acea parte a ţării care astăzi se numeşte Gadeira şi care 
în greceşte se numea Etamelos, iar în limba băştinaşă Gadeiros. 
Acest nume a fost dat ulterior acestui întreg ţinut." . 


pe 


Fildeş fenician găsit la Carniona, în apropiere de 
Sevilla (după S. Moscați) 


în Gadeira sau Gadir sau Gades vom recunoaşte oraşul 
Cadiz de astăzi (în golful atlantic cu acelaşi nume, în Andaluzia 
spaniolă) 

întemeiat de fenicieni în jurul anului 1100 î.e.n. în 
apropierea Gadirului se afla şi mai vechiul Tartessos care până 
astăzi n-a putut fi localizat; din păcate, informaţiile noastre sunt 
ample şi precise mai ales în privinţa cauzelor şi felului în care a 
dispărut înfloritorul Tartessos, şi mai vagi în legătură cu 
dezvoltarea şi cultura lui. 

După toate probabilitățile Tartessosul era situat undeva 
lângă gura Guadalquivirului, nu departe de actualul Sanlucar" 
de Barrameda - orăşel celebru pentru vinul său licoros-amăruli 
cunoscut sub' numele de manzanilla şi pentru faptul că de aici a 
pornit Columb în a treia sa călătorie peste Atlantic (1498-1500), 
călătorie care avea să aibă pentru el urmări atât de nefericite. 
Era de la sine înţeles că Tartessos, aflat nu departe de Gadirul 
fenician - cu care întreținea de altfel legături comerciale - a 
ajuns, la un moment dat, să stânjenească monopolul cartaginez 
al comerţului de dincolo de strâmtoare. Drept urmare, flota 
cartagineză - instrument al unui expansionism eminamente 
comercial, dar nu lipsit de brutalitate - ajutată de armata 
coloniei feniciene Gades, a împlinit profeția biblicului Isaia, care 
preconiza distrugerea necredinciosului oraş Tarşiş: înfloritorul 
Tartessos a fost învins şi atât de bine şters de pe suprafaţa 


pământului, încât arheologii n-au izbutit nici până astăzi să-i 
găsească urmele. 

Pentru a analiza valabilitatea argumentelor în favoarea 
unei identificări Tartessos-Atlantis trebuie, în lipsa unor date 
arheologice, să ne adresăm textelor antice. Toate izvoarele 
localizează Tartessosul în' Baetica (Andaluzia de astăzi) în 
apropierea unor bogate mine de cupru, regiune socotită în 
antichitatea clasică printre cele mai bogate din lume. 
Naturalistul Pliniu cel Bătrân elogiază Baetica pentru rodnicia ei, 
iar istoricul şi călătorul Poseidonis - într-uh text păstrat prin 
intermediul lui Strabon - arată că fluviul Baetis (astăzi: 
Guadalquivir) era navigabil cale de 1200 stadii (216 km) în 
amonte, până după Cordoba, printre păduri de măslini şi că 
Baetica (pe care o numeşte Turdetania) exporta ceară, miere şi 
răşină; navele ei sunt construite dintr-un lemn special care se 
găseşte numai aici, de asemenea pescuitul tonului, stridiilor, 
scoicilor şi melcilor se practică intens. 

Melcii de purpură erau una dintre marile bogății în 
economia antică. Mai întâi fenicienii, apoi cartaginezii furnizori 
de purpură - materie colorantă roşie-violacee -extrasă din 
anumite specii de moluşte (Murex brandaris s.a.) printr-un 
procedeu complicat care o făcea foarte scumpă. Purpura de Tir 
era renumită în toată lumea antică - pe ea se întemeia în bună 
parte economia feniciană - şi dacă (în sec. VI î.e.n.) amiraluL- 
cartaginez Himilcon, sfidând credinţele mitologice despre ceţuri 
veşnice, furtuni înspăimântătoare şi fioroşi monştri marini, a 
pornit în Atlantic spre miazănoapte în căutarea cositorului din 
Insulele Casiteride, nu este mai puţin adevărat că un alt vestit 
navigator cartaginez, Hannon, s-a îndreptat către mările calde 
ale sudului în căutarea substanţelor colorante vegetale şi a 
„sângelui de şopârlă" despre care se spunea că ar simplifica şi 
ieftini fabricarea purpurei. Preţioasa purpură era încă o 
însemnată bogăţie a ţărmurilor Turdetaniei, şi probabil că a fost 
şi una dintre cauzele care au determinat nimicirea atât de 
brutală a Tartessosului de către cartaginezi. 

în nici o altă parte a lumii nu se găseau asemenea 
cantităţi uriaşe de metale, ne spune Poseidonios, care descrie şi 
procedeele de extragere a aurului, argintului, cuprului şi 
cositorului - şi avem toate motivele să—1 credem, deoarece nici 
până astăzi minele din munţii Andaluziei (Sierra Morena) nu sunt 


complet epuizate. Strabon numeşte  Tartessosul „Tara 
Argintului" şi povesteşte că fenicienii ar fi obţinut acolo o ancoră 
de argint în schimbul uneia de plumb, în unele lucrări de 
specialitate Tartessos (şi valea Baetis) este socotit cel mai vechi 
centru metalurgic al Apusului, iar unii cercetători nu exclud 
posibilitatea ca aici să se fi fabricat pentru prima oară bronzul 
prin alierea cuprului (aramei) cu anumite cantităţi de cositor 
(staniu). Situat undeva lâ vărsarea Baetisului în Atlantic, 
Tartessosul era cel mai important port antic pentru exportul 
metalelor, aşa cum astăzi, de pildă, Sao Paulo este' principalul 
port pentru exportul cafelei. 

Conform tradiţiei, Tartessosul a fost întemeiat de 
navigatori lidieni, originari din Tursa, cu câteva decenii înainte 
ca fenicienii să-şi stabilească un contor comercial la Gades. Lidia 
antică, aşezată către mijlocul coastei apusene a Asiei Mici, la 
Marea Egee, era o ţară foarte bogată, datorită îndeosebi râului 
aurifer Pactol - până astăzi se foloseşte expresia “bogat ca un 
Cresus", aceasta fiind humele ultimului rege al Lidiei, învins (în 
546 î.e.n.) de perşii conduşi de Cirus. Amplasamentul oraşului 
lidian Tursa (sau Tyrsa) - uneori confundat cu Tirul fenician - n-a 
fost identificat în ciuda investigaţiilor arheologice frecvente în 
regiune. După părerea unor cercetători contemporani (printre 
care Adolf Schulten şi Ivar Lissner), Ţyrsenienii sau Tyrrhenienii - 
aşadar lidienii. din Tursa - sunt identici cu cei care mai târziu 
romanii îi vor numi etrusci: tartesienii ar fi aşadar de origine 
etruscă, respectiv lidiană. în sprijinul acestei afirmaţii, A 
Schulten aduce argumente din domeniul toponimiei - denumiri 
comune în Turdetania şi Etruria - a căror origine se găseşte în 
Asia Mică, precum şi numele lui Arganthonion, rege al 
Tartessosului, (despre care Herodot ne spune că a murit la 
vârsta de 120 ani) nume desprins dintr-o rădăcină etruscă. 

Trebuie spus că, deşi reprezintă opinia unor avizaţi 
cercetători contemporani, originea etruscă a tartesienilor este 
numai probabilă, nu şi sigură - după cum nici originea lidiană a 
etruscilor nu este pe deplin dovedită. Mărturii de netăgăduit vor 
fi obţinute, poate, după descifrarea limbii etrusce (câteva 
succese s-au şi obţinut în această direcţie) sau prin identificarea 
şi dezvelirea ruinelor vechii Tursa, situate undeva pe coasta 
Asiei Mici, în preajma anticelor Milet sau Halicarnas, unde se află 
astăzi modeste aşezări de pescari şi pescuitori de bureţi. 


„Undeva la gura Guadalquivirului, sub mlaştini, mai 
doarme şi astăzi cel mai- bogat oraş al Europei antice" spune 
Ivar Lissner (în Die Rätsel der grossen Kulturen, Walter Verlag, 3 
Auf., Olten und Freiburg, 1974 - „Enigmele marilor culturi"). Este 
probabil că descoperirea ruinelor acestui oraş - care într-o bună 
zi va trebui să se înfăptuiască, deoarece misiuni arheologice din 
diferite ţări, şi îndeosebi din Spania, cercetează cu râvnă 
regiunea - va aduce lumină în chestiunile controversate ale 
descendenţei lidiano-etrusco-tartesiane, şi poate că va lămuri şi 
unele chestiuni legate de ipoteza tartesiană a Atlantidei. 

Această ipoteză s-a născut la începutul veacului nostru în 
Germania şi a rămas multă vreme un fel de monopol al 
oamenilor de ştiinţă germani, până aproape de zilele noastre 
când a găsit audienţă în rândurile arheologilor spanioli (care în 
raport cu situarea Tartessosului sunt la ei acasă...) Părintele 
ipotezei este Adolf Schulten, profesor la Universitățile din 
Erlangen (în Bavaria) şi Gâttingeri, care a consacrat cincizeci de 
ani cercetărilor istorice şi arheologice în Spania, unde a făcut 
numeroase descoperiri. Vreme de patru ani a săpat şi în 
regiunea gurii Guadalquivirului, unde bănuia că se află ruinele 
Tartessosului, dar nu le-a găsit; ceea ce nu l-a împiedicat ca în 
studiul său despre Tartessos să emită respectiva ipoteză, 
sprijinită de argumente solide, pe care apoi şi-au însuşit-o O. 
Jessen, E. Meyer (care a întreprins şi el săpături în Andaluzia, în 
1948), R. Hennig (cu unele reţineri) şi, mai recent, Ivar Lissner; 
acesta din urmă nu are nici un fel de reţineri şi afirmă despre 
Schulten (în op. cit.) că „...presupunerea lui, că Tartessos a fost 
oraşul legendar Atlantis, este una dintre cele mai îndrăzneţe 
descoperiri ale arheologiei şi istoriei antice." 

Poate că Schulten are oarecare dreptate când remarcă: 
„Este greu de înţeles că, Atlantida a fost căutată pretutindeni, 
chiar şi în Spitzbergen şi în America, dar numai tn Tartessos nu. 
Aceasta este foarte nelogic, pentru că aceia care în general 
atribuiau realitate mitului ar fi trebuii să caute Atlantida nu în 
locuri necunoscute, ci în locuri cunoscute". Dar să vedem care 
sunt argumentele în favoarea ipotezei tartesiene, aşa cum sunt 
expuse de adepţii ei mai noi, în lumina descoperirilor 
arheologice recente - argumente care au ca punct de plecare tot 
textele antice. 


In legătură cu aspectul regiunii, Strabon (în Geografia lui) 
şi Pausanias (în însemnările sale de călătorie) relatează că între 
500 şi 100 î.e.n:, Guadalquivirul nu mai avea decât două braţe 
dintre cele trei pe care le avusese mai înainte - şi care treceau 
printr-un lac numit de cei vechi Lacus Ligustinus - astfel încât la 
gura râului se formau insule, sau poate că numai o singură 
insulă mai mare. Lacul s-a transformat încetul cu încetul'într-o 
mlaştină -prin partea locului i se spune astăzi marisma - iar 
braţul nordic al Guadalqguivirului s-a împotmolit din pricina 
aluviunilor nisipoase. Dacă insula de la gura râului era într- 
adevăr Atlantis, atunci unele afirmaţii ale textului platonic 
capătă sens: acele „potopuri' care sugerează inundaţii, 
dispariţia insulei care s-a scufundat (sub aluviuni?), navigația 
„împiedicată de o mare cantitate de noroi pietrificat" s.a. Cum 
Guadalqguivirul are acum un singur braţ între râgiunea 
mlăştinoasă şi: mare, nu mai poate fi vorba de o insulă. 

în afară de aceasta, nu este neapărat necesar ca insula să 
se fi aflat aproape de ţărmul mării: formată de braţele 
Guadalquivirului navigabil, era situată, potrivit ipotezei lui- 
Schulten, la câţiva kilometri în interior; de altfel, şi despre 
capitala atlantizilor ni se spune că era situată pe un canal de 
legătură (sau estuar), 

la 50 stadii (circa 9 km). în Critias se arata că oraşul 
principal al atlantizilor era înconjurat de trei inele de apă - care 
ar putea fi cele trei braţe ale Guadalquivirului, anticul Baetis 
(probabil amenajate prin îndiguiri şi canalizări) care înconjurau 
insula şi oraşul Tartessos. 

Bogăția Atlantidei, ne spune Platon, era atât de mare încât 
n-a mai fost vreun regat care înainte sau după pieirea ei să fi 
atins asemenea stare înfloritoare. Or, Tartessos era printre cele 
mai bogate oraşe ale Europei apusene, iar metalele care se 
extrăgeau în regiune corespund aproximativ cu cele menţionate 
în Critias. Părerea unor cercetători (între alţii chiar A. Schulten) 
că în Turdet”nia cositorul era un metal rar este contrazisă de 
alţii (printre, care |. Lissner); şi apoi; Tartessos era, după toate 
probabilitățile, şi un port de tranzit - prin intermediul lui se 
comercializa mare parte a cositorului adus din Insulele 
Casiteride (denumire prin care, conform unei păreri astăzi 
aproape unanim acceptată, era desemnat sudul Angliei, probabil 
regiunea Cornwall, unde se află până în zilele noastre 


importante mine de cositor). De altfel, intensa activitate 
portuară, menţionată atât în textele platonice despre Atlantida, 
cât şi în cele istorice şi geografice despre Tartessos, este încă 
un argument în favoarea ipotezei tartesiene. 

Printre cercetători a suscitat vii discuţii metalul pe care 
Platon îl denumeşte orichalc, frecvent, tradus prin „aramă de 
munte"; socotit al doilea ca preţ după aur, orichalcul era utilizat 
în capitala Atlantidei la împodobirea lăcaşelor de cult. Grecii 
desemnau prin termenul cha/cos metalele în general şi 
îndeosebi aliajele de aramă; orichalcul este pomenit de Homer şi 
de Hesiod, iar mai târziu Pliniu l-a preluat sub forma latinizată 
aurichalc (aur-aramă). S-au emis tot felul de păreri, unele de-a 
dreptul năstruşnice cu privire la compoziţia orichalcului - că ar fi 
bronz cu fosfor, bronz cu aluminiu, bronz cu beriliu, ba chiar că 
nici n-ar fi un aliaj metalic, ci... chihlimbar (electrumul vechilor 
greci). N. F. Jirov (în op, cit.) arată pê bună dreptate că 
realizarea de aliaje speciale era inaccesibilă metalurgiştilor din 
antichitate, care nu puteau obţine temperaturi foarte înalte şi 
foloseau procesele cu carbon, singurul reductor puternic 
cunoscut atunci. Cât despre chihlimbar este greu de imaginat că 
atlantizii aveau la dispoziţie asemenea cantităţi uriaşe ale 
acestei răşini preţioase (aduse în condiţii grele din regiunile 
nordice), încât să căptuşească porţiuni mari ale cupolelor şi să 
îmbrace cu ea coloanele templelor. Dacă pornim de la 
presupunerea că orichalcul Atlantidei era un aliaj de aramă cu 
un metal redus de carbon la temperaturi nu prea înalte, totul 
pledează pentru zinc - orichalcul ar fi deci alamă sau tombac, în 
favoarea cărora vine şi culoarea (gălbuie sau galben-roşiatică), 
precum şi faptul că aceste aliaje sunt maleabile, ductile, uşor de 

prelucrat. Este adevărat că în antichitatea timpurie aliajele 
cupru-zinc sunt foarte rare, dar nu necunoscute: într-un 
mormânt egiptean datând de la limita dintre mileniile IV şi III s-a 
descoperit o brățară sofcotită a fi cel mai vechi obiect de alamă. 

Cel mai important lăcaş de cult al atlantizilor era templul 
lui Poseidon, edificiu monumental ridicat pe malul mării. în 
templu se afla o coloană de orichalc în care erau gravate legile 
date de Poseidon, precum şi cronicile atlantizilor. Pe de altă 
parte, Strabon relatează despre inscripţii tartesiene în versuri şi 
proză, de asemenea despre legi cu o vechime de 6000 ani. 
Săpăturile arheologice întreprinse de Schulten pe malul 


oceanului au dus, deocamdată, numai la descoperirea ruinelor 
unei aşezări romane târzii -dar sub temelia uneia dintre casele 
romane s-a găsit un inel cu o inscripţie grecească datată 
(probabil) din veacul VII sau VI ie;n., aşadar din perioada de 
înflorire a Tartessosului. Din păcate, în această regiune, unde 
dtmele nisipoase alternează cu locurile mlăştinoase, pânzele de 
ape freatice se află uneori la numai 1,50 metri adâncime ceea 
ce creează uriaşe dificultăţi arheologilor. Cercetătorii sunt 
convinşi că - având în vedere că de la distrugerea Tartessosului 
s-au scurs două milenii şi jumătate (oraşul a înflorit vreme de 
şase veacuri, între 1100 şi 5Q0 î.e.n.), el trebuie căutat sub un 
strat de 6-7 metri, poate chiar mai mult, în regiunea cuprinsă 
între Sanlucar de Barrameda şi Cadiz; din pricina apelor 
subterane aflate atât de aproape * de suprafaţă şi a locurilor 
mlăştinoase, sunt necesare amenajări speciale şi instalarea unor 
pompe, ceea ce face ca aceste cercetări să fie legate de 
cheltuieli foarte mari. '' 


„Doamna din Elche" (sec. V te.n.) cu bijuterii. şi 
podoabe reprezentând arta tartessiană târzie (după |. 
Lissner) 


Unii atlantologi sunt împotriva unei identificări Atlantis- 
Tartessos, sau mai bine zis, sunt pentru o identificare... parţială; 
astfel, N. F. Jirov, referindu-se la cercetările lui A. Schulten din 
1923-1926 şi ale lui E. Meyer din 1948, remarcă; „Toate aceste 
insuccese în căutarea Tartessosului pe teritoriul Spaniei nu ni se 
par întâmplătoare [...] Tartessosul trebuie identificat nu cu 
Atlantida în întregul ei, ci numai cu regatul celui de-al doilea fiu 
al lui Poseidon, Eumelos, în compunerea căruia intra, probabil, şi 
regiunea Spaniei învecinată cu Gadeira (Gades). Acest regat s-a 
scufundat cel mai târziu şi, probabil, a existat încă în secolul VI 
îre.n., ce-i drept sub forma unei rămăşiţe neînsemnate - mica 
insulă Tartessos". Cu alte cuvinte, capitala Atlantidei cu 
construcţiile ei monumentale (palatul regal, templele lui Clito şi 
al lui Poseidon, hipodromul s.a.) nu trebuie confundată cu 
Tartessos, care era (probabil) unul dintre oraşele regatului lui 
Eumelos; aşa cum s-a spus şi despre Insulele Canare - 
Turdetania ar fi fost, deci, un teritoriu mărginaş al 
Atlantidei."După părerea atlantplogului sovietic, Tartessosul „a 
fost căutat acolo unde n-a fost niciodată" de vreme ce s-a 
scufundat. Este un punct de vedere care găseşte sprijin în unele 
antecedente istorice: oraşul antic Sibaris, de pildă, renumit 
pentru viaţa de petreceri şi huzur a locuitorilor săi, este şi el 
„înmormântat" pe ţărmul Lucaniei italice, acoperit de aluviunile 
vechiului Crathis. 

Istorici şi arheologi spanioli continuă în zilele noastre 
cercetările începute în urmă cu decenii de germani. în ultimii ani 
muzeele arheologice de la Cadiz, Sevilla şi Cordoba s- 
au .îmbogăţit cu numeroase piese, .descoperite de săpaturile 
întreprinse aici:, ceramică. d.es origine cartagincză şi grecească, 
statuete şi sculpturi în fildeş, precum şi bijuterii, între care aşa- 
zisul „tezaur de la Carambolo" compus din 21 piese de aur stă 
mărturie pentru stadiul avansat al artei orfevrilor tartesieni. 
Cercetările din ultimele două-trei decenii par să ducă la 
concluzia că Tartessos n-a fost un simplu oraş, ci centrul unui 
regat puternic care la un moment dat cuprindea teritoriile 
provinciilor actuale Andaluzia, Granada şi Murcia, locuite de 
populaţia relativ numeroasă a vechilor iberi, pe care patricieni! 
din Tartessos îi numeau turdetani. 

Unul dintre cei mai buni cunoscători ai culturii tartesiene, 
profesorul Antonio Blanco Freijeiro din Madrid, arată: „Izvoarele 


scrise menţionează că, asupra neguţătorilor străini porniţi în 
călătorii îndelungate până în Peninsula Iberică, o atracţie dintre 
cele mai puternice o qxercitau bogăţiile oraşului Tartessos, 
centru al întregului sud iberic [...] Tartessos era nucleul unei 
regiuni bogate,în mine, vite şi culturi agricole. Cât de mare era 
puterea de atracţie a, Tartessosului reiese chiar din 
amplasamentul coloniilor feniciene pe țărmurile Andaluziei şi din 
încercarea grecilor de a se stabili tot acolo, la Mainake, Malaga 
de astăzi. Descoperirile arheologice din ultimii aiţi - cana de la 
Valdegamas, bronzul de la Carriazo şi altele - ne pun în faţa unei 
probleme captivante, al cărei răspuns ar putea să confirme 
imaginea pe care autorii antici ne-o dau despre Tartessos. Căci 
ei văd în tartesieni şi în turdetani,. ea urmaşi ai acestora, un 
popor cu o cultură veche şi remarcabilă, cultură care se 
manifestă în literatura lor, /n viaţa civică şi în organizarea lor 
socială." 

în fond, nu este chiar atât de important dacă Tartessos a 
fost capitala regatului principal al Atlantidei sau numai un oraş 
din ţara mărginaşă a regatului Eumelos - punte de legătură între 
Atlantida şi apusul Europei. 

Cercetările arheologice care se întreprind în sud-vestul 
Peninsulei Iberice n-au dus, ce-i drept, la descoperirea 
Tartessosului, dar au confirmat existenţa lui prefigurată 
documentar în texte mat mult sau mai puţin legendare (Biblia, 
Homer), dar şi în cele ale unor autori antici de prestigiu (Hesiod, 
Strabon, Pliniu, Pausanias). Aceste cercetări continua în zilele 
noastre; vor confirma ele, oare, ipoteza tartesiană, îmbrăţişată 
cu atâta căldură de câţiva valoroşi oameni de ştiinţă 
contemporani? 

Creta, Canarele, Tartessos - trei dintre cele peste douăzeci 
de ipoteze emise în legătură cu localizarea Atlantidei - s-au 
menţinut cu tenacitate până în zilele noastre poate şi datorită 
faptului că au preluat cate ceva din prestigiul oamenilor de 
ştiinţă care le-au enunțat şi argumentat. Şi ele pornesc, firesc, 
de la premisa că Atlantida a existat, că relatarea din Timeu şi 
Critias este ecoul îndepărtat al unor întâmplări reale. 


Tezaurul de la El Carambolo ~ 21 piese 
reprezentative pentru arta orfevrilor din Tartessos (după 
I. Lissner) 


S-a scurs aproape un veac de când un ziarist american, |. 
Donelly (în Atlantis, the Antedeluvian Word, New York, 1882) a 
încercat să demonstreze existenţa Atlantidei; multă vreme acest 
amator dotat cu oarecare cultură şi cu multă imaginaţie a fost 
pe nedrept dat uitării - poate că trebuie privit ca primul 
atlantolog modern (lucrarea sa, revăzută şi completată de E. 
Sykes, a apărut la Londra şi New York în 1949), şi în acelaşi timp 
printre primii care au fundamentat mult disputata ipoteză a 
originii comune a vechilor culturi americane avansate (maya, 
incasa.) şi culturile mediteraneene. Printre altele, Donelly arată 
că: la multe popoare există legende despre un potop, o 
catastrofa de proporţii planetare, care poate că-şi trage originile 
din scufundarea Atlantidei; între culturile situate de. o parte şi 
cealaltă a Atlanticului există anumite analogii care par să arate 
că Atlantida este ţara lor de origine - de pildă egiptenii îşi 
înmormântau morţii cu faţă spre apus, iar incaşii cu faţa spre 
răsărit, la mijloc aflându-se Atlantida; Quetzalcoatl, zeul 
maiaşilor şi aztecilor, este reprezentat cu barbă (amerindienii 


sunt mai degrabă spâni), el a venit din răsărit, aducând cu el 
cultura şi a plecat tot spre răsărit, făgăduind că se va întoarce; 
atât în lumea mediteraneană cât şi în America trăiau popoare 
care împărțeau anul în 360+5 zile şi ecliptica în douăsprezece 
zodii patronate de animale; analogii se constată şi în privinţa 
veşmintelor, sculpturii în piatră şi arhitecturii monumentale, de 
asemenea în anumite obiceiuri - de plidă, în familiile domnitoare 
din vechiul Egipt şi la incaşii din Peru se practicau căsătoriile 
între frate şi soră pentru păstra tea purității 'sângelui regal de 
origine divină. 

Peste trei veacuri s-au scurs de când eruditul iezuit 
Athanasius Kircher căuta Atlantida în Marea Sargasselor şi 
aproape un veac de fând ziaristul L Donelly a fundamentat, 
probabil fără să—şi dea seama, atlantologia - disciplină căreia 
unii îi mai contestă dreptul la existenţă, dar care totuşi există de 
vreme ce în domeniul acesta s-au scris peste două mii de 
lucrări, apar patru periodice (la Paris, Londra, Genova şi în 
Insulele Azore) şi s-au constituit mai multe societăţi naţionale şi 
internaţionale specializate. 

E adevărat* că uneori atlantologia a fost folosită în scopuri 
care n-au nimic comun cu ştiinţa - s-a vorbit despre misterioase 
cărţi sfinte, despre vechi documente şi inscripţii criptografice 
tibetane, indiene sau egiptene, în discuţii au intervenit teosofi şi 
ocuiişti, s-a vânturat şi ideea unei legende ezoterice a Atlantidei 
şi în legătură cu cultura atlantizilor s-a vorbit de „Vârsta de aur 
a omenirii"; toate aceste aberaţii (pe care Jirov le califică pe 
bună dreptate ca „gunoi pseudoştiinţific") n-au nici o legătură cu 
atlantologia şi cu problemele pe care şi le propune ea spre 
rezolvare. 

Pe de altă parte, mitul Atlantidei a inspirat câţiva scriitori 
de seamă - printre care Jules Verne, Pierre Benoit, A. Conan 
Doyle, Alexei Tolstoi- a inspirat poeţi, dramaturgi, scenarişti de 
film şi de televiziune. Dar înainte de orice, trebuie să ţinem 
seama de faptul că legenda Atlantidei a stârnit un interes larg 
printre oamenii de ştiinţă, a determinat cercetări serioase în 
domenii variate ca istoria, arheologia,, geologia, oceanografia, 
antropologia, etnografia - cercetări care au dus la rezultate 
valoroase; astfel că, parafrazând vorba de duh a unui rege al 
Franţei, am putea spune: „Dacă Atlantida n-a existat, merita să 
fie inventată"... , 

ENIGMELE CULTURILOR MEGALITICE 

CROMLEH: Monument megalitic cu caracter sacru, 
din epoca bronzului, alcătuit din mai multe pietre 
verticale dispuse în cerc, la distanțe egale, în jurul unei 
pietre mai mari (din fr. cromlech), 

Dicționarul explicativ al limbii române, 1975. 

DOLMEN: Monument funerar megalitic, format 
dintr-o lespede mare de piatra aşezată orizontal pe 
altele dispuse vertical (din fr. dolmen). 

Idem. 

MEJNHIR: Monument megalitic (funerar sau de cult, 
întâlnit mal ales în provincia Bretagne sau în sudul 
Angliei), construit dintr~un bloc înalt de piatra 
necioplita, aşezat vertical, izolat sau în grup (din fr. 
menhir). 

Ibidem. 

„Avebury şi Stonehenge constituie cele mai 
uimitoare constructii preistorice nu numai din Insulele 
Britanice, dar din întreaga lume. Ambele pot fi pe drept 
cuvânt comparate cu nişte catedrale. " 


V. Gordon Childe în Prehistoric Communities of the 
British Isles, 1949. 

„Nu ştim de ce oamenii, au simţit nevoia să ridice 
asemenea construcţii colosale, fiind vorba de populații 
foarte primitive, nomazi trăind din vânătoare şi cules şi 
necunoscând încă folosința metalelor; nu ştim de ce 
aceste construcții îmbrăcaţi forme geometrice foarte 
simple LJ nu ştim nici de ce unele dintre aceste 
construcţii par a fi fost concepute în funcţie de date 
astronomice precise... " 

Denis Roche în Carnac, 1961 

„Dacă păşeşti pe un dâmb acoperit cu iarbă sau cu 
tufe şi copaci, şi dacă simţi că această proeminentă a 
fost cândva ridicată în mod artificial, atunci opreşte-te. 
Sub dftmb, poate că uri om a amenajat, în vremurile 
preistorice, un mormânt uriaş." 

Ivar Lissner, în Die Rätsel der grossen Kulturen, 
1974. 

STONEHENGE: TEMPLU AL SOARELUI SAU 
OBSERVATOR ASTRONOMIC? 
e MISTERIOASELE SEMNE DE PE MEGALITELE DIN 
MORBIHANo 


* MALTA, LEAGĂN AL CONSTRUCŢIILOR MEGALITICE 
DIN EUROPA? 

* HIPERBOREENII ŞI POPULAȚIILE PRECELTICE. 

Nimeni n-a reuşit încă să întocrhescă o statistică a 
monumentelor megalitice din Europa; o cifră ceva mai precisă - 
circa 200 aliniamente în cercuri, de obicei concentrice - pare să 
existe pentru Insulele Britanice; în apusul şi nordul Europei, ele 
sunt apreciate la 40000 până la 50000: uriaşe blocuri de piatră 
necioplită, înfipte parţial în sol, fie izolat, fie sub formă de trilitc 
(dolmcne) sau dispuse după o geometrie a cărei semnificaţie ne 
scapă. Au fost ridicate, probabil, între anii 3000 şi 1500 î.e.n. în 
ţările scandinave şi insulele britanice, în nord-vestul Germaniei, 
în Bretania, Spania, Portugalia şi până în insulele din apusul 
Mediterariei - uriaş arc de monolite, trilite, lungi alei de piatră şi 
cercuri mai mult sau mai puţin regulate, monumente ale unei 
(sau unor?) culturi enigmatice, înfruntând Timpul cu trăinicia şi 
durabilitatea pietrei. 

în greceşte, megas înseamnă mare, iar /ithos este piatra: 
aşadar, pietre mari. Trilitele - două pietre înfipte vertical în sol, 
acoperite de o placă orizontală - marchează de obicei un 
mormânt şi se mai numesc dolmene, termen de origine cehă 
(bretonă): mo/este masă,, iar men înseamnă piatră, fiindcă, într- 
adevăr, ele seamănă cu nişte imense mese de piatră. Menhirui 
este tot de origine celtă (hir = lung), iar cromlehul, prin care 
sunt desemnate aliniamentele circulare, provine din velşă (crom 
== oval şi /lech « piatră), y 

Nu este o simplă întâmplare că termeni ca dolmen, 
cromleh şi menhir sunt printre cele care s-au păstrat din limba 
celților - o ramură a familiei limbilor indoeuropene, astăzi 
reprezentată mai ales în irlandeză, gaelica scoțiană, velşă şi 
bretonă. In mileniul | Le.n., triburile de. celți populau mai ales 
teritoriile de azi ale 

Franţei, Marii Britanii, Irlandei, Belgiei, nordul Spaniei şi 
Italiei. Este firesc ca denumirile acestea să fie de origine celtă, 
de vreme ce respectivele monumente megalitice se află pe 
teritoriile locuite odinioară de celți. Ceea ce nu înseamnă că 
celții sunt constructorii lor: câţiva difitre cercetătorii mai noi au 
emis ipoteza că sunt mult mai vechi, că populaţiile celte le-au 
preluat ca atare, dându-le aceeaşi destinaţie: locuri de sepultură 
şi lăcaşc de cult. 


Oamenii de ştiinţă au căutat o explicaţie a faptului că 
imensa majoritate a monumentelor megalitice se găsesc în 
regiunile de litoral sau, în orice caz, nu prea departe în interiorul 
acestor regiuni. Să fi fost ele, oare, închinate unor divinităţi ale 
mării? Sau poate că explicaţia este mai simplă: regiunile de 
litoral au avut întotdeauna un avans în ce priveşte evoluţia faţă 
de cele din interior - marile culturi s-au dezvoltat în 
Mcsopotamia udată de Tigru şi Eufrat şi mărginită de Golful 
Persic (Regiunea Golfului, cum i se spune din ce în ce mai 
frecvent astăzi), pe coastele Asiei Mici, în regiunea Mării Egee şi 
a Meditcranei în general. „Marea şi navigația au fost cei mai 
mari pedagogi ai umanităţii. Mările au promovat capacitatea de 
creaţie a oamenilor, i-au făcut inventivi şi le-au stimulat 
inteligenţa prin schimbul de idei cti popoare depărtate" (|. 
Lissner în op. cit.). 

Cine sunt, prin urmare, constructorii  ciudatelor 
monumente? Căror scop serveau ele? Putem, oare; vorbi despre 
o „cultură megalitică"? 

Monumentele megalitice i-au preocupat pe oamenii de 
ştiinţă încă din Evul Mediu. 

în secolul XII, Geraldus Cambrensis (Cambria este numele 
medieval al Ţării Galilpr) scria: „Odinioară se găsea în Irlanda o 
imensă îngrămădire de pietre, numită Dansul Uriaşilor, deoarece 
nişte uriaşi ar fi adus aceste blocuri de piatră din regiunile cele 
mai depărtate ale Africii, apoi le-au aşezat pe câmpia * de la 
Killarney, nu departe de Castel Naas* şi toată lumea admira atât 
greutatea enormă a acestor blocuri, cât' si aranjamentul lor 
armonios. Conform unei tradiţii engleze, regele Aurelius 
Ambrosius ar fi pus ca aceste pietre să fie transportate din 
Irlanda în Marea Britanic cu ajutorul vrăjitorului Merlin." 

Se pare că această tradiţie s-a păstrat vreme de veacuri - 
de ea pomenesc mai mulţi autori, de la cronicarul Geoffrey of 
Monmouth (circa 1100-1154) şi până la Olaus Magnus, eruditul 
învăţat din Uppsala, care (îri  Histofia de  gehtibus 
septentrionalibus, 1555) vorbeşte şi el de Chorea gigantum - 
Dansul Uriaşilor. în 1575, Camden emite ipoteza că Stonehenge 
este un monument funerar; în 1620 Inigo Jones, arhitectul 
preferat al regelui lacob l, publică o lucrare conţinând gravuri 
admirabile şf planşe în care reconstituia monumentul de la 
Stonehenge, demonstrând că era un templu roman; în 1665 


John Aubrey îl contrazice, afirmând că era un sanctuar druidic. 
Primul care a remarcat că intrarea 


Ansamblul megalitic de la Stonehenge - fotografie 
luată din avion 


complexului megalitic de la Stonehenge este orientată 
după soare a fost Stukeley (în 1724), care de aici trăgea 
concluzia că este o construcție ridicată de preoți egipteni 
refugiați în Anglia. Abia în secolul XIX, James Fergusson 
redactează primul studiu ştiinţific fundamentat despre 
monumentele megalitice europene, iar la sfârşitul secolului (în 
1895) Barclay este în măsură să întocmească o amplă 
bibliografie în legătură cu această temă. 
în Franţa, aceste preocupări sunt mai sporadice; monumentele 
megalitice din Bretania au trezit, în vremurile mai noi, interesul 
a doi ofiţeri - amiralul Reveillere şi comandantul Devoir - care au 
întreprins aici cercetări şi au redactat studii documentare, citate 
de toţi cercetătorii din zilele noastre. 

Nici unul dintre cercetătorii care s-au ocupat de aceste 
construcţii megalitice n-a pus la îndoială caracterul lor de cult. 
Importanţa pe care constructorii o acordau sanctuarului de la 
Stonehenge, de pildă, reiese şi din faptul că, dacă mare parte 


din blocurile de gresie au fost extrase din carierele învecinate, 
altele provin de la.mari depărtări - din munţii Prescellys (Presly), 
aflaţi la 300 kilometri distanţă. Ipoteza lui Gowland, că aceste 
blocuri foarte grele ar fi fost cărate aici de ghețari, nu pare să fie 
confirmată de structura reliefului; specialiştii înclină să creadă 
că au fost aduse pe calea apei - prin metode asemănătoare 
celor folosite la transportarea pietrelor pentru Marea Piramidă 
de la Giseh, dar nu este exclusă nici proveniența de la cariere 
învecinate, astăzi dispărute. 

Oeşi, după cum vedem, ipotezele nu lipsesc, chestiunea 
transportului megalitelor este departe de a fi găsit explicaţie cât 
de cât multumitoare. La Bagneux, lângă Saumur, există o piatră 
de mormânt lungă de 18,6 metri şi lată aproximativ de 5 m - 
oare cum a fost ea transportată de oamenii-de acum patru 
milenii? Semnificativă, în această privinţă, este o întâmplare 
(relatată şi de I. Lissner în documentata lucrare din care am mai 
citat) din anul 1840: la construcţia unui pod, inginerii au hotărât 
să folosească unul dintre marile megalite din regiunea Saumur; 
pentru a transporta uriaşa piatră până pe malul râului, au 
trebuit să fie folosiţi 36 boi şi numeroşi tăvălugi din trunchiuri de 
stejar -fiecare dintre trunchiuri cu diametrul de un metru. Ne 
închipuim ce dificultăţi ridica un asemenea transport în urmă cu 
3500 -4000 ani, când animalele de povară erau rare, tăierea 
copacilor şi confecţionarea frânghiilor se făceau cu mijloace 
primitive, iar distanţele de parcurs erau de multe ori enorme. 

Tot aşa trebuie să avem în vedere că megalitul de la 
Saumur - care, după ce vreme de milenii a străjuit un mormânt, 
a fost folosit de oamenii practici ai secolului XIX să le 
înlesnească trecerea peste un râu - nu era nici pe departe cel 
mai greu; o piatră din dolmenul Mount-Browne (Irlanda) 
cântăreşte circa 100 tone, iar la Locmariaquer (pe malul Golfului 
Morbihajj) celebrul menhir Mané er H'rolk (în celta-bretonă: 
„Piatra Zânelor") măsură, înainte de se prăbuşi sfarimându-se 
în patru fragmente, peste 20 metri şi cântărea 347 tone. Pentru 
transportarea unui volum de piatră egal cu cel al mehhirului de 
la Locmariaquer ar fi astăzi necesare cinci dintre cele mai 
moderne vagoane de cale ferată. 

Dintre complexele megalitice aflate în Insulele Britanice, 
două - cele de la Stonehenge şi Avebury - se detaşează net prin 


dimensiunile lor impresionante, ingeniozitatea concepţiei şi 
execuţia care a cerut un volum uriaş de muncă. 

Pentru Stonehenge, metodele moderne de datare au 
stabilit, o vechime de 3500 -4000 ani; datarea a fost posibilă 
datorită faptului că în 1950 s-au găsit în mormintele de aici 
resturi provenite din incinerări, care, cercetate prin metoda 
radio-carbonului, au dat o vechime situată între 2123 şi 1573 
î.e.n.; cercetările arheologice par să confirme această datare 
(totuşi aproximativă): s-a stabilit că blocurile au fost prelucrate 
cu unelte de piatră, asemenea unelte fiind de altfel' găsite şi în 
numeroase morminte descoperite în împrejurimi şi 
contemporane çu sanctuarul (arheologii britanici numesc 
perioada aceasta „Secondary Neolitic Culture"). 


rilite din ansamblul de la Stonehenge 


Timpul n-a cruțat complexul megalitic de la Stonehenge; 
mărturii scrise arată că una dintre cele mai mari pietre s-a 
prăbuşit din poziția ei verticală cu puțin înainte de 1574, alta în 
1620, un trilit s-a răsturnat la 3 ianuarie 1797 şi altul ia 31 
decembrie 1900; blocul cel mai mare, cunoscut sub numele de 
„long stone", a căzut la 2 noiembrie 1911. De fapt, data 


prăbuşirii nu are cine ştie ce importanţă, iar cauza este mereu 
aceeaşi: Timpul; măcinate de intemperii vreme de milenii, 
plăcile orizontale ale dolmenelor, de pildă, se dezechilibrează şi 
nici măcar nu este nevoie de Vânt prea puternic ca să le 
răstoarne. 

Avebury (menţionat prima oară într-o chartă a regelui 
Athelstan din  anul939), aflat la numai 22 kilometri 
deStonehenge,* are de asemenea dimensiuni impresionante. La 
origine era alcătuit din 650 blocuri de piatră dispuse în cercuri 
(ştone circles) sau în aliniamente (stone avenues), dar multq 
dintre blocuri au fost ulterior deplasate, în parte din pricina 
zelului exagerat al unor călugări din evul mediu timpuriu, în 
parte pentru a fi utilizate la alte construcţii; de altfel, satul 
Avebury se ridică în mijlocul cercului de megalite înalte de 4 m, 
ceea ce fără îndoială că e în avantajul aspectului pitoresc al 
aşezării, dar îngreunează mult cercetările arheologilor. 

Asupra scopului complicatei construcţii de la Stonehenge 
părerile specialiştilor diferă. Ipoteza emisă de James Fergusson 
în 1872, că ăr fi un lăcaş consacrat cultului soarelui, a prevalat 
multă vreme, iar cercetările din 1880 ale lui sir W. M. Flinders 
Petrie (care mai târziu îşi va cuceri incontestabile-merite în 
domeniul egiptologiei) au dus la aceeaşi concluzie. în favoarea 
ei pare să pledeze însuşi planul construcţiei: la mijloc se află ' 
aşa-zisa Piatră a Altarului, M jurul căreia sunt pietre înalte de 2- 
2,5 metri dispuse în formă de potcoavă; o altă potcoavă, 
exterioară, este formată din 5 trilite mari, încercuite de 30 de 
pietre înalte de 4,5 metri şi acoperite cu o cunună de pietre 
plate. “Ansamblul este înconjurat de un zid de pământ perfect 
circular, al cărui diametru măsoară 110 metri. Un drum destul 
de larg duce către acest ansamblu, Piatra Altarului aflându-se la 
capătul axei medii a acestui drum. Or, în mileniul II î.e.n. 
această axă medie era îndreptată, în ziua solstițiului de vară (21 
iunie), exact către punctul din care răsărea soarele! 

Ipoteza după care Stonehenge ar fi fost un sanctuar 
dedicat cultului soarelui a găsit, după Fergusson şi Flinders 
Petrie, numeroşi adepţi; chiar în zilele noastre, autori ca 
Fernand Niel (în Stonehenge, temple mystérieux de la 
préhistoire, Ed. Robert Laffont, Paris, 1974) n-au exclus-6, deşi 
alţi cercetători înclină către o ipoteză mai nouă (având adepţi 
mai cu seamă printre astronomi). Referindu-se la orientarea 


axei medii, |. lissner este de părere: „Chiar daca ar fi aşa, este 
totuşi greşit ca din aceasta să tragem pur şi simplu concluzia că 
Stonehenge a fost un «templu al soarelui». Cele mai multe 
sanctuare şi cele mai vechi morminte, de asemenea toate 
catedralele noastre privesc către est, acolo de unde răsare 
soarele..." 

Majoritatea monumentelor megalitice servea şi ca loc de 
sepultură. La cele mai recente, piatra terminală prezintă o 
cavitate rotundă sau ovală; în accepţia constructorilor, ea era 
menită să primească sufletul celui înmormântat - poate că- aici 
se depuneau şi hrana şi băutura destinate decedatului. Acelaşi 
Ivar Lissner este.de părere că scobiturile care s-au păstrat până 
astăzi în casele vechi din regiunea cursului superior al Rhonului 
constituie o perpetuare a acestei tradiţii străvechi, deşi 
populaţia din partea locului nu-i mai cunoaşte semnificaţia. 

Cultul morţilor era oare legat de cel al soarelui? Nici 
această ipoteză nu poate fi categoric exclusă. Poate că, la 
început, locul de sepultură servea numai pentru oficierea 
riturilor legate de cultul morţilor, apoi, monumentele înmulţindu- 
se şi extinzându-se după un plan anume, ansambul respectiv a 
devenit sanctuarul unui trib sau chiar al mai multor triburi. 
Fiincă este limpede că marile ansambluri ca Stonehenge sau 
Avebury - construite după planuri complicate, a căror 
semnificaţie nu 'este prea lămurită -nu puteau fi numai 
morminte, deşi probabil că au avut iniţial această destinaţie 
împletită firesc cu cea legată de comemorarea morţilor; 
Avebury, de pildă, are (potrivit lui J. Fergusson) „o suprafaţă de 
cinci ori cât cea a bisericii Sf. Petru din Roma" şi poate cuprinde 
„250000 persoane aşezate sau o Jumătate de milion stând în 
picioare"... * 

în sfârşit, o a treia ipoteză (susţinută de Norman Lockyer 
încă din 1906) afirmă că unele ansambluri megalitice, şi 
îndeosebi Stonehenge, au fost observatoare astronomice. 
Aceast'ă ipoteză explică şi legătura cu vechiul cult al soarelui - 
până în zilele noastre, la 21 iunie, ziua solstițiului de vară, la 
Stonehenge se desfăşoară o sărbătoare populară tradiţională. 
„Conform unui vechi obicei", scrie Lockyer, „populaţia din 
Salisbury şi din localităţile înconjurătoare se adună aici în ziua 
solstițiului de vară pentru a asista la răsăritul soarelui". 


Ipoteza lui Lockyer pare să fie confirmată de faptul că 
orientarea generală a monumentului în direcţia răsăritului 
soarelui (la 21 iunie) - aşadar linia care ar trece exact prin vârful 
acelei ciudate heel stone - ţinând seama de precesia datei 
respective, corespunde anului 1850 î.e.n. Or, după cum am 
văzut, măsurătorile cu carbon 14 au dat o vechime cuprinzând o 
aproximaţie înlăuntrul căreia se situează - cam la jumătate - şi 
anul 1850 î.e.n. când, în ziua solstițiului de vară, linia imaginată 
de Lockyer este riguros orientată către punctul din care răsare 
soarele. Cu toate acestea, câţiva oameni de ştiinţă din zilele 
noastre nu se declară satisfăcuţi de explicaţiile date de Lockyer 
orientării monumentului de la Stonehenge - între alţii 
cercetătorul englez Richard J. G Atkinson, care le califică drept 
„ipoteze mai mult decât improbabile"... 

Vedem, aşadar, că în ciuda numeroaselor ipoteze şi 
explicaţii - date de arheologi şi istorici, arhitecţi şi astronomi - 
construcţiile megalitice îşi păstrează tainele peste milenii până 
în zilele noastre. De aceea pare justificată remarca unui autor 
contemporan ca Denis Roche (în Carnac, Ed. Tchou, Paris): 
„Interpretarea marilor construcţii rectilinii sau circulare ale 
megalitelor este cât se poate de îndoielnică. A spune despre 
aliniamente sau cromlehuri că fac parte dintr-un ansamblu 
cultural sau magic nu explică nimic, decât doar faptul 
neîndoielnic că nu ne stă în putinţă să concepem o «manifestare 
arhitecturală de neînțeles» altfel decât sub un unghi religios. 
Dar de ce, oare, când este vorba de vremuri preistorice, orice 
fapt indescifrabil îl atribuim unei practici religioase sau 
parareligioase, de parcă ne-am grăbi să ne convingem singuri 
de cvasipermanenţa terorilor care bântuiau sufletele strămoşilor 
noştri depărtaţi? Dar această problemă de ordin foarte general 
îşi pierde - minune înfăptuită de aceste pietre! - orice interes în 
faţa aliniamentelor. Aici devine manifestă stupiditatea oricărei 
încercări de interpretare subiectivă, dacă ne vom da osteneala 
să luăm în consideraţie faptul că nu ştim absolut nimic precis 
despre aliniamente şi nici despre cromlehuri..." 

Se cuvine precizat că Denis Roche se referă mai ales la 
monumentele megalitice din Bretania (Carnag, Ménec s.a.) - cele 
din Insulele Britanice ocupă un spaţiu modest în lucrarea lui; or, 
tocmai uriaşul complex megalitic de la Stonehenge, situat în 
câmpia din apropiere de Salisbury, a constituit obiect de studiu 


pentru marea majoritate a cercetătorilor preocupaţi de această 
problemă. Ipoteza lui Lockyer, în ciuda adversarilor ei, se 
menţine cu tenacitate, sprijinită, între alţii, de> Kierkebusch şi, 
până la un punct, de.Hennig, care pledează pentru uh templu 
dedicat, probabil, zeului solar Borvon. Alţii, ca Schuchharat, 
preferă termenul „sanctuar" celui de „templu“ şi atrag atenţia 
asupra faptului că pe o rază de circa trei kilometri în jurul 
Stonehengeului s-au găsit numeroase morminte şi mărturii ale 
unui cult al morţilor. Potrivit aceluiaşi Schuchharadt, pista 
circulară servea pentru curse de care - de asemenea 6 
manifestare ce ţine de cultul morţilor;,,, Jliada nu ne informează, 
oare, că Ahile a organizat curse pentru a celebra memoria lui 
Patrocle?" arată Richard Hennig în sprijinul acestei ipoteze. „N- 
ar fi nimic extraordinar ca şi la , Stonehenge lucrurile să se fi 
petrecut la fel." Este o ipoteză interesantă, dar care în 
argumentare se izbeşte de unele dificultăţi de ordin istoric: în 
urmă cu 3500 - 4000 ani, atelajele erau, în Insulele Britanice, 
dacă nu inexistente, în orice caz extrem de rare. 

„Cea mai mare enigmă a monumentelor megalitice o 
constituie ciudatele semne gravate" este de părere Ivar Lissner 
(în op. cit.) re-ferindu-se la descoperirile unor cercetători 
francezi în regiunea Morbihan, pe coasta sudică a Bretaniei. Este 
vorba de Marthe şi Saint-Just Péquart, de asemenea de Zacharie 
Le Rouzic, care au lucrat vreme de patru decenii în Morbihan 
descoperind o seamă de semne gravate în dolmene şi pietre de 
mormânt - semne asupra cărora nu mai există astăzi nici o 
îndoială că sunt contemporane cu înseşi construcţiile megalitice. 


DESENE pe unul dintre megatitele dolmenului de la 
Locmariaquer: topoare, nave si diferite semne al căror 
sens nit este lămurit 


Descoperirea acestor semne gravate n-a fost deloc o 
treabă uşoară — ea este relativ recentă, deşi mențiunile scrise 
despre respectivele monumente au, cum am văzut, o vechime 
de câteva veacuri. Cum se face atunci că nici unul dintre autorii 
mai vechi nu pomeneşte de aceste semne? Explicația reiese din 
următoarea întâmplare: 

Câțiva cercetători au descoperit câteva semne pe una 
dintre pietrele dolmenului Kerham. în anul următor au revenit, 
înarmaţi cu aparatura necesară luării de fotografii. Dar semnele 
dispăruseră! Cum era oare posibil ca nişte semne, care 
rezistaseră vreme de aproape patru mii de ani, să dispară în 
cursul unui singur an? Unul dintre cercetători, nemulțumit de 
explicațiile care mai de care mai fantastice avansate de colegii 
lui, a rămas să privească ore în şir monolitul cu pricina; şi iată 
că, la un moment dat, când soarele se afla într-o anumită 
poziţie, semnele apărură brusc, devenind din ce în ce mai clare. 
Explicaţia era, deci, dintre cele mai simple: semnele nu erau 
vizibile decât în anumite condiţii de lumină. 


Cazul dolmenului Kerham nu este nicidecum izolat. Un alt 
dolmen, celebrul „Table des Marchands", situat în apropiere de 
Locmariaquer, cunoscut şi descris încă din 1814, are gravat un 
soare; unii oameni de ştiinţă au menţionat şi reprodus această 
gravură încercând s-o explice, alţii i-au negat pur şi simplu 
existenţa, atribuindu-o imaginaţiei fertile a celor dintâi. Şi 
totuşi „soarele“ de pe „Masa negustorilor" exista, dar era vizibil 
numai între orele 16 şi 17! > Nu este mai puţin adevărat că 
multe sejWiie gravate pe dolmene şi menhire au dispărut de-a 
lungul vremii - proces care continuă şi în zilele noastre. Vina o 
poartă vânturile, frecvente în regiunile de coastă bretone, 
furtunile şi ploaia, apoi diferenţele de 


Piatra din dolmenul de la Petit Moni (Morbihan) având, m 
dreapta, amprentele a două tălpi de om 


temperatură, aerul sărat al mării, muşchiul de piatră şi 
lichenii, eroziunea care vreme de patru milenii au întreprins 
asupra pietrelor o acţiune distrugătoare lentă şi continuă. Ceva 
mai bine s-au păstrat semnele care în decursul vremii au fost 
acoperite de pământ sau nisip, astfel că nu devin vizibile decât 
după înlăturarea unui strat de la baza megalitului respectiv, 
acolo unde este înfipt în sol; acesta este cazul menhirului de la 


Manio, la baza căruia - un cercetător cu iniţiativă a descoperit 
semne clare reprezentând linii şerpuite a căror semnificaţie nu 
se cunoaşte. 


Semnele reprezintă atât forme geometrice mai mult sau 
mai puţin regulate, cât şi obiecte. Pe o piatră de dolmen, 
dezvelită în 1863-1864 la Mané Lud, lângă Locmariaquer, de 
către Rene Galles, sunt reprezentate în stânga topoare de 
piatră, iar în dreapta nave. Pe dolmenul de la Petit Mont, lângă 
Arzon (studiat încă din 1865), Zacharie Le Rouzic a descoperit o 
imagine unică: tălpile picioarelor unui om. în general, oamenii 
nu sunt reprezentaţi în imaginile de pe dolmenele şi menhirele 
din Morbihan, ceea ce le deosebeşte fundamental de desenele 
rupestre din sudul Franţei şi nord-vestul Spaniei datând din 
perioada magdaleniană; în acea perioadă omul trebuia să 
execute picturile murale şi sculpturile într-un fel naturalist, 
pentru ca imaginea şi animalul reprezentat să devină identice. 
Numai astfel, credea el, influențând imaginea sau sculptufra, 
căpăta putcre şi asupra animalului reprezentat. Dimpotrivă, 
semnele gravate pe monumentele megalitice au fost executate 


de către oameni care, în tendinţa lor de a criptografia 
reprezentările, au găsit mijloace eficace de simplificare. Aici nu 
mai este vorba de artă, ci ideile sunt exprimate prin simboluri, 
prin desene emblematice. Cum aceste simboluri au fost în cel 
mai înalt grad schematizate, ele constituie pentru noi p mare 
enigmă. în cele mai multe cazuri, sensul ideogramelor scapă 
complet înţelegerii noastre" (|. Lissner), 

Printre animalele reprezentate pe monumentele 
megalitice sunt şerpii, bovinele şi insectele. Vietăţile marine, 
îndeosebi cefalopodele (calmari, sepii) sunt destul de frecvent 
reprezentate pe aşa-zisele „alei acoperite" situate în regiunile 
de. litoral, dar niciodată pe dolmene, nici măcar pe cele aflate în 
imediata apropiere a mării. De ce n-au gravat oamenii epocii 
megalitice cefalopode în pietrele dolmenelor? - iată încă una 
dintre întrebările care nu şi-au găsit încă răspunsul. 

O altă întrebare: semnele gravate în monumentele 
megalitice reprezintă o scriere? Mai precis: sunt ele risipite la 
întâmplare sau reprezintă un anumit limbaj figurativ? Chestiune 
controversată, care pe unii cercetători i-a dus la ipoteze de-a 
dreptul fantastice: Letourneur, de pildă, pretinde că ne aflăm nu 
numai în prezenţa unei scrieri, ci a unei scrieri alfabetice 
prezentând asemănări cu scrierile feniciană, etruscă şi coptă; 
ipoteză într-adevăr fantastică deoarece* având în vedere 
vechimea semnelor gravate în megaliteie din Morbihan, 
acceptarea ei ar duce, după toate probabilitățile, la deplasarea 
originii scrierilor  alfabetice din spațiul asirG-egeean în 
extfeiiitatea °~useană a Europei. Ipoteza hazardată a lui 
Letourneur (emLu în 1893) a fost respinsă de compatrioții săi M. 
şi S. J. Péquart şi Z. Le Rouzic- (în 1927), cu argumente fondate 
pe logică şi o acurată informaţie ştiinţifică. 

în linii generale, cercetătorii din zilele noastre admit 
concluziile la care^au ajuns, cu peste o jumătate de veac în 
urmă, cercetătorii monumentelor din Morbihan: semnele 
gravate de oamenii acelei culturi megalitice au semnificații 
rituale şi de cult. Ele nu sunt gravate la întâmplare, ceea ce 
reiese din faptul că unele semne se repetă cu insistență; de 
asemenea că anumite semne figurează (sau nu figurează) pe 
anumite tipuri de monumente. O ordine a înşiruirii semnelor n-a 
putut fi stabilita, aşa cum n-a putut fi stabilită nici 6 ordine în 
planurile de construcţie a monumentelor luate în ansamblu: 


există mari diferenţe între planurile construcţiilor de la 
Stonehenge şi ale celor de la Avebury de pildă, deşi sunt situate 
în apropiere - tot aşa cum există diferenţe sensibile între 
aliniamentele de la Carnac şi cele din alte părţi ale Bretaniei. 

Semnificaţia de cult a semnelor de pe megalitele din 
Morbihan, admisă de majoritatea cercetătorilor contemporani, 
are un caracter foarte general prin însuşi faptul că nu ştim cine 
sunt gravorii acestor semne. Cărei populaţii aparţineau, cărui 
cult se dedau? 

Este încă una dintre problemele pe care enigmaticele 
megalite le pun cercetătorilor din zilele noastre. 

Orientarea în raport cu soarele a unor monumente 
megalitice, precum şi prezenţa soarelui printre semnele gravate 
constituie o indicație destul de vagă: cultul soarelui era 
răspândit în perioada preistorică pe arii extrem de vaste şi 
îmbrăca forme dintre cele mai variate; competentul cercetător 
care este Martin P. Nilsson arată că însuşi grecul Phoebus-Apollo 
este originar din Asia Mică, din panteonul hitit - la rândul lor 
hitiţii l-au preluat de la babilonieni, tributari ai unor culturi şi mai 
vechi în care heliolatria juca un rol de seamă. 

Oamenii de ştiinţă şi-au pus în mod firesc întrebarea dacă 
şi în cazul monumentelor megalitice se poate stabili un 
asemenea lanţ de influenţe, prin urmare dacă există un loc de 
origine, o regiune anume de la care a pornit utilizarea imenselor 
monolite şi trilite - sub diverse forme, în scopuri magice şi de 
cult - şi care apoi s-a răspândit pe o arie de-a dreptul uriaşă. 
Câţiva cercetători de prestigiu au opinat pentru insula Malta, 
aducând în sprijinul acestei păreri trei argumente: mai întăi, 
monumentele megalitice malteze sunt printre cele mai vechi; 
apoi, apropierea de ţărmul mării a majorităţii monumentelor 
pare să indice, la origine, o populaţie de navigatori; în sfârşit, 
deoarece există pricini întemeiate să presupunem (împreună ci 
cercetătorul englez G. E. Daniel, între alţii) că oamenii culturii 
megalitice nu aparţineau grupului de limbi indoeuropene, ci 
unuia sau mai multor grupuri mediteraneene. 

Prezenţa omului pe insulele malteze (pluralul este mai 
corect deoarece, în afară de Malta, grupul cuprinde, şi insulele 
Gozo, Comino şi Filfla) este atestată cu mai mult de 100000 ani 
în urmă: în „Peştera întunericului", situată în apropiere de 
capitala La Vailetta, s-au descoperit urme de oameni (poate 


negmdertalieni) împreună cu fosile ale aşa-zisului rinocer pitic 
astăzi dispărut. Probabil că aceşti oameni, au trăit uriaşa 
catastrofa telurică a prăbuşirii istmului care lega uscatul 
european de cel african -arhipelagul maltez fiind o rămăşiţă a 
acestui istm. 

Cercetările arheologice în Malta sunt destul de recente - 
ele încep, de fapt, odată cu veacul nostru, când un grup de 
arheologi cercetează ruinele de la Tarxien şi descoperă, în 
apropiere, aşa-zisul hypogeum: imense catacombe cu săli 
funerare săpate în stâncă. Mai târziu, în 1915, sir Themistocles 
Zammit începe cercetări asupra construcţiilor megalitice din 
insulă, ajungând la concluzii (expuse în Prehistorie Malta, 
Londra, 1930) care în linii generale sunt acceptate până astăzi. 

Construcţiile megalitice din Malta - de la simple monolite 
înfipte în sol şi până la ample ansambluri, cum sunt cele de la/ 
Hal-Saflieni sau Tarxien - sunt într-adevăr foarte vechi; ele încep 
cu circa 4000 ani î.e.n. şi vădesc o continuitate de circa două 
milenii. Ciudat este - cum remarcă |. Lissner - faptul că absolut 
toate megalitele sunt prelucrate numai cu unelte de piatră. 
Cuprul a fost folosit în Orientul antic probabil încă din jurul 
anului 4000 î.e.n. şi cunoscut în Sicilia şi în nordul Africii scurtă 
vreme după 3000 î.e.n. "-' aşadar populaţia Maltei, oricare ar fi 
fost originea ei, putea-să fi preluat uneltele de metal, cu atât 
mai mult cu cât avem motive temeinice să presupunem că, pe 
lângă creşterea caprelor şi ovinelor, navigația ocupa un loc 
însemnat în economia arhipelagului. Şi totuşi, nici măcar 
construcţiile megalitice relativ târzii nu prezintă vreo urmă a 
folosirii cuprului sau bronzului - ceea ce i-a dus pe unii 
cercetători la concluzia că la origine trebuie să se fi aflat un soi 
de tabu: piatra destinată lăcaşelox de cult nu trebuia atinsă de 
metal 

T. Zammit presupune că hypogeumul de la Hal-Saflieni şi 
templele de la Tarxien ar fi servit, între altele, ca oracole; în 
acest caz ne aflăm, probabil, în faţa celor mai vechi dintre 
oracolele cunoscute. Abia mai târziu hypogeumul a devenit un 
uriaş loc de sepultură - s-au descoperit aici circa 7 000 schelete 
de oameni, de asemenea numeroase fragmente de ceramică 
provenite de ia statuete şi vase. Sculptorii maltezi de acum 
patru sau cinci milenii întreceau prin măiestrie şi concepţie pe 


contemporanii lor din apusul Mediteranei, mai ales în domeniul 
plasticii figurative. 

De altfel, constructorii ansamblurilor megalitice din 
insulele malteze par şi ei să se fi aflat pe o treaptă superioară în 
comparaţie '<?uăâfetiu de pe ambele maluri ale Mării Mânecii - 
ceea ce ar constitui încă un argument în favoarea plasării aici a 
jocului de origine aî monumentelor, care“ apoi s-ar fi răspândit 
treptat mai ales către vest şi nord-vest. în insula Gozo, de pildă* 
se află ruinele a două mari temple ale căror pietre - unele înalte 
de 5-8 metri - au fost transportate cale de mulţi kilometri. 
Aceste construcţii, ca şi cele de la Hagiar Kim şi din alte locuri, 
ne duc la presupunerea că în insulele malteze existau, în urmă 
cu cinci sau chiar şase milenii, comunităţi temeinic organizate, 
care depuneau în comun o muncă ingenioasă şi îndelungată; la 
ridicat foloseau trunchiuri de copaci în chip de pârghii, iar la 
transportat tăvălugi, de lemn şi bile de piatră. Asemenea sfere 
de piatră s-au găsit în numeroase ruine megalitice malteze - 
până astăzi se văd, imprimate adânc în solul calcaros, urmele 
„roţilor de care" cum le spuneau lodalnicii, şi care nu sunt 
altceva decât urmele acelor pietre sferice menite să uşureze 
transportul imenselor megaiite. Nu este exclus ca bilele de 
piatră să se afle la originea roții în forma ei primitivă, deşi 
cercetătorii mai noi înclină să creadă că roata a apărut pentru 
prima oară fie în atelierele olarilor, fie ca un dispozitiv anexă al 
plugului. 

Aversiunea faţă de metale pe care par s-o fi nutrit creatorii 
uriaşelor construcţii de piatră din Malta - şi pe care n-o întâlnim 
nici la Stonehenge şi nici la Carnac - este încă una dintre 
enigmele acestei culturi megalitice; aşa cum arătam, vechii 
maltezi erau navigatori - s-au găsit în insulă obiecte 
confecţionate din jadeit, nefrit, obsidian, materiale care nu se 
găsesc aici şi au fost aduse de departe, de asemenea din fildeş, 
şi el importat, de vreme ce în perioadele marilor construcţii 
megalitice elefantul dispăruse de mult din regiune. Abia mai 
târziu, când fenicienii pun stăpânire pe insulă (circa 1600 î.e.n.) 
vor apărea uneltele de metal, care se vor înmulţi mai ales după 
trecerea ei (în 736 î.e.n.) în stăpânirea grecilor. * 

Toate acestea nu ne îngăduie să tragem* vr&o concluzie în 
privinţa originii vechilor locuitori ai insulelor malteze; nu ne-au 
rămas documente scrise, nu ne-au' rămas portrete sau sculpturi, 


iar analizarea celor câtorva mii de oase şi cranii n-a dus la 
rezultate concludente. Cercetătorii mai noi (între care L. B. Brea 
şt J. D. Evans) sunt de părere că maltezii au venit din Sicilia - 
cum pare să indice o oarecare asemănare în modul de 
prelucrare a ceramicii, dar şi această ipoteză este discutabilă. 
După cum, în stadiul actual al cercetărilor, ipoteza conform 
căreia Malta ar fi leagănul tuturor culturilor megalitice europen” 
este şi ea discutabilă. Căci, pentru a reveni la |. Lissner, „Numai 
pietrele cunosc taina"... 

Spre deosebire de mulţi dintre predecesorii lui (şi de alţii 
care au abordat problema după el), Richard Hennig nu vorbeşte 
de o „cultură megalitică", ci de „culturi megalitice", făcând 
unele consideraţii de ordin istoric cât se poate de interesante; 
bun cunoscător al textelor antice, el porneşte de la un pasaj în 
care Diodor citează o lucrare pierdută a lui Hecateu din Abdera: 
„în faţa ţării celţiior există, la mică depărtare înspre 
miazănoapte, o insulă cel puţin tot atât de mare ca Sicilia. 
Locuitorii ei se numesc hiperboreeni deoarece nu sunt supuşi 
asprimii vântului de nord [...] Pe acesta insulă se află o pădure 
sacră de toată frumuseţea, dedicată soarelui, precum şi un 
templu ciudat de formă circulară [...] La fiecare nouăsprezece 
ani, când soarele şi luna îşi regăsesc poziţia unul în raport cu 
cealaltă, Apollo soseşte în insulă [...] Regii acestei insule, în 
sarcina cărora cade şi paza pădurii sacre, descind din Boreu şi 
pentru această pricină se numesc boreazi". 

, Este limpede că Hecateu se referă aici la Marea Britanie - 
fapt remarcat de Nielsson (în op. cit) încă de acum o sută de 
ani, iar templul de formă circulară este probabil ampla 
construcţie megalitică de la Stonehenge. De aici, Hennig trage 
concluzia că sanctuarul din câmpia de la Salisbury era într- 
adevăr dedicat lui Borvon, zeul celt al soarelui, loc de pelerinaj, 
în anumite zile ale anului, pentru toţi celții, inclusiv pentru cei 
din regiunea care mai târziu se va numi- Galia şi care* treceau 
Marea Mânecii cu prilejul marilor sărbători. 

In jurul numelui „hiperboreeni" s-au purtat numeroase 
discuţii; tot Hennig ne propune o explicaţie plauzibilă: când 
neguţătorii din Massaliă (astăzi: Marsilia) urcau pe Valea 
Ronului, apoi către țărmurile Atlanticului - pentru a face comerţ - 
cu celții şi mai ales pentru a-şi procura cositorul din Insulele 
Casiteride - ei observau că mistralul, vânt foarte păgubitor şi 


care,pentru ei bătea în nord, îşi diminua puterea pe măsură ce 
se apropiau * de Marea Mânecii. Mai mult: pe coasta sudică a 
Angliei vântul nu bătea deloc - în regiunea Insulei Wight şi 
împrejurimile oraşului Bournemouth clima este până astăzi 
renumită pentru clemenţa ei, cu ierni blânde fi veri nu prea 
călduroase. Aşa s-a născut numele hiperboreeni pentru locuitorii 
acestor regiuni cu climă dulce, nume care în traducere literală 
înseamnă „dincolo de vântul de nord". 

Cât priveşte vizita pe care Apollo o făcea hiperboreenilor 
la fiecare 19 ani, Reuter o pune în legătură cu ciclul lunar (care 
durează, într-adevăr, 19 ani) şi cu jurnalul de călătorie al lui 
Pytheâs din Massalia, care conţine unele observaţii cu caracter 
astronomic ce l-ar fi inspirat pe Diodor, respectiv pe Hecateu. 

Un alt text antic pe care Hennig îl citează în sprijinul 
ipotezei sale este o descriere - ce-i drept mai degrabă poetică - 
a lui Elian Sofistul în legătură cu un „templu" situat de 
asemenea în regiunile boreale: „Lebedele se învârtesc în jurul 
acestui templu", ne spune Elian, „şi-l curăţă într-o oarecare 
măsură cu aripile lor. Apoi se lasă din zbor în curtea templului, 
care este mare şi frumoasă. Când pelerinii îşi intonează imnurile 
obişnuite, iar cântăreții din ţitere fac să răsune instrumentele, 
apar adevăraţi nori de lebede, şi aceste păsări, aşezându-se în 
jurul sanctuarului, acompaniază cu cântecul lor imnurile sacre. 
Ele seamănă cu nişte înaripaţi copii de cor, care celebrează 
astfel divinitatea cu cântecele lor în tot cursul zilei". 

Celor convinşi că lebăda este o pasăre mută (se spune că 
ea nu „cântă" decât în clipa morţii - legendă care a inspirat 
câţiva poeţi şi compozitori renumiţi), Hennig le arată că există o 
lebădă cântătoare (pe numele ei ştiinţific Cygnus musicus) 
caracteristică faunei Insulelor Britanice şi ţărilor europene din 
regiunea Atlanticului de Nord, deosebită de lebăda obişnuită 
(Cygnus olor) din sudul Europei, care este într-adevăr 6 pasăre 
mută; de aici concluzia că templul respectiv se va fi aflat în 
Anglia şi că este vorba de ansambul megalitic de la Stonehenge. 
De altfel, se ştie ca grecii helenizau în mod obişnuit numele 
străine, iar Elian era grec: de la Borvon, zeul celt al soarelui, şi 
până la Boreu, zeul grec al vântului de nord, nu este o cale chiar 
atât de lungă..., 

Se cuvine menţionat faptul că ipoteza lui Richard Hennig 
nu-î aparţine întru totul - înaintea lui, savanţi ca Wernsdorf, 


Wecker, Sieglin, Schuchhardt, Nilsson (şi alţii) au enunţat-o sub 
diverse forme, în studii asupra vechiului folclor germanic sau 
asupra relaţiilor comerciale din antichitate dintre ţările nordice 
şi cele mediteraneene. Wernsdorf, d”pildă, nu exclude 
posibilitatea ca relatările privitoare la hipefboreeni, la cultul 
soarelui şi lebedele cântătoare să—şi aibă originea în vechi 
tradiţii istorice ale ciclului celtic, anterioare lucrării lui Hecateu, 
care s-a inspirat din ele. 

De altfel, încă din jurul anului 600 î.e.n. - adică scurt timp 
după întemeierea Marsiliei şi câteva veacuri înainte de periplul 
lui Pytheas - poetul Alceu cântă într-un poem (din“care s'a 
păstrat un fragment) pe Apollo călătorind către sanctuarul său 
din Delfi, cu carul la care sunt înhămate lebede: „Când s-a 
născut Apollo, Zeus îi dădu lira şi-l trimise la Delfi într-un car 
tras de lebede. Delfienii intonară imnul sfânt, iar corul 
fecioarelor, strâns în jurul trepiedului, îl imploră pe zeu să se 
întoarcă, în sfârşit, din ţara hiperboreenilor". 

Tot aşa, originea nordică a legendei pare să fie atestată şi 
de alte amănunte; textele arată, de exemplu, că hiperboreenii, 
după ce îşi trăiau din plin viaţa, la bătrâneţe se aruncau din 
vârful unei stânci în mare - obicei pe care-l întâlnim şi în vechile 
tradiţii germanice. 

în schimb, Welcker pune relatările despre hiperboreeni în 
legătură cu relaţiile comerciale din antichitatea europeană - 
apropiindu-se astfel şi mai mult de ipoteza lui Hennig - şi anume 
de importurile masive de chihlimbar pe care ţările orientului 
antic, şi mai târziu imperiul roman, le făceau din regiunile 
nordice. Ce-i drept, Hennig socoteşte că în acest caz nu--i vorba 
de chihlimbar, care se găseşte mai frecvent pe malul răsăritean 
al Balticei, ci de cositorul adus pe vremea aceea din Insulele 
Britanice, care încă din jurul anului 2000 î.e.n. erau un important 
furnizor de cositor în comerţul mediteraneean. De aceeaşi 
părere este, după cum am văzut, Nilsson, care identifică insula 
citată de Hecateu cu actuala Anglie. în acelaşi timp Hennig nu 
este de acord că relatările despre popoarele „de dincolo de 
vântul de nord" au fost aduse de navigatorii argieni şi corintieni 
- el arată că povestirile despre » hiperboreeni sunt, toate, 
posterioare călătoriilor întreprinse de neguţătorii din Massalia 
prin teritoriul de astăzi al Franţei, până la minele de cositor din 


Anglia - de unde concluzia că aceste relatări sunt de origine 
massaliotă. 


> 


ez 


Sculptură în os din paleolitic (după M. Alpatov) 


Deşi nu lipsită de o argumentare logică, ipoteza lui Hennig 
ar putea să vădească un punct slab tocmai în această teorie a 
originii massaliote a relatărilor despre hiperboreeni; încă de la 
începutul veacului trecut, poetul şi arheologul Johann Heinrich 
Voss, traducătorul lui Homer în germană, arăta că anumite 
pasaje din Odiseea par să descrie locuri din Anglia, iar câţiva 
cercetători mai noi sunt de părere că descrierea pe care Homer 
o face (tot în Odiseea) „surselor' Oceanului şi ţării 
cimerienilor,«par să se potrivească Insulelor Britanice. Or, 
Odiseea este cu câteva veacuri anterteafă întemeierii Marsiliei şi 
relatează întâmplări (reale sau imaginare) şi rtiai vechi, din 
ciclul tradiţiilor egeice. Totuşi, informaţiile transmise de Homer - 
informaţii care despre Insulele Britanice (dacă într-adevăr este 
vorba de această regiune) sunt destul de confuze - sunt mai 
degrabă cele ale unui poet decât ale unui istoric sau geograf, 
deşi nu arareori textele sale oglindesc cunoştinţele vremii 
despre anumite regiuni ale lumii cunoscute atunci, bineînţeles 


cu exagerările şi imaginaţia care îşi au partea de contribuţie la 
farmecul irezistibil al operei homerice. 

Pe de altă parte, aluziile lui Homer la ţara cositorului nu 
trebuie să se refere neapărat la Insulele Britanice; e adevărat că 
Insulele Casiteride erau principalul furnizor de cositor, dar nu 
unicul Spania de astăzi producea cositor încă de la începutul 
mileniului III î.e.n.,.prin urmare cu circa o mie de ani înainte de 
Cornwall, iar zăcămintele de staniu din peninsula bretonă sunt şi 
ele menţionate de timpuriu, deşi se pare că s-au epuizat destul 
de repede. în general, încă din antichitatea timpurie se face 
simțită o cerere susţinută de cositor - metal trebuincios fabricării 
bronzului (care a dat numele său unei epoci din istoria omenirii); 
cea mai veche statuie de bronz din Egipt este (după cum arată 
Schuchhardt) a faraonului Pepi, datând din jurul anului 2500 
î.e.n., iar în Orientul antic fabricarea bronzului este atestată de 
la începutul mileniului III; or, după cum arătam, primele relatări 
despre cositorul din Insulele Casiteride datează abia din jurul 
anului 2000 î.e.n. 

în fond, nu este atât de important dacă relatările despre 
hiperboreeni sunt de origine massaliotă sau mai veche 
(feniciană, cretană...); ipoteza lui Richard Hennig merită a fi 
reţinută deoarece se întemeiază pe o argumentaţie riguroasă şi 
pe tezele unor cercetători de prestigiu ca Schuchhardt, care 
identifică ţara hiperboreeniior cu sudul Angliei, şi ca Nilsson, 
care arată că „templul magnific" evocat de Hecateu trebuie că 
era sanctuarul de la Stonehenge, deoarece „este imposibil să 
inventezi cu atâta exactitate"... (Ca o curiozitate vom menţiona 
că istoricul N. Densuşianu îi plasa pe hiperboreeni în... Dacia; în 
lucrarea sa Dacia preistorică - apărută postum, în 1913 - el 
vorbeşte de uli pisc din apropiere de muntele Omul, socotindu-l 
„O reprezentare sculptată în stâncă", o „figură titanică din 
munţii Daciei vechi, numiţi odată ai- Hyperboreilor". Dar N. 
Densuşianu - pe care nu trebuie să—1 confondant cu filologul 
Ovid Densuşianu - era, după cum îl caracteriza N. lorga „... un 
vizionar de gânduri mari, de ipoteze imposibile, de fantastice 
teorii îndrăzneţe...") 

în concluzie, Stonehege, cel mai important şi mai 
impunător dintre monumentele megalitice, sanctuar consacrat 
soarelui şi cultului morţilor, se afla în ţara hiperboreenitor, care 
se adunau aici în anumite zile pentru ceremonii religioase. Toate 


acestea, pe care le putem socoti ca (aproape) sigure, nu 
răspund însă la întrebarea principală: cine au fost constructorii 
monumentelor megalitice? Chiar dacă vom admite că prin 
„popoarele de dincolo de vântul de nord" erau desemnaţi celții 
(ceea ce nu este deloc sigur) ..nu putem face abstracţie de' 
faptul că, după toate probabilitățile, celții au moştenit 
monumentele, împreună cu unele rituri şi ceremonii, de la o 
populaţie mai veche. Or, tocmai aceasta este una dintre 
problemele principale pe care”şi le pun actualmente arheologii 
britanici: de ce origine era această populaţie preceltică? Cine 
erau aceşti oameni pe care suntem îndreptăţiţi să—i socotim cei 
mai vechi locuitori ai Insulelor Britanice. 

_ Arheologul britanic Richard |. K. Atkinson, profesor la 
University College din Cardiff, referindu-se la unele săpături şi 
descoperiri recente, încearcă să răspundă (într-un succint studiu 
apărut şi în Magazin Istoric din august 1970) la întrebările legate 
de populaţiile preceltice*de pe teritoriul de astăzi al Marii 
Britanii. Aceste descoperiri par să situeze în jurul anului 2400 
î.e.n. sosirea primilor colonişti de pe continent în sudul Angliei - 
aşa-zi&ul „popor de la Windmill Hill" (după numele uneia dintre 
aşezările lor de piatră), care se ocupa cu agricultura, păstoritul 
şi vânatul, făurindu-şi unelte şi arme din silex şi coarne de cerb. 

Cam la trei veacuri după aceea au sosit din Franţa de 
astăzi alte triburi, care s-aiţ aşezat la gura Bristolului, aducând 
cu ele datina mormintelor de piatră acoperite de tumuli. Din 
amestecul celor două populaţii au luat naştere comunităţile 
numite de arheologi „popoare ale neoliticului secundar"; ele 
ştiau „şă clădească temple cu acoperiş şi sanctuare în aer liber, 
printre care se numără şi Stonehenge". 

Din analizarea rezultatelor acestor săpături arheologice 
recente  rdzultă, după părerea profesorului Atkinson, că 
ansamblul de la Stonehenge a fost ridicat în trei perioade 
distincte, plasate între 1800 şi 1400 î.e.n. Primei perioade 
(imediat după 1800 î.e.n.) îi 


Statuetă din paleolitic 


aparţin rambleul construit din blocuri calcaroase, precum 
şi cele 56 de gropi de lângă circumferința interioară a 
rambleului. Constructorii acestei perioade sunt acele „popoare 
ale neoliticului secundar", care, pentru ceremoniile lor (a căror 
semnificaţie nu este lămurită), au ridicat monumente 
asemănătoare şi lângă Oxford, precum şi în Scoţia - ce-i drept 
de dimensiuni mai mici. 

în jurul anului 1700 î.e.n., de pe teritoriile de astăzi ale 
Olandei şi Renaniei au emigrat în Anglia, ajungând până în 
Irlanda, aşa-ziself „ popoare beaker" (numite astfel deoarece în 
mormintele lor se găsesc frecvent cupe de lut - beaker = cupă) 
aflate pe o treaptă de civilizaţie superioară faţă de băştinaşi: 
foloseau metalele (cuprul, aurul) şi au inaugurat drumuri 
comerciale între estul Angliei şi sursele de aprovizionare cu 
metale din vestul şi sud-vestul ţării; unul dintre itinerarele 
principale trecea pe la Stonehenge, unde .acest beakerfolk (sau 
beakerpeople) a ridicat dublul cerc de pietre albastre din incintă 
- 80 de pietre de circa 4 tone fiecare, aduse, cum arătam, din 
Munţii Prescelly, Tot din această perioadă (Stonehenge ll) 


datează şi cele două intfări, unite prin linia orientată în direcţia 
de unde răsărea soarele în ziua solstițiului de vară. 

La rândul lor, noii veniţi (beaker) s-au contopit cu 
populaţia -mai veche, formând aşa-zisele „popoare din Wessex", 
care, potrivit profesorului Atkinson, „au jucat un rol important în 
comerţul cu metale, dintre Irlanda şi continent, între 1500 şi 
1300 î.e.n., ajungând până în Europa Centrală, Scandinavia, 
Grecia şi Creta, în mormintele lor s-au găsit obiecte bogat 
ornamentate, mărturie a buneistări; dimensiunile pietrelor, 
aduse de ele la Stonehenge, şi mâna de lucru necesară pentru a 
le transporta şi aşeza în picioare, au presupus o temeinică 
organizare." 

în această a treia perioadă (Stonehenge III), care a început 
după 1500 î.e.n. şi a durat cam un secol, au fost instalate 
monolitele uriaşe legate prin pietre orizontale şi cele cinci trilite 
-formând o potcoavă. Celebrul s/aughterstone G,piatra de 
sacrificiu" -slaughter = măcelărire, sacrificare) pe care multă 
vreme arheologii l-au socotit ca un altar pe care druizii practicau 
sacrificiile este astăzi obiect de controversă: se impune din ce în 
ce mai mult părerea că era un simplu monolit cu rol de stâlp de 
susţinere a marelui trilit central şi care apoi s-a răsturnat. De 
altfel „Druizii au existat în Anglia doar cu câteva secole înainte 
de cucerirea romană, iar sanctuarul a fost construit cu peste o 
mie de ani înainte de venirea lui Cezar" (R.T. K. Atkinson îri art. 
cit.). 

Toate aceste descoperiri ne duc la o seamă de ipoteze cât 
se poate de interesante legate de originea constructorilor de la 
Stonehenge şi de influenţele reciproce dintre culturile megalitice 
apusene şi cele din bazinul mediteranean. Hiperboreenii din 
textele antice n-ar fi, aşadar, celții, ci populaţiile preceltice pe 
care, în lipsa unor denumiri genetice, arheologii le numesc: 
poporul din Windmill Hill, popoare ale neoliticului secundar, 
popoarele beaker, popoarele din Wessex. Nu este exclus ca 
ştirile despre aceste populaţii să fi pătruns în lumea 
mediteraneană şi prin intermediul neguţătorilor masalioţi, dar 
avem toate motivele să presupunem că au existat şi legături 
directe prin intermediul Europei Centrale: încă din 1953 s-au 
descoperit în Anglia un pumnal de bronz şi sculpturi 
reprezehtând securi asemănătoare celor găsite în mormintele 
de la Micene; de asemenea (după părerea aceluiaşi R. |. K. 


Atkinson) „aşezarea, modelarea şi marea precizie în orânduirea 
pietrelor (e vorba de potcoava de triliţi şi celelalte construcţii din 
perioada Stonehenge Ill - n. n.) s-au datorat influenţei 
civilizaţiilor urbane ale Cretei şi Greciei miceniene." 

Progresele remarcabile făcute în cercetările arheologice 
privind cei mai vechi locuitori ai Insulelor Britanice deschid 
perspective interesante, dar nu rezolvă problemele legate de 
construcţiile megalitice din apusul Europei: de ce origine erau 
aceste populaţii preceltice, de la cine au preluat tradiţiile şi 
sistemul construcţiilor uriaşe de piatră, ce semnificaţie au 
ideogramele săpate în megalitele din Bretania? Sunt întrebări în 
jurul cărora s-au clădit şi se clădesc încă numeroase ipoteze, 
unele fantastice, altele numai ademenitoare, dar nici una pe 
deplin satisfăcătoare. 

* 

Către sfârşitul anului 1972, aflându-mă călător în Bretania, 
n-am scăpat prilejul de a vizita impresionantele monumente din 
regiunea Carnac. împreună cu prietenul şi tovarăşul meu de 
călătorie, d-rul Alfred V., sacrificasem o parte a modestelor 
noastre resurse băneşti pentru achiziţionarea unui amplu studiu 
- lucrare colectivă a unor cercetători competenţi, apărută recent 
şi intitulată simplu La Bretagne. Aflaţi încă sub influenţa 
atrăgătoarei lecturi, am sosit la tumulul Saint-Michel, unde am 
avut şansa (mai degrabă: neşansa) să dăm peste un grup de 
turişti printre care ne-am amestecat. 

Tânărul ghid care ne conducea mestecând tot timpul 
gumă avea agăţat de umăr un magnetofon, pe care-l deschise; 
din difuzor, o voce începu să ne lămurească: „Ne aflăm în faţa 
unui mormânt celt, vechi de circa patru milenii, unde erau 
incineraţi marii şefi şi marii preoţi... în firidele din dreapta s-au 
găsit unelte de silex şi săgeți cu vârfuri de silex care Se află 
acum la muzeul de la Carnac... în firidele din stânga s-au găsit 
urme de cenuşă care se află acum la muzeul de la Carnac... lată 
un dolmen care folosea ca loc de sacrificiu, aici s-au găsit oase 
de bovine şi fragmente de ceramică aflate acum la muzeul de la 
Carnac..." şi aşa mai departe. Uneori ghidul apăsa pe buton 
întrerupând banda, îşi muta guma de mestecat într-o parte şi 
spunea: „Atenţie cum călcaţi! Treapta e alunecoasă din cauza 
umezelii!" 


în aceeaşi seară, bătrâfiul pescar Le Priol, primitoarea 
noastră gazdă din Lôcmiquelic, ne spunea cu amărăciune: „Noi, 
bretonii, am fost dintotdeauna marinari şi pescari, aici e patria 
stridiilor, homarilor şi langustelor. Dar de când străinii au 
descoperit vechile noastre biserici şi aliniamentele de piatră, fiii 
noştri preferă să facă pe chelnerii şi pe ghizii. Muncă mai 
uşoară, mai bine plătită... Şi unde mai pui că, de când cu 
magnetofoanele, nici nu mai trebuie să înveţe limbi străine". 
(Amfitrionul nostru nu spunea „magnetofoane", ci ces tnics 
japonais - „şmecheriile astea japoneze"...) 

Totuşi, se cuvine să fim drepţi: turismul, această uriaşă 
activitate modernă, este aducător de însemnate venituri, pentru 
localnicii aflaţi în raza obiectivelor sale, iar cei din Bretania, ca şi 
cei din regiunea Salisbury, unde se află Stonehenge şi Avebury, 
n-au avut decât de profitat de pe urma impetuoasei sale 
dezvoltări. Cât priveşte felul în care este organizată activitatea 
turistică (şi contribuția  magnetofoanelor la crearea 
atmosferei...) aceasta este altă poveste. 


MINUNILE LUMII ANTICE 

MINUNILE Lucru cu însuşiri excepţional 
de-îrumoase, care  uimeşte, produce admirație; 
minunăţie. 

Dicţionarul explicativ al lîmÉii 'române, 1975. 

„Trebuie, mai degrabă, să admirăm pe arhitecții 
care au ridicat aceste monumente decât pe regii care n- 
au contribuit decât cu fondurile; căci cei dintâi şi-au 
atins scopul prin geniul şi talentul lor, în timp ce regii n- 
au întrebuințat pentru aceasta decât bogățiile lor, 
obținute prin moştenire sau împilare. " 

Diodor din Sicilia în Biblioteca Istorica, cea. 50 e.n. 


„Dintre cele şapte minuni ale antichităţii, şase nu 
mai există astăzi. Ele au fost distruse nu numai de 
catastrofe naturale, ci şi de nebunia oamenilor; dar 
înainte de orice, au pierit datorită acelui factor 
necruţător care este Timpul, formă fundamentală de 
existenţă şi de descompunere a materiei". 


. J- J. Turner în The Environment, 1971. 

e GRĂDINILE BABILONULUI: O PĂDURE DE COLOANE. 

e TEMPLUL DIN EFES: TRISTA CELEBRITATE A UNUI 
INCENDIATOR. 

* HOŢII PRADĂ SARCOFAGUL MAUSOLEULUI, 

e ZEUS  OLIMPICUL:  FRAGILITATEA TEHNICII 
CRISELEFANTINE* 

e UN CALIF VINDE COLOSUL DIN RHODOS. 

e ARHIMEDE ŞI OGLINDA FARULUI DIN ALEXANDRIA. 

- Numărul 7 a jucat în istorie şi în mitologie un rol 
însemnat -câteva popoare ale Orientului antic îi atribuiau chiar o 
forţă mistică; această credinţă a fost preluată, ca multe alte 
tradiţii, de, vechii greci, în istoria cărora vom găsi printre altele 


expediţia „Celor 7 împotriva Tebei", pë „Cei 7 înţelepţi", de 
asemenea „Cele 7 minuni ale lumii antice". Acestea din urmă nu 
erau o creaţie exclusiv greacă - Piramida cea Mare, de exemplu, 
a fost proiectată şi* construită de egipteni (care i-au precedat 
pe greci în câteva sectoare importante, pum este cel al gândirii 
matematice), iar grădinile suspendate din Babilon au 
reprezentat o îmbinare excepţională a arhitecturii şi tehnicii 
irigaţiilor practicate în Mesopotamia. 

Este limpede, prin urmare, că-nu poate fi vorba de 
„Minuni" în sensul mitic al termenului - aşadar de realizări 
fantastice, eventual atribuite unor forţe supranaturale; erau 
lucrări de arhitectură şi artă, ieşite din comun prin caracterul lor 
monumental-impunător şi realizarea la un înalt nivel artistic, 
reprezentând geniul demiurgie al lumii antice. Spunem şi astăzi 
despre un monument impresionant, demn de admirat, „este a 
opta minune a lumii”. 

; Primul care a descris în ansamblu monumentele a fost 
Filon din Bizanţ (sfârşitul secolului III î.e.n.), dar textul său nu ni 
s-^a păstrat decât într-o traducere latinească târzie; Herodot, 
înainte de JFilon, iar după Filon alţi autori antici de prestigiu - 
printre care Diodor, Strabon, Vitruviu, Pausanias - au descris 
diferite monumente prezentate ca „minuni ale lumii antice", 
totdeauna în număr de şapte. De-a lungul veacurilor, unele au 
fost înlocuite - de pildă: Zidurile Babilonului prin Farul din 
Alexandria. Selecţia s-a definitivat foarte târziu (la începutul 
secolului XIX) fixându-se asupra următoarelor şapte: Piramida 
lui Keops (Kufu) de la Giseh, Grădinile suspendate ale 
Semiramidei din Babilon, Templul Dianei (Artemisei) din Efes, 
Mormântul lui Mausol din Halicarnas, Statuia lui Zeus din 
Olimpia, Farul din Alexandria şi Colosul din Rhodos. Dintre 
aceste şapte monumente celebre ale antichităţii, Piramida lui 
Keops (Piramida cea Mare) întruneşte trei însuşiri menite să 
trezească în mod deosebit interesul: este cel mai vechi, este 
singurul care a supravieţuit până astăzi şi de el se leagă o 
seamă de chestiuni controversate care, de-a lungul vremii, şi 
mai ales în ultimii o sută şi cincizeci de ani, au dat naştere unor 
speculaţii  hazardate şi unor dispute ştiinţifice adesea 
înverşunate (pricină pentru care îi vom consacra un capitol 
separat în lucrare” noastră). « 


Nici cu celelalte şase monumente lucrurile nu sunt pe 
deplin lămurite - mai întâi fiindcă nu putem delimita totdeauna. 
precis elementele mitice de cele istorice, apoi deoarece nu 
putem stabili decât cu oarecare probabilitate tehnicile folosite în 
construcţie, în sfârşit, datorită faptului că în unele cazuri suntem 
nevoiţi, a ne. rezuma la presupuneri chiar şi în ceea ce priveşte 
înfăţişarea acestor monumer , deoarece sursele literare şi 
iconografice  (efigii pe monezi s.a.) sunt fie sărace, fie 
contradictorii. 

să luăm, de pildă, „Grădinile suspendate ale Semiramidei" 
-O expresie de patru termeni conţinând două inadvertente: 
grădinile palatului Babilon nu erau suspendate, iar Semiramida 
nu putea să le construiască fiindpă n-a existat... Legenda 
atribuie frumoasei şi energicei Semiramida (care a inspirat, de-a 
lungul anilor, scriitori ca Voltaire şi Crebillon, compozitori ca 
Rossini şi foarte mulţi artişti plastici) întemeierea oraşului 
Babilon şi iniţiativa unor lucrări arhitectonice monumentale; unii 
istorici mai vechi (Herodot) şi mai noi au încercat s-o, identifice 
cu Sammuramat care (între 809-806 Le.n.) a guvernat Babilonul 
ca regentă pentru fiul ei, regele asirian Aded-Nirari Ill. Oricum, 
chiar admițând identitatea Semiramida-Sammuramat (deloc 
certă), celebrele grădini nu-i pot fi atribuite, fiind construite cu 
peste doua veacuri mai târziu, de arhitecţii regelui 
Nabucodonosor II (circa 605-562 î.e.n.), mai puţin cunoscut în 
calitatea sa de ctitor" al unor monumente remarcabile, cat prin 
faptele sale de arme, între care cucerirea lerusalimului. 

Legenda relatează că regele Ninus, căsătorit cu 
Semiramida, vrând să—i alunge frumoasei regine plictisul şi să— 
i ofere un mediu mai atrăgător şi mai potrivit cu peisajul asirian 
cu care era obişnuită, a poruncit să se înalțe grădinile 
suspendate. De fapt, ele nu erau „ suspendate", ci dispuse în 
terase care se înălţau în trepte, formând un fel de scară, uriaşă, 
sub terase aflându-se încăperi de locuit. Dacă luăm în 
consideraţie suprafaţa imensă a grădinilor (circa 15000 mp 
după cele mai plauzibile evaluări), precum şi faptul că arhitecţii 
babilonieni ai vremii nu cunoşteau nici cheia de boltă, nici arcul 
şi că de grinzi metalice nici nu putea fi încă vorba, unicul 
material de construcţie fiind piatra, este limpede că grădinile 
„Suspendate" se odihneau pe o adevărată pădure de coloane. 


Cum a fost rezolvată problema foarte dificilă a 
impermeabilităţii teraselor aflăm din textul lui Diodor: „Aceste 
blocuri erau acoperite cu un strat de trestii îmbibate în asfalt; pe 
acest strat urma un rând dublu de cărămizi arse, legate cu 
asfalt; la rândul lor, acestea erau acoperite cu foi de plumb 
pentru a împiedica infiltrarea ape! şi-pătrunderea ei în fundaţii. 
Pe acest strat se găsea o masă de pământ vegetal suficientă 
pentru ca arborii cei mai mari să prindă rădăcini. Acest sol 
artificial era plin> de arbori de toate speciile, în stare de a 
fermeca privirea prin mărimea şi frumuseţea lor." 

în privinţa irigării grădinilor, Diodor este destul de sumar: 
„Coloanele se ridicau treptat lăsând să pătrundă lumina printre 
spaţiile dintre ele [.,.] Una singură dintre aceste coloane era 
goală de la vârf până la bază; ea conţinea maşini hidraulice care 
pompau din fluviu o mare cantitate de apă, fără ca nimeni să 
vadă ceva din exterior". VArheologul german Robert Koldewey, 
care a întreprins săpături la Babilon în al doilea deceniu al 
veacului nostru, vorbeşte de „,... trei puțuri situate alăturat, în 
serie: unul central, cu secţiune pătrată, între alte două, cu 
secţiune ovală. Pentru această dispoziţie nu, se poate găsi altă 
explicaţie decât că este vorba de o maşină hidraulică 
funcţionând pe acelaşi principiu ca un aparat cu găleți cu lanț". 
Aceste două menţiuni (între care s-au scurs peste două milenii) 
sunt departe de a ne oferi o imagine cât de cât cuprinzătoare a 
sistemului de irigare a grădinilor babiloniene - realizare 
inginerească de prim rang. 

Astăzi, pe locul grădinilor nu se mai află decât un singur 
arbore - un Tamara orientalis (soi înrudit cu cătina de prin 
părţile noastre) - ultim martor solitar al vegetației bogate de 
demult. Timpul, necruţător, a distrus totul; şi nu numai timpul, ci 
şi oamenii: cu mulţi ani în urmă, cărămizile şi coloanele de 
piatră au fost utilizate la construirea unui dig de-a lungul 
Eufratului. Dar nu se cuvine să—i judecăm pe oameni cu prea 
mare asprime: grădinile erau menite să-i desfete pe regi, pe 
când sjtăvilirea apelor îi ocroteşte şi-i hrăneşte pe cei mulţi... 


Segiune verticală prin "construcpile boltite din 
Babilon; & Koldewey le considera ca fiind „padinile 
suspendate" 


în Asia Mică, la Efes, patria filosofului Heraclit, se afla 
templul Artemisei (Diana la romani), zeiţa naturii, ocrotitoarea 
vânătorilor şi păstorilor, iar mai târziu a oraşelor şi navelor 
avântate pe mare. Construirea unui sanctuar de proporţii 
apreciabile în această regiune zgâlţâită frecvent de cutremure a 
pus unele probleme, rezolvate prin alegerea unui teren 
mlăştinos peste care s-au aşezat straturi de cărbune de lemn şi 
saci cu pictre; se pare că această soluţie s-a dovedit eficace: nu 
cutremurele au distrus impunătorul edificiu de-a lungul 
veacurilor, ci războaiele, jaful, intoleranţa religioasă şi furia unui 
nebun obsedat de celebritate. 

Dacă în cazul grădinilor babiloniene nu cunoaştem numele 
nici unuia dintre arhitecţii şi inginerii constructori, în cel al 
templului din Efes - al Artemisionului - numele (menţionate de 
Herodot, Vitruviu şi alţii) abundă: Pixodarus, ciobanul care a 
descoperit din întâmplare depozitul de marmură albă; 
Chersiphron, 

Templul Artetujsei din Efes 
propusă de A. E. Henderson 


în reconstituirea 


Mctagene şi Paeanius, care au imaginat sisteme 
ingenioase pentru transportul grelelor coloane monolite şi 
arhitravelor masive ce încoronau capitelurile; arhitecții Paeonios 
şi Demetrios au terminat construcţia, car”după cum ne spune 
Pliniu cel Bătrân), a durat 220 ani; început în preajma anului 650 
î.e.n., templul a fost inaugurat in 430 te.n. Cresus, regele Lidiei 
şi cuceritorul Efesului, 

a pus la dispoziție fondurile enorme  trebuitoare 
construcţiei, şi nu numai Cresus: şirul dublu de 127 coloane de 
marmură albă, înalte de 18 metri, care înconjurau altarul cu 
statuia zeiţei, trebuiau să amintească (spune legenda) de cei 
127 principi care s-au ruinat pentru a ridica templul. 

în prima sa formă, Templul Artemisei n-a rezistat decât 
trei sferturi de veac: în 356 Le.n., un incendiu l-a distrus 


complet. 
Un autor mai nou (G. Buscher, în Magazin istoric, nr. 
68/1972) ne propune o explicaţie verosimilă: „...marmura nu 


forma decât scheletul, toţi pereţii subţiri fiind din lenm. Tocmai 
despărţiturile interioare au fost cele mistuite de foc. La rândul 
ei, sub acţiunea căldurii degajate de incendiu, marmura (care nu 
este decât un carbonat de calciu pur) s-a degradat, pierzând 


acidul carbonic, nemairămânând din ea decât calciu, care s-a 
spulberat la prima ploaie". 

Incendiul - care conform legendei s-ar fi produs chiar în 
noaptea naşterii lui Alexandru cel Mare (21 iulie 356, î.e.n.), fiul 
regelui Filip alMacedoniei - a fost provocat în mod intenţionat de 
un anume Herostrat, care astfel vroia să intre în istorie, 
facându-şi numele nemuritor. Trei decenii mai târziu, Alexandru 
- cuceritor ăl unei mari părţi a Lumii Vechi, inclusiv al Efesuliii - 
s-a oferit să suporte toate cheltuielile de refacere a templului; 
efesienii au refuzat cu politeţe şi mult tact generoasa ofertă, au 
încredinţat - în anul 350 î.e.n. - lucrările de reconstruire 
arhitectului Démocrates din Egipt, devenit ulterior arhitectul lui 
Alexandru cel Mare şi autorul planului oraşului Alexandria, şi 
sculptorului Scopas, fondurile fiind procurate tot din danii ale 
regilor şi principilor locali, din vânzarea coloanelor vechiului 
templu şi (după cum ne informează Strabon) din aurul 
bijuteriilor dăruite de femeile din Efes. 

Noua construcţie era şi mai impunătoare, podoabele şi 
mai bogate. De-a lungul veacurilor, Artemisionul a fost nu numai 
centrul spiritual al cultului Dianei, ci a devenit un adevărat 
muzeu al artelor plastice, cum am spune astăzi: sculpturilor lui 
Scopas li s-au adăugat cele ale lui Praxiteles şi opere ale unor 
pictori celebri, ca Apelles (originar chiar din Efes), autorul unui 
tablou înfaţişându-l pe Ajexandru calare - tablou pentru care a 
primit douăzeci talanţi de aur (circa 500 kg aur!). 

Regii cuceritori ai Efesului, originari fie din Asia Mică 
(Lidia, Pergam), fie din Grecia continentală (Macedonia) au 
respectat totdeauna lăcaşul închinat Artemisei, ba de multe ori 
au contribuit la împodobirea lui. Nu tot aşa au procedat goții 
care, năvălind în Asia Mică, jefuiesc (în 262 e.n.) Efesul, 
despuind Artemisionul de toate podoabele lui. Refăcut cu greu şi 
în condiţii de sărăcie, sanctuarul este definitiv părăsit după 
edictul din anul 392 prin 


Fațadă laterală a mormântului lui Mausol în 
reconstituirea propusă de CT Newton si R R Pidlan 


care împăratul Teodosie | hotăra închiderea tuturor 
edificiilor de cult păgâne de pe teritoriul imperiului roman. Jaful 
care a urmat a durat peste un mileniu; în-532-537, Anthemios 
din Traites şi Isidor din Milet, cu sprijinul împăratului Justinian, 
reuşesc să transporte opt coloane de marmură verde la Bizanţ, 
folosindu-le la construirea bisericii Sf. Sofia; alte materiale au 
fost utilizate la construcţia bazilicii Sf. loan din Efes şi a unei 
citadele - deşi, după cum se ştie, marmura este un material 
foarte puţin potrivit lucrărilor de fortificaţii; urme a lăsat şi 
trecerea arabilor (circa 700 e.n.), apoi ocuparea Efesului de 
către turcii selgiucizi (după 1090) şi lunga perioadă de lupte 
dintre cruciați şi musulmani, care a durat aproape două veacuri. 
Şi'iată-i pe arheologii şi arhitecţii din zilele noastre încercând să 
reconstituie Artemisîonul după coloanele aflate la Sf. Sofia 
(astăzi Muzeul Ayasofya) cu ajutorul celor două capiteluri ionice 
(şi alte fragmente de la British Museum din Londra), al 
materialelor dezgropate la faţa locului de englezii J. T. Wood şi 
D, G. Hogarth, al fragmentelor găsite la temeliile caselor din 
Aya-Soluk - modestă aşezare situată pe o colină din apropierea 
fostului sanctuar. Dintre aceste încercări de reconstituire, cea 


mai verosimilă pare cea propusă de A E. Henderson (pe care o 
reproducem alăturat). 

în sfârşit, un fapt ale cărui aspecte ţin deopotrivă de bizar 
şi de grotesc: Herostrat, cel care a incendiat Artemisionul ca să 
devină celebru - senatul efesian emisese un decret prin çare se 
interzicea, sub pedeapsa cu moartea, pronunţarea numelui 
blestemat - figurează, astăzi în numeroase enciclopedii şi 
diferite lucrări (nici cea de faţă, după cum vedem, nu face 
excepţie), bucurându-se astfel de o anume (tristă şi falsă) 
celebritate... 

Nu departe de Efes, către sud, în dreptul jnsulei Cos, se 
află oraşul Halicarnas, patria istoricilor Herodot şi Dionysius, 
unde regele Mausol (377-353 Le.n.) şi soţia sa, Artemisa, au 
ridicat un monument funerar care, prin proporţiile sale 
impunătoare şi măiestria cu care era împodobit, şi-a câştigat pe 
drept cuvânt privilegiul de a figura printre minunile lumii antice. 
Termenul „mausoleu" a pătruns în toate limbile europene ca 
substantiv comun, desemnând un monument funerar de 
proporţii maiestuoase. 

Majoritatea încercărilor de reconstituire a Mausoleului ni-l 
prezintă ca pe un edificiu pătrat, înalt de circa 50 metri, susţinut 
de coloane şi având un acoperământ în formă de piramidă, în 
vârful căruia o cvadrigă (car triumfal tras de patru cai) îi purta 
pe Mausol şi Artemisa. Printre constructori găsim arhitecţi şi 
sculptori vestiți ai vremii - Timotheos, Leochares, Bryaxis, 
precum şi Scopas; acesta din urmă a lucrat, după cum am 
văzut, şi la împodobirea Artemisionului, iar Mausoleul a fost 
ultima dintre* realizările sale - se pare că a murit” în vârstă de 
70 ani) în 350 î.e.n., care este şi anul terminării monumentului 
din Halicarnas. Vitruviu nu exclude nici participarea lui 
Praxiteles (în locul lui Timotheos) - numărul constructorilor 
menţinîndu-se constant la patru, căci ei iniţiaseră un soi de 
întrecere pentru împodobirea fiecăreia dintre cele patru faţade 
ale monumentului. 

Mausoleul a supravieţuit câteva veacuri (în ciuda ocupării 
succesive a Halicarnasului de către perşi, macedoneni, romani, 
turci s.a.), până la sosirea cavalerilor ordinului „Sfântului loan" 
(ioaniţi); aceştia vor sta aici din 1309 până în 1522, când 
Soliman Magnificul, după un asediu de şase luni, cucereşte 
insula, în ciuda rezistenţei dârze organizate de marele maestru 


al ordinului, Villiers de Plsle Adam (un strămoș al scriitorului cu 
acelaşi nume, din secolul XIX). 

în cele peste două veacuri cât insula s-a. aflat sub 
ocupaţia lor, Cavalerii de Rhodos “viitorii Cavaleri de Malta), au 
folosit monumentul „păgân" de la Halicarnas ca pe o carieră de 
piatră; transformați dintr-un ordin ospitalier  într-unui 
eminamente războinic, siliți să facă față unor frecvente atacuri 
şi asedii, construiau în permanență fortificaţii şi alte lucrări de 
apărare. O parte a marmurei Mausoleului a fost transformată în 
pulbere pentru fabricarea mortarului sau, prin ardere, pentru 
obţinerea varului. Mărturii din acea vreme atestă că, atunci 
când au fost distruse temeliile, a fost descoperită o sală mare, 
din marmură de diferite culori, bogat ornamentată, de lâ care 
pornea un culoar către o sală mai mică unde *se afla un 
sarcofag. Deoarece se lăsa seara şi lipseau uneltele adecvate, 
deschiderea sarcofagului de marmură a fofcjt amânată pentru a 
doua zi; dar în cursul nopţii răufăcători s-au furişat în sală golind 
sarcofagul, şi astfel conţinutul lui a rămas pierdut pentru 
totdeauna, ba nici măcar nu posedăm un inventar cât de sumar 
al obiectelor aflate în sala funerară. 

Este una dintre multele pricini pentru care, în ceea ce 
priveşte încercările de reconstituire a Mausoleului, ne aflăm într- 
o situaţie asemănătoare cu cea legată de reconstituirea 
Artemisionului: fragmente găsite în fortificațiile din Rhodos, în 
zidurile fostelor edificii ale cavalerilor, la temelia unor modeste 
case ale localităţii turceşti Budrum şi în locurile cele mai 
incredibile - în Villa di Negro din Genova, de pildă, a fost găsită 
(în 1865) o placă din friza ce reprezenta lupta grecilor cu 
amazoanele. Cum a ajuns acest fragment din Asia Mică în Italia? 

Amazoane în luptă - reproduceri 
Mausoleului (British Museum, Londra) ; 

Nu ştim, şi probabil că n-o vom afla niciodată, deşi 
ipotezele nu lipsesc: în perioada medievală, republica Genova 
întreținea vaste relaţii comerciale cu regiunile răsăritene şi nu 
este exclus ca vreun neguţător intrepid să fi găsit pentru 
fragmentele splendidei frize un loc în cala corăbiei sale, alături 
de mirodeniile, ţesăturile şi celelalte mărfuri orientale. 

Alte fragmente (printre care unele din aceeaşi friză zisă a 
amazoanelor) se găsesc astăzi tot la British Museum (într-o 
celebră „Sală a Mausoleului") - proveniența acestora fiind de 
altfel cunoscută: în 1846, Stratford Canning, ambasadorul 
britanic pe lângă Sublima Poartă şi, zece ani mai târziu, Charles 
T. Newton, viceconsul britanic la Mitilene (antica Lesbos) le-au 
transportat, cu permisiunea sultanului, la Londra; de unde 
concluzia că activitatea diplomatică, legată de chestiunile 
politice la ordinea zilei, nu exclude nicidecum interesul pentru 
vremurile demult apuse constituind domeniul arheologiei... 

în Grecia continentală (Thessalia), la poalele muntelui 
Cronion, nu departe de ţărmul Mării lonice, se află Olimpia - 
aşezare vestită în, toată lumea helenică nu prin proporţiile sau 
potenţialul ei militar, ci prin-faptul că era principalul centru, 
închinat cultului lui Zeus şi locul desfşurării jocurilor olimpice. 


Ea 
— 


ji 


Secţiune transversala prin cella templului lui Zeus ^ 
(după G. şi T. Chiţulescu) 


Şapte drumuri duceau spre Olimpia, între care calea 
sacră, lungă de zece kilometri, legând țărmul mării de sanctuar - 
drum larg, străjuit de o parte şi alta de temple, altare, statui. 
Vreme de peste, un mileniu, în perioada desfăşurării 
solemnităţilor şi întrecerilor prilejuite de jocurile olimpice, greci 
din Europa şi 

„Asia Mică, prieteni sau duşmani, uitau rivalităţile şi 
suspendau conflictele, îndreptându-se către sanctuarul lui Zeus, 
încărcaţi cu daruri, pregătiţi să asiste la ceremonii într-un spirit 
de solidaritate panhelenică. 

Templul lui Zeus, a cărui construcţie a fost terminată îh 
anul 457 î.e.n., avea, după toate probabilitățile, 64 metri 
lungime şi aproape 28 metri lăţime. Construcţia a fost 
încredinţată lui Ljbon din Eleea, decorarea frontonului anterior 
(reprezentând lupta lui Pelops cu Oenomaos) lui Paconios din 
Mendes, iar a frontonului posterior (lupta centaurilor cu lapiţii) 
lui Alcamenes. 

Aici, în acest impresionant edificiu, a fost aşezată statuia 
lui Zeus, pe care sculptorul Fidias i-a reprezentat cu sprâncenele 
încruntate - căci Zeusjtnânuia şi fulgerele (mai târziu, romanii îl 
vor numi Jupiter Tonans). Fidias a fost, + fără îndoială, cel mai 


prețuit dintre sculptorii vremii - mai celebru decât 
contemporanii săi Miron („Discobolul") şi Policier („Doryphor");s- 
a născut între 490-495 î.e.n. şi probabil că era atenian, de 
vreme ce Pericle obişnuia să-i ceară sfatul în legătură cu 
treburile Cetăţii; cunoaştem numele tatălui său, căci (după cum 
ne relatează Pausanias) pe soclul statuii lui Zeus se afla gravată 
inscripţia „Fidias Atenianul, fiul lui Charmidas, m-a creat"; de 
asemenea cunoaştem trei dintre operele sale cele mai 
însemnate, două statui ale Atenei, una criselefantină (din aur şi 
fildeş) şi una din bronz, precum şi statuia lui Zeus Olimpicul; în 
sfârşit, ştim că a murit în jurul anului 431 î.e.n., informaţie care 
ne ajută să stabilim cu oarecare aproximaţie anul inaugurării 
statuii din Olimpia, trecută printre Cele şapte minuni ale lumii 
vechi. 

Dacă* pornim, aşadar, de la faptul că Fidias şi-a petrecut , 
ultimii ani ai vieţii la Olimpia şi că lucrarea sa anterioară, statuia 
Atenei Parthenos, a fost inaugurată în 438 î.e.n., ne rămâne, 
pentru statuia lui Zeus Olimpicul, intervalul 437-431 î.e.n. Este, 
desigur, o ipoteză bazată pe conjecturi (foarte probabilă, de 
altfel) în lipsa unor informaţii exacte; Strabon şi Pausanias ne-au 
lăsat descrieri amănunțite ale impunătoarei statui, despre care 
vorbesc cu admiraţie şi respect, dar nu menţionează nicăieri 
anul inaugurării - lucru firesc dacă ţinem seama de faptul că 
Strabon şi-a redactat Geografia cu peste patru veacuri mai 
târziu, iar Descrierea Eladei a lui Pausanias datează din secolul II 
e.n. 

înfăţişarea statuii ne este cunoscută astăzi - mai bine 
cunoscută .decât a celorlalte „minuni" (bineînţeles cu excepţia 
Marii Piramide, care a rezistat până în zilele noastre) - din 
descrierile autorilor pomeniţi mai sus şi din imagini păstrate pe 
alte monumente şi pe câteva monezi. Statuia, înalta de 15 metri 
îl înfăţişa pe Zeus şezând pe un tron şi (ne spune 
Strabqn)'„aproape că atingea plafonul cu capul şi văzându-l nu 
te puteai împiedica să gândeşti 

că, dacă s-ar ridica în toată înălţimea sa, ar ridica 
acoperişul edificiului". Tronul, din abanos şi bronz, cu braţele 
susţinute de sfincşi, era bogat împodobit cu fildeş, aur şi pietre 
preţioase. Trupul zeului era din lemn de abanos, acoperit cu 
fildeş pe porțiunile reprezentând pielea, iar îmbrăcămintea şi 
încălţările turnate în aur; pe cap, o coroană din frunze de 


măslin, în mâna dreaptă o statuie reprezentând-o pe Nike, zeiţa 
Victoriei, iar în cea stângă un sceptru pe care se afla un vultur. 

încercare de reconstituire a farului din Alexandria (după G 
şi T. Chitulescu) 


Faptul că Fidias a ales materialele tehnicii criselefantine - 
lemn îmbrăcat în fildeş şi aur ~ ridică-unele nedumeriri, ştiut 
fiind că aceste materiale sunt mai fragile ca marmura şi mult 
mai fragile ca bronzul; ba mai mult: marmura şi bronzul sunt 
infinit mai potrivite concepţiei artistice greceşti dominată de 
simplitate şi sinceritate. O explicaţie ne propun G. şi Tr. 
Chiţulescu (în Sapte monumente celebre ale'antichităţii, Edit. 
Tehnică, Bucureşti, 1969): „Folosirea tehnicii criselefantine era 
foarte rară şi (aplicată) numai atunci când oamenii vroiau să 
ofere zeilor o mărturie excepţională a pietăţii, recunoştinţei sau, 
poate mai omenesc, a vanităţii lor. Căci şi această minune a 
lumii antice, ca şi celelalte, s-a născut mai puţin din intenţia 
unui omagiu pios decât din dorinţa de a uimi, de a minuna!" 

Nu se cunosc împrejurările în care a dispărut statuia, dar 
nici în această privinţă nu lipsesc ipotezele. Mai întâi, decăderea 


Olimpiei ca urmare a edictului imperial din 393, care interzicea 
ceremoniile (şi jocurile olimpice); doi ani mai târziu, expedițiile 
de pradă ale goților, mari amatori de aur (nu ştim ce cantitate 
de metal preţios a folosit Fidias la statuia lui Zeus, dar avem o 
cifră exactă pentru cea a Atenei Parthenos, 1152 kg aur, iar 
Zeus Olimpicul avea dimensiuni mai mari şi podoabe mai 
bogate); în sfârşit, nu trebuie să uităm decretul din 426 e.n. al 
împăratului Teodosie Il prin care se poruncea distrugerea 
lăcaşelor de cult păgâne - decret care venea să se adauge 
edictului imperial din anul 393. Alte ipoteze nu exclud pieirea 
statuii în incendiul care a mistuit templul în anul 408 sau în 
incendiul care a distrus, în 475, o bună parte din Constantinopol, 
unde ar fi fost transportată din ordinul împăratului. 

Dar toate acestea sunt numai ipoteze, deocamdată 
neverificate prin texte sau pe altă cale. Cercetări întreprinse la 
Olimpia (de englezul Spencer Stanhope, francezul Quatremere 
de Quincy, germanul Ernst Curtius şi mulţi alţii) au scos încă în 
cursul veacului trecut la lumină mii de obiecte - între care peste 
o sută statui şi basoreliefuri, din bronz,, marmură şi piatră - dar 
nici urmă a statuii lui Zeus Olimpicul. Ceea ce este iarăşi în 
măsură să ne stârnească unele (amare) reflecţii în legătură cu 
distru-gătoarea sete de aur, căreia vreme de veacuri omenirea i- 
a plătit greu tribut şi care a mărit considerabil fragilitatea 
materialelor tehnicii  criselefantine atât de agreată de 
neîntrecutul Fidias... 

La sud de Halicarnas, cam la 25 km de coasta Asiei Mici, 
se află o insulă de formă ovală, în suprafaţă de 1400 mp; 
Rhodos, patria unor iscusiţi navigatori şi - într-un trecut mai 
depărtat -adoratori ai lui Helios (zeul soarelui) şi cultivatori ai 
artelor. După Diodor, heliolatria rhodienilpr îşi are originea în 
povestea de dragoste dintre Helios şi Rodha; aceasta din urmă, 
fiică a lui Neptun, l-a convins pe zeu să salveze insula 
ameninţată de inundaţii, dăruind pământului rodnicie, şi de 
atunci „locuitorii ei venerează mai mult ca pe oricare dintre zei 
pe Helios, pe care îl consideră strămoşul neamului lor". Despre 
iscusinţa navigatorilor rhodieni şi întinsele lor relaţii comerciale 
stă mărturie faptul că au întemeiat colonii în locuri depărtate ca 
Italia, Sicilia şi Spania, iar către miazănoapte pe coasta Mării 
Negre: la Histria s-a găsit un cap de statuie care trebuie să fi 
măsurat circa patru metri, lucrat în tehnica şcolii rhodiene. în 


cetatea Rhodos, capitala insulei, funcționau celebre şcoli de 
elocinţă (Eschim), de pictură (Appelles) şi de filosbfie, iar mai 
târziu însuşi Cezar, tânăr, va veni de la Roma să urmeze aici 
cursurile de retorică a lui Apollonius Molo. Pliniu, citând pe 
consulul roman Mucianus, ne informează că în secolul | e,n. 
insula avea încă 3 000 statui, dintre care o suaf de proporții 
gigantice. 

Colosul din Rhodos, lucrare a lui Chares din Lindos, elevul 
favorit al vestitului Lisip, era menit să imortalizeze rezistenţa 
glorioasă a rhodienilor asediați de armata de mercenari a lui 
Demetrios - care cuprindea 40 000 soldaţi şi 200 nave de luptă - 
unul dintre numeroasele conflicte născute după moartea lui 
Alexandru cel Mare în imperiul său sfâşiat de ambițiile şi 
lăcomia  diverşilor generali, tirani şi satrapi. Statuia, 
reprezentând pe Helios, protectorul insulei şi al cetăţii Rhodos, a 
fost realizată din metalul maşinilor de război şi al armelor 
(berbeci, baliste, catapulte, suliți, săgeți, scuturi) părăsite de 
Demetrios; cu toate acestea, costase, după cum ne informează 
unii autori antici, 300 talanţi -echivalentul a peste şapte tone 
aur! 

Amplasat la intrarea unuia dintre porturi, înalt de peste 30 
metri (unele texte indică aproape 40 m), colosul a avut 
existenţa cea mai scurtă dintre toate cele şapte minuni: un 
puternic cutremur de pământ l-a doborât la 56 ani după 
ridicarea lui. „Dar, şi aşa, doborât", ne spune Pliniu, „trezeşte 
admiraţia. Puţini oameni îi pot îmbrăţişa degetul cel mic; 
degetele sunt mai groase decât partea cea mai mare a unei 
statui. Golul membrelor rupte se aseamănă cu nişte caverne." 

Persistă, totuşi, unele chestiuni controversate în legătură 
cu Colosul din Rhodos. Mai întâi, amplasarea: fundaţii din 
perioada helenistică s-au găsit atât în Portul Mare cât şi în Portul 
Galerelor, unde s-a construit ulterior un fort; apoi, poziţia: nu se 
ştie dacă era aşezat pe un soclu unic, sau cu fiecare picior pe 
cate un soclu, astfel ca navele să poată trece pe dedesubt - 
pentru prima poziţie pledează cele mai multe texte anticei în 
sfârşit, nu ştim în ce măsură putem acorda încredere unor texte 
(în general târzii) după care, în afară de scopul său 
comemorativ, Colosul avea şi unul practic - acela de a servi ca 
far: rhodienii ar fi întreţinut un foc continuu la capătul unei torţe 
din mâna statuii sau în orbitele ochilor ei. Singurele imagini ale 


Colosului care ni s-au păstrat - efigii pe diferite monezi antice, 
unele dintre aceste efigii fiind şi ele contestate - nu ne pot da 
răspunsul la aceste chestiuni: monezile redau numai imaginea 
capului, iar unii specialişti sunt de părere că nici .măcar nu este 
vorba de capul Colosului, ci pur şi simplu de al zeului Helios, aşa 
cum şi-l închipuiau gravorii de monezi ai antichităţii. 

în schimb, avem informaţii foarte precise asupra soartei 
ulterioare a Colosului: după ce a stat 56 ani în picioare şi multe 
veacuri doborât în apele portului, un” calif (în 653 sarazinii 
ocupaseră Rhodosul aflat pe atunci în cuprinsul Imperiului 
bizantin), cu simţ practic şi aflat în nevoie de bani, l-a vândut 
unui negustor din Emesa. Acesta l-a tăiat în bucăţi, 
transportându-l sub forma a „900 încărcături de cămilă", de 
unde concluzia că era vorba de o cantitate de circa 300 tone 
bronz. Nu-i greu să ne închipuim la ce a folosit bronzul în acele 
veacuri în care musulmanii se aflau într-o campanie militară 
permanentă pentru cucerirea vestului Asiei, nordului Africii şi 
sudului Spaniei, trebuind în acelaşi timp să facă faţă expedițiilor 
pornite din Europa" şi cunoscute în istorie sub numele de 
Cruciade. Şi astfel bronzul armelor lui Demetrios s-a transformat 
din nou în arme - trecuse vremea statuilor: inter arma silent 
musae... 

~ Dacă rolul de far pe care l-ar fi avut Colosul este 
controversat, în schimb printre cele şapte minuni antice găsim o 
asemenea construcţie situată pe insula egipteană Faros, în faţa 
oraşului fondat de Alexandru în 331 î.e.n. şi care îi poartă 
numele. Homer (în Odiseea) vorbeşte de această insulă: 

„Pe marea văluroasă-n dreptul apei Egipetul este ostrovul 
Faros../' 

Cum textul homeric este cu câteva veacuri mai vechi 
decât însuşi oraşul Alexandria, suntem  îndreptăţiţi să 
presupunem că insula a dat numele construcţiei, iar nu invers - 
deşi nu lipsesc nici părerile contradictorii, bazate pe un text din 
Eschil. Oricum, termenul „far' desemnând o asemenea 
construcţie a pătruns în multe limbi, printre care şi a noastră. 

Construit în timpul domniei lui Ptolomeu II Filadelful (285 - 
246 î.e.n.) - protector al literelor şi artelor, iniţiatorul traducerii 
Bibliei în greceşte pentru faimoasa bibliotecă din Alexandria - 
Farul a durat aproape un mileniu şi jumătate. Cimentul pe care 
se afla gravată inscripţia originală de pe 'soclul Farului, dedicată 


regelui, a căzut cu vremea scoțând la iveală q. altă inscripţie: 
„Monumentul este consacrat de arhitectul Sostrate din Cnid, fiul 
lui Dexiphan, zeilor salvatori pentru cei ce călătoresc pe mare". 
Cunoaştem deci şi pe constructorul Farului: Sostrate din Cnid 
(oraş carian de pe coasta Asiei Mici, la sud de Halicarnas). 

In legătură cu aspectul şi dimensiunile Farului ne bizuim 
mai cu seamă pe mărturiile unor călători arabi: geograful şi 
neobositul călător care a fost Al-ldrisi scria (pe la jumătatea 
secolului XII): „... înălţimea farului este de 300 coţi şi cum 
fiecare cot este de trei palme, înălţimea sa este deci de 100 ori 
cea a unui om". + Ceea ce ne aduce la 170-180 metri; alte 
surse,.care merg până la 500 metri, sunt socotite ca fiind mult 
exagerate. Surse greceşti menţionează 272 metri. 

Dintre toate descrierile, tot cea a lui Idrisi pare mai 
aproape de realitate: construit din marmură albă, Farul se 
compunea din trei turnuri suprapuse - primul pe plan pătrat, al 
doilea octogonal, al treilea cilindric - cu retrageri care creau 
terase. Fundaţiile au ridicat probleme dificile pentru tehnica 
vremii; tradiţia arabă (neconfirmată, deocamdată, de cercetările 
întreprinse în vremurile mai noi) pretinde că, pentru a încerca 
rezistenţa diferitelor materiale la acţiunea apei sărate, Sostrate 
a pus să se arunce în mare blocuri de granit şi alte roci, 
cărămizi, diferite metale (inclusiv aur!) şi... sticlă. CeUmai bine 
s-a comportat sticla, astfel că a fost aleasă pentru fundaţii. 
Pentru legarea blocurilor de piatră, se pare că arhitectul a folosit 
plumb topit, mortarul acelor vremi fiind prea sensibil la acţiunea 
mediului salin. Oricum, alegerea s-a dovedit judicioasă: dintre 
toate minunile - în afară de Marea Piramidă - Farul a avut viaţa 
cea mai lungă, fiiind distrus, în cele din urmă, de mâna omului. 

O altă chestiyne controversată este cea a uriaşei oglinzi 
concave instalate în partea dinspre mare a Farului şi având 
dublul rol de a intensifica noaptea puterea luminii şi de a 
incendia ziua navele inamice care ar fi atacat portul Mărturiile 
arabe cu privire la marea oglindă diferă; unii autori au descris-o 
ca fiind din metal lustruit, alţii că ar fi dintr-o „piatră străvezie', 
referindu-se probabil la sticlă; prima versiune pare mai 
verosimilă. 

„Oglinzile incendiatoare" ale antichităţii au stârnit aprige 
descuţii de-a lungul veacurilor; construcţia lor este atribuită lui 
Arhimede, care a venit astfel în sprijinul patriei sale, Siracuza, 


atacată de galerele romane. O coincidenţă: Arhimede (circa 287 
- 212 î.e.n.) a studiat în tinereţe la Alexandria, aproximativ în 
perioada când se construia Farul E drept că nu se vorbeşte 
nicăieri de o colaborare între ilustrul matematician şi arhitectul 
Sostrate, dar trebuie să recunoaştem că ipoteza este cât se 
poate de ademenitoare... 

Lumina Farului din Alexandria avea o bătaie uimitor de 
lungă pentru acea vreme: cea mai modestă apreciere aparţine 
lui Flavius Josephus - 300 stadii, deci peste 50 km - cele mai 
exagerate merg pana aproape de 200 km. Este o performanţă 
respectabilă, dacă avem în vedere că farurile de astăzi au o 
bătaie care trece rareori de 50 km. 

_„  FaruLldin Alexandria a rezistat destul de bine 
calamităţilor naturale (furtuni, itremure) şi mai puţin furiei 
distrugătoare a oamenilor. Suntem îndreptăţiţi să credem că 
vestitul edict al împăratului Teodosie nu l-a afectat din cale- 
afară, deoarece Farul avea o funcţie esențialmente utilitară într- 
un port cu trafic intens; totuşi, se pare că terasele sale erau 
împodobite cu unele statui, remarcabile fiind cele ale zeului 
Poseidon (Neptun) şi zeiţei Isis. Sub imperiul bizantin, Farul, 
afectat de un cutremur, a fost chiar reparat din porunca 
împăratului Anastasie | (491 - 518 e.n.). Importanţa pe care i-o 
acordau bizantinii reiese şi din următoarea întâmplare, nu lipsită 
de savoare anecdotică: 

Cam la două veacuri după cucerirea Alexandriei de către 
arabi, bizantinii dându-şi seama de importanţa strategică a 
farului, au trimis un agent cu misiunea de a-l sabota (cum am 
spune astăzi). Misiunea emisarului bizantin nu era deloc uşoară - 
suntem în secolul IX, până la inventarea dinamitei va mai trece 
un mileniu. Agentul, demn emul al diplomaţiei bizantine, 
reuşeşte să câştige încrederea califului Al-Walid şi-l convinge că 
sub fundaţiile Farului sunt ascunse mari bogății. Drept urmare, 
califul porunci sa se înceapă demolarea impunătoarei construcţii 
şi, până să—şi dea seama că a fost înşelat, aproape jumătate 
din edificiu fusese dărâmată. încercările ulterioare de 
reconstrucţie din cărămidă n-au reuşit decât parţial, iar oglinda 
n-a mai putut fi montată la loc - dispozitivul fragil care o 
susţinea a căzut şi s-a sfărâmat în mii de fragmente. După cum 
vedem, misiunea agentului bizantin s-a încheiat cu un succes 
aproape total. 


Acţiunea începută de califul Al-Walid a fost desăvârşită de 
cutremurele din 1182 şi 1303 - şi mai ales de cel din 1375, care 
a distrus complet'Farul. Cercetările arheologice au reuşit să 
scoată la lumină unele fragmente - între care statuile lui 
Poseidon şi a zeiţei Isis - dar sunt considerabil îngreunate de 
faptul că, datorită aluviunilor, digul care lega portul de insulă s-a 
împotmolit cu vremea (fosta insulă Faros este acum o 
peninsulă), iar pe o parte a amplasamentului farului s-au 
construit lucrări de fortificaţii, la care s-au utilizat, după toate 
probabilitățile, materiale provenite de la edificiul distrus de 
cutremurul din 1375. 

Oricum, Farul din Alexandria a avut o existenţă foarte 
lungă, . longevitate care rezidă, probabil, în caracterul său cu 
precădere practic - însuşire care lipsea celorlalte monumente 
închinate cultului. 

Minunile lumii antice nu sunt, deci, minuni, ci monumente 
impresionante ale artelor plastice şi arhitecturii, iar 
selecţionarea lor este subiectivă - câţiva autori antici n-o 
acceptă, ei au inclus printre aceste monumente, de pildă, 
Zidurile Babilonului, cu cele opt porţi monumentale, străjuite de 
statui şi împodobite cu basoreliefuri remarcabile. Criticii selecţiei 
clasice a minunilor arată, pe bună dreptate, că statuia Athenei 
Parthenos, realizată de acelaşi Fidias pe Acropola Atenei, a fost 
o operă tot atât de excepţională ca statuia lui Zeus din Olimpia - 
şi au dreptate. lar câţiva autori mai noi socotesc că Roma a fost 
nedreptăţită în această selecţie limitată la regiunile Mediteranei 
răsăritene -Capitoliul roman, de pildă, cu templele monumentale 
ale lui Jupiter, Junona şi Mineiva, este numai unul dintre 
numeroase exemple. 

Vorbind de realizările ieşite din comun ale inginerilor şi 
arhitecţilor romani (palate, temple, arene, viaducte, terme s.a.) 
se cuvine să pomenim şi de podul de peste Dunăre de la 
Drobeta, cu cei douăzeci de stâlpi de piatră uniţi prin arce - 
excepţională operă inginerească a lui Apolodor din Damasc (c 
60 - 125 e.n.). Ca şi în cazul altor monumente antice astăzi 
dispărute, detaliile construcţiei nu ni s-au păstrat decât în 
informaţii de mfma a doua, discutabile - dar despre valoarea ei 
cu totul deosebită stă mărturie însuşi faptul că aveau să mai 
treacă optsprezece veacuri până la realizarea altui pod pe cursul 


inferior al Dunării - cel de la Cernavodă, proiectat şi construit de 
Anghel Saligny în ultimul deceniu al veacului trecut. 


TAINELE MARII PIRAMIDE 


PIRAMIDĂ: Poliedru cu baza poligonală şi feţele 
triunghiulare, care se unesc într-un vârf comun; 
monument funerar gigantic de piatră în formă de 
piramidă, ridicat pentru faraonii Egiptului antic. 

t Dicţionarul explicativ al limbii române, 1975. 

PIRAMIDAL: Enorm, uriaş; mărci; extraordinar, 
uimitor. 

idem. 

„:- înălțimea lor, panta lor abruptă, amploarea 
suprafeţei lor, greutatea masei lor, vremurile 
îndepărtate pe care ni le evocă, calculul cantității de 
muncă cheltuită, ideea că aceste uriaşe masive de piatră 
sunt opera omului atât de mic şi de slab, care se târăşte 
la picioarele lor - totul face ca atât inima cât şi mintea să 
fie cuprinse de uimire, de teamă, de umilință, de 
respect". 


C. F. Votney - în Voyage en Egypt et en Syrie, 1975- 
98. 

„Ar fi o nebunie să credem că un edificiu atât de 
colosal n-a avut altă rațiune de a fi decât aceea de a 
adăposti sarcofagul unui singur om". 

Max Eyth 

în Expunere în fa Ja membrilor Societăţii de 
matematică şi astronomie din Ulm, 1901. 

„Timpul sfidează ţotxd, dar piramidele sfidează 
timpul" 

Proverb arab. 


MAREA MEDITERANA 


Deșertul iopplis Deșertul 
Libiei Arabiei 


e CE CĂUTA CALIFUL AI"MAMUN ÎN MAREA 
PIRAMIDA. 

e ENIGMA SARCOFAGULUI GOL DIN „CAMERA 
REGELUI". 


e DE LA „DEGETUL PIRAMIDAL" LA „BLESTEMUL 
FARAONILOR". 

° ARHIMEDE: OGLINZILE INCENDIARE ȘI 
CALCULAREA VALORII NUMĂRULUI IT. 

în anul 820, un grup de călăreţi în veşminte bogate se 
oprea în faţa Marii Piramide de la Giseh (El Giza) nu departe de 
Cairo. în fruntea cortegiului, atotputernicul calif al-Mamun 
contempla îndelung impunătorul edificiu, întrebându-se care 
putea fi raţiunea acestei construcţii - pentru ce oamenii dintr-un 
trecut foarte depărtat au cheltuit un asemenea uriaş efort de 
muncă. Era limpede că în măruntaiele colosului de piatră se 
ascunde o comoară... „Să fie dărâmată! " porunci califul. „Cu 
neputinţă", răspunseră arhitecţii. 

Cele de mai sus ni le relatează Abul al Hassan Ali ibn 
Husein Masudi, istoric, geograf şi călător din prima jumătate a 
veacului X; era, se pare, de origine coptă ~ aşadar urmaş al 
vechilor egipteni (de altfel, a murit în Egipt, în anul 957); 
Masudi, care a scris în arabă, continuă arătând că până la urmă, 
arhitecţii au fost nevoiţi să se supună poruncii atotputernicului 
calif. Căci Abdallah IIl al-Mamun (786-833), calif de Bagdad şi 
urmaş al vestitului Harun al-Raşid, îşi hrănise fantezia cu 
minunatele poveşti din „1001 de nopţi", şi în afară de aceasta 
aflase că în inima piramidei sunt ascunse manuscrise 
astrologice şi altele, de asemenea că se găsesc aici „metale 
ciudate care ţiu ruginesc" şi „Sticlă moale care se îndoaie fără 
să se rupă". Arhitecţii se puseră, aşadar, pe treabă - de data 
aceasta nu ca să construiască minunatele palate şi minarete 
care au făcut Bagdadul vestit în întreaga lume arabă, ci să 
dărâme învelişul Marii Piramide pentru a căuta o intrare. 

„Au fost folosite", spune Masudi, „focul, oţelul, pârghiile; 
au fost aduşi fierari care munciră aici depunând eforturi uriaşe. 
Grosimea zidului era de aproximativ 20 coţi; ajunşi în fundul 
galeriei săpate de ei, descoperiră un cazan plin cu aur sub formă 
de monezi; se găseau aici 1000 dinari, fiecare cântărind o uncie. 
Al-Mamun admiră puritatea aurului şi duj>ă ce puse să se 
socotească totalul cheltuielilor pe care le pricinuise breşa în 
piramidă, s-a constat că repeta echivalentul acestei sume. 
Califul fu cuprins de uimire văzând că cei vechi putuseră 
cunoaşte exact suma care va fi cheltuită şi locul exact unde va fi 
găsit cazanul cu dinari. Se zice că acel cazan era din smarald; 


al-Mamun porunci să fie înglobat tezaurului său, căci era una 
dintre cele mai uluitoare minuni fabricate în Egipt". 

Cu menţiunea că termenul „monezi" folosit de Masudi nu 
trebuie luat în sensul său mai nou, se cuvine să remarcăm că ne 
aflăm în faţa primei relatări pe care o posedăm despre piramide, 
după un „gol" de aproximativ un mileniu, care despacte acest 
text arab de scrierile mai multor autori antici (între care 
Herodot), cuprinşi şi ei de uimire şi admiraţie în faţa 
impunătoarelor construcţii. lar la aproximativ un mileniu după 
evenimentele relatate de Masudi, piramidele vor stârni şi 
admiraţia lui Napoleon, care (în 1798), înainte de bătălia cu 
mamelucii, va lansa ostaşilor săi celebrele cuvinte: „De la 
înălţimea acestor piramide, patruzeci de veacuri vă contemplă!" 
Din respect faţă de adevărul istoric, se cuvine să menţionăm că 
Napoleon se înşela: Piramida lui Keops (care este, ce-i drept, 
printre cele mai vechi).a fost construită probabil între anii 3000- 
2800 î.e.n. - aşadar marele corsican ar fi fost mai aproape de 
realitate rotunjind cifra la cincizeci de veacuri. Cât priveşte 
admiraţia lui Napoleon pentru piramide, ea reiese şi din faptul 
că acolo, pe platoul nisipos de la Giseh, unde peste câteva 
ceasuri urma să se dea bătălia, i-a uluit pe ofiţerii statului său 
major calculând (generalul Bonaparte era artilerist şi un 
excelent matematician) că din blocurile de piatră ale celor trei 
piramide de la Gizeh s-ar putea înconjura Franţa cu un zid înalt 
de 3 m şi lat de 30 cm... 

Keops (numele helenizat al lui Kufu), primul faraon al celei 
de a IV-a dinastii, a domnit în jurul anului 3000 î.e.n. - datele 
exacte ale domniei sale nu se cunosc şi nici măcar nu este sigur 
că Marea Piramidă de la Giseh a fost construită sub domnia lui; 
cum Herodot îi atribuie lui iniţiativa, edificiul a intrat în istoric 
sub numele „Piramida lui Keops". Istoricul grec, care a vizitat 
Egiptul în anul 450 î.e.n., relatează că, pentru construirea 
piramidei sale, Keops „a pus toţi egiptenii să muncească", ceea 
probabil că este o exagerare. Herodot ne dă şi amănunte despre 
felul cum era Q^^^ le revenea atribuţia să care până 

la malul Nilului pietrele extrase din carierele aflate în 
Munţii Arabiei; alte echipe primeau aceste pietre, le transportau 
cu navele pe celălalt mal al fluviului şi le târau până la munţii 
numiţi ai Libiei. în permanenţă se aflau pe şantier o sută de mii 
de iucrărtori care erau schimbaţi la fiecare trei luni. Poporul a 


fost astfel asuprit mai întâi vreme de zece ani pentru 
construirea şoselei pe care erau târâte pietrele; căci au făcut-o 
eu mâinile lor, şi este o construcţie care, după părerea mea, nit 
este mai puţin remarcabilă ca piramida [...] Piramida însăşi a 
cerut douăzeci de ani de eforturi". O dată cu acest text din 
Herodot, iată şi prima inadvertenţă: construcţia Marii Piramide a 
durat, în total, treizeci de ani, iar Keops a domnit (după cum ne 
asigură egiptologii) douăzeci şi şapte de ani. Prin urmare, sau 
construcţia a început câţiva ani înainte de suirea pe tron a 
faraonului (ceea ce este foarte puţin probabil), sau urma să fie 
terminată la câţiva ani după moartea lui; or, în acest din urmă 
caz, piramida ar fi rămas, probabil, neterminată, cujn s-a 
întâmplat cu alte câteva piramide. 


mwad | 
Zei egipteni: Ra, Soarele; Osiris, zeul morții; Isis, 
zieţa naturii 

Tehnica in vechiul Egipt, ilustrata pe un mormâ?it; 
primele două rânduri reprezintă confecționarea 
frânghiilor, fabricarea cărămizilor şi zidăria 


Altă chestiune controversată: cum a fost posibilă 
construcţia piramidei cu mijloacele disponibile în urmă cu cinci 
milenii? Cum au fost ridicate blocurile de piatră cântărind 50 
tone până la înălţimea de peste 100 metri? Cum au fost 
transportate pe distanţe de kilometri, la sfârşitul mileniului III, 
într-o vreme în care nu se cunoşteau nici roata şi nici animalele 
de povară? 

Marea Piramidă are o bază de 5 hectare şi o înălţime de 
peste 146 metri (înălţimea unui „bloc turn" cu 40 etaje!), fiind 
formată de 2300000 blocuri de piatră între 2 şi 50 tone” 
Blocurile din exterior sunt atât de fin tăiate, lustruite şi ajustate, 
încât între ele abia dacă se poate introduce o foaie de hârtie. 
Europa va cunoaşte numai foarte târziu, în perioada medievală, 
construcţii de piatră mai înalte: catedrala din Rouen (150 m) şi 
din Köln (160 m). 

Volumul total al piramidei cuprindea, la origine, 2521000 
metri cubi - astăzi, după aproape cinci milenii, mai are 2352000 
metri cubi; arheologul şi egiptologul francez J.-P. Lauer a 
calculat că, în zilele noastre, pentru transportul blocurilor de 
piatră ale Marii Piramide ar fi necesare şapte mii ţie trenuri de 


câte o mie de tone fiecare, sau şapte sute de mii de încărcături 
de camion de zece tone. 

Cum a fost construită, aşadar, Marea Piramidă? Pentru a 
reconstitui şantierul avem la dispoziţie textul lui Herodot, câteva 
imagini săpate în piatră şi redând scene din munca 
meşteşugarilor acelor vremuri, precum şi... imaginaţia - 
bineînţeles o imaginaţie întemeiată pe conjecturi şi probabilităţi 
strâns legate de cunoştinţele noastre despre condiţiile sociale şi 
economice din Egiptul dinastiei a IV-a. Herodot vorbeşte, ce-i 
drept, de folosirea unor „maşjni" - dar această afirmaţie a 
istoricului (altfel foarte corect şi scrupulos în selectarea 
informaţiilor sale) nu trebuie luată într-un sens prea larg: Egiptul 
antic nu cunoştea macaraua, troliu], scripeţii, ci numai unelte de 
piatră şi (rare), unelte de bronz, de asemenea instrumente de 
măsură primitive; suntem deci îndreptăţiţi să presupunem că 
„maşinile“ lui Herodot sunt simple leviere, pârghii dintre cele 
mai primitive, precum şi pietre cilindrice care se aşezau sub 
blocurile de piatră ca un fel de tăvălugi pentru a le deplasa mai 
lesne. (E drept că, în 1837, s-a găsit, între două blocuri de piatră 
ale edificiului, un soi de pilă din fier meteoritic despre care se 
6ănuieşte că ar fi uitată acolo de constructori, dar n-avem nici o 
altă dovadă că asemenea unelte ar fi fost cât de cât răspândite.) 
De asemenea, încă nu putea fi vorba de cai şi de atelaje, care 
vor apărea mult mai târziu, se pare că în timpul dinastiei a XVII- 
a, în jurul anului 1600 î.e.n. 

Masa interioară a piramidei e alcătuităă din gresia 
roşiatică aflată chiar pe platoul de la Giseh, iar îmbrăcămintea 
din piatră calcaroasă provenind de pe malul răsăritean al Nilului 
(îmbrăcămintea lipseşte în cea mai mare parte: cu şapte veacuri 
în urmă, a fost transportată la Cairo şi utilizată la construirea 
somptuoaselor palate şi moschei care formează până astăzi 
mândria capitalei Egiptului). în sfârşit, granitul folosit la 
căptuşirea celor două încăperi (a regelui şi a reginei), precum şi 
a galeriilor, provine de la Assuan, oraş situat la o mie de 
kilometri către sud - distanţă în măsură să ne impună un 
deosebit respect pentru eforturile cu totul excepţionale cerute 
de transport. 

Asupra metodelor utilizate la tăierea pietrei în cariere s-au 
emis mai multe ipoteze, între care una dintre cele mai 


interesante (reluată de Roland Schiller în Les énigmes de ta 
Grande Pyramide 

- Sélection du Reader's Digest, Paris, februarie 1975) este 
astfel rezumată: „Lucrătorii crăpau stânca izbind-”o cu baroase 
de dolerită extradură, apoi vârau în crăpături pene de lemn pe 
care le îmbibau cu apă. Umflându-şe, lemnul despărţea până la 
urmă blocurile pe care pietrarii le fasonau apoi cu ajutorul unor 
abrazivi de cuarţ pentru a obţine un lucru frumos". 

Transportarea blocurilor până la malul Nilului se făcea cu 
un soi de sănii împinse cu ajutorul levierelor, tălpigile săniilor 
fiind.unse cu grăsime pentru a uşura lunecarea. Nu este exclus 
ca sub tălpigi să se fi introdus fie pietre cilindrice, fie buşteni din 
lemn de esenţă tare - un fel de tăvălugi care, după opinia multor 
cercetători, constituie „strămoşii" roții. încărcate pe plute sau 
bacuri - mai bine zis susţinute în apă, pentru a pierde o parte 
din greutate - blocurile de piatră erau transportate pâtţă la 
Gizeh, apoi de pe malul apei până la şantier pe o şosea lungă de 
800 metri şi lată de 18 metri. 

Una dintre problemele cele mai dificile o constituia 
ridicarea la mari înălţimi a blocurilor cântărind zeci de tone. Am 
văzut că „maşinile" menţionate de Herodot erau simple leviere - 
de altfel, după părearea aproape unanimă a tehnicienilor din 
zilele noastre, chiar admițând” că blocuri cântărind 50 tone ar 
putea fi astfel ridicate, lucrările ar fi durat mai mult de douăzeci 
de ani. Confofm celei mai răspândite dintre ipoteze (nici ea 
lipsită de unele puncte obscure şi controversate), blocurile ar fi 
fost ridicate prin mijlocirea unei rampe largi - construită din 
pământ bătătorit, pietriş şi cărămizi - de felul celor ale căror 
urme se mai văd în apropierea altor trei piramide; pentru a-şi 
păstra declivitatea trebuincioasă, rampa trebuia în permanenţă 
înălţată şi prelungită 

- în care caz ar fi atins 1500 metri lungime şi ar fi 
necesitat un volum de materiale de patru ori mai mare decât 
însăşi piramida! Or - după părerea specialiştilor de care 
vorbeam mai sus - o asemenea construcţie ar fi necesitat vreme 
mult mai îndelungată şi este îndoielnic că putea fi realizată cu 
forța de muncă disponibilă. De asemenea, răşucindu-se în 
spirală, rampa s-a* fi îngustat treptat, pentru ca aproape.de 
vârful piramidei să nu măsoare decât 3 metri lăţime - spaţiu 
prea strâmt pentru a putea îngădui oamenilor să ridice şi să 


aşeze blocurile dinspre vârf. în sfârşit, nici "textele şi nici 
reprezentările plastice găsite în mormintele egiptene nu ne 
oferă descrieri sau imagini ale unor rampe răsucindu-se „în 
cochilie de melc" in jurul celor patru feţe ale piramidei, nici 
„Şine" de lemn sau de piatră unse cu grăsime, - nici buşteni- 
tăvălugi plasați sub blocurile de piatra. lar arheologii n-au 
descoperit nici ei vreo urmă de asemenea dispozitive 
ajutătoare. 

Basorelif reprezentând transportarea unei statui 


Prin urmare, în ciuda diverselor ipoteze şi a soluţiilor 
ingenioase propuse de specialişti înzestrați cu multă imaginaţie, 
metodele utilizate la construirea Marii Piramide rămân, 
deocamdată, una dintre enigmele legate de ea. 

O altă întrebare care îşi caută încă răspunsul: pentru ce a 
fost construită Marea Piramidă? Care scop poate să justifice 
această uriaşă cheltuială de forţă umană, dacă nu unică în 
istorie (marile războaie şi marile epidemii au cerut sacrificii mai 
mari) în orice caz unică în istoria arhitecturii? 

Multe dintre cele peste optzeci de piramide ale Egiptului 


încerc 
(dupa 1K Knaur) 


Antic sunt, de fapt, monumente funerare, loc de sepultură 
pentru faraoni, regine şi (măi rar) mari demnitari. Diodor arăta: 
„Egiptenii socotesc viața actuală ca pe o nimica toată. Ei 
numesc locuințele «hanuri» din pricină că locuiesc scurt timp în 
ele, în vreme ce mormintele sunt locuințe veşnice. De aceea 
sunt mai puțin preocupați de construcția caselor, decât a 
mormintelor", într-adevăr, potrivit vechilor egipteni, moartea nu 
era decât trecerea de la viaţa pământească într-o, alta, în care 
defunctul îşi păstra rangul, se bucura de toate privilegiile ce i se 
cuveneau în conformitate cu acest rang: era îmbălsămat pentru 
a i se conserva trupul, în mormânt i se puneau veşminte şi 
podoabe, arme,şi mobile, hrană şi băuturi, apoi statuete 
reprezentând demnitari, soldaţi, funcţionari* şi servitori care 
urmau să—l slujească în noua sa „viaţă". După terminarea 
construcţiei, mormântul era cât mai bine închis, astfel încât să 
nu poată fi violat - nu se cuvenea ca eventualii intruşi să tulbure 
a doua viaţă a ilustrului defunct. 

Piramida lui Keops are o încăpere mai mică (numită astăzi 
„camera reginei") şi una mai mare („camera regelui"), situată 
aproape în inima piramidei, la o înălţime de 40 m de sol -singura 
intrare fiind un soi de poartă pivotantă, din piatră calcaroasă, 
foarte bine ascunsă în peretele dinspre miazănoapte, la 17 metri 
de sol. Două încăperi, deci, dar nici o mumie... La ce servea, 
atunci, piramida construită din ordinul faraonului? 


Primii care au pătruns în interior, arhitecţii califului al- 
Mamun, n-au găsit nimic în „camera reginei", iar în „camera 
regelui" se afla un sarcofag mare, din granit de culoare închisă, 
bine lustruit, fără capac şL. gol (După părerea unor cercetători, 
însăşi povestea cu aurul valorând 1000 dinari, relştată de 
Masudi, trebuie prijnită cu multe rezerve). Nu s-au găsit nici 
podoabe, nici statuete, zidurile galeriilor şi încăperilor funerare 
(?) nu prezintă basoreliefuri, picturi, nici măcar inscripţii. Este un 
caz cu totul neobişnuit - se ştie ce tezaur de o imensă bogăţie s- 
a găsit, de pildă, în mormântul lui Tutankhamon, suveran de 
mică importanţa, decedat la vârsta de nouăsprezece ani, după o 
domnie de zece ani; era de aşteptat ca mormântul lui Keops să 
adăpostească un tezaur şi mai bogat. 

O explicaţie ar fi jaful. Poate că, înaintea. arhitecţilor lui al- 
Mamun, în Marea Piramidă au pătruns jefuitori necunoscuţi, în 
favoarea acestei ipoteze pare să pledeze'dispariţia capacului de 
granit ai sarcofagului din „camera regelui"; împotriva ei, nu 
numai lipsa picturilor şi inscripţiilor, ci şi faptul că nu s-au găsit 
vasele cu hrană, care în alte piramide se află cu sutele, ba chiar 
cu miile, şi pe care, în toate cazurile, jefuitorii le-au lăsat 
neatinse - oricum, după atâtea milenii, conţinutul lor s-ar fi 
transformat în pulbere. 

O altă explicaţie ne propune tot Diodor: „... populaţia, 
istovită de muncă, urând pe aceşti regi pentru asprimea şi 
samavolnicia lor, ameninţa să smulgă leşurile din morminte şi să 
lé sfârtece batjocorindu-le. De aceea, aceşti regi au ordonat 
slugilor lor să-l îngroape după moarte pe ascuns şi într-un loc 
necunoscut". Explicaţia este reluată în zilele noastre - R. Schiller 
(în art. cit.) cede că: „Una dintre cele mai mari surprize ar fi ca 
faraonul Kufu să nu fi fost niciodată înhumat în acest loc. Poate 
că a construit Marea Piramidă numai pentru a-i induce în eroare 
pe hoţi,: şi a dispus să fie înmormântat în taină, cu întregul său 
tezaur, într-un loc de veci mai discret care n-a fost descoperit 
până acum". Este o ipoteză interesantă, dar deocamdată nici o 
dovadă materială nu vine îh sprijinul ei: sarcofagul gol din 
„camera regelui" continuă să rămână încă una dintre enigmele 
Marii Piramide. 

„Ar fi o nebunie să credem că un edificiu atât de colosal n- 
a avut altă rațiune de a fi decât să adăpostească sarcofagul unui 


singur om". Aceste cuvinte aparţin lui Max Eyth, de profesie 
inginer, care s-a născut în Germania, a trăit în Anglia şi Egipt, 


Secţiune prin Marea Piramida; aşa-zisa cameră, a 
regelui se află în centrul cercului care trece prin cele trei 
vârfuri ale triunghiului 


iar către sfârşitul vieţii sale (în 1902) a scris un roman în 
două volume cu titlul Lupta pentru piramida lui Keops. Eyth n-a 
fost primul (şi nici ultimul) dintre cei care au formulat, într-o 
formă sau alta, presupunerea că Marea Piramidă a avut şi „altă 
rațiune de a fi** decât aceea de mormânj (dacă va fi fost, 
vreodată, mormânt...); nu numai arheologi, istorici şi egiptologi, 
dar şi ingineri, matematicieni, astronomi, oameni reprezentând 
cele mai diverse discipline, unii dintre ei simpli amatori, au 
încercat să dezlege tainele piramidei lui Keops, au emis teorii şi 
ipoteze, s-au lansat în controverse şi polemici. 

La baza tuturor acestor discuţii - purtate uneori cu o 
înverşunare ce depăşea limitele sobrietăţii, şi conciziei cerute de 
disputa ştiinţifică - se află câteva interesante descoperiri făcute 
încă de la începutul veacului trecut în legătură cu anumite 
particularităţi pe care le prezintă piramidele. Astfel, ele sunt 


orientate conform celor patru puncte cardinale, iar anumite 
detalii din construcţia lor ne îndreptăţesc să tragem concluzii 
asupra cunoştinţelor astronomice ale epocii. Sub acest aspect, 
deosebit de interesantă este Marea Piramidă, clădită după 
principii în cadrul cărora astronomia ocupă un loc foarte 
însemnat. Cele patru laturi ale ei sunt orientate către cele patru 
puncte cardinale cu o precizie uimitoare: eroarea este 
neînsemnată - mai mică de patru minute. De asemenea, cele 
patru laturi care unesc vârful cu colţurile bazei sunt sensibil 
egale; diferenţa de 20 centimetri în plus a laturii sudice faţă de 
latura nordică se datoreşte faptului că, prin însăşi orientarea ei, 
latura sudică se află mai direct expusă razelor soarelui - în 
răstimpul de aproape cinci milenii scurse de la construirea ei, 
soarele puternic al deşertului a dilatat pietrele, dând naştere 
acestei (infime) diferenţe, care la început nu exista, baza fiind 
constituită dintr-un pătrat perfect. Din datele furnizate de 
poziţia piramidei, unii oameni de ştiinţă au dedus că astronomii 
egipteni calculaseră lungimea anului solar cu aproximaţie de o 
miime de zi, iar din raportul dintre înălţimea piramidei şi 
perimetrul bazei, arhitecţii egipteni  obţinuseră valoarea 
numărului k cu o exactitate până ia cinci zecimale. 

Aceste două deducţii - precum şi alte câteva, tot atât de 
senzaţionale -, au stârnit; pe la mijlocul veacului trecut, o 
ofensivă susţinută în favoarea unei interpretări” matematice şi 
astronomice a „raţiunii de a fi' a Marii Piramide. începutul l-a 
făcut englezul John Taylor care, după ce a studiat chestiunea 
vreme de treizeci de ani redactând numeroase articole, a 
publicat (în 1859) un volum (The Great Pyramid: Why was it 
Built and Who Built it?), în care afirma categoric: „Cunoştinţele 
matematice, astronomice şi de altă natură, necesare construirii 
Marii Piramide, sunt absolut incompatibile cu nivelul ştiinţific al 
umanităţii la acea epocă". Mai departe, John Taylor afirma că,- 
egiptenii nefiind capabili să ducă la buri sfârşit o asemenea 
lucrare, este limpede că ea a fost opera unui „neam ales", care 
probabil că a pătruns în Egipt sub conducerea lui Sem sau a lui 
Melchisedec... 

Oricât ar părea de curios, Taylor a avut nu numai cititori ci 
şi adepţi, unul dintre cei makentuziaşti fiind Charles Piazzi 
Smyth. Născut la Neapole (în 1809), ca fiu al unui amiral, Piazzi 
Smyth studiase matematica şi era profesor de astronomie la 


Universitatea din Edinburgh. înzestrat cu o prodigioasă fantezie, 
nu lipsit de pregătire ştiinţifică, italo-scoţianul Smyth publică 
două volume (Our Inheritance in the Great Pyramid, 1864 şi Life 
and Work at the Great Pyramid, 1867) în care, după ce-i 
stigmatizează pe egiptologi pentru  „înfiorătoarea lor 
îndărătnicie de a—şi forma erudiţia limitându~se la studiul 
cunoştinţelor lumii antice idolatre", îşi formula „teoriile" sale 
fanteziste, care pot fi rezumate astfel: Marea Piramidă a fost 
construită cu scopul de a fixa „un sistem de măsuri şi greutăţi 
menit să folosească întregii omeniri"; unitatea liniară a Marii 
Piramide are ca bază lungimea unei jumătăţi a axei mari de ror 
e a Pământului - ea constituie a douăzecea milioana parte a 
acestei baze; unitatea de greutate sau de capacitate a Marii 
Piramide este stabilită pe baza unității liniare, combinată cu 
densitatea Pământului; unitatea de căldură a Marii Piramide 
este temperatura mijlocie a întregii suprafețe a Pământului; 
unitatea de timp şi împărţirea săptămânii în şapte zile sunt de 
asemenea reprezentate. 

Dacă am insistat în expunerea „teoriilor" lui Smyth, am 
făcu t-o deoarece în deceniile care au urmat - şi până în zilele 
noastre - ele au găsit (şi găsesc) numeroşi creduli, care nu 
numai că le-au adoptat, dar le-au dus mai departe, ajungând ia 
concluzii dintre cete mai năstruşnice. Vom trece peste 
cercetările lui Ralston Skinner care, la vremea lui (în primii ani ai 
veacului nostru), a stârnit senzaţie* pentru ca ulterior să se 
constate că datele de la care pornise erau eronate: Skinner se 
folosise de rezultatele măsurătorilor întreprinse de savanții care 
l-au însoţit pë Bonaparte în expediţia sa din 1798 - aşadar la o 
dată când baza piramidei 
încă nu fusese complet degajată. Exaltarea stârnită de Piazzi 
Smyth (şi alţii) în jurul Marii Piramide ajunge la apogeu în 1923, 
când apare cartea lui Th. Moreux La science mystérieuse des 
pharaons. 

„Astfel, în timp ce vreme de secole", scrie Th. Moreux, 
„naţiunile civilizate cheltuiau sume fabuloase, în timp ce 
savanții nu şovăiau să—şi rişte viaţa în expediţii îndepărtate 
pentru a rezolva cele mai importante probleme astronomice, nu 
este oare un lucru extraordinar să te gândeşti că această soluţie 
era simbolizată şi monumentalizată, ca să zicem aşa, de mii de 
ani în Marea Piramidă; că pentru astronomii din zilele noastre ar 


fi fost de ajuns să ştie a citi simbolurile ascunse în dimensiunile 
ei şi că constructorii acestui mare edificiu ajunseseră la o 
aproximaţie de care am fi fost mândri, pe bună dreptate, la 
sfârşitul secolului XIX!..." 

Th. Moreux - abate, matematician, astronom, director al 
Observatorului din Bourges şi autor al unui număr impresionant 
de lucrări de popularizare (de valoare discutabilă) - este de 
părere că problemele legate de Marea Piramiidă trebuie 
reconsiderate în ansamblu: constructorii ei nu lucrau cu măsuri 
obişnuite, ci foloseau „cotul sacru" al preoţilor egipteni - fiecare 
cot piramidal are 25 degete piramidale; ei cunoşteau lungimea 
razei polare a pământului - a zecea milioana parte fiind cotul 
piramidal (635,66 mm); cunoşteau lungimea parcursă de 
Pământ pe orbita sa îji 24 ore; numărul de ani ai ciclului 
precesiunii echinocţiilor care reiese din suma celor două 
diagonale ale bazei, măsurate în degete piramidale; duratele 
anului normal şi anului bisect; etc. etc. în teoria plină de fantezie 
a lui Moreux „cotul sacru" (piramidal) n-ar fi putut fi decât de 
inspiraţie divină. 

Şi totuşi, Piazzi Smyth şi Th. Moreux au avut un număr. 
impresionant de discipoli şi continuatori, între care unii şi-au 
depăşit maeştrii. Pentru ei, piramida era „un monument al 
ştiinţei" conţinând toate datele astronomice şi matematice 
posibile, inclusiv numărul jr şi distanţa de la Pământ la Soare. 
Pentru Georges Barbarin (în Le secret de la Grande Pyramide, 
Paris, 1936) preoţii antici, mistagogi „iniţiat au pătruns marile 
taine ale universului monumentalizându-le, iar omul poate 
cunoaşte... viitorul speciei sale cercetând pietrele piramidei. lar 
Erich von Dăniken (în Amintiri despre viitor, 1969) pare şi el să 
acorde încredere unora dintre calculele lui Piazzi Smyth, fără..a 
socoti însă cunoştinţele 

preoţilor egipteni de inspiraţie divină, ci atribuindu-le 
unor fiinţe extraterestre - şi tot făpturi raţionale venite din 
Cosmos ar fi rezolvat problemele dificile ale organizării 
şantierelor şi utilizării unor mijloace adecvate de transport şi 
ridicare; oricum, ipoteza lui Dăniken tranşează dintr-o data 
numeroasele chestiuni controversate legate de Marea Piramidă - 
şi o face pornind de la o premisă atrăgătoare şi comodă, dar 
care are dezavantajul de a fi lipsită de argumente 
convingătoare... 


Tot ce este misterios, neobişnuit, fantastic a stârnit 
dintotdeauna curiozitatea oamenilor, exercitând o anume 
influenţă asupra noastră - un soi de atracţie care stimulează 
imaginaţia şi de care cu greu ne putem sustrage. Bernard 
Denuelle (în La vengeance, des Pharaons, Historia, Paris, 1972) 
relata: „Opinia publică a fost tulburată recent de anunţarea 
decesului subit al directorului Muzeului antichităţilor egiptene 
din Cairo, Gamal Mehrez, însărcinat cu organizarea unei 
expoziţii Tutankhamon la Londra", adăugând că,unele ziare s-au 
grăbit să vorbească despre o... răzbunare a faraonilor, deşi în 
cazul arheologului Mehrez, diagnosticul medicilor a fost ferm: 
hemoragie cerebrală, O altă revistă franceză încerca să 
demonstreze (în februarie 1975!) că Marea Piramidă a fost 
proiectată cu ordinatoare,, blocurile de piatră au fost tăiate cu 
raze laser şi ridicate cu dispozitive antigravitaţionale şi că, în 
generai, ea este momentul comemorativ al unui cataclism 
planetar - ipoteză constituind, prin însăşi datele ei, un corolar al 
teoriei „extraterestre" a lui Dăniken. 

în sfârşit, mai mulţi autori din zilele noastre, deşi au 
renunţat la cele mai năstruşnieeMintre teoriile lui Taylor, Smyth 
şi Moreux infirmate de măsurători mai noi, pornesc şi astăzi de 
la anumite date pe care le socotesc definitive: că Marea 
Piramidă împarte globul pământesc în două jumătăţi egale, că 
se află în centrul de greutate al continentelor etc. - ceea ce 
înseamnă admiterea a priori că proiectanţii şi constructorii ei 
cunoşteau încă de acum cinci milenii forma sferică a Pământului 
şi distribuirea continentelor şi mărilor (şi cu patru milenii şi 
jumătate înainte de istoricele călătorii ale lui Columb şi 
Magellan). 

Pentru a ne păstra în limitele adevărului trebuie să 
menţionăm că la baza tuturor acestor speculaţii - începând cu 
cele ale lui Taylor şi Piazzi Smyth de la mijlocul veacului trecut - 
stă tot un text din Herodot care ne spune: „Preoţii egipteni mi- 
au arătat că pentru Marea Piramidă s-au stabilit asemenea 
proporţii între latura bazei şi înălţime, încât pătratul construit pe 
înălţiţne egalează suprafaţa fiecărei feţe triunghiulare". De aici, 
mulţimea şi varietatea teoriilor şi ipotezelor emise în legătură cu 
Marea Piramidă -despre care s-a spus tot ce se putea spune (şi 
ceva pe deasupra...), în această situaţie, sarcina cercetătorului 
obiectiv din zilele noastre flu este de a emite altele noi, ci mai 


degrabă de a desprinde, din * cele enunțate, ipotezele de lucru 
corespunzătoare pe de o parte stadiului dezvoltării societăţii 
egiptene din timpul primelor dinastii prin prisma legilor generale 
şi forţelor motrice ale evoluţiei istorice, pe de altă parte stadiului 
dezvoltării metodelor şi mijloacelor de investigaţie ale ştiinţei 
moderne. 

Spre cinstea oamenilor de ştiinţă trebuie spus că teoriile 
lipsite de un fond real au fost combătute;cu cea mai jnare 
promptitudine: ediţia franceză a cărţii lui Piazzi Smyth încă nu 
apăruse în librării când egiptologul Auguste-Edouard Mariette - 
unul dintre creatorii celebrului muzeu de la Bulaq (o suburbie a 
oraşului Cairo) - demonstra cu argumente peremptorii 
netemeinicia concluziilor la care ajunsese profesorul de 
astronomie din Edinburgh. Apoi, numeroşi compatrioți ai lui 
Smyth şi Moreux şi alţi oameni de ştiinţă - între care Capart, 
Driston, Erman, Flinders Pétrie, J. P. Lauer, Kingsland - au arătat, 
între altele, că rezultatele calculelor efectuate de diferiți 
specialişti sau amatori înzestraţii cu imaginaţie se bazează pe 
date eronate; „degetul piramida!" şi „cotul sacru" (izvorâte din 
fantezia lui Piazzi Smyth şi adoptate cu condamnabilă uşurinţă 
de Moreux) nu-şi pot găsi corespondent real cu dimensiunile 
piramidei şi - după cum foarte judicios remarcă Alain Decaux (în 
Le mystere de la Grande Pyramide, Historia, Paris 1973): „Dacă 
suprimăm acest «deget piramidal», anihilăm în acelaşi timp 
consideraţiile asupra lungimii razei polare, a densității 
Pământului etc." 

Dar cum s-a ajuns al „cotul piramidal"? împărțindu-se raza 
polară a Pământului ta 10 000 000 (sau invers: înmulţindu-se 
„cotul piramidal" cu 10000000 s-a ajuns la raza polară a 
Pământului...). Asta presupune că vechii egipteni cunoşteau şi 
foloseau sistemul zecimal, ceea çe nu corespunde realităţii, 
după cum rezultă din unele documente şi inscripţii, şi îndeosebi 
din vestitul „Papirus matematic" de la Moscova. De altfel, chiar 
adepţii „cotului piramidal" arată că subdiviziunile sale nu erau 
de ordinul a 10, 100 sau 1000 - cotul piramidal era format din 25 
degete piramidale, (sistemul zecimal avea să apară mai târziu, 
răspândindu-se după introducerea cifrei O în calcule). Astăzi 
cunoaştem unitatea de lungime folosită de egipteni, Khet, care 
avea aproximativ 17,25 m - unitatea de arie, setat, fiind egală 
cu un kheť. 


Cum s-a “ajuns la valoarea perioadei de precesiune a 
echinocţiilor? înmulţindu-se cu 2 lungimea diagonalei bazei, 
calculată în „degetele piramidale": 12913,2711 x 2 = 
25826,5422. Vom face abstracţie de aproximaţie, într-adevăr 
foarte mică, remarcând însă,că o valoare din domeniul măsurilor 
de lungime se transformă astfel (prin cea mai simplă operaţie 
aritmetică) într-o valoare din domeniul măsurării timpului: 
„degetele piramidale" devin ani! Sistemul este asemănător în 
ceea ce priveşte calcularea anului tropical: perimetrul bazei - 
36524,246500 „degete piramidale" - înmulţit cu 100, ne va da 
durata anului tropical: 365,242465 zile. După cum vedem, de 
data aceasta „degetele piramidale" nu se mai transformă în ani, 
ci în zile. 

într-o convorbire (avută în urmă cu câţiva ani) despre 
cunoştinţele matematice şi astronomice ale preoţilor egipteni şi 
maiaşi - aşa cum reies din studiul unor monumente ca piramida 
lui Keops şi  „observatorul' de la Copan - regretatul 
matematician Grigore C. Moisil îmi spunea, cu umorul său 
binecunoscut: „Dă-mi o riglă şi un compas, lasă-mă vreme de un 
ceas în pivnițele castelului de la Bran, şi-ţi voi descoperi o 
duzină de raporturi tulburătoare între'dimensiuni, pe baza 
cărora se poate demonstra orice - de exemplu că arhitecţii 
braşoveni din secolul XIV cunoşteau calculele integral şi 
diferenţial../' Reputatul matematician avea, într-un fel, dreptate 
- un umorist englez propunea aplicarea teoriei lui Piazzi-Smyth 
celebrului Crystai Palace din Londra şi pretindea că astfel „se 
poate descoperi, cu puţină răbdare, echivalentul distanţei 
Londra-Tombouctou sau valoarea greutăţii medii a unui peşte 
roşu adult"... 

Se cuvine însă să nu cădem în cealaltă greşeală, a negării 
totale,, fiindcă este neîndoielnic că Marea Piramidă 
demonstrează anumite cunoştinţe avansate ale proiectanţilor şi 
constructorilor ei; una dintre cele mai controversate chestiuni 
legate de raporturile dintre dimensiunile Marii Piramide este 
calculul numărului n (aşadar raportul dintre perimetrul şi 
diametrul cercului) pe care preoţii egipteni l-ar fi efectuat cu o 
aproximaţie minimă, cu milenii înaintea matematicienilor greci. 
Un egiptolog de prestigiul lui Max Eyth a mers până acolo încât - 
într-o expunere ţinută în faţa membrilor Societăţii de 
matematică şi astronomie din Ulm (14 iunie 1901) - şi-a 


exprimat convingerea că Marea Piramidă dovedeşte o 
cunoaştere a numărului n până la cinci zecimale şi că „acest 
edificiu impunător este cvadratura cercului rezolvată în piatră". 
Th, Moreux (în op. cit.) pornind de la înălţimea piramidei de 
148,208 metri şi lungimea laturei bazei de 232,805 metri, arată 
şi el că, dacă împărţim perimetrul bazei prin dublul înălţimii m 
obţinem o valoare uimitor de apropiată de valoarea exactă a 
numărului ic. Prin urmare: 

4 x 232,805 ~” 

2 148,208 = 3,1416 

Această descoperire a directorului Observatorului din 
Bourges 

- care cunoştea, fără îndoială, şi lucrările lui M. Eyth, ca 
să,nu mai vorbim de cele ale lui Piazzi Smyth, al cărui fervent 
adept se declara el însuşi - a fost privită ca senzaţională: 
numărul n 

- valoarea sa cu zece zecimale este: 3,1415926535 - este 
un număr transcendent (care nu poate fi rădăeina unui polinom 
cu coeficienţi raţionali; ca o curiozitate vom menţiona că, în 
1967, câţiva matematicieni francezi, folosind un calculator 
electronic, au obţinut 500000 zecimale ale numărului Zt; 
rezultatul, consemnat într-o carte de 250 pagini scrise mărunt, e 
lipsit de orice scop practic... Aşadar, şi dacă valoarea lui n 
fusese obţinută, cu o asemenea aproximaţie minimă, la limitele 
dintre mileniile IV şi III înaintea erei noastre, multe dintre datele 
privind istoria matematicii trebuiau radical reconsiderate. 

Măsurători mai noi, întreprinse la Marea Piramidă (în 1925 

- aşadar la doi ani după apariţia lucrării lui Th. Moreux - s- 
au efectuat asemenea măsurători ale căror principale rezultate 
au rămas valabile până astăzi) au arătat, însă, că ambii 
termeni . folosiţi de Th. Moreux îh calculul numărului n 
comportau uşoare erori: latura bazei nu este 232,805 metri, ci 
230,364 metri, iar înălţimea nu măsoară 148, 208 metri, ci 
146,590 - avându-se în vedere, bineînţeles, valorile medii, 
deoarece de-a lungul veacurilor (mileniilor) s-au ivit (după cum 
am mai menţionat) unele diferenţe pricinuite de expunerea la 
soare, furtunile de nisip s.a. 

în acelaşi deceniu bogat în calcule privind raporturile 
dintre dimensiunile piramidei, un alt egiptolog de prestigiu, 
Ludwig Borchardt (în Die Entstehung der Pyramide, 1928) 


demonstrează că cifrele reale ce trebuie luate în consideraţie 
sunt 230,348 pentru latura bazei şi 146,670 pentru înălţime, 
care ne duc iarăşi apropape de valoarea lui n - de data acesta 
cu trei zecimale. 

în sfârşit, interesantă ne apare ipoteza de lucru a lui Alain 
Decaux (în art. cit.) care lasă la o parte micile aproximaţii şi 
reface calculul cu cifre exacte propunându-ne: 


2) 
a = S = 3,1428 


2 x 140 7 

Or, aceasta este aproximativ valoarea pe care Arhimede o 
atribuia numărului pe care îl plasa între limitele 

A, T a MPR | 

"71 

51 piui uinutic muc Dyi^u şi 0,1”. 

Şi iată că ne-am întors iarăşi la Arhimede din Şiracuza, 
care a figurat multă vreme în istoria matematicii ca primul care 
a calculat numărul n şi care, după cum am văzut, a stat câţiva 
ani în Egipt, facându-şi studiile la vestita şcoală de la 
Alexandria. Şi, dacă n-am exclus categoric ipoteza că ilustrul 
matematician l-ar fi inspirat pe arhitectul Sostrate în construirea 
„0oglizilor _incendiatoare" ale Farului, de ce n-am putea 
presupune că piramida lui Keops l-ar fi inspirat pe Arhimede în 
calcularea valorii numărului jr? în sumedenia de ipoteze emise 
în legătură cu Marea Piramidă, cea de mai sus ni se pare printre 
cele mai interesante şi nu lipsită de oarecare logică... 

în anul 1923, anul apariţiei cărţii lui Th. Moreux, când 
disputele presupusei „Ştiinţe misterioase" a preoţilor egipteni 
deveniseră un soi de modă în ziare şi reviste mai mult sau mai 
puţin specializate, s-a anunţat decesul lordului George Edward 
Carnavon, arheologul care, împreună cu Howard Carter, 
descoperise în urmă cu câteva luni mormântul lui Tutankhamon 
în cursul cercetărilor întreprinse în Valea Regilor. în februarie, în 
timp ce cerceta mormântul, lordul George Carnavon fusese 
înţepat în obraz de o insectă veninoasă; peste puţin timp 
obrazul s-a umflat, bolnavul a făcut febră, iar câteva zile mai 
târziu, la 6 aprilie, s-a stins din viajă, în ciuda îngrijirilor 
medicale ce i s-au dat. De altfel, medicii au declarat că pricina 
bolii nu este deloc lămurită, iar rezultatele autopsiei nu erau nici 
ele concludente. 

A fost momentul când o anumită presă în goană după 
seszaţional a început să agite cu argumente noi vechile păreri 


cu privire la „teoriile“ preoţilor lui Isis şi Qsiris, ba chiar a lansat 
o formulă noua: „blestemul faraonilor"; fiindcă în faţa 
mormântului lui Tutankhamon s-ar fi descoperit (şi descifrat) o 
inscripţie: „Aripile morţii îl vor atinge pe cel ce va profana 
mormântul faraonilor". lar lordul Carnavon, pe patul de moarte, 
ar fi murmurat: „S-a sfârşit, am auzit chemarea, mă pregătesc". 

4 După aceea, evenimentele părură să dea dreptate 
amatorilor de senzaţional şi mister: colonelul Aubrey Hertbert, 
fratele vitreg al defunctului arheolog, se sinucide câteva luni 
mai târziu în cursul, unei crize de demenţă. Infirmiera care-l 
îngrijise pe arheolog, moare şi ea în împrejurări nelămurite, iar 
lady Elisabeth Carnavon îşi urmează soţul în mormânt în 1929 - 
cauza morţii fiind „înţepătura unei insecte", după cum ne 
asigură din nou presa vremii. în acelaşi an (1929), Richard 
Bethell, secretarul lui Howard Carter şi participant la cercetările, 
din Valea Regilor, a murit pe neaşteptate (în noiembrie), iar trei 
luni mai târziu tatăl său, în vârstă de şaptezeci şi opt de ani, s-a 
aruncat de la fereastra apartamentului său din Londra... Ziarele 
îşi intitulau ştirile: „A 14-a victimă a blestemului" sau „A 17-a 
victimă a faraonilor”. 

Decesele altor arheologi - francezul Benedite, italianul 
Marco Pasanova - fură puse pe seama aceloraşi misterioase 
cauze, de asemenea ale profesorului Archebald Douglas Reed, 
care radiografiase mumia regală, egiptologul Afthur Weingall, 
profesorului La Fleur, prieten al lui Howard Carter, împreună cu 
care vizitase camera funerară, arheologului american Arthur 
Mace, care spărsese, împreună cu H. Carter, zidul cavoului, 
precum şi ale altora care vizitaseră camera mortuară sau 
veniseră în contact cu mumia faraonului. în timp ce teoria 
mistică a „blestemului faraonilor" prindea din ce în ce mai mult 
teren, alţi discipoli ai lui Piazzi Smyth şi Th. Moreux, mai puţin, 
înclinați către misticism şi convinşi de cunoştinţele avansate ale 
antichităţii, emiteau alte ipoteze: preoţii egipteni presăraseră 
pietrele funerare cu o otravă care rămăsese virulentă atâtea* 
secole. Sau: preoţii antici pătrunseseră tainele atomice şi 
depozitaseră în morminte materii a căror radioactivitate ucidea 
pe intruşiL. 

în zadar încercau unii oameni de ştiinţă să stăvilească 
ofensiva unei prese avide de senzaţional, avalanşa de literatură 
pseu-doştiinţifică şi de literatură senzaţională (unele. cărţi au 


fost transpuse pe ecran dând filme „de groază" de o calitate 
îndoielnică), iar medicii încercau în zadar să demonstreze că 
Aubrey Herbert, de pildă, fusese de câteva ori internat în clinici 
de psihiatrie, că Arthur Mace suferea de o boali|.incurabilă eare-i 
pecetluise soarta de mai multă vreme, că în faţa mormântului 
lui Tutankhamon nu există nici o inscripţie, în sfârşit, că doi 
dintre principalii vinovaţi de „profanarea mormântului" - 
arheologul Howard Carter şi asistentul său german Otto Neubert 
- se bucurau de o sănătate înfloritoare (ei aveau să moară mult 
mai târziu, la vârste respectabile). lar C. W. Ceram, care s-a 
ocupat, între altele, şi de această chestiune, va scrie (în 
documentatul său studiu Zei, morminte, cărturari, apărut în 
1950, tradus şi în limba română): „Ar însemna să le alterăm 
sensul dacă am vedea un blestem în cele câteva formule de 
exorcism gravate pe anumite statuete magice găsite în camera 
sepulcrală". 

Şi totuşi... Oare decesul, din pricini nelămurite, al unor 
arheologi să fie doar un şi? de coincidente? Faptul că toţi aceştia 
vizitaseră mormintele faraonilor de la Luxor sau din alte locuri 
ale Văii Nilului, sau veniseră în contact cu mumii, să fie tot o 
coincidenţă? Răspunsul la aceste întrebări va veni târziu şi pe o 
cale ocolită - el nu are nimic mistic, nimic misterios. lată cum s- 
au desfăşurat evenimentele: 

în 1955, John Wiles, membru al Societăţii geologice din 
Rodesia, care întreprindea cercetări în peştera Kariba din Africa 
Centrală în vederea valorificării guanoului de lilieci (un excelent 
îngrăşământ agricol) s-a îmbolnăvit imediat după întoarcerea sa 
din călătorie; medicii au diagnosticat: pneumonie combinată cu 
pleurezie. Cum tratamentul aplicat nu s-a dovedit prea eficace, 
a fost consultat un specialist sud-african care, aflând că 
geologul petrecuse zile întregi în fundul uţiei peşteri cu lilieci, 
declară că, după opinia lui, bolnavul era atins de histoplasmoză, 
boală provocată de nişte spori ce se dezvoltă pe excrementele 
de lilieci şi care, inhalaţi, sç dezvoltă în țesuturile pulmonare 
(geologul” Wiles a fost salvat printr-un tratament de şoc cu 
antibiotice). 

Un coleg de breaslă al specialistului sud-african, doctorul 
Dean, izbit de asemănarea dintre simptomele bolii contractate 
de Wiles în peştera Kariba şi cele ale maladiei care a provocat 
decesul lordului Carnavon şi ale altor egiptologi, a emis ipoteza 


că pseudovictimele lui Tutankhamon fuseseră atinse de aceeaşi 
maladie. La început, această ipoteză a' fost obiectul batjocurii 
unor specialişti şi nespecialişti: în mormintele faraonilor nu s-a 
descoperit nici urmă de lilieci - ermetic închise, ele ‚m puteau 
oferi adăpost acestor mamifere zburătoare, nici aer, nici hrană. 
Până la urmă ş-a dovedit că doctorul Dean avea dreptate - 
fiindcă nu liliecii erau pricina maladiei, ci un soi de ciupercă 
minusculă, pe numele ei ştiinţific-laţinesc Cryptococcus 
neuromyces* Sporii ei, pătrunzând în plămâni, găsesc condiţii 
propice de germinare şi se dezvoltă repede formând colonii cu 
aspect granul6s şi provocând leziuni în ţesinul pulmonar. 
Absorbite de sânge, toxinele sunt transportate în creier şi 
acţionează asupra sistemului nervos central, provocând 
halucinaţii de genul celor produse de acidul lisergic sau de 
mescalină - ultimele cuvinte pronunţate de lordul Carnavon pe 
patul de moarte (dacă într-adevăr le-a pronunţat..,) având un 
caracter eminamente patologic, perfect motivat din punct de 
vedere medical 

Trecând succint în revistă toate aceste descoperiri de dată 
recentă, ne cuprinde o firească senzaţie de regret la gândul că, 
dacă numai o infim$Ş parte din energia cheltuită în ultimele două 
veacuri pentru a răspândi teoriile năstruşnice despre „blestemul 
faraonilor" şi „misterele Marii Piramide" ar fi fost investită în 
cercetări la faţa locului, poate că respectivele descoperiri n-ar fi 
întârziat atâta şi viaţa unor egiptologi ar fi putut fi salvată -dacă 
nu prin tratament (penicilina a fost descoperită mai târziu), dar 
prin metode preventive aşa cum sunt aplicate astăzi în mod, 
curent pe şantierele arheologice: măşti cu filtru, analiza 
biochimică a prafului, tratarea cu fungicide etc. De altfel, astăzi, 
această maladie  „arheologică" (şi „speologică"...) nu mai 
constituie o problemă nici după declanşarea ei, fiind tratată 
după principiul atât de plastic enunțat de proverbul „cui pe cui 
se scoate": provocată de sporii unei ciuperci (Cryptococcus) se 
vindecă prin substanţa extrasă din altă ciupercă (P&nici/lium). 

Prin urmare, ce ştim şi ce nu ştim despre Marea Piramidă? 
Trebuie să recunoaştem că - în ciuda faptului că acest 
monument este printre cele mai cunoscute ale ansamblului de 
la Giseh (şi poate că din întreaga antichitate egipteană) şi că a 
format obiectul a numeroase ipoteze, presupuneri şi teorii - ştim 
destul de puţine despre el; datele incerte, care din păcate 


abundă în legătură cu construcţia şi semnificaţia lui, pot fi 
sistematizate - după părerea noastră - în următoarele şase 
puncte: 

1. Nu ştim sub care faraon a fost construită piramida; 
Herodot o atribuie lui Keops, dar Diodor vorbeşte de Chembes 
sau Chemnisor, iar istoricul egiptean Manethon - care ne-a lăsat 
o cronologie (din păcate incompletă) a dinastiilor egiptene - îl 
numeşte Sensaufi sau Sufis. Cât despre izvoarele arabe mai noi 
- nici unul dintre numele atribuite constructorilor celor trei 
piramide de la Giseh nu are vreo asemănare cu numele Keops 
sau Kufu. 

2. Admiţând (împreună cu Herodot şi cu tradiţia 
egipteană) că a fost construită sub domnia lui Keops, nu putem 
fixa o dată precisă a construcţiei. După cronologia lui Manethon, 
dinastia a IV-a, care începe cu Keops, trebuie situată fie între 
2680-2565 î.e.n., fie între 2550-2450 î.e.n.; Quiring este de 
părere că datele cele mai probabile ale domniei lui Keops se află 
între 3197-3135 î.e.n., jar P. Borchardt situează dinastiile IV-VI 
între 3400-2700 î.e.n. în concluzie, o aproximaţie de apropae un 
mileniu! * 

3. Nu cunoaştem scopul construcţiei; £~au emis, în 
ultimele două veacuri, zeci de ipoteze: că ar fi un templu 
închinat soarelui, un ansamblu (împreună cu celelalte piramide) 
destinat să oprească furtunile de nisip, depozit de grâne (!), 
mormânt, adăpost pentru tezaurul faraonului s.a. Printre 
ipotezele interesante: Marea Piramidă este „monumentalizarea'" 
cunoştinţelor vechilor egipteni în domeniile astronomiei, 
arhitecturii, geometriei şi geodeziei; în cadrul acestei ipoteze, 
monumentalizarea putea fi însăşi scopul sau, scopul fiind altul, 
constructorii să fi aplicat aceste cunoştinţe în proiectare şi 
execuţie, într-un mod creator şi ingenios. 

4. Nu ştim precis gum a fost construită; cele câteva 
indicaţii pe care ni le dă Herodot sunt prea sumare pentru a ne 
face o imagine a organizării unui şantier atât de vast. Ce unelte 
s-au folosit? Care au fost sistemele de transport şi ridicare? Ce 
erau acele „maşini" de care vorbeşte istoricul grec? Cum a fost 
posibil ca într-run timp atât -de scurt 2 500000 metri cubi de 
piatră cântărind 6 000 000 tone să fie tăiaţi, transportaţi, 
ridicaţi, asamblaţi într-un monument riguros conceput, cu 
uneltele şi mijloacele de acum cinci milenii? 


5. Prezenţa ' sarcofagului gol din camera'regelui rămâne o 
enigmă. Dacă piramida nu servea de mormânt, ce rost avea 
sarcofagul de marmură? în ce scop s-au amenajat câte două 
canale de ventilaţie, plasate în camera regelui şi reginei? 
Admiţând ipoteza unui monument menit să sintetizeze 
cunoştinţele, nici sarcofagul şi nici cele două încăperi atât de 
bine aerisite nu-şi găsesc o explicaţie logică. 

6. Unde sunt blocurile de calcar alb cu hieroglife,? Herodot 
ne relatează că îmbrăcămintea piramidei, din piatră lustruită, 
era acoperită cu semne hieroglifice, iar scriitorul arab Abd al- 
Latif (începutul sec. XIII) spune textual ca aceste semne „sunt în 
număr aşa de mare, încât dacă le-am copia pe hârtie, numai 
ceea ce se află scris pe suprafaţa acestor două piramide (ale lui 
Keops şi Kefren n.n.) ar umple şase mii de pagini..." Se admite, 
în general, că tablele cu hieroglife ale piramidei au folosit la 
reconstrucţia oraşului Cairo, afectat de un puternic cutremur la 
scurtă vreme după ce al-Latif trecuse pe acolo. Totuşi, faptul că 
dintr-un text de şase mii de pagini săpat în piatră - cel mai 
durabil dintre materialele primitoare ale scrierii - n-a mai 
supravieţuit nimic este cel puţin ciudat şi cu atât mai regretabil 
cu cât (după spusele aceluiaşi Herodot) textele respective 
furnizau informaţii cu privire la construirea piramidei. (Poate că 
prin cercetarea atentă şi calificată a fundațiilor şi zidurilor unor 
fortificaţii, moschei;-giamii şi vechi palate din Cairo, anumite 
probleme care-i frământă pe egiptologi şi-ar căpăta rezolvarea, 
iar „tainele" Marii Piramide nu ar mai îmbrăca pentru noi un 
aspect "atât de impenetrabil). 

în stadiul de astăzi al cercetărilor şi în lumina amplelor 
discuţii, nu lipsite uneori de o supărătoare prolixitate, se 
desprind câteva date certe (sau aproape certe) care pot fi 
rezumate astfel: 

Chiar dacă vechii egipteni nu reuşiseră să calculeze 
valoarea lui 7/ cu cinci zecimale (cum credeau M. Eyth şi alţii), 
probabil că ajunseseră cu mult înaintea grecilor la valoarea pe 
care i-o atribuia Arhimede; orientarea celor patru muchif” este, 
iarăşi, un + fapt, şi eroarea, mai mică de patru grade, este 
neglijabilă - însuşi vestitul astronom danez Tycho Brahe, după 
calcule  îndelungi efectuate (în 1577) pentru orientarea 
observatorului de la Oranienburg (tôt către nord) s-a înşelat cu 
18 minute; în aceeaşi ordine de idei, trebuie.să admitem că 


preoţii egipteni calculaseră' durata anului solar cu o aproximaţie 
minimă, - calcule stimulate desigur şi de raţiuni economice într- 
o ţară în care agricultura avea un rol precumpănitor, iar 
revărsările Nilului o importanţă hotărâtoare; tot aşa, chiar dacă 
prelungirea axei nord-sud nu împarte întreg uscatul globului 
nostru în două părţi egale, este un fapt că ea împarte Delta 
Nilului în două părţi egale ca formă şi suprafaţă, iar prelungirile 
diagonalelor bazei cuprind'del|a cu o precizie care stă mărturie 
pentru cunoştinţe geodezice avansate, în sfârşit, în domeniul 
arhitecturii, realizările lor nu sunt mai puţin demne de admirat, 
luând în considerare însăşi concepţia care a stat la baza 
proiectului, precum şi folosirea unor materiale de construcţii cu 
proprietăţi excelente - de pildă, stratul de ciment care prinde 
blocurile de calcar ale îmbrăcăminţii are grosimea unei foi de 
hârtie, totuşi el este de o duritate excepţională şi nu rareori a 
rezistat, rămânând intacţjn locuri unde piatra naturală era 
distrusă. , 

în lumina acestor date, care astăzi nu mai constituie 
obiect de controversă, se naşte în mod firesc întrebarea: de cc 
sunt papirusurile egiptene atât de zgârcite în informaţii privind 
cunoştinţele vechilor egipteni în domeniul astronomici, 
matematicii, geodeziei, arhitecturii? Răspunsul trebuie căutat în 
strânsa împletire a ştiinţei cu cultul - ca şi cultul, ştiinţa era 
apanajul preoţilor, ca şi cultul era rezervată iniţiaţilor, era 
secretă; era o ştiinţă hieratică,' practicată de hierodulii din 
temple, aşternută pe papirusuri în hieroglife, de către 
hierogramaţi (scribii aflaţi în serviciul lăcaşelor de cult) - patru 
termeni având în componenţa lor grecescul hieros: sacru. 

O altă întrebare: până unde ne putem îngădui să mergem 
cu presupunerile în privinţa acestor cunoştinţe (enigmatice, 
sacre, secrete etc.) păstrându-ne în limita unor ipoteze de lucru, 
ştiinţifice? Răspunsul este, în acest caz, mai dificil; egiptologia 
este o disciplină relativ recentă, cercetări ‘(şi descoperiri) se fac 
în permanenţă şi vor mai continua vreme de decenii - mulţi 
specialişti sunt convinşi, de pildă, că Marea Piramidă n-a fost 
explorată până acum decât în mică parte, că acest impunător 
monument, care-şi dezvăluie cu încetineală şi zgârcenie tainele, 
ne poate oferi încă unele surprize. Se cuvine, aşadar, să 
aşteptăm cu încredere rezultatele ce se vor obţine cu ajutorul 


metodelor moderne de cercetare şi care ne vor duce, poate, mai 
aproape de soluţiile unora dintre chestiunile controversate. 

E drept că, în ultimii ani, câţiva egiptologi de rejiume au 
fost absorbiți de mutarea în condiţii optime a monumentalului 
ansamblu de la Abu Simbel (situat pe locul unde a apărut 
marele lac de acumulare de la Assuan) şi că această uriaşă şi 
dificilă acţiune (desfăşurată sub egida U. N. E. S. C. 0.) a înghiţit 
fonduri enorme - dintre care, măcar o parte, ar fi revenit, 
probabil, cercetărilor arheologice - dar iată că pe terenul, până 
acum atât de exclusivist al egiptologiei, au apărut şi fizicienii, 
care îşi aduc aportul lor, nu lipsit de inedit: un grup de oameni 
de ştiinţă de la Universitatea Stanford (California) 
experimentează aşa-zisele „detectoare de ecouri" pentru a 
încerca să localizeze spaţiile goale din interiorul piramidelor, iar 
un alt grup aparţinând laboratorului Lawrence Berkeley al 
aceleiaşi universităţi a instalat un detector de raze cosmice sub 
una dintre piramide - aparatul înregistrează direcţia razelor 
venite din Cosmos, apoi datele sunt transmise unui calculator 
care întocmeşte o „radiografie“ a interiorului piramidei. Sunt 
două dintre metodele moderne de cercetare, ale căror rezultate 
ar putea să contribuie la elucidarea unora dintre tainele Marii 
Piramide. 

Până atunci, fără a ne drămui admiraţia şi prețuirea faţă 
de uimitoarele realizări ale vechilor egipteni în domeniul 
ştiinţelor exacte, vom constata că ipotezele hazardate 
evoluează pe terenul nesigur al presupunerilor - un teren tot" 
atât de nesigur ca nisipurile mişcătoare ale deşertului libian pe 
care Marea Piramidă îl străjuieşte de cinci milenii... 


Cele 28000 versuri homerice: 

ÎNTRE ISTORIE ŞI MIT 

LEGENDĂ: 1. Povestire în proză sau în versuri care 
conţine elemente fantastice sau miraculoase, de obicei 
brodate pe fondul unui motiv istoric sau al unei închipuiri 
mitice. 

Dicţionarul explicativ al limbii române, 1975. 

MIT: Povestire fabuloasă care cuprinde credinţele 
popoarelor (antice) despre originea universului şi a 
fenomenelor naturii, despre zei şi eroi legendari etc. 

idem. 

ODISEE: Călătorie lungă şi plină de aventuri; şir de 
întâmplări neprevăzute; viaţă plină de peripeții, 

- ibidem. 

„Prea adesea am subapreciat fondul de 
autenticitate al vechilor legende. După părea mea, în cea 
mai mare parte a cazurilor, fapte reale, înregistrate cu 
exctitate, le-au servit ca punct de plecare. Abia după 
aceea a intervenit fantezia, brodându-si arabescurile 
extravagante în jurul sâmburelui de adevăr." 


Richard Hennig în Les grandes énigmes de 
L'Univers, 2957. 

' „Chiar dacă acest tablou vag ar fi integral lipsit de 
valoare istorică, el poate conţține,-în adâncurile lui, ~mai 
multă istorie, în sensul real al cuvântului, decât obiectele 
arheologice nude, golite de contacttd uman si de 
referințele istorice contemporane". 

G. S. Kirk în The Homeric Poems as History, 1966. 


e RĂZBOIUL TROIAN A AVUT LOC! 
° PORTRETUL UNUI ARHEOLOG AMATOR: 
SCHLIEMANN. 

* TAINA SCRIERII „LINIARE B". 

e DE UNDE AU VENIT AHEII? 


e DE CE ESTE APOLLO ÎNTOTDEAUNA DE PARTEA 
TROIENILOR. 

e „SPRE PALATUL LUI NESTOR", 

e CONTROVERSE ÎN LEGĂTURĂ CU PERIPLUL LUI 
ULISE, 

Epte oraşe antice îşi disputau cinstea de a fi patria lui r, 
dar se pare că după unele cercetări mai recente, în această 
onorabilă competiţie n-au mai rămas decât două: Chios şi 
Smirna. N-au lipsit nici cercetătorii (italianul Vico, francezul 
d'Aubignac, germanul August Wolf şi alţii) care încă de acum 
două veacuri pretindeau - şi o demonstrau cu argumente mai 
mult sau mai puţin convingătoare - că Homer n-a existat, că 
Iliada şi Odiseea n-ar fi decât prelucrări ale celor mai frumoase 
balade populare, culese de ia *vech' iezi - cântăreții rătăcitori ai 
epocii primitive din istoria Elade* - apoi selecţionate şi rânduite 
de gramaticienii din vremea lui Pisistrate, în jurul anului 
600i.e.n. Oricum, cele douăzeci şi patru de cărţi ale //iadei; care 
cântă războiul troian şi cele douăzeci şi patru de cărţi ale Odiseii 
descriind călătoria de întoarcere a lui Ulişe - cuprinzând In total 
28000 versuri -rămân capodopere ale poeziei epice universale. 
Chestiunea paternităţii operei homerice este de dată relativ 
recentă, cei vechi nu puneau la îndoială existenţa genialului 
«bard; tradiţia ni-l prezintă bătrân şi orb - aşa ne apare în 
busturile vechi, răspândite în mai toate marile muzee europene, 
dar şi în unele opere mai noi, de pildă în Apotheose d'Homère, 
savanta compoziţie a lui Ingres aflată la Luvru. Cercetătorii din 
diferite domenii folosesc expresii ca „epocă homerică" sau 
„Cultură homerică", iar în vorbirea de toate zilele adjectivul 
„homeric" a căpătat, prin extindere, înţelesul-de „grandios"; 
desemnăm prin „râs homeric" un râs de proporţii neobişnuite, 
puternic, de nepotolit - aluzie la uriaşele hohote de râs ale zeilor 
din Olimp stârnite de surprinderea vinovatei idile bucolice dintre 
Ares şi Afrodita. 

Cercetările mai recente nu mai au, în general, ca obiect 
existenţa lui Homer, iar despre însuşirile literare ale eposurilor 
elene, vreme de două milenii şi jumătate - şi mai ales în ultimele 
cinci veacuri, de la Renaştere până în zilele noastre - s-a scris, 
poate, mai mult decât în oricare alt domeniu al literelor, acesta 
fiind unul dintre domeniile preferenţiale ale filologiei clasice. 
Apoi, filologii au început să colaboreze cu istoricii şi o 


îndelungată perioadă a lumii egeice, lipsită de mărturii scrise 
sau arheologice, a căpătat contururi: obiceiuri şi rituri dTntr-un 
trecut îndepărtat, organizarea cetăților şi a familiei, 
meşteşugurile, numeroase amănunte din viaţa de toate zilele; 
lumea homerică a devenit astfel obiectul unui mare număr de 
studii şi de interpretări, apărându-ne într-o lumină nouă, nu 
lipsită de asgpcte controversate. 

Şi iată, după ce multă vreme lumea în care evoluează eroii 
lui Homer a fost socotită cadrul unor ficțiuni literare, odată cu 
trecerea ei din domeniul filologiei şi al criticii literare înj”l al 
ştiinţelor istorice, cercetătorii şi-au pus în mod firesc întrebarea 
dacă locurile şi evenimentele descrise /n poemele homerice nu 
corespund, măcar în parte, unor realităţi istorice - problemă cu 
atât mai importantă cu cât pentru această perioadă mărturii 
scrise nu existau, iar cele arheologice erau foarte sărace: a 
existat Troia? Războiul troian a avut loc? Regii Priâm al Troiei, 
Menalau al Spartei, Agamemnon al Micenei şi Argosului sunt 
personaje + istorice? Unde trebuie localizate insulele din periplul 
lui Ulise? Unele dintre aceste întrebări n-au căpătat nici până 
astăzi răspuns, altele sunt pe deplin (sau pe cale de a fi) 
elucidate - în orice -caz ele au stârnit în ultima vreme interesul 
cercetătorilor şi al unor categorii foarte largi de iubitori ai 
istoriei, după cum o dovedeşte numărul mare de lucrări de nivel 
mediu legate de această temă, editate în numeroase ţări. 

Când Jean Giraudoux lucra la piesa sa Războiul troian nu 
va avea loc - jucată în 1935 la Paris şi reluată apoi pe 
numeroase scene, printre care şi iPBucureşti-”-nimeni nu mai 
punea la îndoială existenţa Troiei; se ştia atunci că războiul 
troian a avut loc - oamenii de ştiinţă fixaseră chiar data foarte 
probabilă, 
cuprinzând cei zece ani de care vorbeşte şi Homer: între 1193 şi 
1184î.e.n. 

Cea mai veche dată istorică păstrată în izvoarele literare 
greceşti este relativ târzie: 776 î.e.n., anul în care s-au 
desfăşurat primele jocuri olimpice; primul elen a cărui 
personalitate complexă - om de stat, legislator şi poet - ne este 
pe deplin cunoscută, a fost Solon din Atena (circa 640-558 
î.e.n.). Pentru legendele 

greceşti mai vechi, aflate în număr impresionant, nu 
existau, până nu demult, nici date exacte şi nici dovezi - 


arheologice sau de altă” natură - că ar avea ca punct de plecare 
evenimente istorice. 

în secolul XVIII, paternitatea celor mai celebre epc; * i ale 
antichităţii era obiectul unor discuţii înverşunate - după cum 
arătam, problema care se punea era: a existat Homer? în veacul 
următor, oamenii de ştiinţă din numeroase ţări au abordat o altă 
problemă: câtă autenticitate aveau tradiţiile transmise din 
generaţie în generaţie, din veac în veac, de poezia eroică 
greacă? 

Unii cercetători socoteau că există temeiuri serioase în 
sprijinul ipotezei că măcar o parte din tradiţia perpetuată de 
poemele homerice porneşte de la evenimente reale; această 
ipoteză, argumentau ei, era confirmată de unele relatări târzii; 
în secolul II e.n. Pausanias a văzut mormântul lui „Aegyptos" în 
Arcadia, iar Diodor, care a trăit în secolul lui August, a vizitat şi 
descris mormântul lui „Minos" din Sicilia. Ce-i drept, până astăzi 
nu avem vreo dovadă că Aegyptos - despre care legenda” 
spune că şi—a căsătorit cei 50 de fii cu danaidele, fiicele fratelui 
său Danaos, ei fiind apoi ucişi de nevestele lor, în afară de unul, 
chiar în noaptea nunţii - a existat aievea, în schimb, despre 
Minos, înțeleptul rege şi legislator cretan, cercetările 
arheologice întreprinse în ultimele decenii ne-au adus o seamă 
de informaţii foarte interesante; şi iată că, după ce multă vreme 
Minos a fost socotit o figură legendară, iar Creta (care în 
poemele homerice 

Lupte „Clasice" în palestra; 
Muzeul national din Atena 


apare ca b insulă bogată, foarte populată şi înzestrată cu 
construcții monumentale) o insulă oarecare din lumea veche 
egeeană, oamenii de ştiinţă (arheologi, istorici, lingvişti) au adus 
dovezi convingătoare că a existat o perioadă „minoică" în 
civilizația cretană, că legendele homerice sunt grefate pe un 
fond istoric real. Săpăturile efectuate la Cnossos, Phaistos şi în 
alte locuri de către expediţii arheologice din mai multe ţări (şi 
îndeosebi de englezul Arthur J. Evans) au revoluţionat 
cunoştinţele noastre despre lumea egeeană, iar astăzi se 
folosesc în mod curent expresiile „civilizaţie cretană" şi 
„civilizaţie minoică". 

Printre cercetătorii din a doua jumătate a veacului trecut, 
preocupaţi mai puţin de aspectele literare ale poemelor 
homerice, şi cu osebire de tradiţia istorică perpetuată în //iada şi 
Odiseea, un merit incontestabil îi revine lui Heinrich Schliemann 
- negustorul îndrăgostit de istorie şi arheologie - care, în 1870, a 
început pe cont propriu săpături pe colina de la Kissarlăc, 
aproape de malurile Dardanelelor, unde localizase cu o 
admirabilă intuiţie Troia. A găsit un tezaur de obiecte şi a fost 
convins că aparţine lui Priam. A săpat la Micene, unde a 
descoperit o necropolă regală pe care a atribuit-o lui 
Agamemnon. A întreprins săpături în Tirint şi în alte părţi, de 
cele mai multe ori cu succes.* 


77avăgrecească; reproducere de pe un vas de lut 

Schliemann a fost un om cu însuşiri cu totul ieşite din 
comun. După o tinereţe nu lipsită de peripeții, în activitatea sa 
de mai târziu, ca negustor, a reuşit să acumuleze o avere 
considerabilă, care apoi i-a conferit independenţă şi mijloacele 
materiale uriaşe necesare satisfacerii pasiunii sale; şi-a însuşit 
paisprezece limbi moderne, pe care le-a învăţat singur şi de 
fiecare dată într-un timp neobişnuit de scurt; mare iubitor al lui 
Homer, îl învățase pe de rost; pregătindu-se pentru activitatea 
viitoare de arheolog, învățase, tot singur, greaca veche. Foarte 
plastic este portretul pe care i-l face D. M. Pippidi (în prefața ia, 
versiunea românească a lycrării Lumea lui Odiseu de M. |. 
Finley, Edit, Ştiinţifică, Bucureşti, 1968): „... Henrich Schliemann 
nu era numai un îndrăzneţ întreprinzător de afaceri sau un 
speculator norocos. Ceea ce-l deosebea de obişnuiţii pirați ai 
bursei sau ai câmpurilor de petrol, ceea ce conferă activităţii lui 
un interes deosebit şi omului o aureolă de legendă, e voinţa-i 
extraordinară pusă în slujba unui ţel unic, îmbinarea neobişnuită 
a unor mari capacităţi practice şi a unei devorante pasiuni 
intelectuale. Modestul funcţionar comercial ajuns, după osteneli 
şi privaţiuni, stăpânul unei mari averi, putea sa-şi încheie cariera 
ca preşedinte al unui consiliu de administraţie, ca filantrop sau 
ca om politic. Astfel de exemple 


Odiseu şi Ajax; vas de lut ars (circa 500 te.n.) 

s-au văzut nu o dată şi se mai văd, în alte locuri, chiar în 
zilele noastre. Ceea ce nu se mai văsuse până atunci, ceea cee 
puţin probabil să se mai repete cândva, în aceleaşi condiţii, e 
cazul unui individ asupra căruia o operă literară citită în 
copilărie să fi exercitat o înrâurire atât de nemăsurată încât, în 
înţelesul cel mai, riguros al termenului, să ajungă să-i subjuge 
fiinţa.** 

în cele două decenii de activitate (a murit în 1890), 
Schliemann n-a reuşit să-şi convingă contemporanii de 
importanţa descoperirilor sale. Se spunea despre el că are o 
fantezie poetică şi a fost de multe ori ţinta unor atacuri în care 
cercetările sale erau ridiculizate - tezaurele şi monumentele 
dezgropate de el 

erau atribuite unor perioade mai recente, localizate în 
perioada romană sau chiar bizantină... 

Fără îndoială că Schliemann a greşit de multe ori. 
Faimosul tezaur de la Hissarlâc, de pildă, descoperit de el la 
Nivelul Il, nu aparţinea lui Priam; Wilhelm Dörpfeld, 
colaboratorul şi succesorul lui Schliemann, a arătat că, dintre 
cele şapte cetăţi suprapuse, cea de la Nivelul VI, prin natura 
fortificațiilor puternice 


Teracotă cretană din perioada minoică 


şi a ceramicii găsite aici, prezintă toate caracteristicile 
cetăţii lui Priam, iar nu cea de la Nivelul Il, cum credea 
Schliemann. Dar Heinrich Schliemann rămâne totuşi fondatorul 
arheologiei egeice, descoperirile sale constituind punctul de 
plecare pentru ample cercetări care continuă până în zilele 
noastre, după peste un veac de la prima lovitură de târniţcop 
dată la Hissarlâc, care urma să ducă la dezvelirea celor şapte 
cetăţi suprapuse de la Troia. 

După ce Schliemann a făcut începutul, mulţi-alţi oameni 
de ştiinţă au întreprins cercetări în Asia Mică, Grecia 
continentală şi insulele egeene - între aceştia W. Flinders 
Petrie,.Arthur J. 

Evans, Carl W. Biegens, A. X B. Wacç, CI. F. A. Schaefer; 
rezultatele acestor cercetări au demonstrat Că lumea egeică a 
fost pe de o parte tributară Asiei Minore care, prin Troia şi 
insule, a radiat influenţele sale până în cele mai depărtate 
regiuni ale Eladei - pe de altă parte, civilizațiile neolitice greceşti 
erau legate de Balcani, după cum au dovedit săpăturile 
sistematice întreprinse în ultima vreme în Iugoslavia, Bulgaria şi 
în ţara noastră. (La Congresul de studii balcanice ş'i sud-est 
europene - Sofia, 1966 - această problemă a fost amplu 
dezbătută, punându-se într-o lumină nouă. interferența 


civilizaţiilor originale şi complexe din nordul Peninsulei Balcanice 
cu civilizaţia Eladei). Aceste cercetări au venit să confirme că 
atâty informaţiile, uneori confuze, consemnate de literatura 
istorică greacă relativ târzie, cat şi o seamă de indicaţii de cele 
mai multe ori vagi, cuprinse în cele 28 000 versuri ale poemelor 
homerice, erau, în bună parte, ţesute în ghergheful adevărului 
istoric. 

O cotitură importantă s-a produs în ultimul deceniu al 
veacului trecut odată cu descoperirea în Creta, de către Arthur J. 
Evans, a unor tăblițe de lut gravate cu semne făcând parte din 
trei sisteme" de scriere. Arthur John Evans, pe care Ivar Lissner 
îl califică (pe bună dreptate) ca pe „unul dintre cei mai eficienţi 
arheologi ai veacului nostru", s-a născut în 1851, la Nash Mills, a 
studiat la Oxford şi Gottingen, a călătorit prin Finlanda, Laponia 
şi Balcani, iar în 1882 a fost arestat de austrieci sub bănuiala de 
a fi participat la o răscoală din Dalmația. în 1893 a început 
săpăturile în Creta, descoperind ruinele palatului de la Cnossos 
şi dăruindu-ne 

Fațada palatului din Cnossos în reconstituirea 
propusa de Th. Fyfe 
informații de mare însemnătate cu privire la cuitura 


minoică, printre cele mai vechi de pe teritoriul european. Evans 


a murit nonagenar în 1941 - „tocmai la timp ca să nu afle de 
debarcarea germanilor în Creta, insula pe care o îndrăgea, şi 
nici de faptul că statul major german se stabilise chiar în vila lui, 
Ariadne, lângă Cnossos" (Lissner). 

Cele patru volune redactate de Eyans (The Palace of Minos 
at Knossos, 1921-1936) au dezvăluit istoricilor o lume nouă, au 
impus reconsiderarea unor ipoteze mai vechi cu privire la 
cultura perioadelor homerică şi prehomerică, de asemenea cu 
privire la originea şi evoluţia scrisului. Cele trei sisteme de 
scriere găsite în Creta cuprindeau o formă mai veche, 
hieroglifică (pictografică) folosită între 2000 şi 1750 î.e.n., 
precum şi cele două numite de Evans „liniară A" şi „liniară B". 
Tăbliţe cu scriere „liniară A" au mai fost găsite, în afară de 
Creta, pe insula Melos şi, în cantitate mică, la Micene; 
numeroase (circa 2000) tăblițe cu scrierea „liniară B" s-au găsit 
în Creta, la Cnossos; A. J. B. Wace a găsit asemenea tăblițe la 
Micene, iar C. W. Biegen la Pylos. Tăbliţele cretane sunt, se 
pare, cele mai vechi. De aici trebuie oare trasă concluzia că 
respectiva scriere a fost „inventată" de cretani? Şi cè conţin cele 
două mii de tăblițe găsite la Cnossos? 

După toate probabilitățile, scrierea „liniară B" a înlocuit pe 
cea „liniară A" în jurul anului 1400 î.e.n. Găsirea tăbl^clor de la 
Cnossos se datorează unei întâmplări - una dintre întâmplările 
norocoase care nu o dată vin în ajutorul arheologilor: cretanii 
minoici îşi uscau tăbliţele de lut primitoare ale scrierii la soare şi 
la vânt, sistem care însă nu le întărea aşa încât să 
supravieţuiască trei milenii şi jumătate - după câteva veacuri se 
prefăceau în pulbere; or, palatul de la Cnossos a fost de câteva 
ori mistuit de incendii (spre nenorocirea locuitorilor lui şi marea 
şansă a arheologilor din zilele noastre) astfel încât circa 2000 
tăblițe s-au întărit la foc transformându-se practic în lut ars. 
Ceea ce nu rezolvă, desigur, semnele de întrebare legate de ele 
şi de scrierea „liniară B" - bunăoară de ce nu s-au găsit decât 
foarte puţine asemenea tăblițe în alte palate minoice, care şi ele 
au ars? Oare palatul de la Cnossos era un fel de depozit de 
tăblițe, o arhivă, o bibliotecă? Şi, înainte de orice, ce conţineau 
aceste tăblițe? 

Cercetătorii se aflau în faţa unei scrieri necunoscute, într-o 
limbă necunoscută, de aceea descifrarea progresa anevoie, pas 
cu pas r 6 muncă -asiduă care s-a prelungit pe o periadă de 


peste trei decenii. Mai întâi, americanii Alice Kober şi Emmet L. 
Bennett au arătat că „liniara B" este fundamental deosebită de 
„liniara A", apoi că limba acestei scrieri este de tip 
indoeuropean. între timp s-au găsit tăblițe cu scriere „liniară B" 
în câteva insule şi oaraşe din peninsula grecească (ce-i drept în 
cantitate mai mică), de unde concluzia că scrierea era într-o 
oarecare măsură răspândită în lumea miceniană; dar, oricum, 
tăbliţele cretane, datând din jurul anului 1400 î.e.n., erau mai 
vechi cu cel puţin 

Tăblița de argila cu scriere liniara B găsita în 
palatul de la Pilos 


un veac decât cele din Micene şi din alte locuri de unde 
concluzia (cam pripită) că grecii n-au preluat scrierea de la 
popoarele Orientului Apropiat, ci de ia cretani. Rezolvarea a 
venit prin strădania şi intuiţia excepţională a luf Michael Ventrjs. 

Ca şi Schliemann, ca şi Evans, Michael Ventris a fost o 
personalitate originală, ieşită din comun. Tatăl său, ofiţer al 
armatei engleze din India, şi mama sa, pe jumătate poloneză, 

i-au dat o educaţie îngrijită - a föcut şcoala în Elveţia, unde 
a învăţat germana şi franceza; într-o vacanţă petrecută în 
Suedia a învăţat suedeza; întors în Anglia, a studiat singur 
greaca veche. La vârstele copilăriei şi adolescenţei, citea cărţi 


despre descifrarea hieroglifelor egiptene, audia conferințele lui 
Arthur Evans despre civilizaţia minoică şi se număra printre 
cititorii permanenţi ai renumitei biblioteci-de la British Museum. 
în timpul războiului 


Planul palatului de la Cnossos 


a fost pilot într-o escadrilă de bombardiere, iar după 
încheierea păcii şi-a luat diploma de arhitect. Şi-a pierdut viaţa 
în 1956, într-un stupid accident de automobil; abia împlinise 34 
ani. Prietenul său John Chadwick scria despre el: „Dacă ne 
întrebăm care erau calităţile deosebite ale acestui om, ne putem 
referi la uriaşa sa putere de muncă, la capacitatea sa de 
concentrare, la meticuloasa sa exactitate, lă talentul său de 
desenator. 

Toate acestea erau necesare; dar mai era ceva, greu.de 
definit. Mintea lui lucra cu o rapiditate surprinzătoare, astfel că 
putea să realizeze toate implicaţiile unei idei înainte de a o 
exprijna prin cuvinte." " 

După încercări infructuoase datorate faptului că pornise 
de la ideea greşită că limba scrierii „liniare B" este etrusca, 
Ventris obţine rezultate spectaculoase clasificând semnele 
scrierii după sunetul cu care începe fiecare silabă, dovedind că 
este vorba de 


Scriere ciprch-minoică influențată de cuneiformele 
sumeriene 

o limbă “greacă, şi anume de o formă arhaică, diferită de 
cea clasică. în 1952-1953 îşi continuă cercetările în colaborare 
cu lingvistul John Chadwick de la Oxford, publicându-şi 
rezultatele în prestigioasa revistă Journal of Hellenic Studies; 
studiul a provocat vâlvă şi controverse înverşunate - 
controverse care vor lua însă sfârşit un an mai târziu, în 1954, 
când arheologul, american Cari W. Biegen descoperă în ruinele 
palatului de la Pylos (de care ne vom ocupa pe larg, mai 
departe) tăblițe redactate în „liniara B" pe care reuşeşte să le 
transcrie cu ajutorul studiului publicat de Ventris şi Chadwick. 

Deşi textele în „liniara B" sunt exclusiv texte de arhiva 
(inventare privind oi şi capre, tauri şi vaci, ateliere de prelucrare 
a bronzului, unelte, cantităţi de alimente şi vin, date privind 
vânzarea şi cumpărarea sclavilor ş.a.m.d.) şi deloc de natură 
literară, istorică sau religioasă în măsură să ne dea indicaţii 
privind evenimente sau persoane istorice, însuşi faptul că sunt 
redactate In limba greacă este o dovadă că civilizaţia miceniană 
era de origine greacă - ea fusese creată de triburile greceşti, 
poate că de aheii din poemele homerice. Dar cine erau aceşti 
ahei -denumire care multă vreme n-a apărut decât în textele 
homerice relativ târzii? 


Vreme îndelungată s-a crezut că aheii erau un produs al 
fanteziei homerice - denumire pe care bardul o dădea urmaşilor 
unor triburi de origine incertă (probabil greceşti); e drept că 
Homer foloseşte şi denumirea de eleni (he//enes) sub care 
totalitatea triburilor greceşti avea să rămână în istorie, dar 
numai pentru populaţia unei regiuni din Thessalia - regiunea 
Hellas -in schimb, prin ahei desemnează populaţia numeroasă 
din Grecia Centrală şi Peloponez. Limba greacă este rezultatul 
evoluţiei unor limbi arhaice indoeuropene - ea a venit în Grecia 
pe calea migraţiei unor triburi care locuiseră multă vreme 
stepele dintre Polonia şi Turkestan. Or, după cum arată D. M. 
Pippidi şi alţii, in limba greacă există numeroase urme ale unei 
limbi pregrrceşti - de pildă denumiri toponimice terminate în 
„nthos" şi „ssos", care nu pot fi explicate cu ajutorul 
fondului,lexical grecesc. De asemenea se impune în mod logic şi 
concluzia că grecii au preluat de la populaţia autohtona anumite 
denumiri locale - de munţi, fluvii, insule -, de asemenea 
denumirea unor plante sau animale pe care nu le cunoşteau. 
însuşi Homer ne spune (în Odiseea) ca în Creta trăiau „cretani 
antici, sidonieni, dorieni şi pelasgi"; Herodot aminteşte şi el de 
pelasgi - ei vorbeau o limbă „barbară“, ne informează părintele 
istoriei, aşadar o limbă negrecească. 

Or, Homer face totdeauna o distincţie între ahei - care 
sunt, de fapt, eroii eposurilor sale - şi celelalte seminţii cu care 
aceştia vin în contact, fie ca prieteni, fie ca duşmani. Dar de 
unde provine această denumire, pe care o găsim la Homer şi 
numai la Homer? Corespunde ea unei realităţi istorice, este ea 
fundameiitată din punct de vedere lingvistic? 

Un mare pas mainte s-a făcut în această chestiune încă 
din primul deceniu al veacului nostru. La săpăturile de la Bogaz- 
Köy (în apropiere de Ankara), o misiune arheologică germană a 
descoperit, între altele, aproape 10000 tăblițe de lut ars purtând 
texte în limba hitită. După descifrarea acestor texte de către B. 
Hrozny s-a făcut oarecare lumină şi în această controversă 
legată de textele homerice şi lumea veche miceniană: se pare 
că numele ahei, pe care bardul îl foloseşte frecvent ca pe o 
denumire generală a vechilor triburi, nu este rodul fanteziei 
homerice - în textele hitite din veacurile XVI şi XV î.e.n. o 
denumire asemănătoare apare de vreo douăzeci de ori; după 


cum rezultă din aceste texte, la frontiera apuseană a statului 
hitit se afla regatul „Ahhijava" 

- un stat cu caracter maritim, având ample legături 
comerciale 

- pe care arheologul german Robert Forrer îl traduce prin 
„ţara aheilor" lată, aşadar, că alături de arheologie, filologia îşi 
aduce contribuţia la elucidarea unor probleme legate de lumea 
miceniană şi de modul în care această lume este oglindită în 
Jliada şi Odiseea. 

Un rol deloc neglijabil a fost atribuit şi antropologiei. Dacă 
ştim astăzi că prima imigrare a grecilor în spaţiul egeic s-a 
produs între anii 2000 şi 1900 î.e.n., aceasta se datorează în 
parte şi datelor furnizate de vechile necropole: la Asine s-au 
găsit cranii din perioada cuprinsă între 1900 şi circa 1600 î.e.n., 
din studiul cărora reiese că populaţia era amestecată - în parte 
indoeuropeană şi în* parte egeică. Craniile de la Kalkani ne dau 
date şi mai interesante: cele bărbăteşti aparţin tipului 
indoeuropean, cele femeieşti tipului egeic - de unde concluzia că 
grecii imigraţi şi-au luat soţii dintre femeile populaţiei 
autohtone; este un obicei străvechi şi un drept al cuceritorului, 
perpetuat prin tradiţie şi menţionat în aproape toate marile 
cicluri de legende, inclusiv cele create în lumea miceniană. 

Istoria religiilor vechi oferă unele referiri legate de 
puternicele influenţe ale culturilor orientale asupra celei greceşti 
- printre aceste referiri numărându-se practica oracolelor şi 
cultul lui Apollo. Se ştie că Apollo patrona numeroase oracole 
atât în Grecia, cât şi în Asia Mică; la Argos preoteseie se inspirau 
bând sângele mieilor sacrificați, la Teba prezicerile se făceau 
prin examinarea măruntaielor animalelor aduse ca jertfă, în alte 
părţi, preoţii (sau preoteseie) beau apă de la un izvor sau o 
fântână sacre, fii sfârşit, la Delfi, cel mai celebru dintre oracolele 
antichităţii preoteasa lui Apollo (Pythia) se aşeza pe un trepied 
aspirând miresmele ameţitoare ce se degajau dintr-o crăpătură 
adâncă a muntelui 

Apollo ocupă un loc foarte important în panteonul grec - el 
este ocrotitorul turmelor şi al păstorilor, tămăduitorul bolnavilor 
şi făuritorul recoltelor, protectorul filosofiei, moralei, muzicii, 
artelor frumoase şi, bineînţeles, inspiratorul oracolelor. Asupra 
originii zeului s-au dus de-a lungul vremii (şi se duc încă) 
discuţii; unii sunt de părere că, la origine, Apollo nu este un zeu 


grec, ci doric (numele lui ar deriva de la „apella" - ţarcul oilor) 
sau lician; alţii, fără să nege formele asemănătoare, uneori 
aproape identice, ale cultului lui Apollo în Asia Mică, susţin că 
este un zeu grec, pe care Licia şi alte regiuni ale Orientului l-au 
importat şi adaptat panteonului lor. Nu vom enumera toate 
argumentele (foarte numeroase) în favoarea sau împotriva 
fiecăreia dintre aceste două ipotezei ci ne vom mulţumi să 
consemnăm concluzia pe care o trage Ivar Lissner (în 
interesanta lucrare din care am mai citat): „în //iada lui Homer, 
Apollo este totdeauna de partea troienilor, iar nu de cea a 
grecilor. Troia se află în Turcia de astăzi, nu 4eparte de 
Dardanele, prin urmare în Asia Mică, de unde se trage concluzia 
că pe vremuri Apollo nu era un zeu grec, ci un zeu originar din 
Asia Mica*'. 


TEES 
„Dansatorul cu taurul"; reproducere de pe o piatră 
gravată din Creta 


Ştim astăzi că Apollo n-a putut împiedica înfrângerea 
troienilor şi nimicirea cetăţii lor, dar despre puterea lui ş] 
respectul pe care i-l arătau cei vechi stă mărturie faptul că nu 
mai puţin de optsprezece oraşte antice se numeau Apollonia - şi 
tot aşa se numeşte şi o sfântă catolică prăznuită la 9 februarie şi 
care în Evul Mediu era invocată pentru alinarea durerilor de 
dinţL, 

După cum descoperirile lui Schliemann au demonstrat 
fondul de-adevăr âl legendelor legate de Troia, iar decoperirile 
lui sir Arthur Evans la Cnossos au pus într-o lumină nouă tradiţia 
(în 


Ornament pe un inel din Micene (1500-1400 ten.) 

cea mai mare parte orală) legată de sălaşul labirintic al 
Minotaurului, tot aşa şantierele arheologice de Iş Micene, Tirint 
şi Teba, care aduceau la lumină vestigiile formațiilor statale 
miceniene, au contribuit ca oameni de ştiinţă de prestigiu - cum 
sunt de pildă M. P. Nilsson şi ]. V. Luce - să afirme cu convingere 
că marile cicluri mitice greceşti s-au alcătuit tocmai în jurul 
acestor formaţii. Martin P. Nilsson demonstrează cu argumente 

convingătoare că, în lumina acestor descoperiri, istoria lui 
Atreu şi a urmaşilor săi, de asemenea relatările despre Hercule 
şi Oedip nu mai trebuie şi nu mai pot fi luate drept simple 
ficțiuni literare, izvorâte exclusiv din fantezia populară; 
comentându-l pe Nilsson, J. V. Luce adaugă că „de acum înainte 
ie putem considera ca tradiţii autentice, născute în jurul 
principalelor tentre ale lumii miceniene în epoca celei mai mari 
înfloriri a ei, cu alte la sfârşitul epocii de bronz 

Ceea ce era odinioară considerat ca mit trebuie acum 
tratat ca o materie istorică necesitând o muncă minuțioasă de 
«cernere» pentru recuperarea fondului de realitate înglobat în 
această materie". 

Tendinţa de a depista elementele istorice din marile cicluri 
de legende şi mituri s-a făcut cu osebire simțită în ultimele 
decenii şi nu încetează să se manifeste până Jn zilele noastre; în 
ultima vreme (ne referim la deceniile al şaptelea ş; al optulea) 


vec? Me legende capătă substanţă .torică mai ales în urma 
descoperirilor arheologice făcute pe solul grec, în ltaca (unde 
săpăturile au început 4n preajma celui de-ai doilea război 
moMial şi continuă, cu unele întreruperi, până în vremea 
noastră) descoperirile au dus la evidenţierea fundalului care 
domină Odiseea: au fost scoase la lumină vestigiile unui 
cuprinzător edificiu şi (în regiunea golfului Polis) recuperata o 
cantitate însemnată de ceramică miceniană; dintr-o peşteră 
situată în apropiere şi consacrată nimfelor, au fost exhumâte 
vase de ceramică datând din epoci diferite, de la epoca de bronz 
şi până la primul veac al erei noastre, de asemenea treisprezece 
cazane,,, de bronz 


„Poarta leilor"'din palatul dc :>:' Miccne, unde ar 
fi'domnii Agamemnon 


aşezate pe câte trei picioare şi lucrate cu măiestrie, 
datând din secolele IX şi VIII î.e.n., precum şi o mască de lut ars 
din secolul Il pe care figurează inscripţia: „Rugă către Ulise". 


Deşi vestigiile de mai sus sunt, în general, ulterioare 
evenimentelor relatate de Homer, totuşi, ele tind să confirme 
exactitatea unora dintre datele ce se desprind din poemele 
homerice - de pildă că, în perioada războiului jroian, insula ltaca 
făcea parte din formaţia statală miceniană. 

în cântul al IH-lea al Odiseii se relatează sosirea la Pylos a 
lui Telemac, fiul lui Ulise şi al Penelopei, plecat din ltaca în 
căutarea tatălui său dispărut de atâta vreme; pornind către sud, 
Telemac debarca aşadar la Pylos „cel nisipos", unde este primit 
cu deosebită ospitalitate de Nestor, regele local, în impunătorul 
său palat. Vom cita două pasaje din acest cânt (în tălmăcirea lui 

G. Murau - ed. 1956, ESPLA, Bucureşti - traducere despre 
care D. M. Pippidi spune că se înscrie „printre cele mai izbutite 
versiuni poetice... din câte se cunosc în toate literaturile"). Mai 
întâi, versurile 524-530: 

Când sosiră Cu toții la palat, acolo-n sală Pe rând şezură-n 
scaune şi-n jeturi Şi cum veniră, în ulcior bătrânul Amesteca cu 
apă un vin dulce De unsprezece ani, ce-l deschisese Şi-abia îl 
destupase chelărița" 

Apoi, versurile 628-634: 


„în vremea asta dalba Policaste, Copila cea mai tânăra 
lui Nestor, Pe Telemah îl duse să se scalde. şi-l îmbăie şi-l unse 
cu miresme, Şi-I învăscu într-o manta şi-d haină, Şi de la scaldă 
el ieŞi ca zeii De mândru la privit;..." 

Sunt două scene obişnuite care, alături de alte descrieri 
ale lui Homer legate de Pylos şi de palatul înţeleptului Nestor, au 
fost confirmate de descoperirile - pe care le putem califica drept 
spectaculoase - făcute de profesorul Carl W. Biegen, (începând 
cu anul 1952) la Epano Englianos, în sud-vestul Messehiei; aici, 
între gurile a două râuri, se găseşte singurul loc al peninsulei 
unde malul stâncos face loc unor dune cu nisip - de unde şi 
epitetul pe care Homer i-l dă: „oraşul nisipos"; în palatul care 
atinsese o impunătoare măreție în secolul XIII Le.n. se văd încă 
bazele coloanelor, vestigii ale porticelor, ale sălii principale 
(megaron) cu uriaşa vatră centrală, porţiuni ale pardoselii cu 
desenul în culori al dalelor. Este imposibil să nu vezi 
asemănarea palatului ţiomeric, aşa cum e descris de poet şi cel 
scos la iveală de săpăturile arheologice - mai ales în ce priveşte 
încăperea centrală, acea sală mare lipsită de ferestre, cu vatra 
în mijloc şi slujind ca loc de petrecere pentru oaspeţi. 

în sfârşit, scena îmbăierii lui Telemac şi a închinării vinului 
„dulce, de unsprezece ani" ne este evocată de faptul că într-una 
dintre săli se află o cadă de baie de formă graţioasă, bogat 
decorată - iar în spatele palatului o cămară de vinuri, cu vase de 
argilă pe care sunt imprimate semne indicând anul de 
provenienţă a recoltelor... „ După toate acestea", spune J. V. 
Luce, „rămâne de văzut dacă scepticii mai sunt în măsură să 
demonstreze că este o greşeală să se identifice ansamblul de 
clădiri in chestiune cu palatul lui Nestor descris de Homer", 


frescă (detaliu) rezentând o 


vânătoare de mistreți 


Strânsa corelaţie dintre datele arheologice şi tradiţia 
literară greacă găseşte sprijin şi în arhivele palatului, 
unde*faimoasele tăbliţe,.cu scrierea liniară B confirmă că Pylos 
era principalul centru administrativ al Messeniei apusene în 
perioada războiului troian ~~ război care, după cum ne spune 
Homer, Nestor participase cu nouăzeci de nave, aşadar cu cea 
mai puternică forţă militară după cea a lui Agamemnon. 

Se cuvine totuşi să menţionăm faptul că, în ciuda 
potrivirilor dintre amănuntele furnizate de datele arheologice şi 
cele relatate de textele homerice (numele Pylos, malul nisipos, 
megaronui cu vatra lui, sala de baie, cămara cu vinuri s.a.) nu 
există dovezi scrise - tăbliţele sunt, după cum arătam, nişte 
inventare, ele nu 


A a 3: E DP Au AN 
Şantierul de la Cnossos, astăzi 

menționează vreun nume, nici măcar pe al lui Nestor, de 
pildă - astfel că ne aflăm în fața unei identificări fondate pe 
deducție, cu alte cuvinte dovezi sprijinindu-se pe fapte care 
limitează, numărul ipotezelor admisibile. Şi (împreună cu câţiva 
cercetători mai sceptici, dar nu lipsiți de probitate) trebuie să 
acceptăm ca pe o ipoteză admisibilă că palatul lui Nestor - 
„Sălile vestite", cum le. numeşte Homer - aşteaptă încă să fie 
descoperit, în altă parte a Peloponezului, cu atât mai mult cu cât 
studii recente, întreprinse pe teren, au arătat că în Messenia 
atât de bogată în vestigii există încă numeroase aşezări 
miceniene  necercetate sau insuficient cercetate. Pentru 
profesorul Carl W. Biegen însă, lucrurile sunt limpezi: în 
apropierea şantierului său arheologic de la Pylos a pus o tăbliță 
menită să—i călăuzească pe vizitatori: „Spre palatul lui 
Nestor"... 

Războiul troian a durat zece ani - şi tot zece ani au durat şi 
peregrinările lui Ulise-Odiseu până ce a reuşit să-şi regăsească 
ltaca şi pe credincioasa-i Penelope. După cum datele homerice 
legate de războiul troian (Illiada) au format obiectul unor 
cercetări şi uneori al unor controverse, tot aşa îndelungatul şi 
aventurosul periplu al lui Ulise (Odiseea) a format obiectul unor 
încercări de reconstituire, unele fondate pe argumente mai mult 
sau mai puţin solide, altele de-a dreptul năstruşnice. 

Printre acestea din urmă se numără ipoteza că Ulise ar fi 
trecut prin Coloanele lui Hercule (Gibraltar), pornind spre sud 
până la extremitatea australă a Africii, precedându-i astfel cu 
şase veacuri pe navigatorii fenicieni aflţi în slujba faraonului 


Nechao (609-594 î.e.n.), care (după cum ne relatează Herodot) 
au reuşit să ducă la bun sfârşit această performanţă 
excepţională pentru vremea lor; altă ipoteză, la fel de 
hazardată, avansează că, ieşind din Mediterana, Ulise ar fi pornit 
spre nord, ajungând până pe coastele occidentale ale Norvegiei, 
pe drumul pe care-i va parcurge abia după opt veacuri un alt 
locuitor al țărmului mediteranean, geograful Pytheas din 
Marsilia, care era însă mai priceput în ale navigaţiei şi oricum 
mai bine echipat pentru asemenea călătorie primejdioasă. în 
sfârşit, rt-au lipsit nici cei care şi l-au imaginat pe „bărbatul 
viteaz şi iscusit" - cum este calificat în versiunea lui G. Murnu - 
mai aproape de meleagurile noastre, în Marea Neagră, unele 
dintre vestitele sale păţanii desfaşurându-se pe țărmurile 
Caucazului şi Crimeii. 

în ipotezele cele mai veridice - pe care le vom lua în 
considerare în cele ce urmează - periplul lui Ulise a fost mult 
mai modest; deşi a durat zece ani, el n-a depăşit limitele 
Mediteranei - ba, mai mult, către apus n-a trecut decât cu puţin 
de țărmurile Siciliei, iar punctul cel mai răsăritean al itinerarului 
său este tocmai «Troia, locul de pornire. în privinţa Troiei nu mai 
avem astăzi nici o îndoială: era situată pe coasta de nord-vest a 
Asiei Mici, nu departe de Dardanele, lângă satul turcesc 
Hissarlâc. Tot aşa, patria lui Odiseu şi în acelaşi timp destinaţia 
sa, Itaca, este identificată cu insula numită astăzi Thaki, sau 
lthâke (în Marea lonică, între insulele Leuca şi Kefalonia); la 
începutul veacului nostru, această identificare a fost pusă la 
îndoială de unii specialişti - textului homeric i s-ar fi potrivit mai 
degrabă insula alăturată, Leuca, mai mare, mai bogată -, dar 
săpăturile întreprinse în insula Thaki începând cu deceniul al 
patrulea au risipit această îndoială, confirmând tradiţia milenară 
(de altfel, însuşi Ulise spune, în cântul IX: „Eu locuiesc în Itaca... 
unde împrejur sunt multe insule, precum e Zachintul păduros, 
Dulichiu, Same" - Zahintos se numeşte şi astăzi aşa, Same s-a 
transformat în Kefalonia, numai Dulichioi n-ă putut fi 
identificată). Avem deci date eminamente sigure în privinţa 
locurilor de pornire şi de sosire ale lui Ulise, 

Să-vedem acum etapele periplului, aşa cum sunt ele 
descrise în circa 5 000 versuri (din totalul de 16 000) ale OdiseiL 
Mai întâi, eroul nostru poposeşte în ţara ciconilor, după care 
trece de extremitatea sud-estică a Greciei, pe la capul Malea, 


vestit prin furtunile sale, ajungând în ţara lotofagilGr, apoi rând 
pe rând în regiunea locuită de ciclopi, în insula lui Eoiî, lăcaşul 
vânturilor, insula Caprelor, ţara lestrigonilor şi Aia, insula 
vrăjitoarei Circe, de unde, după ce cu binecunoscuta-i iscusinţă 
îşi va salva tovarăşii prefăcuţi în porci, va acosta în întunecata 
ţară a cimerienilor -aşadar în împărăţia morţii - apoi pe lângă 
insula sirenelor cu cântul lor ademenitor şi printre monştrii 
Scylla şi Charybda, pe lângă păşunile boilor soarelui, până la 
Ogigia, insula nimfei Calipso, unde va rămâne şapte ani, după 
care, făcând un popas în „mănoasa ţară" a feacienilor, îşi va 
regăsi Itaca. 

Prima etapă, în ţara ciconilor, nu ridică nici o dificultate: 
de origine tracă, ciconii locuiau pe ţărmul nordic al Mării Egee, la 
poalele muntelui Ismaros, până către frontiera de astăzi a 
Greciei cu Turcia europeană. Distrugerea cetăţii lor de către 
Ulise şi ai săi ne apare justificată: ciconii luaseră parte la 
războiul troian ca aliaţi ai regelui Priam şi era firesc ca „aheii" să 
pornească împotriva lor o expediţie de pedeapsă. 

După o furtună năprasnică în regiunea capului Malea, pe 
unde voia să treacă din Marea Egee în Marea Ionică, abătut de 
vânturi din drumul sau, Ulise rătăci nouă zile către sud-vest şi 
într-a zecea poposi în ţara lotofagilor. Identificarea acestei 
regiuni cu țărmurile golfului numit astăzi Gabes (eventual cu 
Insula Djerba aflată la extremitatea sudică a golfului) este foarte 
probabilă: există texte care atestă că anumite triburi de pe 
coasta Africii se hrăneau cu fructele unei plante înrudite cu 
lotusul (numele ştiinţific: Zizyphus lotus Desfontaines) şi însuşi 
Herodot (în Cartea a patra a monumentalei sale opere) 
aminteşte, în secolul V î.e.n. de un asemenea neam „al 
lotofagilor”. 

Cât despre ţara ciclopilor „cei procleţi şi trufaşi", opiniile 
diferă - unii o plasează în răsăritul Siciliei, pe povârnişurile 
vulcanului Etna, alţii în partea apuseană a insulei, în apropiere 
de Trapani, în sfârşit alţii pe malul golfului Neapole; pentru 
această din urmă opinie par să pledeze versurile „Un mic ostrov 
cu mari păduri în dreptul / Limanului ciclopilor se-ntinde /.., 7 Şi 
capre negre-acolo sunt puzderii,..." - ostrov în care poate că ar 
trebui să recunoaştem fermecătoarea Capri („Insula Caprelor") 
situată în golful napolitan, deşi insula Faviguana din "arhipelagul 
Egadelor, în apusul Siciliei, ar putea şi ea corespunde sumarei 


descrieri... Dar, înainte de orice, se cuvine să nu uităm că în 
cazul ciclopilor este vorba de un popor fabulos, după cum 
fabuloasă este şi evadarea lui Ulise din peşteră - ascuns sub 
pântecele unui berbec, după ce l-a orbit pe uriaşul şi fiorosul 
Polifem. 

Eolia, „ostrovul cel plutitor", a fost identificată cu insula 
vulcanică Stromboli din grupul Liparelor, poate fiindcă uneori, în 
perioadele de activitate a vulcanului, emisiile lui gazoase 
formează un fel de ceaţă deasupra apei, încât insula pare că 
într-adevăr pluteşte; de altfel, în vremurile mai noi, arhipelagul 
Lipari a primit şi numele de Isole Eolie. 

în privinţa Lestrigoniei cea locuită de antropofagi, părerile 
sunt împărţite între Sardinia (coasta nordică, în dreptul 
strâmtorii Bonifacio) şi ţărmul nord-vestic al Siciliei - singura 
indicație pe care ne-o dă Homer este că din Eolia şi până în ţara 
lestrigonilor este cale de şapte zile; se pare că prima variantă, 
cea sardă, se bucură de sufragiile celor mai mulţi dintre 
comentatori. 

Aia, insula vrăjitoarei Circe, a format şi ea obiectul unor 
controverse - ipotezele mai noi înclinând către Ustica, în nordul 
Siciliei; oricum, ipoteză mai veche, în legătură cu ţara Aia din 
Caucaz (menţionată de Herodot şi de Apollonios din Rhodos) nu 
mai. este luata astăzi în consideraţie, şi nici cea referitoare la 
Monte-Circeo, pe coasta tireniană a Italiei. 

Cimerienii, „poporul cel de-a pururi învăluit în ceaţă şi- 
nturieric", nu trebuie confundați cu vechii locuitori ai Tauridei 
(Crimeea de astăzi), prin urmare cu cimerienii menţionaţi de 
Herodot şi de Strabon, deşi unii comentatori n-au exclus eceastă 
ipoteză. Este vorba, evident, de un neam fabulos, locuind în 
„împărăţia întunericului", unde Ulise s-a dus să—1 caute pe 
prorocul Tiresios - dar având în vedere apropierea sa de Aia şi 
logica itinerarului, ţara cimerienilor trebuie să se fi aflat şi ea pe 
coasta nordică a Siciliei, sau pe o insulă nu prea depărtata 

în schimb, aproape toţi cercetătorii sunt de acord că insula 
Sirenelor trebuie căutată lângă coasta tireniană a. taliei, la sud 
de Neapole, unde până astăzi, în dreptul micului port Amalfi, un 
grup de mici insule se numeşte Sirennuse - de asemenea că 
Scylla, monstrul cu şase capete, şi Charybda, nume care în 
greceşte înseamnă „vârtejul", trebuie situate în strâmtoarea 
Messina, unde navigația cu mijloacele primitive ale acelor 


vremuri era îngreunată de stânci, curenţi şi sorburi; ceea ce ne 
duce la concluzia că şi păşunile boilor soarelui trebuiau să se 
afle pe ţărmul de răsărit al Siciliei, nu departe de Taormina. 

în sfârşit, Ogigia, insula zânei Clipscj> „cea cu plete 
mândre", unde Ulise va zăbovi şapte ani, a prilejuit de 
asemenea numeroase discuţii de-a lungul vremii, ea fiind 
localizată ipotetic în vecinătatea Maltei (insula Gozo), în sud- 
vestul Siciliei (insula Pantelleria) şi în nordul Siciliei (insula 
Lipari); un cercetător mai nou, francezul Victor Berard, susţine 
cu argumente demne de luat în considerare că ar fi vorba de 
mica insulă Peregil, între Gibraltar şi ţărmul african, prelungind 
astfel aria înlăuntrul căreia se desfăşoară itinerarul eroului 
nostru până la extremitatea apuseană a Mediteranei. 

Şi despre Scheria, ţara feacienilbr, s-au acreditat tot felul 
de versiuni - s-a emis chiar părerea că nici n-ar fi vorba de o 
insulă, ci de ţărmul Calabriei de astăzi. Totuşi, identificarea 
Scheriei cu insula Corfu are până în zilele noastre numeroşi 
adepţi, care invocă în favoarea ei un text din Thucydide, deşi 
Corfu nu se află departe de ltaca, fapt ce contrazice, într-o 
oarecare măsură, textul homeric (cântul VI) în care Nausicaa, 
fiica hii Alcinou, îi spune etîoului nostru „... locuim.:. / Departe, 
cei din urmă pe noianul / Bătut de valuri, şi la noi nu vine /Din 
altă parte nimeni..." 

Unul dintre autorii mai noi ai reconstituirii itinerarului lui 
Ulise a calculat că, luându-se în consideraţie cele mai probabile 
variante ale acestui itinerar, eroul lui Homer a străbătut cam 2 
300 mile (circa 4260 km), ceea ce este foarte puţin având în 
vedere că periplul a durat zece ani; această distanţă, adaugă 
comentatorul, reprezintă abia a zecea parte din cea parcursă de 
sir Francis Chichester, solitarul navigator britanic care în 
deceniul al şaptelea al secolului nostru a făcut înconjurul lumii. 
Este, fireşte, şi acesta un mod de a aborda problema, numai că 
trebuie să ţinem seama şi de faptul că între cele două călătorii 
s-au scurs peste trei milenii şi că Ulise, pe nava lui modestă, 
care aducea mai mult a plută, nu avea hărţi de navigaţie, 
parâme de nailon, busolă şi altele de felul acesta (ceea ce nu 
înseamnă, bineînţeles, că performanţa lui sir Francis nu 
constituie o realizare excepţională). Şi apoi, la drept, vorbind, 
călătoria lui Ulise n-a durat zece ani, de vreme ce a stat pe 
insula vrăjitoarei Circe un an şi pe insula nimfei Calipso şapte 


ani; căci Homer l-a înzestrat pe eroul nostru nu numai cu 
isteţime, iscusinţă şi vitejie, ci şi cu oarecare slăbiciune pentru 
farmecele feminine - însuşire care în lumea mitului grec nu era 
nicidecum un cusur, ba dimpotrivă, era comună multor eroi şi 
chiar zeilor... 

Discuţiile în jurul poemelor homerice sunt vechi, aproape 
tot atât de vechi ca şi poemele; ele au atins o primă culme în 
urmă cu peste două milenii, la Alexandria, unde „... în tihna celei 
mai mari biblioteci pe care o văzuse lumea, laolaltă cu alte 
discipline până atunci necunoscute, avea să se nască, din 
nevoia valorificării unui patrimoniu literar imens, acea ramură a 
ştiinţelor sociale căreia îi spunem astăzi «istoria literară» şi pe 
care creatorii ei o numeau filologie" (D. M Pippidi în 
„Introducere" la Odiseea, ed. 1956). 

Iliada şi Odiseea, poeme tradiţionale reflectând în 
principiu elemente din epoca bronzului târziu, menținute în 
anumite fraze-formule nealterate de-a lungul veacurilor, sunt 
rodul unui complicat proces de elaborare şi adaptare, proces la 
care au participat câteva generaţii de aezi, de cântăreţi 
transmiţători ai tradiţiei cu precădere orale. Epopeile s-au 
dezvoltat astfel treptat, pe nesimţite am putea spune, trecând 
de la o generaţie la alta, de la o formă la alta. lată de ce, după 
cum fundamentat remarcă Petre Alexandrescu (în 
„Introducere“* la vrsiunea românească a cărţii lui Fr. Matz - 
Creta, Micene, Troia, Ed. Ştiinţifică, Bucureşti, 1969) ,... //liada şi 
Odiseea nu pot fi luate drept surse istorice de sine stătătoare; 
ele pot servi cel mult la verificarea şi la confirmarea unor 
conjecturi stabilite pe alte căi**. Căci nu trebuie să uităm că, 
înainte de toate, poemele homerice sunt cunoscute şi apreciate 
ca monumente până acum inegalate ale poeziei epice 
universale - ele au încântat oamenii vreme de trei milenii şi fără 
îndoială că o vor face încă multă vreme de aici înainte. 


INSULELE MISTERIOASE 

INSULA: întindere de pământ înconjurată din toate 
părţile de apă, situată fie într-un ocean, mare sau lac, fie 
în cadrul albiei unei ape curgătoare. 

Dicţionarul explicativ al limbii române, 1975. 

„Navigatorul să se încreadă mimai în forțele lui Prietenii îi 
sunt doar vânturile şi furtunile care îl duc departe în ţări 
necunoscute". 

Fridjofsaga (circa 1300 e.n.). 

„Apariţia unor insulc-fantomă, a imor ţărmuri ce se 
întrezăresc vag este ceva obişnuit în materie de navigație. Un 
strat subțire de ceaţă sau un nor la orizont (mai ales în amurg) 
sunt îndeajuns ca să ţi se pară că ai zărit o ihsidă. Chiar şi 
marinarii experimentați se pot înşela”. 

S. E. Morison în Admirai of the Ocean Sea. A Life of 
Christopher Columbus, 1942. 

e UNDE TREBUIE LOCALIZATE INSULELE FERICIŢILOR? 
e EOLIA ŞI VULCANUL STROMBOLL 
e ISTORIA AGITATA A CHIHLIMBARULUI. 


e  FENICIENII: INSULELE  GORILELOR ŞI INSULELE 
COSITORULUI. i g 
e CĂLĂTORIA LUI PHYTEAS CĂTRE ULTIMA THULE. 
e LEGENDA SFÂNTULUI BRANDAN. 
INSULELE-FANTOMĂ: BRAZIL ŞI ANTILIA. 
SPRE INSULELE MIRODENIILOR. 
MISTERIOASA ŢARĂ A PAPAGALILOR. 
INSULELE CARE APAR ŞI DISPAR. 


Se spune despre marinari că ar fi înzestrați cu o 
imaginaţie prodigioasă, trăsătură de caracter care poate că-şi 
are originea în trecutul îndepărtat al îndelungatelor călătorii, 
când navele pluteau între cer şi apă vreme de săptămâni şi luni 
în şir; în această izolare totală, când meleagurile familiare au 
rămas cu mii de mile în urmă, iar în faţă se găseşte o ţintă 
adesea incertă şi uneori necunoscută, imaginaţia află teren 
prielnic, plăsmuind făpturi şi întâmplări fantastice, unele dintre 
ele transforrnându-se apoi în legende care s-au perpetuat de-a 
lungul veacurilor, până aproape de vremurile noastre. Tot aşa, 
când marinarii lui Vasco da Gama sau Cristofor Columb puneau 
pentru prima oară piciorul pe insulele necunoscute (europenilor) 
din Indiile Răsăritene sau Apusene, venind în contact cu o lume 
nouă şi ciudată, era firesc ca imaginaţia să le fie stimulată, ca 
întâmplărilor trăite să li se adauge altele, izvorâte din închipuire 
şi menite să dea culoare relatărilor. De această tentaţie n-au 
scăpat nici călătorii dinaintea veacului marilor navigatori iberi, 
de pildă arabul Ibn Battuta sau veneţianul Marco Polo, şi nici alţii 
de mai târziu, ca Spătarul Milescu, care în pragul ultimului 
pătrar al veacului XVIII, a călătorit în Orient, ajungând până la 
Pekin. 

Indiferent dacă aşternute în scris de vreun ştiutor de carte 
sau numai povestite la masa unei cârciumi de port, relatările 
fantastice din ţări îndepărtate aveau şi menirea de a scoate în 
evidenţă curajul şi îndrăzneala navigatorilor, într-o vreme în 
care globul nostru era acoperit de numeroase pete albe, iar 
cârma, compasul, busola şi velatura fie că nu se cunoşteau, fie 
că erau la începuturile utilizării lor - aşadar într-o vreme când 
deviza audaces fortuna juvat („soarta îi favorizează pe cei 
îndrăzneţi") era eminamente marinărească. larăşi, alte relatări, 
intenţionat fanteziste, aveau scopuri bine determinate sub 


aspect mercantil: fenicienii, de pildă, popor de navigatori şi 
neguţători, îşi presărau povestirile cu tot felul de monştri marini 
şi cataclisme înspăimântătoare, pentru a descuraja pe cei care 
ar fi voit să se avânte pe itinerariile străbătute de ei şi al căror 
monopol l-au deţinut veacuri de-a rândul. 

Vechii greci îşi imaginau oceanul ca pe un fluviu fără de 
sfârşit, înconjurând lumea locuită de oameni. în nemărginirea 
acestui Okeanos, la „capătul lumii" se aflau /nsu/ele Morților, 
unde potrivit lui Homer (Odiseea* în tălmăcirea lui G. Murnu): 
„... omul / trăieşte mai ferice că nu-i ploaie / şi nici nu-i iarnă 
lungă / Ci pururea suflare iină-adie / Din Ocean şi mângâie pe 
oameni..." La poeţii mai noi aceste meleaguri apar sub numele 
de Insulele Feticgilor (Insulae Fortunatae - denumire latinească 
sub care au figurat in hărţi până în perioada medievală) pe care 
unii cercetători, bazându-se pe anumite indicaţii din textele 
antice, le-au identificat cu Insulele Canare. Există dovezi de 
netăgăduit că fenicienii descopriseră mai demult drumul către 
„Canare, Madeira şi Azore, da: păstraseră 


Herodot 

taina asupra (lui; ideea despre unele pământuri 
îndepărtate şi inccesibile a stăruit vreme de veacuri, ba chiar 
milenii - drumul către ele era presărat cu monştri marini, ceţuri 


dese, prăpăstii, vârtejuri şi furtuni năprasnice, din care nici un 
navigator oricât de iscusit nu putea scăpa. Tocmai pentru a-i 
împiedica pe corăbieri să treacă din Mediterana, marea faihiliară 
grecilor, în Atlantic -în Marea Tenebrelor cea plină de primejdii, 
Hercule a ridicat cele două stânci uriaşe care străjuiesc 
strâmtoarea numită astăzi Gibraltar. 

Vânturile, socotite de cei vechi ca un fenomen curios, îşi 
aveau sălaşul în /nsulele Vânturilor unde, după cum ne relatează 
şi 'Horaţiu într-una dintre odele lui, Eol îi ţinea închişi într-o 
peşteră pe Boreu, zeul vântului de Nord, pe Euros, vântur de 
Răsărit, şi pe Zefiros, vântul de Apus, lăsându-le slobode là 
porunca lui Neptun. (Mai târziu, în primii ani ai erei noastre, 
arhitectul Andronicus ă ridicat la Atena un turn al vânturilor, pe 
care figurau opt vânturi; astăzi, pe „roza vânturilor" sunt 
grupate 36 vânturi mai însemnate.) In privinţa Insulelor Eoliene 
nu mai avem astăzi îndoieli: ele sunt identificate cu Insulele 
Lipari din Marea Tireniană, în nordul Siciliei (vizitate şi de Ulise 
în periplul său), iar legenda despre Eolia, insula plutitoare, poate 
că-şi are originea în natura lor vulcanică: Stromboii, situat pe 
cea mai nordică dintre cele şaptesprezece insule ale 
arhipelagului, se numără printre cei mai activi vulcani din 
Europa - el erupe la intervale de 20 minute, aruncând gaze şi 
cenuşă vulcanică, astfel încât de departe insula pare că se 
mişcă. 

în bazinul Mării Mediterane. navigația era aşadar 
cunoscută cu multe milenii înaintea erei noastre; cele mai vechi 
date certe ne duc către cretani, care au ajuns cu navele lor 
primitive, acţionate de vâslaşi sclavi, în Cipru, pe coastele 
Libanului, în Egipt şi probabil în Marea Neagră, apoi spre apus, 
în Sicilia şi Sardinia, şi, mai departe, pe țărmurile scăldate de 
soare cunoscute astăzi sub humele de Coasta de Azur. Dar s-au 
avântat oare cretanii dincolo de Coloanele lui Hercule? Se pare 
că da: într-un mormăfit cretan, vechi de aproape 4500 ani, s-a 
găsit chihlimbar de provenienţă baltică; este greu de presupus 
că apreciata ambră galbenă a fost transportată pe dificilele 
drumuri de uscat, de-a curmezişul Europei din jurul anului 2500 
î.e.n. - drumul de la varegi la greci de care pomeneşte „cronica 
lui Nestor" se situează în veacurile 

posibilitate - e.n.; m consecinţă, nu trebuie să excludem 
care l-au ^ "vietii cretani, pe lângă rolul important pe parti a lit 


în colonizarea insulelor egeene şi a unei bune si Marele, meiieăilean s- 
au avântat în Oceanul Atlantic 

ûShH 7ică; Până la /m/Q ChihBmbamăd. de el TM farul a fost 
întotdeauna foarte prețuit în Orient -° leagă o pagină întragă din 
mişcările popoarelor vechi" 

Pământul, după Herodot 


după cum remarcă, pe bună dreptate, reputatul geolog 
lon Simionescu (în Din ale namrii). Este un mineral de culoare 
galbenă până la brun, răşină fosilă (din eocen şi oligocenul 
inferior) de conifere, folosit mai ales la obiecte de podoabă, 
deoarece se pretează la cioplit şi lustruit. Asemenea podoabe s- 
au găsit la săpăturile arheologice de la Micene şi din 
Mesopotamia, ele figurau la loc de cinste în haremul înțeleptului 
rege Solomon (despre care äe spune că avea o mie de neveste), 
la curţile regilor egipteni şi în palatele cezarilor romani. Vechii 
greci - deşi socoteau chihlimbarul ca fiind lacrimile împietrite ale 
heliadelor care-l plângeau pe fratele lor, Phaeton, ucis de 
trăsnetul lui Zeus ~ au remarcat şi proprietatea sa de a atrage 
unele obiecte atunci când e frecat cu o țesătură moale de lână, 
şi l-au numit e/ektrum (de unde denumirea unor noţiuni 
moderne ca electricitate" şi alţi câţiva zeci de termeni din 
aceeaşi rădăcină). în cuprinsul bucăţilor de chihlimbar sunt 
prinse uneori insecte perfect conservate - o lucrare de referinţă 
ca Meyers Lexikon apreciază la 2000 de specii numărul 
insectelor şi fragmentelor de plante păstrate în învelişul de 
ambră galbenă - dintre care unele dispărute. Chihlimbarul se 
găseşte şi la noi, mai ales în Valea Buzăului, având o culoare 
mai închisă decât cel de Baltica; pe vremuri, în casele boiereşti 


se ardeau mici bucăţi de chihlimbar care răspândeau o 
mireasmă plăcută - obicei turcesc, se pare, adus pe meleagurile 
noastre de către greci; de altfel, termenul prin care-4 
desemnăm vine din turceşte (keh/ibar) - în multe alte limbi i se 
spune ambră galbenă prin analogie cu substanţa ceroasă, plăcut 
mirositoare, extrasă din intestinul unei specii de caşalot şi 
folosită în industria parfumurilor. 

Podoabele găsite în mormintele de la Micene erau dintr-un 
chihlimbar provenind indiscutabil din regiunea Balticii: galben- 
auriu până la galben-roşiatic, străbătut de vinişoare mai închise 
- răşină fosilă de Pinus succinifera; succinus este numele latin al 
chihlimbarului; romanii cunoşteau şi ambra galbenă şi o 
apreciau - Pliniu cel Bătrân a descris-o în a sa /storia naturală 
socotind-o pe drept cuvânt răşină de conifere, spre deosebire de 
unii naturalişti din perioada medievală care o socoteau drept... 
urina solidificată a râsului, fiara cea mai setoasă de sânge din 
pădurile nordice. Dar cu trei veacuri înainte de Pliniu, 
navigatorul şi geograful Pytheas din Massalia (Marsilia de astăzi) 
a cercetat chihlimbarul în călătoria sa din anii 325-320 î.e.n. 
aducând cu el şi câteva mostre. Din păcate, relatarea! iui 
Pytheas a ajuns până la noi fragmentar, prin intermediul unor 
autori mai târzii (istoricul Polibiu şi geograful Strabon), care-i 
neagă meritele, socotind că n-a ajuns până la Marea Sciţilor 
(Baltică), ci doar la Marea Tenebrelor (Nordului). Oricum, 
Pytheas vorbeşte despre țărmurile locuite de germani - el le 
spune „teutoni" şi relatează că strângeau chihlimbar pe o insulă 
numită Abal, aflată la o zi de drum de coastă. 

întrebarea la care au încercat să răspundă cercetătorii mai 
noi este: unde trebuie localizată Abal - Insula Chihlimbarului? 

Părerile sunt împărţite în această privinţă. S-a vorbit de 
insula Rugen, despre care avem însă numai date relativ târzii, 
din jurul anului 1000, când. negustorii normanzi şi slavi baltici 
practicau aici, în cetatea Arkona (Urkan), un comerţ intens, 
exportând blănuri, piei şi chihlimbar în schimbul ţesăturilor şi 
armelor orientale. De asemenea, insula Usedom, situată tot în 
apropierea coastei baltice germane, despre care avem date din 
primele veacuri ale erei noastre - cronicarul Adam von Bremen 
vorbeşte despre străvechea cetate Jumneta, unde veneau 
neguţătorii din Sud să cumpere blănuri, peşte afumat, miere şi, 
bineînţeles, chihlimbar. 


In sfârşit, o a treia ipoteză, care ni se pare cea mai 
plauzibilă, identifică vechea Insulă a Chihlimbarului cu Gotland: 
o insulă lungă de 44 kilometri, la circa 80 kilometri de ţărmul 
suedez, împădurită, prevăzută cu porturi bune. De cealaltă 
parte se află ţărmul lituanian, cunoscut în veacurile trecute şi 
sub denumirea de Coasta Chihlimbarului. Aici - după cum ne 
spune tot L Simionescu - „Natura însăşi e lucrătorul minier. 
Valurile mării bat în țărm, îl năruie, scormonind boţurile de 
chihlimbar, aduiiându-le ca "pietrişuri în zăcăminte seculidare, 
din care cu uşurinţă pot fi luate. Alteori bucăţile răscolite din 
pământ plutesc la faţa apei ca şi spuma de mare." 

Despre vechea faimă a insulei Gotland vorbeşte însuşi 
renumele ei, de „Regină a mărilor nordului", iar principala ei 
aşezare, cetatea., Visby, puternic centru comercial, era 
supranumită „Cartagina nordului". Autori mai noi (printre care 
Attilio Gaudio) descriu Gotlandul ca pe /nsu/a Comorilor, într- 
adevăr, în peşteri şi în subteranele vechilor fortărețe vikinge şi 
germanice s-au descoperit cantităţi uriaşe de monede de aur şi 
de argint, de provenienţele cele mai variate, între care monede 
cu efigii ale împăraţilor romani, de asemenea obiecte de aramă 
şi podoabe de origine etruscă. Mai târziu, cam de prin secolul 
VII, vikingii au pornit cu vestitele lor „corăbii lungi" - drakkarele - 
încărcate cu chihlimbar şi sare, cu piatră de var şi gudron, spre 
răsărit, de unde se întorceau cu ţesături şi covoare, mătăsuri şi 
mirodenii. „La sfârşitul fiecărei expediţii", ne spune tot A, 
Gaudio, „echipajele flotei vikingilor din Gotland debarcau în 
insula lor îndepărtată şi necunoscută, depozitându-şi lăzile pline 
cu bani şi cu mărfuri preţioase [...] După un timp, vikingii din 
Gotland nu”mai ştiau unde să depună spre păstrare toate 
aceste comori, şi atunci au săpat magazii şi ascunzători 
subterane. 

Cupă ăe bronz cipro-feniciană 

Ei au umplut -cu ele chiar mormintele, ceea ce ne face să 
bănuim că multe alte comori se mai ascund în Gotland, în afara 
celor care au fost descoperite până acum. Printre miile de 
monede descoperite, sunt monede greceşti, anglo-saxone şi 
poloneze sau renane". 

După ce -multe veacuri în şir obiectivele principale ale 
neguţătorilor gotlândezi îl constituiau porturile şi pieţele 
Orientului, cam de prin jurul anului 1000, legăturile cu lumea 
orientală în general au suferit e întrerupere bruscă, în favoarea 
comerţului cu Rusia şi cu Bizanțul: pieţele slave şi cea bizantină 
erau îndeoş”i pieţe de achiziţii, marea clientelă occidentală fiind 
Anglte. Mai târziu, odată cu constituirea oraşului Visby, această 
comunicare urbană a atras numeroşi negustori străini; noii 
imigranţi au pus viaţa locuitorilor din Visby sub un regim juridic 
şi politic special, asigurând privilegiile noii negustorimi. „Oraşul 
devenea din ce în ce mai înfloritor şi fiecare comunitate 
contribuia la aspectul lui monumental [...] Astfel se îndreptau 
către cerul cetăţii Visby bolțile gotice ale bisericilor germane şi 
saxone, coloanele clădirilor în formă de cruce ale bisericilor 
ruseşti şi liniile sobre, romane, ale ordinelor religioase ale 
cistercienilor, franciscanilor şi dominicanilor". 

Gotland, Insula Chihlimbarului, avea să cunoască vremuri 
agitate în veacul XIII, când în nordul continentului nostru se vor 
produce unele schimbări însemnate, între care apariţia Ligii 
Hanseatice - o uniune comercială, apoi şi politică, a oraşelor 


interesate în negoţul pe Marea Nordului şi Marea Baltică. Hansa, 
al cărei nucleu l-au format oraşele Hamburg,. Lubeck şi Bremen, 
a devenit o forţă politică deosebit de puternică mai ales după 
1367, în urma războiului victorios împotriva Danemarcei; mai 
târziu ea cuprindea mai mult de 160 oraşe, având depozite de 
mărfuri pe o arie imensă ce se întindea de la Bergen (în 
Norvegia) până la Bruges (în Ţările de Jos) şi de la Londra până 
fa Novgorod. în a doua jumătate a veacului XIV, pe Gotlaîţd îşi 
găsi refugiu „Frăția Vitalienilor'", organizaţie piraterească 
specializată în jefuirea navelor comerciale care plecau din 
porturile hanseatice sau se îndreptau către aceste porturi; între 
alţii, aici îşi avea unul dintre refugii vestitul pirat Claus 
Stortebeker, care împreună cu locotenenţii săi Godeke Michels 
şi Magister Wigbold a terorizat mările nordice ani în şir, abia în 
1398, o expediţie a cavalerilor teutoni va trece prin foc şi sabie 
ascunzătoarea piraţilor, care fură nevoiţi să fugă din Gotland 
după ce reuşiseră să ascundă o parte din mărfurile obţinute prin 
jaf în peşterile atât de numeroase ale insulei/ 

Insula Chihlimbarului nu-şi mai îndreptăţeşte 
astăzLnumele, care rămâne de natură eminamente istorică: în 
primele patru decenii ale veacului nostru, celebrul „pământ 
albastru" suedez al Balticii în care se găseşte râvnita răşină 
fosilă de succin, a dat, în medie, cam 100 tone chihlimbar anual 
- cantitate care, în anii noştri, a scăzut şi mai mult. Dar în multe 
muzee de artă şi colecţii particulare, chihlimbarul se află la 
mare cinste: pocale, casete, statuete, mătănii, piese de şah, 
podoabe multe dintre ele vechi de veacuri, ba chiar de milenii. 
lar locuitorii Gotlandului se ocupă astăzi cu creşterea vitelor şi 
cu pescuitul Seringilor; 

vara, turiştii sunt atraşi de clima dulce (ţinând seama de 
latitudine) a insulei şi de vestigiile istorice amintind de vechiul 
negoţ înfloritor în care chihlimbarul a jucat un rol de seamă. 

Vorbind de abilii navigatori care erau cretahii - capitala lor, 
cetatea Cnossos, a fost distrusă, se pare, în secolul XV î.e.n,, 
întreaga însulă căzând sub dependenţa grecilor - nu trebuie să-i 
uităm pe ceilalţi mari cărăuşi ai mărilor şi neguţători ai lumii 


Sigilii feniciene (diipâ S. Moscați) 

antice, pe fenicieni, despre care unele indicaţii ne duc la 
concluzia că au fost primii marinari capabili să călătorească şi 
noaptea, orientându-se după stele şi primii care au folosit 
ancora. 

Fenicia era dăruită de natură cu porturi excelnte (Byblos, 
Tyr, Sidon) şi cu bogate păduri de cedri ~ lemn cum nu se poate 
mai potrivit pentru construirea de nave. Fenicienii au străbătut 
în lung şi-n lat apele mediteraneene cu navele lor pântecoase 
acţionate de rame şi vânt, iar unii autori mai noi (L. 
Schwenhagen în 1928, Ch. M. Boland şi Fr. J. Pohl în 1961, 
precum şi alţii) nu exclud posibilitatea ca ei sa fi traversat 
Atlanticul cu mult înaintea normanzilor şi a lui Columb - ipoteză 
interesantă, dar insuficient argumentată de unele descoperiri 
arheologice şi asemănări între scrierile feniciană şi maya. Sigur 
este că vreme de peste un mileniu ei au desfăşurat o intensă 
activitate comercială pe țărmurile mediteraneene şi după ce au 
întemeiat porturi în Cipru, s-au stabilit treptat în insulele 
Rhodos, Sicilia, Malta şi Sardinia, au fondat Cartagina şi s-au 
avântat dincolo de Coloanele lui Hercule, spre sud către Canare 
şi Madeira, spre nord către insulele care mai târziu se vor numi 
Britanice. 


Curios este faptul că, deşi utilizau un alfabet care ulterior 
va sta la baza scrierilor fonetice mai noi, uriaşele lor realizări în 
domeniul navigaţiei se bucură de foarte puţine relatări scrise 
proprii, fiind oglindite aproape exclusiv în texte ale altor 
popoare. Astfel, Ezechiel (circa 593-571 î.e.n.) vorbea despre 
Tyr (în ebraică: tir « stâncă, oraşul fiind construit pe o platformă 
stâncoasă la marginea mării) ca fiind în acea vreme cel mai 
însemnat port meditefaneean. .Cam în aceeaşi perigadă trebuie 
plasai excepţionalul periplu în jurul Africii al navigatorilor din 
Tyr, despre care ni s-a păstrat o relatare târzie a lui Herodot. „S- 
a constatat", povesteşte istoricul grec în a patra carte a /storii/lor 
sale, „că Libya (Africa cunoscută în acel timp - n. n.) este udată 
din toate părţile de mări, cu excepţia părţii unde se învecinează 
cu Asia; după câte ştim, primul care a dovedit acest lucru a fost 
regele egiptean Nechao (e vorba de Nechao Il, care a domnit 
între 611-595 Le.n., ceea ce plasează expediţia în jurul anului 
600 - n. n.) [...] El a-trimis nişte fenicieni cu navele pe mare, 
poruncindu-le să se întoarcă pe la Coloanele lui Herprle [...j 
Fenicienii au plecat din marea Eritreică (Roşie - n. n.) şi au 
pătruns în Marea de Sud (Oceanul Indian - n. n.) [...] în al treilea 
an au trecut pe la Coloanele lui Hercule şi s-au înapoiat în Egipt. 
Ei povesteau, de asemenea, un lucru pe.? care eu nu-l cred, dar 
altcineva poate că o să-l creadă, şi anume că în timpul călătoriei 
în jurul Ljbyei.au avut soarele în partea dreaptă. în felul acesta a 
fost cunoscută pentru prima dată Libya." 

Scepticismul lui Herodot este desigur justificat de 
cunoştinţele reduse asupra globului pământesc şi asupra 
sistemului solar din vremea lui - amănuntul cu „soarele în 
partea dreaptă"” constituie însă pentru noi, cei de astăzi, un 
argument în favoarea ipotezei că fenicienii au depăşit Ecuatorul 
şi au înconjurat într-adevăr Africa. (Mai târziu, grecii vor emite 
teoria sfericităţii Pământului şi pe cea a existenţei unui ocean 
planetar unic, iar Eratostene, filosof, cartograf, matematician, 
bibliotecar la Alexandria, va calcula cu oarecare exactitate 
lungimea meridianului şi înclinarea eliptică găsind 23*51'9" în 
loc de 23*45:19".) 

Fenicienii au întemeiat pe coasta nord-africană cetăţi 
puternice ca Utica şi Cartagina - aceasta din urmă având o 
formă de guvernământ pe care Aristotel „acest mare gânditor al 
antichităţii", o considera ca fiind perfectă - bineînţeles pentru un 


stat sclavagist; la un moment dat Cartagina avea (potrivit lui 
Strabon) 700000 locuitori, iar despre proporţiile comerţului ei 
stă mărturie faptul că termenul „ bursă", folosit în toate limbile 
moderne, se pare eă-şi trage originea de la numele colinei 
Byrsa, situată în marginea oraşului şi unde aveau loc importante 
tranzacţii comerciale. (După o altă etimologie, bursa modernă îşi 
trage numele de la complexul comercial al fraţilor Van der Burse 
din Bruges, loc de tranzacţii în perioada medievală); oricum, 
termenul francez bourse („pungă de bani") vine de la grecescul 
byrsa („săculeţ de piele") de origine cartagineză. 

Veacuri în şir cartaginezii au dominat comerţul din 
Mediterana, organizând expediţii de explorare în Oceanul 
Atlantic. Pliniu cel Bătrân ne relatează despre călătoria 
întreprinsă (probabil în 465 Le.n.) de Hannon cu o flotă uriaşă 
pentru acea vreme: 60 nave de câte 50 perechi de vâsfe, având 
la bord 30000 de oameni; poate că aceste cifre sunt puţin 
exagerate, dar fapt este că flota condusă, de Hannon a navigat 
vreme de 12 zile de-a lungul coastelor africane ale Oceanului 
Atlantic, întâlnind triburi de păstori nomazi, până a ajuns la 
Insulele Gorilelor, pe care cercetătorii mai noi le identifică cu 
insulele numite actualmente Turtle şi Sherbro, aflate de-a lungul 
coastei Guineei (ceea ce constituie într-un fel o inadvertenţă: 
Turtle este numele englezesc al broaştei țestoase de mare, 
chelonian care se găseşte şi astăzi în respectiva insulă; dar 
poate că în urmă cu două milenii şi jumătate, în insulele Turtle şi 
Sherbro se aljau şi gorile care făceau casă bună cu broaştele 
ţestoase...). Mai departe, flota lui Hannon a ajuns în apropierea 
unui vulcan aflat în erupție, fenomen al naturii care i-a 
înspăimântat pe navigatori; unii cercetători cred că este vorba 
de vulcanul Camerun, alţii (printre care V. 

Hilt şi L Popovici, în Cum au cunoscut oamenii Pământul) 
cred că fenicienii au ajuns până la sud de Insulele Capului 
Verde, că „vor fi cunoscut poate ţărmul Africii până la Golful 
Guineei"; în sfârşit, alţii (I P. Maghidovici în /storia descoperirilor 
geografice) socotesc şi ei că Hannon a ajuns la sud de Capul 
Verde, dar consideră relatarea lui Pliniu prea sumară pentru a se 
putea afirma că ar fi ajuns până în Sierra Leone sau Camerun. 
De asetnenea, nu cunoaştem identitatea insulei pe care 
cartaginezii au înfiinţat un port care a dus o viaţă înfloritoare 
timp de trei secole. în schimb, /nsu/a Corbului de Mare este 


indiscutabil identificată: ea se numeşte şi astăzi Corvo şi face 
parte din Arhipelagul Azorelor, unde, de altfel, s-au descoperit 
tezaure de monede feniciene; e drept că nu s-a găsit încă 
statuia cu inscripţii feniciene, de care ne vorbeşte călătorul arab 
el-Edrisi în ale sale Recreatii geografice. 

Strabon, autorul Geografiei redactate în primii ani ai erei 
noastre, susţine că fenicienii au fost primii navigatori care au 
deschis ruta comercială către /nsulele Cositorului - nume sub 
care  desemnau, probabil, partea meridională a insulelor 
britanice; ei se fereau însă să lase mărturii scrise despre ;-v 

călătoriile lor: pentru păstrarea monopolului, rutele 
comerciale şi sursele preţioaselor încărcături erau secrete, ba 
mai mult, rarele relatări despre aceste drumuri erau împănate 
cu tot felul de amănunte înfricoşătoare, menite să descurajeze 
eventualii concurenţi Himilcon, un alt navigator cartaginez, 
pornit la drum scurt timp după Hannon, a cercetat coastele 
apusene ale Peninsulei Iberice şi a ajuns, se pare, până în /nsu/a 
Sfântă -Jrlanaa; el 


Sigiliu fenician (după S. Moscati) 


relata (potrivit geografului şi poetului latin Avienus din 
sec. IV e.n.) astfel călătoria lui: „Este greu de străbătut această 
mare nemişcată [...] nici o briză nu împinge nava. Sunt multe 
alge printre valuri. Fundul abia dacă este acoperit cu puţină apă. 


Monştrii marini umblă neîncetat, când ici când colo, înotând 
printre navele care nu înaintează deloc". Nici Himilcon n-a 
scăpat de interpretări mai recente: acei „monştri marini" care-l 
înfricoşaseră ar fi fost balenele din Golful Gascogne - mai târziu 
unul dintre locurile de pescuit renumite, iar „fundurile puţin 
adânci" sunt porțiunile de litoral francez alternativ scăldate de 
flux şi părăsite de reflux, fenemen care, pentru un navigator din 
Mediterana aproape lipsită de maree, era straniu, inexplicabil. 
Până unde a ajuns Himilcon? Tot Ăvienus ne arată că navigatorii 
puni relatau: „Mai departe [...] se întinde o mare fără margini şi 
nimeni nu a navigat pe aceste ape pentru că vântul lipseşte şi 
pentru că întunericul înăbuşă lumina zilei sub un fel de mantie, 
iar ceața ascunde mai tot timpul marea" - ceea ce ne face să 
presupunem că expediţia n-a depăşit Insulele Cositorului. 

în ultimele două milenii şi jumătate s-au făcut (şi se fac 
încă) numeroase speculaţii în legătură cu excepţionalele 
performanţe marinăreşti ale cartaginezilor, cu care prilej se 
citează lucrarea De mirabilis auscultationibus atribuită lui Aristo 
tel, unde se relatează că nave cartagineze, mânate de furtună, 
au ajuns până la țărmurile unor insule tropicale, cu vegetaţie 
luxuriantă şi fructe necunoscute, unde aborigenii i-au luat pe 
navigatori drept zei; atraşi de firea blândă şi obiceiurile 
patriarhale ale băştinaşilor, de asemenea de natura generoasă 
şi clima dulce, unii dintre marinarii puni au rămas acolo. Alţii au 
riscat drumul dificil de întoarcere şi, ajunşi la Cartagina, au 
povestit despre viaţa minunată ce domneşte în Insulele Fericite. 
Sufeţii Cartaginei -notează mai departe „Pseudo-Aristotel" - 
aujnterzis sub pedeapsa cu moartea călătoriile către această 
insulă. în general, se admite că aceste insule „fericite" ar fi 
Canarele, dar partizanii ipotezei unor călătorii feniciene - 
respectiv cartagineze - în America se referă îndeosebi la un 
pasaj în care este menţionată o mare foarte bogată în alge pe 
care navigatorii fenicieni n-au reuşit ş-o străbată, trebuind s-o 
ocolească; de unde concluzia că este vorba de Marea 
Sargasselor, Insulele Fericite fiind Antilele - descoperi te,aşadar, 
cu două milenii înainte de data istorică (12 octombrie 1492) la 
care marinarii spanioli ai lui Columb au zărit pentru prima oară 
insula pe care aveau s-o boteze San Salvador. lpoteză 
interesantă dar. “după cum arătam, deocamdată lipsită de 
argumente solide. 


în legătură cu explorarea nordului Europei de către 
călători din antichitate, se cuvine să ne întoarcem iar la Pytheas 
din Massalia, care împletea pasiunea pentru astronomie şi 
geografie cu profesiunea de negustor. în ciuda relatărilor 
înfricoşătoare ale cartaginezilor, Pytheas a pornit „să vadă până 
unde se întinde uscatul" şi să cerceteze Țara Soarelui de 
miazănoapte, despre care auzise de la negustorii care aduceau 
din nord produsele vânătorilor, cositorul şi chihlimbarul. Şi 
neguţătorul massaliot întreprinse astfel prima mare călătorie 
eminamente ştiinţifică, după ce tot el fusese primul care a 
recurs la calcule astronomice pentru a determina poziţia 
geografică a unui loc. Trece, aşadar, de Coloanele lui Hercule şi 
se avântă în Atlantic, despre care ne spune că i se înfăţişa ca un 
fluviu mare ce înconjoară pământul; lasă în urmă portul Gades 
(Cadiz) şi după opt zile ajunge lângă /nsu/a Huxidan - pe care 
unele calcule, precum şi o vagă asemănare de nume, ne face s- 
o identificăm cu actuala insulă Ouessant, din faţa litoralului 
breton. în Marea Mânecii, călătorul massaliot face observaţii 
asupra fenomenului mareelor, pe care îl atribuie, cu 6 
excepţională intuiţie, influenţei Lunii. Două iile mai târziu, 
ajunse la Insulele Cositorului - pe cea mai mare dintre ele o va 
numi Albion, denumire ce nu provine, se pare, din latinescul 
albus, ci este de origine celtică, însemnând /nsu/a Muntoasă; şi, 
într-adevăr, regiunea Cornwall, unde a ajuns Pytheas, este 
muntoasă şi era locuită atunci de celți (expresia „perfidul 
Albion" s-a născut mult mai târziu, în Parisul revoluţionar al 
anului 1793). 

Navigând prin Marea Irlandei, Pytheas observă că Steaua 
Polară nu arată exact nordul. După ce trecu de insulele Orcade 
(Orkney) şi Hebudae (Hebride) află despre o insulă care „se află 
la şase zile de drum de Britania, spre miazănoapte şi aproape 
de Marea îngheţată"; se crede că acest uscat ar fi Islanda, 
fiindcă Pytheas relatează că acolo „soarele doarme şase luni, iar 
dincolo de acest pământ nu este nici apă, nici aer, ci numai un 
amestec din aceste elemente, o materie care învăluie pământul 
şi apele şi prin care poţi sa navighezi" - amănunte care ne evocă 
în mod firesc regiunea cercului polar şi ceţurile groase ale Mării 
Nordului. Mai târziu, această insulă a intrat în geografie sub 
numele de Ultima Thule şi în hărţile din Evul Mediu timpuriu va fi 
plasată totdeauna la „capătu/'Pământului". , 


Ar fi greşit să—i atribuim lui Pytheas descoperirea 
Insulelelor Casiteride („ale Cositorului") - fenicienii le cunoşteau 
mai demult, iar negustorii din Marsilia urcau valea Ronului şi, 
după toate probabilitățile, treceau Marea Mânecii până în 
Cornwall, în căutarea preţiosului metal care intra în compoziţia 
bronzului. în Cornwall s-au descoperit vechi mine de cositor - nu 
se ştie cât de vechi, dar este sigur că se exploatau încă din 
epoca stăpânirii romane (55 î.e.n. - circa 400 î.e.n.). 

în ceea cte priveşte Ultima Thule, în decursul veacurilor, n- 
a avut un loc stabil în tratatele de geografie, hărţi şi descrieri de 
călătorie: pe măsură ce oamenii veniţi din sud începeau să 
cunoască regiunile septentrionale ale continentului nostru, 
„Capătul Pământului" se mută mereu la nord şi nord-vest, în 
insulele Orkney, apoi în insulelele Făroer, în Islanda, în nordul 
Norvegiei, şi chiar pe coasta de sud-est a Groenlandei. Dintre 
toate aceste variante poziţionale, cea mai plauzibilă, în ceea ce 
priveşte călătoria lui Pytheas, ne pare a fi Islanda - părere 
temeinic argumentată între alţii şi de E. Stefansson (în Here is 
the Far North, Ne^v York, 1957); într-adevăr, pornind de la 
textul lui Pytheas - „...la şase zile de drum de Britania, spre 
miazănoapte..." şi luând în consideraţie pe de o parte faptul că 
navele greceşti din acea vreme erau capabile să parcurgă circa 
o sută de mile în 24 ore şi pe de altă parte că Islanda se află la 
600 mile de Insulele Shetland unde, după toate probabilitățile, 
călătorul massaliot şi-a 

cules informaţiile, suntem îndreptăţiţi .a stabili o identitate 
între Ultima Thule şi Islanda, 

Numele de „Ultima Thule", raportat la vremea când a 
apărut (şi la cea îh decursul căreia a figurat nu numai în legende 
dar şi în lucrări de geografie şi cartografie) nu trebuie să ni se 
pară neobişnuit: un cap din Spania a fost botezat Finis Terrae, 
ca şi o regiune a litoralului breton (care se mai numeşte şi astăzi 
aşa, 


iui Pytheas 


numai că a pierdut două litere şi a căpătat în schimb un accent - 
Finistere); Islanda era uneori desemnată prin Finis mundi, iar 
Adam din Bremen (sec. XI), menţionând Scandinavia, o localiza 
prin” Vbi mundus temiinum habet.. 

în sfârşit* nu e lipsit de interes să amintim că Ultima Thule 
a inspirat câţiva mari creatori, îndeosebi în literatură şi în 
muzică 

- Goethe: Regele din Thule şi Gounod: Balada regelui din 
Thule din opera Faust, pentru a cita două exemple mai 
cunoscute; se cuvine însă să ţinem seama că Goethe şi Gounod 
vădesc în creaţiile lor puternice influenţe ale mişcării literar- 
artistice cunoscute sub numele de romantism, aplecată cu 
predilecție către temele legendelor medievale evocatoare de 
mister. 

în tradiţia orală sau scrisă à multor popoare găsim 
povestiri despre insule paradisiace, vrăjite, plutitoare, pierdute 
şi regăsite, locuite de monştri, adăpostind comori etc.; uneori, 
aceste legende vădesc elemente comune, în ciuda distanțelor 
enorme ce despart, locurile lor de origine: An legenda irlandeză 
despre călugărul Brandan şi în povestea orientală despre 
Sindbad Marinarul, eroii respectivi iau spatele unor balene drept 
insule, pe care aprind focuri - drept care balenele astfel 
importunate se pun în mişcare iar eroii noştri trec prin multe 


întâmplări ieşite din comun. Asemenea insule plutitoare au 
stimulat imaginaţia oamenilor până târziu, în veacul XVIII, când, 
de pildă, episcopul danez Pontoppidan afirmă foarte sigur de 
sine: „Insulele plutitoare sunt întotdeauna caracatiţe uriaşe"... 

Se pare că anumite ţărmuri sunt propice mirajelor, care nu 
se produc numai în regiunile deşertice, în Sahara, de pildă (unde 
forma complexă de miraj optic cunoscută sub numnele de fata 
morgana a fost explicată ştiinţific), ci şi pe malul mării; între 
acestea se numără țărmurile vestice ale Irlandei, unde apariţia 
unor insule „fermecate" este menţionată încă de Plutarh; îhtre 
altele, acesta relatează (circa, 120 e.n.) yCă la cinci zile de drum 
către apus se află Ogygia, unde Ulise, după ce a întâlnit-o pe 
Călipso, a rămas şapte ani. La o mie de ani după Plutarh, un 
anume Honorius Augustodunensis menţionează o „insulă 
vrăjită" cam în acelaşi loc: „Ea depăşeşte în frumuseţe şi 
rodnicie toate regiunile cunoscute, dar se ascunde vederii 
oamenilor. Uneori, aceştia o găsesc din întâmplare, dar de 
îndată ce este căutată anume, dispare. De unde i se trage 
numele de «/nsu/a Vrăjită». Se spune că aceasta este insula pe 
care a debarcat Brandan". 

De Brandan merită să ne ocupăm mai îndeaproape - 
legendele legate de insula lui s-au perpetuat vreme de peste un 
niileniu,  gâsindu-şi expresia în lucrări ştiinţifice şi hărți 
geografice, iar Cristofor Columb, în istorica sa călătorie din 
1492:, era convins că o va găsi în drumul său spre apus. Se pare 
că Brandan, înainte de a deveni un erou legendar irlandez, a 
fost un personaj real: unii cercetători (|. P. Maghidovici în op. 
cit.) plasează călătoria sa către sfârşitul veacului IV, alţii 
(Richard Hennig, în Les grandes énigmes de IVnivers) 
menţionează că a trăit în secolul VI, călugăr la mănăstirea 
Cluain Fearta, 

Legenda relatează că Brandan a plecat de pe țărmurile 
Irlandei natale, împreună cu un grup de învăţăcei de-ai săi şi, 
după ce a rătăcit câtva timp pe ocean> a descoperit o insulă cu 
climă minunată şi floră abundentă, unde s-a stabilit, întorcându- 
se pe meleagurile irlandeze abia după foarte mulţi ani; această 
legendă căreia imaginaţia populară i-a dat multă culoare, a 
circulat în aproape toate ţările apusene, iar cartografii din Evul 
Mediu au concretizat-o menţionând /nsula Sf, Brandan în cele 
mai diverse regiuni ale Atlanticului: la început au plasat-o la vest 


de Irlanda, apoi, pe măsură ce oceanul era explorat, insula se 
deplasa ba la nord, ba la sud; pe harta venețiană din 1367 a lui 
Pizzigano este situată foarte, aproape de coasta africană, în 
locul unde se află Madeira, pentru ca Martin Behaim în celebrul 
său glob întocmit în anul istoricei călătorii a lui Columb, s-o 
plaseze la vest de insulele Capului Verde, în apropiere de 
Ecuator. Şi astfel, vreme de aproape un mileniu, insula Sfântului 
Brandan a fost rătăcitoare, pentru ca în cele din urmă sa dispară 
fără ca numele ei să fie, atribuit vreunui tărâm real — 

Altfel stau lucrurile cu alte două insule „rătăcitoare" 
Brazii şi Antilia. Născută îh Evul Mediu timpuriu, se pare că tot în 
Irlanda - de altfel, este indicată de cartografi mai întâi în sud- 
vestul coastei irlandeze şi confundată uneori cu insula Sf. 
Brandan -/nsula Brazii se deplasa şi ea tot mai departe, spre sud 
şi spre vest; legenda spune că era populată exclusiv de femei 
tinere, frumoase şi ospitaliere, iar puţinii privilegiați pare 
reuşeau să ajungă aici uitau drumul de întoarcere... între 1480 
şi 1497, şapte expediţii au plecat din Bristol să caute această 
insulă parradisiacă ~ ultima dintre ele, condusă de un italian pe 
nume Giovanni Caboto (trecut în serviciul Angliei, unde îşi 
spunea John Cabot), a căutat-o foarte la nord, explorând porţiuni 
din Labrador şi  înscriindu-şi astfel numele în istoria 
descoperirilor geografice. Mai târziu (în 1515), Johannes Schöner 
plasează pe globul său Ţara Brazii la extremitatera aşa-zisului 
continent sudic, aşadar în regiunea prepolară despărţind-o de 
America printr-o strâmtoare. La începutul secolului XVI, această 
insulă imaginară a dat numele ei unei vaste regiuni a Americii 
de Sud - astăzi cea mai întinsă ţară a respectivului continent., 

O soartă asemănătoare a avut-o Insula Antilia situată, pe 
majoritatea hărților, , la apus de Strâmtoarea Gibraltar şi 
supranumită /nsul/a celor Şapte Cetăți: legenda, născută prin 
secolul VIII sau IX, relatează că după înfrângerea creştinilor de 
către mauri (în anul 711) în bătălia de lă Jerez (Xeres, la sud de 
Sevilla), când stăpânirea musulmană s-a extins pe cea mai mare 
parte a Peninsulei Iberice, un arhiepiscop şi şase episcopi au 
fugit ajungând într-o insulă cu pământ roditor şi climă dulce din 
Atlantic, unde au întemeiat şapte oraşe. Pe unele hărţi 
medievale, figurează atât Antilia, cât şi Insula celor Şapte Cetăți; 
pe cele mai multe dintre ele Antilia este plasată la apus de 
Azore, iar existenţa ei era unanim acceptată: învățatul florentin 


Paolo Toscanelli, consilier ştiinţific (cum am spune astăzi) al lui 
Columb, îl sfătuia pe acesta ca, în drum spre „Indii", să facă 
neapărat o escală în Antilia. 

Amiralul genovez n-a găsit nici o insulă cu numele de 
Antilia 

- sau poate că artrebui să spunem că a găsit foarte multe; 
la zece ani după această călătorie (în 1502), pe harta unui 
anume A. Cantino (agentul diplomatic din Lisabona al ducelui de 
Ferrara) apare pentru prima oară menţiunea „Antilele regelui 
Castiliei". Numele s-a păstrat până astăzi: pe toate hărţile 
reprezentând Marea Caraibilor vom găsi Antilele Mari (Cuba, 
Haiti, Jamaica, Porto Rico) şi cam o sută de Antile Mici. 

Dar nici o insulă, reală sau imaginară, n-a fost căutată cu 
atâta înverşunare, vreme de multe veacuri, ca /nsu/elele 
Mirodeniilor 

- nume sub care înţelegem astăzi arhipelagul indonezian 
al Molucelor (Maluku); dacă despre alte insule dovezile de 
existenţă erau relative pentru unele minţi mai luminate ale 
acelor vremuri îndepărtate - deşi povestirile marinăreşti, 
legendele, însemnările din cronici şi hărţi nu erau totdeauna 
lipsite de temeiuri foarte reale - în cazul Insulelor Mirodeniilor 
argumentele erau de-a dreptul palpabile: piperul, scorţişoara, 
ghimberul, nucşoara, smirna, camforul, alături de perle, de 
indigo şi de multe alte mărfuri, veneau de undeva,, de departe, 
de la răsărit, din Insulele Mirodeniilor, transportate cu pirogele 
care brăzdau mările sudului şi cu felucele arabe, apoi pe 
spinările cămilelor şi, în sfârşit, în calele pântecoase ale navelor 
comerciale venețiene şi hanseatice, pentru a lua drumul 
bucătăriilor, farmaciilor şi atelierelor de vopsitorie şi parfumuri 
din tot cuprinsul Europei. Mirodeniilor li se spunea uneori şi 
„aromate", iar spaniolii le numeau especeriaz termen care a 
pătruns în forme asemănătoare în multe limbi - 


şi la noi li se spunea „spiţerii'", cuvânt pe care l-am 
preluat, se pare, din greceşte (sp et s ari a) şi care cu timpul a 
căpătat înţelesul popular de „leacuri", „medicamente**, iar 


farmacia a devenii bineînţeles spiţerie (spre deosebire de ţările 
de limbă spaniolă, unde prin especieria se desemnează până în 
zilele noastre comerţul de băcănie, precum şi prăvălia 
respectivă. 


Totuşi, nu spaniolii au fost primii europeni care au găsit 
bogatele insule ale aromatelor, deşi au căutat cu multă 
perseverenţă drumul către ele, organizând numeroase expediţii 
(una dintre ele va sfârşi, după cum se ştie, cu descoperirea 
Lumii Noi). Despre Insulele Mirodeniilor vorbeşte şi Marco Polo, 
care le-a... numărat, găsind că sunt exact 1448 „risipite în 
Marea Ciu"; oricum, cartea intrepidului negustor venețian, 
adevărat îndreptar pentru cartografii din veacurile XIV şi XV, se 
citeşte şi astăzi cu interes şi amuzament (vers. rom.: Milionul - 
cartea minunatelor călătorii ale lui Marco Polo, Editura Ştiinţifică, 
Bucureşti, 1958). Trebuie amintit că mulţi alţi călători europeni 
au fost în regiunea mărilor sudului în veacurile XIII şi XIV, între 
care Giovanni de Mohtecorvino, Odorico da Pordenone şi 
Giovanni de Maringnoli, nume puţin cunoscute deoarece - spre 
deosebire de Marco Polo, a cărui carte plină de fantezie (scrisă 
în închisoarea de datornici din Genova) s-a bucurat de 
numaroase ediţii - aceştia s-au mulţumit să întocmească 
rapoarte către comanditarii lor, dări de seamă care în unele 
cazuri s-au găsit în arhive comerciale sau biblioteci mănăstireşti, 
iar altele s-au pierdut pentru totdeauna. Destul de aproape a 
ajuns şi negustorul Afanasi Nikitin din Tver,* se pare însă ca nu 
chiar până în Sri Lanka (Ceylon) - după cum este de părere |. P. 
Maghidovici - insulă despre care călătorul din Tver ne 
informează din auzite: aşa-numita Cronică din Lvov 
menţionează că Nikitin a murit pe drumul de înapoiere din 
călătoria lui „peste trei mări", de asemenea că „însemnările le-a 
scris cu mâna lui şi nişte neguţători le-au adus la Moscova...". 

După ce (în primele decenii ale veacului XV) sultanii 
mamelucilor din Egipt au pus vămi uriaşe asupra mărfurilor 
transportate de caravane din porturile apusene ale Oceanului 
Indian spre Mediterana şi după ce (în 1453) Cbnstantinopolul a 
căzut sub asaltul impetuos al ienicerilor lui Mahomed lIl, turcii 
devenind stăpâni incontestabili ai strâmtorilor şi principalelor 
drumuri comerciale europene în Mediterana şi Marea Neagră, 
negustorii venețieni şi genovezi au fost lipsiţi de porturi şi de 
cele mai propice centre de tranzit pentru produsele orientale 
atât de căutate în apusul Europei, îndeosebi pentru mirodenii - 
pentru spiţerii. „Articolele orientale ajungeau în Europa pe mai 
multe căi. Prima era artera continentală, transasiatică, şi ducea 
peste „ colonia genoveză Caffa sau peste cea venețiană Tana, 


din Crimeea, sau lega Trapezuntul de Ormuz. Această cale a 
avut de suferit în Urma islamizării Asiei centrale şi a declinului 
hanatului mongol din secolul al XV-lea. Celelalte căi sudice 
maritime şi terestre, erau controlate de arabi. Două drumuri de 
caravane: unul cu punctul de plecare Siria sau Egiptul şi 
destinaţia Mecca; celălalt, îndreptându-se din Alep spre Tigru. 
Ambele se prelungeau în direcţia Oceanului Indian, unul către 
Golful Persic, al doilea către Marea Roşie. în < direcţia inversă, 
de la Golful Persic, caravanele înaintau până la Basrah său 
Bagdad, de unde, peste deşertul Siriei, se îndreptau spre 
Damasc şi Alep sau, urmând cursul Eufratului, străbăteau munţii 
Armeniei, ajungând la porturile Mării Negre. Aici erau 
achiziţionate de venețieni şi genovezi, armeni sau ruşi şi, mai 
rar, de provensali şi catalani. Celălalt drum trecea peste Marea 
Roşie. Colonialele erau transportate pe apă, apoi prin Aden pe 
drumul caravanelor spre Nil, până la Cairo, de unde erau dirijate 
spre Alexandria sau Beirut. La Alexandria, potrivit relatărilor 
cunoscutului călător Rabbi Benjamin din Tudela (1166-1173), 
negustorii europeni şi; în primul rând venețienii aveau deja în 


secolul al XII-lea prăvălii, depozite proprii. Venețienii, 
stăpâni peste comerţul Alexandriei, deveniseră principalii 


beneficiari şi intermediari ai comerţului cu aromate. Un comerţ 

înfloritor practicat la început de negustori arabi, persani, evrei şi 

copţi, dar şi de «franci», apoi aproape numai de musulmani, 

lega Orientul de India." (S. Goldenberg şi S. Behx:. Epoca marilor 

descoperiri eogratice. Editura Ştiinţifică, Bucureşti, 1971). 

Fraß olo în fața Marelui han Kubilai (desen din sec. 
XIV) 


Mirodeniile, care oricum se numărau printre cele mai 
scumpe mărfuri din Europa, atinseră către sfârşitul veacului XV 
prețuri de-a dreptul exorbitante - o nucşoară ajunsese să 
valoreze prețul ei în aur. Ni s-a păstrat o listă de prețuri din 
primii ani ai veacului XVII (pe care o reproducem după: Joachim 
G. Leithäuser - Ufer hinter dem Horizont, Safari-V., Berlin, 1962) 
în care se arată că un chintal de cuişoare costa în Insulele 
Moluce patru ducați, în Malacca preţul creştea la 28* ducați, în 
portul Calicut (Calcutta) atingea o sută de ducați, pentru ca la 
Londra să se vândă cu 126 ducați. Şi totuşi, lumea medievală nu 
se putea lipsi de mirodenii: documente (menţionate de S. 
Goldenberg şi S. Belu în op. cit.) atestă că în 1503 marii 
negustori din Braşov au importat, prin Ţara Românească, peste 
728 chintale de piper. 

„Această ciudata foame de mirodenii", ne spune J. G. 

Leithăuser în lucrarea sa, „se explică prin condiţiile 
de viață ale omului medieval. Se consumau din 
abundență condimente, deoarece încă nu existau cartofi 
şi bucătăria nu dispunea decât de puţine legume şi 
garnituri, în schimb mereu de carne conservată. In 


nordul Europei, înainte ca alternarea modernă a 
culturilor şi cultivarea sfeclei să procure furaje pentru 
iarnă, vitele erau tăiate toamna şi carnea pusă la sărat. 
Pentru ca gustul searbăd al acestei 


Sosirea lui IO ET şi Matteo E, la Bizant 

hrane să devină cu timpul mai suportabil; i se 
adăuga piper şi cuişoare. Muritorul de rând nu se bucura 
nici altfel de cine ştie ce desfătări: nu exista ceai, nu 
exista cafea, hu exista cacao. Nijtmai cei bogați îşi 
puteau permite să consume zahăr sau vin, ceilalți erau 
nevoiți să folosească mirodenii pentru a da cât de cât 
gust berii subțiri sau^vinului acru. Mirodeniile erau 
utilizate în cantități 

mari şi în medicină: numai un leac cu aromă puternică era 
în măsură să câştige încrederea bolnavilor în proprietăţile lui 
curative. Locuitorii oraşelor medievale foloseau cantităţi uriaşe 
de substanţe puternic înmiresmate nu numai pentru că ele îi 
apărau, chipurile, de molime şi ciumă, ci şi pentru a scăpa de 
miresmele pestilenţiale ale străzilor înghesuite şi murdare." 

Aşadar, vechile drumuri comerciale, pe mare şi pe uscat, 
către India se închiseseră, sau, oricum, deveniseră foarte 
anevoioase, ceea ce dusese la o „criză a comerţului levantin", 


cum au formulat-o unii istorici, una dintre principalele cauze ale 
marilor descoperiri geografice din veacul XV: „Vremea marilor 
exploratori europeni ai Pământului n-a început cu căutarea unor 
tărmuri noi, necunoscute, ci prin căutarea drumului către un ţel 
deja cunoscut", este de părere şi J. G. Leithăuser (în op. cit). Ca 
şi alte insule care au stimulat fantezist geografilor, cartografilor 
şi navigatorilor medievali, iată că acum şi Insulele aromatelor 
devin ţinta unor expediţii pornite din diferte porturi europene şi 
îndeosebi din Portugalia. 

De ce tocmai Portugalia? Este o întrebare care necesită un 
răspuns complex: mai întâi trebuie avut în vedere că Veneţia şi 
Genova, principalele interesate, erau puteri comerciale, aveau 
flote profilate mai ales pe transportul dp mărfuri în bazinul 
mediteraneean şi adesea preferau să plătească preţurile 
exorbitante la care ajunseseră mărfurile orientale, asigurându-şi 
un profit mai mic, dar sigur; Franţa şi Anglia erau angajate în 
dezastruosul război de o sută de ani (care a durat 116 ani...) 
sfârşit abia în 1453, Spania lupta împotriva maurilor pe propriul 
ei teritoriu, iar oraşele hanseatice erau departe, către 
miazănoapte... 

Cu totul altă situaţie avea Portugalia, unde Henric 
Navigatorul, în cei patruzeci şi cinci de ani de activitate ai săi (a 
murit în 1460), pregătise marinari cu experienţă şi ridicase flota 
portugheză pe primul loc în lume; acest suveran era în 
permanenţă preocupat de organizarea unor călătorii spre 
ţărmuri depărtate şi necunoscute - navigatorii săi au explorat 
ţărmul Africii de la Gibraltar până în Guineea şi l-au însemnat pe 
hărţi. Mediterana era prea strâmtă (un „lac închis") şi prea 
aglomerată pentru Henric, care a obţinut de la papă monopolul 
comerţului african şi al cuceririi regiunilor de litoral din Africa în 
afară de ţărmul*nordic, mediteranean, „atât asupra celor deja 
dobândite, cât şi asupra celor ce vor fi dobândite, de la capurile 
Bojador şi Nao, până în Guineea şi mai departe, de-a lungul 
țărmului sudic până în Indii". în sfârşit, în vremea lui Henric 
Navigatorul (în ciuda poreclei sale, el n-a călătorit pe mare4ecât 
foarte puţin), în flota portugheză a început să predomine 
caravela - navă cu trei sau patru catarge, uşoară, rapidă, cu 
velatură latină (pânze triunghiulare sau cu partea de sus 
triunghiulară), lesne de manevrat, care şi pe vânt nefavorabil 


r 


Astrolab medieval; după un manuscris al lui 
Geoffrey Chaucer (circa 1380) 


putea înainta în voie - navă potrivită pentru călătorii lungi. 

Navigatorii portughezi se îndreptau, aşadar, spre sud - 
după cum .“testă bula Romanus Pontifex din 1455 „ad 
méridionales et orientales plagas" (lat: plaga:ţinut, regiune) - şi, 
pe măsură ce explorau aceste terrae incognitae - coastă 
apuseană a Africii -dădeau ţărmurilor nou descoperite nume 
sugestive pentru perioada colonială: Coasta Aurului, Coasta 
Fildeşului, Coasta Piperului, Coasta Sclavilor. (O parte a vechilor 
denumirii se mai foloseşte astăzi: tinerele state africane 
independente au revenit la vechile denumiri, tradiţionale, ale 
regiunilor respective). 

Dacă pe Coasta Aurului (astăzi: Ghana) existau într-adevăr 
unele zăcăminte aurifere, în schimb, pe Coasta Piperului (astăzi: 
Liberia) nu exista nici urmă de Piper nigrum - numele ştiinţific al 
plantei căţărătoare care produce mult căutatele boabe de piper 
- ci numai o leguminoasă numită malageta (malaguetta, 
melaghetta), ale cărei seminţe amintesc vag de gustul piperului 
indian. Dar toate acestea constituie tot atâtea etape în căutarea 
mult râvnitului drum către Indii -cătţe Insulele Mirodeniilor unde 


se găsesc într-adevăr boabe de Piper nigrum, precum şi mugurii 
florali ai cuişorului, seminţele de Myristica fragrans care au 
primit la noi numele de nucşoare, după cum coaja aromată a 
unui alt arbust exotic a fost numită scorţişoară, ca să nu mai 
vorbim de rizomul cromat al unei ierbacee numită Zingiber 
officinale (ghimber), de răşina din scoarţa de Styrax berizbin> 
(smirnă) căutată de medici şi de atelierele de parfumerie, şi de 
multe altele. 

Către sfârşitul veacului, ultimele două etape s-au 
succedat cu repeziciune: în 1487, cu. două nave de câte 50 
tone, Bartolomeu Dias trece de extremitatea sudică a Africii, iar 
în 1498 Vasco da Gama, după o călătorie aventuroasă, ajunge la 
Calicut, în India, de unde se întoarce cu navele încărcate de 
mărfuri, îndeosebi cu arortiate - cu spiţerii. Dar Insulele 
Mirodeniilor, despre bogăţia 


Vasco da Gama 

cărora circulau atâtea povestiri reale sau fanteziste, erau 
şi mai departe - ele vor fi atinse abia în 1511 de câteva nave 
armate de viceregele Indiilor portugheze, Alfonso de 
Albuquerque şi anexate după 1526. 


Prin Insulele Mirodeniilor se desemnează, în general, 
Arhipelagul Molucelor (maluku) situat între insulelele Filipine, 
Sulawesi (Celebes) şi Noua Guinee, dar insule cu mirodenii pe 

Călătoria lui Vasco da Gama 

care cresc plantele cu frunze, flori, seminţe, coajă sau 
rădăcini aromate, cu bogat conţinut de uleiuri eterice, sunt 
foarte multe - practic ele cuprind aproape toate țărmurile 
malaieze şi indoneziene, la nord până în Marea Chinei de Sud, la 
sud până aproape de Australia. 

Găsirea căilor de acces către Insulele Mirodeniilor a 
însemnat un punct important în istoria agitată a cuceririlor 
portugheze şi totodată o etapă nouă în legăturile comerciale de 
străveche tradiţie dintre regiunile orientale şi Europa. în acest 
sens, J. D. Berhal (în Ştiinţa în istoria societății, Edit. Ştiinţifică, 
Bucureşti, 1964) este poate prea sever când spune: „contrastul 
dintre expedițiile succesive ale portughezilor în jurul Africii şi 
hotărârea lui Columb de a risca totul, navigând direct de-a 
curmezişul Atlanticului, este analog cpntrastului dintrc progresul 
tehnic, care depinde de îmbunătăţirea continuă a practicilor 
tradiţionale» şi progresul ştiinţific, care foloseşte raţiunea 
pentru a rupe radical cu tradiția". Căci se cuvine să ţinem 
seama că marele amiral care a fost 


Columb n-a ajuns, navigând 

spre apus, în Insulele 

Mirodeniilor căutate cu atâta 

ardoare - acţiune pe care o vor 

realiza marinarii unui alt mare 

navigator, Magellan (portughez 

aflat în slujba Spaniei), mai 

târziu, în 1521, la numai câteva 

zile după ce au avut durerea 

să-şi piardă căpitanul, ucis 

într-o încăierare cu băştinaşii 

insulei Mactan din Arhipelagul 

Filiginelor. 

In jumătatea. de mileniu 

care s-a scurs de la istoricele 

călătorii ale lui da Gama: 

Columb şi Magellan, s-au 

produs schimbări fundamentale în alimentaţie, 
farmacoterapie, industria coloranților şi parfumurilor - anilină a 
înlocuit indigoul, industria farmaceutică foloseşte astăzi aproape 
exclusiv produse de sinteză; totuşi, alături de cartofii, roşiile, 
porumbul (şi altele) venite din Lumea Nouă să îmbogăţească 
bucătăria noastră, se cuvin citate şi astăzi mirodeniile de peste 
mări, „spiţeriile" despre 


Nave din flota lui da Gama; desen din sec. XVI 


al căror rol însemnat în istoria descoperirilor geografice s- 
a scris, poate, încă prea puţin. 

Tocmai se împliniseră cinci ani de când Vasco da Gama, 
ocolind Capul Furtunilor (pe care regele Joao II îl rebotezase: al 
Bunei Speranţe), deschisese drumul către Indii, când un mic 
nobil normand, Binot Paulmier de Gonneville, care la Honfleur 
(în Calvados, lâ gurile Senei) practicase negustoria şi studiase 

arta navigaţiei, armă o navă de 120 tone şi porni către 
Orient în căutarea fabuloaselor bogății ale Indiilor. Căci nu se 
cuvenea, îşi spunea domnul de Gonneville, ca negustorii 
francezi din Honfleur să stea cu mâinile în sân, în timp ce 
negustorii spanioli şi portughezi se îmbogăţeau. De altfel, navfy 
fu botezată L'Espoir ~ „Speranţa" - un nume care spune multe. 

Plecată din Honflcur în pragul verii - lui 1503, „Speranţa" 
reveni în patrie după doi ani; „reveni" e un fel de a spune: 
atacat de pirați în largul coastei normande, având o navă greu 
încercată de furtuni şi oameni epuizați de foame şi scorbut, de 
Gonneville a preferat să eşueze pe recifele de pe coasta 
Cotentin, sfărâmând nava ca să poată slava echipajul. Mai 
târziu, a depus în mâinile procurorului regal din Rouen o relatare 


a călătoriei salç, redactată din memorie, deoarece jurnalul de 
bord ca şi toate mărfurile achiziţionate în decursul călătoriei se 
pierdurseră în naufragiu. Din relatare reieşea că „Speranţa", 
după o călătorie aventuroasă, acostase pe o insulă populată de 
oameni despuiaţi şi foarte mulţi papagali, b insulă mare cu 


Columb 


fluviu. Drept dovadă a celor afirmate, căpitanul de 
Gonneville aducea cu el (după cum se obişnuia în asemenea 
împrejurări), un tânăr „sălbatic", pe Essomeric, fiul lui Arosca, 
„regele" insulei. 

La vremea ei, relatarea lui de Gonneville n-a făcut cine 
ştie ce vâlvă - era o povestire marinărească destul de obişnuită 
în acei ani ai călătoriilor temerare peste mări şi oceane, iar 
comanditarii din Honfleur ai ghinionistului căpitan nu-i puteau 

contururile ţărmurilor Americii de Nord, încă insuficient 
explorate 


ierta banii irosiţi şi mărfurile pierdute în naufragiu. Dar 
după aproape 80 de ani (în 1582), un anume Lapopeliniere într- 
o carte cu titlul Les Trois Mondes - în care încearcă să 
demonstreze că, în afară de Lumea Veche şi de cea Nouă, există 
şi o a treia, sudică sau Australă - scrie: „Toată lumea ignoră că, 
şaptesprezece ani înaintea lui Magellan, un vas comercial plecat 
din Honfleur a urmat itinerarul lui Vasco da Gama, a decoperit 
cel dintâi lumea australă şi a făcut negoţ cu localnicii [...] 
Francezii i-au lăsat pe spanioli şi pe portughezi să le răpească 
onoarea de a fi făcut această descoperire". Şi iată chestiunea 
revenind în actualitate, intrând în preocupările geografilor, 
cartografilor, navigatorilor. 

Cam în aceeaşi vreme apare celebrul atlas Theatrum orbis 
têrrarum al lui Abraham Oertel (Ortelius) din Anyers - discipol al 
lui Mercator, aflat în slujba regelui Spaniei - în care, mai jos de 
Ţara de Foc, figura o Terra australis incognita, prelungită în 
sudul Africii prin Regio Psittacorum - „Jara Papagalilor"; un autor 
mai nou (Comandant Ausseur: Le mystere de la Terre des 
Perroquets, în Miroir de l'Histoire, Paris, 1962) presupune că în 
respectiva harfă a lui Ortelius este menţionată insula ctf 
papagali a lui de Gonneville, ceea ce nu este imposibil, dar puţin 
probabil: mai întâi, fiindcă harta era opera unui cartogarf de la 


curtea Spaniei; apoi, fiindcă un portughez, Pedro Alvarez Cabrai, 
ajunsese încă în 1500 la extremitatea răsăriteană a Braziliei, pe 
care o luase drept o insulă (numind-o Vera Cruz) şi de unde 
trimisese regelui în dar câţiva papagali - drept caVe, după ce 
numele noii „insule" a fost schimbat din Vera Cruz în... Santa 
Cruz, a fost din nou schimbat în Tierra de los Papagccyos. De 
altfel, în a treia sa călătorie (1501-1502 - aşadar scurt timp 
înainte de Gonneville), Amerigo Vespucci a fost şi el în Ţara 
Papagalilor, pe care o descrie în culori paradisiace: climă dulce, 
copacii înalţi cu flori înmiresmate, mirodenii şi multe păsări 
multicolore. Descrierea făcută băştinaşilor nu se potriveşte, 
însă, cu cea făcută de Gonneville: în Scrisorile sale Vespucci 
relatează că „... nu au nici regi, nici temple, nici idoli, n-au nici 
negoţ şi nici bani; se duşmănesc unii pe alţii şi se bat cu cea mai 
mare sălbăticie şi fără nici o socoteală. De asemenea, se 
hrănesc cu carne de om". 

Toate acestea ne duc la presupunea că [ara Papagalilor 
din harta lui Ortelius este cea vizitată în, 1500 de Cabrai şi în 
1502 dq Vespucci. în ceea ce priveşte misterioasa insulă 
descoperită de Gonneville în 1503, de ea se va vorbi iar un veac 
şi jumătate după naufragiul navei VEspoir, când un anume 
Paulmier de Courtonne, canonic al catedralei din Lisieux (în 
Calvados), redacta un Mémoire touchant l'établissement d'une 
mission chrétienne dans le Troisième Monde, autrement appelé 
Terre Australe, Méridionale, Antarctique et Inconnues- memoriu 
adresat papei Alexandru VII şi sprijinit de misionarul Vincent de 
Paul. Cine era de fapt Paulmier? Nici mai mult, nici mai puţin 
decât un strănepot al lui... Essomeric, fiul regelui din Ţara 
Papagalilor: după naufragiu, neputându-l trimite înapoi în ţara 
lui, aşa cum făgăduise, de Gonneville îl trimisese pe Esomeric la 
şcoala unei mănăstiri, apoi îl căsătorise cu nepoata şi 
moştenitoarea sa, Suzanne Paulmier; fiul lor se dedicase 
preoţiei, ca şi nepotul, canonicul din Lisieux, care acuma 
revendica pentru străbunicul de Gonneville onoarea de a fi 
descoperit „lumea australă** şi cerea creştinarea supuşilor 
celuilalt străbunic al său, regele Arosca al Ţării Papagalilor* lar 
toate acestea le făcea îţitr-un memoriu „ de mare fantezie, în 
care aducea mai multă incompetenţă decât rea-credinţă" (Corn. 
Ausseur în art, cit.) 


Editorul Cramoisy se grăbi să tipărească şi să difuzeze 
memoriul, în care abatele Paulmier situa Ţara Papagalilor între 
70° şi 75° longitudine estică şi circa 68° latitudine sudică —prin 
urmare nu departe de actualul continent antarctic. Ciudat este 
că nimeni nu părea să—şi pună întrebarea cum se face că 
papagalii, păsări iubitoare de căldură, au reuşit să 
supravieţuiească la asemenea latitudine, mult mai potrivită 
pinguinilor. Ba se pare că însuşi Ludovic XIV, sesizat de ministrul 
său Colbert, începuse să arate oarecare interes faţă de locuitorii 
Ţării lui de Gonnoville. 

Această Terre de Gonneville a fost apoi căutată vreme de 
două veacuri: Maurepas, ministrul marinei sub Ludovic XV, dădu 
dispoziţia ca raportul original al călătoriei navei „rEspoir** să fie 
căutat în arhivele amiralităţii din Normandia - dar raportul 
dispăruse. Mai târziu (în 1739), Compania franceză a Indiilor 
Răsăritene îl trimise pe cel mai bun căpitan al ei în căutarea 
insulei,, pe Bouvet de Lozier, care descoperi doar o mică insulă 
vulcanică nelocuită (care îi poartă şi astăzi numele). Apoi, rând 
pe rând, Tara Papagalilor fu căutată de aproape toţi marii 
navigatori francezi - Bougainville, Surville, Kerguelen, Marion 
Dufresne, în 1770, Kerguelen descoperi în sud un arhipelag 
unde mişunau focile, dar nici urmă de papagali; iar doi ani mai 
târziu Marion găsi, la sud de Madagascar, câteva insulițe 
inabordabile pe care - „.,. ca să se nu înapoieze cu mâinile 
goale*', ne spune Ausseur - le botează Insula Paştelui, Insula 
Rece, Insula Pustie şi Insula Posesiunii. 

Ţara Papagalilor ä continuat să preocupe pe navigatori 
până către mijlocul veacului trecut, dând loc la ipoteze care de 
care mai năstruşnice. Un scriitor avizaţ,|a Leon Guérin not$, în 
1874: 

„Amănuntele date de canonicul din Lisieux ne duc la 
presupunerea că e vorba pur şi simplu de marea insulă 
Madagascar". în acelaşi an 1874 se produse marea surpriză: 
Pierre Margry, conservator al arhivelor Marinei, descoperi printr- 
O întâmplare o copie autentificată a raportului asupra călătoriei 


navei „rEspoir' - şi lucrurile se lămuriră. Ţara Papagalilor 
dovedindu-se a fi mult mai puţin australă decât crezuseră cei 
mai mulţi. 


„L'Espoir" plecase, aşadar, în vara lui 1503 din Honfleur, 
făcuse escale la Lisabona, în Canare şi Insulele Capului Verde, 


fusese surprinsă de o furtună, apoi nimerise în regiunile calme 
ale Tropicului Capricornului, până când, ghidându-se după 
zborul unei păsări, căpitanul ei reuşise să stabilească destul de 
exact poziţia, care corespunde cu! vărsarea în mare a actualului 
San Francisco del Sul, pe coasta Braziliei. Marinarii francezi 
rămăseseră aici şase luni, oaspeţi ai amerindienilor carijos, după 
care ridicară ancora şi porniră spre patrie având la bord 
cincizeci chintale de diferite mărfuri, precum şi pe tânărul 
Essomeric După o călătorie aventuroasă, micul vas, urmărit de o 
navă piraterească engleză, apoi de una bretonă, eşua pe coasta 
Cotentin, sfărâmându-se de stânci, cu care prilej îşi pierdură 
viaţa cincisprezece oameni şi întreaga încărcătură fu pierdută. 

De unde două concluzii: de Gonneville n-a fost un 
descoperitor de pământuri necunoscute, ci un navigator 
oarecare, iar Ţara Papagalilor (după ce vreme de 350 de ani a 
figurat pe diverse hărţi şi a fost căutată de navigatori vestiți) nu 
există... Ca să fim drepţi, trebuie însă să amintim că de 
Gonneville a fost un impostor fără voie - victima imaginaţiei 
prodigioase a unui strănepot de-al său (şi de-al regelui Arosca al 
indienilor carijos) - iar Terra Psittacorum, dacă n-a avut meritul 
de a fi existat, l-a avut pe cel de a fi stimulat unele călătorii care 
au” dus la descoperirea mai multor insule sudice reale, 
constituind tot atâţia paşi pe drumul către Antarctica, ultima 
pată albă de pe Terra. 

Edrisi, unul dintre cei mai însemnați călători şi geografi 
arabi din Evul Mediu, menţiona (în jurul lui 1150) prezenţa a 
2700 insule într-un ocean atât de sărac în insule cum este 
Atlanticul, iar un veac şi jumătate” mai târziu, Marco Polo, 
vorbind despre Oceanul Indian, nota: „în această mare există 12 
700 insule". Un autor mai nou, Richard Hennig (în Les grandes 
énigmes de l'Univers, din care âm mai citat aici), ocupându-se 
de insulelele imaginare care împânzeau oceanele în hărţile 


medievale, se întreabă cum „... s-a răspândit şi înrădăcinat 
asemenea geografie fantezistă de insule fantomă" şi ajunge 
între altele la concluzia că „,.. în acesta chestiune psihologia 


populară ocupă în ultimă instanţă un spaţiu mai cuprinzător 
decât geografia propriu-zisă". 

Dar oare numai iluziile optice şi imaginaţia („psihologia") 
populară creatoare de povestiri fantastice şi legende - unele 
dintre „ele, după cum am văzut, ţesute în ghergheful adevărului 


istoric - să fie unicele surse ale acestor „insule-fantomă"? Dacă 
pornim de la premisa că mari continente (Atlantida, Pacifida) au 
putut dispare ca urmare a unor cataclisme de natură 
tectonică,'de ce să nu presupunem, că asemenea insule au 
existat aievea, dispărând apoi ca urmare a unor cutremure, 
erupții vulcanice, chiar furtuni deosebit de puternice? Dispariţia 
sau apariţia unor insule -fenomene nu prea frecvente, dar 
perfect explicabile în stadiul actual al ştiinţei - sunt menţionate 
de-a lungul veacurilor în cronici şi diferite lucrări cu caracter 
ştiinţific a căror probitate este în afară de orice îndoială. 

Există unele regiuni ale globului nostru unde asemenea 
fenomene sunt mai frecvente - regiuni pe care nu trebuie 
neapărat să le căutăm foarte departe, ci le vom găsi chiar în 
cuprinsul bătrânei noastre Europe. Astfel, avem informaţii că în 
Marea Egee (Arhipelagul Santorin), în anul 179 î.e.n., a apărut 
brusc o insulă care mai există şi astăzi sub numele de Paleo 
Kameni, alte două insule apropiate, Mikra Kameni şi Nea Kameni 
au apărut în 1573 şi, respectiv, în 1707, iar în 1866 s-au mai ivit 
din apa 'mării câteva insule, între care Reka, Aphroessa, 
Georgios şi Mai; se pare că ultima apariţie a unei insule în 
această zonă datează din 1928. *,., 

Unele regiuni de ' litoral s-au dovedit mai favorabile atât 
mirajelor, cât şi făuririi de legende în legătură cu insule „vrăjite"; 
insule cu viaţă efemeră au apărut in regiunea Axorelor în 1638, 
1720,1757 şi 1811 - iar în sud-vestul Islandei, un vulcan 
submarin în erupție a dus la apariţia unor asemenea insule în 
1240 şi 1783; tot în această din urmă regiune, cam la jumătatea 
drumului dintre Islanda şi Groenlanda, se afla o insulă care a 
continuat să figureze 

. pe hărţi medievale până târziu (de pildă pe o hartă 
catalană din 1480), deşi în celebra harta din 1513 a lui Piri Reis 
se menţionează că s-a scufundat în 1456. 

Câteva dintre aceste insule efemere figurează la log de 
cinste în istoria descoperirirlor geografice, altele au indus în 
eroare navigatori dintre cei mâi iscusiţi, în sfârşit, altele au 
generat aprige discuţii, ba chiar conflicte diplomatice. în 1867, 
căpitanul Edward Davis a descoperit în Oceanul Pacific o insulă, 
situată pe paralela 27* la 500 de mile marine de coasta sud- 
americană, insulă care apoi a început să-figureze pe toşte 
hărţile sub numele de Davisland; ani în şir, alte nave au căutat-o 


fără s-o găsească, iar în 1722, olandezul Roggereen, căutând-o. 
a descoperit... Insula Paştelui. Pe toate hărţile Europei a figurat, 
începând din 1811, o [ară a lui Sannikov la nord de 
ArhipelagulNovosibirsk - în 1902, un explorator şi-a pierdut chiar 
viaţa încercând s-o găsească - până în 1938 când expedițiile 
sovietice, organizate cu spărgătoare de gheaţă şi aviatorii arctici 
au dovedit că respectiva insulă nu există: în 1811, lakov 
Sannikov văzuse o insulă de gheaţă. 

Lucrurile s-au petrecut în sens invers cu insula Bouvet 
(descoperită, după cum arătam, în Atlanticul de Sud, cu prilejul 
căutării Ţării Papagalilor) care figura pe hărţi cu un semn de 
întrebare, deoarece vreme de 160 de ani nimeni n-a mai reuşit 
s-o găsească (s-o regăsească) - până în 1898, când expediţia 
ştiinţifică de pe nava „Valdivia" îi dovedi existenţa, reabilitând 
memoria marelui navigator care a fost Bouvet de Lozier. ŞI 
totuşi, Atlanticul de Sud se bucură de faima unei regiuni 
specializate în dispariţii de insule: Insula Grande, de pildă, 
descoperită în 1675 de la Roche, n-a mai fost regăsită, fiind 
ştearsă în 1820 de pe hărţile marine. Tot aşa, insula Saxenberg, 
decoperită de olandezul Lindemann şi vizitată de diferite nave în 
1804 şi 1816, a dispărut fără urmă. La fel s-a întâmplat, în 
aceeaşi regiune, cu insulele Thomson, Thomas şi Dougherty. 

Că asemenea insule efemere pot da loc la complicaţii o 
dovedeşte istoria (scurtă) a Insulei Ferdinandea, descoperită de 
o brigantină italiană la 18 iulie 1831 în apopiere de Sicilia. Două 
zile mai târziu, un grup de geologi germani debarca pe mica 
insulă, care măsura 200 metri diametru şi avea în centrul ei un 
vulcan fumegând. La 2 august apărură câteva nave militare 
englezeşti, care înălţară aici drapelul Marii Britanii, în ciuda 
protestelor ridicate de autorităţile siciliene. Nu s-a ajuns la un 
conflict diplomatic deoarece zece zile mai târziu, la 12 august, 
insula începu să., descrească, materia vulcanică se dilua în 
mare şi în scurt timp dispăru cu totul. Şapte ani mai târziu, în 
aceeaşi regiune apăru o altă insulă, al cărei vulcan se înălța 
până la 40 metri deasupra nivelului mării; englezii o botezară 
Graham, dar nu se mai grăbiră s-o anexeze, căci înainte de 
sfârşitul anului (1838) dispăru înghițită de apele mării. 

Se pare că, într-adevăr, vulcanologia este disciplina care 
are un cuvânt hotărâtor îh explicarea apariţiei şi dispariţiei unor 
insule - şi nu este vorba întotdeauna de insule de dimensiuni 


reduse, ca acelea din regiunea Arhipelagului Santorin din Marea 
Egee sau din largul coastelor Siciliei. Arătam cum, la 25 august 
1883, erupția vulcanului de pe insulă Krakatoa, împreună cu 
valurile enorme (tsunami) măsurând până la 30 metri înălţime, 
a distrus trei sferturi din insulă; în imediata apropiere ău apărut 
atunci două insulițe, Steers Island şi Calmeyers Island. în 
aceeaşi regiune a apărut în 1886 Insula Şoimului, lungă de trei 
kilometri şi înaltă de 76 metri, care a dispărut în 1913, ca să 
reapară în 1927, în jurul unui vulcan de peste 100 metri 
înălţime. Cea mai impunătoare apariţie de acest fel este fără 
îndoială Insula Camiguin din Arhipelagul Filipinelor: ivită în 1871, 
trecută astăzi pe toate hărţile, are în centrul ei un munte înalt 
de 1627 metri! 

în lumina celor de mai sus, nu se cuvine oare să 
reconsiderăm părerile noastre cu privire la aşa-zisele insule 
mitice (Antilia, Brazii, Sf. Brandan s.a.), să acordăm mai multă 
încredere acelor pasaje controversate din autorii vechi (Strabon, 
Pliniu s.a.), precum şi datelor trecute în hărţile medievale? Poate 
că menţiunile din harta lui Pizigano (1367), a lui Ruiche (1508) şi 
a lui Piri Reis (1513) sunt exacte şi o insulă Antilia a existat într- 
adevăr, cu atât mai mult cu cât Martin Behaim ne informează că 
o navă spaniolă a vizitat-o în 1414? Aceeaşi ipoteză este 
valabilă şi pentru însula Sf. Brandan - care începând cu o hartă 
din 1275 a figurat în lucrările cartografice vreme ţie trei veacuri 
aproape în acelaşi loc, la apus de insulele Canare - şi pentru 
multe alte insule. 

Sunt întrebări la care, deocamdată, nu putem răspunde; 
dar nu este exclus ca, într-un viitor nu prea îndepărtat, 
arheologia submarină -, o disciplină recentă, care-şi 
îmbunătăţeşte eu repeziciune mijloacele de investigaţie - să ne 
ofere la unele dintre aceste întrebări răspunsuri surprinzătoare. 

SUB SEMNUL ŞARPELUI CU PENE 

i MAYA: Numele unei vechi populaţii indiene din 
America Centrala; limba indiană americană vorbita de 
această populaţie. 

Dicţionarul explicativ al limbii române, 1975. 

„De ce să ne ocupăm tocmai de cultura mayB? că 
doar există atâtea zone obscure chiar şi tn domeniul 
cercetării omului Cred că răspunsul sună astfel: Cultura 
maya nu numai că a produs genii, dar le-a creat într-o 


atmosferă care ne apare cu totul neverosimilă. Când te 
ocupi de indienii maya, nu trebuie niciodată să te aştepţi 
la ceea ce este firesc. în domeniile nepractice au creat 
lucruri excepționale, m cele practice au eşuat". 

John Eric S. Thompson tn The Rise and Fall of Maya 
Civilisation, 1954. 

„În cadrul unor anumite limite, nici o regiune nu 
poate sç rămână mult timp un centru de progres 
economic sau cultural dacă nu dispune de resurse 
naturale adecvate (...) corespunzătoare etapei 
respective de dezvoltare tehnică O condiţie negativă, la 
fel de importantă, este ca clima regiunii respective să nu 
fie prielnică bolilor endemice sau debilizării generale a 
populației, cum a fost, de pildă, cea care a pus capăt 
vechii civilizaţii maya". 

John D. Bernai tn Ştiinţa în* istoria societăţii, 1957. 

* LEGENDA CALULUI DE AUR DIN TAYASAL* 

e STELA - MARTURIE DE PIATRA A SCURGERII TIMPULUI. 
* ENIGMA ORAŞELOR PARASITE. 

# EXPLORAND „FANTANA MORŢII" DIN CHICHEN ITZA. 


# ŞOSELE ÎNTR-O ŢARĂ FĂRĂ VEHICULE. 

e CALENDARUL: „RITMUL TIMPULUI Îl UMPLEA DE 
ÎNCÂNTARE"* 

e CE S-A ÎNTÂMPLAT ÎN ANUL 3113 Î.E.N.? 

* PROGRESE ÎN DESCIFRAREA SCRIERII MAYA, 

în jurul vechii civilizaţii maya s-au ţesut numeroase 
legende care atrag până în zilele noastre oameni mai mult sau 
mai puţin pregătiţi să întreprindă cercetări arheologice. Una 
dintre aceste legende este cea legată de „calul de aur din 
Tayasal", care (ca multe alte legende) se bazează pe un fapt 
istoric real. Cronicile vremii arată că, în 1524, în drumul său prin 
regiunea Peten, Cortez a pătruns în localitatea Tayasal, unde l-a 
creştinat pe „regele" Kanek, care a recunoscut şi suveranitatea 
regelui Spaniei, Carol Quintul. La plecare, Cortez şi-a lăsat aici 
calul, care se pare că îmbătrânise şi nu mai putea face faţă 
dificultăţilor drumului. După plecarea spaniolilor, locuitorii din 
Tayasal au uitat şi de creştinare şi de regele Carol şi au început 
să adore calul, pentru ei o fiinţă fabuloasă, venită din alte lumi; 
conform vechiului lor -ritual, îi aduceau bătrânului armăsar 
andaluz ofrande, îndeosebi copal (răşina balsamică a 
copavyerului) şi balche (suc de agavă fermentat). Bietul cal, care 
nu putea trăi cu tămiie şi rachiu, s.a stins de foame... Aici se 
sfârşeşte istoria şi începe legenda: temători să nu”-şi atragă 
mânia zeului-cal, indienii din Tayasal au făurit un cal de aur în 
mărime naturală, pe care l-au aşezat pe un postament în 
templul lor. La asediul Tayasalului de către spanioli (în 1697) 
câţiva preoţi maya au reuşit să scape din încercuire cu calul de 
aur, pe care l-au ascuns într-o peşteră din fundul unui lac, 
probabil chiar a lacului Peten. 

De mulţi ani, legenda calului de aur al vechilor maiaşi 
exercită un fel de fascinaţie, mai puţin asupra arheologilor, cât 
asupra căutătorilor de comori: câteva sute de kilograme de aur 
reprezintă o sumă respectabilă. Aşa se face că, din când în 
când, căutători ai calului de aur din Tayasal nu se sfiesc să 
înfrunte pădurile mlăştinoase ale selvei, jaguarii şi frigurile, 
şerpii veninoşi, lianele cu spini ascuţiţi şi roiurile de insecte cu 
înţepătura dureroasă; în ciuda faptului că unele dintre aceste 
expediţii, bucurându-se de mijloace financiare îndestulătoare, 
au folosit echipament modern (pompe aspiratoare, costume de 
scafandru s.a.), tot ce âu găsit, după ce au străpuns stratul de 


nămol depus de-a lungul veacurilor, au fost nişte fragmente de 
ceramică pe care nici un muzeu din Mexic, Guatemala sau din 
altă parte a lumii nu le-a socotit vrednice să figureze printre 
exponatele sale. 

Dar nici arheologii şi nici aceşti aventurieri ai arheologiei 
care sunt căutători de comori, nu dezarmează prea uşor, şi 
poate că într-o zi, unul dintre ei (mai tenace şi mai norocos...) va 
face marea descoperire. Asemenea cazuri s-au mai întâmplat. 

Cultura maya a fost nu numai vecină, dar şi urmaşă 
directă a unei alte culturi vechi, a olmecilor, al cărei centru se 
afla în localitatea La Venta, pe o insulă acoperită cu mlaştini. Se 
pare că olmecii au fost primii locuitori ai Lumii Noi care şi-au dat 
seama de importanţa calendarului. Cea mai veche dată săpată 
în piatră le aparţine: pe o stelă din Tres Zapotes, anul 
(corespunzător calendarului nostru) 31 î.e.n. Următoarea dată, 
săpată pe o figurină de jadeită, este 162 e.n. Dar ambele date 
sunt relatiy târzii: pentru La Venta, măsurătorile cu carbon 14 
au dat 1454 + 300 î.e.n. până la 126 +250 e.n. Calendarul olmec 
a fost preluat de către maiaşi, care l-au îmbunătăţit făcând din 
el cel mai exact calendar din lume. 

Primele ştiri despre amerindienii maya datează din jurul 
anului 500 î.e.n., când s-a desăvârşit despărţirea huaxtecilor de 
maiaşii propriu-zişi, proces îndelungat, care se întinde peste trei 
veacuri. Acest proces este şi el legat de o chestiune care până 
acum n-a primit o explicaţie satisfăcătoare: deşi cercetările mai 
noi au arătat că, etnic şi lingvistic, huaxtecii sunt înrudţi cu 
marea familie maya, cu toate acestea, în timp-ce popoarele 
maya şi-au dezvoltat neîncetat cultura, ajungând pe 6 treaptă 
înaltă, huaxtecţ| au rămas la un stadiu destul de înapoiat; ei n- 
au participat la dezvoltarea scrierii hieroglifice şi a calendarului, 
ri-au folosit elementele tipice ale arhitecturii maya, iar în artă, 
cu toate că au creat un stil propriu, l-au păstrat aproape 
neschimbat vreme de milenii. 

Prima perioadă istorică a popoarelor maya, numita de 
arheologi „perioada de formaţie", durează mai mult de opt 
veacuri, până în anul 320 e.n. Din această perioadă au rămas 
doar puţine vestigii răspândite pe aproape întregul cuprins al 
teritoriului. Figurile de ceramică găsite în regiunea Peten au ! 
trăsături caracteristice care arată că vechii locuitori ai regiunii 
erau într-adevăr maiaşi (fapt care poate fi stabilit destul de 


lesne, de vreme ce, dintre toate populaţiile cunoscute mai ales 
în acea regiune, maiaşii au feţele cele mai late şi capetele cele 
mai rotunde - craniul cu diametrejle longitudinal şi transveral 
aproape egale; până aproape de zilele noastre ei îşi accentuau 
brahicefalia aplicân-du-şi de la o vârstă destul de fragedă, un soi 
de rame în jurul capului, obţinând astfel deformarea dorită a 
craniului, *care trecea drept criteriu de frumuseţe...) Unele 
figurine din acea perioadă, modelate de mână, au braţele şi 
picioarele tratate într-o manieră pe care astăzi am numi-o 
impresionistă, anunțând dezvoltarea viitoare a sculpturii maya. 
Această epocă de înflorire a culturii maya, cuprinsă între 
anii 320-987 e.n., este desemnată de istorici sub numele de 
„Vechiul Imperiu" (prin analogie cu istoria Egiptului antic) - un 
răstimp de peste şase veacuri şi jumătate, care începe cu cea 
mai veche dată săpată pe o plachetă de jad găsită pe locul 
actualului oraş Puerto Barrios din Guatemala (cea mai veche 
stelă datată se află 


alis 


Scenă de pe o stela din Yaxchilan 


la Uaxactun şi poartă data 9 aprilie, 328 e.n., fiind 
descoperită în anul 1916 de către arheologul Sylvanus Morley) şi 


se sfârşeşte cu părăsirea principalelor centre, din motive care 
până astăzi n-au fost pe deplin lămurite. 

Unii arheologi sunt de părere că oraşele maiaşe din 
câmpie formau în această perioadă o federaţie a cărei 
conducere se găsea în mâinile unei mici caste de preoţi şi de 
nobili, înrudiţi şi dominați de preocupări religioase. Conducerea 
fiecărui oraş era dualistă: un şef (halach uinic) care exercita 
autoritatea civilă având funcţii religioase, şi un altul {fah kan 
mai) care se consacra activităţilor sacerdotale şi studiului 
astronomiei. Pătura conducătoare făcea un apel constant pentru 
mână de lucru în micile aşezări din jurul oraşului pentru 
construirea de temple, piramide, palate, stele; construcţiile se 
ridicau după culesul porumbului, când oamenii de rând puteau 
lucra la căratul materialelor, sub conducerea arhitecţilor, 
zidarilor şi pietrarilor. 

Ritmul construcţiilor s-a accelerat către sfârşitul perioadei 
Vechiului Imperiu; nu numai că se clădesc edificii mai multe, dar 
şi calitatea construcţiilor se îmbunătăţeşte: zidăria devine mai 
fină, clădirile mai spaţioase, ceramica mâi îngrijit lucrată, stelele 
mai graţioase, iar sculptura manifestă mai multă "sensibilitate, 
mai multă inspiraţie. 

La sfârşitul acestei perioade de înflorire, oraşele maiaşe 
au început să decadă, proces care se produce uneori destul de 
subit; în câteva cazuri, munca încetează atât de brusc, încât 
platforme a căror construcţie se terminase nu şi-au mai primit 
j$adirile iar 


Sculptură tn piatră din Palenque (circa 700 tan) 


la Uaxactun zidurile ultimei clădiri sunt ridicate numai pe 
jumătate. Datele înscrise penultimele stele ne îngăduie să 


situăm în timp această stagnare, care se produce treptat, în 
unele oraşe destul de timpuriu (la Copan puţin după anul 800); 
în anul 987, construcţiile încetaseră pe întreg teritoriul locuit de 
maişi. 

Cauzele stagnării n-au găsit o explicaţie mulţumitoare. Mai 
răspândită este părerea că metodele de agricultură (defrişarea 

pădurilor prin foc, cultură vreme de doi sau trei ani, apoi 
părăsirea pământului lăsat iar în voia pădurii) cereau eforturi 
prea mari, creşterea populaţiei ducând la o subalimentaţie 
cronică, astfel că oamenii au fost constrânşi să emigreze. 
Explicaţia nu este pe deplin satisfăcătoare, deoarece în unele 
regiuni, de pildă la Quirigua, pământul este fertil, inundaţiile 
periodice ale râului Motagua asigură recolte bogate; şi cu toate 
acestea Quirigua a fost unul dintre primele oraşe care şi-a 
încetat activitatea, ceea ce pune sub semnul întrebării o 
asemenea explicaţie. 

Unii oameni de ştiinţă au emis părerea că înfloritoarele 
oraşe ale Vechiului Imperiu au fost părăsite din pricina unor 
epidemii şi înclinau să creadă că este vorba de 

paludism (malarie), şi de anchilostomiază - boală 
provocată de un parazit intestinal - care constituie pâmă în 
zilele noastre o problemă destul de serioasă în această regiune. 
Cercetări recente au dus însă la concluzia că, după toate 
probabilitățile, aceste boli au apărut în perioada postcolonială, 
că nici hematozoarul palustru şi nici viermele (pe care 
parazitologii îl numesc Ank;/ostoma duodenaley nu se cunoşteau 
înainte de apariţia spaniolilor în 

America Centrală (iată deci o altă „binefacere" adusă de 
conchistadori, aceşti aventurieri care în numele „civilizării" 
popoarelor amerindiene au înscris o pagină dintre cele mai 
negre în istoria umanităţii). în afară de aceasta, asemenea 
epidemii implică o încetinire lentă, progresivă a activității; or, 
zidurile ridicate numai pe jumătate la Uaxactun sugerează un 
eveniment survenit pe neaşteptate, o catastrofa. 

O ipoteză interesantă aduce, între alții, arheologul 
american J. E. S. Thompson, anume că prin anii 900-950 au 
izbucnit o serie de revolte ţărăneşti împotriva minorității 
teocratice (preoții şi nobilii), revolte provocate de către 
abuzurile în cererea de mână de lucru şi de necesitatea de a 
hrăni un număr crescând de oameni - neproductivi. De 
asemenea* este posibil ca la izbucnirea acestor revolte să fi 
contribuit şi cauze religioase, de pildă adoptarea de către 
ierarhia conducătoare a unor elemente de cult toltece. După 
părerea arheologului american, conducătorii oraşelor au fost 
alungaţi, poate chiar ucişi de către țărani, răscoala întinzându- 


se, pe rând, de la un oraş la celălalt. Puterea a trecut în mâinile 
şefilor răscoalei şi a preoţilor din micile aşezări. Marile 
construcţii au încetat astfel în mod subit; poporul a continuat să 
frecventeze centrele ceremoniale pentru anumite servicii 
religioase şi pentru târguri, fără însă a mâi ridica alte edificii de 
cult; încetul cu încetul, cele vechi, nefiind întreţinute, au căzut în 
ruină, vegetaţia a început să le invadeze. 

în ciuda numeroaselor teorii emise de istoricii şi arheologii 
americanişti, misterul părăsirii oraşelor din Vechiul Imperiu 
maya 

Urnă de ha ars dintr-*m mormânt maya 


nu este nici până astăzi pe deplin lămurit O catastrofă 
naturală -de pildă, un cutremur în această regiune bogată în 
activitate seismică - trebuie exclusă, deoarece oraşele au fost 
părăsite treptat şi nu s-au găsit urme ale unor asemenea 
cataclisme. Odată cu părăsirea ultimului oraş (987 e.n.) începe o 
nouă epocă în istoria civilizației maya, marcată de transformări 
însemnate în structura socială şi culturală a făuritorilor ei. 

După părăsirea principalelor centre de cultură din Vechiul 
Imperiu, mai frecvente în regiunile râurilor Usumacinta şi 
Motagua, civilizaţia maya emigrează mai ales spre ţărmul 


Atlanticului, unde întemeiază aşezările Chichen Itza şi Amatitlan. 
Mai sfntâi, cultura maya trece printr-o perioadă de declin, căre 
se asociază pe de o parte cu unele influenţe ale civilizaţiilor 
vecine (cea din Teotihuacan, cea zapotecă de la Monte Alban şi 
cea din Veracruz), pe de altă parte cu o orientare către 
militarism şi război a noilor centre. După o perioadă de relativă 
independenţă se produce o importantă migraţie a toi-tecilor - 
pornind de la Tuia -care cuceresc cele mai importante centre ale 
culturii maya din Yucatan, Toltecii erau, se pare, înrudiţi cu 
maiaşii, după cum rezultă din studiul comparativ al celor două 
limbi - cultura toltecă prezintă însă unele diferenţe esenţiale, 
trăsătura ei cea mai caracteristică fiind adorarea lui 
Quetzalcoatl. Diego de Landa r-a cărui lucrare Relation de las 
cosaş de Yucatan, redactata în veacul XVI, se numără printre 
cele mai competente surse spaniole cu privire la istoria 
maiaşilor - arată: „Indienii cred că unimare 


Slujitor maya; pictura pe un vas de la El Quiché 


senior, numit Kukulcan, domnea împreună cu cei din 
neamul itza (de origine toltecă - n. n.) care s-au stabilit la 
Chichen ltza..., ei spun că el a venit din apus, dar nu pot preciza 
cu fermitate dacă ă venit înainte sau după indienii itza, sau 
poate chiar în acelaşi timp cu ei". 


Kukulcan (kukul « pană sau pasărea quetzal, can = şarpe) 
este forîna maiaşă a lui Quetzalcoatl (quetzal = pasăre, coat! - 
şarpe). După cum rezultă din relatarea lui Landa (şi din alte 
surse), Quetzalcoatl a fost mai întîi şef militar şi religios al 
oraşului Tuia, centrul culturii toltece, fiind mai târziu zeificat ca 
personificare a planetei Venus şi zeu al.'vegetaţiei. Alungat din 
Tuta din pricina uneltirilor rivalului său Tezcatlipoca, el a plecat 
spre sud; în regiunea Veracruz sau în Tabasco, apoi s-a îmbarcat 
pe o plută, dispărând în largul mării. O altă versiune a legendei 
spune că a construit un rug pe' plută şi, ajuns pe mare, şi-a dat 
foc, reapărând după opt zile (perioada de invizibilitate la 
conjuncţia inferioară a planetei Venus) pe cer. Identitatea lui 
Quetzalcoatl-Kukulcan formează astăzi obiectul unor interesante 
cercetări, majoritatea oamenilor de ştiinţa fiind de acord că el a 
existat într-adevăr, după cum şi legendara Tuia s-a dovedit a nu 
fi câtuşi de puţin legendară, ruinele ei fiind descoperite în 
apropierea actualului Tollan. Nu numai identitatea lui Kuţculcan 
constituie o problemă neelucidată, ci şi originea amerindienilor 
din ramura itza. Unii istorici înclină să-i socotească toltegi, 
adoratori şi creatori ai miturilor legate de Quetzalcoatl, alţii sunt 
de părere că erau un grup maya din Tabasco, care, întocmai ea 


Cap de războinic din Tuia (Tollan) 


şi indienii maya ch6mai, adoptaseră cultul lui Quetzalcoatl 
şi principalele elemente ale culturii toltece. In sprijinul acestei 
din urmă păreri vine faptul că „itza" este o denumire de origine 
maiaşă care se găseşte relativ frecvent şi în regiunile mărginaşe 
din Yucatan. Oricum, indienii itza erau destul de toltecizaţi, de 
vreme ce aveau ca embleme pasărea, jaguarul şi piatra 
prețioasă plată; or, primele două (pasărea quetzal şi jaguarul) 
erau embleme 


Zeul Quetzalcoati-Kukulcan 

ale războinicilor din Tuia, 

Cronicile maya arată că ocuparea oraşului Chichen Itza de 
către amerindienii itza a durat aproape două secole şi jumătate 
(până în 1441), Unele surse vorbesc şi de o triplă alianţă între 
Chichen Itza, Mayapan şi Uxmal - deşi cercetările arheologice au 
arătat că oraşul Uxmal a fost părăsit o mare parte a acestei 
perioade. 

Aşadar, Noul Imperiu maya îşi mută centrele de cultură 
către nord -de la Uaxsactun, Tikal, Palenque şi Quirigua la 
Chichen ltza, Mayapan şi Uxmal - şi adoptă elemente toltece în 
cultura saj cel mai important fiind adorarea lui Quetzalcoatl- 
Kukulcan. Ne aflăm acum într-adevăr în faţa unei culturi 
dominate de „şarpele cu pene", care în'această perioadă este 
reprezentat pe toate edificiile, cu capul de o grosime exagerată, 
cu gura deschisă, gata parcă de a muşca, cu trupul încolăcit şi 
acoperit cu penele codale ale păsării quetzal. De la Tuia la 
Chichen Itza au mai fost „importaţi' Tbzcatlipoca, zeul 
atotputernic care l-a gonit pe Quetzalcoatl, Tlachitonatiuh 
(„Soarele care răsare") zeul războinicilor care se bucura de un 
prestigiu considerabil şi 

Chicomeeoatl („Şarpele septuplu"), zeiţa porumbului, 
reprezentată sub forma unui personaj fără cap, din gâtul căruia 


ies şapte şerpi în formă de evantai. în sfârşit, apar acum şi 
imagini ale zeilor tolteci ai ploii, numiţi tlalociî, care n-au putut 
însă să înlăture cdmplet pe corespondenţii lor maiaşi, zeii chaci. 

In oraşele peninsulei Yucatan influențate de migraţia 
toltecă, pe frizele piramidelor şi ale platformelor sunt 
reprezentaţi jaguari 

Templul Războinicilor din Chichen Itza 
(reconstituire) 

şi vulturi, simboluri ale ordinelor militare, se înmulţesc 
scenele care redau sacrificii - războinici oferind inimile 


victimelor sacrificate lui Tlachitonatiuh -, iar şirurile 4e cranii 
omeneşti gravate pe ziduri amintesc sinistrul tzompantii, 
rastelul de hârci pe care toltecii (şi mai târziu aztecii) agăţau 
craniile victimelor sacrificate în onoarea zeilor setoşi de sânge şi 
pentru gloria castei militare. Suntem departe de perioada 
clasică, a Vechiului Imperiu, în care sacrificiile de oameni se 
făceau numai la anumite sărbători şi preocupările principale 
erau ridicarea de edificii şi studiul ştiinţelor legate de calendar. 

In vechea limbă maya nu existau anumiţi termeni care în 
această perioadă au devenit necesari şi au trebuit să fie 
adaptaţi după alte limbi vechi mexicane, termeni inspirați de 
invadatorii veniţi de la Tuia pentru a reda mai bine anumite 
sensuri; aşa sunt cuvintele tepa/ sau tepua/ == stăpân, 
proprietar de sclavi, macehual = slugă, om de rând, tecpan = 
colectivitate mare, palat, tenamit/ = oraş fortificat, cetate, tepen 
» măreție, fast, glorie. 


în perioada Noului Imperiu al „Şarpelui cu pene", oraşele 
devin adevărate cetăţi, ele nu se mai construiesc în câmp 
deschis, ci pe insule aşezate în mijlocul lacurilor, în zone 
delufoase sau împădurite, sunt înconjurate de palisade, iar unul 
dintre ele era chiar apărat de un soi <Je pallsadg. întărită de un 
grad viu de agavă. 

Chichen Itza - şi într-o măsură mai mică Uxmal -r 
reprezintă apogeul culturii maya din epoca Noului Imperiu. 
Aşezarea (săpăturile arheologice au început în 1885 şi nu s-au 
sfârşit încă) a uimit prin monumentele sale impunătoare, între 
care Palatul preoteselor. Observatorul astronomic („caracolul") 
şi Piramida soarelui; alături de edificiile de la Uxmal şi de 
portalul „Hercule“ din Chichen Viejo, ele constituie mărturii 
tipice ale celei de a doua şi ultime epoci de înflorire a culturii 
maya; înrobită de azteci şi măcinată de lupte interne, 
confederaţia cetăților maiaşe se va destrăma treptat. 

în ultima perioadă istorică, maiaşii au absorbit şi contopit 
în cadrul civilizaţiei lor alte elemente mexicane, îndeosebi ale 
amerindienilor itza, o parte dintre invadatorii şi cuceritorii 
Yucatanului devenind încetul cu încetul yucateci, adoptând 
limba şi ritualurile maya; totuşi, cuceritorii au impus cultul lui 
Kukulcan - „Şarpele cu pene" - care s-a păstrat cu deosebită 
tenacitate, de asemenea unele denumiri, inclusiv numele 
centrului principal, Chichen Itza, care înseamnă „malul puţului 
Itza". 

în perioadele de război, sacrificiile de oameni aduse zeilor 
erau frecvente: se consideră astfel că zeii erau imploraţi pentru 
a obţine victoria asupra duşmanului, iar capturarea de prizonieri 
procura cetăților victime omeneşti. Unii istorici şi arheologi 
înclinau să creadă că vechii maiaşi au adoptat sacrificiile de 

oameni după invazia toltecilor şi sub influenţa acestora; 
cercetări mai recente au stabilit însă că aceste ceremonii, care 
se desfăşurau cu destulă cruzime, apar încă din prima perioadă 
a Vechiului Imperiu şi se menţin în tot decursul celor două 
milenii de istorie maiaşă, fiind mai frecvente în ultima perioadă, 
după subjugarea centrelor culturii maya de către azteci. 

La Chichcn Itza, victimele alese pentru sacrificiu erau 
aruncate 


Templu din Glichen Itza 

în cenote (puţul sacru) împreună cu diverse ofrande; cei 
care scăpau cu viaţă, urcau scările săpate îft stâncă până în 
marginea cenotului, aducând mesajul înmânat lor de către zeii 
ploii: cât va jrioua şi cum va fi recolta în anul ce va veni. 

într-o interesantă cronică populară din veacul XVI, Chilam 
Balam („cărțile  profetului-jaguar"), găsim relatarea unui 
asemenea sacrificiu în legătură cu legenda lui Hunac Ceel- 
Cauich, conducătorul revoltei din Mayapan şi eroul poporului 
maya: la una dintre acele ceremonii de la gura cenotului din 
Chichen Itza, la care nici o victimă n-a supravieţuit, Hunac Ceel 
s-a aruncat din proprie iniţiativă în puț, aducând apoi mesajul; în 
Chilam Balam se povesteşte: „Atunci, cei care trebuiau să fie 
aruncaţi sosiră: atunci, au început să fie aruncaţi în cenote 
pentru ca profeția să poată fi ascultată de şefii lor. Profeţia lor 
nu veni (se înecară, aşadar, cu toţii - n. n.). Şi atunci, Cauich 
Hunac Ceel - Caiuch era numele bărbatului care se găsea acolo - 
îşi puse capul la gura din partea de miazăzi a cenotului. Atunci, 
el se aruncă. Pe urmă, urcă iar, ca să aducă profeția. Oamenii 
începură să-l asculte. Pe urmă, oamenii începură să-l proclame 
şef. Pe urmă, îl aşezară pe scaunul şefilor. Pe urmă, îl 
proclamară primul dintre şefi. înainte vreme, nu fusese şef. 


Hunac Ceel este un personaj istoric real; înzestrat cu 
calităţi remarcabile, a reuşit si facă din Mayapan principalul 
oraş din Yucatan, după ce l-a învins pe Chac Xib Chac 
conducătorul oraşului Chichen Itza şi i-a supus pe şefii militari 
din ltzamal. Cercetările arheologice au arătat că Mayapan a 
exercitat o puternică influenţă politică şi religioasă asupra 
întregii regiuni; în anumite perioade, populaţia oraşului se ridica 
la 10 000 locuitori - cifră enormă pentru acea vreme. 

Puţul din Chichen Itza - „Fântâna nţorţii", cum a fost numit 
pe bună dreptate - a stârnit, fireşte, curiozitatea arheologilor, 
care încă din veacul trecut s-au gândit că sondaje întreprinse pe 
fundul lui ar putea da la iveală vestigii interesante - cu atât mai 
mult cu cât, din relatarea călugărului Diego de Landa, reieşea 
că, pe lângă sacrificiile umane, fiorosului „Şarpe cu pene" 
importat de maiaşi de la Tuia îi plăceau ca ofrande şi obiectele 
de aur. 

Primul care a încercat să sondeze „Fântâna morţii" a fost 
John L. Stephens - după cum rezultă din lucrările sale (publicate 
la Londra în 1841-1843), bogat ilustrate de tovarăşul său de 
călătorie, pictorul Frederic Catherwood - dar fără succes; 
Stephens s-a întors àin Yucatan convins că maiaşii au moştenit 
civilizaţia Atlantidei... S-au găsit apoi şi alţi arheologi amatori - 
dar mijloacele tehnice ale vremii nu îngăduiau descopriri 
spectaculoase. Mai târziu, amatorii şi-au pierdut interesul pentru 
cenotul sacru, mai ales în urma cercetărilor arheologului Earl 
Morris (sprijinit de fundaţia americană Carnegie) care a 
demonstrat că maiaşii aveau altă scară a valorilor decât vecinii 
lor aztecii: mai mult decât aurul şi argintul, preţuiau nefritul, 
peruzeaua (turcoaza) şi penele păsării quetzal. 

Dar cel care va demonstra că lucrurile nu stau chiar aşa 
va fi tot un amator,. Edward Herbert Thompson (simplă potrivire 
de nume cu J. E. S. Thompson), consul al Statelor Unite la Merida 
şi pasionat al arheologiei. Echipat cu o dragă şi cu un costum de 
scafandru, diplomatul american se puse pe treabă» O lucrare 
recentă (Miloslav Stingi: Pe urmele orașelor maya, Edit. 
Albatros, Bucureşti, 1975) ne oferă o descriere pitorească a 
activităţii lui E. H. Thompson de explorare a cenotului sacru. Cu 
mijloacele modeste care-i stăteau la dispoziţie, E. H. Thompson 
angajase doi scafandri greci din insulele Bahamas, specialişti în 
pescuirea... bureţilor; el însuşi îşi însuşise noţiunile elementare 


ale acestei dificile profesiuni de la scafandrul Ephraim Wharf 
care, către sfârşitul veacului trecut, îşi cucerise oarecare faimă 
în domeniul cercetărilor subacvatice. Stingi relatează: f „Apoi a 
venit acea zi mult aşteptată. Consulul Statelor Unite ale Americii 
în Merida îşi îmbracă casca de aramă, se desparte de indienii săi 
şi coboară pe treptele scării de frânghie sub luciul apei. 

Indienii care îl iubesc pe don Edwardo - cum îi spun* în 
Şan Isidro - sunt trişti. Ştiu că el nu se va mai întoarce niciodată. 
Doar în apa cenotului trăiesc şerpi uriaşi şi şopârle primejdioase! 
Şi oare nu se colorează apa fântânii din când în când cu sânge? 
(Acea nuanţă roşie pe care apa din «Fântâna morţii» câteodată 
într-adevăr o are a reuşit să o explice Thompson mai târziu, prin 
existenţa, seminţelor unei plante care creşte pe malurile 
cenotului). Şi astfel începe - pentru prima oară în istoria 
cercetării trecutului maya - căutarea monumentelor indiene sub 
apă. Thompson şi cei doi greci coboară mereu. între suprafaţa 
«Fântânii morţii» şi fundul ei noroios sunt douăzeci şi cinci de 
metri de apă. Prin primii cinci metri mai pătrund razele soarelui, 
mai adânc însă era întuneric deplin. Grecii au adus din Bahamas 
un reflector modern submarin. Dar nici acesta nu poate străbate 
amestecul acesta de culoarea ciocolatei” care umple două 
treimi din cenot. Este format din crengi şi rădăcini de copaci, de 
care sunt prinse pietre, uneori adevăraţi bolovani. în lipsă de 
lumină, scafandrii au trebuit să înveţe să recurgă laipipăit Zi 
după zi^am pipăit cei trei orbi crenguţă după crenguţă în 
amestecul acesta vechi de secole, ca să găsească ceea ce draga 
nu ridicase. Credinţa lui Thompson se adeverea trepat. Au găsit 
zeci de obiecte indiene. Statuete sculptate din nefrit, douăzeci 
de inele de aur, douăzeci şi una de figurine de broaşte, scorpioni 
şi alte animale executate din aur, o mască splendidă din aur. 
Masca are ochii închişi, ca şi cum ar reprezenta un mort. Au 
găsit, de asemenea, zeci de 

alte hulche, acele arme atât de obişnuite ale maiaşilor din 
perioada toltecă. Şi au ridicat din nămol mai mult de o sută de 
clopoței de aur cărora, înainte de a fi aruncaţi în «Fântâna 
morţii», le erau smulsc à limbile. Indienii credeau că lucrurile 
trăiesc ca Şi qamenli şi, de J9$eea, preoţii «omorau» lucrurile pe 
care le jertfeau,' aşa cum omorau victimele omeneşti. lar în 
continuare, scafandrii au descoperit piesele cele mai frumoase, 
un fel de coroană de aur, împodobită cu un şarpe cu pene dublu. 


Thompson considera această coroană drept cea mai izbutită 
operă a gravorilor în aur mayaşi. Au mai găsit şi discuri de aur 
lucrate în relief, atât de importante pentru mayalogie. Pe aceste 
discuri - Thompson a scos din fântână, treptat, douăzeci şi şasc - 
mayaşii îşi reprezentaseră zeii, cucerirea oraşelor lor de către 
luptătorii tolteci, chiar şi scene de bătălii navale şi jertfiri de 
oameni." 

>E. H. Thompson era să—şi piardă într-adevăr viaţa în 
cenotul morţii de la Chichen Itza, ce-i drept nu din pricina mâniei 
zeilor maiaşi, ci a neîndemânării în mânuirea echipamentului de 
scafandru: cu prilejul uneia dintre scufundări, a deschis ventilele 


Războinic maya; reproducere de pe un basorelief 
din Chichen Itza (circa 1100 e.n.) 

foarte târziu, nereuşind să echilibreze presiunea; a scăpat 
ca prin minune, dar a rămas cu o diminuare a auzului care l-a 
jenat toată viaţa. 

Tezaurul fântânii din Chichen Itza (pe care E. H. Thompson 
l-a predat colecţiei de americanistica a renumitului Peabody 
Museum al Universităţii Harvard) a dovedit încă o dată că 
relatarea lui Diego de Landa se întemeiază pe fapte reale; şi a 

Scene din viața maiaşilor (după M. Sting) 

mai dovedit că vechii maiaşi, chiar dacă nu prețuiau aurul 
atât de mult ca vecinii lor aztecii, nici nu-l dispreţuiau. 

Foarte aproape de zilele noastre, americanistul mexican 
Eusebio D^valos Hurtado, convins că predecesorul său E. H. 
Thompson - cu mijloacele lui primitive în raport cu cele de astăzi 
- n-a reuşit să scoată din nămolul cenotului tot ce se putea 
scoate, a întreprins noi cercetări çu ajutorul unei instalaţii de 
ranfulare ultramoderne pusă la dispoziţie de societatea National 
Geographie din Washington; dar rezultatele n-au fost pe măsura 
mijloacelor: figurine de cauciuc reprezentând zei şi animale, un 
cuţit de jertfă cu o inscripţie hieroglifică şi alte câteva obiecte de 
valoare arheologică modestă. E. D. Hurtado nu dezarmează 
însă: în planurile sale de viitor intră secarea cenotului - cu alte 
cuvinte cercetarea „Fântânii morţii" nu prin „pescuire", ca până 
acum, ci prin săpaturi; căci săpăturile, se cuvine s-o 
recunoaştem, constituie metoda clasică a arheologiei... " 


{ 
aati PI 


Ştii 


Scene din viața maiasilor (după Af. Stingi)" 


Vechile oraşe maiaşe erau animate numai în timpul 
marilor cereţionii şi al zilelor de târg. în perioadele dintre aceste 
manifestări, în oraş nu rămâneau decât nobilimea şi 
personalului însărcinat să întreţină edificiile de cult, să păstreze 
măştile şi veşmintele de ceremonie. 

în zilele de sărbătoare însă, centrul ceremonial se 
repopula, soseau negustorii din regiuni adesea depărtate şi 
cumpărători, se negociau mărfuri din ţinutul de sud - uneltele de 
obsidian, oglinzi, obiecte de uz casnic din ceramică, vopsele, 
răşină de copal şi numeroase alte Qbiecte, între care şi 
podoabe; după ce încheiau diferitele tranzacţii, vânzători şi 
cumpărători aduceau ofrande în sanctuarele mai modeste, cele 
importante fiind rezervate nobilimii. După aceea, pe terenul 
special amenajat în centrul oraşului se desfăşura un joc cu 
mingea şi aveau loc spectacole în care dansatori cu feţele 
acoperite de măşti fantastice evoluau în sunetul tobelor şi al 
feluritelor instrumente de suflat. 

Jocul cu mingea era o ceremonie sacră; la Copan, terenul 
special amenajat era împodoboit cu sculpturi în piatră, 
reprezentând zei, păsări stilizate, diferite simboluri; la Chichen 


ltza s-au dezvelit până acum nu mai puţin de şapte asemenea 
terenuri. Pe unele dintre ele s-a păstrat până astăzi un soi de * 
inele de piatră înfipte în zid, prin care trebuia trecută mingea, 
ceea ce ne duce la presupunea că acest joc al maiaşilor este 
strămoşul baschetului din zilelele noastre. Oricum, deşi locul de 
origine al arborelui Hevea (producător al latexului de cauciuc) se 
află mai la sud, în bazinul Amazoanelor, maiaşii sunt primii care 
au folosit, în cadrul unui joc desfăşurat după anumite reguli, 
mingea confecţionată din răşinile unor arbori gomiferi din selva 
regiunii Peten. 

Mai multe oraşe din Yucatan au porţi monumentale, unele 
de dimensiuni impozante, fapt care a indus în eroare câţiva 
arheologi de la sfârşitul veacului trecut: aceste porţi nu serveau 
decât în scopuri ceremoniale .(vechii maiaşi nu cunoşteau carul, 
nici roata şi nu aveau animale de povară). Străzi destul de largi 
ţeagă diversele cartiere din vechile oraşe, iar şosele construite 
cu artă legau regiunile mărginaşe de anumite centre, mai ales 
de Tikal, Uaxactun şi'Oxquintoc; şi în nord-estul Yucatanuiui, 
precum şi în regiunea Quintana Roo, exista o reţea rutieră - unul 
dintre drumuri, larg de peste nouă metri, leagă oraşul Coba de 
Yaxuna (nu departe de Chichen Itza), pp un parcurs de o sută 
de kilometri. lată,, aşadar, încă o ciudăţenie: şosele largi, 
supraînălţate,v din piatră tasată, tăind cu precizie matematică 
pădurea mlăştinoasă - într-o ţară fără vehicule, fără animale de 
povară, având ca sursă principală de alimentaţie porumbul. 

în legendele unor popoare europene se spune că primul 
om a fost făcut din lut; vechii maiaşi credeau că el a fost făcut 
din porumb. Porumbul, alimentul lor de bază, *se număra alături 
de pasărea quetzal “printre elementele centrale ale civilizaţţiei 
maya. De altfel, cercetări recente au dus la concluzia că 
porumbul a fost cultivat pentru prima oară cam în jurul anului 
5000 î.e.n. pe teritoriul unde urma şă se dezvolte mai târziu 
civilizaţia maya. 

în jurul porumbului, vechii maiaşi au făurit un ciclu de 
legende, o mitologie complexă care stă mărturie pentru locul 
extrem ăp important pe care l-a ocupat această plantă în viaţa 
lor. Ei aveau şi un zeu al porumbului, reprezentat totdeauna cu 
părul lung, mătăsos, evocând firele (mătasea) care învelesc 
ştiuletele. Mapa, ogorul de porumb, îşi avea duhurile lui, iar 


ştiuleţii, boabele, pănuşele, cocenii, anumite semnificaţii 
simbolice legate de fertilitatea pământului. 

înrâurirea acestei mitologii a porumbului a fost atât de 
puternică, încât a rezistat vreme de veacuri tuturor influențelor 
şi concepţiilor aduse şi impuse de europeni. De altfel, ecouri 
târzii ale mitologiei porumbului se fac simţite şi în zilelele 
noastre, mai ales în Belize (cunoscut până în 1973 sub numele 
de Hondurasul Britanic) şi peninsula Yucatan, nu numai pe 
tărâmul creaţiei artistice popujare, dar şi în unele practici legate 
de muncile câmpului. Mayologul Sylvanus Griswold Morley de la 
Fundaţia Carnegie, care a petrecut mulţi ani în aşezările maiaşe 
moderne, a.ajuns ia convingerea c$, până în zilelele noastre, 75 
la sută din gândurile maiaşilor gravitează în jurul porumbului. 

Dar nu numai cultul porumbului, ci şi cçl al păsării quetzal 
pare să fi supravieţuit într-o oarecare măsură. Cum menţionam 
mai înainte, vechii maiaşi apreciau, mai mult decât aurul, 
penele acestei păsări cu înfăţişare deosebită; într-adevăr, 
„marfa" care probabil că a contribuit cel mai «mult la bogăţia 
regiunii muntoase a ținutului locuit de maiaşi a fost - lucrul ne 
poate părea bizar - penele codale ale quetzalului, pasăre rara, 
care nu se găseşte decât în regiuni foarte înalte, mai ales în 
munţii din nordul Guatemalei şi în părţile înconjurătoare (rare 
exemplare se găsesc şi în America de Sud). Penele ai erau 
deosebit de căutate - din ele se confecţiona îmbrăcămintea 
nobililor, aceasta fiind în acelaşi timp un semn distinctiv al 
aristocrației din petăţi. 

Quetzalul (numele ştiinţific Pharomachrus  mocinna) 
măsoară până la un metru - două treimi din "lungimea 
bărbătuşului o formează penele sale codale, în nuanţe splendide 
de verde auriu şi roşu. O pasăre din ce în ce mai rară, ocrotită 
de“ lege numai în Guatemala, ţară unde trăiesc astăzi circa două 
milioane de urmaşi ai maiaşilor şi pe a cărei stemă este 
reprezentată o pasăre quetzal alături de cuvântul Libertad... 

Cultura maya, una dintre cele mai ciudate din aria celor 
precolumbiene, este şi printre cele mai puţin cunoscute: ororilor 
şi jafurilor conchistadorilor le-a urmat furia distrugătoare a unor 
prelați mărginiţi, care vedeau în manuscrisele maya opera 
diavolului; inchiziţia a ars pe rug până şi lucrarea lui Lopez de 
Homar, istoric contemporan cu Cortez, din pricina câtorva 
pasaje în care arăta cu obiectivitate asuprirea cruntă la care 


erau supuşi băştinaşii. Totuşi, cercetătorii mai noi, şi mai cu 
seamă cei mexicani preocupaţi de conservarea monumentelor 
arhitectonice şi literare, au obţinut realizări de seamă în 
reconstituirea patrimoniului cultural maiaş. 

Pe bună dreptate s-a spus despre cultura maya că nu 
reprezintă numai o epocă de înflorire artistică, dar în acelaşi 
timp „o expresie sculptată a cronologiei" pusă în slujba cultului 
şi a calendarului; artă maya nu cunoaşte alte teme decât cele 
legate de cult - ştiinţa maya, exercitată de preoţi, gravitează în 
jurul calendarului şi se bazează pe calculele calendarului. 

Primii arheologi care au întreprins cercetări în vechile 
oraşe din Yucatan şi Guatemala au observat că la fiecare 52 ani, 
o nouă cămaşă .din piatră sau de stuc era adăugată vechilor 
piramide; piramida de ieri era învelită în cea de azi, iar cea de 
azi în cea de mâine. Mai târziu, oamenii de ştiinţă au staţ>ilit că 
această perioadă de 52 de ani «formează un anumit ciclu în 
concepţia despre istorie a vechilor maiaşi. 

Durata anului era stabilită de 365,224129 zile. Nici un 
popor x din vechime n-a obţinut în calculele sale o cifră mai 
apropiată de durata anului astronomic, care este de 365,242198 
zile. O simplă socoteală ne va arăta că data stabuită de vechii 
maiaşi cu circa două milenii în urmă conţine o eroare de numai 
0,000069 zile“ aşadar, ceva mai mult de o jumătate de secundă 
într-un an! 

în afară de aceasta, preoţii maiaşi utilizau metode (pe 
care am îndrăzni să le numim moderne) pentru a calcula 
eclipsele de soare, metode care s-au dovedit de asemenea de o 
precizie uimitoare. Toate acestea ne duc la concluzia că preoţii, 
în atribuţiile cărora intra studiul mişcării corpurilor cereşti, nu 
erau simpli astrologi care îşi propuneau să prezică viitorul dugă 
poziţia aştrilor, ci astronomi şi matematicieni înarmaţi cu 
cunoştinţe relativ avansate în domeniul mecanicii cereşti. Spre 
deosebire de unele popoare din Lumea Veche (chinezi, fenicieni 
s.a.), unde astronomia a luat naştere mai ales din necesitatea 
practică a orientării pe apă şi uscat, la vechii maiaşi ea era 
subordonată exclusiv calendarului, măsurării timpului. » 

Un monument cu arhitectură ciudată din Chichen Itza, de 
un tip necunoscut în celelalte părţi ale Lumii Noi, este caracolul - 
numit astfel deoarece seamănă cu o cochilie de melc (în 
spaniolă: caracol « melc): e o clădire circulară aşezată pe două 


terase suprapuse, având patru deschizături spre cele patru 
puncte cardinale; în peretele unui coridor circular se află alte 
patru deschizături mai mici, orientate spre nord-Vest, nord-est, 
sud-vest şi sud-est. în centrul unui al doilea coridor circular se 
află pilonul centrai al clădirii - axul „melcului". Clădirea servea în 
epoca Noului Imperiu drept observator; astronomic - aici se 
realizau studiul astrelor şi calculele calendarului. 

Dar şi înaintea „centrului" astronomic de la Chichen Itza s- 
au întreprins cercetări de astronomie, în aşezări mai vechi, cum 
sunt Copan, Palenque, Quirigua şi Uaxactun. Unele indicii par să 
arate că la Copan au fost întocmite cele dintâi tabele ale 
eclipselor vizibile din Lumea Nouă - talcule care vădesc o mare 
precizie. Alţi cercetători sunt de părere că vechii maiaşi au 
preluat aceste tabele de la populaţii învecinate, lărgindu-le şi 
îmbunatăţindu-le. De altfel, nu numai în domeniul ştiinţei, ci şi în 
cel al artei, Copan se afla la un moment dat în fruntea celorlalte 
cetăţi din Vechiul Imperiu, îndeosebi prin realizarea personajelor 
sculptate pe monumente şi prin frescele dovedind o îndemânare 
excepţională în arta portretului. 

Despre studii avansate de astronomie stă mărturie şi 
faptul că mare parte a construcţiilor - şi îndeosebi stelele 
comemorative - au o anumită orientare în raport cu diferiţi aştri 
sau cu constelații. Un loc deosebit de însemnat îl ocupă Venus - 
pe care vechii maiaşi îl identificau, după cum am văzut, cu 
Quetzalcoatl-kukulcait. Numeroase monumente, îiitte care 
piramide şi palate de cult, sunt orientate cu o uimitoare precizie 
după mersul lui Venus - Luceafărul ele dimineaţă - dovedind că 
arhitecţii maiaşi au reuşit să rezolve cu succes nu numai 
problemele specifice profesiunii lor - de pildă folosirea într-un 
ansamblu armonios a proprietăţilor materiei prijme (blocuri de 
piatră şlefuită) - ci şi complicatele calcule matematice legate de 
orientarea precisă a edificiilor. Mare parte dintre cercetători 
sunt de părere că vechii maiaşi au folosit pentru prima dată cifra 
zero în calculele lor -cu circa două veacuri înaintea europenilor - 
părere care încă n-a fost pe dep”n argumentată. 

Sistemul calendarului - mai bine zis al calendarelor, fiindcă 
vechii maiaşi utilizau simultan două calendare - este destul de 
complicat în adaptarea calculelor la varietatea mişcărilor 
aparente ale  aştrilor. Cercetătorii moderni, pentru care 
reconstituirea cronologiei maya este deosebit de importantă în 


vederea stabilirii datelor istorice, au reuşit - după o muncă 
asiduă şi îndelungată 

- să descifreze semnele acestui calendar şi sistemele 
folosite. 

Un prim sistem se baza pe anul de 260 zile, compus din 
douăzeci de semne repetate de treisprezece ori - fiecare zi fiind 
determinată de numele şi cifra ei, care nu se repetă niciodată 
împreună. 

Al doilea sistem utilizează optsprezece semne, 
reprezentând fiecare o lună de douăzeci de zile, prin urmare o. 
perioadă de 360 zile, la care adăugau cinci zile complementare; 
acestea din urmă erau socotite nefaste, improprii pentru muncă 
sau vânătoare, erau" zile de completă inactivitate - ele n-au 
semne şi număr fiecare în parte, ci sunt doar desemnate printr- 
un nume colectiv. O coincidență: în calendarul solar egiptean, 
creat cu peste 6 000 de ani în urmă, anul era alcătuit din 
douăsprezece luni de câte treizeci de zile, la care se adăugau 
cinci zile complementare la sfârşitul anului; acest calendar este 
folosit şi astăzi de copţi, descendenţi ai vechilor egipteni, 
precum şi în Etiopia. 

Una dintre datele cele mai des întâlnite în inscripţiile maya 
de pe câteva monumente din Quirigua, Palenque şi Piedras 
Negras este 3113 î.e.n. - după părerea majorităţii arheologilor 
este data care marchează punctul de pornire al cronologiei 
maya. Această dată constituie obiectul unor discuţii între 
oamenii de ştiinţă: este ştiut că datele înscrise pe stele şi 
monumente, precum şi alte indicii (de pildă poziţia faţă de o 
anumită planetă) au întotdeauna o semnificaţie precisă, legată 
de cronologia maya, de comemorarea unor evenimente. Aşadar, 
ce semnificaţie are această dată, ce eveniment comemorează 
ea? între 3113 î.e.n., data începerii calendarului maiaş, şi 320 
e.n., data ridicării celei mai vechi stele cu glife (cea de la 
Uaxactun) se întinde un spaţiu „gol" de peste treizeci şi patru de 
veacuri, pe care arheologii şi istoricii încearcă să-l umple cu 
ajutorul cercetărilor ce se întreprind actualmente pe întregul 
teritoriu aparţinând vechii civilizaţii maya; 

Bineînţeles că s-a emis şi ipoteza că acea zi veche de 
peste 5000 de ani nu marchează nici un eveniment însemnat în 
istoria maya, că este pur şi simplu o dată oarecare. Dar 
împotriva acestei ipoteze pledează faptul că, după cum am 


văzut, maiaşii, posesori ai celui mai desăvârşit calendar din 
lume, nu săpau pe stele (şi pe alte monumente) date la 
întâmplare. Şi apoi, istoria ne arată că nici un popor din vechime 
sau din vremurile mai noi nu-şi începe calendarul la întâmplare, 
ci de la o dată marcând un anumit eveniment: calendarul 
musulman începe cu prima zi a fugii (Hegira) lui Mahomed de la 
Meca la Medina (16 iulie 622 e.n.), cel roman începea cu ziua 
fondării Romei (21 aprilie 753 Le.n,), cel indian începe cu a 
doua zi de primăvară după calendarul „Saka" (3 martie 78 e.n.) 
ş.a.m.d. Toate calendarele pornesc* aşadar, de la o zi în care s-a 
produs un eveniment (uneori * legendar), şi dacă pîocedăm prin 
analogie, vom ajunge la concluzia că acea zi din anul 3113 le.n. 
marchează în istoria (sau în mitologia) maya un eveniment 
însemnat. Care este acel eveniment, nu ştim încă. Dar 
arheologii şi paleografii care se ocupă cu descifrarea glifelor de 
pe monumentele din Copan, Palenque, Uaxactun şi Chichen Itza 
nu şi-au spus încă ultimul cuvânt. 

Ceea ce se cuvine să reținem este faptul că nu numai 
ciclurile de mituri, dar înseşi concepţiile de viaţă ale vechilor 
maiaşi au fost puternic influențate de conceptul timpului, care 
este cu totul străin gândirii mediteraneene şi occidentale. Marea 
temă a 


Semne reprezentând cifrele in scrierea maya 

preoţilor, arhitecţilor şi artiştilor maiaşi era scurgerea 
timpului: largul concept al misterului eternității şi conceptul mai 
restrâns, al diviziunii lui, în termeni echivalenți secolelor, anilor, 
lunilor, zilelor. „Ritmul timpului îi încânta", spune pe bună 
dreptate 5. E. S. Thompson, „scurgerea neîncetată a zilelelor 
între eternitate şi viitor, între eternitate şi trecut îi umplea" de 
încântare". 

Multe dintre textele înscrise pe monumente se referă la 
calcule care duc foarte departe în trecut sau în viitor. Stele din 
Quirigua au calcule precise care se întind peste milioane de ani, 
calcule care arată cu niare exactitate ziua, precum şi faza lunii 
şi a planetei Venus. Ele sunt aproape tot atât de precise ca şi 
cele făcute de savanții de astăzi, deşi au fost efectuate cu 
aproape un mileniu înainte de stabilirea calendarului nostru 
modern. 

Dar, după cum am mai spus, în privinţa vechii civilizaţii 
maya oamenii de ştiinţă nu şi-au spus încă ultimul cuvânt: după 
arheologi, istorici şi lingvişti, a venit acum rândul astronomilor şi 
matematicienilor să cerceteze vestigiile acestei culturi, cu 
ciudăţeniile şi contradicţiile ei. 

Structura fonetică şi gramaticală, precum şi mare parte à 
lexicului idiomurilor maya sunt astăzi cunoscute. Diferenţele 
dialectale nu erau, în trecut, excesive, o seamă de termeni - 
îndeosebi cei legaţi de cult, de administraţia oraşelor şi de negoţ 
- fiind aceiaşi pe întregul cuprins al ariei locuite de grupurile 
maya. 

Textele de pe diferite monumente ne arată că ideile 
circulau liber de la un oraş la altul, ceea ce dovedeşte existenţa 
unei limbi cvasiunitare. De pildă, o nouă ţnetodă de a socoti 
fazele lunii, apărută la Copan prin ani 680-690, s-a răspândit cu 
repeziciune în aproape toate marile oraşe din zona centrală. 
Către anul 700, astronomii din Copan au realizat un calcul 
precis al anului tropical, pe care l-au notat pe monumente; pe 
partea laterală a unui altar se comemorează această 
descoperire prin marginile sculptate a 16 personaje eu privirile 
întoarse către data în chestiune, cea ce l-a făcut pe arheologul 
american Teeple (primul care a arătat că e Vôrba de un calcul al 
anului solar) sa comenteze cu umor că respectivul basorelief 


reprezintă „o fotografie în grup a membrilor Academiei de 
ştiinţe din Copan, luată la ieşirea de la una dintre şedinţele lor" 

Amerindienii maiaşi au fost printre primele popoarjp ale 
Lumii Noi care au folosit scrierea. Unii oameni de ştiinţă sunt de 
părere că au moştenit scrierea de la un popor mai vechi, toltecii, 
în cadrul contactelor anterioare epocii Vechiului Imperiu. 
Oricum, ei au dezvoltat scrierea, au îmbunătăţit-o, au adaptat-o 
scopurilor ei principale: de a servi la întocmirea de cronici şi 
texte religioase, la efectuarea de calcule astronomice şi 
calendaristice, la consemnarea pe monumente şi în codexuri a 
datelor comemorative. 

La prima privire scrierea maya apare ciudată, glifele bogat 
ornamentate seamănă mai degrabă cu o pictură decât cu o 
scriere, ceea ce a făcut pe cercetătorii din veacul trecut s-o 
socotească printre cele pur pictografice, întârziind astfel 
descifrarea ei. E adevărat că unele semne ale acestei scrieri 
corespund unor obiecte şi idei abstracte, altele însă reprezintă 
sunete şi grupuri de sunete» Principalele primitoare ale scrierii 
maya erau pielea de căprioară şi un material asemănător hârtiei 
confecţionat din fibre de agavă; până în vremurile noastre, cel 
mai bine au rezistat inscripţiile cioplite în piatră - între care mai 
reprezentative sunt cele de pe Templul Inscripţiilor din Palenque 
şi de pe stelele din Quirigua. Mai puţin frecvente erau 
manuscrisele pe ţesături de bumbac întărite cu un fel de 
scrobeală. Unele materiale impregnate cu cauciuc, apoi 
acoperite cu un strat de var, n-au putut rezista condiţiilor climei 
umede din partea centrală a teritoriului locuit de maiaşi. 

Din păcate, numărul manuscriselor originale care au 
supravieţuit conchistei este foarte redus. Nu s-au păstrat decât 
patru (Codex Cortesianus, G Dresdensis, C. Per'esianus Şi C. 
Troanus) şi nu se mai află în America Centrală, în regiunile unde 
au fost confecţionate: ele sejjăsesc acum la Paris, Madrid, 
Dresda. Celelalte au fost distruse în primii ani ai ocupaţiei 
spaniole, ca fiind texte „păgâne". Aşa se face că pentru studiul 
limbilor maya, precum - şi pentru identificarea unora dintre 
semnele scrierii, se folosesc unele lucrări din perioada imediat 
următoare conchistei, lucrări redactate cu caractere latine. Aşa 
este dicţionarul maiaş-spaniol Motul (editat 4n anul 1620), care 
conţine aproximativ 10000 de cuvinte, apoi "textele sacerdotale 
şi istorice-legendare ale cărţilor Chilam Balam, precum şi 


însemnările lui Diego de. Landa. Sunt lucrări care au îngăduit 
lingviştilor să ia un prim contact substanţial nu numai cu 
vocabularul vechilor limbi maya, dar şi cu scrierea, între altele, 
Diego de Landa dădea semnificaţia a 69 de semne: 20 nume de 
zile, 18 nume de luni şi 31 de semne fonetice. Manuscrisele 
aflate în Europa au fost studiate în amănunţime; mai întâi au 
fost identificate imaginile zeilor, ale animalelor, apoi sistemul de 
notare a datelor şi cifrelor. Arheologi, istorici, paleografi şi 
lingvişti cu renume mondial - americani, englezi, ruşi, germani - 
au colaborat pentru a pătrunde în tainele scrierii maya. Noi 
materiale se descopereau şi veneau în ajutorul oamenilor de 
ştiinţă, între altele, celebrul Popol Vuh, subintitulat „Cartea 
sfânta şi miturile, eroice şi istorice ale indienilor quiche", editat 
de Brasseur de Bourbourg (Bruxelles, 1861). Şi nu numai noi 
materiale, ci şi noi mijloace tehnice: etnograful rus |. V. 
Knorozov, împreună cu un grup de cercetători din Novosibirsk a 
folosit -în rezolvarea numărului imens de operaţii necesare 
pentru analizarea tuturor variantelor - maşinile electronice de 
calcul. S-au făcut astfel paşi mari în descifrarea scrierii maya, 
socotită până acum câteva decenii ca indescifrabilă. 

Civilizaţia maya, stratificată sub forma mărturiilor a două 
etape localizate în perioadele istorice ale Vechiului şi Noului 
Imperiu - şi-a găsit cele mai caracteristice forme în arhitectură şi 
în artele plastice. Concepţia noastră despre arhitectura 
monumentală clasică este în bună măsură legată de imaginile 
Acropolei din Atena sau a piramidelor din Giseh. Templelele 
maiaşe au câte ceva din cele ale Acropolei, piramidele maiaşe 
din cele egiptene, dar în acelaşi timp sunt clădite după concepţii 
originale, unice, deosebite de orice alte edificii cunoscute în 
Lumea. Veche. 

înainte de toate se cuvine să insistăm asupra faptului că 
oraşul maiaş nu era un oraş în sensul general acceptat al 
termenului, ci un centru ceremonial şi comercial, unde oamenii 
veneau ca să asiste la manifestările legate de cult, să—şi 
îndeplinească funcţiile civice, să facă schimb de produse. 
Clădirile din piatră, unele de dimensiuni impresionante, nici nu 
erau potrivite pentru o locuire permanentă: nu aveau nici cămin 
şi nici ferestre, unele nu aveau nici orificii de aerisire; în 
interiorul templelor se ridicau altare, estrade, platforme uriaşe, 
fiecare cu o anumită destinaţie în cadrul ceremoniilor. Numai în 


preajma anumitor sărbători preoţii, ajutoarele lor şi novicii 
locuiau în temple pe anumite durate legate mai ales de 
pregătirea ceremoniilor. 

Toate acestea, la care se adaugă cunoştinţe relativ 
avansate în domeniul calculului matematic (mai ales geometric), 
existenţa ucui material de construcţie adecvat (piatra) şi o,e 
concepţie originală, elaborată de-a lungul evoluţiei istorice a 
poporului lor, au permis arhitecţilor maiaşi să ridice edificii de 
proporţii monumentale, potrivite concepțiilor estetice ale 
aristocrației sacerdotale dominante, o arhitectură originală, 
caracteristică, pusă în slujba cultului - forma dominantă a 
ideologiei în vechea societate maya. 

Europenii care iau contact pentru prima oară cu vechea 
arhitectură monumentală din America Centrală rămân viu 
impresionați de aspectul masiv şi îndrăzneţ al edificiilor, de 
ciudata îmbinare de lumină şi umbrC de  masivitatea 
materialului de construcţie şi originalitatea motivelor decorative. 

„Peste tot, o violenţă de lumină", scrie Jean Babelon (în La 
vie des mayas, Gallimard, Paris, 1934), „pe care arhitecţii, cu o 
îndrăzneală liniştită şi brutală, au folosit-o pentru a realiza 
efectul decorativ: antablamente cu puternice proeminențe 
orizontale, de o rigiditate neînduplecată, spaliere de piatră 
suspendate între mici coloane, semănând cu nişte grătare sau 
cu împletituri de răchită, frize de triunghiuri îmbinate şi 
dantelate, trepte semicirculare, motive şerpuite sau unghiuri 
drepte, o succesiune bine orânduită care inspiră teamă, ca un 
sistem de dominație şi de asuprire. Nici o verticală nu domoleşte 
impresia de strivire produsă de această arhitectură plată şi 
somnolentă, ridicată pe coloane artificiale, nu pentru a veni în 
sprijinul actului înălţător al rugii, dar pentru a mări şi mai mult 
povara fatidică a forţei lui". 

Edificiile maiaşe - fie că e vorba de* temple, palate sau 
piramide - nu pot fi asemănate cu cele cunoscute în Lumea 
Veche, în ciuda unor încercări mai mult sau msd puţin 
îndrăzneţe, făcute mai ales în legătură cu popoarele de 
navigatori din bazinul mediteranean, care ar fi ajuns pe 
țărmurile americane cu mult înainte de Columb. Piramida 
maiaşă şi piramida aztecă au o seamă de detalii similare, dar 
ele se deosebesc fundamental de piramida egipteană, de pildă, 
care este un templu, un sanctuar sau. un mormânt. Piramida 


mezo-americană nu este decât un soclu, uneori natural, care 
serveşte de platformă edificiului de cuit, ridieându-l (la propriu şi 
la figurat!) în ochii credincioşilor şi folosind în acest scop scări 
adesea îndrăzneţe, abrupte, ameţitoare. Aşadar, în loc să 
ascundă în măruntaiele ei secrete accesibile doar preoţilor, ca 
piramida egipteană, ea expune în lumina orbitoare a soarelui 
tropical lăcaşul de cult, ridicându-l însă pe o platfomă unde nu 
aveau voie să urce decât cei aleşi. 

Arhitecţii maiaşi nu cunoşteau nici arcul şi nici bolta; ei le 
înlocuiau prin aşa-zisa „boltă falsă" (termenul tehnic: 
encorbellement), din care pricină edificiile erau relativ înguste şi 
lungi, cu ziduri groase în care nu se puteau tăia decât ferestre 
mici. în schimb, suprafaţa propice de a primi decoraţiile era 
destul de mare, ceea ce constituie una dintre explicaţiile 
abundenței de fresce şi basoreliefuri din centrele ceremoniale. 

Arhitectura edilitară, deşi nici pe departe atât de 
dezvoltată ca aceea pusă în slujba cultului, se face simțită mai 
ales în epoca Noului Imperiu. Unele oraşe, situate în zone 
secetoase, aveau rezervoare de apă din piatră sau din ciment, 
cu fundul plat. S-au scos la. lumină sisteme complicate de 
canalizare pentru evacuarea apei din curţi şi din incinte. La 
Palenque, unui pârâu care şerpuia prin mijlocul oraşului, i s-a 
schimbat cursul, fiind orientat către un apeduct subteran; în 
părţile care s-au păstrat intacte, cinci oameni pot înainta cot la 
cot. Canale venind de*' la temple şi palate vărsau aici apa 
scursă de pe acoperişuri şi din curţi. Mai jos, după ieşirea din 
albia artificială, peste pârâu s-a construit un pod curbat, pe care 
arheologii amatori de comparații s-au grăbit să-l asemene cu 
podurile din vechea Veneţie. 

Nu cunoaştem nici măcar un singur nume de pictor sau 
sculptor creator al acelor figuri ciudate şi în acelaşi timp pline de 
o excepţională vigoare, nu cunoaştem numele vreunuia dintre 
arhitecţi care au conceput palatele impresionante din vechiul 
Yucatan, nici numele vreunui constructor de piramide - deşi una 
dintre ele, cea din Cholula, e mai înaltă decât celebra piramidă a 
lui Keops din Giseh. Mai mult: zadarnic va încerca lingvistul din 
zilele noastre să găsească într-una din* multele limbi 
amerindiene un cuvânt pentru „artă'". Este o noţiune 
necunoscută în vechea Americă. Un basorelief se numea, 
simplu, „zeii ploii", sau „zeul porumbului", o stelă era 


„Numărătoarea anilor", o piramidă era „loc de sacrificiu" sau 
„Clădire închinată soarelui." 

Istoricul de artă Ferdinand Anton (în A/t-Mexiko und seine 
Kunst, Leipzig, 1965) notează că „artistul anonim care făurea 
podoabe de ceramică pentru cultul morţilor, sculptorul 
necunoscut care cu unelte de piatră cioplea chipuri de piatră 
zeilor săi, arhitectul fără nume care“ ridica temple şi palate de 
cult - toţi aceştia se aflau la un cu totul alt nivel de concepţie 
decât oamenii de astăzi, care încearcă să comenteze această 
lume apusă". lar în ceea ce priveşte ţelurile vechei arte 
mexicane cu formele ei atât de originale: „Ceramica policromă 
din morminte, podoabele de jad atârnate la gâtul preoţilor, 
măştile de obsidian pentru demnitarii decedați, sculpturile în 
piatră de la temeliile piramidelor, edificiile impresionante cu 
frescele lor şi inimile prizonierilor sacrificați, totul, arta ca şi 
cultul, avea o singură funcţie: să slujească zeilor, să menţină 
ordinea cosmică" 

Civilizaţia maya, cu aspectele ei încă insuficient cercetare, 
a stârnit un justificat interes în rândurile oamenilor de ştiinţă - 
istorici, arheologi, lingvişti, astronomi. Unul dintre aceştia, Ivar 
Lissner (din care am mai citat) îi închină un studiu pe care îl 
încheie astfel: „Marea stagnare, marele exod din al nouălea 
secol al erei noastre, constituie pentru noi cea mai mare enigmă 
a acestui popor atât de bogat în enigme. Oriunde pătrundem în 
cultura pădurii mlăştinoase, ne găsim în faţa unor întrebări care 
nu şi-au găsit răspunsul. Nu ştim ce ascunde restul de inscripţii 
maya încă nedescifrate. Nu ştim nimic despre sistemul politic de 
stat al maiaşilor. Nu putem stabili dacă în regiunea pădurii 
mlăştinoase a existat vreodată un imperiu sau dacă se 
dezvoltau aici state-cetăţi. Nu cunoaştem decât puţin despre 
viaţa cotidiană a vechilor maiaşi, în ciuda cercetărilor 
remarcabile ale unui Thompson, unui Morley, unui Shook şi ale 
multor altora. Nu putem pătrude ideile fundamentale ale religiei 
maya. Nu ştim aproape nimic despre originile acestui popor. Nu 
găsim comparații potrivite pentru limbă lui. 

Numai edificiile impunătoare ale acestui popor excepţional 
de talentat, ne privesc, mute. Lăcaşele lor de cult putrezesc şi 
se prăbuşesc, mute, sub pădurea tropicală care înghite totul cu 
lăcomie/ 


LEGENDELE AURULUI 

AUR: Metal preţios, de culoare galbenă 
strălucitoare, foarte maleabil şi ductil, folosit pentru a 
fabrica obiecte de podoabă, de artă, monede, etc. 

Dicţionarul explicativ al limbii , române, 1975. 

„Europa abia îşi  vindecase rănile, când 
descoperirea unei lumi noi începu să tfăbească 
prăbuşirea lumii noastre... otrava aurului şi a plăcerilor 
întărâtase pe oameni şi pământul se pomeni pustiu, 
amenințat să devină tot mai pustiu din pricina 
războaielor fără sfârşit, pe care pofta de a stăpâni nişte 
insule străine, le dezlânţuise pe continentul nostru". 

Voltaire 

în Dicţionarul filosofic, 1764. 

Sata n-a existat legendă indiană, halucinație a 
vreunui soldat rătăcit de ai săi sau miraj apărut la 
orizontul îndepărtat, care să nu fi zugrăvit în faţa 
privirilor lacome ale aventurierilor spanioli imaginea 
acelui oraş din poveşti unde domeneşte omul de aur, 
puternicul Eldorado. Timp de peste un veac, toate 
expedițiile întreprinse în partea răsăriteană a AnzuUor şi 
în bazinele fluviilor Orinoco şi Amazoane, au fost 
călăuzite de această viziune de basm". 

Elisée Redus m Géographie Universelle, 1875-1891. 

„Şi totuşi, taina Ophirului încă nu este dezlegată 
Oceanul nu postează urmele". 

har Lissner în Die Rätsel der grossen Kulturen, 
1974. 

e NAVA ARGO PE FLUVIUL ISTROS? E 

e EXPEDIȚIILE REGILOR SOLOMON CEL INŢELEPT ŞI HIRAM 
DIN TYR CATRE OPHIR, ŢARA AURULUI. 

e TAINA RUINELOR CICLOPICE DE LA MARELE ZIMBABWE. 


e ÎN CĂUTAREA HIMERICELOR CIBOLA ŞI QUIVIRA. 

e CĂTRE ELDORADO: EXPEDIȚIILE AVENTUROASE ALE 
UNOR CONCHISTADORI SPANIOLI ŞI GERMANI. 

Printre cele mai vechi legende cunoscute în Qrierît şi în 
spațiul mediteranean sunt cele legate de aur, de diferite comori 
bine ascuse sau păzite cu străşnicie - de pildă străvechea 
legendă grecească despre merele de aur din livada 
Hesperidelor, fiicele Nopţii - fructe minunate pe care Hercule 
reuşeşte să le culeagă cu ajutorul lui Atlas, împlinind astfel a 
unsprezecea din cele douăsprezece „munci" ce-i fuseseră 
poruncite de Euristeu, regele Micenei. Tot aşa, expediţia 
argonauților, care a pornit din Etblia (aproape de Golful Corint) 
Teatre Colhida (pe țărmul răsăritean al Mării Negre) să fure 
„lâna de aur" este încă o legendă din acelaşi străvechi şi vast 
ciclu pe care am îndrăzni să-l numim „al căutătorilor de comori", 
legende presărate cu întâmplări fantastice şi aventuroase. De 
aceasta din urmă, a expediției argonauţilor, merită să ne 
ocupăm mai îndeaproape din două motive: mai întâi, deoarece 
face parte dintre acele legende transmise de aezi şi rapsozi 
cărora unii oameni de ştiinţă (asemenea lui H. Schliemann şi W. 
Dörpfeld) le atribuie o anumită autenticitate; iar în al doilea rând 
deoarece este legată, într-o oarecare măsură, de teritoriul țării 
noastre. 

Nava Argo avea un echipaj de eroi „aleşi pe sprânceană" - 
acelaşi HerCule de care vorbeam mai sus, apoi Orfeu, cel mai 
mare muzician al antichităţii, nedespărțiții Castor şi Polux, 
Telamon, Peleu şi alții - în total cincizeci de temerari sub- 
cbmanda lui lason. Cercetători mai noi plasează expediția 
argonauților cu 80 până la 100 de ani înainte de războiul troian - 
care s-a desfêsurat (probabil) între 1193 şi 1184 î.e.n. - şi 
identifică vechea Colhidă în Gruzia de astăzi. Fără îndoială că în 
zilelele noastre nu mai crede nimeni că există sau a existat 
cândva un berbec cu lână de aur; dar iată că unele documente 
foarte vechi relatează despre un procedeu neobişnuit (dar nu 
lipsit de ingeniozitate) de a reține preţiosul metal din nisipul 
cărat de râurile aurifere 


- procedeu care constă (în linii mari) din aşezarea unor 
blănuri de oaie cu lână foarte fină în apă, pentru ca între fire să 
se prindă firicelele de aur. Probabil că neguţători armeni sau 
fenicieni au adus până în Etoliă veşti despre ingeniosul 
procedeu şi probabil că tot acestor activi mercatori ai antichităţii 
li se datorează informaţiile despre aşezarea geografica a 
Colhidei - ţară care nu ducea lipsă nici de berbeci cu lână fină şi 
nici de un râu cu nisip aurifer: anticul Phasis identificat cu 
Rionul de astăzi. De aici şi până la naşterea legendei despre 
„lâna de aur" nu mai este decât un gas... 

In sfârşit, aceiaşi cercetători mai noi nu exclud 
posibilitatea ca expediţia argonauţilor să fi avut şi un alt scop, 
anume explorarea Mării Negre de către greci. Autorii antici ne 
informează că întoarcerea argonauţilor din expediţia în Colhida 
a avut loc pe un alt itinerar decât cel de la ducere; or, este 
destul să aruncăm o privire asupra unei hărţi a regiunii 
respective ca să ne dăm seama că, pentru a ieşi din Marea 
Neagră fară a trece prin Bosfor, singurul drum logic rămâne cel 
al Dunării. Geografii antici relatează că ilirii se foloseau de 
vechiul drum comercial ce unea Sava cu Adriatica - ştiau, 


aşadar, că de la Dunăre (prin afluentul ei din dreapta, Sava) se 
putea ajunge pe ţărmul adriatic răsăritean pe un drum destul de 
frecventat, şi în consecinţă lipsit de prea mari dificultăţi; măi 
mult, nu lipsesc nici textele antice care menţionează că Dunărea 
ar avea... două guri, una dintre ele situată în nordul Adriaticii. 
Toate acestea ne îndreptăţesc să nu excluderii posibilitatea ca 
grecii, după descoperirea Mării Negre (mai târziu: Pontus 
Euxinus - „Marea, Ospitalieră") să fi explorat şi calea navigabilă 
a Dunării (Istros) încă de la începutul secolului XIII î.e.n. Nu 
trebuie categoric exclusă nici ipoteza că acel promontoriu pe 
care argonauţii au zidit un oraş este cel pe care se ridică o parte 
a Constanţei. Fapt este că abia după câteva veacuri coloniile 
greceşti de pe ţărmul apusean* al Pontului Ospitalier (Histria, 
Tomis, Callatis s.a.), ajunse la mare înflorire, vor juca un rol 
important în relaţiile economice cu geto-dacii şi una dintre ele 
(Tomis) va găzdui pe poetul roman Ovidiu, exilat dintr-o pricină 
până astăzi nelămurită. 

Cam la trei veacuri după expediţia grecească a 
argonauţilor, se situează cea organizată de regele fenician 
Hiram (aceasta din urmă strict fundamentată din punct de 
vedere, istoric) către Ophir, misterioasa Ţară a Aurului. 
Fenicienii, popor de negustori şi navigatori, aprovizionau pieţele 
Orientului antic cu tot felul de mărfuri şi cu sclavi - ei erau 
principalii furnizori ai vecinului lor, regele Solomon cel înţelept 
care (după cum ne spun unele texte vechi) avea o mie de 
neveste: şapte sute „oficiale“ şi alte trei sute nerecunoscute 
oficial, provenite din toate părţile lumii - ale lumii cunoscute în 
acele vremuri. Supuşii înţeleptului rege Solomon erau pricepuţi 
războinici şi nu mai puţin pricepuţi neguţători pe drumurile de 
uscat, - caravanele încărcate cu mirodenii, podoabe şi 
sulimanuri pentru nevoile haremului soseau în mod regulat din 
Kataban, Hadramaut şi Saba; în schimb, aceşti supuşi nu erau 
tot atât de pricepuţi în arta navigaţiei pentru a putea acoperi 
cererea de mărfuri provenite din ţările mai îndepărtate, aşezate 
peste mări. Cu aceasta se însărcinară fenicienii regelui Hiram 
din Tyr care, pe lângă mărfurile obişnuite -mirodenii, fildeş, 
untdelemn, lemn preţios - se ocupau şi cu aprovizionarea 
haremului cu marfă vie, pe care prea înțeleptul rege Solomon o 
preţuia în mod deosebit şi o plătea cu preţ bun. 


Marea expediţie pentru căutarea Ophirului a început, de 
fapt, cu vizita reginei din Saba la curtea lui Solomon (sec. IX 
î.e.n.), şi fiindcă (după cum spune dictonul) micile daruri întreţin 
prietenia, regina din Saba n-a venit cu mâna goală: printre 
numeroasele daruri pe care le-a adus cu ea se afla şi aur - o 
cantitate “enormă, sute de kilograme în unităţile de măsură de 
astăzi. întrebată asupra provenienţei aurului, regina etiopiana a 
răspuns că, bineînţeles, el provine djn Ţara Aurului, adică din 
Ophir, regiune cu bogății fabuloase, despre care regele Solomon 
auzise multe şi de la- socrul său, faraonul Egiptului (soţia sa 
„principală" era fiica faraonului, ceea ce nu-l va împiedica să se 
căsătorească şi cu Maqueda, regina din Saba, care-i va dărui un 
fiu, pe Melnik). 

De spusele regalului său socru şi de darurile reginei din 
Saba, regele îşi va aminti câţiva ani mai târziu, când - ca urmare 
a unor ani de secetă (şi a cheltuielilor uriaşe necesare 
întreţinerii unei curţi atât de fastuoase) visteria sa trecea prin 
momente grele şi luxul fabulos ce domnea la curtea lui era 
ameninţat să-şi piardă treptat strălucirea. Atunci, Solomon se 
adresă vecinului şi vasalului său, regele Hiram din Tfyr care, cu 
fenicienii săi pricepuţi în construcţii navale, îi construi o navă din 
renumitul lemn de cedru („de Liban"), navă armată după cele 
mai noi (ne aflăm în jurul anului 950 î.e.n.) principii. Cu un 
echipaj alcătuit dinj marinarii fenicieni ai regelui Hiram şi o 
puternică trupa militară alcătuită din ostaşii iudei ai regelui 
Solomon, nava porni spre Ophir*de unde se întoarse după trei 
ani cu o pradă nespus de bogată: cantităţi enorme de aur şi 
argint, pietre preţioase, lemn de abanos, fildeş, maimuțe şi 
păuni, O bună parte a aurului, Solomon o folosi pentru 
împodobirea impunătorului templu din Ierusalim construit de el, 
care va dăinui patru veacuri şi va fi dărâmat (în 587) din ordinul 
regelui babilonian Nabucodonosor, apoi, reconstruit, încă şase 
veacuri până ce legionarii împăratului Titus îl vor distruge din 
nou. 

Legenda despre Ophir-Ţara Aurului - fără îndoială ţesută şi 
ea în jurul unor realităţi istorico-geografice - a fascinat vreme de 
trei milenii tot felul de oameni mai mult sau mai puţin pregătiţi 
(între care geografi, cartografi, istorici, navigatori, conducători 
de armate), care au plasat (şi căutat) Ophirul în cele mai diferite 
regiuni ale globului nostru. în prima jumătate a veacului XV, 


Henric Navigatorul îi cerceta pe maurii care străbăteau cu 
caravanele Sahara, culegând informaţii despre fluviile Senegal şi 
Niger, convins fiind că este vorba de un singur fluviu, legat de 
Nil şi izvorând din mult lăudata Ţară a Aurului. Caravelele 
portugheze n-au reuşit să ocolească Africa pe la miazăzi decât 
câţiva ani după moartea prinţului Henric, ^ fără să găsească 
Ophirul. în schimb cele spaniole păreau să fi atins mult râvnita 
ţintă în 1495: întors dintr-a. doua sa călătorie, Columb a adus cii 
sine un „document" care confirma că atinsese o peninsulă a 
continentului asiatic (de fapt era vorba de Haiti, aşadar o 
Htisulă, botezată de el Espanola) şi că în interiorul peninsulei 
găsise... minunata ţară Ophir. E limpede deci că şi „amiralul 
mănVocean" era preocupat de Ophir; de altfel, înainte de a 
porni pe drumul său către apus, el declara: „Bogăția şi puterea 
aurului din Ophir sunt nemăsurate. Cine posedă acest aur, acela 
obţine pe lumea aceasta orice doreşte." 

Evident, Haiti nu-i peninsulă şi n-are nici o legătură cu 

Planul Templului lui Solomon (reconstituire) 


Ophirul o ştim astăzi, şi se pare că a aflat-o foarte curând 
şi Columb, căci înainte de a treia expediţie (începută în 1498 şi 
sfârşită cu arestarea amiralului genovez şi trimiterea lui peste 


Atlantic în lanţuri) el a cerut sfatul unui giuvaergiu învăţat, 
evreul catalan Jaime Ferrer, care-i răspunse (repr. de Il. P. 
Magidovici în op. cit.): „La Cairo şi la Damasc am stat mereu de 
vorbă cu diferiţi oameni interesSndu-mă din ce regiune şi din ce 
parte a lumii primesc pietrele preţioase, aurul, mirodeniile şi 
leacurile. Mi-âu răspuns că toate aceste mărfuri de preţ sunt 
aduse din ţările de la miazăzi, ai căror locuitori au pielea de 
culoarea neagră sau cafenie. După părerea mea, n-ro să reuşiţi 
să găsiţi din belşug aceste mărfuri până când nu veţi da de 
asemenea oameni". 

Şapte decenii mai târziu, caravelele lui Alvaro Mendana de 
*Neira, pornite dintr-un port peruvian, vor descoperi în Pacificul 
ecuatorial un grup de insule muntoase împădurite şi presărate 
cu rare sate de locuitori negri; Mendana a fost şi el convins că a 
descoperit pe „continentul sudic" Ţara Ophir - care s-a dovedit 
apoi a fi un aritipelag; el a primit numele de Insulele Solomon pe 
care îl poartă până în zilelele noastre (arhipelagul, bucurându-se 
de trista faimă de a fi fost una dintre ultimele regiuni ale 
globului nostru pe care se practica antropofagia, a fost, în 1942- 
1943, teatrul unor înverşunate lupte între unităţi armate 
americane şi japoneze). 

Ophirul a stimulat şi imaginaţia generaţiilor mai noi - el a 
fost plasat în cele mai diferite regiuni ale celor cinci continente, 
iar o bibliografie a lucrărilor pledând pentru una sau cealaltă 
dintre ipoteze ar cuprinde foarte multe pagini. încă din 1844, 
Christian Lassen scria, într-o lucrare apărută la Bonn, că Ophirul 
trebuie căutat în regiunea Indului, pe teritoriul locuit de 
populaţia abharilor (Abhira = Ophir); de altfel, istoricul Josephus 
Flavius einisese încă din secolul | e.n. părerea că Ophir se afla în 
India, într-adevăr, în India se găseau mine de aur în regiunile 
Mysore, Madras şi Haiderabad, dar ele ar fi fost greu accesibile 
ostaşilor regelui Solomon, mai întâi fiindcă (Ivar Lissner în Die 
Rătsel der grossen Kulturen): „aurul indian ar fi fost apărat cu 
înverşunare de puternicii regi băştinaşi", în al doilea rând fiindcă 
(Richard Hennig în Terrae /ncognitae): „... în toată istoria ei, 
India a utilizat o cantitate mai mare de aur decât putea să 
producă, fiind de altfel supranumită «mormântul aurului»." 

Alţi oameni,de ştiinţă (A. H. Keane în The Gold of Ophir) 

presupun ca e vorba de regiunea Dofar din Arabia 
(Dofar=Ophir), 


presupunere în care Keane reia într-o formă nouă o 
ipoteză mai . veche a unui compatriot de-al său (Richard Francis 
Burton, în -1878) care plasa Ophirul tot în Arabia, şi anume în 
Golful Akaba. 

Nici acesta iftoteză nu rămâne în picioare la o analiză mai 

amănunţită, dacă nu de altceva, măcar pentru faptul că 
navele 

feniciene n-ar fi aVut nevoie de trei ani pentru o călătorie 
într-o 

regiune atât de-apropiată cum 

este Marea Roşie, 

După ce l-au căutat în 

Peru, insulele Polineziei, pe 

„drumul mătăsii" care pornea 

din Kitai (China), şi în 

Ceylonul (astăzi: Sri Lanka) 

aflat pe „drumul mirodeniilor", 

cercetătorii au decis că Ophirul, 

deşi desemnează o regiune 

reală, nu există ca denumire 

geografică generală. însuşi 

Humboldt socotea că este vorba 

de o noţiune geografică 

generală; o părere asemănătoare împărtăşea şi asirologul 

Julius Oppen, cel care îşi 

cucerise merite de necontestat 

în descifrarea cuneiformelor 

babiloniene. lar părerea că 

Ophir desemnează Africa în 

general (Africa=Ophir) a căzut 

de la început: numele de astăzi 

al Continentului Negru a 

apărut, abia în perioada 

romană, trăgându-şi originea 

de la populaţia afrilor - vechii greci îl numeau Libya. 

Şi totuşi, după toate probabilitățile” cei ce căutau Ophirul 
în 

Africa nu greşeau - Henric Navigatorul avusese dreptate 
organizând cercetarea coastelor Africii pentru a găsi [ara 
Aurului, 


dreptate avusese şi învățatul giuvaergiu Ferrer, când îl 
îndemnase 

pe Columb s-o caute în „ţările de la miazăzi, ai căror 
locuitori 

au pielea de culoare neagră sau cafenie". Oricum, între 
cercetătorii 

contemporani (sau apropiaţi zilelor noastre) este. foarte 
răspândită părerea că misterioasa ţară Ophir trebuie căutată in 
sud-estul Africii, în regiunea Mashonaland (Rhodesia), unde se 
află impunătoarele ruine cunoscute sub numele de Marele 
Zimbabwe - pe care Ivar Lissner (în op. cit.) le desemnează, mf 
fără  jemeinice argumente, drept „unul dintre cele mai 
enigmatice capitole din' trecutul Africii negre". 

Istoria descoperirii Marelui Zimbabwe (Zimbabue) şi a 
identificării sale cu Ophir constituie încă o dovadă că nu 
totdeauna acordăm atenţia cuvenită vechilor texte: mai întâi, 
fiindcă s-a scurs peste un mileniu de când istoricul, geograful şi 
călătorul arab Masudi, vorbind de regiunea unde se află astăzi 
Zimbabwe, o descrie ca pe un stat puternic, întemeiat de un 
popor venit din Etiopia - „E o ţară care produce în cantităţi mari 
aur, precum şi alte minuni" scria el textual; de asemenea fiindcă 
s-au scurs peste şase veacuri de când neobositul călător arab 


care a fost Ibh Battuta menţiona şi el regiunea auriferă situată 
în interiorul 

. Coastei Sofala (în Mozambicuf de astăzi, la sud de gurile 
fluviului Zambezi), pe care o numea Youfi: „Din Youfi se aduce 
pulberea de aur Tiv Sofala", ne spune Ibn Battuta; ceea ce l-a 
făcut pe Richard Hennig, care priveşte cu justificat scepticism 
identificările Abhira-Ophir şi Dofar=Ophir, să nu o excludă pe 
cea Youfi=Ophir. 

Primul european care a văzut ruinele din Zimbabwe (în 
1868), un oarecare Adam Renders, nu le-a acordat vreo atenţie: 
Rertders era vânător de elefanţi şi negustor de fildeş, aşadar 
căuta cu totul altceva în acea regiune unde nu călcase încă 
picior de european ([lbn Battuta era originar din Tanger, aşadar 
din nordul Africii...). In 1871, geologul german Karl Mauch le 
cercetă mai îndeaproape şi-şi dădu seama că are a face cu o 
aşezare uhde se prelucraseră minereuri aurifere. Dar abia în 
primii ani ai veacului nostru, după publicarea lucrărilor 
arheologilor englezi James Th; Bent şr Richard N. Hali s-a vorbit, 
mai întâi de un „atelier fenician" de prelucrare a aurului, apoi de 
„Minele de aur ale regelui Solomon"; drept care ş-a declanşat o 
„goană după aur" - un goldrush în cea mai autentică accepţie 
americană a termenului, şi poate printre sutele de prospectori 
erau şi unii dintre cei care în Nevada sau Alaska nu avuseseră 
noroc; până astăzi se mai cunosc urmele activităţii devastatoare 
a acestor aventuriei care, de altfel, au găsit aici aur în cantităţi 
atât de mici, încât abia le-ă ajuns să—şi plătească drumul de 
întoarcere». 

Dar ce este Marele Zimbabwe? *Care este pricina pentru 
care a stârnit şi stârneşte încă în cel mai înalt grad interesul, nu 
numai al căutătorilor de aur, ci (mai ales) al oamenilor de 
ştiinţă? De ce este „unul dintre cele mai enigmatice capitole din 
trecutul Africii" şi care sunt argumentele în favoarea identificării 
sale cu Ophir - Ţara Aurului? 

Mai întâi, se cuvine făcută o remarcă: toţi călătorii, mai 
vechi sau mai noi, care au vizitat Marele Zimbabwe, vorbesc 
despre el ca despre ceva misterios, enigmatic. încă în secolul 
XV, portughezul De Goes, după ce pomeneşte (din auzite) de „o 
mare fortăreață construită din mari şi grele bucăţi de piatră 
unite fără ciment", relatează că deasupra porţii este gravată o 
inscripţie misterioasă, redactată într-o limbă atât de veche, 


încât nimeni n-o mai înţelege; De Goes credea că există mai 
multe fortărețe asemănătoare, construite pentru a apăra minele 
de aur aparţinând regelui local. 

Pe la mijlocul veacului XVI apare pentru prima oară 
numele de Zimbabwe, în relatarea unui compatriot al lui De 
Goes, navigatorul De Barros, care relatează (tot din auzite) că 
„indigenii numesc toate aceste construcţii Symbaoce, ceea ce 
însemnă „palat" (astăzi se acceptă, în general, originea bantu a 
denumirii: zimba = casă şi mabgi = pietre; aşadar Zimbabwe = 
case de piatră), după care De Barros precizează că „nimeni nu 
ştie când şi de către cine au fost ridicate aceste clădiri, căci 
popoarele din regiune nu cunosc arta de a scrie şi, în funcţie de 
aptitudinile şi cunoştinţele lor, sunt convinse că aceste edificii 
nu pot fi opera unor oameni". Comentând textul călătorului 
portughez,” Marcel Brion (în revista Historia - vers. rom.: 
Misterele Marelui Zimbabwe, în revista Lumea nr. 7/1976) 
ajunge la concluzia că „în secolul XVI băştinaşii nu mai ştiau 
nimic despre originile civilizaţiei Zimbabwe şi nu credeau că 
într-o epocă, oricât de îndepărtată ar fi ea, oameni asemănători 
lor ar fi fost capabili să înalțe clădiri de dimensiuni atât de mari". 
Indigenii vădeau o teamă superstiţioasă faţa de aceste ruine, 
convinşi că „demonii" şi „giganţii' au fost, într-o epocă 
îndepărtată, arhitecţii şi constructorii enormelor ziduri. 

Mai curios este faptul că, în ultimele decenii ale secolului 
trecut, oamenii de ştiinţă n-au arătat nici un interes pentru 
descoperirea vânătorului şi negustorului de fildeş Adam 
Renders; dar (după cum ne spune tot Marcel Brion) era „o epocă 
în care arheologia era o ştiinţă foarte tânără, dispunând de” o 
tehnică incompletă şi necunoscându-şi încă îndatoririle". în 
schimb, căutătorii de aur au dat4iăvală, influenţaţi poate şi de 
romanul fantastic àl lui H. Rider Haggard, /âng Solomon's Mines 
(1885), dar mai ales de fondarea unei societăţi pe acţiuni pentru 
exploatarea minelor din Zimbabwe (The Exploration of Ancient 
Mines and Co.). Drept, care, vreme de peste 50 de ani, ruinele 

au fost cercetate numai pentru găsirea unor filoane 
bogate şi, eventual, obiecte preţioase, fiind practic abandonate 
traficanţilor şi aventurierilor de tot felul. Băştinaşii refuzau să se 
apropie de monumentele enorme şi înfricoşătoare, convinşi că 
sunt bântuite de spiritele vechilor regi. 

De la ipoteza „ruinelor regelui Solomon" s-a trecut la cea 
(nu mai puţin năstruşnică) a „ruinelor reginei din Saba": 
geologul 


e UNDE SE AFLA PARADISUL TERESTRU? 

e POTOPUL - RELATARE (DEFORMATA) A UNUI EVENIMENT 
REAL. 

e ARHETIPURILE: EPOPEEA LUI GHILGAMEŞ. 

e ARHEOLOGII DEZGROAPA TURNUL BABEL. 

e CUM AU PIERIT SODOMA ŞI GOMORA. 

e NEGURILE EGIPTULUI. 

e ŞI NAPOLEON A TRECUT MAREA ROŞIE. 

o ÎN CĂUTAREA MUNTELUI SINAI: A TREISPREZECEA 
IPOTEZA. 


Probabil”că nici o carte care s-a scris vreodată n-a 
inspirat atât de mult*artele, din vremurile cele mai vechi şi până 
în zilele noastre, ca Bib/ia. Marile galerii de pictură abundă in 
opere cu teme inspirate din Vechiul Testament: Daniel în groapa 
cu lei, lona şi chitul (balena), Izgonirea din paradis, Judita capul 
lui Holofern pe tavă, judecata lui Solomon şi multe altele; un 
mare artist ca Michelangelo s-a inspirat cu precădere din Bibtte, 
în sculptură (David, Moise) şi pictură (frescele din Capela Sixtină 
reprezentând Creaţia Lumii şi Judecata de Apoi). 

Fireşte că pe artişti îi interesa mai puţin în ce măsură 
povestirile biblice oglindesc evenimentele şi întâmplările reale, 
istorice. Fiindcă, este în afară de orice îndoială că Biblia - şi mai 
cu seamă prima parte, cea cunoscută sub numele de Vechiul 
Testament - coiiţine, pe lângă sumedenie de legende şi povestiri 
pline de fantezie, unele relatări legate de evenimente istorice, 
verificabile. Şi nu este vorba numai de domnia unor regi, ca 
David (circa 1010-970 î.e.n.) sau Solomon (circa 973-930 Le.n.), 
de războaie sau evenimente importante cum ar fi construirea şi 
dărâmarea templului din lerusalim, ci şi de unele denumiri 
geografice - de pildă a oraşului Ur, despre care vreme de două 
milenii s-a crezut că este o cetate biblică legendară până ce (în 
1&53) sir Henry Rawlinson â reuşit să-i identifice ruinele, graţie 
unor inscripţii găsite la faţa locului. Ceea ce nu înseamnă, 
bineînţeles, că Biblia nu conţine un număr impresionant de 
mituri şi legende legate de tradiţia.unor vechi civilizaţii 
orientale, împletite uneori strâns cu datele istorice. 

în ceea ce priveşte sursele cu ajutorul cărora 
evenimentele istorice pot fi verificate, ele sunt, în linii generale, 
de trei feluri: mai întâi, cercetările efectuate în cadrul unor 
ştiinţe ca arheologia sau unor discipline auxiliare ale istoriei, ca 
numismatica; în al doilea rând, surse scrise, printre care mai cu 
seamă cele două opere ale istoricului Josephus Flavius: 
Antichităţi iudaice şi Războiul ludeilor (din care vom cita în cele 
ce urmează); în sfârşit, aşa-zisele Manuscrise de la Marea 
Moartă, descoperite în anii 1947-1957 în peşterile din 
apropierea ruinelor vechii aşezări Qumran (de care ne vom, 
ocupa mai pe larg într-un alt capitol)» Dintre aceste surse, este 
evident că au prioritate cele din prima categorie (cercetările 
arheologice şi ale unor discipline auxiliare) deoarece aduc 
dovezi materiale: săpăturile efectuate în Egipt (Teil el-Amarna, 


Insula Elefantina), în Mesopotamia (Ur, Babilon s.a.), dar mai 
ales în Valea lordanului, Samaria şi Palestina centrală; ele 
continuă în zilele noastre şi probabil că vor continua multă 
vreme. 

Cercetările privind izvoarele cărţilor Bibliei, ca şi critica 
textelor biblice au făcut progrese mari, începând cu mijlocul 
secolului al XVII-lea (Thomas Hobbes şi Baruch Spinoza), 
continuând cu enciclopediştii, cu reprezentanţii iluminismului şi 
ai unor şcoli filozofice din secolul al XIX-lea şi până în zilele 
noastre. Totuşi, originea cărţilor care alcătuiesc Biblia nu este 
definitiv stabilită; conţinutul lor este extrem de variat: cronici, 
povestiri istorice, legende şi mituri, cântece şi imnuri, sentinţe, 
proverbe şi parabole, epistole, reguli şi prescripţii rituale, 
interdicții. Chiar şi limbile *în care sunt redactate diferă: ebraică 
şi, parţial, arameică pentru Vechiul Testament - greacă pentru 
Noul Testament. 

Cercetările sunt îngreunate şi de faptul că Biblia, 
redactată pe parcursul a peste paisprezece veacuri (circa 1200 
î.e.n. - 200 e.n.), ni s-a păstrat în manuscrise relativ târzii: din 
secolul al IV-lea (Codex Sinaiticus aflat la Londra şi Codex 
Vaticanus, la Roma), din secolul al V-lea (Codex Alexandrinus, la 
Londra) şi secolul al V-lea (Codex Bezae Cantabrigiensis, la 
Cambridge). Printre Manuscrisele de la Marea Moartă se găsesc 
numai fragmente, unele dintre ele fiind apocrife - adică 
neincluse în textele canonice (iudaic şi creştin). 

în sfârşit, studiul istoriei textelor biblice este dificil prin 
însuşi faptul că de-a lungul veacurilor aceste texte au suferit 
numeroase prelucrări şi redactări. Stabilirea -textului canonic 
definitiv al Vechiului Testament, de pildă, a avut loc abia între 
secolele al Vil-lea - al IX-lea eiii., ca urmare a activităţilor 
filologice şi redacţionale a masoreţilor (în ebraico-arameică: 
masora = „tradiţie", „legendă"), teologi aparţinând mai ales 
şcolii din Tiberiada; pentru a face imposibile intervenţiile 
ulterioare lii text (modificări, omisiuni sau adăugiri, făcute de 
către sectanţi, copişti s.a.), masoreţii au socotit numărul total al 
literelor Vechiului Testament: 1152 207, împărţite pe cărţi şi 
versete. Interesant este faptul că o parte dintre variantele 
neincluse în canonul iudaic au fost păstrate de biserica creştină 
şi înglobate parţial în Vechiul Testament; se cuvine însă 
menţionat că biserica ortodoxă şi cea catolică n-au înglobat în 


canoanele lor biblice aceleaşi apocrife - iar Martin Luther a 
eliminat complet apocrifele din canonul protestant al Bibliei, 
deşi le-a recomandat adepților săi spre citire. 

Lăsând deoparte textele referitoare la cult (şi care nu 
formează tema lucrării de faţă), ne vom referi în cele ce 
urmează cu precădere la diferitele mituri, legende şi povestiri 
biblice cu caracter fantastic, şi vom avansa unele ipoteze în 
cadrul cărora elementele ireale ar putea fi ţesute în ghergheful 
adevărului istoric; cu alte cuvinte, aceste elemente fantastice, 
numite uneori „minuni" şi care redau fenomene ieşite din 
comun, surprinzătoare, atribuite de regulă forţei divine sau altor 
forţe supranaturale poate că nu sunt totdeauna pură fabulaţie şi 
şi-ar găsi, în cadrul unor ipoteze, explicaţii fireşti, ele constituind 
ecoul unor evenimente reale, petrecute în vremuri foarte 
depărtate şi care au ajuns până la noi într-o variantă deformată» 

Se cuvin relevate, înainte de orice, unele inadvertente, 
erori de traducere sau de interpretare a textelor biblice, care s- 
au perpetuat de-a lungul veacurilor, chiar al mileniilor. Astfel, M. 
Hirsh Goldberg (în The Jewish Connection, Bantam Books, Inc., 
New York, 1977) arată că, întrebaţi ce fel de „fruct oprit" au 
mâncat Adam şi Eva, mulţi oameni ar răspunde fără ezitare: un, 
măr - deşi în pasajul respectiv se vorbeşte numai de „pomul 
vieţii" şi de „pomul cunoștinței binelui şi răului" fără a se pomeni 
de vreun măr. E încă o interpretare eronată care trebuie pusa 
pe seama lucrărilor de popularizare de calitate îndoielnică, 
poate că şi unor influenţe din mitologia greacă („mărul 
discordiei" dăruit de Paris Afrodit”ei - alegere care a dus la 
expediţia"aheilor împotriva Troiei). Tot aşa, în unele opere de 
artă aflate în marile muzee ale lumii, Adam şi Eva, după ce au 
mâncat din „fructul oprit" şi „li s-au deschis ochii", îşi „acoperă 
goliciunea" cu... frunze de viţă - ceea ce arată că respectivii 
artişti au căzut şi ei victimă unor traduceri sau prelucrări 
deformate: textul biblic indică limpede „frunze de smochin". 
(Probabil că tot influenţa mitologiei antice: bachantele îşi 
acopereau trupul cu frunze de viţă, ceea ce ne apare perfect 
justificat de vreme ce erau însoţitoarele lui Dionisos-Bachus, 
zeul vinului şi al podgoriilor). Se mai cuvine să adăugăm că 
asemenea „greşeli istorice" n-au, fireşte, nici o legătură cu 
calităţile adesea remarcabile ale operelor respective. 


Asemenea  inadvertenţe, erori de traducere sau de 
interpretare, neconcordanţe voite sau nu cu textul original mai 
sunt multe în diferite cărţi ale Bibliei; nu vom insista asupra lor, 
ci vom încerca să desprindem, din unele mituri, legende şi 
povestiri " biblice, elementele care ar putea constitui ecoul unor 
stări şi evenimente reale petrecute în urmă cu milenii; prin 
urmare să încercăm a despărţi, cu ajutorul ipotezelor, ceea ce 
este istorie de ceea ce este ficţiune în textele biblice. 

în interesanta sa lucrare Les Grandes énigmes de 
l'univers, Richard Hennig se întreabă: „Oare paradisul terestru 
din Biblie a existat într-adevăr? Şi, dacă a existat, unde se afla?" 
Hennig nu este nici primul şi nici singurul care şi-a pus aceste 
întrebări, ba unii dintre cei ce şi le-au pus în urmă cu şapte sau 
opt veacuri au întreprins chiar călătorii foarte lungi în Orient 
ca^să caute grădina Eden; n-au găsit-o, în schimb au găsit 
drumurile ce duceau către China şi către Indii, şi s-au întors cu 
relatări interesante despre oameni şi locuri depărtate. 

Există, de fapt, două versiuni ale raiurilor biblice: grădina 
Eden din Vechiul Testament, o regiune terestră de o fertilitate 
fabuloasă şi paradisul din Noul Testament (în greacă - 
paradeisos = „grădină") care nu se afla pe pământ, ci undeva în 
afara spaţiului şi timpului, de vreme ce la el nu puteau ajunge 
decât, * după moarte, cei ce duseseră o viaţă virtuoasă. 

încă de pe la mijlocul secolului al Vl-lea, teologul şi 
istoricul Jordanes, referindu-se la textul biblic - care 
menţionează râul Pison din „... ţara unde se găseşte aur [...! şi 
piatră de onix" -arată că „undeva'"în Orient, între Etiopia şi India, 
trebuie că se afla paradisul terestru, căci din aceste ţări coboară 
cele patru râuri care poartă aurul cel mai curat şi pietrele cele 
mai preţioase". Mai târziu, în jurul anului 1165, împăratul loan II 
Comnenul al Bizanțului şi papa Alexandru Ill au primit două 
scrisori, cu conţinut aproape identic, de la un anume preot loan, 
rege mitic al Indiilor, care le scria, între altele, că paradisul se 
află la trei zile de drum de regatul lui. Atât suveranul bizantin 
cât şi suveranul pontif au trimis emisari cu scrisori de răspuns, 
care n-au reuşit însă să găsească nici ţara preotului loan şi nici 
raiul... Mai târziu, Cristofor Columb, ajuns la gurile Orinocului şi 
convins, poate, că a atins coasta orientală a Asiei, nota că acest 
fluviu uriaş izvorăşte cu siguranţă din paradisul terestru. 


Dar nu numai suveranii medievali şi călătorii înzestrați cu 
fantezie au căutat paradisul terestru, ci şi câţiva eminenţi 
oameni de ştiinţă. Dintre toate ipotezele (R. Hennig pretinde că 
sunt în număr de optzeci!) vom reţine pe cele ale orientalistului 
german Albert Hermann şi ale englezului William Willcox. 
Hermann plasează paradisul în Hadramantul arab, ţara 
boswelliilor - a arborilor de tămâie; Willcox era convins că se 
afla în Mesopotamia, regiune pe vremuri foarte fertilă. 
Argumentele cu care sir William îşi susţine ipoteza (expusă în 
cadrul unei conferinţe ţinute la Alexandria) sunt cât se poate de 
interesante. 

Paradisul, pretinde cercetătorul englez, se afla în nordul 
regiunii unde Tigrul şi Eufratul au tendinţa să se unească, nu 
departe de două aşezări, Hit şi Anah, situate la nord-vest de 
Bagdad. Cuvântul „paradis" (care nu figurează în textul 
Vechiului Testament) nu s-ar trage din grecescul parade/sos, ci 
din persană: pardes = „parc", născut pe vremea când vechii 
greci încă nu se stabiliseră în Peloponeza şi în zona egeană, sau, 
în orice caz, influenţa helenistică încă nu ajunsese în regiunile 
Orientului Mijlociu. Acolo, la nord-vest de Bagdad, se afla pe 
vremuri o vegetaţie luxuriantă şi tot acolo se pot recunoaşte 
urmele celor patru fluvii menţionate în cartea Genezei. 
Dispariţia acestor cursuri de apă a adus după sine seceta şi 
transformarea regiunii într-un, semideşert, aşa cum se prezintă 
până în zilele noastre. 

Să vedem acum ce ne spune Biblia în legătură cu cele 
patru fluvii ale paradisului (în acest capitol şi în cel următor vom 
folosi, pentru citatele din Bib/ie, ediţia: Biblia sau Sfânta 
Scriptură. Edit. Institutului biblic şi de misiune ortodoxa, 
Bucureşti, 1975): „Şi din Eden, ieşea un râu, care uda raiul, iar 
de acolo se împărțea în patru braţe. Numele unuia era Pison; 
acesta înconjura toată ţara Havila, în care se află aur [...] 
Numele râului al doilea este Gihon, acesta înconjura toată ţara 
Cuş. Numele râului al treilea este Tigru; acest râu curge prin 
faţa Asiriei; iar râul al patrulea este Eufratul". 

Dintre aceste cursuri de apa, numai Tigrul şi Eufratul 
sunt , identificate cu precizie; pentru celelalte două suntem 
nevoiţi a recurge la ipoteze. Două dintre aceste ipoteze 
identifică râul Pison cu Ued-el-Rauma, care curgea pe vremuri în 
Nedjedul arab, sau cu Gangele. în primul caz, ţara Havila ar fi 


fost situată în nord-estul Peninsulei Arabice, într-al doilea în 
apusul Indiei. Râul Gihon n-ar fi altul decât Nilul, iar ţara Cuş, 
Egiptul, sau mai degrabă partea lui răsăriteană cunoscută astăzi 
sub numele de Sahra el-Arabija. (De altfel şi alte texte biblice 
desemnau Egiptul de sud sub numele de ţara Cuş). După cum 
vedem, sunt limite foarte largi - mult prea largi pentru a 
prezenta măcar aparenţa verosimilităţii. 

Dar să ne întoarcem la sir William Willcox a cărui teorie 
este ademenitoare prin însăşi simplitatea ei: cercetătorul 
britanic, bun cunoscător al Mesopotamiei, vorbeşte de o oază 
situata chiar pe Eufrat, în districtul Hairlah. la aproximativ două 
sute cincizeci de kilometri de Bagdad. Această oază ar constitui, 
după părerea lui sir William, un ultim vestigiu al paradisului 
terestru - marele fluviu care o scaldă s-ar fi despărţit aici în cele 
patru braţe pe care le menţionează Biblia. Argumentaţia 
prezintă totuşi un punct slab: ea nu explică referirea la ţara Cuş 
care, aşa cum arătam, este numele biblic al Egiptului; iar din 
nordul Mesopotamiei şi până pe malurile Nilului este cale 
lungă... 


E A tii 


Potopul - după un manuscris medieval 


VECHIUL TESTAMENT: IPOTEZE... APOCRIFE 

Aşa stând lucrurile, suntem deocamdată obligaţi să fim de 
acord cu Richard Hennig, când spune: „La drept vorbind, n-o să 
ştim niciodată cu precizie ce voia să indice autorul necunoscut 
al povestirii biblice când vorbea despre cele patru râuri ale 
paradisului. Dar, oricum, aceasta nu este o problemă 
esenţială..." Nu este, într-adevăr, o problemă esenţială, căci şi 
acest text biblic a fost fără îndoială influenţat de alte texte mai 
vechi, influenţe ce se simt pe întregul parcurs al cărţii Genezei 
(Facerii); iată încă un exemplu: printre pomii „plăcuţi la vedere 
şi cu roade bune la mâncare" aflaţi în paradis, se afla şi „pomul- 
vieţii" -text foarte asemănător cu cel al unei legende hinduse 
unde apare un pom al vieţii în grădina Jina de pe muntele 
Hukairya. Putem face o apropiere şi cu Grădina Hesperidelor cea 
cu mere de aur din mitologia greacă şi poate că şi cu saga 
nordică despre Iduna, zeiţa frumuseţii nepieritoare, care avea în 
stăpânirea ei merele tinereţii veşnice - deşi nu este exclus ca 
acest text din mitologia nordică să fie ulterior celui biblic, de 
unde ipoteza că ambele texte ar putea avea aceeaşi sursă 
(orientală) de inspiraţie. 

în concluzie, înregistrând ipoteza (arabică) avansată de 
Albert . Hermann, precum şi ipoteza (mesbpotamică) expusă de 
sir William Willcox la conferinţa de la Alexandria, vom acorda 
preferinţă celei de a doua, nu fără a remarca faptul că, dacă 
Eufratul şi Tigrul (numit în unele ediţii şi Hidechel),ne sunt 
cunoscute, celelalte două râuri sunt şi vôr rămâne, probabil, una 
dintre . numeroasele enigme pe care ni le pune textul biblic; în 
sprijinul acestei preferinţe vin nu numai numele celor două râuri 
care scaldă Mesopotamia, ci şi faptul că, în vechime, acea 
regiune cajre a adăpostit numeroase civilizaţii era renumită 
pentru fertilitatea ei. , 

In sfârşit, menţionând o (eventuală) sursă comună a 
numeroaselor relatări despre încântătoarele grădini paradisiaee, 
se cuvine să pomenim de aşa-zisa“ Vârstă de aur a Omenirii - 
vremurile mitice ale abundenței, inocenţei şi păcii între oameni - 
despre care ne vorbeşte poetul grec Hesiod şi pe care poetul 
latin Virgiliu a cântăt-o în versuri nemuritoare. Dar Hesiod şi 
Virgiliu au fost poeţi... 


Aptes nous, le déluge - „după noi, potopul" - i-ar fi spus 
fruiioasa doamnă de Pompadur lui Ludovic XV după bătălia de la 
R&ssbach (1757), în care francezii au fost înfrânți de armatele 
lui Frederic II al Prusiei. Se pare că, rostind aceste vorbe, 
favorita regelui Franţei făcea aluzie la o prezicere a 
matematicianului Maupertuis; acesta, deşi reuşise să efectueze 
una dintre primele măsurători exacte ale unui arc de meridian, 
se înşelase în calculele sale astronomice: ocupandu-se de 
cometa apărută către sfârşitul veacului al XVII-lea, prezisese că 
ea avea să revină în 1757, prin urmare chiar în anul bătăliei de 
la Rossbach, provocând un imens diluviu, ba chiar sfârşitul lumii. 
Asemenea preziceri, care astăzi nu fac decât să ne stârnească 
un zâmbet indulgent, nu erau deloc rare în acele vremuri şi erau 
crezute cu sfinţenie - căci nu descrie şi Biblia potopul, această 
uriaşă inundație din care au scăpat numai Noe, familia lui şi arca 
încărcată cu felurite vieţuitoare, iar în alte cărţi ale Bibliei nu se 
vorbeşte oare dè un cataclism universal, de apocalipsul care va 
însemna sfârşitul lumii? Critica textelor religioase, îndeosebi 
biblice, înregistrează chiar termenul „escatologie", prin care se 
desemnează concepţiile referitoare la soarta finală a lumii şi a 
omului. 

în ceea ce priveşte legenda potopului, este, desigur, doar 
0... legendă. Dar: „Ca şi alte legende care, deşi având la bază 
fapte reale, au fost denaturate, [...], versiunea biblifcă a 
potopului se întemeiază şi ea pe o realitate, pe un fenomen 
natural care, în producerea şi desfăşurarea lui, n-a avut nimic 
mistic, supranatural". (Magazin istoric, nr. 1/1975, în introducere 
la versiunea românească a capitolului Potopul din lucrarea lui 
Richard Hennig). 

Legenda biblică despre potop ne spune că „s-au deschis 
stăvilarele cerurilor" şi a plouat vreme de patruzeci de zile şi 
patruzeci de nopţi în şir, apele înălțându-se cu cincisprezece coţi 
deasupra munţilor, astfel încât „toţi munţii înalţi, cari sunt supt 
cerul întreg" au fost acoperiţi şi viaţa pe pământ a fost distrusă; 
arca a mai rătăcit multă vreme înainte de a se opri pe muntele 
Ararat. 

Unul din elementele fabuloase ale acestei relatări ne 
izbeşte de la început - îl remarcă şi Hennig: „Chiar dacă ploaia 
ar fi durat mai mult decât patruzeci de zile şi patruzeci de nopţi 
(cum se întâmplă nu o dată în Asia bântuită de musoni), nu s-ar 


fi putut aduna atâta apă încât să acopere, până deasupra 
munţilor celor înalţi, fie şi o ţară mare, dâr cu atât mai puţin 
întreg pământul". Şi Hennig trage pe bună dreptate concluzia că 
„evenimentul redat în Biblie n-a putut fi decât local" şi că „s-a 
produs într-o ţară cu un relief foarte plat". într-adevăr, dacă ar fi 
să ţinem Seama chiar şi numai de faptul că muntele Ararat (Agri 
dag, Situat în Turcia, aproape de frontiera cu fosta R. S. S. 
Armeană), care cu cei 5165 m ai săi e departe de a fi cel mai 
înalt munte de pe Terra, ar fi fost acoperit.de apă, înseamnă că 
precipitaţiile au totalizat un volum de ordinul miliardelor de km: 
- o cantitate pe care Terra n-ar fi putut s-o suporte şi pe cate, de 
altfel, nu are de unde să şi-o procure. 

Aşadar: un eveniment local, într-o regiune cu relief plat. 
Această părere au emis-o încă din veacul trecut doi geologi de 
renume mondial, independent unul de celălalt: sir Charles Lyell 
(1797-1875), socotit drept unul dintre fondatorii geologiei 
moderne şi Eduard Suess (1831-1914), preşedinte al Academiei 
de Ştiinţe austriece autor al celebrului proiect de regularizare a 
cursului Dunării. Vedem, prin urmare, că ideea unei explicaţii 
ştiinţifice a miticului potop biblic preocupă de peste o sută de 
ani cercetători a căror seriozitate nu poate fi pusă la îndoială 
(Suess şi-a emis ipoteza în 1883, Lyell cu câţiva ani mai înainte). 

Se pune întrebarea: dacă este vorba, în fapt, de un 
eveniment local, cum se face că despre o inundație de proporţii 
uriaşe se vorbeşte în cele mai vechi tradiţii ale aproape tuturor 
popoarelor? încă din 1891, etnograful german Richard Andree 
(1835-1912) arăta că există nu mai puţin de optzeci şi cinci de 
legende de acest fel, care numai la arabi şi la negri nu sunt 
cunoscute (cu excepţia massail.or, o populaţie hamitică din 
răsăritul Africii). Hennig a întocmit şi un soi de statistică: „Astăzi 
se cunosc poate o sută de legende de acest.fel. înlăturându-le 
pe cele inspirate de misionari, rămân şaizeci şi opt ce pot fi 
considerate ca autohtone. în Asia, de exemplu, circulă 
treisprezece povestiri diferite despre potop, în Europa patru, în 
Africa cinci, în Australia şi Oceania nouă, în.Luinea Nouă treizeci 
şi şapte, (şaisprezece în “Y America de Nord, şapte în America 
Centrală şe paisprezece în America de Sud). Durata inundaţiei 
variază, de la legendăHa legendă, între cinci zile şi cincizeci şi 
doi de ani (la azteci). Unele dintre ele atribuie inundația ploilor 
torențiale, altele zăpezii, topirii ghețarilor, cicloanelor, furtunilor, 


cutremurelor de pământ, fluxurilor puternice etc. La vechii 
chinezi apare un spirit al răului, Kung-Kung, care, într-un 
moment de furie, a lovit una dintre coloanele cerului, 
sfărâmând-o; firmamentul s-a prăbuşit pe pământ, aducând cu 
el trombe de apă. Şi Hennig conchide: „... existenţa a 
numeroase tradiţii locale, aproape identice, ne duce la 
presupunerea că, la un moment dat, pe pământ au avut loc 
aproape pretutindeni inundaţii uriaşe. Dar şi aceasta nu este 
decât o ipoteză şi nu pe deplin satisfăcătoare".* 

înainte de a trece la analiza acestei ipoteze care 
contrazice, după cum vedem, pe cea emisă de Lyell-Suess - să 
înregistrăm alte trei, emise' către sfârşitul veacului trecut. Prima 
aparţine unui rus (de origine germană) pe nume Schwartz, care 
într-o lucrare (apărută în 1894) încerca să demonstreze că, prin 
mileniul al Ill—lea î.e.n., exista o uriaşă mare interioară în Asia 
Centrală -Marea Mongolică, lungă de 4000 km, lată de 400 de 
km, cu adâncimi până la 2000 de m: .ea s-ar fi revărsat brusc, 
probabil ca urmare a unui seism sau a altor mişcări tectonice, 
provocând astfel potopul. După părerea lui Hennig, această 
ipoteză ar putea fi confirmată de tradiţia chineză, care 
semnalează o neobişnuită creştere a râului Hoang-Ho în timpul 
domniei împăratului Yu; evident că ea nu poate explica relatările 
despre potop din alte părţi, de pildă din Lumea Nouă. 

A doua ipoteză, aparţinând cercetătorului german Stenzel, 
nu păcătuieşte nici ea prin lipsă de fantezie: în anul 3332 î.e.n., 
o perturbare survenită în echilibrul Pământului ar fi revărsat 
marile oceane din emisfera nordică peste emisfera sudică; în 
anul 7132 al erei noastre fenomenulLse va repeta în sens contrar 
- şi tot aşa cam la fiecare 10500 ani (mai exact: la fiecare 10464 
ani), în legătură cu precesiunea echinoxiilor; găsim, în această 
ipoteză, pe de o parte teoria (astăzi depăşită) a aşa”ziselor „zile 
critice" elaborată de meteorologul german Rudolf Falb (1838- 
1903), pe de altă parte ecouri din scrierile lui Platon care, în 
dialogul Timeu, vorbeşte despre un mare „torent din cer" 
(ouranion rheunwxa), care s-ar abate periodic asupra omenirii; 
întocmai ca şi relatarea despre Atlantida (din aceiaşi dialog), 
Platon pune credinţa în existenţa acestui fenomen pe seama 
preoţilor egipteni. Numai că ipoteza lui Stentzel nu este 
confirmată de cercetare: geologii n-au găsit nicăieri urme ale 
unei inundaţii universale care să fi avut loc în jurul anului 3332 


î.e.n., perioadă situată la începutul istoriei sau, după părerea 
unor cercetători mai noi -părere care se impune din ce în ce mai 
mult - în protoistorie, care constituie 6 perioadă intermediară 
între preistorie şi istorie, corespunzând epocii fierului. 

în sfârşit, a treia ipoteză aparţine chiar lui Richard Hennig, 
fiind aproximativ contemporană cu cele ale lui Schwarz şi 
Stentzel: între „potop" şi era glaciară există o legătură directă, 
în sensul că răspândirea ghețarilor din nord a dus la creşterea 
precipitațiilor, provocând inundaţii în sudul cu climă mai 
temperată. Pe vrepiea când Hennig elabora această ipoteză, se 
credea că perioada glaciară a fost de scurtă durată şi de dată 
mai recentă; cu probitatea unui autentic om de ştiinţă, el a 
revenit asupra acestei ipoteze, evidențiind inadvertenţele ei în 
lumina cercetărilor mai noi (în lucrarea din care am citat, 
apărută în 1957). Şi totuşi, până în zilele noastre, diverşi autori 
de lucrări pline de fantezie continuă să pună legendele despre 
potop ale diferitelor populaţii' pe seama unor tradiţii bazate pe 
memoria ultimei perioade glaciale (glaciaţia Wurm) de la 
sfârşitul căreia s-au scurs mai mult de douăzeci de milenii. 

Unul dintre argumentele pe care accşti. autori îl aduc în 
favoarea unui diluviu universal e faptul cS^e întâlnesc peşti şi 
moluşte fosilizate, aşadajr vietăţi tipic marine, în regiunile 
muntoase, uneori chiar la mare înălţime. Argumentul nu e nou: 
încă din secolul al lIl-lea, Lucius Apuleius, filosof latin de 
orientare platoniciană şi autor al unor ciudate lucrări ştiinţifice, îl 
aducea în sprijinul mitului lui Deucalion - după cum se ştie, 
Deucalion (fiul lui Promctcu) şi soţia Sa Pirra, singurii 
supraviețuitori ai unei inundaţii, au repopulat pământul cu 
seminţia omenească. lar în secolul al IV-lea, Eusebiu din 
Cczareea, în a sa /storia ecleziastică, afirmă şi el că urmele de 
peşti găsite pe înălțimile Libanului constituie o dovadă sigură a 
autenticităţii relatării biblice despre potop. Dar ceea ce era 
permis unor autori care au scris în urmă cu şaisprezece sau 
optsprezece veacuri, devine rea-credinţă - sau, în cel mai bun 
caz, ridicol - la un autor din zilele noastre, când ştim, mai presus 
de orice îndoială, că impresiunile fosile de peşti şi de cochilii 
aflate pe înălțimile muntoase s-au format înainte de mişcările 
tectonice care au dus la cutarea pământului, adică s-au format 
înainte ca munţii să devină muftţi... 


în ceea ce îl priveşte pe R. Hennig, el pare să încline către 
ipoteza geofizică elaborată *de -Riem încă din 1906, pe care o 
califică drept „cea mai interesantă şi mai îndrăzneață". Riem 
socoteşte potopul ca „un fenomen unic, care ar fi lovit întreg 
pământul, în acelaşi timp şi într-o epocă geologică relativ 
recentă" în orice ca.ţ în antropogen. EJ porneşte de la 
presupunerea că „înainte de potop, pământul era înconjurat de 
un strat gros şi permanent de nori, aşa cum se întâmplă şi azi cu 
planeta Venus. In vremea aceea, căldura terestră, temperatura 
atmosfereişi gradul ei de umiditate se echilibrau reciproc, 
menţinând pe întreaga planetă o climă egală, caldă, umedă, ca 
într-o seră, fără alternări de anotimpuri De pe pământ se 
evapora o cantitate mai mare de apă decât cea care cădea sub 
formă de ploaie, până în momentul în care, în urma răcirii 
progresive a globului, această imensă masă de nori s-a 
condensat, transformându-se în averse nesfârşite [...] Aceste 
averse au putut dura luni în şir fără să piardă din intensitate, 
fiindcă umiditatea atmosferei se reînnoia de la sine. Doar după 
această catastrofă, oamenii ar fi cunoscut soarele, luna, 
curcubeul, ascunse până atunci de pătura groasă de nori, iar 
condiţiile de viaţă pe. pământ s-ar fi schimbat radical". 

Ca şi în cazul altor ipoteze, cea lui Riem găseşte sprijin şi 
în unele legende: tradiţia greacă, de pildă, menţionează că 
arcadienii, primii locuitori ai Eladei, existau „înainte de crearea 
lunii"; chiar în Bib/m 83 “fvm că soarele şi luna au fost create 
după potop. 

Punctele slabe ale acestei ipoteze ţin îndeosebi de 
domeniul* geologiei: mai întâi, lipsa unor urme de eroziuni pe 
care o asemenea catastrofă de proporţii uriaşe trebuia să le lase 
asupra masivelor muntoase; în al doilea rând, existenţa unui 
climat cald, egal şi constant pe întreg pământul - a unei clime 
„de seră" -este neverosimilă, fiind în contradicţie cu existenţa, 
net dovedită, a unor faze glaciare; în sfârşit, ipoteza lui Riem nu 
explică de ce Egiptul şi alte imense regiuni ale Africii au fost 
ferite de catastrofă. Pentru toate aceste motive, după cuiji 
remarcă Hennig, ipoteza lui Riem „n-a fost reţinută decât în linii 
foarte generale" în sensul că „nu e imposibil ca Terra să fi fost 
odinioară înconjurată de un, strat gros de nori şi ca acest strat, 
destrămându-se, să fi produs profunde perturbări. Dar afirmaţia 
că acest eveniment ar fi avut loc într-o epocă geologică recentă 


[...], când omenirea ajunsese deja la un oarecare grad de 
civilizaţie, este în contradicţie nu numai cu toate teoriille 
existente, dar, ceea ce este mai important, chiar cu faptele. 
Acoperirea pământului de o imensă masă de apă ar fi lăsat 
urme care ar fi permis atestarea fenomenului, aşa cuip au putut 
fi atestate perioadele glaciare". 

în concluzie, trebuie să renunţăm la ipotezele unei 
inundaţii universale, oricât de ademenitoare ar fi unele dintre 
ele şi să admitem că tradiţiile populare evocând potopuri şi alte 
catastrofe asemănătoare de mari proporţii sunt, probabil, ecouri 
ale unor evenimente locale. Sir William Willcox, acest excelent 
cunoscător al Mesopotamiei (a cărui ipoteză despre localizarea 
paradisului terestru am expus-o mai înainte), are şi o 
interesantă ipoteză în legătură cu potopul biblic, pe care a 
prezentat-o la aceeaşi conferinţă de la Alexandria: după părerea 
lui, Eufratul şi-ar fi rupt digurile, inundând întreaga câmpie 
situată în aval, unde n-au mai existat supraviețuitori, oameni 
sau animale; ruptura s-ar fi produs într-un punct situat lângă 
actuala aşezare Sakhlavia; nivelpl fluviului depăşea în acel 
moment cu 16 picioare (aproximativ 5m) cota normală, ceea ce 
explica submersiunea câmpiei. Noe, care nutrea mai de mult 
îndoieli asupra solidităţii digului, ba chiar prevăzuse dezastrul, 
şi-ar fi construit o arcă, reuşind să părăsească nevătămat 
regiunea împreună cu familia lui şi cu animalele domestice"; dus 
de valuri, a ajuns în ţara Gurna, unde Eufratul se apropie cel mai 
mult de Tigru, după care, apele scăzând, nava a eşuat pe o mică 
înălţime numită Ararat (şi çare nji nici o legătură cu actualul 
munte din Armenia, care şi-a pfimit numele mult mai târziu). 

După cum vedem, ipoteza lui Willcox are un pronunţat iz 
literar (de science fiction) şi nu este exclus ca ea să fi fost 
inspirată de unul dintre cele mai vechi texte literare cunoscute 
în istorie, descoperit în 1872 pe locul fostului oraş Ninive - text 
care, de altfel, a inspirat însăşi povestea biblică a potopului, 
redactată în jurul anului 600 Le.n., aşadar la circa două milenii 
după legendele babiloniene, asiriene şi akkadiene despre potop. 
Descoperită printre rămăşiţele bibliotecii regale de la Ninive, 
scrisă pe tablete de lut în caractere cuneiforme şi cuprinzând 
peste 3000 versuri, Epopeea lui Ghilgameş ni—1 descrie pe erou 
ascultând de la bunicul său, Utnapishtim (în greacă: Xisuthros), 
povestea despre potopul căruia i-a supravieţuit; avertizat de 


iminenţa catastrofei, şi-a construit o navă, pe care s-a refugiat 
împreună tu ài săi, scăpând astfel de dezastru. Acest Noe 
mesopotamian rătăceşte pe ape numai.şapte zile, după care 
nava lui eşuează-pe Muntele Nizir, la răsărit de Tigru. întocmai 
ca biblicul Noe, Utnapishtim dă drumul, rând pe rând, unui 
porumba” unei rândunele şi unui corb; cum corbul nu s-a mai 
întors, şi-a dat seama că apele s-au retras şi că poate părăsi 
nava. ; * 

Tabletele de lut de la Ninive (aflate acum la Londra, la 
British Museum) constituie versiunea babiloniană a poemului se 
pare cea mai completă. Istoria acestei descoperiri epocale în 
arheologie îşi are tâlcul ei - ea este legată de trei nume: Layard, 
Rassam şi Smith, prin urmare un arheolog, un diplomat şi un... 
gravor de bancnote, Austen -Henry Layard, unul dintre numele 
cele mai prestigioase ale arheologiei, îşi începu în toamna anului 
1849 săpăturile la Kuyundjik, pe malul Tigrului, unde descoperi 
marele palat din Ninive, cu ziduri din cărămidă smălțuită, 
mozaicuri, inscripţii, basoreliefuri. Până atunci, Ninive fusese 
cunoscut, vreme de aproape două milenii, doar din cuvintele 
profeților biblici şi părea învăluit într-un nimb de legendă. Acum, 
istoria acestui oraşi'se dezvăluia cercetătorilor prin clădirile sale, 
prin arhivele sale cuprinzând texte care permiteau să i se 
reconstituie istoria: „Ninive", arată C. W. Ceram, „s-a impus în 
memoria oamenilor prin jaf, tiranie, împilarea celor slabi, 
războaie şi atrocități de tot felul, printr-o serie de de regi 
sângeroşi, care nu se mențineau la putere decât prin teroare, 
dintre care prea puţini s-au stins de moatfe”ifaturală şi' al căror 
despotism se înteţea din zi în zi". Toate aeeiea sunt foarte 
adevărate, dar în acelaşi palat din Ninive - palatul lui Sennaşerib 
(704-681 î.e.n.) apoi a lui Assurbanipal (668-626 î.e.n.) - Layard 
a descoperit şi o bibliotecă; termenul nu este câtuşi de puţin 
exagerat - treizeci de mii de volume, reprezentând tot atâtea 
tăblițe, clasate sistematic, şi înglobând întreaga cultură scrisă 
assiro-babiloniană: filosofie, astronomfe, matematică, medicină, 
filologie, manuale şcolare, magie şi credinţe oculte, ritualuri, 
precum şi beletristică - legende epice, imnuri, cânturi; între ele 
s-au găsit, fragmente ale legendei lui Ghilgameş. Din păcate, 
erau numai câteva tăblițe - cea mai mare parte a epopeii, prima 
cunoscută în istorie, se pierduse, poate că în urmă cu două 


milenii şi jumătate, sau poate datorită unor neglijenţe în 
efectuarea săpăturilor. 

Aici intervine Hormuzd Rassam, un colaborator al lui 
Layard. Rassam s-a născut în 1826, la Mossul (pe Tigru), a 
studiat la Oxford şi a avut o tinereţe foarte aventuroasă: în 
1864, de pildă, fiind trimis de, guvernul englez în misiune pe 
lângă negului Theodor al Etiopiei, fu apucat în temniţă decătre 
acel rege-tiran, unde petrecu doi ani pană ce a fost eliberat de 
expediţia lui Napier. Colaborator al lui Layard, îi-urmă acestuia 
în funcţie la British Museum, apoi pe şantierul arheologic de la 
Ninive, prin urmare chiar lângă Mossul, oraşul său natal, unde 
descoperi ruinele unui templu impunător, închinat lui 
Assurnasirpal, precum şi numeroase tăblițe de lut pe care le 
trimise la British Museum. Rassam nu şi-a dat seama de 
importanţa descoperirii sale -anume că printre acele tăblițe se 
afla o variantă a epopeii lui Ghilgameş cuprinzând numeroase 
pasaje care lipseau din biblioteca lui Assurbanipal! 

Studiul acestor tăblițe a fost efectuat de un tânăr cu o 
profesie originală - gravor de bancnote - şi un nume banal: 
George Smith, Născut în 1840 la Chelsea, lângă Londra, era un 
autodidact pasionat de assiriologie - ziua grava bancnote, seara 
studia cuneiforme în modesta lui cămăruţă. La douăzeci şi şase 
de ani, după ce scrisese câteva articole despre unele caractere 
cuneiforme nelămurite, a fost angajat asistent la secţia egipto- 
asiriană de la British Museum, iar la treizeci şi şase de ani, când 
s-a stins din viaţă, publicase douăsprezece ample studii de 
specialitate. în 182, aplecându-se asupra tăbliţelor dezgropate 
de Rassam, îşi dădu imediat seama că se afla în faţa unuia 
dintre cele mai vechi monumente literare ale umanităţii - 
epopeea lui Ghilgameş. 

e Descifrarea tăbliţelor ridica unele dificultăţi mai ales 
datorită faptului că textul avea numeroase lacune care trebuiau 
completate prin conjecturi, dar George Smith era pasionat de 
munca lui. Totuşi, când ajunse- la ultima parte a epopeii, trebui 
să se dea bătut: lacunele erau din ce în ce mai stânjenitoare - în 
fapt, povestirea lui Utnapishtim lipsea aproape complet - deşi se 
întrezăreau unele aluzii la o uriaşă inundație care semăna cu 
potopul biblic. 

George Smith publica rezultatul cercetărilor sale şi nu 
ascunse faptul că, după părerea lui, nu este exclus ca ia 


originea naraţiunii tyblice despre potop să se afle epopeea lui 
Ghilgameş. în Anglia victoriană, unde Biblia se afla la cea mai 
mare cinste, această afirmaţie stârni un val de proteste, iar 
redacţiile ziarelor au fost asaltate de un adevărat... potop de 
scrisori din partea unor cititori făcând parte din cele mai diverse 
categorii sociale,, drept care Daily Telegraph, unul dintre marile 
cotidiene londoneze, oferi un premiu de o mie de guinee celui 
care va reuşi să aducă de la Ninive sfârşitul epopeii, astfel încât 
controversa să fie tranşată odată pentru totdeauna. George 
Smith hotărî să-şi încerce norocul. Nu era deloc o treabă uşoară; 
făcând abstracţie de miile de km care despărţeau Londra de 
Mesopotamia, trebuia să caute într-un uriaş morman de 
sfărâmituri brăzdat de săpăturile anterioare câteva tăblițe de 
lut, dar nu orice fel de tăblițe, ci unele anume. 

(C. W. Ceram: „A îndeplini o asemenea muncă echivala cu 
a pescui într-un lac un anume purice de apă, sau a căuta 
vestitul ac în carul cu fân"). 

Smith a avut noroc - norocul care însoţeşte mai mplt sau 
mai puţin orice descoperire arheologică: găsi fragmentele care 
lipseau şi se întoarse la Londra cu 384 tăblițe cuprinzând, între 
altele, urmarea povestirii lui Utnapishtim. Pentru toţi oamenii de 
bună-credinţă deveni limpede că epopeea lui Ghilgameş 
inspirase naraţiunea biblică despre potop, că Utnapishtim este 
Noe. 

In afară de această versiune babiloniană, socotită a fi cea 
mai completă, există $i o versiune asiriană - în care 
Utnapishtim, constructorul navei, se numeşte Hasis-Adra, iar 
potopul, dezlănţuit de mânia zeilor, are ca scop distrugerea 
oraşului Shurupak, situat între Hilleh şi Bagdad - de asemenea şi 
una akkadiana. Deşi, aşa cum arătam, versiunea babiloniană 
este mai completă, unii autori o preferă pe cea akkadiana, „mai 
bogată în amănunte pronunţat mitologice" (cf. V. Kernbach: 
Miturile esențiale, Bucureşti, 1978). 

Oricum, este astăzi în afară de orice discuţie că potopul 
biblic a fost inspirat de epopeea mesopotamiană, mult mai 
veche. Se pare ', că Ghilgameş este un personaj istoric care 
(potrivit profesorului René Labat de la Collège de France) a jucat 
un rol important către secolul ăl XXVIII-lea î.e.n. Iniţial, legenda 
care i-a perpetuat numele s-a născut, probabil, în Sumer, 
răspândindu-se apoi în regiunile înconjurătoare. Biblia a preluat, 


între altele, partea în care Utnapishtim (Hasis-Adra, Xisuthros) îi 
povesteşte nepotului său Ghilgameş despre potop: odată cu 
preluarea, autorul - mai degrabă autorii - textului biblic au 
eliminat zeii păgâni şi au adăugat tradiţiilor primitive diferite 
elemente fantastice, că stingerea  seminţiei omeneşti, 
submersiunea celor mai înalţi munţi s.a. 

în afară de versiunile amintite, de curând (toamna anului 
1975) s-a adăugat încă una: o misiune arheologică a 
Universităţii din Roma a descoperit 15 000 tăblițe de lut, datând 
de la începutul mileniului al Ill—lea Le.n., la Eblait (astăzi: Tell- 
Mardikh, în Siria),* printre care o nouă versiune (profesorul 
Giovanni Pettinato pretinde că e cea mai veche cunoscută până 
astăzi) a mitului lui Ghilgameş, redactată în sumeriană şi în 
parte într-o limbă semitică necunoscută. Numeroasele versiuni, 
precum şi vechimea lor, atestă că ne aflăm în faţa unor 
arhetipuri; psihologul şi psihiatrul elveţian Carl Gustav Jung 
(1875-1961) defineşte arhetipul ca o „imagine cum am văzut) 
doi conchistadori spanioli - pe Quesada venit dinspre nordji pe 
Belalcazar care urcase de la sud; 

In 1538 se întâlniseră aşadar - în ţara muiscilor, 
presupusul Eldorado - trei detaşamente /de mercenari: două 
spaniole, comandate de Quesada şi Belalcazar şi unul german 
comandat de Federmann. Din afirmaţiile cronicarilor spanioli 
(compulsionate şi interpretate de un autor mai nou - I. P. 
Maghidpvici în op. cit.) rezultă că aceste detaşamente „se 
compuneau fiecare din acelaşi număr de oameni: câte 160 
soldaţi, un preot şi un călugăr. Deoarece au venit însă din 
direcţii diferite şi au jefuit în cursul expedițiilor lor popoare 
diferite, se deosebeau mult prin îmbrăcămintea oamenilor. 
Oamenii lui Belalcazar, care veniseră dinspre sud, din Peru, erau 
mai bogaţi şi purtau haine de mătase şi catifea. Oamenii lui 
Quesada, veniţi dinspre nord, de pe ţărmul Mării Caraibilor, erau 
mai săraci şi purtau ţesături de bumbac indigene. lar soldaţii 
săraci ai lui Federmann, veniţi dinspre răsărit, prin savanele 
aproape pustii din regiunea fluviului Orinoco, îşi acopereau 
trupurile istovite cu piei de animale. Pe câmpia de lângă Bogota 
cele trei tabere s-au instalat în triunghi, ameniriţându-se una pe 
cealaltă". Fiecare dintre cele trei grupuri de mercenari lacomi de 
aur dovediseră cu prisosinţă până atunci că nu se va da înapoi 
de la nimic pentru a-şi atinge mult râvnitul ţel, iar un precedent 


fusese creat în Peru, unde spaniolii se măcelăriseră între ei 
pentru aurul Marelui Inca. întâlnirea de pe podişul 
Cundinamarca s-a sfârşit totuşi, după îndelungate tratative, cu o 
înţelegere relativ paşnică: Federmann a acceptat ca, în schimbul 
unei sume de răscumpărare, să renunţe la drepturile (!) sale 
asupra regiunii podişului, iar spaniolii s-au înţeles între ei să-şi 
delimiteze noile posesiuni, Podişul Cundinamarca revenindu-i lui 
Quesada. O ultimă tentativă germană - o expediţie condusă de 
Philipp von Hutten, locotenent al iui Speyer - s-a sfârşit printr-un 
dezastru în regiunea* fluviului Guaviare, întreg detaşamentul 
fiind nimicit de indieni, în 1546; odată cu von Hutten şi-ă încetat 
existenţa şi întreprinderea colonială a bancherilor Weiser şi 
Ehinger. 

Diferite expediţiLmai mari sau mai mici au continuat multă 
vreme (şi mai continuă până în zilele noastre) să caute 
Eldoradoul - sau cea a mai rămas din bogăţiile sale fabuloase. 
Mai ales „Lacul Sfânt", până astăzi neidentificat, formează 
obiectul cercetărilor - lacul al cărui fund se zice că ar fi acoperit 
cu un strat de pulbere de aur şi cu podoabele de preţ aduse ca 
jertfa de preoţii muisci... De-a lungul anilor s-au emis 
numeroase ipoteze, unele pline de fantezie, altele doar 
năstruşnice - s-a vorbit de mai multe lacuri sfinte pe care s-ar fi 
desfăşurat ceremoniile muisce, s-a vorbit de mlaştini, de lacuri 
ascunse în peşteri, de o catastrofa seismică... Nu de mult (în 
1969), comandantul Jacques-Yves Cousteau a cercetat vreme de 
opt săptămâni fundul Lacului Titicaca, „Oglinda Zeilor", cu 
ajutorul unui mic submarin echipat cu un sonar, dar singura sa 
descoperire mai de seamă în apele acestui uriaş lac situat la 
aproape 4000 m altitudine a fost o specie necunoscută de 
batracieni - nişte broaşte lungi de o jumătate de metru, cu 
pielea pătată în galben, brun şi cenuşiu, înzestrate cu un aparat 
respirator asemănător cu al peştilor. 


Animale monstruoase: 

BALAURI, DRAGONI, ZMEI 

BALAUR; Monstru care întruchipează râul, imaginat 
ca un şarpe uriaş, cu Unul sau mai multe capete, adesea 
înaripat. 

Dicţionarul explicativ al limbii române, 1975, 

DRAGON: Monstru fabulos, închipuit cu gheare de 
leu, aripi de vultur şi coadă lungă de şarpe; specie de 
şopârlă care creşte pe copaci, în unele regiuni tropicale, 
având în lungul corpului două excrescenţe ale pielii în 
formă de aripi. 

idem. 

ZMEU: Personaj fantastic din basme, imaginat ca un 
uriaş cu puteri supranaturale, dar cu o inteligen Ja 
redusă, întruchipând răutatea şi fiind întotdeauna învins 
de forţele binelui. 

ibidem. 

„Naturii îi place să se ascundă" 


Heraclit din Efes circa 500 le.n. 

Jn epoca miturilor încă nu se scriau tratate de 
zoologe. Şi multă vreme, pana în perioada iluminismului, 
descrierea şi sistematizarea animalelor a fost, în 
general, incredibil de înapoiată în raport cu stadiul de o 
incomparabilă strălucire al sculpturii animaliere în 
domeniul plasticii cu conţinut religios sau istoric. Cu 
toate acestea te cuprinde Uimirea cât de frecvent este 
menţionat - în antichitatea timpurie, la grecii de mai 
târziu si la romani, în literatura profană şi nu numai în 
mituri -«balaurul», de parcă în vremurile acelea ar fi fost 
o noțiune obişnuită din domeniul zoologiei Adesea ai 
impresia că era mult mai bine cunoscut decât, de pildă, 
rinocerul sau hipopotamul, şi că acela care s-ar îndoi de 
existenţa lui trebuie socodt ca lipsit de orice cultură." 

Wilhelm Bolsche în Drachen, 1929. 

e LEGENDA LUI MINOS ŞI CULTUL LUI MITHRA, 
ARGUMENTE PENTRU „BALAURII" DIN BABILON ŞI DIN RHODOS. 

e CALMARUL GIGANTIC: AVENTURA NAVEI ALECTON. 

* ŞOPÂRLELE ZBURĂTOARE ALE LUI CONRAD GESNER. 

e DOSARUL A: DESCOPERIRILE DE LA SOLNHOFEN. 

e HIDRA DIN DELTA DUNĂRII. 

e ÎN LEGĂTURĂ CU O VECHE BALADĂ ŞI O PEŞTERĂ DIN 
VALEA CERNEL 

„Din înaltul Idei cretane, muntele lui sacru, Zeus zeul a 
zărit pe o plaja din îndepărtata Asie pe tânăra Europă, fiică a lui 
Agenor, sau, poate, a lui Phoenix. Prefacându-se într-un taur alb, 
el s-a avântat, a fermecat şi a răpit prinţesa, pe care a purtat-o 
în spinare, peste ape, până la capul Sidero din Creta. Acolo i s-a 
arătat ca iubit şi stăpân, şi apoi au început să nuntească lângă 
Gortyn, sub un platan veşnic verde. De pe urma acestei iubiri s- 
au născut trei copii: Minos, Radamant şi Sarpedom în van erau 
Radamant drept, iar Sarpedon puternic, singurul prețuit de zei şi 
de oameni rămânea Min*s-'N-a dovedit el oare fraţilor săi care-i 
căutau pricină că menjrea lui era să stăpânească această mare 
insulă de la un capăt la altul? într-adevar, tot ce a cerut cerului 
i-a fost dăruit. Marea să dea naştere unui taur! Şi zeul mării i-l 
dăruieşte. Roşi de invidie fraţii sunt siliţi să părăsească insula, 
unul plecând în Eubeea şi Beoţia, celălalt în Asia Mică. Minos 
merge la Zeus, să-l consulte, în peştera lui din muntele Ida. Sta 


faţă în faţă cu tatăl său, zeul, îi vorbeşte şi capătă de la dânsul 
legile cele mai/drepte şi cele mai înțelepte din lume. Din opt în 
opt ani, aceeaşi scenă se repetă. Minos întemeiază o sută de 
oraşe mari, printre care Cnossos, Phaistos, Kydonia... Clădeşte 
palate, trasează drumuri, construieşte porturi, dă în pază 
coastele Cretei unui robot de bronz, Talos, colonizează insulele, 
întreţine o flotă uriaşă. Marea Egee se supune stăpânirii sale. 
Çretan desăvârşit, se războieşte, vânează, iubeşte din plin. Are 
un câine şi arme făra cusur. Şi totuşi, ca orice cretan, el ştie că 
omul nu este făcut pentru fericire. Femeile îl .înşeală şi—l duc la 
pieire. La capătul de apus al insulei, Britomartis scapă de 
urmărirea lui. Soţia lui, Pasifae, se îndrăgosteşte de un taur 
marin, dând naştere unui bastard monstruos, Minotaurul. Să fie 
închis într-uh labirint! Fiicele lui se dăruiesc primului venit, 
Ariadna lui Teseu, Fedra lui Hipolit, Akakallis lui Hermes sau 
Apollo... Să fie exilate! lubitele, fie că-i mor în braţe, fie că, 
asemeni lui Procris, îi fură armele şi câinele, sau, ca Scylla 
paricida, îi inspiră groază. Soarta se înverşunează împotriva 
copiilor lui: Glaucus cade într-un vas mare cu miere şi se îneacă, 
de foarte tânăr încă; Androgeu, învingător la jocurile atletice din 
Grecia continentală, este ucis de concurenţii lui; Katreus va fi 
omorât de însuşi fiul lui. 

Minos hotărăşte să se răzbune pe arhitectul care a 
îndemnat-o pe soţia lui, Pasifae, să—1 înşele, iar pe Ariadna, fica 
lui, să—1 trădeze; îl închide pe Dedal în propria sa construcţie, 
în Labirint, îndemânatic însă, Dedal îşi confecţionează nişte aripi 
evadând împreună cu Icar; se refugiază la Cumae, apoi în Sicilia. 
Minos îl urmăreşte pas cu pas. Pretutindeni, el făgăduieşte 
răsplată aceluia care va şti să treacă un fir de aţă prin spiralele 
unei ' cochilii de melc. Or, regele Cocalos îl ţine ascuns pe Dedal 
în palatul său de la Camicos, lângă Agrigent. Cocalos supune 
problema oaspetelui său. Acesta leagă firul de aţă de trupul unei 
furnici, pe care o sileşte apoi să parcurgă labirintul în miniatură; 
astfel Dedal, arhitectul, s-a dat de goi. Minos pretinde să-i fie 
predat duşmanul. Pentru cea din urmă oară, femeile se 
dovedesc mai tari decât căpetenia ce părea de neînvins; îl vor 
pofti să se îmbăieze, înăbuşindu-l cu aburii fierbinţi din etuvele 
lui Dedal, iar soldaţii vor îngropa trupul eroului în templul zeiţei 
iubirii de la Herakleia Minoa. Aveau şă-l regăsească în împărăţia 
morţilor ca judecător”. 


Astfel relatează Paul Faure (în Viaţa de fiecare zi în Creta 
M Minos, Edit. Eminescu, 1977) legenda veche de cel puţin trei 
milenii şi jumătate, dâr probabil că şi mai veche, reluată de 
Homer şi de aproape toţi poeţii şi istoricii antichităţii, de erudiţii 
» Renaşterii şi de arheologii care în zilele noastre dezvelesc 
palatele şi lăcaşele de cult din Cnossos şi Phaistos şi cercetează 
peşterile muntelui cretan Psiloriti pe care cei vechi îl numeau 
Ida. fiindcă, ne spune Faure, a evoca viaţa din Creta mingică „nu 
înseamnă numai a descoperi o epocă privilegiată în care arta, 
tehnicile şi organizarea socială au atins punctul lor de 
perfecţionare, nici chiar a slăvi pe cel mai drept şi mai cuminte 
dintre eroi: înseamnă a asista la grima deşteptare, la primul 
zâmbet, la primele gesturi ali tinerei Europe”. 


a$ A ni 2 


Sigiliu din mileniile II-I lë: găsit la Harappa 
(Muzeul national din New Delhi, India) 


întreaga noastră cultură modernă datorează enorm 
acestor legende - înainte de orice printr-o simbolistică expresivă 
a noţiunilor ce ţin în egală măsură de metaforă: juriştii din zilele 
noastre îl revendică pe Minos cel drept, inginerii şi constructorii 
pe Dedal cel ingenios, aviatorii pe Icar cel îndrăzneţ; iar noţiuni 


şi expresii ca „labirint" sau „firul Ariadnei" au intrat în vorbirea 
de toate zilele. 

Lucrurile sunt mult mai puţin lămurite în privinţa acelor 
animale ciudate - monştri sau poate numai făpturi fantastice -în 
care regăsim cu perseverenţă taurul. Ce era acel taur căruia, la 
insistenţele lui Minos, i-a dat naştere marea? Dar celălalt „taur 
marin" de care se îndrăgosteşte Pasifae? Dar Minotaurul, 
„bastardul monstruos" care va fi închis în Labirint? în general, 
taurul pare a fi un fel de simbol iconografic al Cretei vechi încă 
din perioada prehelenică: pe un pahar de aur găsit la Vafio este 
prezentată o splendidă scenă de vânătoare - captura unui taur 
sălbatic cu hăitaşi, câini şi plase; un rhyton din steatit,.provenit 
din palatul de la Hagia Triada şi decorat cu,scene atletice în 
relief, cuprinde printre întreceri saltul periculos peste capul unui 
taur; taurii sunt reprezentaţi pe căni şi amfore, în picturile 
miniaturale de la Cnossos, în decorurile murale de la Santorin; la 
Cnossos s-a descoperit chiar un „toreador" de fildeş surprins în 
clipa saltului primejdios peste trupul taurului; în general scenele 
de tauromahie nu sunt deloc rare în plastica minoică, având 
probabil semnificaţii religioase şi făcând parte din practicile 
sacerdotale. 

Potrivit lui P. Faure, din „dorinţa de a-şi varia stilul şi 
fantezia, proprie cretanilor", cu timpul s-a înmulţit reprezentarea 
animalelor monstruoase de pe peceţile insulei: monştri înaripaţi, 
grifoni şi sfincşi amintind de cei din Asia Mica, demoni cu cap de 
câine, de tap, de taur, „strămoşi" ai Himerei sau ai Minotaurului, 
„străbune" ale sirenelor sau ale harpiilor, lei înaripaţi; pe un 
sigiliu din peştera de la Psykhro, cioplit în bazalt verde de 
Lacedemona, este reprodus Minotaurul într-o ciudată răsucire a 
trupului de om şi capului prevăzut cu coarne, formând astfel un 
câmp pe care sunt reprezentate simbolu/i religioase. 

Creta nu este singura regiune în care era răspindit cultul 
taurului, ba nici măcar nu este cea mai veche: Jn câteva regiuni 
ale Orientului Apropiat, acest cult este atestat încă de la limita 
dintre mileniile V şi IV î.e.n., prin urmare cu o vechime de circa 
6000 ani! Simbol al forţei şi fecundității, taurul era venerat ca 
zeu la hitiţi, fenicieni (Moloch), sabeeni, cimbri, în Egipt, în 
Capadocia, şi până în Spania, peste tot unde pătrunsese cultul 
lui Mithra. Cultul „Boului Apis" era răspândit în Egipt, îndeosebi 
la Memphis, Heliopolţs şi Hermonthis. Dupa părerea lui Richard 


Hennig (în op. cit.) „adorarea taurului provine în linie dreaptă de 
la anticul cult al astrelor. Leagănul acestui cult idolatru a fost 

Babilonia, centru al vechii astronomii. Constelaţia Taurului 
a fost, în răstimpul celor 2200 ani care despart anul 4300 de 
anul 2100 Le.n., punctul vernal (aşadar punctul de intersecţie a 
eclipticii cu ecuatorul ceresc, în care soarele se află la 
echinocțiul de primăvară - n. n) care, astăzi, se află în zodia 
Peştilor. Ziua în care soarele intra în zodia Taurului era prima zi 
a calendarului babilonian", într-adevăr, într-o descriere a 
zodiacului din vechiul Babilon 

se spune: „La început, ene taurul". Dar în jurul 'a. «»'i 
2100 î.e.n., ca urmare a precesiunii echinocţiilor, punctul vernal 
a trecut din zodia Taurului în cea a Berbecului (care începe la 21 
martie -echinocțiul de primăvară); totuşi, după cum arată 
acelaşi Hennig „cultul taurului era atât de puternic înrădăcinat 
la anumite popoare, încât s-a menţinut multă vreme după 
aceea, de pildă în Egipt a fost păstrat mai mult de 2000 ani". 

în sfârşit, nu este lipsit de interes faptul că, printre cultele 
orientale atestate pe meleagurile Dobrogei şi Daciei romane, 
este şi cel al lui Mithra: inscripţii în cinstea acestui zeu şi 
reliefuri înfăţişând cel mai adesea sacrificiul taurului se găsesc 
în peşteri (de lă Adam, Histria şi Acbunar, de la Ulpia Traiana, 
Apulum şi Dostat). Răspândirea mithraismului în Dacia a căpătat 
proporţii mai ales în secolele III şi IV e.n. şi este oglindită de cele 
aproximativ 280 monumente mithrace, între care 15 statui 
reprezentându-l pe zeu sau pe acoliţii săi. 

Stabilirea unei legături între străvechiul cult al taurului - 
care în Creta minoică îmbracă şi formele unei întreceri de curaj 
şi îndemânare în palestra - cu coridele moderne din-Peninsula 


si w 
Fresca (detaliu) din Cnossos redând o luptă cu tauri 


Iberică (exportate apoi şi în ţările Americii Latine) 
înseamnă a păşi pe terenul instabil al supoziţiilor; în pofida 
faptului că, până în antichitate târziu, sub ocupaţie romană, 
cultul lui Mithra era destul de răspândit în Spania şi în pofida 
prospectelor turistice moderne care omagiază tradiţia foarte 
veche a unor arefte iberice, între „toreadorul" de fildeş de la 
Cnossos şi popularii maeştrii ai tauromahiei din Sevilla zilelor 
noastre, existenţa unei relaţii este foarte greu de stabilit, fără a 
fi totuşi de domeniul imposibilului. Oricum, spectacolele atât de 
gustate în arenele Cretei minoice şi, mai târziu, ale Romei 
imperiale, au astăzi chiar şi în Spania, duşmani înverşunaţi, care 
le reproşează o anume cruzime, deşi un scriitor de talia lui 
Ernest Hemingway le-a adus elogii în pagini de neuitat 

în literatura orală şi scrisă, ca şi în artele plastice, 
animalele fantastice au ocupat întotdeauna un loc foarte 
însemnat. In peşterile din Spania şi Franţa, vânătorii le-au 
zugrăvit cu multe milenii înainte de apariţia scrierii; Biblia ne-a 
dăruit Leviatanul,, un strămoş al krakenului scandinav (de care 
ne vom ocupa la locul cuvenit), precum şi alţi monştri cu 
rădăcini mai vechi în mitologia orientală; de la antichitate am 


moştenit inorogul, hidra, meduza, sirenele, cerberul, ciclopii, 
minotaurul - o vastă galerie de monştri zugrăviți în legendele 
eroice orientale, poemele homerice, în pictură, sculptură şi 
basoreliefuri, ca şi în mitologia cu caracter religios. Aceste 
făpturi fantastice nu s-au născut în aria civilizaţiilor egeice (cum 
se crede, în general, poate şi datorită faptului că apusul le-a 
cunoscut nemijlocit prin literatura elină), ci au fost în bună parte 
preluate de la civilizațiile mesopotamiene şi egipteană, care la 
rândul lor le-au moştenit de la alte civilizaţii mai vechi, 
orientale, situate la frontiera deocamdată incertă dintre 
preistorie şi istorie. 

Dacă originile acestor plăsmuiri se pierd într-un trecut şi o 
arie nesigure, în schimb evoluţia lor poate fi urmărită de-a 
lungul veacurilor pâna în zilele noastre, ca sursă de inspiraţie în 
arta şi literatura cultă, precum şi în credinţele populare. Un 
întreg curent literar, romantismul, este dominat de legendarul- 
fantastic, ca şi opera câtorva artişti plastici (Bosch, Durer, Goya 
s.a.). Pe toate meridianele folclorul este populat de făpturi 
fantastice - la noi: zmeul înzestrat cu statură şi puteri 
supranaturale, balaurul cu şapte (sau numai cu trei) capete 
scuipând foc pe nări, vârcolacul care mănâncă luna şi soarele, 
ca să nu mai vorbim de „şarpele“ răpus de voinicul lovan 
lorgovan din frumoasa baladă-născută, se pare, pe malurile 
Cernei bănăţene. Reptilele, şi îndeosebi şerpii şi şopârlele, joacă 
un rol preponderent în toate aceste reprezentări: hidra era un 
şarpe cu şapte capete, părul meduzei forma şuviţe sub formă de 
şerpi, krakenul era un uriaş şarpe de mare, dragonul oriental 
avea şi el caractere de şopârlă, ca şi diferitele variante 

Fitdeşuri  cartagineze cu motivele  sfinxului şi 
taurului (după 8. Moscati) 


ale balaurilor antici - Tiamat din Babilon, iar la greci 
păzitorii merelor de aur din grădina Hesperidelor şi lânei de aur 
din Colhida. Mitologia nordică e foarte bogată în asemenea 
monştri: în afară de kraken întâlnim aici şarpele Midgard (învins 
de Thor), Fafnir (învins de Sigurd), Grendel (învins de Beowulf), 
şi alţi balauri răpuşi de Siegfrid, de Dietrich von Born şi de alţi 
eroi. Iconografia creştină a adoptat (şi adaptat) unele din aceste 
reprezentări „eminamente păgâne" - sfinţii Gheorghe şi Mihail 
sunt adesea zugrăviți răpunând balaurul (simbolul răului), iar 
sfântul Haralambie („izbăvitorul de ciumă") are la picioarele sale 
un monstru în lanţuri simbolizând ciuma, pe care vechi pictori 
de icoane şi de biserici şi-l închipuiau de obicei tot ca pe o fiară 
cu multe capete de şarpe. (în româneşte, termenul „drac" vine 
de la latinescul draco = „şarpe“, „balaur"). 

Animalul fabulos cu caracteristici de reptilă este unul 
dintre 

simbolurile răspândite pe aproape întreaga suprafaţă a 
globului nostru atât în Luniea Veche, cât şi în Lumea Nouă, unde 
vechile civilizaţii mexicane (maya, aztecă) rezervă un cult 
deosebit „Şarpelui cu pene" pe care-l numesc Quetzalcoatl sau 
Kukuţcan (şi de care s-a ocupat alt capitol al lucrării noastre). x 

Interesant este că nu pretutindeni această făptură 
fantastică este privită ca un simbol al răului - în vechea Chină 
dragonul este simbolul sacru al cutremurelor de pământ, în 
vechiul Mexic 


me i nn seca ae 

Fildeş fenician reprezentând două animale 
fantastice (dupa 5. Moscati) 

Quetzalcoatl putea aduce recolte bogatq de porumb, în 
heraldica medievală era simbol al curajului şi aducător de 
victorie în luptă, în folclorul multor popoare este păzitor de 
comori ascunse, vechii greci vedeau în şarpe şi un simbol al 
prudenţei - răsucit pe toiagul lui Esculap este până astăzi 
semnul iconografic al breslei medicilor. 

Fără îndoială că nu este lipsită de interes o analiză a 
implicaţiilor de simbol - aşadar ale reprezentării convenţionale 
sau ale reprezentări) în virtutea unei corespondențe mai mult 
sau mai puţin analogice - pe care le-au avut şarpele sau 
balaurul de-a lungul veacurilor (chiar a mileniilor) în foarte 
variate domenii; asemenea încercări s-au făcut, din păcate însă 
de multe ori de pe poziţii neştiinţifice - lucrări relativ recente 
(între care ale lui Maurice Bouisson şi Pierre Măriei) leagă tema 
de „polimorfismul răului", de zonele obscure ale sufletului 
omenesc, de o anumită tendinţă a lui către ocult şi irațional. 
Mult mai potrivită ne apare o analiza bazată pe sisteme de 
referinţă precise şi raţionale, o investigaţie logică şi întemeiată 
pe texte ştiinţifice şi alte mărturii în măsură să arunce oarecare 
lumină în chestiunea atât de controversată a existenţei unor 
animale caracterizate, adesea pe nedrept, ca monstruoase. 

La Roma, în Muzeul Vaticanului, este expus un celebru 
grup statuar de marmură - originar, se pare, din Rhodos - 
reprezentându-l pe preotul troian Laocoon şi pe cei doi fii ai lui 
devoraţi de şerpi iviţi din apele mării; este, cea mai veche 
menţiune despre şerpi de mare cu caracter de monştri 
(mâncători de oameni): deşi splendida statuie (care i-a inspirat 
lui Schiller titlul pentru o lucrare din domeniul istoriei artei) 
datează din secolul II î.e.n., legenda lui Laocoon (carp i-a 
inspirat lui Sofocle o tragedie, astăzi pierdută, şi i-a inspirat lui 
Vergiliu, în Eneida, câteva versuri nemuritoare) este mult mai 
veche, probabil din perioada limitei dintre mileniile II şi | î.e.n., 
aşadar cam tot atât de veche ca şi cea despre Scylla - monstrul 
cu şase capete care-i pândea pe marinarii antici undeva în largul 
coastelor Siciliei. 

Chiar dacă admitem că troianul Laocoon a existat - aşa 
cum au existat şi Troia şi războiul troian - este probabil că şerpi 
de mare troieni", din care zeii au făcut instrumentul răzbunării 


lor, ţin de domeniul legendei, după cum de domeniul legendei 
Jine şi monstrul Scylla. în legătură cu un alt şarpe de mare însă, 
reprodus pe zidurile palatului asirian de la Khorsabad, avem 
temeiuri să credem că redă o imagine după natură: cronicile 
relatează că regele Sargon II (721-705 î.e.n.), în drum spre 
Cipru, a zărit de pe nava lui un şarpe "uriaş, iar la întoarcere a 
poruncit artiştilor săi să reproducă imaginea monstrului pe zidul 
palatului. 

Un veac mai târziu, la curtea regelui Nabucodonosor Il 
(605-562 î.e.n.) este menţionat aşa-zisul „balaur din Babilon", 
care s-ar fi aflat viu, alături de alte animale rare în „grădina 
zoologică" (am spune astăzi) a templului închinat zeiţei Iştar. O 
scriere apocrifă - aşadar nerecunoscută de canoanele bisericeşti 
- relatează că balaurul din Babilon era socotit un animal sfanţ şi 
că profetul Daniel,-“ca să dovedească netemeinicia acestei 
credinţe, a fabricat un soi de ghem din catran, grăsime şi fire de 
păr, şi i l-a dat balaurului, care l-a mâncat şi a plesnit; o 
legendă ca multe altele - dacă săpăturile arheologice întreprinse 
la Babilon de o expediţie germană, sub conducerea lui Robert 
Koldewey (între 1899-1917) n-ar fi dus la interesante descoperiri 
care au generat apoi vii discuţii în cercurile specialiştilor. 

Dintre cele opt porţi ale Babilbnului, expediţia Koldewey a 
dezvelit patru, între care cea închinată de Nabucodonosor 
aceleiaşi  Iştar (Astarte, zeița dragostei, fecundității şi 
războiului); pe această poartă se aflau basoreliefuri din 
cărămidă arsă, în culori vii de email, reprezentând câteva 
animale, între care un balaur, un leu şi un bour. Vom lăsa 
deocamdată de o parte pe acesta din urmă (a cărui imagine 
este familiară mai ales cititorului de la noi, de vreme ce capul de 
bour figurează pe* vechea stemă a Moldovei) încercând să 
desprindem în primul rând înfăţişarea balaurului babilonian aşa 
cum este reprodus pe poarta lIştar: patru picioare de felină cu 
gheare puternice, plăci de corn ca la rinocer, coadă lungă de 
reptilă, gâtul prevăzut cu un fel de creastă ca la unele şopârle, 
boiul lung cu un corn ascuţit. 


PE i 
Cupa de bronz cipro-feniciană reprezentând, printre 
altele, animale fantastice (după S. Moscați) 


După părerea celor care au studiat (de visu, iar nu în 
reproduceri desenate sau fotografice) imaginea balaurului de pe 
poarta Iştar, el „degajă un aer de autenticitate" ~ un specialist 
cu autoritate şi în acelaşi timp foarte prudent, ca Wilhelm 
B6lsche (în Drachen, Francjchsche Verlagshandlung, Stuttgart, 
1929 - „Balaurii") afirmă că „nici o imagine de balaur din vreo 
epocă nu exercită asupra noastră un asemenea farmec de 
autenticitate ca acesta. Este o idee bizară că asemenea făptură 
mai poate fi văzută acolo..." 

în mod firesc ne punem întrebarea: este (mai bine zis, a 
fost) balaurul din Babilon o făptură reală? Argumentele în 
favoarea existenţei sale sunt de două feluri: mai întâi, cronicile 
domniei lui Nabucodonosor Il care menţionează, după cum 
arătam, grădina zoologică a templului zeiţei Iştar - mai mult, 
animalul avea şi un nume, Siruş, care figurează pe tăbliţele de 
lut ars găsite în arhive şi biblioteci, iar în picturi şi basoreliefuri 
este prezentat la picioarele „Marelui 


Zeul Marduk având la picioare sirusul, dragonul 
Babilonuluț (după C K Ceram) 


Stăpân Marduk", zeul suprem al Babilonului; de 
asemenea, monstrul a fost preluat şi de alte texte, mai recente, 
de pildă tratatul de istorie naturală al lui Conrad Gesner din 
Zürich (apărut în 1587), aVirmă: „în pustiurile unde se afla pe 
vremuri oraşul Babilon (se zice că) mulți balauri fioroşi şi-ar 
avea sălaşul" (despre tratatul lui Gesner vom mai vorbi). 

A doua categorie de argumente se bazează pe deducție: 
celelalte animale reproduse pe poarta Iştar, alături de balaur - 


aaa danii e bo t 

Turn al templului zeiței Iştar din Babilon, cu 
animale fantastice din cărămida arsă (604-561 te.n.) 

prin urmare leul şi bourul - sunt animale reale; leul a 
rezistat până în zilele noastre, iar bourul (Bos primigenius - pe 
care nu trebuie să—l confundăm cu zimbrul), până în secolul 
XVII - se pare că ultimul exemplar a fost răpus în 1627, în 
Polonia. Şi atunci, de ce n-ar fi şi aşa-zisul balaur din Babilon un 
animal real? Poate că pe vremea lui Nabucodonosor II era destul 
de rar - ceea ce explică într-un fel prezenţa lui în grădina 
zoologică a templului - iar apoi a dispărut, ca atâtea alte specii. 

In general suntem înclinați să punem dispariţia unei specii, 
pe seama anumitor factori de degradare a mediului legaţi de 
progresul tehnic - şi fără îndoială că asemenea părere 
corespunde unei realităţi obiective, am putea spune că unei 
tragice realităţi a vremii noastre; dar nu trebuie să uităm că 
numeroase specii 


Dragonul răpus în 1345 în Insula Rhodos; 
reproducere după tratatul lui Athanasius Kircher, 
Mundus subterraneus, 1665' 


au dispărut înainte ca legile ecologiei să fie nesocotite, 
înainte ca pământul, aerul şi apa să fie poluate - şi au disparut 
în timpurile istorice, sub ochii noştri ca să spunem aşa; bourul 
este numai un exemplu, lui trebuie să-i adăugăm zimbrul, 
odinioară frecvent întâlnit şi pe meleagurile noastre, apoi 
brebul, cu o 'bogată prezenţa în toponimia noastră - precum şi 
numeroase altele ca: pasărea kiwi, lupul marsupial, dihorul alb, 
leul european, calul sălbatic din Mongolia, pasărea aepiornis din 
Madagascar, bizonul american, cămila sălbatică, ursul de 
peşteră etc. Unele supraviețuiesc în rezervaţii sau în grădini 
zoologice, altele sunt definitiv pierdute. 

în privinţa siruşului, Robert Koldewey este prudent: „Ne 
putem imagina", scrie el, „că preoţii templului posedă un animal 
destul xie asemănător, poate o reptilă [...] pe care, ajutaţi de 
semiîntunericul din templu îl dădeau drept un siruş viu. în acest 
caz, n-ar fi de mirare ca animalul să nu fi putut digera turta de 
păr şi gudron pe care i-o pregătise Daniel". Fără a afirma în mod 
ctegoric existenţa balaurului din Babilon, nu vom exclude 

Leu înaripat din Susa (sec. V-W le.n., Muzeul Luvru, 
Paris) 


aşadar posibilitatea existenţei sale sau a unui animal 
„ destul de asemănător" pentru a folosi expresia arheologului 
german. 

în ceea ce priveşte perioada dispariţiei lui ca specie, orice 
afirmaţie nu poate fi decât hazardată - această perioada 
cuprinzând cam :două milenii, de la circa 600 î.e.n. la 1345 e.n., 
când cronicile latineşti menţionează uciderea unui balaur, 
asemănător ca înfăţişare, în insula Rhodos. Răpunerea 
balaurului din Rhodos de către vajnicul cavaler Deodatus de 
Gozo este, după cum arătam, un episod cronicăresc; respectivul 
pasaj, imortalizat de Schiller într-o frumoasă baladă, analizat de 
Athanasius Kircher într-o lucrare ştiinţifică plină de fantezie 
(Mundus subterraneus, 1665) - ne oferă o descriere a 
monstrului: gât lung, cap de şarpe, dantură puternică, patru 
picioare cu gheare ca de urs, coadă de crocodil, plăci cornoase 
pe corp, două aripi scurte membranoase - o descriere destul 
de apropiată de imaginea balaurului din Babilon, dacă facem 
abstracţie de aripi, care (după cum rezultă din text) oricum nu 
foloseau pentru zbor. 

Din bogata galerie de balauri (şi alţi monştri) pe care ni-i 
oferă mitologiile antice şi ciclurile de legende medievale, ne-am 
oprit asupra celor din Babilon şi Rhodos, deoarece au girul 
cronicilor oficiale, de curte. Problema cu care suntem 
confruntaţi este a admite sau nu, ca premisă, existenţa 


balaurului din Babilon şi, eventual, identitatea lui (ca specie) cu 
cel din Rhodos - aşadar a admite existenţa, până către 
jumătatea veacului XIV, a unei specii de reptile uriaşe cu 
pronunţate caractere, fosile. Ideea nu este chiar atât de 
îndrăzneață pe cât pare enunţarea èi- asemenea specii au 
existat şi unele (şopârla zburătoare din Borneo -Kalimantan, 
varanul din Komodo, broasca ţestoasă din Galapagos s.a.) există 
până astăzi; ce-i drept, ele au supravieţuit în regiuni izolate (la 
adăpost de inițiativele profeților biblici şi de  paloşele 
neînfricaţilor cavaleri medievali..,), fiind amenințate abia în 
zilele noastre de groaznicul flagel care este degradarea mediului 
natural 

Dintre textele antice referitoare la tema noastră, unul 
dintre cele mai aprig discutate este următorul pasaj din Aristotel 
(în /storia animalelor, circa 350 î.e.n.): „în afara de animalele 
studiate până în prezent, mai sunt tn apele mărilor unele ce nu 
pot fi clasificate pe genuri pentru că sunt prea rare. Unii dintre 
pescarii care au o experienţă îndelungată pretind ca au văzut în 
mare aniqgjale asemănătoare unor grinzi negre, rotunde şi deci 
de grosime egală; unele dintre aceste animale seamănă cu nişte 
scuturi; se zice că sunt de culoare roşie şi că ar avea numeroase 
aripi". 

După părea zoologului Bernard Heuvelmans - unul dintre 
specialiştii cu autoritate din zilele noastre, autor a două lucrări 
fundamentale în materie (Pe urmele monştrilor marini şi Marele 
şarpe-de-mare) - în textul de mai sus al lui Aristotel „sunt aluzii 
clare la doi monştri marini dintre cei mai de seamă: pe ded 
parte la Marele şarpe-de-mare şi pe de alta la krakenul 
folclorului scandinav cunoscut şi„sub numele, de altfel 
impropriu, de caracatiţa gigantică. Aici le-am văzut alăturate 
într-un mod succint..." Să lăsăm, deocamdată, de o parte Marele 
şarpe-de-mare şi să ne ocupăm de cefalopodele uriaşe, a căror 
existenţă este astăzi unanim acceptată după ce vreme de multe 
veacuri a format obiectul unor aprigi dispute. 

Dacă Aristotel pomeneşte doar în treacăt de „scuturi" de 
„culoare roşie" cu „numeroase aripi", în schimb Pliniu cel Bătrân 
(în Istoria naturală, redactată cu circa patru veacuri mai târziu) 
ne dă o descriere mai amănunţită a unui „polip monstruos" care 
venise să fure peştele pus lă uscat într-un mic port pescăresc 
din Andaluzia, pe vremea proconsulatului lui Lucullus. în ciuda 


faptului că dă o descriere destul de aproape de adevăir - de 
acest lucru ne dăm seama astăzi - Pliniu n-a prea fost luat în 
serios nici de contemporanii lui şi nici de mulţi dintre naturalistă 
de după el. îşi crease o oarecare faimă că ar exagera - nu 
pretinsese el că flota lui Antoniu (şi a Cleopatrei) pierduse 
bătălia de Iş Actium deoarce o mulţime de peşti rémora se 
agăţaseră cu ventuzele lor de fundul galerelor împiedicând-le 
manevrele? lar despre caracatiţa gigantică pretindea că 
smulsese cu braţele ei un marinar de pe puntea unei nave 
ancorate într-un port din Beoţia; astăzi ştim - cercetările 
comandantului Jacques-Yves Cousteau au confirmat-o dincolo de 
orice dubiu - că, în ciuda înfăţişării lor monstruoase, aceste 
animale marine nu atacă omul nici măcar sub apă, ba chiar se 
feresc de el, fiind în general vegetariene, deşi nu dispreţuiesc, la 
nevoie, moluşte mici şi crustacei. 

Dar Pliniu nu-i singurul care a căzut în această greşeală: 
vechile legende nordice menţionează calmari uriaşi pe care 
navigatorii îi luau drept stânci, aruncând ancora în apropierea 
lor, ba chiar făcând focul pe spinarea acestor monştri, care 
astfel se trezeau furioşi, răsturnând nava şi ucigându-i pe 
imprudenţii marinari. Mai târziu, către sfârşitul veacului XVI, 
naturalistuh Ulisse Aldrovandi (1522-1605) din Bologna 
menţionează şi el naufragii provocate de „caracatiţe" enorme. 
Uneori monstrul este descris înghițind munţi de apă, pe care 
apoi o azvârle pe/nări sub forma a două jeturi puternice în 
măsură să răstoarne orice navă. Nu totdeauna descrierile 
corespund caracterelor de cefalopod - unele, ne evocă acele 
curioase mamifere din apele regiunilor tropicale, descrise prima 
oară de medicul francez Ambroise Pare (în Generația monstrilor, 
1573) şi care ulterior au primit numele (de origine spaniolă) de 
lamantini. Altele au caractere de focă, balenă, morsă, sepie, 
anghilă şi nu arareori combinaţii între acestea, la care se 
adaugă amănuntele plăsmuite de imaginaţie: capete de câini, 
coamă pe gât, coarne în frunte, colţi fioroşi, solzi, plăci cornoase 
pe corp s.a. Cercetătorului din zilele noastre îi revine sarcina 
(deloc uşoară) de a selecta din acest enorm material - ţinând în 
parte de domeniul ştiinţelor naturale în stadiul lor de dezvoltare 
din perioadele antică şi medievală -relatările cele mai veridice, 
informaţiile ce pot fi puse de, acord cu datele ştiinţei moderne. 


Vom remarca, înainte de orice, confuzia pe care unele 
surse o fac între caracatiţă şi calmar; ambele sunt, ce-i drept, 
moluşte cefalopode, dar între ele există câteva deosebiri 
esenţiale: caracatiţa (Octopus) are corpul rotund şi opt braţe (de 
unde numele ei latinesc) cu ventuze; calmarul (Loligo) are 
corpul mai alungit, înotătoare laterale triunghiulare şi, în afară 
de cele opt braţe, încă două tentacule lungi. Pentru identificarea 
ce ne-o propunem, alte două deosebiri sunt de cea mai mare 
importanţă: caracatiţa nu trece de obicei de un metru lungime, 
pe când calmarul variază de la formele din apele puţin adânci, 
măsurând o jumătate de metru, la formele pelagice care pot 
trece de 15 metri lungime; în al doilea rând, caracatiţa trăieşte 
în crăpăturile stâncilor, este un animal de „fund'", pe când 
calmarul înoată aproape tot timpul, deplasându-se până 
aproape de suprafaţa apei. Aşadar, chiar dacă nu admitem 
acţiunile agresive ale unor asemenea „monştri" asupra unor 
nave, ci numai relatările navigatorilor care le-au zărit la 
suprafaţă ji au remarcat proporţiile lor uriaşe - este limpede că 
nu poate fi vorba de caracatiţe, ci după toate probabilitățile de 
calmari. Şi tot un calmar uriaş trebuie socotit şi krakenul 
legendelor scandinave care, pe baza unor cercetări relativ 
recente, se cuvine a fi scos din cadrul exclusiv al folclorului şi 
încadrat în tratatele de specialitate. 

Prima lucrare de zoologie în care krakenul este studiat 
ştiinţific a apărut către mijlocul veacului XVIII: /storia naturală a 
Norvegiei, de Erik Pontoppidan, episcop şi naturalist danez. A 
fost, într-un fel, un act de curaj - toţi cei care, până atunci, au 
încercat să adune probe cât de cât convingătoare în sprijinul 
existenţei cefalopodului uriaş, s-au lovit de un scepticism 
intransigent. Pontoppidan a fost şi el ridiculizat în acel veac al 
enciclopediştilor şi iluminismului, în care aluziile răutăcioase şi 
ironia erau mânuite cu deosebită abilitate şi nu totdeauna în 
slujba unor cauze drepte. Şi totuşi - chiar făcând abstracţie de 
povestirile unor marinari acuzaţi de înclinații către superstiție şi 
de multă imaginaţie -faptele păreau să-i dea dreptate: calmari 
de proporţii uriaşe au fost găsiţi pe câteva plaje din Irlanda, 
Norvegia şi chiar Olanda, unde eşuaseră din diferite pricini, iar 
vânătorii de balene relatau că harponaseră caşaloţi care, în 
agonie,, vomaseră braţe de calmari lungi de zece metri şi mai 
groase ca piciorul omului. 


La cinci decenii după Pontoppidan, un alt naturalist, Pierre 
Denys de Montfort, pe baza unor cercetări bibliografice şi a unei 
anchete (cu pronunţat caracter jurnalistic) întreprinse pe lângă 
navigatori - şi îndeosebi vânători de balene - descrie (în 1802) 
două cefalopode pe care le numeşte „caracatiţa gigantică" şi 
„caracatiţa kraken", deosebirea esenţială dintre ele fiind 
pretinsa agresivitate a primei şi firea paşnică a celei de a doua. 
Nici Montfort n-a scăpat de/ironiile confraţilor săi; unii l-au 
atacat cu vehemenţă, discreditându-1, astfel că bietul om şi-a 
pierdut slujba şi a murit în mizerie. Şi totuşi, după cum spune B. 
Heuvelmans: „... Deşi a confundat caractiţele cu calmarii, era 
mai aproape de adevăr decât cei care l-au atacat". 

în a doua jumătate a veacului XIX, dovezile despre 
existenţa calmarului uriaş devin indiscutabile; un larg ecou a 
stârnit aventura prin care a trecut avizoul francez „Alecton", în 
1861, între Madeira şi Canare: marinarii micului vas de război au 
observat o pată albicioasă pe suprafaţa apei şi, apropiindu-se, 
au constatat că era un uriaş cefalopod, rănit probabil într-d luptă 
cu un caşalot; avea un diametru de şase metri, la care se 
adăugau tentaculele lungi; comandantul navei încercă să-l 
harponeze, dar oţelul trecea prin trupul moale al animalului. 
După eforturi care au durat câteva ore, deşi prins într-o plasă de 
pescuit, calmarul n-a putut fl ridicat pe bord fiind prea greu - 
cântărea peste două tone. Aventura navei „Alecton" a stârnit vii 
discuţii” în cercurile specialiştilor şi în presă, iar lui Jules Verne 
se pare că i-a inspirat episodul luptei dintre submarinul 
„Nautilus" şi nişte calmari uriaşi, din romanul 20000 de leghe 
sub mări. 

Concluzia specialiştilor a fost aproape unanimă: calmarul 
uriaş există! Pontoppidan şi Montfort avuseseră dreptate, ironiile 
la adresa lor fuseseră gratuite. Cu acest prilej, zoologii îşi 
amintiră că numai cu cinci ani înainte de aventura lui „Alecton" 
naturalistul Stenstrup (un compatriot al lui Pontoppidan) 
studiase o „piesă" (cum se spune în termen tehnic) stabilind 
existenţa calmarului uriaş, căruia îi dăduse numele generic de 
Architeuthis. Aşadar, după ce veacuri în şir krakenul populase 
legendele şi povestirile marinăreşti, primit cu scepticism de 
naturalisa şi adesea ironizat de sceptici, îşi cucerea dreptul de a 
figura în manualele de zoologie şi, clasificat fiind; de a purta un 
nune ştiinţific latinesc 


Mustraţii din tratatul naturalistului Conrad Gesner 
din Zurich (Î558) 

între 1871 şi 1873, chiar şi cei mai sceptici dintre 
cercetători fură, nevoiţi să depună armele: pe plaja Thimble 
Tickle din Terra Nova (Newfoundland) au eşuat vreo douăzeci de 
Architeuthis, care au fost studiaţi de naturalista americani A 
Verill şi G. R McGintie; cel mai mare dintre aceşti calmari 
măsura 17 metri cu tentaculele întinse şi cântărea circa 30 tone. 

Ulterior, aceste cifre-record culese de pe plaja din Terra 
Nova 

s-au dovedit a fi modeste: din studiul bucăţilor de braţe 
vomate de caşaloţkîn agonie rezultă că există asemenea 
calmari care cântăresc câteva sute de tone. De asemenea, că 
Architeuthis nu este un animal chiar atât de paşnic - atacat de 
un caşalot (a cărui hrană constă în principal din cefalopode), se 
apară cu înverşunare, după cum rezultă din cicatricele circulare 
produse de către ventuzele sale pe pielea (totuşi foarte groasă) 
a marilor cetacee; ceea ce ne face să ne întoarcem, iarăşi, la 
relatările foarte numeroase din antichitate şi Evul Mediu 
timpuriu despre nave atacate de kraken - de „caracatiţa" uriaşă 
- relatări poate că nu .chiar atât de lipsite de fond real, dacă 
admitem că în drumul lor respectivele nave au tulburat siesta 
unui astfel de gigant care s-a crezut atacat... 

în orice caz, krakenul - pe numele său ştiinţific 
Architeuthis 


- există (sau a existat până foarte de curând) şi chiar dacă 
B. Heuvelmans exagerează socotindu-l „cel mai mare animal 
care a existat vreodată", are dreptate când spune: „... colosul 
are astăzi dreptul de a fi citat în manualele de zoologie: el 
poartă un nume latinesc pe care-l poţi pronunţa, fără a zâmbi 
sau a roşi, într-un laborator de cercetări sau într-o adunare 
academică". 

Dacă în privinţa calmarului uriaş lucrurile sunt pe deplin 
lămurite, în privinţa reptilelor uriaşe discuţiile (începute cu peste 
două milenii în urmă) continuă având partizani înverşunaţi şi de 
o parte şi de cealaltă. Vom trece peste numeroasele mărturii 
orale din antichitate şi din Evul Mediu timpuriu, mai puţin 
susceptibile de a prezenta girul autenticităţii, deoarece autorii 
lor 

- călători, marinari s.a. - sunt în mod firesc influenţaţi de 
mitologia şi superstiţiile acelor veacuri. Printre mărturiile scrise, 
o menţiune specială se cuvine totuşi relatării intitulate Periplus 
Maris Erythraei, datând de la sfârşitul primului secol al erei 
noastre, deoarece alte observaţii ştiinţifice conţinute în această 
lucrare (unică în felul ei, judecată în raport cu perioada în care a 
fost redactată) au fost ulterior confirmate; se spune aici că, în 
Golful Bengal, marinarii recunosc aprcpierea uscatului prin 
faptul că la suprafaţa apei apar dâre de culoare mai deschisă 
Şi... şerpi de mare; din păcate, nu se dă o descriere mai 
amănunţită a acestor animale 

- relatări ulterioare, care ajung până către sfârşitul 
secolului XVIII, au confirmat însă existenţa lor în apele Oceanului 
Indian; unii autori cred că, de fapt, este vorba de obişnuita 
Distira cyanociurta ale cărei dimensiuni au fost exagerate de 
către călătorii amintiţi. 

în veacurile XVI şi XVII, când ştiinţele naturii, desprinse din 
chingile scolasticii medievale de suflul renascentist, încep să—şi 
_ croiască un drum propriu prefigurând cercetarea sistematică a 
naturii, fază caracteristică ştiinţei în stadiul ei mai nou, apar 
câteva lucrări interesante pentru tema noastră, dintre care se 
cuvin citate cele ale lui Olaus Magnus, Conrad Gesner şi 
Athanasius Kircher. 

Olaus Magnus, deşi scandinav, şi-a publicat opera în Italia 
-ceea ce nu trebuie să ne mire, deoarece lucrările sale erau 


redactate (conform uzanțelor vremii) în latină, iar Italia poseda 
câteva dintre cele mai celebre tipografii ale veacului. 

în Istoria popoarelor nordice (Roma, 1555), el notează: 
„Cei care se ocupă cu navigația în dreptul coastelor Norvegiei, 
fie pentru a pescui, fie pentru a transporta mărfuri, relatează'cu 
toţii un fapt uimitor: există în marginea oraşului Bergen un 
şarpe - monstruos, lung de peste două sute de picioare şi gros 
de douăzeci, îşi are sălaşul printre stânci, într-o peşteră adâncă 
pe care n-o părăseşte decât vara, când nopţile sunt senine, 
pentru a devora/ vaci, oi şi porci, în afară de cazul că se 
scufundă în apele mării pentru a se hrăni cu tot felul de 
crustacei. Acest animal îi înfricoşează pe marinari, deoarce are 
obiceiul să apară brusc dintre valuri şi, cu capul ţâşnind ca o 
săgeată, apucă până şi oamenii de pe punţile navelor şi-i 
înghite". 

Dacă Olaus Magnus este istoric (ceea ce nu înseamnă că, 
în pasajul citat, nu păcătuieşte printr-o risipă de fantezie, 
potrivită genului beletristic, dăunătoare într-o lucrare de ştiinţă), 
în schimb Conrad Gesner este unul dintre naturalistă apreciaţi ai 
veacului XVI. Născut la Zurich, a studiat mai întâi filologia, 
devenind profesor de limba greacă, după care a studiat 
medicina, dedicându-se istoriei naturale - activitate întreruptă 
prin moartea sa (în 1565) în timpul epidemiei de ciumă. Din cele 
patru volume intitulate Historia animalium (Zurich, 1551-1558), 
bogat ilustrate cu xilogravuri în culori, vom alege, bineînţeles, 
partea tratând despre reptile, unde se află inclus capitolul De 
dracone - un titlu care spune multe... 

Capitolul acesta „Despre balauri" Gesner îl începe prin a 
descrie şerpii uriaşi - o descriere uimitor de exactă şi care ne 
aminteşte astăzi de pitonul din Lumea Veche şi de anaconda 
sud-americană: se târăsc pe burtă, au limbi despicate,* nu sunt 
veninoşi, pot trăi multă vreme fără hrană, dar apoi mănâncă o 
cantitate enormă, se hrănesc cu fructe, ouă, păsări, atacă şi 
animale mari  încolăcindu-seîn jurul lor ş.a.m.d. Numai 
dimensiunile date de Gesner sunt exagerate: în Africa şi India 
există dracones care măsoară între 30 picioare şi 80 coţi (ciroa 
10-15 metri) ne spune învățatul elveţian - or, cel mai mare 
şarpe actualmente în viaţă, pitonul reticulat din Peninsula 
Malaezia, trece rareori de 10 metri. 


Foarte judicioase sunt şi consideraţiile de ordin istoric şi 
etnografic (şarpele ca animal sacru al lui Esculap, cultul şarpelui 
la indieni s.a.) din capitolul despre „balauri", ceea ce ne face să 
privim cu oarecare îngăduinţă pasajele în care - întocmai ca la 
contemporanul său Olaus Magnus - Gesner pare să dea frâu 
liber imaginaţiei: „Insula Chios", relatează el, „a adăpostit pe 
vremuri într-o pădure deasă nestrăbătută, un monstruos şarpe 
al cărui şuierat îi înspăimânta foarte tare pe locuitori. Şi deşi 
atât ţăranii, cât şi păstorii se temeau să se apropie ca să poată 
vedea cât de mare este, totuşi din şuieratul acela îngrozitor 
erau în stare să-şi dea seama destul de bine că trebuie să fi fost 
un animal uriaş şi înspăimântător”. Odată, ^ând s-a stârnit un 
vânt foarte puternic şi din pricina trăsnetului s-au aprins copacii 
» pădurii, focul a înconjurat din toate părţile balaurul, astfel că 
acesta n-a putut să fugă şi a fost cuprins de flăcări şi nimicit. 
Cum întreaga pădure fusese mistuită de foc, locuitorii din Chios 
nu i-au găsit decât capul şi oasele, care erau nespus de mari şi 
de respingătoare la vedere, stând mărturie cu prisosinţă pentru 
cât de uriaş şi de înfricoşător fusese". 

Din textul de mai sus rezultă că nimeni n-a văzut balaurul 
viu, ci numai scheletul lui - ceea ce duce firesc la concluzia că ar 
putea fi vorba de impresiunea în calcar a tmei uriaşe fosile 
(brontozaur,  iguanodon sau  megalozaur) dezvelită prin 
incendierea pădurii; aşadar nici un martor ocular, numai 
martori... auditivi -şuieratul putea să provină din multe alte 
cauze (de pildă vântul printre frunzele uaor anumite specii de 
arbori sau erupția periodică a unui izvor termal). Cât despre 
împresiunile-lito de animale fosile, paleontologia le cunoaşte de 
multă vreme - ele se găsesc cu osebire în regiunile calcaroase, 
iar solul insulei Chios, patrie a unor faimoase vinuri şi cariere de 
marmură, este calcaros. 

Dar să lăsăm deocamdată fosilele uriaşe (vom reveni 
asupra lor în analizarea unei interesante ipoteze) şi să ne 
întoarcem la Conrad Gesner care, după ce sfârşeşte cu. 
descrierea şerpilor uriaşi, ttece la şopârle: ele trăiesc - ne spune 
el - atât în apă, cât şi pe uscat, uneori alături în aceeaşi regiune, 
pot avea picioare de felul crocodililor şi creste zimţate, pot avea 
aripi (ca ale liliecilor) şi dinţi ascuţiţi. Şi din nou savantul 
elveţian ne  uimeşte când relatează despre  „şopârlele 
zburătoare" din India - descrierea lui, ca şi ilustraţia care 


însoţeşte textul, ne-aminteşte cu uimitoare exactitate de specia 
Draco volans din regiunile tropicale ale Asiei de sud-est. 

Viu colorat, cu trupul presărat çu pete lucioase albastre şi 
galbene, Draco volans poate executa zboruri până la 25 metri 
de la un copac la altul, evitând cu abilitate obstacolele şi 
atingându-şi cu precizie ţinta îndepărtată. Regiunea lui de 
baştină este şi cea a şarpelui auriu (chrysopolea) poreclit, pe 
nedrept, „şarpele zburător", care ţâşneşte de asemenea de la 
un copac la altul în căutarea prăzii. De fapt, nici Draco volans nu 
are aripi, .ci un soi de paraşute membranoase: înainte de 
cădere, animalul îşi desface membranele laterale, înlăuntrul 
cărora prelungirile subţiri ale coastelor întind pielita aşa cum 
arcurile metalice ale unei obişnuite umbrele de ploaie întind 
pânza. Zborul (de fapt: săritura, apoi: planarea şi căderea lină) îi 
serveşte şopârlei pentru procurarea hranei, care constă mai ales 
din insecte. 

Singura nepotrivire pe care o găsim la- descrierea făcută 
de Gesner se referă tot la dimensiuni, pe care naturalistul 
elveţian le exagerează. Faptul că menţionează ca regiune de 
baştină a şopărlei „zburătoare“ India nu este o greşeală: pe 
vremea lui prin pluralul „Indii" se înțelegeau toate regiunile 
aflate la răsărit de Marea Roşie, inclusiv Insulinda - nume sub 
care era desemnată acea parte a Asiei meridionale care 
cuprindea insulele Sumatra (Sumatera), Java (Djawa), Bali, 
Timor, Moluce, Celebes (Sulawesi), Borneo (Kalimantan), 
Filipinele s.a. - care sunt, într-adevăr, patria lui Draco volans, 
întâlnit mai ales în pădurile mlăştinoase de acolo. Numele său 
ştiinţific-latinesc îl va primi la aproape două veacuri după 
apariţia cărții lui Gesner, de la marele naturalist şi 
sistematizator care a fost Linné - iar determinantul „volans" nu 
constituie nici el p inadvertenţă: dacă ştim mai de mult că nu tot 
ce zboară se mănâncă, astăzi, în era aviaţiei cu reacţie şi a 
rachetelor cosmice, am aflat şi că nu tot ce zboară trebuie să 
aibă neapărat aripi... 

Dacă am insistat asupra textului din Gesner şi a 
caracteristicilor lui Draco votans am făcut-o deoarece ele 
anulează unul dintre argumentele adversarilor existenţei unor 
„fosile vii", de tipul reptilelor prevăzute cu aripi (sau măcar cu 
„paraşute" membranoase) ştiut fiind că o bună parte a miturilor 
şi povestirilor despre diferiţi monştri le atribuie asemenea 


organe de zburat. Sopârlele zburătoare, foarte răspândite în 
trecut - când au constituit o verigă a trecerii de la reptile la 
păsările primitive (Arheopterix) - păreau să fi dispărut definitiv 
cu mult înainte de ceea ce obişnuim să numim perioada istorică; 
descoperirea lui * Draco volans (apoi a altor specii şi subspecii 
cu caracteristici asemănătoare) a impus reconsiderarea unor 
texte vechi privite până atunci cu scepticism (justificat, într-o 
oarecare măsură) -texte care, mcepând cu /storiile lui Herodot 
din secolul V î.e.n., se succed, cu oarecare întreruperi, până 
către sfârşitul secolului XVIII când existenţa unor astfel de 
reptile a fost stabilită în afara oricăror îndoieli prin informaţii 
aduse de călători avizaţi şi prin studiul sistematic al unor 
exemplare capturate. 

Este firesc să ne punem întrebarea dacă patria acestor 
specii tfebuie circumscrisă la sud-estul Asiei - aşa cum, de pildă, 
a cangurului se află în limitele continetului australian - sau dacă 
nu se g&seau şi în alte părţi ale lumii, în Africa, de pildă, sau în 
Europa? Chiar Herodot vorbeşte de şerpi zburători care 
constituie hrana principală a păsărilor ibis - el însuşi ar fi văzut, 
cu prilejul călătoriei sale în Egipt, grămezi de oase provenind de 
la aceste reptile căzute pradă voracilor ibişi. 

Bun cunoscător al textelor vechi, Gesner citează 
respectivul pasaj din Herodot, adăugând că nu este exclus ca 
exemplare ale speciei să fi ajuns în zbor chiar şi în Europa, căci 
„deşi asemenea animal nu trăieşte în Franţa, fiind necunoscut 
acolo, totuşi, pe vremea regelui Francise, nu departe de La 
Rochelle, un astfel, de şarpe zburător a fost doborât şi ucis cu 
furca de către un ţăran pe pământul căruia se lăsase în zbor; pe 
urmă a fost adus şi arătat regelui, unde mulţi dintre cei ce nu 
credeau (în existenţa lui n. n,) precum şi savanţi l-au examinat 
Şi au fost de părere că a fost aruncat de' furtună peste mare şi 
astfel ar fi ajuns acolo". 

După ce vorbeşte de „şerpi-lilieci" care se aflau împăiaţi în 
diferite colecţii, Gesner reproduce un citat dmtr-o lucrare mai 
puţin cunoscută a lui Hieronymus (Gerolamo) Cardanus 
contemporan cu el; deşi cunoscut astăzi numai pentru lucrările 
sale din domeniul matematicii şi fizicii (formula rezolvării 
ecuaţiilor 


„Şarpele cu aripi“ descris de Pierre Beton şi 
reprodus tn tratatul tui Gesner 

cubice şi suspensia care-i poartă numele), Cardan a fost 
un medic vestit al vremii şi dintre cele peste 220 lucrări ale sale 
(publicate sau în manuscris) câteva tratează probleme din 
domeniul ştiinţelor \ naturale. Cardan relatează că a văzut la 
Paris „cinci şerpi zburători uscați, care au fost capturați la date 
diferite, dar ca înfăţişare sunt foarte asemănători. Aveau două 
picioare şi aripi atât de mici, încât după părerea mea abia dacă 
puteau să zboare şi să se menţină cu ële în aer; capetele erau 
mici şi aveau caracteristicile capetelor de şarpe; erau viu 
colorați, fâră pene şi iară păr, iar cel mai mare dintre ei măsura 
cam cât un iepure de casă; nici un om n-ar fi putut plămădi sau 
combina aceste trupuri atât de asemănătoare între ele şi, în 
afară de asta, desigur că li s-ar fi pus aripi mai mari astfel încât 
înfăţişarea lor să fie mai puţin suspectă". 

Interesant este faptul că această lucrare a lui Cardan - 
datând din 1557 - nu este singura care relatează despre şerpii 
zburători expuşi la Paris; despre ei a scris şi naturalistul Pierre 
Belon (1517-1564) şi se pare că gravura în lemn din tratatul 
elveţianului Gesner este reprodusă după cel al francezului Belon 
- fapt în măsură să ne inspire unele reflecţii în legătură cu 
schimbul de informaţii şi idei de la mijlocul secolului XVI, când 
minunata descoperire care a fost tiparul abia împlinise un veac. 


Doar Goe 
Illustratie din tratatul lui Kircher, reprezentând un 
pui de dragon împăiat, care s-ar fi aflat în colectia 
naturalistului Aldrovandi 


Şi fiindcă suntem la capitolul preparatelor de muzeu, se 
cuvin citate şi ilustrațiile lucrării Mundus subterraneus (1665) a 
învățatului erudit german Athanasius Kircher - dar nu pentru 
balaurul (cu patru picioare, aripi şi coarne) reprezentând 
monstrul răpus de cavalerul Deodatus în insula Rhodos, ci 
pentru „puiul de balaur" (cum JI numeşte autorul) şi care s-a 
aflat preparat în colecţia naturalistului Ulisse Aldrovandi, 
învățatul bolognez care, după cum am văzut, s-a ocupat şi de 
„caracatiţa" uriaşă. Puiul de balaur din colecţia de la Bologna 
avea numai două picioare, gâtul lung serpentiform şi - deşi 
Aldrovandi şi Kircher ne asigură că a fost capturat (în Italia) pe 
la mijlocul secolului XVI - semăna uimitor cu reptilele marine 
fosile caracteristice erei mezozoice şi pe care paleontologii le 
numesc pleziozauri. 

Au fost destul de numeroşi oamenii de ştiinţă "cărora le-a 
venit foarte greu să admită existenţa unor reptile zburătoare -ba 
refuzau chiar să accepte ideea că asemenea vietăţi au existat 
cândva. Jn această privinţă este caracteristică povestea 

descoperirilor de la Solnhofen - ziariştii de la mijlocul 
veacului trecut au numit-o „Dosarul A" - care merită a fi relatată 
pentru multiplele ei implicaţii: 

Evenimentul a avut loc la puţină vreme (numai doi ani) de 
la apariţia lucrării lui Darwin, Originea speciilor, 1859, care a 
provocat vii discuţii între  naturalişti. Noua teorie, care 


revoluţiona toate domeniile ştiinţelor naturii, avea partizani 
înflăcăraţi şi duşmani înverşunaţi, iar o bună parte a oamenilor 
de* ştiinţă încă nu îndrăzneau să ia o atitudine hotărâtă. Intr-o zi 
din vara anului 1861 sosi vestea că în masivul de piatră de 
lângă Solnhofen, un orăşel din Bavaria, s-a găsit întipărit uri 
animal care pe de o parte avea pene şi aripi, deci caractere de 
pasăre, pe de altă parte păstra trăsături tipice de reptilă. Un fel 
de mijlocitor, între şopârlă şi pasăre, în măsură să demonstreze 
pe concret justeţa 

împresiunea tn calcar a arheopterixului de la 
Solnhofen 

teoriei darwiniste. Deşi resturile de schelet erau cam 
amestecate, se distingeau limpede două aripi, un fragment din 
şira spinării, un picior de pasăre şi o coadă lungă cu multe 
vertebre, în lungul căreia penele erau aşezate ca frunzele de 
ferigă. 

Din păcate, gâtul şi capul nu se păstraseră imprimate în 
piatră. 

Amprenta păsării-şopârlă fusese găsită pe terenul unui 
medic din Solnhofen, pe nume Ernst Hăberlein, care având un 
pronunţat spirit comercial- o oferi spre vânzare pentru o sumă 
ridicată. 


înainte ca învățații germani să-rşi poată da seama de 
valoarea descoperirii şi înainte de ă putea întreprinde unele 
demersuri pentru procurarea sumei cerute, calcarul fu 
achiziţionat de British Museum din Londra la îndemnul 
renumitului paleontolog englez sir Richard Owen. în Germania 
nu rămăsese decât o schiţă, destul., de aproximativă, întocmită 
de naturalistul Oppel din memorie, fiindcă Hăberlein nu 
îngăduise să se facă vreo fotografie sau un desen amănunţit la 
faţa locului. 

Pe baza schiţei întocmite de Oppel, zoologul Andreas 
Wagner din Munchen a făcut o descriere a ciudatului animal, 

pe care l-a numit Griphosaurus, adică „şopârla care 
apucă". Wagner era de părere că e vorba de o reptilă cu pene, 
dar în 1863 Owen publică prima descriere amănunţită a 
curioasei vietăţi imprimate în calcarul de la Solnhofen, insistând 
asupra caracterelor ei tipice de pasăre. Cu o înaltă probitate 
ştiinţifică, Owen accepta colaborarea oamenilor de ştiinţă 
germani, cu ajutorul cărora îşi 

Archaeopteryx (reconstituire) 


duse mai departe cercetările. De altfel, numele pe care l-a 
primit apoi pasărea jurasică.de la Solnhofen a fost propus de 


naturalistul german Hermann Meyer: Archaeopterix („pasărea 
veche"), numele sub care este cunoscută naturaliştilor din 
întreaga lume de peste un veac. 

Arheopterixul a oferit adepților lui Darwin o dovadă 
hotărâtoare în sprijinul teoriei lor. Acest strămoş al păsărilor 
avea aripi, cu toate că ele nu erau nici pe departe atât de 
dezvoltate ca acelea ale păsărilor de astăzi, la care laba din faţă 
este complet transformată în aripă, pe când arheopterixul şi-a 
păstrat, la extremitatea aripii, ghearele care folosesc la apucat - 
trei gheare cu unghii, ca la şopârle. De reptilă aminteşte şi 
forma vertebrelor sirii spinării, ca şi coada lungă, formată din 
douăzeci de inele, care se alungeau şi se subţiau către vârf. 
Totuşi, inelele acestei cozi de reptilă aveau câte două pene în 
părţi. Or, se ştie că scheletul cozii oricărei păsări actuale se 
compune din cel mult nouă vertebre scurte şi se sfârşeşte cu un 
oscior de o formă specială, din care penele se răspândesc radial 
ca la evantai. Aşadar, în ciuda opoziţiei înverşunate a 
adversarilor darwinismului, era limpede că ceea ce 
arheopterixul tara după el era o coadă de şopârlă - o dovadă 
peremptorie că păsările se trag din reptile. Arheopterixul - 
această „verigă a minunatului lanţ al vieţii, cum îl numea Qwen 
- a devenit o armă eficace la îndemâna celor mai înaintați 
oameni de ştiinţă, iar descoperirea de la Solnhofen este socotită 
ca un eveniment de seamă în istoria dezvoltării ştiinţelor 
biologie. 

In 1877 - la şaisprezece ani, deci, după descoperirea de la 
Solnhofen - acelaşi Hăberlein, care exploata carierele de piatră 
din regiune, a găsit un nou arheopterix încrustat în calcar, lângă 
Eichstätt, la numai trei ceasuri de drum de la locul primei 
descoperiri. De data aceasta medicul-negustor nu mai ceru 14 
000 mărci ca. prima oară, ci 36000 mărci - la noul exemplar 
erau păstrate în perfectă stare capul şi gâtul, de asemenea şi 
penele, iar diferitele părţi ale scheletului nu mai suferiseră o 
deplasare, ci erau la locul lor. Expusă într-un muzeu din Berlin, 
studiată de Wilhelm Dames, noua placă litografică arăta limpede 
că arheopterixul avea cap de pasăre, dar şi dinţi pe ambele 
maxilare, cum nu se găsesc la nici una dintre speciile de păsări 
care trăiesc astăzi; dinţii păsării jurasice erau încă o moştenire 
de la reptile. 


Studiul lui Dames completă şi închise „Dosarul A" --nume 
sub care ziarele vremii caracterizează cercetările, discuţiile şi 
polemicile aprinse duse în legătură cu arheopterixul: şi cei mai 
înverşunaţi duşmani ai darwinismului au trebuit să-şi recunoscă 
înfrângerea, să admită că, în urmă cu circa o sută cincizeci 
milioarfe de ani, pe Terra trăise o reptilă zburătoare - mai exact: 
o pasăre cu caracter de reptilă. 

Investigația noastră a stabilit, prin urmare, două fapte mai 
presus de orice îndoială: *în primul rând că păsări cu caractere 
de reptilă (Archaeopteryx) au existat cândva, după cum o 
dovedesc descoperirile de la Solnhofen j(şi, mai târziu, din alte 
locuri) -, în al doilea rând că reptile (Draco volans) înzestrate cu 
organele necesare zborului (plutirii) există încă - pentru a le 
vedea, astăzi nici măcar nu este nevoie să ne deplasăm în 
insulele din sud-estul Asiei, ele se găsesc în marile grădini 
zoologice din Europa (şi, sub formă de preparate, în muzeele de 
istorie naturală). Pe de altă parte, diferite texte ştiinţifice 
medievale (Gesner, Cardan, Kircher, Aldrovandi, Belon s.a.) ne 
fac să nu excludem posibilitatea că, până nu demult (a doua 
jumătate a secolului XVII), asemenea reptile înaripate au trăit şi 
în alte părţi ale lumii, în nord-estul Africii, poate că şi în sudul 
Europei. 

Aşadar, însuşirea „balaurului" de a fi o reptilă înaripată îşi 
găseşte (prin analogie) o confirmare în natură. Tot astfel se 
întâmplă cu altă însuşire a monstrului nostru, regenerarea - ştiut 
fiind că în mitologia antică şi medievală (ca şi în basmele 
noastre) capul balaurului retezat de paloşul eroului creştea 
imediat la loc. în această privinţă găsim unele date foarte 
interesante într-o lucrare temeinic documentată apărută la noi 
(N. Botnariuc: Viata în Deltă, Edit. Tineretului, Bucureşti, 1960), 
unde aflăm de existenţa, în apele noastre, a unui mic animal cu 
proprietăţi şi apucături ciudate: hidra. 

Hidra de apă dulce îşi paralizează victima cu ajutau! unei 
substanţe toxice, apoi o înhaţă cu numeroasele ei braţe şi o 
înghite. Interesant este cum şi-a primit această vietate numele, 
pe car”-l întâlnim pentru prima oară în mitologia greacă 
(uciderea monstruoasei hidre din Lema a fost una dintre 
„muncile" îndeplinite de Hercule). Se pare că „ naşul" a fost un 
oarecare Trambley din Geneva (patria lui Conrad Gesner). 
Trambley era un zo@log amator care, pe la mijlocul secolului 


XVIII „... deveni dintr-o dată celebru prin publicarea unor lucrări 
despre hidră. Memoriile lui despre acest mititel animal stârniră o 
adevărată senzaţie. Savanţii, filosofii, diplomaţii, doamnele din 
înalta societate şi chiar capetele încoronate, ca şi publicul cel 
mai larg aşteptau cu nerăbdare apariţia lucrărilor lu. Trambley. 
Şi nu degeaba, Trambley reuşise să execute cu hidrele lui nişte 
lucruri nemaipomenite". 

să trecem peste unele experienţe, foarteMnteresante dar 
fără legătură cu tema noastră, oprindu-ne la următoarea: 
„Trambley taie în lung o hidră, dar nu toată, ci doar capătul 
anterior unde sunt braţele. Fiecare jumătate se reface. El taie şi 
pe acestea în câte două şi iar capetele se refac. Le mai taie o 
dată şi obţine un adevărat «balaur» cu 7 capete. Dacă până 
acum Trambley îşi denumea animalele «polipi cu braţele în 
formă de coarne», acuma apare numele de «hidră» - în 
amintirea balaurului invincibil din mitologia greacă. Dar dacă, în 
legenda greacă, în locul fiecărui cap tăiat al balaurului creştea 
altul nou, «balaurul» lui Trambley a întrecut orice imaginaţie, 
deoarece nu numai că în locul fiecărui cap "retezat se refăcea 
altul, înzestrat cu toate braţele şi cu gură, dar o nouă hidră 
creştea din... fiecare èap tăiat!" (N. Botnariuc, op. cit). 

Hidra - care nu este nici reptilă şi nici cefalopod, ci un 
celenterat, prin urmare * înrudit cu meduza - încă o denumire 
luată din mitologia greacă - nu este singurul animal care are 
proprietatea regenerării, această însuşire o au şi unele şopârle 
care îşi refac coada ruptă, de asemenea tritonul (Triturus) -un 
animal amfibiu, balaur miniatural având în lungul spatelui o 
creastă viu colorată. De fapt, prin termenul regenerare biologii 
nu Resemnează numai reconstituirea unui organ lezat sau 
suprimat, ci şi proprietatea fundamentală de reproducere a 
materiei vii — cicatrizarea rănilor la om, de pildă, este una dintre 
formele ei, iar metodele unei ramuri relativ recente a medicinei, 
chirurgia plastică, se întemeiază pe această proprietate. Cei 
drept, însă, la hidra de apă dulce regenerarea îmbracă formele 
cele mai spectaculoase, amintind de balaurul din poveste căruia 
îi cresc la loc capetele retezate. 

în sfârşit, asupra altei însuşiri atribuite uneori legendarului 
balaur, aceea de a fi veninos, nu trebuie să mai insistăm: reptile 
cu muşcătura veninoasă se găsesc în aproape toate părţile lumii 
- vipera cu corn de la noi (Banat, Oltenia, Hunedoara, Dobrogea) 


fiind una dintre cele foarte periculoase (Vipera ammoaytes). | Şi 
fiindcă am ajuns pe meleagurile noastre, să zăbovim puţin pe 
malurile Cşrnei, acolo unde s-a născut, se pare, balada populară 
despre voinicul lovan lorgovan cel care a ucis balaurul: „Un 
român viteaz:» /lovan lorgovan, / Braţ de buzdugan, / Cu un 
căluşel/ Ca ş-un vulturel..." (cf. Al. Amzulescu: Balade populare 
româneşti, Edit. pentru literatură, Bucureşti, 1964). Voinicul 
nostru, spune cântecul popular, vânează pe Valea Cernei, unde 
o găseşte pe frumoasa Ana Ghiordănel" /... o stea în noapte, / 
Luceafăr din zori, / Floarea florilor". Dar Ana este prinsă de un 
înfiorător balaur („şerpe") care pustieşte regiunea. Şi-atunci 
viteazul procedează aşa cum au procedat dintodeauna vitejii 
legendelor şi baladelor populare: 

„lovan Iorgovan, Brat de buzdugan Sabia scotea în vânt o- 
nvârtea, Pe şerpe-l lovea, Dărabe-l făcea". * 

Apoi voinicul târăşte hoitul răpus printre munţi şi-l aruncă 
într-o văgăună, în „peştera rea". Din capul balaurului vor ieşi 
mereu muşte veninoase, care vor fi flagelul regiunii: 

„Viermii să-nmulţea , 

Muşte slobozea 

Si-n veci nu pierea 

Musca tot ieşea, — 

Mare rău făcea, 

Căci caii muşca, 

Boii otrăvea, 

Plugurile-oprea!". 

Acolo, pe valea Cernei, la câteva ceasuri de drum de o 
pitorească aşezare de munte numită Câmpu lui Neag, se află 
Piatra lorgovanului şi, ceva mai departe, Peştera lorgovanului, 
(în timpul unei excursii, un prieten şi tovarăş de călătorie m-a 
dus într-un anumit loc de unde, privind muntele Piatra 
lorgovanului cu atenţie - şi, bineînţeles, cu puţină imaginaţie -ni 
s-a părut a zări, în contururile lui, silueta împietrită a voinicului 
cu buzdugan). Bacii, mai bătrâni de prin partea locului, de la 
stâna Câmpuşel sau stâna Soarbele, arată vizitatorului valea 
adâncă pe care a săpat-o stârvul balaurului în timp ce viteazul 
lorgovan îl târa spre „peştera rea" - vale care în hărţile turistice 
este denumită Scocul. Mare (în graiul regiunii, prin „scocuri" 
sunt desemnate albiile râpoaşe ale torenţilof, secate în cea mai 
mare parte a anului). Şi, într-adevăr, solul stâncos, abrupturile şi 


formaţiile carstice îmbrăcând forme adesea ciudate, din văile 
aflate în preajma Pietrei lorgovanului, sunt în măsură să 
sugereze scena; evident, că şi imaginaţia are un rol nu tocmai 
de lepădat... 

Cum se întâmplă şi cu valea săpată de hoitul „şarpelui", 
tot . aşa şi în privinţa peşterii în care viteazul lorgovan a aruncat 
stârvul balaurului - relieful carstic al regiunii oferă un vast câmp 
de ipoteze; în afară de cele trei grote mari, Peştera lorgovanului 
(de care am mai pomenit), Peştera cu Gheaţă şi Peştera lui 
Bârlad, se mai află aici câteva zeci de asemenea caverne mai 
puţin însemnate, unele încă neexplorate, altele în curs de 
cercetare de către colectivele de speologi. Despre câteva dintre 
aceste peşteri, localnicii vorbesc cu oarecare teamă: că ar fi 
„fără fund", pline de şerpi şi de gângănii veninoase, că 
înlăuntrul lor „omul îngheaţă în miez de vară". în ce priveşte 
„peştera rea" din balada lui lovan Iorgovan, unde „/ viermii se- 
nmulţea, / Muşte slobozea'" / etc. etc., poate că este aici locul să 
reproducem un pasaj din lucrarea a doi speologi (Margareta 
Dumitrescu şi Traian  Orghidan: Călătorie în lumea 
subpământeană, Edit, Ştiinţifică, Bucureşti, 1959) unde Peştera 
Rece de la Alunii Negrii - situată chiar în regiunea care ne 
Tftteresează - este descrisă astfel: „Cu toată temperatura 
scăzută, pe pereţii umezi ai primelor încăperi mişunau gândaci 
din acei ce fac trecerea spre formele cavernicole şi musculiţe, 
țânțari, pseudoscorpioni şi două din speciile de fluturi, care 
obişnuit îşi petrec o mare parte din viaţă în întunecimea umedă 
a peşterilor”. 

Aşadar gândaci, musculiţe, țânțari, pseudoscorpioni... De 
la aceste insecte deloc plăcute la vedere şi până la viermii şi 
muştele 

veninoase din balada lui lovan Iorgovan nu este o cale 
chiar atât de lungă - una pe care fecunda imaginaţie a poporului 
creator de legende şi balade o străbate cu destulă uşurinţă, 
mâi ales într-o regiune care în decursul timpurilor a fost nu o 
dată infestată de periculoasele muşte-columbace (Simuiium 
columbaczensis), care „/ Mare rău făcea, / Căci caii muşca / Boii 
otrăvea, / Plugurile-oprea"... Şi iarăşi suntem îndemnați (pentru 
a câta oară?) să constatăm că de multe ori la baza miturilor şi 
legendelor se află un fapt real, concret - că făcând abstracţie de 
elementele fabuloase şi miraculoase, aceste creaţii populare 


sunt ţesute în ghergheful unor realităţi (de obicei istorice, dar şi 
de altă natură) în funcţie de aria geografică în cuprinsul căreia 
au prins viaţă. 

Ne aflăm, evident, în imposibilitatea de a afirma categoric 
că Valea Cernei şi peştera de la Alunii Negrii îşi au contribuţia lor 
în crearea măcar a unei variante (dintre cele foarte numeroase) 
ale baladei lui lovan Iorgovan - tot aşa cum, în lumina datelor 
puse la dispoziţie de stadiul actual al cercetărilor, nu putem 
afirma, cu certitudine că una sau cealaltă dintre peşterile sau 
văile Cretei minoice este leagănul miturilor despre Dedal, Icar 
sau Minotaur. Dar avem întemeiate motive să presupunem că 
unele variante ale vechii balade au căpătat o formă 
caracteristică în Valea Cernei, tot aşa cum miturile minoice - 
împrumutate, probabil, din mitologia unor popoare orientale - şi- 
au găsit forma lor desăvârşită în urmă cu câteva milenii pe 
meleagurile cretane, sub influenţa remarcabilei culturi minoice, 
astăzi încă insuficient cunoscută. Căci dintotdeauna folclorul, pe 
lângă caracterul lui colectiv, sincretic şi anonim, l-a avut şi pe 
acela de a se afla într-un proces de circulaţie continuă, în care 
crearea de noi variante a dus în mod neceszf la îmbogățirea lui. 

în vremurile mai noi - şi mai ales din ultimul pătrar al 
veacului trecut - preocupările, oricum destul de sporadice şi 
legate de alte probleme, ale oamenilor de ştiinţă cu privire la 
existenţa unor monştri, s-au îndepărtat, treptat, de cadrul 
istoric-mitoiogic, orientându-se către cel, mai concret, al 
ştiinţelor biologice. Mai întâi se cuvine menţionată apariţia 
teratologiei -disciplină care studiază malformaţiile, viciile de 
conformaţie şi anofnaliile” de structură ale vieţuitoarelor, prin 
urmare ceea ce conferă monstrului caracterul de monstru; în al 
doilea rând, 

discuţiile în chestiunea - atât de controversată până în 
zilele noastre - a existenţei Marelui şarpe-de-mare şi a 
monştrilor din Golful Along şi din Loch Ness. Acesta din urmă 
este alintat de locuitorii orăşelului din apropierea lacului unde şi- 
a ales sălaşul cu numele Nessie - de unde putem trage concluzia 
că scoţienii nu sunt deloc zgârciţi cu poreclele, deşi le atribuie 
de obicei celor mai populari jucători de fotbal, şi mai puţin 
monştrilor... 


Animale monstruoase: 

AVENTURA ŞTIINŢIFICĂ 

A MARELUI ŞARPE-DE-MARE 

AVENTURĂ: Acțiune îndrăzneață şi riscantă; 
întreprindere dubioasă, necinstită. 

Dicționarul explicativ al limbii române, 1975. 

„în afara de animalele studiate până în prezent, mai 
sunt m apele mărilor unele ce nu pot fi clasificate pe 
genuri pentru că sunt prea rare." 

Aristotel 

în Istoria animalelor, circa 350 ten. 

yAdevârul poate fi uneori neverosimil" 

Bolteau 

în Arta poetică, 1674 

„Fără îndoială că nu toate relatările despre şerpii- 
de-mare trebuie acceptate orbeşte. Cu cea mai sinceră 
bună-credinţa| faimosul şarpe a fost confundat, în multe 


cazuri, cu obişnuite ongulă de mare, cu delfini nevinovați 
sau cu rechini oarecare. Dar până la urmă aceste confiait 
nu sunt în măsură a ne face să uităm apariţiile acestor 
monştri careţi ridică gâturile intetmbiabile deasupra 
valurilor, nici sa uităm observatiile ştiinţifice ale 
savanților". , 

Richard Hennig în Les Grandes énigmes de 
l'univers, 1957. 

* PENTRU SAU ÎMPOTRIVA MARELUI-ŞARPE-DE-MARE? 

e CANONIERA „L'AVAIANCHE" ŞI DRAGONUL DIN GOLFUL 
ALONG. , 

e EMIL RACOVIȚA: »... EXISTENȚA LUI MEGOPHIAS NU 
POATE FI PUSĂ LA ÎNDOIALĂ"/ 

e CE S-A ÎNTÂMPLAT CU MONSTRUL DIN LOCH NESS? 

e ANGHILA URIAŞA: CERCETARILE ZOOLOGILOR A. BRUUN 
ŞI W. BEEBE. 

° LATTMERIA ~ EPILOGUL UNEI PASIONANTE 
CONTROVERSE ŞTIINŢIFICE 

De câteva veacuri naturalistă (profesionişti şi amatori) 
discută cu pasiune mereu înnoită existenţa şarpelui-de-mare; 
este vorba, desigur, de ceea ce unii numesc Marele-şarpe-de- 
mare - cunoscut din legendele marinăreşti, dar şi din unele 
mărturii mai presus de orice suspiciune - iar nu de şerpii—-de- 
mare obişnuiţi, dacă putem spune aşa; de existenţa acestora 
din urmă nu se îndoieşte nimeni - zoologii au studiat şi clasificat 
mai mult de cinzeci de specii, între care mai răspândită este cea 
numită Distira cyanociurta, de culoare albastră (după cum o 
arată şi numele ei ştiinţific-latinesc) întâlnită în Oceanul Indian şi 
Marea Chinei de Sud. Fiindcă  Marele-şarpe-de-mare se 
deosebeşte radical de~ şerpii-de-mare obişnuiţi, mai ales în 
două privinţe: este mai mare 

- unii sunt înclinați să—i acorde până la patruzeci de metri, 
pe când şerpii de mare obişnuiţi au, în general, un metru şi trec 
rareori de trei metri; în al doilea rând, Marele-şarpe-de-mare 
mănâncă oameni (sau cel puţin aşa s-a spus veacuri în şir 
despre el), pe când unele specii de şerpi marini sunt mâncaţi de 
oameni 

- în câteva regiuni din sud-vestul Pacificului şarpele, 
preparat cu artă şi condimentat cu mirodenii care îşi au originea 


chiar în aceste părţi ale lumii, este prețuit ca un fel de mâncare 
ales. 

Dacă în literatura ştiinţifică medievală găsim referiri 
(uneori chiar descrieri amănunțite) la diferite animale amintind 
mai mult sau mai puţin de balaurii din basme şi din vechile 
legende, în schimb literatura ştiinţifică mai nouă (secolele XVIII 
şi XIX) pare să se concentreze, la acest capitol, asupra Marelui- 
şarpe-de-mare - monstru înzestrat cu multe dintre atributele 
balaurilor şi dragonilor, în existenţa căruia au crezut nu numai 
poeţii (ca 

Ilustraţie dintr-o lucrare cartografică a eruditului 
suedez Olaus Magnus (sec. XVI) reprezentând 
Marele~sarpe-de~mare 

Edgar Allan Poe), ci şi naturalisai de notorietate 
internațională, iar mulți alții (printre care un savant de înalt 
prestigiu ca Emil Racoviţă) nu s-au îndoit de existenţa lui. 

O trecere în revistă, cronologică, a principalelor mărturii 
despre Marele-şarpe-de-mare, îşi are tâlcul ei, în măsură să ne 
dezvăluie unele aspecte bizare ale firii omeneşti atrasă de ceea 
ce este neobişnuit, ieşit din comun; în acelaşi timp ea ilustrează 
cum scepticismul mărginit poate uneori distruge mărturii de 
bună credinţă, înecându-le în ridicul şi, invers, cum acceptarea 
naivă, cu prea mare uşurinţă, a unor date neverificate 
experimental este dăunătoare activităţii ştiinţifice, ducând la o 
interpretare denaturată a realităţii obiective. 

Prima mărturie „modernă" demnă de încredere o datorăm 
misionarului scandinav Egede, care-şi cucerise o binemeritată 


faimă pentru felul in care îi îngrijise pe eschimoşi în timpul unei 
epidemii de variolă (molimă pe care acei locuitori ai nordului 
îndepărtat n-o cunoşteau înainte de „civilizarea" lor); la 6 iulie 
1734, Egede a zărit în largul Groenlandei animalul, pe*care-l 
descrie astfel: „Am văzut aici un monstru îngrozitor, cum nu s-a 
măi văzut vreodată: s-a ridicat deasupra valurilor şi capul său 
parcă trecea de gabia navei noastre. Respirația îi era mai puţin 
puternică decât a balenei. Avea capul mai mic ca trupul, care 
părea moale şi zbârcit, cu înotătoare late atârnând sub burtă. 
Scurtă vreme după aceea am zărit coada monstrului: lungimea 
ei era mult mai mare ca aceea a navei". 

Pe la mijlocul veacului XVIII, când un alt prelat (care era în 
acelaşi timp'şi naturalist), Erik Pontoppidan; despre care am 
mai vorbit, consacra un capitol din cartea sa /storia naturală a 
Norvegiei monştrilor marini (krakenul şi şarpeie-de-mare), se 
părea că patria lor se află în largul coastelor scandinave - ei 
fuseseră zăriţi de câteva ori în dreptul localităţii norvegiene 
Molda; dar iată că între 1750 şi 1800, mai mult de şaptezeci de 
rapoarte semnalează apariţia şarpelui-de-mare în apele apusene 
ale Atlanticului, între Capul Hatteras şi Terra Nova 
(Newfoundland); monstrul nostru părea să—şi fi deplasat raza 
de activitate mult spre apus, către țărmurile Lumii Noi, când iată 
că în 1809, scheletul pe alocuri cam sfărâmat al unei uriaşe 
şopârle cu trei perechi de picioare este aruncat pe plaja micii 
insule Stronsay, din grupul Orcadelor (Orkney) situat în largul 
coastelor nordice ale Scoției. 

De data aceasta nu mai era vorba de relatări ale unor 
călători sau marinari care zăriseră în treacăt (sau li se păruse că 
zăriseră...) monstrul - un cadavru este ceva concret, care poate 
fi studiat pe îndelete şi un grup de naturalişti scoțieni se deplasă 
la faţa locului, stabili că este vorba într-adevăr de un exemplar 
al şarpelui-de-mare §1—1 boteză Ha/sydrus pontoppidahi în 
cinstea svantului care-l descrisese prima oară; era un soi de 
reparaţie la care avea dreptul, fiindcă de o jumătate de veac 
fusese obiect de batjocură pentru măscăricii tarabelor de bâlci 
(ca să nu mai vorbim de naturalişti). Dar nici de data aceasta 
şansa nu l-a ajutat: o cercetare mai amănunţită, a unor zoologi 
cu pregătire temeinică (şi cu mai puţină imaginaţie), „a arătat 
că scheletul „monstrului de pe plaja Stronsay'" era al unui 
selacian, ce-i drept de proporţii uriaşe, totuşi un animal 


cunoscut de multă vreme, din specia aşa-zişilor rechini-călători. 
Povestea s-a repetat câţiva ani mai târziu (în 1817) când o 
comisie a societăţii de ştiinţe naturale Linné din Boston, 
cercetând un „monstru" găsit de nişte copii pe o plajă nord- 
americană,'s-a grăbit să-l eticheteze ca fiind un „pui de şarpe- 
de-mare", pentru ca apoi sa se decopere că este o banală 
năpârcă de culoare închisă, cu corpul deformat de boală. 

Hotărât lucru: cercetările zoologilor cu privire la şarpele- 
de-mare porniseră cu stângul, cum se spune. De aceea, în 
acelaşi an (1817), relatările mai multor echipaje (câteva sute de 
marinari şi pescari care depuneau ca martori oculari) că în 
regiunea insulei Terra Nova întâlniseră un animal necunoscut - 
lung de peste 20 metri, cu capul ca de cal, înotând cu şuierături 
în plan vertical - au fost întâmpinate cu justificată neîncredere. 
lar câţiva ani mai tăziu, chiar mărturia unui distins om de ştiinţă, 
ca geologul canadian sir John William Dawson - sprijinită de 
geologul englez sir Charles Lyell - care zărise un şarpe-de-mare 
în Golful Sf. Laurenţiu, a fost prknită? de cercurile ştiinţifice cu un 
interes moderat: confuziile de până atunci erau încă prea 
proaspete, ziariştii organizau farse, scepticii adoptau o atitudine 
ironică. 

Lucrurile aveau să capete o cu totul altă înfăţişare în 
1848, când căpitanul unui vas de război britanic (fregata 
„Daedalus") va raporta oficial că a întâlnit în sud-estul 
Atlanticului, între Capul Bunei Speranţe şi Insula Sf. Elena, un 
şarpe-de-mare lung de 12 metri, care a înotat pe lângă navă 
vreme de o jumătate de oră: căpitanul era un ofiţer disciplinat, 
monstrul fusese văzut de întregul echipaj, raportul era însoţit de 
un desen făcut după natură („pe viu", cum se spune) şi adresat 
forului de resort al amiralităţii. în urma vâlvei stârnite de acest 
raport, s-a aflat că în ultimul sfert de vqac monstrul mai fusese 
zărit de cel puţin optzeci dl nave pe diferite mări, dar martorii se 
feriseră de relatări oficiale, deoarece se temeau de ridicul, astfel 
că povestirile despre şârpele-de-mare (desigur mult înflorite) 
circulau numai în tavernele marinăreşti. 

A doua jumătate a veacului trecut a constituit „perioada 
de aur' a Marelui-şarpe-de-mare, mărturiile numărându-se cu 
sutele; cele mai demne de încredere sunt observaţiile făcute de 
pe navele „Imogen" (la 30 martie 1856), „Osborn" (là 2 iulie 
187,7) şi „City Of Baltimore" (la 28 ianuarie 1879). Cea mai 


senzaţională este cea a căpitanului Dravar de pe „Pauline", care 
(la 8 iulie 1875) ar fi văzut o luptă pe viaţă şi pe moarte între un 
şarpe-de-mare şi o balenă în jurul căreia se încolăcise monstrul - 
relatarea a fost întâmpinată cu un justificat scepticism. în 
schimb, nu poate fi pusă la îndoială o însemnare din jurnalul de 
bord al covertei germane „Elisabeth" făcută de căpitanul (mai 
târziu amiralul) Hollman la 26 iulie 1883: „Ora cinci. Observat 
grup de cetacei de diverse mărimi şi, printre ei, un animal a 
cărui formă şt mişcări aminteau cele ale şarpelui. Aveau o 
culoare albicioasă, iar capul şi gâtul i se ridicau la zece până la 
optsprezece picioare deasupra apei". 

Mărturiile de mai sus au contribuit, desigur, la interesul 
stârnit (în 1892) de lucrarea „Marele-şarpe-de-mare" a 
naturalistului olandez dr. Cornelius Oudemans, directorul 
Grădinii zoologice din Haga - studiu întemeiat pe 187 observaţii 
selectate cu grijă. După părerea acestui zoolog de prestigiu 
internaţional, Marele-şarpe-de-nare nu era un... şarpe, adică o 
reptilă, ci un mamifer - mai exact, un uriaş piniped „cu o 
anatomie deviată", un fel de focă, cu gât enorm şi înzestrat cu o 
coadă foarte lungă. 

O trăsătură ciudată relevată de observatori este că se 
prezintă uneori sub aspectul unui şirag de mine plutind la 
suprafaţa apei - proeminente care au fost luate drept inele, de 
unde convingerea că se deplasează prin ondulaţii verticale. Ori, 
un argument hotărâtor in sprijinul ipotezei lui Oudemans o 
constituie tocmai faptul că, în conformitate cu majoritatea 
relatărilor martorilor oculari, monstrul înota cu mişcări 
ondulatorii în plan vertical, pe când toţii şerpii (ofidienii) se 
mişcă priivondulaţii orizontale. Cu toate acestea, având în 
vedere coada foarte lungă, asemănătoare cu a reptilelor, 
Oudemans propunea numele Megophias (în greceşte: megas, 
megalos » mare şi ophis = şarpe). 

Fără a nega valoarea studiului lui Oudemans sub aspectul 
unei documentări ample.şi riguroase, se impun două observaţii: 
mai întâi, că ipoteza zoologului olandez nu era cu totul nouă - 
după întâmplarea prin care trecuse fregata „Daedalus", 
paleontologul englez Richard Owen (cel care îşi va cuceri 
incontestabile merite în studierea păsării arhaice de ia 
Solnhofen) emiise părerea că este vorba de un mamifer, anume 
un elefant-de-mare rătăcit în regiunile mai calde pe un aisberg 


în derivă; în al doilea rând, că există vietăţi care înoată prin 
ondulaţii 

verticale - unele dintre ele trăiesc şi în apele noastre, de 
pildă lipitoarea (Hirudo medicinalis) care nu e un şarpe, ci un 
vierme anelid prevăzut cu două ventuze la capete, şi-şi trage 
numele latinesc d^la faptul că încă din antichitate era folosită 
să sugă sângele oamenilor suferinzi de tensiune ridicată. 
Evident că între şarpele-de-mare - a cărui lungime este evaluată 
în funcţie de vârstă (şi de fantezia celor ce l-au observat) între 7 
şi 70 metri - şi lipitoarea medicinală, deosebirile nu sunt numai 
cele de la ofidian la vierme, de vreme ce acesta din urmă trece 
rareori de 15 centimetri. 

Numărul din 5 martie 1898 al ziarului Le Courrier 
d'Haiphong publica un interesant material redactat de 
locotenentul de marină Lagrâsille, comandantul canonierei „P 
Avalanche", „în luna iulie a anului trecut" relata ofiţerul francez, 
„«rAvalanche» zărea pentru prima oară, în largul Golfului Along 
- de pe ţărmul indochinez -, două animale de formă bizară şi de 
mari dimensiuni; lungimea lor a fost evaluată la aproximativ 20 
metri, iar diametrul la 2 până la 3 metri. Ceea ce caracteriza 
aceste animale era corpul lor, Care nu era rigid, ca acela al 
cetaceelor cunoscute, ci avea mişcări ondulatorii asemănătoare 
cu ale şerpilor, dar în sensul vertical. Am armat un tun de mic 
calibru şi am tras o lovitură la 600 metri, distanţă care se dovedi 
a fi prea scurtă. Imediat s-au scufundat cu un şuierat zgomotos, 
lăsând la suprafaţă valuri în genul brizanţilor. N-au reapărut, dar 
am avut impresia că le-am zărit capetele, care păreau de mică 
dimensiune. 

Anul acesta (1898), la 15 februarie, traversând micul golf 
Fai-tsi-long, am zărit din nou animale asemănătoare. Am pornit 
imediat în urmărirea lor şi am ordonat armarea tunurilor de mic 
calibru. Mai multe lovituri fură trase asupra unuia dintre ele, la 
distanţe între 300 şi 400 metri, şi cel puţin două proiectile l-au 
atins, se pare că fără să-i pricinuiască vreun rău, obuzele 
explodând la suprafaţă. Am încercat de asemenea să-l lovesc cu 
prora navei dar vitesfe lui era superioară celei pe care o 
dezvoltă «1*Avalanche». Totuşi, de câte ori animalul acesta 
ajungea în ape scăzute făcea cale-ntoărsă, ceea ce îmi îngăduia 
să reduc distanţa dintre noi şi să-mi dau seama de dimensiunile 
lui apreciabile. Se ridica adesea la suprafaţă şi totdeauna 


puteam observa mişcările lui ondulatorii. Fiecare scufundare era 
precedată de un jet de apă, sau mai degrabă de o vaporizare a 
apei produsă cu un şuierat zgomotos, spre deosebire de 
cetaceele obişnuite, care aspiră apa şi o aruncă la o anumită 
înălţime. 

Animalul este de culoare cenuşie şi are mai multe 
aripioare negre. Drumul său putea fi lesne urmărit după urmele 
lăsate de respiraţie, care forma la suprafaţa mării, foarte calmă 
în ziua aceea, cercuri cu un diametru între 4 şi 5 metri. La un 
moment dat am crezut că l-am ajuns din urmă şi l-am lovit. 
Urmărirea, care a durat o oră şi jumătate, a fost zadarnică şi a 
trebuit să fie abandonată din pricină că se înserase". 

Relatarea locotenentului Lagrăâsille, deşi sprijinită de 
martori oculari din echipajul său, a fost primită cu scepticism - 
după cum ne asigură Bernard Heuvelmans (din a cărui lucrare 
Le Grand Serpent-de Mer, Librairie Plon“ Paris, am selecționat 
pasajele apărute în Le Courier a'Haiphong) . într-adevăr, câteva 
zile după aventura canonierei „r Avalanche", la 25 februarie 
1898, locotenentul a fost invitat la o recepţie dată de amiralul 
Gigault de la Bedolliere unde a fost solicitat să relateze 
întâlnirea sa cu monstrul din Golful Along; auditoriul se arăta 
foarte  neîncrezător şi „anumiţi ofițeri schimbară priviri 
semnificative şi chiar jignitoare la adresa naratorului". 

Dar „naratorul" îşi va lua foarte curând revanşa; a doua zi 
după recepţia la care a participat, comandantul canonierei 
„râvalanche" invită pe bordul navei sale zece ofiţeri de pe altă 
navă de război, „Bayard“, în frunte cu comandantul Joannet, 
pentru o croazieră în regiunea pitorescului arhipeleag Fai-tsi- 
long. In timp ce ofiţerii se aflau la masă, un marinar se prezentă 
raportând că doi şerpi-de-mare fuseseră zăriţi în apropierea 
navei. Deşi unii dintre ofiţerii de pe „Bayard" bănuiau că este 
vorba de o farsă, toată lumea se grăbi să ajungă pe punte, de 
unde se zăreau, într-adevăr, două animale ciudatp înotând la 
câteva sute de metri de „rAvalanche". 

„Am pornit în urmărirea unuia dintre ei vreme de treizeci 
şi cinci de minute", relatează în continuare lgcotenetul 
Lagresille, „şi la un moment dat l-am zărit limpede dintr-o parte, 
la aproximativ 200 metri, plutind orizontal. À executat trei 
mişcări ondulatorii continue, la capătul cărora îi apăru din apă 
capul care semăna foarte mult cu cel de focă, dar având 


dimensiuni cam de două ori mai mari. N-am putut vedea dacă 
avea gât sau în ce fel se ataşa capul de trup şi eventual care 
erau dimensiunile oricum considerabile: este singura dată când 
am văzut ondulaţiile producându-se fără discontinuitate. Până 
atunci aveam motive să credem că ceea ce luam drept ondulaţii 
erau nişte umflături care apăreau succesiv; dar conform 
mărturiei tuturor celor de faţă, nici o îndoială nu mai este 
îngăduită, căci înainte de a se produce (mişcările ondulatorii n. 
n.) am văzut cu toţii animalul apărând în toată lungimea lui [..;] 
Doi dintre ofiţerii de faţă aveau aparate fotografice; ar fi putut 
să se servească de ele în acea clipă, dar au fost atât de surprinşi 
de ceea ce vedeau, încât atunci când le veni în minte să—şi 
potrivească aparatele, animalul tocmai se scufunda şi nu apăru 
din nou decât mult mai departe/in condiţii mai puţin limpezi şi 
deloc favorabile realizării unei fotografii. 

. în rezumat, animalele zărite de pe «PAvalanche» nu sunt 
cunoscute. Lungimea lor este de aproximativ 20 metri (cifră 
minimă), sunt de culoare cenușie şi neagră, capul se aseamănă 
cu cel de focă şi corpul se supune unor ondulaţii foarte 
accentuate; în sfârşit, au spatele acoperit cu un soi de zimţi ca 
la fierăstrău, ceea ce exclude orice asemănare cu cetaceele 
cunoscute [...)" 

Şi locotenentul Lagresille îşi încheie relatarea formulând o 
părere foarte interesantă: „Incontestabil, aceste animale 
cunoscute şi temute de anamiţi trebuie că se află la originea 
imaginii dragonului care, modificată şi amplificată de legendă, s- 
a heraldizat, dacă pot spune astfel". 

Dar, înainte de a reveni la această idee, să vedem ce s-a 
mai întâmplat în regiunea Golfului Along. 

întors pe bordul vasului său („Bayard"), comandantul 
Joannet înainta un raport amiralului de la Bedolliere relatând 
cele văzute. Amiralul scrise imediat locotenentului Lagresille, 
cerându-şi scuze şi asigurându-l că nu-i mai pune la îndoială 
veracitatea relatării. De asemenea, amiralul îşi exprima intenţia 
de a organiza o amplă vânătoare, cu ajutorul mai multor 
canoniere şi a altor nave rapide, pentru a încerca să împingă 
unul dintre aceste animale într-o adâncitură a țărmului, unde ar 
eşua în timpul refluxului; din păcate, io”enţia aceasta n-a 
depăşit faza de proiect. 


„L*Avalanche" nu este singura navă care în aceea 
perioadă a întâlnit dragonul din Golful Along. La 11 iulie 1898, el 
a fost zărit de pe cuirasatul „Vauban'", aflat sub comanda 
căpitanului Boutet şi avându-l la bord pe viceamiralul de la 
Bonniniere de Beaumont. Mulţi ani mai târziu, în cadrul unei 
anchete iniţiate de „Ouest-Eclair', un căpitan de marină 
comercială; care în 1898 îşi făcea serviciul în corpul puşcaşilor 
marini pe bordul cuirasatului 

„Vauban", relata: „Priveam marea în dreptul scării de la 
babord, când, privirea mi-a fost atrasă de un animal ciudat care 
trecea cam la trei metri de capătul de jos al scării de acces, cu 
ondulaţii asemănătoare celor ale şarpelui, dar în sensul 
longitudinal al vasului. 

Animalul măsura între 10 şi 20 metri în lungime şi părea 
să aibă o grosime între 40 şi 50 centimetri diametru la mijlocul 

corpului. Avea un soi de plăci cornoase de grosimea celor 
ale broaştei țestoase; gâtul era mult mai subţire decât corpul, 
iar proporţia dintre cap şi trup era aceeaşi ca la şarpe; coada se 
termina cu un vârf ascuţit. Ochii păreau plasați ceva mai sus 
decât de obicei la şerpi; două orificii foarte vizibile se aflau în 
spatele botului. Culoarea animalului trebuie să /fi fost cenuşie- 
verzuie, dar fără îndoială că această nuanţă trebuie atribuită 
culorii apei de mare şi reflectării cerului. Animalul se afla cam la 
1, 50 până la 2 metri adâncime". 

Dintre numeroasele mărturii, cea de mai sus se distinge 
prin aceea că menţionează pentru prima oară plăci cornoase pe 
spatele anima» iului, de asemenea este, se pare, observaţia 
făcută la cea mai mică distanţă. Alte mărturii menţionează 
„pete gălbui, ca de marmură", care poate că au fost confundate 
cu nişte plăci cornoase. Până astăzi a rămas nelămurită 
chestiunea dacă dragonul din Golful Along are pete de culoare 
mai deschisă sau plăci cornoase. 

Cât priveşte ipoteza locotenentului Lagrâsille în legătură 
cu „heraldizarea" ciudatei făpturi din Goful Along, este probabil 
că ea extinde peste măriră sfera de acţiune a unui aspect local - 


Emil Racovită 


de vreme ce întâlnim dragonul pe o arie geografică 
extrem de vastă (şi în domenii variate); dar nu e mai puţin 
adevărat că locuitorii din regiunea Fai-tsi-long desemnează 
dragonul prin termenul a/on$ - aşadar întâmplările la care au 
fost martori marinarii de ţ>e navele „l'Avalanche'", „Bayard", 
„Vauban" (şi altele) s-au desfăşurat, de fapt, în Golful 
Dragonului. 

Cercurile ştiinţifice franceze şi internaţionale vor lua în 
discuţie abia câţiva -aili mai târziu (în primii ani ai veacului 
nostru) întâmplările din Golful Dragonului - printre participanţii 
cu contribuții hotărâtoare la aceste discuţii aflându-se 
compatriotul nostru Emil Racoviţă, pe atunci (1900-1920) 
subdirector al Laboratorului Arago şi al staţiunii zoologice 
marine de la Banyuls-sur-Mer. în momentul apariţiei studiului lui 
Oudemans, Racoviţă - care abia împinise 24 ani - luase, cu unele 
rezerve, poziţie în favoarea ipotezelor zoologului olandez. 
Despre întâmplările din Golful Along avea să afle abia mai târziu 
- în ţ898 Racoviţă se afla în calitate de naturalist pe bordul navei 
„Belgica", la expediţia (1897-1899) în Antarctica, unde, de altfel, 
a făcut cercetări asupra cetâceelor, ceea ce explică într-o 


oarecare măsură interesul său faţă de Megophias şi de animalul 
necunoscut din apele Golfului Along. 

„Zoologii s-au obişnuit", nota Racoviţă, într-o comunicare 
făcută la Societatea zoologică franceză, >-să fie atât de bănuitori 
încât am impresia că au depăşit puţin măsura. De fapt, 
descrierile pe care ni le pune la dispoziţie această zoologie 
neoficială trebuie împărţite ty două categorii. Unele dintre ele 
sunt pur şi simplu produsul imaginaţiei celor ce le-au născocit; 
altele sunt rezultatul unor observaju greşit făcute asupra unor 
animale reale. Nu este greu să deosebim pe cele din prima 
categorie de cele dintr-a douia [...]' După părerea lui Racoviţă, 
este ceea ce a făcut Oudemans şi-„din studiul lui rezultă că 
existenţa lui Megophias nu poate fi |msă la îndoială". Mai mult, 
„ostracizarea la care a fostt supţii până acum animalul pe care-l 
studiază, şi care merge pâită acolo incât nici măcar nu este 
menţionat în tratatele de zoologie, trebuie să înceteze". 

Vedem, prin urmare, ca savantul român ia o atitudine netă 
în favoarea existenţei animalului studiat de Oudemans; totuşi, el 
exprimă anumite rezerve în sensul că, după cum rezultă din 
mărturii, nu trebuie neapărt să fie o specie de focă, „... nimic nu 
ne îngăduie s-o afirmăm categoric. Mai întâi, deoarece existenţa 
labelor posterioare este îndoielnică. Prezenţa părului este 
dedusă ca o consecinţă necesară a prezenţei perilor tactili; dar 
aceştia din urmă n-au fost semnalaţi decât în cazuri rare. în 
sfârşit, în privinţa coamei trebuie să păstrăm aceeaşi rezervă 
prudentă. Arborele genealogic stabilit de Oudemans nu 
cadrează cu datele pe care le posedăm asupra pinipedelor [...] 

Nava „Belgtea" prinsă de 'ghețuri 
De altfel, este cu atât mai uşor să discutăm la nesfârşit 
asupra acestor chestiuni, şi să construim ipoteză după ipoteză, 
cu cât până în prezent nu avem ca bază de discuţie decât 
observaţii nu prea exacte făcute de persoane fără experienţă 
zoologică; este deci mai înţelept să ne abţinem şi să ne 
mulţumim cu faptul de 1* cel mai mare interes că Megophias 
există în realitate." 
Scurtă vreme diţpă ee scria aceste rânduri, Emil Racoviţă 


se 
îmbarca pe  „Belgica", participant - împreună cu 
Amundsen: - la expediţia antarctică de sub conducerea 
locotenentului Adrien de Gerlache, expediţie în cursul căreia 
avea intenţia, după cum declarase, să folosească „într-un mod 
cât mai eficace eventualitatea unei întâlniri cu Marele-şarpe-de- 
mare". Din păcate, întâmplarea nu i-a fost favorabilă, dar 
Racoviţă va nota mai târziu: „Tin numai să menţionez că, la 
Punta Arenas, mai multe persoane mi-au vorbit de un animal 
gigantic care se ivea din când în când în regiunea Capului 
Fecioacelor, la intrarea în Strâmtoarea Magelan; dar cum n-am 
putut sta de vorbă cu vreun martor ocular, nu doresc câtuşi de 
puţin să-mi asum răspunderea acestor relatări neverificate." 


Se ştie că în Antarctica expediţia a trebuit să înfrunte 
primejdii mari: vasul „Belgica" a stat aproape un an prins în 
gheţuri, la un moment dat termometrele înregistru -43*C, un 
ofiţer şi-a pierdut viaţa, un marinar a înnebunit, mai mulţi 
membri ai expediției - printre care locotenentul de Gerlache - s- 
au îmbolnăvit de scorbut. Abia la doi ani după întoarcerea din 
expediţie, Emil Racoviţă a putut să-şi procure numărul cu pricina 
din Le Courrier d'Haiphong (apărut la trei zile după ce „Belgica" 
fusese prinsă în gheţuri) pe care l-a comentat astfel: 

„Luând cunoştinţă de conţinutul lui, mare mi-a fost 
surpriza când am constat că autorul articolului descria animale 
având caracterele pe care Oudemans le atribuie, în concluziile 
cărţii sale, lui Megophias. Ori, d-l Lagrâsille, ofiţerul care a 
observat animalul în 189X nu cunoştea deloc cartea lui 
Oudemans apărută în 1893, Observațiile sale constituiau deci o 
excelentă confirmare a studiului analizat mai sus. în acelaşi 
timp, ele ne.oferă una dintre cele mai precise descrieri pe care 
le posedăm'. 

Ceva mai târziu, Racoviţă îi scrise locotenentului Lagrâsille 
cerându-i câteva amănunte; ofiţerul răspunse (la 10 ianuarie 
1903) exprimându-şi regretul că nu posedă informaţii mai 
amănunțite. Cum în cercurile naturaliştilor se răspândise zvonul 
că unul dintre ofiţerii de pe „Bayard" reuşise totuşi să 
fotografieze dragonul din Golful*Along, savantul român îl rugă 
pe confratele său, d-rul Neveu-Lemaire, care avea relaţii în 
marina militară, să întreprindă o anchetă. Răspunsul nu se lăsă 
aşteptat - ofiţerul respectiv, locotenentul de Ligny, trimise o 
scrisoare (datată 8 februarie 1903) în care arăta: 

, „Am văzut într-adevăr ceea ce noi numeam atunci 
«marele şarpe», dar nu l-am fotografiat. Clişeele pe care a 
încercat să le ia un locotenent pe nume Buisson, actualmente 
demisionat, au fost nereuşite. Aparatul era prea” mic, animalul 
prea depărtat şi mişcările lui prea imprevizibile". în schimb, 
descrierea făcută de ofiţerul de pe „Bayard“, o confirmă întru 
totul pe cea a comandantului navei „rAvalanche"“; „Nu l-am 
văzut decât o singură dată de aproape, dar nici o îndoială nu 
mai era permisă [...] un cap gros, negru, rotund ca acela *1 unui 
mare cetaceu, apoi o parte sinuoasă care nu ieşea complet din 
apă, dar părea să lege trupul de cap. Acesta din urmă, în 
continuarea gâtului, era destul de mare, mai degrabă de formă 


ovală şi străpuns de două orificii larg deschise. în sfârşit, un soi 
de coamă dorsală crestată amintind de dinţii de fierăstrău". 

înarmat cu aceste materiale (precum şi cu altele pe care 
le adunase cu destulă trudă), Emil Racoviţă a făcut (în 1903) o 
amplă comunicare în faţa prestigioasei Société zoologique de 
France - comunicare care (după cum ne asigură B. Heuvelmans 
în op. cit) „ va conta în analele acestei instituţii". După ce 
expuse toate datele problemei, rezumând cercetările lui 
Ouedmans şi ale sale proprii, Racoviţă remarca: 

„Megophias, ca toate mamiferele marine [...] nu se poate 
menţine la suprafaţă decât înotând: mort, este de la sine înţeles 
că se va scufunda. Prin urmare, este absolut inutil să se tragă 
asupra şarpelui-de-mare, de vreme ce, chiar dacă ar fi ucis pe 
loc, nu ne-am putea procura cadavrul lui!' După părerea 
naturalistului român, nava care întâlneşte monstrul trebuie să 
se apropie cât mai mult şi, eventual, să-l harponeze. Dacă 
aceasta nu-i posibil, echipajul să încerce să-l fotografieze sau cel 
puţin să-l deseneze cât mai exact. înainte de orice, să observe 
forma capului, aspectul pielii, prezenţa sau absenţa unei coame 
zimţate, a unei creste sau înotătoare, forma labelor, raportul 
dintre" lungimea diverselor părţi ale corpului, felul în căre 
animalul respiră s.a. Dacă este ucis şi recuperat, trebuie 
păstrate înainte de toate capul, o înotătoare, câteva vertebre 
detaşate la diferite distanţe de-a lungul corpului, un fragment 
de piele şi, dacă este posibil, anumite organe interne. 

Comunicarea lui Emil Racoviţă a stârnit în cel mai înalt 
grad interesul zoologilor prezenţi, iar recomandările lui şi-au 
găsit pe loc o formă de concretizare: adunarea decise în 
unanimitate 

tipărirea comunicării într-un număr suplimentar de 
exemplare, care să fie distribuite în cercurile marinei comerciale 
şi militare, îndeosebi echipajelor de pe vasele navigând pe 
mările din sud-estul Asiei, „Este spre gloria zoologiei franceze 
(comentează acelaşi Bernard Heuvelmans) de a fi fost prima 
care să recunoască, printr-un act at|t de concret, existenţa 
Şarpelui-de-mare". Spre gloria zoologiei franceze şi - ne luăm 
îngăduinţa să adăugăm -prin meritul savantului român Emil 
Racoviţă. 

Tipărirea comunicării lui Racoviţă ca şi alte materiale 
apărute în publicaţii de mare tiraj - între care o amplă expunere 


a lui René Labruyere în /e Journal des débats - atraseră atenţia 
opiniei publice asupra faptului că Marele şarpe-de-mare era o 
chestiune serioasă, o temă care trecea din paginile revistelor de 
umor şi din sălile teatrelor de varietăţi în paginile revistelor 
ştiinţifice şi în aulele societăţilor de ştiinţe naturale. 

Printre numeroasele mărturii care n-au întârziat să apară 
în aceea perioadă, demnă de luat în considerare este cea a 
căpitanului secund de pe nava „Charles-Haudouin" - relatare 
adresată aceluiaşi R. Labruyere. Nava, aflată în cursă regulată 
între Nantes şi Hong Kong pentru Compagnie des Messageries 
Cantonaises, a fost surprinsă, în decembrie 1903, de un taifun şi 
s-a refugiat în rada portului Tourane. La un moment dat, 
timonierul atrase secundului atenţia asupra unei mase de 
culoare întunecată, plutind foarte aproape de vas: 

„La 15 sau 20 metri de navă se ivea din apă o masă dublă, 
lungimea fiecăreia dintre părţile ei fiind de 7 până la 8 metri, iar 
distanţa care le separa era de 5 până la 6 metri. Grosimea unei 
spire era cam cât a unui obişnuit butoi de vin. O creastă zimţată 
dădea fiecărei spire un aspect foarte neobişnuit. 

Avea, în ansamblu, o mişcare ondulatorie, ca aceea a unui 
şarpe;, iar viteza lui era mult mai mare decât a navei care, din 
câte îmi amintesc, era atunci de 9 noduri. Culoarea lui era un soi 
de «negru murdar». Câteva clipe după aceea, animalul se 
scufundă orizontal provocând o foarte pronunţată fierbere a 
apei". 

Abia mai târziu, la Hong Kong, căpitanul şi secundul aveau 
să afle că animale asemănătoare fuseseră zărite în Goful Along. 
Interesant este faptul că scrisoarea se încheie într-un fel care 
aminteşte de ipoteza formulată de locotenentul Lagrâsille: „... 
ceea ce am avut prilejul să aflu în perioada destul de 
îndelungată petrecută în regiunea coastelor sudice chineze mă 
face să presupun că e vorba de amfibii (în sensul de animale 
marine cu respiraţie aeriană n. n.) şi că, pe vremuri, puteau fi 
zărite relativ frecvent". Tot el arată că denumirea insulei 
Taiwan, insulă de 36000 kilometri pătraţi, situată la limitele 
dintre Marea Chinei de Răsărit şi Marea Chinei de Sud, în limba 
locală înseamnă „dragon". Prin urmare, după Golful Dragonului, 
iată şi Insula, Dragonului. 1904 a fost un an „de vârf, dacă 
putem spune astfel, în ceea 


Goeleta americană »La Salfy" atacată de Marele- 
şarpe-de-mare la 17 decembrie 1819 (ilustrație din presa 
vremii) 

ce priveşte observaţiile făcute asupra Marelui-şarpe-de- 
mare, La 12 febuarie; locotenentul de marină Peron, comandant 
al navei „Château-Renault", l-a zărit pe când întreprindea, cu o 
şalupă cu aburi, unele măsurători în Goful Along: „... nu departe 
în faţa noastră am văzut o masă cenuşie având forma unui 
spate de broască ţestoasă, a cărui lungime noi am apreciat-o ca 
fiind de peste patru metri; imediat după aceea a dispărut Am 
presupus 

că era vorba de un caşalot. Şalupa, cu motorul oprit, 
continuând să înainteze în virtutea inerţiei, am ajuns aproape de 
locul unde animalul ieşise din apă şi am zărit la suprafaţă o pată 
mare ca de ulei. 

Am rămas pe loc şi bine am făcut; scurtă vreme după 
aceea am auzit cu toţii un soi de bolboroseală a apei şi am 
văzut, foarte aproape de malul lângă care ne aflam [...] două 
inele enorme despre care am presupus că aparţineau unei 
anghile monstruoase având diametrul de cel puţin un metru. 
Spre marea mea surprindere am constatat că pielea animalului 
şi stâncile țărmului aveau aceeaşi culoare; cenuşiu închis pătat 


cu galben murdar. La distanţa la care mă aflairi, pielea mi s-a 
păarut netedă, fără asperităţi. Apariţia a fost scurtă, cele două 
inele dispărând cu zgomotul pe care-l auzisem şi mai înainte. 

Din nou am privit cercetător în toate părţile; nu se simţea 
nici cea mai slafeă adiere de vânt, suprafaţa apei era ca o 
oglindă; în sfârşit, am zărit cu toţii, destul de departe [...] nişte 
valuri uşoare.' Vizibilitatea nu era dintre cele mai bune, 
deoarece ne aflam la foarte mică înălţime. Totuşi, am avut 
impresia că animalul se deplasa foarte aproape de suprafaţă, 
prin mişcări ondulatorii verticale". 

Locotenentul Peron a ordonat pornirea motorului, dar n-a 
putut ajunge din urmă animalul, care se deplasa, după părerea 
ofițerului, cu 9 noduri. „judecând după ondulaţii", încheie el, 
„am apreciat lungimea lui la peste 20 metri". 

Mica aventură prin care a trecut şalupa locotenentului 
Peron ar fi rămas, probabil, cunoscută doar unui cerc restrâns 
de marinari, dacă două săptămâni mai târziu, întregul echipaj al 
canonierei „La Decidee" n-af fi zărit acelaşi animal (sau altul, de 
aceeaşi specie) tofin Goful Along. Comandantul canonierei, 
locotenentul L'Eost, a întocmit imediat un raport amănunţit 
adresat contraamiralului de Jonquières. Pe bună dreptate 
remarcă B. Heuvelmans: „... care militar de carieră ar risca să-şi 
piardă pentru totdeauna prestigiul raportând de o manieră 
fantezistă sau pur şi simplu deformată incidente la care au 
asistat proprii săi subordonați?" lată de ce acest raport merită o 
atenţie deosebită, cu atât mai mult cu cât el «confirmă valoarea 
iniţiativei lui Eraji Racoviţă de a distribui în cercurile marinei 
Comunicarea făcută în faţa Societăţii zoologice în legătură cu 
Megophias. Dar să dăm citire Raportului locotenentului PEost: 

.“Domnule amiral, 

în după-amiaza de 25 februarie a. c, aflându-se în drum 
spre a ieşi din Golful Along, «Decidee» a întâlnit [...] un animal 
ciudat care părea să fie din aceeaşi specie cu cele observate în 
aceeaşi regiune în 1897 şi 1898 de dl locotenent de marină 
Lagresille, pe bordul navei «l'Avalanche», observaţii publicate în 
Buletinul societăţii zoologice a Franţei (anul 1902) şi despre care 
n-am luat cunoştinţă decât după observaţiile mele proprii. 

Am zărit mai întâi spatele animalului la circa 300 metri, în 
dreptul babordului, sub forma unei mase negricioase rotunjite, 
pe care am luat-o la început drept o stâncă, apoi, văzând că e 


mobilă, drept o enormă broască ţestoasă marină cu un diametru 
de 4 până la 5 metri. 

Scurtă vreme după aceea am văzut această masă 
alungindu-se şi au apărut treptat la suprafaţă, printr-un şir de 
mişcări ondulatorii verticale, toate părţile corpului animalului, 
care avea înfăţişarea unt} şarpe turtit, a cărui lungime am 
apreciat-o cam la 3 metri, iar hi partea cea mai lată avea 4 sau 
5 metri”. 

Mai departe, Raportul consemnează observaţiile făcute de 
diferite persoane din statul-major al navei, precum şi din 
echipaj, autorul notând cu precizia specifică militarului de 
profesie, numele şi calitatea fiecăruia dintre martori: „Animalul 
a apărut a doua oară la circa 150 metri şi apoi s-a scufundat sub 
nivelul navei, în spatele deschizăturii destinate scării de acces. 
La această a doua “apariţie n-ani văzut la început decât spatele 
animalului. Avea o formă emisferică deloc asemănătoare celor a 
cetaceelor (dr. Kowitz). Pielea era neagră, presărată cu pete de 
un galben marmorat (timonierul brevetat Sourimant); după 
părerea maistrului timonier secund Leguen, pielea era de 
culoare galbenă închisă şi perfect netedă [...] lată şi observaţiile 
contramaistrului mecanic Pinaud, care se afla în acea parte. Toţi 
camarazii săi de faţă le-au confirmat întru totul. 

Auzind zvon de voci dinspre pasarelă, priveşte în afară şi 
zăreşte un vârtej mare de parcă valurile mării s-ar lovi de o 
stâncă aflată aproape de suprafaţă, sau ca acela produs de un 
submarin în curs de imersiune. Se îhtoarce pentru a-şi chema 
camarazii şi vin cu toţii să privească. 

în clipa aceasta capul şi gâtul ies din apă cam la 40 metri. 
Un* cap de culoarea stâncilor din golf (cenuşii, cu pete mai 
deschise, gălbui). Se aseamănă cu al unei broaşte țestoase; 
pielea părea zgrunţuroasă, aspect datorat mai degrabă unor 
solzi decât perilor. 

Pentru partea cea mai groasă a capului, martorii indică o 
lărgime care variază de la 40 la 80 centimetri; acest diametru 
este ceva mai mare decât al gâtului. 

Din cap ieşeau cu zgomot două jeturi de apă vaporizată. 
Restul corpului plutea aproape de suprafaţa apei. Avea mişcări 
ondulatorii în sensul orizontal. Animalul înainta cu o viteză 
apreciată la 8 noduri (15 km/oră). 


Ajuns aproape de bord,'capul se afundă în apă, şi martorii 
văzură, în lungul corpului care abia dacă apărea la suprafaţă, un 
şir de mişcări*ondulatorii verticale. 

Animalul reapăru imediat înspre partea din spate a 
tribordului navei. Acolo se aflau tunarul brevetat Lecoublet şi 
gabierul auxiliar Le Gali. ' * 

Corpul înainta cu mişcări ondulatorii verticale. în toată 
lungimea lui avea 5 saţi 6 ondulaţii foarte pronunţate. Această 
lungime este apreciată de către cei doi martori, ca fiind mai 
"mare dé 10 metri. Ei descriu capul ca fiind mai larg către spate 
decât în faţă şi mai alungit decât la focă. 

Capul părea a fi de grosime egală pe toată lungimea lui. Ei 
îl aseamănă cu cel al unui delfin din specia souffleuA Această 
afirmaţie, la care se adaugă faptul că după părerea mea au 
apreciat mult prea modest lungimea animalului, mă face să 
presupun că martorii respectivi n-au văzut decât o parte a 
corpului. 

Pielea «era netedă. Nimeni n-a văzut aripioare [...] 
Conform cu observaţiile martorilor de la babord, animalul 
respira mai degrabă prin nişte nări decât printr-un orificiu situat 
în creştetul capului". 

Raportul de mai sus (pe care l-am reprodus in extenso) a 
trezit interesul Amiralității franceze.  Contraamiralul de 
Jonquières aflând că animalul fusese văzut cu două săptămâni 
mai înainte de locotenentul Peron, îi ceru şi acestuia un raport. 
Cu acelaşi prilej s-a aflat că numai cu câteva săptămâni în urmă, 
la sfârşitul lui decembrie 1903, câţiva mateloţi din echipajul 
cuirasatului „Gueydon" îl zăriseră şi ei; apoi, în martie 1904, 
când cuirasatul (comandat de căpitanul de vas Goudeau, având 
ca secund pe căpitanul de fregată Fatou, care apoi va ajunge 
amiral) reveni în Golful Along, circa o sută de oameni de pe bord 
văzuseră monstrul 

Cercuri largi ale opiniei publice urmăreau cu interes, în 
acei ani de la începutul veacului nostru, relatările legate de 
monstrul din Gcful Along. Observațiile locotenentului l'Eost şi ale 
oamenilor săi de pe „La Decidee" au fost publicate şi comentate 
în presă, iar marele cotidian parizian Le Temps a iniţat, în aprilie 
1904, o anchetă care s-a bucurat de o largă participare. 

Câţiva dintre oamenii de ştiinţă, care până atunci se 
arătaseră sceptici, fură şi ei câştigaţi de ipotezele lui Oudemans 


şi Racoviţă, admițând posibilitatea şi chiar probabilitatea 
existenţei lui Megophias. Profesorul Léon Vaillant făcu o 
Comunicare, publicată în Buletinul de Istorie Naturală, iar la 27 
iunie 1904, un biolog de renume mondial, profesorul Alfred 
Giard, pleda în faţa Academiei de Ştiinţe cauza Marelui-şarpe- 
de-mare, pe care însă îl socptea ca fiind un saurian din epoca 
terţiară, poate un ihtiozaur. 

Alţi oameni de ştiinţă păstraseră unele rezerve; existenţa 
unui animal monstruos necunoscut - sau încă prea puţin 
cunoscut -este dovedită numai pentru regiunile maritime din 
sud-estul Asiei - mai ales în GofuP Along; or, nouă zecimi din 
„literatura" Marelui-şarpe-de-mare se referă la diferite regiuni 
din Oceanul Atlantic... Deşi şi acest argument (nu lipsit de 
oarecare temei va fi foarte curând înlăturat, şi încă într-un mod 
cât se poate de categoric: la 2 decembrie 1905, iahtul 
„Walhalla" a întâlnit în largul coastelor braziliene (la 7°4' 
latitudine şi 34*20' longitudine vestică) un şarpe-de-mare. 
Mărturia era mai presus de orice suspiciune, fiindcă „Walhalla", 
aflat într-o croazieră ştiinţifică, avea pe bord savanţi reputați - 
doi dintre ei, naturalistă Meade-Waldo şi Michael John Nicoll, 
întocmiră un raport, însoţit de un desen, în care descriau 
animalul: lung de 6 până la 8 metri, cu capul semănând cu al 
unei broaşte țestoase, o aripioară dorsală dezvoltată şi gâtul 
măsurând peste 2 metri. în linii generale, un animal destul de 
asemănător cu cel zărit, cu aproape şase decenii în urmă, de 
echipajul fregatei  „Daedalus" lângă coasta africană a 
Atlanticului. 

Raportul întocmit de Meade-Waldo şi M. J. Nicoll şi adresat 
Societăţii zoologice din Londra la începutul anului 1906, a avut 
în Marea Britanie un efect asemănător cu cel al Comunicării 
făcute de Emil Racoviţă în faţa Societăţii zoologice a Franţei -el 
convinse o bună parte a zoologilor englezi de existenţa lui 
Megophias. Curând veniră să se adauge alte mărturii: la 24 mai 
1907, echipajul Si pasagerii pachebotului „Tampania'" al 
societăţii 

Cunard* Line l-au zărit în mai multe rânduri, nu departe de 
coastele Irlandei. 

Se pare că în timpul primului război mondial, monstrul 
marin n-a fost nici el cruțat: mai multe rapoarte întocmite de 
comandanții de submarine germane semnalau că explozii 


puternice şu ridicat lă suprafaţă animale uriaşe, asemănătoare 
şerpilor. La 30 iunie, vasul englez „Ilberian" a fost torpilat în 
largul coastelor Irlandei de submarinul german U-28, 
scufundându-se imediat; cazanele lui explodând au ridicat o 
cantitate uriaşă de apă, împreună,cu un animal ciudat care s-a 
răsucit în aer şi apoi a dispărut în adâncul oceanului, un animal 
care - conform raportului întocmii de comandantul german - 
„semăna cu un crocodil uriaş". în 1917, crucişătorul englez „H. 
M. S. Hilary", patrulând în apele Islandei, a întâlnit un animal 
ciudat pe care comandantul l-a luat, se pare, drept submarin 
inamic ordonând să se tragă asupra lui; un obuz şi-a nimerit 
ţinta, monstrul s-a răsucit în loc şi a dispărut în adâncuri - avea, 
după declaraţiile martorilor, circa 18 metri, iar gâtul, lung de 6 
metri, se mişca în semicerc când îşi întorcea capul. 

Până în 1920, când un viceamiral englez navigând pe 
bordul navei „Caesar" l-a zărit, între Irlanda şi ijnsula Man, 
monstrul avea apariţii relativ frecvente, după care ele s-au rărit 
tot m^i mult. Ultima demnă de crezare a avut loc, se pare, în 
decembrie 1948, când cargoul american „Santa Clara" a lovit cu 
cele 8600 tone ale lui, un asemenea animal în largul coastelor 
Carolinei de Nord, tăindu-l în două; martorii au declarat că 
monstrul măsura 15 metri în lungime, avea capul triunghiular ca 
la şerpi şi corpul cilindric cu diametru de circa un metru. 

S-âu făcut numeroase supoziţii în legătură cu apariţia din 
ce în ce mai rară (poate că ar trebui să spunem „dispariţia") a 
Marelui-şarpe-de-mare; de vină ar fi intensificarea navigaţiei, 
motoarele Diesel care varsă în apele mărilor miliarde de tone 
reziduuri nocive, poluarea oceanului planetar în general - şi, 
înainte de orice, faptul că Megophias este un „întârziat", că face 
parte dintr-K) specie depăşită, nepregătită pentru reproducere 
şi supravieţuire în condiţiile factorilor de mediu din epoca 
noastră. 

Un alt monstru care a, făcut (şi face încă) să curgă multă 
cerneală este cel din Loch Ness - lac din nordul Scoției, lung de 
36 kilometri şi pe alocuri adânc de 225 metri. El ar fost 

văzut pentru prima pară în luna mai a anului 1933, deo 
oarecare miss Mary Hamilton: plimbându-se pe malul lacului, a 
zărit un animal necunoscut, cu gâtul subţire şi capul mic, pe 
care l-a luat drept şarpe, evaluându-i lungimea la 80 picioare 
(aproape 24,5 metri) şi viteza la 17 noduri. 


în lunile care urmară, misteriosul animal a fost zărit de 
câteva sute de persoane, dar descrierile făcute de aceşti martori 
nu coincideau câtuşi de puţin. Familia Steward l-a comparat cu o 
-uriaşă omidă, trei locuitori din Invermoriston afirmă că avea 
cap de focă, un turist venit tocmai din Hong Kong ca să vadă 
monstrul pretindea că acesta avea capul de cerb lipsit de 
coarne, două tinere menţionară un cap de vacă, un anume Ross 
un cap de oaie, iar un şofer numit Fray un cap "de cal... După 
părerea unanimă, descrierea cea mai precisă este a studentului 
Grant, dare a avut avantajul să vadă animalul pe malul lacului, 
cam la 30 metri depărtare, în noaptea de 4 spre 5 ianuarie 
1934: 

„Am părăsit Inverness la cinsprezece minute după miezul 
nopţii, spre a mă întoarce acasă cu motocicleta. Ploua, dar după 
ce am parcurs cam vreo milă, ploaia încetă şi apăru luna. 
Noaptea deveni astfel destul de luminoasă. Puțin înainte de ora 
unu am traversat Abriachan şi pe neaşteptate am zărit monstrul 
în faţa mea, la cincizeci de iarzi (circa 46 m - n. n.) ca o masă 
groasă şi întunecoasă, întinsă pe marginea dreaptă a şoselei. 
Masa se mişcă şi atunci mi-am dat imediat seama că trebuie să 
fie monstrul. Am oprit motocicleta şi am îndreptat asupra lui 
lumina farului. Acum cel mult treizeci de iarzi (circa 27,5 m - n. 
n.).mă despărţeau de fiară. Aşezat paşnic pe marginea 
drumului, monstrul îşi clătina capul spre stânga şi spre dreapta. 
Apoi se ridică şi parcă voia să se apropie de mine. Cu o săritură 
ajunse în .mijlocul drumului, înaintând cu ajutorul extremităților 
sale posterioare care erau palma te spre deosebire de labele din 
faţă. 

Am văzut astfel întreg animalul, de la cap la coadă. Capul, 
cu ceafa lui triunghiulară, semăna cu al unui şarpe; era mic şi 
rotunjit. Ceea ce m-a impresionat cel tnai mult a fost ochiul 
mare înfundat în orbită. Corpul mi s-a părut disproporţonat faţă 
de cap, deşi fălcile erau destul de mari ca să poată înşfăca o 
oaie sau o capră. Partea din spate a corpului era groasă şi lăţită 
ca aceea a unui cangur şi aflată la mai bine de patru picioare (1, 
2 m-n.n.) deasupra nivelului labelor dinapoi. Coada era groasă 
şi prezenta câteva inele înspre vârf. Lungimea totală a fiarei, de 
la bot până la vârful cozii, era de circa optsprezece picioare, în 
orice caz nu mai mult de douăzeci (5, 6-6 m - n. n.). în ceeace 
priveşte culoarea pielii, era cenuşie, aproape neagră, şi amintea 


de cea a balenei. Din câte am putut vedea, animalul se căţăra 
pe rambleul care despărţea şoseaua de lac şi se aruncă în apă 
dintr-o săritură. Părăsindu-mi motocicleta, am alergat după el, 
dar n-am mai văzut decât valurile, care păreau a fi provocate de 
o vedetă rapidă alunecând pe suprafaţa apei. De îndată ce am 
ajuns acasă, am povestit fratelui meu întâmplarea şi am 
încercat să desenez animalul aşa cum l-am văzut." 

într-un fel, povestea monstrului din Loch Ness seamănă cu 
cea a Marelui-şarpe-de-mare; câţiva naturalişti, printre care 
Burton, Albert Mackenzie şi olandezul Bentinck, sunt convinşi de 
existenţa lui - Bentinck ar fi zărit (8 august 1935) capul 
monstrului ieşind din apă şi l-a caracterizat ca fiind un soi de 
focă. S-a spus şi despre Nessie (cum l-au poreclit locuitorii din 
regiune” că ar fi un sauraian care a supravieţuit epocilor de 
mult apuse. In sfârşit, Oudemans (acelaşi Cornelius Oudemans 
care, cu 42 ani în urmă, făcuse atâta vâlvă cu cartea sa despre 
Marele-şarpe-de-mare) a consemnat peste două sute de 
declaraţii ale unor martori oculari, apoi a opinat pentru o specie 
încă necunoscută, care urmează să-şi găsească locul în 
clasificarea zoologică. Unii s-au grăbit să-i dea un nume 
ştiinţific-latinesc: Wessiteras Rhombopteryx. lar Bertram Mills, 
directorul circului Olympia, a oferit 20000 lire sterline celui care, 
până lau 25 ianuarie 1934, îi va propune spre cumpărare 
monstrul viu. însuşi ziarul Times, renumit pentru sobrietatea 
informaţiilor sale, i-a consacrat patru coloane într-un număr al 
său, apoi a publicat un desen al monstrului şi ă trimis la faţa 
locului un corespondent special -ofiter de marină în retragere - 
care n-a putut zări animalul, dar a consemnat peste cincizeci de 
mărturii ale localnicilor; printre concluziile acestor mărturii: aşa- 
zisul monstru este foarte blând, ba chiar timid - gurmand în 
ceea ce priveşte peştele, este inofensiv faţă de om... 

Nu numai oamenii de ştiinţă englezi, precum şi 
conducerea unei instituţii de faimă mondială ca British Museum, 
începură să se intereseze de Nessie, dar chiar şi Parlamentul, 
despre care se spune Că e una dintre instituţiile cele mai sobre 
şi tradiţionaliste: un deputat propuse drenarea lacului pentru 
capturarea misteriosului animal, altul interpelă guvernul întreb| 
nd „dacă onorabilul secretar de stat nu intenţionează, spre 
folosul  ştiinţeif să ordone o anchetă minuțioasă asupra 
existenţei monstrului Si a identităţii sale"; drept care sir Godfrey 


Collins, secretar de stat pentru Scoţia, detaşă cinci poliţişti care 
supravegheară zi şi noapte lacul, dar fără succes: Nessie rămase 
invizibilă. Nici opoziţia nu rămânea inactivă - unul dintre 
deputaţii ei îşi încheie astfel interpelarea: „Ministrul afacerilor 
scoțiene ar face mai bine să combată monstrul şomajului decât 
să alerge după cel de la Loch Ness!" 

Una dintre ultimele descrieri din perioada dinainte de 
război datează din noiembrie 1937, autorul ei fiind un locuitor 
din Invermoriston; ziarul local relata atunci: 

„Monstrul din Loch Ness a fost văzut săptămâna aceasta 
de mr. Alexander, ofiţer în retragere, care locuieşte în 
apropierea lacului. Atenţia d-luf Alexander a fost atrasă de o 
puternică mişcare a apei pricinuţtă de monstrul care înota în lac 
cam la cincizeci de iarzi (circa 46 m - n. n.) de mal Capul nu se 
vedea, dar pielea de un cenuşiu argintat, lucind în razele 
soarelui, se distingea foarte limpede. Animalul înota paralel cu 
ţărmul [...] D-l Alexander evalua lungimea animalului la treizeci 
până la patruzeci de picioare (9-12 m -n. n.). în momentul 
observaţiei, apa lacului era pe deplin calmă; dar valurile 
provocate de monstru agitară suprafaţa încă multă vreme după 
ce animalul se depărtase'". 

După această dată monstrul dispăru şi vreme de trei 
decenii nu l-a mai -văzut nimeni - lumea era din greu solicitată 
în acei ani sângeroşi ai războiului şi în anii grei de refacere de 
după război; numai când şi când, în vreo revistă sau vreun 
almanah apărea câte un articol în care se făceau speculaţii: 
Nessie probabil că murise, sau se piutase în apropiatul Loch 
Shiel, unde ar fi fost zărit, sau se reîntorsese în oceanul de unde 
venise în 1933... Până la începutul deceniului al optulea, când 
ştirile despre reapariţia monstrului în Loch Ness începură să se 
înmulțească, unii martorii oculari fiind socotiți ca persoane, 
demne de încredere. Cercetările s-au desfăşurat vreme de 
câţiva ani fără prea mare entuziasm (şi fără rezultate concrete), 
până ce un grup de cercetători de la Academia de ştiinţe 
aplicate din Boston (S. U. A.), în frunte cu d-rul Robert Hines, 
hotări că sosise timpul să activeze pe colegii lor englezi. La 
sfârşitul lui iulie 1975, apele profunde ale lacului au fost filmate 
cu ajutorul unor procedee 

moderne, pelicula fiind developată în laboratoafele 
Eastman Kodak din New York. 


Filmul american, realizat de operatorul Charles Wycoff şi 
proiectat în faţa unei comisii de specialişti din Londra la mijlocul 
lui noiembrie 1975, i-a împărţit pe savanții britanici în două 
tabere. Una, în frunte cu sir Peter Scott, împărtăşea părerea 
colegilor americani: filmul e concludent, Nessie există! Alţii, 
printre care membrii prestigiosului Muzeu de istorie naturală, au 
fost tot atât de categorici: „Nici una dintre fotografii nu aduce 
argumente pentru a se stabili existenţa, şi încă şi mai puţin 
identitatea animalului enorm care ar trăi în Loch Ness", Se pare 
că aceştia din urmă aveau dreptate, fiindcă simpozionul care 
urma să aibă loc la 9 şi 10 decembrie al aceluiaşi an la 
Edinburgh a fost anulat în ultimul moment - într-un comunicat 
dat publicităţii de Universitatea din Edinburgh şi Societatea 
regală din Edinburgh se aprecia că imaginile respective nu 
puteau permite „discuţii utile şi obiective". Verdictul era 
categoric: Edinburgh, capitala Scoției, e renumit nu numai 
pentru distileriile sale de whisky, ci (şi mai ales) pentru 
activitatea ştiinţifică grupată în jurul Universităţii (înfiinţată în 
1582) şi care a atras oraşului renumele de „Atena a Nordului". 

în mod firesc se pun două întrebări, de altfel strâns legate 
între ele - a doua decurgând în mod logic din prima. Există (sau 
au existat) aceşti monştri? Şi dacă da, care este originea lor -din 
ce specie (sau specii) fac parte? 

La prima dintre aceste întrebări am răspuns în bună parte 
prin expunerea datelor existente, selecţionate (pe cât cu 
putinţă) după criterii privind acurateţea surselor. în ceea ce 
priveşte balaurii, dragonii şi alte animale necunoscute ale 
antichităţii şi perioadei medievale timpurii (din Babilon, din 
Chios s.a.) nu vom afirma probabilitatea existenţei lor, dar nici 
nu le vom exclude din liniitele posibilităţii. Descoperirile unor 
obiecte cu reprezentări de animale dispărute în epoca istorică 
arată că oamenii de ştiinţă s-au înşelat uneori In stabilirea 
cronologiilor: o cataramă de aur scitică avea gravat un tigru cu 
dinte în formă de sabie (Machaerodus cultridens), animal socotit 
dispărut de pe la mijlocul antropoge-nului; el mai trăia, deci, în 
perioada postglaciară, probabil că într-un număr redus dç. 
exemplare. Plăcile de aur găsite de savanții ruşi într-un gorgan 
scitic de la Maikop aveau imaginea unui aşa-zis ren cu coarne 
mari (Megaceros ewyceros), socotit ca dispărut în perioada 
postglaciară, deoarece reprezentările lui erau cunoscute numai 


din picturile rupestre de vârstă aurignaciană (circa 20000 - 
30000 ani vechime) - or, plăcuţele găsite în gorganul scitic 
datau din secolul V î.e.n. 

Dacă în privinţa „balaurilor" atestaţi de diverse cronici şi 
legende suntem nevoiţi să ne limităm la presupuneri, cu 
dragonul din Golful Along şi şarpele-de-mare din Atlantic 
lucrurile stau cu totul altfel: existenţa primului este 
neîndoielnică, a celui de-a! doilea foarte probabilă; aceste 
afirmaţii nu sunt câtuşi de puţin hazardate - ele se bazează pe 
date verificate şi oglindesc concluziile la care au ajuns numeroşi 
oameni de ştiinţă, între care se numără, după cum am văzut, şi 
Emil Racoviţă, 

Cu monstrul din Loch Ness, chestiunea este ceva mai 
complicată. în anii dinaintea celui de-al doilea război mondial, 
existenţa lui era în general admisă - am văzut că a suscitat 
discuţii chiar în Parlamentul britanic şi că secretarul de stat 
pentru Scoţia a trimis poliţişti să-l păzească. Dar în anii din urmă 
(mai ales după eşecul expediției ştiinţifice din Boston) 
scepticismul şi-a făcut din nou loc. E drept că, la începutul lui 
1976, William Ross, secretar de stat pentru Scoţia, a făcut în 
Camera Comunelor o declaraţie în care se dovedeşte (după 
peste patru decenii) un demn urmaş al lui sir Godfrey Collins: 
monstrul din Loch Ness va fi protejat - i se va asigura hrană prin 
repopularea lacului cu somoni, care au fost în parte distruşi din 
cauza pescuitului irațional. Ziarele n-au uitat însă să adauge că 
Wiliam Ross a specificat: va fi protejat... dacă există. lar unii 
comentatori remarcau pe bună dreptate că, fie că există sau nu 
vreun monstru în Loch Ness, mărirea numărului de somoni în 
apele lacului va fi salutată cu bucurie de pescarii amatori care 
vizitează această regiune turistică. 

Fiindcă turismul - uriaşa activitate modernă, aducătoare 
de profituri însemnate - poate că joacă şi el un anume rol în 
„afacerea Nessie": regiunea lacului cu pricina a căpătat un 
pronunţat caracter turistic, adevărat paradis pentru pescarii 
sportivi şi amatori de sporturi nautice, precum şi o importantă 
sursă de venituri pentru industria hotelieră şi pentru localnici în 
general. Se pare că locuitorii din Inverness şi Invermoriston au 
stârnit, în această privinţă, unele invidii, atât printre 
compatrioţii* lor -din când în când se anunţă apariţia monstrului 
în Loch Shiel şi 


în alte lacuri scoțiene -, dar şi în alte părţi; ziare japoneze, 
de pildă, au publicat o fotografie (luată la 2 auguft 1976, pe 
malul lacului Kutcharo, situat la 250 km de Sapporo), 
reprezentând un monstru de 15-20 metri lungime, pe care l-au 
botezat „Kussie", iar ziarele elveţiene au publicat şi ele (la 28 
august 1976) mai multe fotografii ale unui monstru autohton, 
drept care Oficiul de turism din Brunnen s-a grăbit să dezmintă 
zvonurile că ar fi vorba de o iniţiativă a sa cu scop publicitar; 
câte un monstru asemănător apare uneori în lacul Okanagan din 
Canada şi în alte câteva locuri, dar e adevărat că nici unul dintre 
ei nu s-a bucurat de popularitatea lui Nessie, n-a avut atâţia 
partizani înflăcăraţi şi duşmani înverşunaţi. 

Existenţa monstrului din Loch Ness pare dovedită pentru o 
primă perioadă din 1933-1935 (poate chiar până în 1937) din 
care datează şi câteva fotografii - şi mai puţin probabilă după 
1970, această ultimă perioadă culminând cu rezultatele 
discutabile ale expediției ştiinţifice din 1975-1976. Dispariţia lui 
(după 1935 sau 1937) s-ar datora întoarcerii lui în ocean; 
lochurile scoțiene sunt" în general legate de mare, în orice caz 
situate aproape de litoral; de altfel, termenul /och, de origine 
gaelică (scoţiană-celtică) are două accepţii: „lac scoţian" şi „braţ 
de mare" (cf. The Concise Oxford Dictionary, Oxford University 
Press, 1964). 

Printre, partizanii existenţei monstrului din Loch Ness şi a 
Marelui-şarpe-de-mare se numără şi Richard Hennig, çare nu o 
dată a* dat dovadă de scepticism; de pildă (în Vor rătse/haften 
Länder, Munchen, 1925) este un adeversar hotărât al existenţei 
Atlanticei scriind: „Trebuia spus că relatarea lui Platon este luată 
de eL din aer" şi că „nu are la baza ei fapte pozitive", pentru ca 
într-o lucrare mai recentă (Les grandes énigmes de l'Univers, 
Paris, 1957) să consacre un capitol monstrului din Loch Ness, pe 
care-l socoteşte identic ca specie cu Marele-şarpe-de-mare, 
notâna? „Numeroasele fotografii ale animalului, în care se*vede 
capul ridicându-se din apă, prezintă analogii izbitoare cu vechile 
deşerte ale faimosului şarpe-de-mare. Dar înainte de orice, 
aceste fotografii ne amintesc de sculpturile de la prora 
drakkarelor pe çare navigau vikingii. Nu cumva aceste figuri de 
dragoni aflate în partea din faţă a navelor scandinave erau pur 
şi simplu reproduceri ale unor monştri autentici, ale unor şerpi- 
de-mare zăriţi de navigatori? Ipoteza este cu atât mai plauzibilă 


cu cât apariţiile unor şerpi-de-mare au fost întotdeauna foarte 
numeroase în largul coastelor Norvegiei". Şi, mai departe: „Dacă 
vechii normanzi au avift prilejul să zărească, în largul regiunilor 
lor natale, monştri de acest fel ivindu-se pè neaşteptate din 
valuri, este lesne de înţeles de ce îşi împodobeau prorele cu 
asemenea «dragoni»: duşmanii, îşi făceau ei socoteala, vor fi 
cuprinşi de panică la vederea acestor figuri monstruoase 
despicând valurile şi năpustindu-se asupra lor de parcă ar fi voit 
să—i înghită..." 

în termeni asemănători, ipoteza lui R. Hennig (foarte 
plauzibilă, formulata şi de alţii înaintea lui) a fost emisă, după 
cum am văzut, şi în legătură cu dragonul din Goful Along. De 
aici nu trebuie însă să ne grăbim a deduce că ar exista o matcă 
unică a originii simbolului; este mai mult decât probabil că 
imaginea dragonului din sud-estul Asiei s-a născut independent 
de cea a dragonului sculptat la prorele drakkarelor nordice - dar 
nu este câtuşi de puţin exclus ca ambele să fi avut modele în 
natură. 

Care este, aşadar, originea acestor monştri? Pot fi ei 
încadraţi sistematic în categoriile regnului animal - după 
încrengătură, clasă, ordin, familie, gen, specie? Răspunsul la 
această îptrebare nu poate fi decât întemeiat pe supoziţii - pe 
de-o parte fiindcă mărturiile pe care le posedăm sunt adesea 
contradictorii, pe de altă parte fiindcă naturalisai preocupaţi de 
această chestiune şi cărora este firesc să ne adresăm, sunt ei 
înşişi divizați în părerile lor. într-o singură privinţă specialiştii par 
să fie de acord: sutele de observaţii demne a fi luate în 
considerare nu se referă, toate, la una şi aceeaşi specie. 

Existenţa calmarului uriaş nu mai este astăzi obiect de 
controversă: asemenea cefalopode gigantice au eşuat pe 
diferite plaje de ambele părţi ale Atlanticului şi au fost studiate 
de naturalişti - ca să nu mâi vorbim de relatările echipajelor de 
pe „Alecton" şi de pe alte nave, în special baleniere. Aşadar, 
Architeuthis este 6 realitate şi avem toate motivele să fim 
încredinţaţi că şi alte relatări, făcute în condiţii mai puţin 
prielnice (şi sub influenţa persistentelor istorisiri în legătură cu 
Marele-şarpe-de-mare) au avut în realitate ca obiect tot 
calmarul uriaş. Cel mai mare exemplar - eşuat pe o plajă din 
Terra Nova şi studiat de naturalistă americani - măsura, cu 
tentaculele întinse, 17 metri, dar este probabil să existe 


exemplare care trec cu mult de 20 metri: adevăraţi monştri am 
fi tentaţi să spunem, dar păsări, de pildă, s-au emis ipoteze cu 
privire la anumite repere sau la unele organe de orientare care 
funcţionează ca nişte „radare biologice", la anghilă, care de la 
gurile fluviilor franceze sau portugheze şi până în Antile străbate 
mii de kilometrii pe sub apă, la mari adâncimi, nimerind fără 
greş Marea Sargaselor, singurul loc de pe glob unde se poate 
reproduce, trebuie (deocamdată) să ne mulţumim a admite 
existenţa unei „memorii a speciei", a unei „memorii genetice" 

Schelet de Plesiosaurus 


„De ce ar fi, prin urmare, Marele-şarpe-de-mare o anghilă? 
Numai pentru faptul că acest teteostean migrator seamnă cu un 
şarpe? Evident că nu. La început a fost o simplă supoziţie, 
născută odată cu publicarea rezultatelor cercetărilor întreprinse 
de expediţia ştiinţifică de pe nava „Dana“; d-rul A. Bruun, 
directorul Muzeului zoologic din Copenhaga şi participant la 
această expediţie, a pescuit la o adâncime de 300 metri o larvă 
de anghilă; faptul n-ar avea nimic deosebit dacă larva 
respectivă n-ar fi fost găsită ia o distanţă apreciabilă de Marea 
Sargasselor, şi anume în Atlanticul de sud-est, între Capul Bunei 
Speranţe şi Insula Sf. Elena - în al doilea rând, ea măsura 1,84 
metri! Or, se ştie că larvele de anghilă au în mod obişnuit 10-15 
centimetri, adulţii măsurând de zece ori mai mult, adică l-1,5 
metri - în consecinţă larva pescuită de expediţia oceanografică 
daneză urma să măsoare, ca exemplar matur, peste 18 metri. 

Supoziţia d-rului Buun a fost confirmată scurtă vreme 
după aceea (în 1936), de cercetările zoologului William Beebe, 
care-şi 

cucerise er binemeritata faimă prin studiile sale asupra 
faunei originale din Insulele Galapagos; cu un batiscaf construit 
după indicaţiile sale (în această privinţă americanul W. Beebe 


este un vrednic precursor al profesorului Auguste Piecard şi al 
conjandantului J. Y. Cousteau, directorul Muzeului oceanografie 
monegasc), el a coborât în adâncul apelor din regiunea 
Bermudelor, unde a zărit (şi fotografiat) în lumina farurilor două 
asemenea larve ' de anghilă uriaşă. Totuşi, exemplarele de mari 
dimensiuni sunt, se pare, destul de rare - dezvoltarea lor peste 
linjiite normale datorându-se (conform unei ipoteze demne de 
luat în considerare) unor zone radioactive din această regiune 
de intensă seismicitate. 

Probabil că nu toate relatările despre Marele-şarpe-de- 
mare au la bază observaţii făcute asupra anghilelor uriaşe - 
aceşti teleosteni nu au nici înotătoare şi nici creste zimţate - 
dar, după cum remarca M. Burtoţi, directorul Muzeului de istorie 
naturală din Londra, dau într-adevăr impresia că ar fi şerpi, nu 
numai prin forma corpului, ci şi datorită faptului că înoată pe 
flanc,, astfel încât la suprafaţa apei mişcările lor ondulatorii par 
să se desfăşoare într-un plan aproape vertical. 

lată deci că ipotezele asupra originii Marelui-şarpe-de- 
mare nu lipsesc - dimpotrivă, sunt numeroase şi variate: este un 
mamifer, un cefalopod, un peşte şi multe altele; dar în nici un 
caz nu este şarpe... 

Şi dacă Marele-şarpe-de-mare este totuşi un şarpe, o 
reptilă? în acest caz, răspund specialiştii, el ar trebui să fie unul 
dintre saurienii uriaşi - după descriere cel mai probabil un 
mosaurus (şopârilă marină cu corpul serpentiform şi patru 
înotătoare în formă de lopeţi) - care şPau avut epoca de înflorire 
în cretacicul superior şi au dispărut la începutul erei terțiare; dar 
aceasta nu este posibil, vor adăuga aceeaşi specialişti, fiindcă 
mosasaurul este o reptilă fosilă, el a dispărut de 60-70 milioane 
de ani, poate chiar mai demult, şi la fel stau lucrurile şi cu 
ceilalţi saurieni marini, de pildă cu ichtiosaurii şi plesiosaurii. 

Prin urmare, în cazul acestei ultime (şi celei mai 
îndrăzneţe) ipoteze, problema principală ar consta în a 
demonstra că asemenea specii au putut supravieţui în anumite 
zone ferite şi cu condiţii prielnice - că măcar un număr redus de 
exemplare s-a putut adapta modificărilor ecologice ajungând 
până în zilele noastre, sau până aproape de zilele noastre. O 
pasionantă aventură ştiinţifică, începută cu patru decenii în 
urmă şi încă departe de a se sfârşi, pare să vină în sprijinul 
acestei ipoteze;* dar să vedem cum s-au desfăşurat lucrurile: 


în ziua de 22 decembrie 1938, căpitanul Goosen, care 
acostase cu mica sa navă pescărească în portul East-London de 
pe ooasta Africii de sud, anunţa pe naturalista Courtenay- 
Latimer, care conducea modestul muzeu de istorie naturală al 
acestui orăşel, 


`~ 


Plesiosaurus m reconstituirea lui E. Haase 


că-i ținea la dispoziție, ca de obicei când se întorcea de la 
pescuit, câteva exemplare de peşti pentru muzeu. Primind 
peştii, naturalista Latimer remarcă, printre exemplarele 
aparținând unor specii cunoscute, un peşte mare cum nu mai 
văzuse. | se spuse că fusese prins la 3 mile în largul coastei sud- 
africane, la circa 70 metri adâncime, în dreptul gurii râului 
Chalumna. Naturalista făcu o schiță sumară a peştelui, pe care 
notă date mai importante şi o 

trimise, însoțită de o scrisoare, profesorului L, J. B. Smith. 
Acesta, profesor de chimia la Universitatea Rhodes 
(Grahamstown), fiind un pescar pasionat, se dedicase studiului 
peştilor, pasiune care până la urmă împinse pe planul al doilea 
preocupările sale de chimist şi făcu din el un excelent 
cunoscător al faunei ihtiologice din mările sud-africane. De 
aceea, primind scrisoarea de la East-London, profesorul Smith îşi 
dădu seama că era vorba de un celacant, reprezentant viu al 
unui grup de peşti care fusese considerat dispărut încă de la 
sfârşitul cretacicului. Imediat Smith trimise o telegramă 
naturalistei Latimer, rugând-o să depună toate eforturile ca 


preţiosul exemplar să fie bine conservat Dar trecuse destul de 
mult timp şi, deşi peştele fusese împăiat pentru a fi ferit de 
distrugere, se mai păstrase din el numai o parte a scheletului, 
craniul şi pielea cu solzii. în martie 1939, Smith publică 
descrierea peştelui, âtribuindu-i humele de Latimeria chalumnae 
(genul, în cinstea naturalistei Latimer, specia, pentru *a 
reaminti de râul Chalumna; era începutul unei pasionante 
campanii de cercetare ştiinţifică. 

Descoperirea era într-adevăr senzaţională: dacă vietatea 
pescuită de căpitanul Goosen făcea într-adevăr parte dintr-un 
gen care fusese considerat stins cu desăvârşire încă de la 
sfârşitul cretacicului, însemna că - după cronologia stabilită cu 
mijloace moderne de datare - „reapăruse" după mai bine de 70 
milioane de ani! 

Dar să vedem cum s-a desfăşurat mai departe pasionanta 
aventură al cărei erou a fost Latimeria. Profesorul Smith şi-a dat 
seama de valoarea excepţională a descoperirii şi a început, 
îndată după descrierea primului exemplar de Latimeria 
chalumnae, o acţiune energică pentru capturarea - şi 
conservarea, în condiţii mai bune de data aceasta - a altor 
exemplare. Pasionatul cercetător sud-african s-a izbit însă de 
mari dificultăţi - guvernul nu prea era dispus să ajute un amator, 
mai ales că părerile lui erau contrazise de unele somităţi ale 
lumii ştiinţifice; Smith voia să caute Latimeria în apele-puţin 
adânci din apropierea coastelor, când cei mai mulţi naturalişti 
erau de părere că un animal ca Latimeria nu poate fi găsit decât 
la mari adâncimi - drept Oare s-au irosit fonduri mari şi eforturi 
mari în organizarea de expediţii pentru cercetarea apelor 
abisale. Apoi a intervenit războiul care a pus capăt cercetărilor. 

în anii de după război, profesorul Smith (inspirându,rse, 
poate, din experienţa lui Emil Racoviţă în legătură cu dragonul 
din Golful Along) se hotărăşte să tipărească un prospect, pe 
Çare era reprodusă şi o fctografie a primei Latimerii găsite. 
Tipărit (în 1948) în trei limbi, prospectul oferea şi o recompensă 
bănească: „Priviţi Cu atenţie acest peşte. V-ar putea aduce 
noroc. Observaţi coada sa dublă şi aripioarele sale curioase. 
Singurul exemplar cunoscut de ştiinţă are 160 cm lungime. Au 
mai fost văzute şi altele. Dacă veţi avea norocul să daţi peste 
vreunul, nu-l tăiaţi şi nu-l curăţaţi, duceţi-l aşa întreg la un 
frigider, sau la o gheţărie şi cereţi unei persoane competente să 


se ocupe de el. Primele două exemplare vor fi plătite cu câte 
100 lire sterline fiecare. Dacă prindeţi mai mult decât două, 
păstraţi-le pe toate, căci valoarea lor pentru ştiinţă e foarte 
mare şi veţi fi bine răsplătiți pentru osteneală". 

Metoda s-a dovedit din nou eficace, deşi au trebuit să 
treacă mai mulţi ani până ce prospectul trilingv al profesorului 
sud-african să ducă la un rezultat concret: în doi ani (1952- 
1954) au fost prinse opt latimerii, care au putut fi astfel studiate 
în amănunţime, studiu care a dus la rezultate foarte interesante. 
înotătoarele Latimeriei au aspectul de labă, asemănător cu al 
„labelor“ de cauciuc folosite de înotători sub apă. Solzii albaştri 
se suprapun ca ţiglele de pe acoperişurile unor case şi au 
suprafaţă zgrunţuroasă 

- proprietate pe care locuitorii din Insulele Comore, 
înzestrați cu simţ practic, o pun în valoare folosindu-le ca pe un 
fel de glaspapir. Câteva particularităţi ale Latimeriei arată 
neîndoielnic apartenenţa ei la subclasa peştilor crossopterigieni, 
care au apărut încă din devonian în urmă cu circa 300 milioane 
de ani şi prezintă caractere de trecere spre amfibii. 

Latimeria se teme de lumină şi căldură. Eun răpitor 
foarte vorace: în stomacul său s-au găsit resturi de peşti 
apreciaţi a cântări 8 kilograme. Trăieşte la adâncimi de câteva 
sute de metri 

- de aceea oamenii de ştiinţă l-au-cunoscut foarte târziu, 
mult mai târziu decât pescarii; poate că această întârziere se 
datoreşte şi faptului că nu este un peşte „comercia!" - carnea lui 
nu e apreciată şi în consecinţă nu are căutare pe piaţă, deşi 
băştinaşii dirf regiunea Comoretor o consumă pregătită prin 
sărare. 

în sfârşit, poate că se cuvine să cităm aici cuvintele 
naturalistului francez Millot, unul dintre cei mai buni cunoscători 
ai Latimeriei şi celacanţilor, cărora le-a consacrat câţiva ani de 
cercetări şi un documentat studiu (apărut în 1958): „Ar trebui 

să fii prea acrit ca să nu vezi în descoperirea celacanţilor, 
cu peripeţiile deseori pitoreşti care au însoţit-o, cu admirabilul 
devotament pe care l-a suscitat de o parte şi de alta a canalului 
Mozambic, şi cu rezultate minunate obţinute în cele din urmă, o 
foarte frumoasă aventură umană, bogată în învăţăminte de tot 
soiul şi foarte încurajatoare". 


Exemplare de Latimeria se găsesc astăzi în vreo douăzeci 
de 


Varanui uriaş din insida Komodo, cea mai mare 
șopâriă în viaţă 

muzee şi colecţii de istorie naturală din lumea întreagă, nu 
sub formă de impresiuni litografice ale scheletului său în 
depozite calcaroase, ci conservate în totalitate - exemplare care 
până acum câţiva ani trăiau încă: urmaşi mai mult sau mai puţin 
direcţi ii crossopterigienilor care trăiau cu 300 milioane de ani în 
urmă şi rude foarte apropiate ale celacanţilor pe” care 
paleontologii îi socoteau dispăruţi de 70 milioane de ani. în mod 
firesc se naşte întrebarea: dacă Latimeria a supravieţuit în apele 
din regiunea Insulelor Comore, oare de ce n-ar fi supravieţuit 
Megophias într-o regiune oarecare a Atlanticului, sau în Golful 
Along, sau chiar într-un loch scoţian? Cu alte cuvinte, dacă o 
vieţuitoare cu pronunţate caractere de celacant a fost scoasă 
din domeniul exclusiv al paleontologiei găsindu-şi locul în 
zoologie, de ce n-am admite “ca o ipoteză, fireşte) că tot aşa s- 
ar putea întâmpla şi cu un saurian întârziat - în speţă cu o 
vieţuitoare având pronunţate caractere de mosasaur, căci 
aceasta este o reptilă marină fosilă a cărei înfăţişare se apropie 
cel mai mult de diferitele descrieri pe care le avem despre 
Marele-şarpe-de-mare. 

Chestiunea nu este, desigur, simplă şi unica dovadă 
peremptorie în sprijinul acestei hazardate ipoteze ar fi 
capturarea unui Megophias. în cazul Latimeriei, norocul a surâs 
oamenilor de ştiinţă. Fiindcă acest ultim crosopterigian în viaţă 
este, fără îndoială, un animal pe cale de dispariţie şi nu e 


departe timpul când, dispărând şi mica populaţie care mai 
există în apele Comorelor, va deveni din „fosilă vie" o specie cu 
adevărat fosilă. 

Asemenea „fosile vii" există şi în rândul reptilelor. Aşa 
este* de pildă, Haueria - o şopârlă care nu se mai găseşte astăzi 
decât într-o rezervaţie din Noua Zeelandă - ultimul urmaş al 
rinchocenphalelor apărute la începutul triasicului, deci cu 200 
milioane de ani în urmă; tot aşa, varanul de Komodo (Indonezia) 
şi broasca ţestoasă uriaşă din Insulele Galapagos, de asemenea 
unele specii de crocodil şi aligatori, ne amintesc prin caracterele 
lor de străvechile reptile gigantice. Vom remarca în legătură cu 
aceste specii că au supravieţuit în locuri izolate şi greu 
accesibile (insule, păduri virgine, mlaştini) şi că sunt pe cale de 
dispariţie menţiriându-se numai în rezervaţii. 

Toate aceste rezervaţii se afla pe uscat. S-au făcut pe 
alocuri (Florida s.a.) încercări de amenajare a unor rezervaţii 
oceanice, dar ele sunt legate de mari greutăţi (şi cheltuieli 
uriaşe); să ne închipuim, de pildă, ce s-ar fi întâmplat dacă, în 
1898, Goful Along ar fijfost izolat şi transformat într-o rezervaţie: 
ar fi trebuit să înceteze orice activitate comercială şi de pescuit, 
să fie desfiinţate instalaţiile bazelor navale şi strămutate satele 
ai căror locuitori au ca unică sursă de venituri pescuitul. Dar în 
1898 o ademenea acţiune era pur şi simplu de neconceput - cel 
mai vechi organism mondial care se ocupă de oceanografie a 
fost înfiinţat abia în 1910: Institutul oceanografie din Monaco, la 
conducerea căruia 

se află oameni de iniţiativă şi cercetători de faimă 
mondială (Jean Delorme, Edouard Bonnefous, Gougenheim, 
Jacques-Yves Cousteau) care nu o dată au atras forurilor de 
resort şi opiniei publice mondiale atenţia asupra gravei primejdii 
pe care o prezintă poluarea apelor oceanului planetar. La 
Conferinţa Naţiunilor Unite asupra drepturilor Mării (Geneva, 
1975) exploratorul norvegian Thor Heyerdahl declara în faţa 
celor 30Q0 delegaţi reprezentând 150 ţări: „în 1947, am parcurs 
8000 km là bordul ambarcaţiunii Kon-Tiki - şi nu am întâlnit nici 
o formă de poluare. Douăzeci de ani mai târziu am traversat 
Atlanticul, din Africa în America, şi am putut observa întinse 
suprafeţe poluate cu petrol. Aceste imense pete distrug nu 
numai planctonul, ci împiedică şi oxigenarea apei. Or, 80% din 
viaţa marină se află în această zonă de suprafaţă, iar 90% diri 


vietăţile marine se găsesc în apropierea coastelor. Continua 
poluare ameninţă direct aceste zone." 

în această situaţie, cu grave implicaţii pentru sănătatea 
publică, pentru viaţa acvatică, pentru pescuitul industrial şi alte 
activităţi esenţiale ale vieţii, preocupările legate de Architeuthis, 
şi”de Megophias, te dragonul din Golful Along, sunt în chip 
necesar împinse pe plan secundar - fără a fi însă cu totul 
părăsite, după cum o dovedesc pe de o parte numărul destul de 
mare de lucrări apărute în aproape toate părţile lumii, pe de altă 
parte discuţiile aprinse generate în jurul problemelor pasionante 
ridicate de existenţa acestor animale care preocupă omenirea 
de trei milenii. 

x kx x 

Pe harta Terrei nu mai există astăzi practic pete albe: în 
1953 neozeelandezul Edmund Hillary a urcat cei 8848 m ai Mt. 
Everest (Ciomolungma) iar în 1960 elveţianul Jacques Picard şi 
americanul Donald Walsh au coborât pe fundul Pacificului la 
10916 m; în Antarctida lucrează de mai mulţi ani-cercetători 
australieni, * neozeelandezi, ruşi, americani, norvegieni, danezi 
(şi alții) în cadrul unei rodnice, colaborări ştiinţiQce 
internaţionale. Dacă aceste pete albe nu mai există în spaţiu, 
ele se menţin cu tenacitate în timp; mai cu seamă protoistoria - 
perioadă premergătoare istoriei, aşadar apariţiei documentelor 
scrise şi corespunzătoare epocii fierului - precum şi unele 
perioade cuprinse în istorie, dar despre care nu avem decât 
date puţine şi învăluite în fabulosul mitic, au încă numeroase 
goluri albe; acestea constitui de fapt, principalele enigme ale 
Terrei, pentru rezolvarea cărora suntem nevoiţi a recurge uneori 
la ipoteze legate de mit, în măsurat în care” mitul constituie un 
reflex târziu al unor evenimente reale. 

în general suntem înclinați să circumscriem mitul, în 
accepţia sa clasică, la spaţiul egeean - „Din Helada rătăcit-a 
mitul vechilor eroi/şi pe-o cale-ndreptăţită s-a prelins până la 
noi", cum spune poetul Coşbuc - şi o facem poate şi datorită 
faptului că întreaga cultură mediteraneană şi europeană 
datorează foarte mult mitului grecesc, care a adăugat 
elementelor fantastice şi miraculoase ale mitologiei orientale pe 
de o parte un carcater simbolic complex şi pe de altă parte 
elementele general-oimane, mai ales în forma sa superioară 
care este epopeea. Mitul, plin de întâmplări de demult, a avut 


întotdeauna ascultători care l-au prețuit, iar acum are şi 
cercetători pricepuţi în a discerne din noianul evenimentelor 
relatate pe cele ancorate într-o realitate istorică şi socială. 

în zilele noastre, ale zborurile cosmice şi explorării altor 
corpuri cereşti, interesul pentru ceea ce numim enigmele Terrei 
se menţine viu; din păcate însă, este un domeniu vulnerabil 
deoarece, în lipsa unor certitudini, este asaltat de 
pseudoipoteze şi pseudoteorii în care îşi găsesc teren propice 
tot felul de jumătăţi de adevăruri şi generalizări hazardate, tot 
felul de căutători de noduri în papură şi tăietori de noduri 
gordiene. Acestora, oamenii de ştiinţă le opun cercetarea sobră, 
conştiincioasă şi stăruitoare, a materialului faptic, cu mijloacele 
variate ale ştiinţei moderne, menită să înlăture reflectarea 
denaturată şi mistificată a realităţii şi să emită ipoteze logice, 
principial verificabile, fertile. 

Cercetarea în legătură cu aceste probleme definite 
convenţional drept enigme face parte integrantă din cercetarea 
istorică şi arheologică, din cercetarea trecutului în general. 
Utilitatea ei este evidentă - o spune şi Ivar Lissner: „Orice 
civilizaţie" a trecutului, chiar şi aceea îngropată sub tone de nsip 
şi piatră, trăieşte în noi", iar poetul Eminescu o exprimă astfel: 

„Crepusculul unui trecut apus aruncă prin întunericul 
secolelor razele lui cele mai frumoase, şi noi, agenţii lumii 
viitoare, nu suntem decât reflexul său." 

